[**1**](https://www.betezion.com/bible-passage-adis?book=1cor&chap=1&v=tig)ጳውሎስ ብፍቓድ ኣምላኽ ሃዋሪያ የሱስ ክርስቶስ ኪኸውን እተጸውዔ፡ ሶስቴኔስ ከኣ ሓውና፡

[**2**](https://www.betezion.com/bible-passage-adis?book=1cor&chap=1&v=tig)ነታ ኣብ ቈረንቶስ ዘላ ማሕበር ኣምላኽ፡ ብክርስቶስ የሱስ እተቐደሱ፡ ቅዱሳን ንምዃንእተጸውዑ፡ ኣብ ኲሉ ስፍራ፡ ኣብኦምን ኣባናን፡ ስም ጐይታና የሱስ ክርስቶስ ምስ ዚጸውዑ ዘበሉ ዂላቶም፡

[**3**](https://www.betezion.com/bible-passage-adis?book=1cor&chap=1&v=tig)ካብ እግዚኣብሄር ኣቦናን ካብ ጐይታና የሱስ ክርስቶስን ጸጋን ሰላምን ንኣኻትኩም ይኹን።

[**4-6**](https://www.betezion.com/bible-passage-adis?book=1cor&chap=1&v=tig)ኣነ፡ ከምቲ ምስክር ክርስቶስ ኣባኻትኩም ዝጸንዔ፡ ስለቲ ብክርስቶስ የሱስ እተዋህበኩምጸጋ ኣምላኽ ብዂሉ ቓልን ብዂሉ ፍልጠትን ብዂሉ ብእኡ ስለ ዝሃብተምኩም፡ ኲሉ ሳዕብዛዕባኹም ንኣምላኸይ ኤመስግን አሎኹ።

[**7**](https://www.betezion.com/bible-passage-adis?book=1cor&chap=1&v=tig)ምግሃድ ጐይታና የሱስ ክርስቶስ እናተጸቤኹም፡ ብሓደ ውህበት ጸጋ እኳ ኸይጐደልኩም፡

[**8**](https://www.betezion.com/bible-passage-adis?book=1cor&chap=1&v=tig)ንሱ ድማ፡ ብመዓልቲ ጐይታና የሱስ ክርስቶስ ብዘይ እንታ ኽትኰኑ፡ ክሳዕ መወዳእታኼጽንዓኩም እዩ።

[**9**](https://www.betezion.com/bible-passage-adis?book=1cor&chap=1&v=tig)እቲ ናብ ሕብረት ወዱ የሱስ ክርስቶስ ጐይታና ዝጸውዓኩም ኣምላኽ እሙን እዩ።

[**10-12**](https://www.betezion.com/bible-passage-adis?book=1cor&chap=1&v=tig)ግናኸ፡ ኣሕዋተየ፡ ኣባኻትኩም ክርክር ከም ዘሎስ፡ ብዛዕባኹም ሰብ ቤት ቀሎኤነጊሮምኒ አለዉ፡ እዚ ማለት፡ ነፍሲ ወከፍኩም፡ ኣነ ናይ ጳውሎስ እየ፡ ኣነስ እባ ናይኣጵሎስ፡ ኣነ ናይ ኬፋ፡ ኣነስ ናይ ክርስቶስ እየ፡ ከም እትብሉ፡ እዚ እየ ዝብል ዘሎኹ።ኣሕዋተየ፡ ኲላትኩም ሓደ ዘረባ ኽትዛረቡ፡ ብሓደ ልብን ብሓደ ሓሳብን ፍጹም ክትጋጠሙ እምበር፡ ምፍልላይ ከይህልወኩም፡ እምዕደኩም አሎኹ።

[**13**](https://www.betezion.com/bible-passage-adis?book=1cor&chap=1&v=tig)ክርስቶስዶ ተመቒሉ እዩ፧ ወይስ ጳውሎስዶ ተሰቂሉልኩም እዩ፧ ወይስ ብስም ጳውሎስ ዲኹምእተጠመቕኩም፧

[**14-15**](https://www.betezion.com/bible-passage-adis?book=1cor&chap=1&v=tig)ሓደ እኳ ብስመይ ከም እተጠምቕኩም ከይብል፡ ብዘይ ክሪስጶስን ገይዮስን ንሓደ ኻባኻትኩም እኳ ስለ ዘየጥመቕኩ ንኣምላኽ ኤመስግኖ አሎኹ።

[**16**](https://www.betezion.com/bible-passage-adis?book=1cor&chap=1&v=tig)ስድራ ቤት እስጢፋኖስውን ኣጥሚቐ አሎኹ፡ ብዘይ እዚኣቶም ሓደ ኻልእ ከምዘጥመቕኩ፡ ኣይፈልጥን እየ።

[**17**](https://www.betezion.com/bible-passage-adis?book=1cor&chap=1&v=tig)እቲ መስቀል ክርስቶስ ከንቱ ምእንቲ ኸይከውን፡ ብጥበብ ዘረባ ኸይግበር፡ ክርስቶስ ወንጌልክሰብኽ ደኣ እምበር፡ ከጥምቕሲ ኣይለኣኸንን።

[**18-19**](https://www.betezion.com/bible-passage-adis?book=1cor&chap=1&v=tig)ጥበብ ጠቢባን ከጥፍእ እየ፡ ምስትውዓል እቶም ኣስተውዓልቲውን ከፍርስ እየ፡ ዚብልጽሑፍ እዩ እሞ፡ ቃል መስቀል ነቶም ዚጠፍኡ ዕሽነት እዩ፡ ንኣና ንንድሕን ግና ሓይሊ ኣምላኽእዩ።

[**20**](https://www.betezion.com/bible-passage-adis?book=1cor&chap=1&v=tig)ጥበበኛ ኣበይ አሎ፧ ምሁር ጽሑፋትሲ ኣበይ አሎ፧ መርማሪ እዛ ዓለም እዚኣኸ ኣበይ አሎ፧ኣምላኽ ንጥበብ እዛ ዓለም እዚኣዶ ዕሽነት ኣይገበሮን እዩ፧

[**21**](https://www.betezion.com/bible-passage-adis?book=1cor&chap=1&v=tig)ስለዚ ዓለም ብጥበባ ንኣምላኽ ብጥበብ ኣምላኽ ገይራ ኻብ ዘይፈለጠቶ፡ ኣምላኽ ነቶምዚአምኑ ብናይ ስብከት ዕሽነት ገይሩ ኼድሕኖም ፈቐደ።

[**22**](https://www.betezion.com/bible-passage-adis?book=1cor&chap=1&v=tig)ኣይሁድ ምልክታት ይልምኑ፡ ጽርኣውያን ድማ ጥበብ ይደልዩ፡

[**23**](https://www.betezion.com/bible-passage-adis?book=1cor&chap=1&v=tig)ንሕና ግና ነቲ ንኣይሁድን መዓንቀፊ፡ ነህዛብን ዕሽነት ዝዀነ እተሰቕለ ክርስቶስ ንሰብኽአሎና።

[**24**](https://www.betezion.com/bible-passage-adis?book=1cor&chap=1&v=tig)ንሱ ነቶም ጽዉዓት፡ ንኣይሁድ ኰነ፡ ንጽርኣውያን ኰነ፡ ክርስቶስ፡ እቲ ሓይሊ ኣምላኽንጥበብ ኣምላኽን እዩ።

[**25**](https://www.betezion.com/bible-passage-adis?book=1cor&chap=1&v=tig)ካብ ሰብሲ ዕሽነት ኣምላኽ ይጠብብ፡ ካብ ሰብ ከኣ ድኻም ኣምላኽ ይብርትዕ።

[**26**](https://www.betezion.com/bible-passage-adis?book=1cor&chap=1&v=tig)ኣሕዋተየ፡ ኣብቲ ጽውዓኹም እማ ተመልከቱ ብዙሓት ብስጋ ለባማት፡ ብዙሓት ስልጡናት፡ብዙሓት ጭዋታት ኣይተጸውዑን።

[**27**](https://www.betezion.com/bible-passage-adis?book=1cor&chap=1&v=tig)ኣምላኽ ግና፡ ነቶም ጠቢባን ምእንቲ ኼሕፍርሲ፡ ንዕሽነት እዛ ዓለም እዚኣ ሐረየ፡ ነቶምብርቱዓት ምእንቲ ኼሕፍር ከኣ፡ ኣምላኽ ነቲ ድኻም እዛ ዓለም እዚኣ ሐረየ።

[**28-29**](https://www.betezion.com/bible-passage-adis?book=1cor&chap=1&v=tig)ስጋ ዘበለ ኣብ ቅድሚ ኣምላኽ ምእንቲ ኸይምካሕውን፡ ኣምላኽ ነቲ፡ ኣነ ገለ እየ፡ ዚብል ከንቱ ምእንቲ ኺገብር፡ ነቲ ብዓለም ሕሱርን ንዑቕን ገለ ዘይኰነን ሐረየ።

[**30-31**](https://www.betezion.com/bible-passage-adis?book=1cor&chap=1&v=tig)ግናኸ እቲ ጽሑፍ፡ ዚምካሕ ብእግዚኣብሄር ይመካሕ፡ ዚብሎ ምእንቲ ኺፍጸም፡ ንስኻትኩም ካብኡ ኣብቲ ኻብ ኣምላኽ ንጥበብን ጽድቅን ምቕዳስን ምድሓንን ዝዀነልናክርስቶስ የሱስ ኢኹም።

[**1-2**](https://www.betezion.com/bible-passage-adis?book=1cor&chap=2&v=tig)ኣሕዋተየ፡ ኣነ ድማ ኣብ ማእከልኩም ከሎኹ፡ ብዘይ የሱስ ክርስቶስ፡ ንሱ ኸኣ እቲእተሰቕለ፡ ሓደ ነገር እኳ ኸም ዘይፈልጥ መደብኩ እሞ፡ ናባኻትኩም ክመጽእ ከሎኹ፡ምስክር ኣምላኽ ብብሉጽ ዘረባ ወይስ ብጥበብ ክነግረኩም ኣይመጻእኩን።

[**3**](https://www.betezion.com/bible-passage-adis?book=1cor&chap=2&v=tig)ኣነ ኸኣ ብድኻምን ብፍርሃትን ብብዙሕ ምምብድባድን እየ ኣባኻትኩም ዝነበርኩ።

[**4-5**](https://www.betezion.com/bible-passage-adis?book=1cor&chap=2&v=tig)እምነትኩም ብስልጣን ኣምላኽ እምበር፡ ብጥበብ ሰብ ምእንቲ ኸይትስረትሲ፡ ዘረባይንስብከተይን ድማ ብምርዳእ መንፈስን ስልጣንን እምበር፡ ብዜስድዕ ዘረባ ጥበብ ኣይነበረን።

[**6-7**](https://www.betezion.com/bible-passage-adis?book=1cor&chap=2&v=tig)እምብኣርስ ኣብ ማእከል እቶም እኹላት ጥበብ ንዛረብ ኢና፡ እቲ ኣምላኽ ቅድሚዘመናት ንኽብረትና ዘዳለዎ፡ እቲ ናይ ኣምላኽ ሕቡእ ምስጢር ጥበብ ኢና እንዛረብ ዘሎና እምበር፡ ጥበብ እዛ ዓለም እዚኣ ወይስ ናይቶም ዚሐልፉ ገዛእቲ እዛ ዓለም እዚኣ ኣይንዛረብን ኢና።

[**8**](https://www.betezion.com/bible-passage-adis?book=1cor&chap=2&v=tig)ካብ ገዛእቲ እዛ ዓለም እዚኣ ሓደ እኳ ነዚ ጥበብዚ ኣይፈለጦን፡ እንተ ዚፈልጥዎስ፡ንጐይታ ኽብሪ ኣይምሰቐልዎን ነይሮም።

[**9**](https://www.betezion.com/bible-passage-adis?book=1cor&chap=2&v=tig)ግናኸ ከምቲ ጽሑፍ፡ እቲ ዓይኒ ዘይረአየቶ እዝኒ ኸኣ ዘይሰምዓቶ ኣብ ልቢ ሰብ ድማዘይተሐስበ፡ ኣምላኽ ነቶም ዜፍቅርዎ ኣዳለወሎም፡ ዚብል፡

[**10**](https://www.betezion.com/bible-passage-adis?book=1cor&chap=2&v=tig)እቲ መንፈስ ግና መዓሙቚ ኣምላኽ እኳ ኸይተረፈ ንዂሉ ይምርምር እዩ እሞ፡ ንኣናኣምላኽ ብመንፈስ ገይሩ ገለጸልና።

[**11**](https://www.betezion.com/bible-passage-adis?book=1cor&chap=2&v=tig)እቲ ኣብኡ ዘሎ መንፈስ እንተ ዘይኰይኑስ፡ ኣብ ሰብ ዘሎ ነገር ዚፈልጥከ እንታዋይ ሰብእዩ፧ ከምኡውን መንፈስ ኣምላኽ እንተ ዘይኰይኑስ፡ ነቲ ኣብ ኣምላኽ ዘሎ ሓደ እኳ ዚፈልጦየልቦን።

[**12**](https://www.betezion.com/bible-passage-adis?book=1cor&chap=2&v=tig)ንሕና ግና፡ እቲ ብኣምላኽ እተዋህበና ምእንቲ ኽንፈልጥሲ፡ ነቲ ኻብ ኣምላኽ ዚኸውንመንፈስ እምበር፡ መንፈስ ዓለም ኣይተቐበልናን።

[**13**](https://www.betezion.com/bible-passage-adis?book=1cor&chap=2&v=tig)ንሕና ኸኣ መንፈሳዊ ነገር ምስ መንፈሳዊ እናኣሰማማዕና፡ መንፈስ ቅዱስ ብዚምህረሉ ቓል እምበር፡ ጥበብ ሰብ ብዚምህረሉ ቓል ኣይኰንናን እንዛረብ ዘሎና።

[**14**](https://www.betezion.com/bible-passage-adis?book=1cor&chap=2&v=tig)እቲ ስጋዊ ሰብ ነቲ ኣብ መንፈስ ኣምላኽ ዘሎ ኣይቅበሎን፡ ብመንፈስ ዚምርመር ስለዝዀነ፡ ንእኡ ዕሽነት እዩ እሞ፡ ኬስተውዕሎ ኣይከኣሎን እዩ።

[**15-16**](https://www.betezion.com/bible-passage-adis?book=1cor&chap=2&v=tig)ንእግዚኣብሄር ኪምህሮ ኢሉ፡ ሓሳቡ ዝፈለጠኸ እንታዋይ እዩ፧ ንሕና ግና ሓሳብ ክርስቶስአሎና። እምብኣርሲ እቲ መንፈሳዊ ንዂሉ ይምርምር፡ ንሱ ግና ብሓደ እኳ ኣይምርመርን እዩ።

[**1**](https://www.betezion.com/bible-passage-adis?book=1cor&chap=3&v=tig)ኣሕዋተየ፡ ኣነ ኸኣ ከም ንስጋውያን፡ ከም ንቘልዑ ብክርስቶስ እምበር፡ ከም ንመንፈሳውያንክዛረበኩም ኣይኰነለይን እዩ።

[**2-3**](https://www.betezion.com/bible-passage-adis?book=1cor&chap=3&v=tig)ገና ስጋውያን ስለ ዝዀንኩም፡ ጸባ መገብኩኹም፡ ዕጽም ብልዒ ኣይኰነን። ገናኣይከኣልኩምዎን፡ ሕጂ እኳ ኣይትኽእልዎን ኢኹም። ቅንኣት ባእስን ካብ ዚህልወኩምሲ፡ስጋውያን ምዃንኩምዶ ኣይኰነን፧ ከም ባህሊ ሰብዶ ትኸዱ ኣየለኹምን፧

[**4**](https://www.betezion.com/bible-passage-adis?book=1cor&chap=3&v=tig)እቲ ሓደ፡ ኣነስ ናይ ጳውሎስ እየ፡ ሓደ ኻልእ ከኣ፡ ኣነስባ ናይ ኣጵሎስ እየ፡ ካብዚብል፡ ስጋውያን ምዃንኩምዶ ኣይኰነን፧

[**5**](https://www.betezion.com/bible-passage-adis?book=1cor&chap=3&v=tig)እምብኣርከ፡ ኣጵሎስ እንታይ እዩ፧ ጳውሎስሲ እንታይ እዩ፧ ብኣታቶም ጌርኩም ናብ እምነትዝበጻሕኩም ኣገልገልቲ እዮም፡ እዚ ድማ እግዚኣብሄር ንነፍሲ ወከፎም ከም ዝሃቦ እዩ።

[**6**](https://www.betezion.com/bible-passage-adis?book=1cor&chap=3&v=tig)ኣነ ተኸልኩ ኣጵሎስ ኣስተየ፡ ኣምላኽ ግና ኣብቈለ።

[**7**](https://www.betezion.com/bible-passage-adis?book=1cor&chap=3&v=tig)እምብኣርሲ እቲ ዜብቊል ኣምላኽ ደኣ እዩ እምበር፡ እቲ ዚተክል ወይስ እቲ ዜስቲዚዓብሱ የብሎምን።

[**8**](https://www.betezion.com/bible-passage-adis?book=1cor&chap=3&v=tig)እቲ ዚተክልን እቲ ዜስትን ሓደ እዮም፡ ነፍሲ ወከፎም ከኣ ከከም ጻዕሩ ዓስቡ ኪቕበልእዩ።

[**9**](https://www.betezion.com/bible-passage-adis?book=1cor&chap=3&v=tig)ንሕና መዓይይቲ ኣምላኽ ኢና እሞ፡ ንስኻትኩም ግራት ኣምላኽ፡ ህንጻ ኣምላኽ ኢኹም።

[**10-11**](https://www.betezion.com/bible-passage-adis?book=1cor&chap=3&v=tig)ብዘይ እቲ ስሩት መሰረት፡ ንሱ ኸኣ የሱስ ክርስቶስ፡ ካልእ መሰረት ሓደ እኳ ኺስርትዚኽእል የልቦን እሞ፡ ኣነ ኸምቲ እተዋህበኒ ጸጋ ኣምላኽ ብልሓተኛ ሃናጺ ዀይነ ነቲ መሰረትሰረትኩ፡ ሓደ ኻልእ ከኣ ኣብ ልዕሊኡ ይሃንጽ። ነፍሲ ወከፍውን ከመይ ገይሩ ኸም ዚሃንጽይጠንቀቕ።

[**12**](https://www.betezion.com/bible-passage-adis?book=1cor&chap=3&v=tig)ሓደ እኳ ኣብ ልዕሊ እዛ መሰረት እዚኣ ወርቂ፡ ብሩር፡ ክቡር እምኒ፡ ዕጨይቲ፡ ሳዕሪወይስ ሓሰር እንተ ሰርሔ፡

[**13**](https://www.betezion.com/bible-passage-adis?book=1cor&chap=3&v=tig)እታ መዓልቲ እቲኣ ብሓዊ ኽትግለጽ እያ እሞ፡ ክትቀልዖ እያ። ግብሪ ነፍሲ ወከፍ ኪግሃድእዩ፡ ንግብሪ ነፍሲ ወከፍ ከኣ ከመይ ምዃኑ እቲ ሓዊ ኺፍትኖ እዩ።

[**14**](https://www.betezion.com/bible-passage-adis?book=1cor&chap=3&v=tig)ሰብ፡ እቲ ኣብ ልዕሊኡ እተሃንጸ ዕዮ እንተ ጸንዓሉ፡ ዓስቢ ኪቕበል እዩ።

[**15**](https://www.betezion.com/bible-passage-adis?book=1cor&chap=3&v=tig)እቲ ዕዮኡ እንተ ነደደ ግና፡ ዓስቡ ኺስእን እዩ። ንርእሱ ግና ኪድሕን፡ ግናኸ ከምቲ ሓዊሐሊፉ ዝደሐነ እዩ።

[**16**](https://www.betezion.com/bible-passage-adis?book=1cor&chap=3&v=tig)ቤተ መቕደስ ኣምላኽ ምዃንኩምን መንፈስ ኣምላኽ ኣባኻትኩም ሐዲሩ ምህላዉንዶኣይትፈልጡን ኢኹም፧

[**17**](https://www.betezion.com/bible-passage-adis?book=1cor&chap=3&v=tig)ሓደ እኳ ነታ ቤት መቕደስ ኣምላኽ እንተ ኣማሰነ፡ ኣምላኽ ኬማስኖ እዩ። ቤተ መቕደስኣምላኽ ቅድስቲ እያ፡ እዛ ቤት መቕደስ እዚኣውን ንስኻኩም ኢኹም።

[**18-20**](https://www.betezion.com/bible-passage-adis?book=1cor&chap=3&v=tig)ሓደ እኳ ንርእሱ ኣይጠብራ። ነቶም ጥበበኛታት ብጒርሖም ይሕዞም እዩ፡ ዚብል ጽሑፍ እዩ እሞ፡ ከም ብሓድሽ፡ እግዚኣብሄር ሓሳብ እቶም ጥበበኛታት ከንቱ ምዃኑ ይፈልጦ፡ ዚብል ጽሑፍ አሎ። ጥበብ እዛ ዓለም እዚኣ ኣብ ኣምላኽ ዕሽነት እያ እሞ፡ ገለኻባኻትኩም ኣብዛ ዓለም እዚኣ ጥበበኛ ኸም ዝዀነ እንተ መሰሎ፡ ጥበበኛ ምእንቲኪኸውንሲ ዓሻ ይኹን።

[**21-22**](https://www.betezion.com/bible-passage-adis?book=1cor&chap=3&v=tig)ጳውሎስ ወይ ኣጵሎስ፡ ኬፋ ዀነ ዓለም ኰነት፡ ህይወት ኰነት ሞት ኰነ፡ ዘሎ ዀነወይ ዚመጽእ፡ ኲሉ ናታትኩም እዩ እሞ፡ ሓደ እኳ ብሰብ ኣይመካሕ።

[**23**](https://www.betezion.com/bible-passage-adis?book=1cor&chap=3&v=tig)ንስኻትኩምሲ ናይ ክርስቶስ ደኣ ኢኹም፡ ክርስቶስውን ናይ ኣምላኽ እዩ።

[**1**](https://www.betezion.com/bible-passage-adis?book=1cor&chap=4&v=tig)ከምኡኸ ሰብ ንኣና ኸም ኣገልገልቲ ክርስቶስን ከም መገብቲ ምስጢር ኣምላኽን ደኣይቝጸሩና።

[**2**](https://www.betezion.com/bible-passage-adis?book=1cor&chap=4&v=tig)ምስናይ እዚ ኻብ መገብቲ ነፍሲ ወከፍ እሙን ኰይኑ ኺርከብ የድሊ እዩ።

[**3-4**](https://www.betezion.com/bible-passage-adis?book=1cor&chap=4&v=tig)ንኣይሲ ብኣኻትኩም ወይስ ብመዓልቲ ፍርዲ ሰብ እንተ ተፈረድኩ እኳ፡ ግዲ የብለይን። ኣብ ርእሰይ ሓንቲ እኳ ኣይፈልጥን እየ፡ ዚፈርደኒ ግና ኣምላኽ እዩ እምበር፡ በዚኣይጸደቕኩን እሞ ንርእሰይ ባዕለይ ኣይፈርዳን እየ።

[**5**](https://www.betezion.com/bible-passage-adis?book=1cor&chap=4&v=tig)ስለዚ እቲ ኣብ ጸልማት እተሐብኤ ናብ ብርሃን ዜምጽእ፡ ሓሳባት ልቢ ኸኣ ዚገልጽ ጐይታኽሳዕ ዚመጽእ፡ ቅድሚ ጊዜኡ ሓንቲ እኳ ኣይትፍረዱ። ሽዑ ድማ ነፍሲ ወከፍ ነንእዶኡ ኻብኣምላኽ ኪቕበል እዩ።

[**6**](https://www.betezion.com/bible-passage-adis?book=1cor&chap=4&v=tig)ኣሕዋተየ፡ ንጥቕሚ እቲ ሓደ፡ ንጒድኣት እቲ ኻልእ ኢልኩም ከይትንፍሑ፡ ክንየው እቲጽሑፍ ከይትሐስቡ፡ ብኣና ምእንቲ ኽትምሃሩ፡ እዚ ብዛዕባኹም ኣብ ርእሰይን ኣብ ኣጵሎስንመሲለዮ አሎኹ።

[**7**](https://www.betezion.com/bible-passage-adis?book=1cor&chap=4&v=tig)ካብ ካልኦት ዘብለጸካ መን እዩ፧ ዘይተቐበልካዮኸ እንታይ አሎካ፧ ተቐቢልካ ኻብ እትኸውንግና፡ ስለምንታይ ከም ዘይተቐበልካ ዄንካ እትኽበር፧

[**8**](https://www.betezion.com/bible-passage-adis?book=1cor&chap=4&v=tig)ድሮ ጸገብኩም፡ ድሮ ሃብተምኩም፡ ብጀካና ነገስኩም። ንሕናውን ምሳኻትኩም፡ ምእንቲኽንነግስሲ፡ ወሸለ ምነገስኩም።

[**9**](https://www.betezion.com/bible-passage-adis?book=1cor&chap=4&v=tig)ኣምላኽ ንኣና ሃዋርያት፡ ድሕሪ ዂላቶም ኴንና፡ ከምቶም ሞት እተፈርዶም ከም ዝገበረና፡ይመስለኒ። ስለዚ ንዓለምን ንመላእኽትን ንሰብን ትርኢት መስሓቒ ዄንና አሎና።

[**10**](https://www.betezion.com/bible-passage-adis?book=1cor&chap=4&v=tig)ንሕና ስለ ክርስቶስ ዓያሱ ኢና፡ ንስኻትኩም ግና ብክርስቶስ ጥበበኛታት ኢኹም፡ ንሕናሕማቓት፡ ንስኻትኩም ግና ሓያላት፡ ንስኻትኩም ክቡራት፡ ንሕና ግና ሕሱራት ኢና።

[**11**](https://www.betezion.com/bible-passage-adis?book=1cor&chap=4&v=tig)ክሳዕ ሕጂ ንጠምን ንጸምእን ንዓርቕን ንጽፋዕን አሎና፡ ማሕደር የብልናን፡

[**12**](https://www.betezion.com/bible-passage-adis?book=1cor&chap=4&v=tig)ብገዛእ ኣእዳውና እናዓየና ድማ ንጽዕር አሎና። እናጸረፉና ንምርቕ፡ እናሰጐጉና ንዕገስ፡

[**13**](https://www.betezion.com/bible-passage-adis?book=1cor&chap=4&v=tig)እናተሐሜና ንምዕድ አሎና። ክሳዕ ሕጂ ኸም ጐሓፍ ዓለምን ከም ናይ ኲላቶም ጐዱፍንኴንና አሎና።

[**14-15**](https://www.betezion.com/bible-passage-adis?book=1cor&chap=4&v=tig)ብክርስቶስ ኣእላፋት መዕበይቲ እኳ እንተ አለዉኹም፡ ኣነ ብክርስቶስ የሱስ ብወንጌልወሊደኩም እየ እሞ፡ ብዙሓት ኣቦታትሲ የብልኩምን። እዚ ዝጽሕፈልኩም ዘሎኹ፡ ከምፍቁራት ደቀይ ገይረ ኽምዕደኩም እየ እምበር፡ ከሕፍረትኩም ኢለ ኣይኰንኩን።

[**16**](https://www.betezion.com/bible-passage-adis?book=1cor&chap=4&v=tig)ስለዚ፡ ሰዓብተይ ኩኑ፡ ኢለ እምዕደኩም አሎኹ።

[**17**](https://www.betezion.com/bible-passage-adis?book=1cor&chap=4&v=tig)በዚ ምኽንያት እዚ ኸኣ ኣብ ኲሉ ስፍራ ፍቕዳ ማሕበር ከመይ ገይረ ኸም ዝምህር፡መገደይ ብክርስቶስ የሱስ ምእንቲ ኼዘክረኩም፡ እቲ ብጐይታ ፍቁርን እሙንን ወደይጢሞቴዎስ ሰዲደልኩም አሎኹ።

[**18**](https://www.betezion.com/bible-passage-adis?book=1cor&chap=4&v=tig)ሓያሎ ግና፡ ኣነ ናባኻትኩም ዘይመጽእ መሲልዎም፡ እተነፍሑ አለዉ።

[**19-20**](https://www.betezion.com/bible-passage-adis?book=1cor&chap=4&v=tig)መንግስቲ ኣምላኽ ብሓይሊ እምበር፡ ብዘረባ ኣይኰነትን ዘላ እሞ፡ ጐይታ እንተ ፈቐዶስ፡ ቀልጢፈ ናባኻትኩም ክመጽእ እየ፡ ሽዑ ሓይሊ እቶም ንፉሓት ክፈልጥ እየ እምበር፡ቃሎም ኣይኰነን።

[**21**](https://www.betezion.com/bible-passage-adis?book=1cor&chap=4&v=tig)ብበትሪዶ ወይስ ብፍቕርን ብመንፈስ ለውሃትን ክመጻኩም፧ እንታይ ትደልዩ፧

[**1**](https://www.betezion.com/bible-passage-adis?book=1cor&chap=5&v=tig)ምንዝርና ብሱሩ፡ ከምኡ ዘመሰለ ምንዝርናስ ኣብቶም ኣህዛብ እኳ ዜልቦ፡ ማለት፡ ሓደኻባኻትኩም ነታ ሰበይቲ ኣቦኡ ኸም ዘእተወ፡ ይውረየኩም አሎ።

[**2**](https://www.betezion.com/bible-passage-adis?book=1cor&chap=5&v=tig)ምስናይዚ ኸኣ ተነፊሕኩም አሎኹም እሞ፡ እቲ እዚ ግብርዚ ዝገበረ ኻብ ማእከልኩምምእንቲ ኺርሕቕ ኢልኩም፡ ከቶ ኣይጒሄኹምን።

[**3-5**](https://www.betezion.com/bible-passage-adis?book=1cor&chap=5&v=tig)ኣነ ግና ብስጋይ ርሑቕ ክነሰይ፡ ብመንፈሰይ ምሳኻትኩም እየ፡ ንስኻትኩምን መንፈሰይንብስም ጐይታና የሱስ ተኣኪብና ኸሎና፡ ብሓይሊ ጐይታና የሱስ እዚ ኸምዚ ዝገበረ፡ መንፈሱበታ መዓልቲ ጐይታና የሱስ ምእንቲ ኺድሕንሲ፡ ንጥፍኣት ስጋኡ ንሰይጣን ኪውሃብ፡ ከምምሳኻትኩም ኰይነ ድሮ ፈሪደ አሎኹ።

[**6**](https://www.betezion.com/bible-passage-adis?book=1cor&chap=5&v=tig)ሓበንኩም ጽቡቕ ኣይኰነን። ቅሩብ ማይ ብሑቝ ንብዘሎ እቲ ብሑቝ ከም ዜብኲዖዶኣይትፈልጡን ኢኹም፧

[**7**](https://www.betezion.com/bible-passage-adis?book=1cor&chap=5&v=tig)ገንሸል ፋስጋና፡ ማለት ክርስቶስ፡ ተሰዊኡ እዩ እሞ፡ ከምቲ ዘይምጹጻት ዝዀንኩም፡ ሓድሽብሑቝ ምእንቲ ኽትኰኑ፡ ነቲ ኣረጊት ማይ ብሑቝ ኣጽሪኹም ኣውጽእዎ።

[**8**](https://www.betezion.com/bible-passage-adis?book=1cor&chap=5&v=tig)ስለዚ ብናይ ገርህነትን ሓቅን ብዘይመጸጸ እንጌራ በዓል ነብዕል እምበር፡ በቲ ኣረጊት ማይብሑቝ ወይስ ብማይ ብሑቝ እከይን ሕሰምን ኣይኰነን።

[**9**](https://www.betezion.com/bible-passage-adis?book=1cor&chap=5&v=tig)ምስ ኣመንዝራታት ኣይትጸምበሩ ኢለ ኣብታ ደብዳበይ ጽሒፈልኩም አሎኹ።

[**10**](https://www.betezion.com/bible-passage-adis?book=1cor&chap=5&v=tig)ግናኸ ምስ ኣመንዝራታት እዛ ዓለም እዚኣ ወይስ ምስ ስሱዓትን ዘረፍትን ወይስ ምስመምለኽቲ ጣኦት ኢለ ግዳ ኣይኰንኩን ዝጸሐፍኩ፡ እንተ ዘይኰነስ ካብዛ ዓለም እዚኣኽትወጹ ምተገብኣኩም ነይሩ።

[**11**](https://www.betezion.com/bible-passage-adis?book=1cor&chap=5&v=tig)ሕጂ ግና ምስ ሓደ ሓው ዚብሃል እሞ ኣመንዝራ፡ ወይስ ስሱዕ፡ ወይስ መምለኽ ጣኦት፡ወይስ ተጻራፊ፡ ወይስ ሰካር፡ ወይስ ዘራፊ እንተ ዀይኑ፡ ምስኡ ኸይትጽምበሩ፡ ምስ እዚኸምዚ ዝበለ ከቶ ኸይትበልዑ፡ ጽሒፈልኩም አሎኹ።

[**12**](https://www.betezion.com/bible-passage-adis?book=1cor&chap=5&v=tig)ነቶም ኣብ ወጻኢ ዘለዉ ምፍራደይሲ እንታይ ገዲሱኒ እዩ፧ ነቶም ኣብ ውሽጢ ዘለዉ እትፈርዱ ግዳ ንስኻትኩምዶ ኣይኰንኩምን፧

[**13**](https://www.betezion.com/bible-passage-adis?book=1cor&chap=5&v=tig)ነቶም ኣብ ወጻኢ ዘለዉ ግና ኣምላኽ ኪፈርዶም እዩ። ነቲ እኩይ ካባኻትኩም ኣውጽእዎ።

[**1**](https://www.betezion.com/bible-passage-adis?book=1cor&chap=6&v=tig)ሓደ ኻባኻትኩም ምስ ብጻዩ ነገር እንተ ኣአዎ፡ ኣብ ቅድሚ እቶም ቅዱሳን ዘይኰነስ፡ ኣብቅድሚ እቶም ዓመጽቲዶ ኺፋራረድ ይደፍር እዩ፧

[**2**](https://www.betezion.com/bible-passage-adis?book=1cor&chap=6&v=tig)ወይስ እቶም ቅዱሳን ንዓለም ከም ዚፈርድዋዶ ኣይትፈልጡን ኢኹም፧ ዓለም ብኣኻትኩም ካብእትፍረድ ደኣ፡ ነቲ ናእሽቱ ነገር ፈረዲ ንምዃንዶ ኣይትበቕዑን ኢኹም፧

[**3**](https://www.betezion.com/bible-passage-adis?book=1cor&chap=6&v=tig)ንመላእኽቲ ኸም እንፈርዶምዶ ኣይትፈልጡን ኢኹም፧ ከመይ ግዳ ነቲ ነገር እዛ ዓለም እዚኣዘይንፈርዶ፧

[**4**](https://www.betezion.com/bible-passage-adis?book=1cor&chap=6&v=tig)እምብኣርከ ንነገር እዛ ዓለም እዚኣ ዚፍረድ እንተ ኣሎኩም፡ ነቶም ንዑቓት ኣብ ማሕበርዶፈረዲ ትገብርዎም ኢኹም፧

[**5-6**](https://www.betezion.com/bible-passage-adis?book=1cor&chap=6&v=tig)ምእንቲ ኸሕፍረኩም እየ እዚ ዝብል ዘሎኹ፡ ሓው ምስ ሓው ይፋረድ አሎ፡ እዚ ኸኣ ኣብ ቅድሚ እቶም ዘይኣምኑ፡ ከምዚዶ ኣብ መንጎ እቶም ኣሕዋት ኪፈርድ ዚኽእል ለባም ሓደእኳ የብልኩምን፧

[**7**](https://www.betezion.com/bible-passage-adis?book=1cor&chap=6&v=tig)ብርግጽ ኣብ ንሓድሕድኩም መፋራረዲ ምህላውኩም ብሱሩ ጒድለትኩም እዩ። ከመይ ግዳዘይትዕመጹ፧ ከመይከ ዘይትግፍዑ፧

[**8**](https://www.betezion.com/bible-passage-adis?book=1cor&chap=6&v=tig)ምሓልፎ ንስኻትኩም ትዕምጹን ትገፍዑን አሎኹም፡ እዚ ኸኣ ነቶም ኣሕዋት።

[**9**](https://www.betezion.com/bible-passage-adis?book=1cor&chap=6&v=tig)ዓመጽቲ ንመንግስቲ ኣምላኽ ከም ዘይወርስዋዶ ኣይትፈልጡን ኢኹም፧ ኣይትስሐቱ፡ኣመንዝራታት፡ ወይ መምለኽቲ ጣኦት፡ ዘመውቲ፡ ወይ ሕንቁቓት፡ ወይ ግብሪ ሶዶም ዚገብሩ፡

[**10**](https://www.betezion.com/bible-passage-adis?book=1cor&chap=6&v=tig)ሰረቕቲ፡ ወይ ስሱዓት፡ ወይ ሰካራት፡ ወይ ተጻረፍቲ፡ ወይ ዘረፍቲ ንመንግስቲ ኣምላኽኣይኪወርስዋን እዮም።

[**11**](https://www.betezion.com/bible-passage-adis?book=1cor&chap=6&v=tig)ገሌኹም ከኣ ከማታቶም ኔርኩም፡ ግናኸ ብስም ጐይታና የሱስ ክርስቶስን ብመንፈስኣምላኽን ተሐጺብኩምን ተቐዲስኩምን ጸዲቕኩምን ኢኹም።

[**12**](https://www.betezion.com/bible-passage-adis?book=1cor&chap=6&v=tig)ኲሉ ተፈቒዱለይ አሎ፡ ግናኸ ኲሉ ኣይጠቅምን እዩ። ኲሉ ተፈቒዱለይ አሎ፡ ኣነ ግና ሓደ ነገር እኳ ኺመልከኒ ኣይሐድጎን እየ።

[**13**](https://www.betezion.com/bible-passage-adis?book=1cor&chap=6&v=tig)ብልዒ ንኸብዲ፡ ከብዲ ኸኣ ንብልዒ እዩ፡ ኣምላኽ ግና ነዝን ነትን ኬጥፍኦም እዩ። ስጋንጐይታ፡ ጐይታውን ንስጋ እዩ እምበር፡ ስጋስ ንምንዝርና ኣይኰነን።

[**14**](https://www.betezion.com/bible-passage-adis?book=1cor&chap=6&v=tig)ኣምላኽ ድማ ከምቲ ንጐይታና ዘተንስኦ፡ ንኣናውን ብሓይሉ ኼተንስኣና እዩ።

[**15**](https://www.betezion.com/bible-passage-adis?book=1cor&chap=6&v=tig)እቲ ስጋኹም ኣካል ክርስቶስ ምዃኑዶ ኣይትፈልጡን ኢኹም፧ እምብኣርስኸ ንኣካል ክርስቶስወሲደዶ ኣካል ኣመንዝራ ኽገብሮ እየ፧ ያእ ኣይፋለይን።

[**16**](https://www.betezion.com/bible-passage-adis?book=1cor&chap=6&v=tig)እቶም ክልተ ሓደ ስጋ ኪዀኑ እዮም፡ ብሁል እዩ እሞ፡ ምስ ኣመንዝራ ዝለገበ ምስኣሓደ ስጋ ምዃኑዶ ኣይትፈልጡን ኢኹም፧

[**17**](https://www.betezion.com/bible-passage-adis?book=1cor&chap=6&v=tig)እቲ ምስ ጐይታ ዚለግብ ግና ምስኡ ሓደ መንፈስ እዩ።

[**18**](https://www.betezion.com/bible-passage-adis?book=1cor&chap=6&v=tig)ካብ ምንዝርና ህደሙ። ሰብ ዚገብሮ ዘበለ ሓጢኣት ካብ ስጋኡ ብወጻኢ እዩ፡ ዚንምዝር ግናኣብ ገዛእ ስጋኡ እዩ ሓጢኣት ዚገብር።

[**19-20**](https://www.betezion.com/bible-passage-adis?book=1cor&chap=6&v=tig)ብዋጋ ተዐዲግኩም ኢኹም እሞ፡ ስጋኹም ቤተ መቕደስ እቲ ኣባኻትኩም ዘሎ፡ ካብኣምላኽ እተቐበልኩምዎ መንፈስ ቅዱስ ምዃኑ፡ ናይ ርእስኹምውን ከም ዘይኰንኩምዶ፡ኣይትፈልጡን ኢኹም፧ ስለዚ ብስጋኹም ንኣምላኽ ኣኽብርዎ።

[**1**](https://www.betezion.com/bible-passage-adis?book=1cor&chap=7&v=tig)ብዛዕባ እቲ ዝጸሐፍኩምለይ ግና ከምዚ እዩ፡ ሰብኣይ ኣብ ሰበይቲ እንተ ዘይቀረበ ጽቡቕእዩ።

[**2**](https://www.betezion.com/bible-passage-adis?book=1cor&chap=7&v=tig)ስለ ኻብ ምንዝርና ምርሓቕ ግና ነፍሲ ወከፍ ሰብኣይ ገዛእ ሰበይቱ ትሀልዎ፡ ነፍሲ ወከፍሰበይቲውን ገዛእ ሰብኣያ ይሀልዋ።

[**3**](https://www.betezion.com/bible-passage-adis?book=1cor&chap=7&v=tig)ሰብኣይ ንሰበይቱ ዚግባኣ ይግበረላ፡ ከምኡውን ሰበይቲ ንሰብኣያ ትግበረሉ።

[**4**](https://www.betezion.com/bible-passage-adis?book=1cor&chap=7&v=tig)ሰበይቲ፡ ሰብኣያ እምበር፡ ኣብ ገዛእ ስጋኣ ኣይትመልኽን እያ፡ ከምኡ ኸኣ ሰብኣይ፡ሰበይቱ ደኣ እምበር፡ ኣብ ገዛእ ስጋኡ ኣይመልኽን እዩ።

[**5**](https://www.betezion.com/bible-passage-adis?book=1cor&chap=7&v=tig)ንጸሎት ጊዜ ምእንቲ ኽትረኽቡ፡ ንጊዜኡ ብምስምማዕ ክልቴኹም እምበር፡ እቲ ሓደ ኻብቲ ሓደ ኣይፈለ። ብምኽንያት እቲ ንነፍስኹም ዘይምምላኽኩም ሰይጣን ምእንቲ ኸይፍትነኩምከኣ፡ ከም ብሓድሽ ተራኸቡ።

[**6**](https://www.betezion.com/bible-passage-adis?book=1cor&chap=7&v=tig)እዚ ግና ከም ፍቓድ እብል አሎኹ እምበር፡ ትእዛዝ ኣይኰነን።

[**7**](https://www.betezion.com/bible-passage-adis?book=1cor&chap=7&v=tig)ኲሉ ሰብ ከምዚ ኸማይ ኪኸውን ምፈቶኹ ነይረ፡ ግናኸ እቲ ሓደ ኸምዚ እቲ ሓደውንከምቲ ነፍሲ ወከፍ ካብ ኣምላኽ ናይ ጸጋ ወውህበቱ አለዎ።

[**8**](https://www.betezion.com/bible-passage-adis?book=1cor&chap=7&v=tig)ንዘይተመርዓዉን ንሓያማትን ግና፡ ከምዚ ኸማይ እንተ ነበሩ፡ ጽቡቕ እዩ፡ እብል አሎኹ።

[**9**](https://www.betezion.com/bible-passage-adis?book=1cor&chap=7&v=tig)ነፍሶም ኪመልኩ እንተ ዘይተኻእሎም ግና፡ ብፍትወት ካብ ምንዳድሲ ምምርዓው ይሐይሽእሞ፡ ይመርዓዉ።

[**10-11**](https://www.betezion.com/bible-passage-adis?book=1cor&chap=7&v=tig)ነቶም እተመርዓዉ ግና፡ ዚእዝዝ ዘሎ ጐይታ እዩ እምበር፡ ኣነ ኣይኰንኩን፡ እታሰበይቲ ኻብ ሰብኣያ ኣይትፈታሕ፡ እንተ ተፈትሔት ከኣ፡ በኪ ትንበር ወይስ ምስ ሰብኣያትተዓረቕ፡ ሰብኣይውን ሰበይቱ ኣይፍታሕ፡ ኢለ እእዝዝ አሎኹ።

[**12-14**](https://www.betezion.com/bible-passage-adis?book=1cor&chap=7&v=tig)ነቶም ካልኦት ድማ ኣነ እብል አሎኹ፡ ጐይታ ኣይኰነን፡ እቲ ዘይኣማኒ ሰብኣይ በታሰበይቱ ተቐዲሱ እዩ፡ እታ ዘይኣማኒት ሰበይቲውን በቲ ሓው ተቐዲሳ እያ እሞ፡ ከምኡ እንተ ዘይከውንሲ፡ ውሉድኩም ርኹሳት ምዀኑ ነይሮም፡ ሕጂ ግና ቅዱሳን እዮም። ሓደ ሓውዘይኣማኒት ሰበይቲ እንተ አላቶ፡ ንሳ ድማ ምስኡ ኽትነብር እንተ ፈተወት፡ ኣይፍትሓያ፡ሰበይቲውን ዘይኣማኒ ሰብኣይ እንተ ኣለዋ፡ ንሱ ኸኣ ምስኣ ኺነብር እንተ ፈተወ፡ ነቲ ሰብኣያኣይትፍትሓዮ።

[**15-16**](https://www.betezion.com/bible-passage-adis?book=1cor&chap=7&v=tig)ኣቲ ሰበይቲ፡ ንሰብኣይኪ እንተ ኣድሐንክዮ፡ እንታይ ትፈልጢ፧ ወይስ ኣታ ሰብኣይ፡ንሰበይትኻ እንተ ኣድሐንካያ፡ እንታይ ትፈልጥ፧ እቲ ዘይኣማኒ እንተ ተፈልየ ግና፡ ይፈለ። ሓውወይስ ሓብቲ በዚ ኸምዚ ዘመሰለ ኣብ ትሕቲ ባርነት ኣይኰኑን ዘለዉ፡ ኣምላኽ ግና ብሰላምክንነብር ጸዊዑና አሎ።

[**17**](https://www.betezion.com/bible-passage-adis?book=1cor&chap=7&v=tig)ብዝተረፈስ፡ ነፍሲ ወከፍ ከምቲ እግዚኣብሄር ዝዓደሎ፡ ነፍሲ ወከፍውን ከምቲ ኣምላኽዝጸውዖ ዀይኑ ይመላለስ፡ ንዂላተን ማሕበራት ከምኡ እየ ዝሰርዕ ዘሎኹ።

[**18**](https://www.betezion.com/bible-passage-adis?book=1cor&chap=7&v=tig)ግዙር ክነሱ እተጸውዔዶ አሎ፧ ዘይግዙር ምዃኑ ኣይድለ። ዘይግዙር ክንሱ እተጸውዔኸ ኣሎዶ፧ኣይገዘር።

[**19**](https://www.betezion.com/bible-passage-adis?book=1cor&chap=7&v=tig)ምሕላው ትእዛዛት ኣምላኽ እዩ ዚጠቅም እምበር፡ ግዝረት ፍረ የብሉን፡ ዘይግዝረትውን ፍረየብሉን።

[**20**](https://www.betezion.com/bible-passage-adis?book=1cor&chap=7&v=tig)ነፍሲ ወከፍ በቲ እተጸዋዓሉ ጽውዓ ይንበር።

[**21**](https://www.betezion.com/bible-passage-adis?book=1cor&chap=7&v=tig)ባርያ ኽነስኻ ዲኻ እተጸዋዕካ፧ ኣይትጒሄ። ሓራ ኽትወጽእ እንተ ዀነልካ ግና፡ ከምኡግበር።

[**22**](https://www.betezion.com/bible-passage-adis?book=1cor&chap=7&v=tig)እቲ ባርያ ኽነሱ እግዚኣብሄር ዝጸውዖ፡ ናይ እግዚኣብሄር ውጹእ ሓራ እዩ። ከምኡውን እቲሓራ ኽነሱ እተጸውዔ፡ ባርያ ክርስቶስ እዩ።

[**23**](https://www.betezion.com/bible-passage-adis?book=1cor&chap=7&v=tig)ብዋጋ ተዓዲግኩም ኢኹም፡ ባሮት ሰብ ኣይትኹኑ።

[**24**](https://www.betezion.com/bible-passage-adis?book=1cor&chap=7&v=tig)ኣሕዋተየ፡ ነፍሲ ወከፍ በቲ እተጸውዖ ኣብ ቅድሚ ኣምላኽ ብእኡ ይንበር።

[**25**](https://www.betezion.com/bible-passage-adis?book=1cor&chap=7&v=tig)ብናይ ደናግል ግና፡ እሙን ክኸውን ካብ እግዚኣብሄር ምሕረት ከም እተቐበልኩ፡ ሓሳባይእብል አሎኹ እምበር፡ ካብ እግዚኣብሄር ትእዛዝ የብለይን።

[**26**](https://www.betezion.com/bible-passage-adis?book=1cor&chap=7&v=tig)እምብኣርሲ ንሰብ ብምኽንያት እቲ ሎሚ ዘሎ ጭንቀት ከምታ ዘለዋ ዀይኑ ኺነብር ጽቡቕከም ዝዀነ፡ ይመስለኒ።

[**27**](https://www.betezion.com/bible-passage-adis?book=1cor&chap=7&v=tig)ብሰበይትኻዶ እሱር ኢኻ፧ ፍትሕ ኣይትድለ። ብሰበይትኻዶ ኣይተኣሰርካን፧ ሰበይቲ ኣይትድለ።

[**28**](https://www.betezion.com/bible-passage-adis?book=1cor&chap=7&v=tig)ግናኸ እንተ ተመርዖኻ፡ ሓጢኣት ኣይገበርካን፡ ድንግልውን እንተ ተመርዓወት፡ ሓጢኣትኣይገበረትን። እዞም ከምዚኣቶም ዝበሉ ግና ብስጋ መከራ ይረኽቡ እዮም እሞ፡ ኣነ እንሕፈኩምአሎኹ።

[**29**](https://www.betezion.com/bible-passage-adis?book=1cor&chap=7&v=tig)ኣሕዋተየ፡ እዚ ግና እነግር አሎኹ፡ እቲ ዘመን ሓጺር እዩ፡ እቶም ኣንስቲ ዘለዋኦምድሕርዚ ኸም ዜብሎም ይኹኑ።

[**30**](https://www.betezion.com/bible-passage-adis?book=1cor&chap=7&v=tig)እቶም ዚበኽዩ ኸም ዘይበኽዩ፡ እቶም ዚሕጐሱ ኸኣ ከም ዘይሕጐሱ፡ እቶም ዚዕድጉውንከም ዘየጥረዩ ይኹኑ።

[**31**](https://www.betezion.com/bible-passage-adis?book=1cor&chap=7&v=tig)ንብረት እዛ ዓለም እዚኣ ሓላፊ እዩ እሞ፡ እቶም በዛ ዓለም እዚኣ ዚጥቀሙ ኸምዘይተጠቕሙ ይኹኑ።

[**32**](https://www.betezion.com/bible-passage-adis?book=1cor&chap=7&v=tig)ኣነ ግና ብዘይ ሓልዮ ኽትኰኑ እየ ዝፈቱ። እቲ ዘይተመርዓወ ኸመይ ገይሩ ንጐይታ ኸምዜሐጒሶ ብናይ ጐይታ እዩ ዚሐሊ።

[**33**](https://www.betezion.com/bible-passage-adis?book=1cor&chap=7&v=tig)እቲ እተመርዓወ ግና ንሰበይቱ ኸመይ ገይሩ ኸም ዜሐጒሳ ብናይ እዛ ዓለም እዚኣ እዩዚሐሊ።

[**34**](https://www.betezion.com/bible-passage-adis?book=1cor&chap=7&v=tig)ናይ ምርዕውቲ ሰበይትን ናይ ድንግልን ድማ በበይኑ እዩ። እታ ዘይተመርዓወት፡ ስጋኣንመንፈሳን ምእንቲ ኪቕደስ ኢላ፡ ብናይ ጐይታ እያ እትሐሊ፡ እታ ምርዕውቲ ግና፡ ከመይ ገይራ ንሰብኣያ ኸም እተሐጒሶ፡ ብናይ እዛ ዓለም እዚኣ እያ እትሐሊ።

[**35**](https://www.betezion.com/bible-passage-adis?book=1cor&chap=7&v=tig)ብተገብኤ ነገርን ብጽንዓትን ከይተናቓነቕኩም ብጐይታ ኽትጸንዑ እምበር፡ መፈንጠራምእንቲ ኽገብረልኩም ኣይኰንኩን፡ እዚ ንረብሓ ርእስኹም እዩ ዝብሎ ዘሎኹ።

[**36**](https://www.betezion.com/bible-passage-adis?book=1cor&chap=7&v=tig)ግናኸ ሓደ በታ ድንግል ጓሉ ዜሕፍር ዘለዎ እንተ መሰሎ፡ ኣዝያ ኸኣ ብጽሕቲ እንተ ዀነት፡ ከምዚ ኪኸውን ድማ ዚግባእ እንተ ዀይኑ፡ ዝደለየ ይግበር፡ ሓጢኣት የብሉን፡ንሰብኣይ ይሃባ።

[**37**](https://www.betezion.com/bible-passage-adis?book=1cor&chap=7&v=tig)ግናኸ እቲ ብልቡ ወዲእዎ ዝጸንዔ፡ ግዲ ዘይኰኖ፡ ኣብ ገዛእ ፍቓዱ ምልኪ ዘለዎ፡ እታ ጓሉ ብድንግልናኣ ኽትነብር ብልቡ ዝቘረጾ፡ ጽቡቕ ይገብር።

[**38**](https://www.betezion.com/bible-passage-adis?book=1cor&chap=7&v=tig)እምብኣርሲ እቲ ንጓሉ ንሰብኣይ ዚህብ ጽቡቕ ይገብር፡ እቲ ዘይህብ ከኣ ዚሐይሽ ይገብር።

[**39**](https://www.betezion.com/bible-passage-adis?book=1cor&chap=7&v=tig)ሰበይቲ እቲ ሰብኣይ ብህይወቱ ኽሳዕ ዘሎ ዘመን፡ እስርቲ እያ። ሰብኣይ እንተ ሞተ ግና፡ብእግዚኣብሄር ጥራይ ደኣ ይኹን እምበር፡ ኣብ ዝደለየቶ ኽትምርዖ ሓራ እያ።

[**40**](https://www.betezion.com/bible-passage-adis?book=1cor&chap=7&v=tig)ከም ሓሳበይ ግና፡ ከምቲ ዘላቶ ዀይና እንተ ትነብር፡ ኣዝያ ብጽእቲ ምዀነት፡ ኣነውንመንፈስ ኣምላኽ ከም ዘሎኒ ይመስለኒ አሎ።

[**1**](https://www.betezion.com/bible-passage-adis?book=1cor&chap=8&v=tig)ብዛዕባ ንጣኦታት እተሰውኤ ግና ኲላትና ፍልጠት ከም ዘሎና፡ ንፈልጥ ኢና። ፍልጠትይነፍሕ፡ ፍቕሪ ግና ይሃንጽ።

[**2**](https://www.betezion.com/bible-passage-adis?book=1cor&chap=8&v=tig)ሓደ እኳ ገለ ኸም ዚፈልጥ ዚመስሎ እንተሎ፡ ነቲ ዚፈልጦ ገና ኸምቲ ዝግብኦ ገይሩኣይፈልጦን እዩ።

[**3**](https://www.betezion.com/bible-passage-adis?book=1cor&chap=8&v=tig)ንኣምላኽ ዜፍቅሮ እንተሎ ግና፡ ንሱ ብእኡ ፍሉጥ እዩ።

[**4**](https://www.betezion.com/bible-passage-adis?book=1cor&chap=8&v=tig)ደጊም ብዛዕባ እቲ ንጣኦታት እተሰውኤ ምብላዕ፡ ጣኦት ኣብ ዓለም ግዛዕ ከም ዘይኰነንብዘይ እቲ ሓደ በይኑ ኸኣ ካልእ ኣምላኽ ከም ዜልቦን፡ ንፈልጥ ኢና።

[**5**](https://www.betezion.com/bible-passage-adis?book=1cor&chap=8&v=tig)ኣብ ሰማይ ወይስ ኣብ ምድሪ ኣማልኽቲ ዚብሃሉ እንተለዉስ፡ከምቲ ብዙሓት ኣማልኽትንብዙሓት ጐይተትን ዘለዉ፡

[**6**](https://www.betezion.com/bible-passage-adis?book=1cor&chap=8&v=tig)ንኣናስ ኲሉ ኻብኡ ዚኸውን ንሕናውን ንእኡ እንኸውን ሓደ ኣምላኽ ጥራይ፡ ኣቦ፡ አሎና፡ ኲሉ ብእኡ ዚኸውን ንሕና ኸኣ ብእኡ እንኸውን ሓደ ጐይታውን፡ የሱስ ክርስቶስ፡ አሎና።

[**7**](https://www.betezion.com/bible-passage-adis?book=1cor&chap=8&v=tig)እዚ ፍልጠት እዚ ግና ኣብ ኲሉ ሰብ ኣይርከብን እዩ። ሓያሎ ነቲ ጣኦት ክሳዕ ሎሚ ልማድ ገይሮምዎ፡ ንጣኦት ከም እተሰውኤ ገይሮም እዮም ዚበልዑ ዘለዉ እሞ፡ ሕሊናኦም ድኹምኰይኑስ ይረክስ።

[**8**](https://www.betezion.com/bible-passage-adis?book=1cor&chap=8&v=tig)ብልዒ ግና ኣብ ኣምላኽ ኣየብጽሓናን እዩ፡ እንተ በላዕና፡ ኣይንውስኽ፡ እንተ ዘይበላዕናውንኣይንንክን ኢና።

[**9**](https://www.betezion.com/bible-passage-adis?book=1cor&chap=8&v=tig)ግናኸ እቲ ሓርነትኩምሲ ነቶም ድኹማት መዓንቀፊ ኸይኰኖም፡ ተጠንቀቑ።

[**10**](https://www.betezion.com/bible-passage-adis?book=1cor&chap=8&v=tig)ሓደ ሰብ ንኣኻ፡ ፍልጠት ዘሎካ፡ ኣብ ቤት ጣኦት ተቐሚጥካ እንተ ረአየካ፡ እቲ ድኹምነቲ ንጣኦት እተሰውኤ ንምብላዕዶ ሕሉናኡ ኣይኪደፍርን እዩ፧

[**11**](https://www.betezion.com/bible-passage-adis?book=1cor&chap=8&v=tig)ከምዚ እቲ ምእንታኡ ክርስቶስ ዝሞተሉ ድኹም ሓው ብሰሪ ፍልጠትካ ይጠፍእ አሎ።

[**12**](https://www.betezion.com/bible-passage-adis?book=1cor&chap=8&v=tig)ከምዚኸስ ነቶም ኣሕዋት እናበደልኩም፡ ነቲ ድኹም ሕሊናኦምውን እናኣቝሰልኩም፡ንክርስቶስ ትብድልዎ አሎኹም።

[**13**](https://www.betezion.com/bible-passage-adis?book=1cor&chap=8&v=tig)ስለዚ ኸኣ እቲ ብልዒ ንሓወይ ዜዐንቅፎ እንተ ዀይኑስ፡ ንሓወይ ምእንቲ ኸየዐንቅፎ፡ንሓዋሩ ከቶ ስጋ ኣይክበልዕን እየ።

[**1**](https://www.betezion.com/bible-passage-adis?book=1cor&chap=9&v=tig)ኣይሓራን ድየ፧ ኣይሃዋርያን ድየ፧ ንጐይታና የሱስ ክርስቶስ ኣይርኤኽዎን ድየ፧ ንስኻትኩምሲብጐይታዶ ኣይዕዮይን ኢኹም፧

[**2**](https://www.betezion.com/bible-passage-adis?book=1cor&chap=9&v=tig)ማሕተም ሃዋርያነተይ ብጐይታ ንስኻትኩም ኢኹም እሞ፡ ንኻልኦት እኳ ሃዋርያ እንተዘይኰንኩ፡ ንኣኻትኩምሲ ሃዋርያኹም እየ።

[**3**](https://www.betezion.com/bible-passage-adis?book=1cor&chap=9&v=tig)ምምጽራየይ ነቶም ዚምርምሩኒ እዚ እዩ፡

[**4**](https://www.betezion.com/bible-passage-adis?book=1cor&chap=9&v=tig)ክንበልዕን ክንሰትንዶ መሰል የብልናን ኢና፧

[**5**](https://www.betezion.com/bible-passage-adis?book=1cor&chap=9&v=tig)ከምቶም ካልኦት ሃዋርያትን ኣሕዋት ጐይታናን ኬፋን ዚገብርዎ፡ ብእምነት ሓብትና ዝዀነትሰበይቲ ምሳና ኸነዝውርዶ መሰል የብልናን ኢና፧

[**6**](https://www.betezion.com/bible-passage-adis?book=1cor&chap=9&v=tig)ወይስ ኣነን በርናባስን ጥራይ ዲና ዕዮ ኽንሐድግ መሰል ዜብልና፧

[**7**](https://www.betezion.com/bible-passage-adis?book=1cor&chap=9&v=tig)ኣየናይ ዓቀይታይ እዩ ገዛእ ገንዘቡ እናተመገበ ዚኽተል፧ ወይኒ ተኺሉስ ፍሪኡ ዘይበልዕከ መንእዩ፧ ወይስ እናጓሰየ ኻብተን ዚጓስየን መጓሰ ጸባ ዘይሰቲ መን እዩ፧

[**8**](https://www.betezion.com/bible-passage-adis?book=1cor&chap=9&v=tig)እዚ ኸም ኣዛራርባ ሰብዶ እየ ዝዛረብ ዘሎኹ፧ እቲ ሕጊውንዶ ኸምኡ ኣይብልን እዩ፧

[**9**](https://www.betezion.com/bible-passage-adis?book=1cor&chap=9&v=tig)ኣፍ እቲ ዜኽይድ ብዕራይ ኣይትእሰር፡ ዚብል ኣብ ሕጊ ሙሴ ጽሑፍ አሎ እሞ፡ ኣምላኽዶብዛዕባ ኣብዑር ሐልዩ እዩ፧

[**10**](https://www.betezion.com/bible-passage-adis?book=1cor&chap=9&v=tig)ወይስ ብሱሩ ምእንታናዶ ኣይኰነን ዚብሎ ዘሎ፧ እቲ ዚሐርስ ብተስፋ ኺሐርስ፡ እቲዜኽይድ ከኣ ግዲኡ ኺረክብ ብተስፋ ኬኽይድ ዚግብኦ ስለ ዝዀነ፡ ምእንታና እዩ እዚተጽሒፉ ዘሎ።

[**11**](https://www.betezion.com/bible-passage-adis?book=1cor&chap=9&v=tig)ንሕና ንኣኻትኩም እቲ ናይ መንፈስ ካብ እንዘርኣልኩምከ፡ ነቲ ናይ ስጋኹም እንተዓጸድናዮዶ በዚሑና እዩ፧

[**12**](https://www.betezion.com/bible-passage-adis?book=1cor&chap=9&v=tig)ካልኦት ካብዚ መሰል እዚ ኣባኻትኩም ተማቐልቲ ኻብ ዚዀኑስ፡ ንሕናዶ ግዳ ዚዓዝዝኣየሎናን፧ ንሕና ግና ንወንጌል ክርስቶስ መዕገቲ ምእንቲ ኸይንገብርሲ፡ ንዂሉ ንዕገስ እምበር፡ ነዚ መሰል እዚ ኣይወሰድናዮን፡

[**13**](https://www.betezion.com/bible-passage-adis?book=1cor&chap=9&v=tig)እቶም ቅዱስ ኣገልግሎት ዜገልግሉ ኻብቲ ናይ ቤተ መቕደስ ከም ዚምገቡ፡ እቶም ኣብመሰውኢ ዜገልግሉውን ምስቲ መሰውኢ ኸም ዚካፈሉዶ፡ ኣይትፈልጡን ኢኹም፧

[**14**](https://www.betezion.com/bible-passage-adis?book=1cor&chap=9&v=tig)ከምኡ ድማ ጐይታ ነቶም ወንጌል ዚሰብኩ ብወንጌል ኪምገቡ ሰሪዑሎም አሎ።

[**15**](https://www.betezion.com/bible-passage-adis?book=1cor&chap=9&v=tig)ኣነ ግና ካብ ከምዚ ዘመሰለ ሓንቲ እኳ ኣይወሰድኩን፡ ከምኡ ምእንቲ ኪዀነለይ ኢለውንኣይኰንኩን እዚ ዝጸሐፍኩ። ነቲ ትምክሕተይ ሓደ ኸንቱ ኻብ ዚገብሮስ ሙማት ምሔሸኒነይሩ።

[**16**](https://www.betezion.com/bible-passage-adis?book=1cor&chap=9&v=tig)ኣነ ወንጌል እንተ ሰበኽኩ፡ ብግዲ በጺሑኒ እዩ እሞ፡ ዝምክሓሉ የብለይን። ወንጌል እንተዘይሰበኽኩ ግና ወይለይ።

[**17**](https://www.betezion.com/bible-passage-adis?book=1cor&chap=9&v=tig)እዚ ፈትየ እንተ ገበርክዎስ፡ ዓስቢ አሎኒ። ከይፈቶኹ እንተ ገበርክዎ ግና፡ እዚ መጋቢነትእዚ ብዝዀነ ይኹን ሕድሪ ተውሂቡኒ እዩ።

[**18**](https://www.betezion.com/bible-passage-adis?book=1cor&chap=9&v=tig)እምብኣርሲ ዓስበይ ደኣ እንታይ እዩ፧ ወንጌል እናሰበኽኩስ፡ እቲ ብወንጌል ዘሎኒ መሰል ከይወሰድኩ፡ ወንጌል ብኸምኡ እንተ ነገርኩ እዩ።

[**19**](https://www.betezion.com/bible-passage-adis?book=1cor&chap=9&v=tig)ካብ ኲሉ ሓራ ኽነሰይ፡ ኣነ ብዙሓት ምእንቲ ኽረብሕ፡ ንርእሰይ ባርያ ዂላቶም ገበርክዋ።

[**20**](https://www.betezion.com/bible-passage-adis?book=1cor&chap=9&v=tig)እቶም ኣይሁድ ምእንቲ ኽረብሕ፡ ምስ ኣይሁድ ከም ኣይሁዳዊ ዀንኩ። እቶም ትሕቲ ሕጊዘለዉ ምእንቲ ኽረብሕ ከኣ፡ ምስቶም ትሕቲ ሕጊ ዘለዉባዕለይ እኳ ትሕቲ ሕጊ ዘይኰንኩ ኽነሰይ፡ ከምቲ ትሕቲ ሕጊ ዘሎ ዀንኩ።

[**21**](https://www.betezion.com/bible-passage-adis?book=1cor&chap=9&v=tig)እቶም ሕጊ ዜብሎምብሕጊ ክርስቶስ እምበር፡ ብዘይ ሕጊ ኣምላኽ ዘይኰንኩ ኽነሰይ፡ከምቶም ሕጊ ዜብሎም ኰንኩ።

[**22**](https://www.betezion.com/bible-passage-adis?book=1cor&chap=9&v=tig)ኣነ እቶም ድኹማት ምእንቲ ኽረብሕ ድማ። ምስቶም ድኹማት ድኹም ኰንኩ። ብዂሉመገዲ ንገሊኦም ምእንቲ ኸድሕን፡ ንዂላቶም ኲሉ ዀንኩ።

[**23**](https://www.betezion.com/bible-passage-adis?book=1cor&chap=9&v=tig)እዚ ዂሉ ምእንቲ ወንጌል፡ ንርእሰይውን ካብኡ ኽካፈል ኢለ እየ ዝገበሮ ዘሎኹ።

[**24**](https://www.betezion.com/bible-passage-adis?book=1cor&chap=9&v=tig)ኣብቲ ስፍራ ቕድድም ዚቃዳደሙኸ ዂላቶም ከም ዚጐዩ፡ ነታ ዓስቢ ዓወት ግና ሓደ ኸምዚወስዳዶ፡ ኣይትፈልጡን ኢኹም፧ ንስኻትኩም ምእንቲ ኽትረኽብዋ፡ ከምኡ ጒየዩ።

[**25**](https://www.betezion.com/bible-passage-adis?book=1cor&chap=9&v=tig)እቲ ዚቃለስ ዘበለ ብዂሉ ነገር መጢኑ ነፍሱ ይገትእ እዩ፡ እዚኣቶም ነቲ ሓላፊ ኣኽሊልምእንቲ ኪቕበሉ እዮም፡ ንሕና ግና ነቲ ዘይሐልፍ።

[**26**](https://www.betezion.com/bible-passage-adis?book=1cor&chap=9&v=tig)ስለዚ ኣነ እጐዪ አሎኹ፡ ግናኸ ከምቲ ንዘይፍሉጥ ዚጐዪ ኣይኰንኩን፡ እምክት አሎኹ፡ከምቲ ንንፋስ ዚወቅዕ ግና ኣይኰንኩን።

[**27**](https://www.betezion.com/bible-passage-adis?book=1cor&chap=9&v=tig)ንኻልኦት እናሰበኽኩ፡ ንርእሰይ ድርቡይ ምእንቲ ኸይከውን፡ ንስጋይ ኤሰቅዮን ኤግዝኦን አሎኹ።

[**1**](https://www.betezion.com/bible-passage-adis?book=1cor&chap=10&v=tig)ኣሕዋተየ፡ ኵላቶም ኣቦታትና ትሕቲ ደበና ኸም ዝነበሩ፡ ኲላቶምውን ባሕሪ ኸምእተሳገሩ፡ ዘይትፈልጡ ኽትኰኑ ኣይፈቱን እየ።

[**2**](https://www.betezion.com/bible-passage-adis?book=1cor&chap=10&v=tig)ኲላቶም ድማ ብደበናን ብባሕርን ናብ ሙሴ ተጠምቁ።

[**3**](https://www.betezion.com/bible-passage-adis?book=1cor&chap=10&v=tig)ኲላቶምውን እቲ ሓደ መንፈሳዊ ምግቢ በልዑ፡

[**4**](https://www.betezion.com/bible-passage-adis?book=1cor&chap=10&v=tig)ኲላቶምውን እቲ ሓደ መንፈሳዊ መስተ ሰተዩ። ካብቲ ዚስዕቦም ዝነበረ መንፈሳዊ ኸውሒሰትዮም እዮም እሞ፡ እቲ ኸውሒ እቲ ኸም ክርስቶስ እዩ።

[**5**](https://www.betezion.com/bible-passage-adis?book=1cor&chap=10&v=tig)ካባታቶም እቶም ዚበዝሑ ግና ንኣምላኽ ባህ ኣየበልዎን፡ ስለዚ ኣብ በረኻ ተወድኡ።

[**6**](https://www.betezion.com/bible-passage-adis?book=1cor&chap=10&v=tig)እዚ ኸኣ፡ ከምቲ ንሳቶም እተመነይዎ ንሕና ነቲ እከይ ምእንቲ ኸይንምነ፡ መለበሚዀነልና።

[**7**](https://www.betezion.com/bible-passage-adis?book=1cor&chap=10&v=tig)እምብኣርከ፡ እቲ ህዝቢ ኺበልዕን ኪሰትን ተቐመጠ ኺሰሐቕውን ተንስኤ፡ ዚብል ከምእተጻሕፈ፡ ከምቶም ገሊኣቶም መምለኽቲ ጣኦት ኣይትኹኑ።

[**8**](https://www.betezion.com/bible-passage-adis?book=1cor&chap=10&v=tig)ከምቲ ገሊኣቶም ዝመንዘሩ እሞ ብሓንቲ መዓልቲ ዕስራን ሰለስተን ሽሕ ዝወደቑ፡ኣይንመንዝር።

[**9**](https://www.betezion.com/bible-passage-adis?book=1cor&chap=10&v=tig)ከምቲ ገሊኣቶም ዝፈተንዎ እሞ በትማን ዝጠፍኡ፡ ንክርስቶስ ኣይፈትኖ።

[**10**](https://www.betezion.com/bible-passage-adis?book=1cor&chap=10&v=tig)ከምቲ ገሊኣቶም ዘዕዘምዘሙ እሞ እቲ መጥፍኢ ዘጥፍኦም፡ ኣይነዕዘምዝም።

[**11**](https://www.betezion.com/bible-passage-adis?book=1cor&chap=10&v=tig)እዚ ዂሉ መለበሚ ኪኸውን እዩ ዝበጽሖም፡ ንኣና እቲ መወዳእታ ዘመናት ንዘርከበናውንንተግሳጽ ኪዀነና እዩ እተጻሕፈ።

[**12**](https://www.betezion.com/bible-passage-adis?book=1cor&chap=10&v=tig)ስለዚ እቲ ደው ኢሉ ዘሎ ዚመስሎ፡ ከይወድቕ ይጠንቀቕ።

[**13**](https://www.betezion.com/bible-passage-adis?book=1cor&chap=10&v=tig)ሰብ ኪጾሮ ዘይኽእል ፈተና ኣይበጽሓኩምን ። ኣምላኽ እሙን እዩ እሞ፡ ምስቲ ፈተናኹምምጽዋሩ ምእንቲ ኽትክእሉስ፡ መውጽኢ ገይሩልኩም አሎ፡ ካብ ዓቕምኹም ንንየው ክትፍተኑኣይሐድገኩምን እዩ።

[**14**](https://www.betezion.com/bible-passage-adis?book=1cor&chap=10&v=tig)ፍቁራተየ፡ ስለዚ ኻብ ምምላኽ ጣኦት ህደሙ።

[**15**](https://www.betezion.com/bible-passage-adis?book=1cor&chap=10&v=tig)ከም ነስተውዓልቲ እየ ዝዛረብ ዘሎኹ፡ ነዚ ዝብሎ ዘሎኹ ባዕላትኩም ፍረድዎ።

[**16**](https://www.betezion.com/bible-passage-adis?book=1cor&chap=10&v=tig)እታ ንሕና እንባርኻ ናይ በረኸት ጽዋእ ምስ ደም ክርስቶስ ሕብረት ዘለዋዶ ኣይኰነትን፧ እታ እንቘርሳ እንጌራስ ምስ ስጋ ክርስቶስ ሕብረት ዘለዋዶ ኣይኰነትን፧

[**17**](https://www.betezion.com/bible-passage-adis?book=1cor&chap=10&v=tig)ካብ ሓንቲ እንጌራ ተማቒልና ኢና እሞ፡ ሓንቲ እንጌራ ኻብ እትኸውንሲ፡ ንሕና ብዙሓትክነስና ሓደ ስጋ ኢና።

[**18**](https://www.betezion.com/bible-passage-adis?book=1cor&chap=10&v=tig)ንእስራኤል እማ ብስጋ ጠምቱ፡ እቶም ካብ መስዋእቲ ዚበልዑስ ምስቲ መሰውኢዶ ሕብረትየብሎምን እዮም፧

[**19**](https://www.betezion.com/bible-passage-adis?book=1cor&chap=10&v=tig)እንታይከ እብል አሎኹ፧ ንጣኦታት እተሰውኤዶ ገለ ነገር እዩ፧ ወይ ጣኦታዶ ገለ ነገር እዩ፧

[**20**](https://www.betezion.com/bible-passage-adis?book=1cor&chap=10&v=tig)ኣይፋሉ፡ ኣህዛብ ዚስውእዎ ነጋንንቲ እዩ እምበር፡ ንኣምላኽ ኣይኰነን። ምስ ኣጋንንቲሕብረት ኪህልወኩም ኣይፈቱን እየ።

[**21**](https://www.betezion.com/bible-passage-adis?book=1cor&chap=10&v=tig)ጽዋእ ጐይታን ጽዋእ ኣጋንንትን ክትሰትዩ ኣይከኣለኩምን፡ ካብ መኣዲ ጐይታን ካብ መኣዲኣጋንንትን ክትምቀሉውን ኣይከኣለኩምን እዩ።

[**22**](https://www.betezion.com/bible-passage-adis?book=1cor&chap=10&v=tig)ወይስ ንጐይታ ምእንቲ ኸነቕንኦ ዲና፧ ካብኡዶ ንሕና ንብርትዕ፧

[**23**](https://www.betezion.com/bible-passage-adis?book=1cor&chap=10&v=tig)ኲሉ ተፈቒዱለይ፡ ኲሉ ግና ኣይጠቅምን እዩ፡ ኲሉ ተፈቒዱለይ፡ ኲሉ ግና ኣይሃንጽን እዩ።

[**24**](https://www.betezion.com/bible-passage-adis?book=1cor&chap=10&v=tig)ነፍሲ ወከፍ ንጥቕሚ ብጻዩ ደኣ እምበር፡ ሓደ እኳ ጥቕሚ ርእሱ ኣይድለ።

[**25-26**](https://www.betezion.com/bible-passage-adis?book=1cor&chap=10&v=tig)ምድርን እቲ ኣብኣ መሊኡ ዘሎን ናይ እግዚኣብሄር እዩ እሞ፡ ኣብ ዕዳጋ ዚሽየጥ ዘበለ ዂሉ፡ ስለ ሕሊና ኢልኩም ገለ ኸይመራመርኩም ብልዑ።

[**27**](https://www.betezion.com/bible-passage-adis?book=1cor&chap=10&v=tig)ካብቶም ዘይኣምኑ ሓደ እንተ ጸውዓኩም እሞ ክትከዱ እንተ ደሌኹም፡ ስለ ሕሊና ኢልኩም ገለ ኸይመራመርኩም፡ እተቐረበልኩም ዘበለ ዂሉ ብልዑ።

[**28**](https://www.betezion.com/bible-passage-adis?book=1cor&chap=10&v=tig)ገለ፡ እዝስ ንጣኦታት እተሰውኤ እዩ፡ እንተ በለኩም ግና፡ ምእንቲ እቲ ዝነገረኩምንምእንቲ ሕሊናን ኢልኩም ኣይትብልዑ።

[**29**](https://www.betezion.com/bible-passage-adis?book=1cor&chap=10&v=tig)ማለት፡ ሕሊና ብጻይካ ደኣ እምበር፡ ሕሊና ርእስኻ ኣይበልኩን። ስለምንታይከ እቲሓርነተይ ብሕሊና ኻልእ ዚፍረድ፧

[**30**](https://www.betezion.com/bible-passage-adis?book=1cor&chap=10&v=tig)ኣነ ብምስጋና ኻብ ዝምቀሎ ደኣ፡ ስለምንታይ በቲ ዘመስግነሉ ዝጽረፍ፧

[**31**](https://www.betezion.com/bible-passage-adis?book=1cor&chap=10&v=tig)እምብኣርሲ እንተ በላዕኩም፡ ወይስ እንተ ሰቴኹም፡ ወይስ ዝዀነ ይኹን እንተ ገበርኩም፡ኲሉ ንኽብሪ ኣምላኽ ግበርዎ።

[**32**](https://www.betezion.com/bible-passage-adis?book=1cor&chap=10&v=tig)ንኣይሁድ ኰነ ንጽርኣውያን፡ ወይስ ንማሕበር ኣምላኽ ኰነ መዓንቀፊ ኣይትኹኑ።

[**33**](https://www.betezion.com/bible-passage-adis?book=1cor&chap=10&v=tig)ምእንቲ ኺድሕኑስ ጥቕሚ ብዙሓት እምበር፡ ጥቕሚ ርእሰይ ከይደሌኹ፡ ከምኡ ድማ ኣነብዂሉ ነገር ንዂሉ ሰብ ኤሐጒስ አሎኹ።

[**1**](https://www.betezion.com/bible-passage-adis?book=1cor&chap=11&v=tig)ከምዚ ኣነ ንክርስቶስ ዝመስሎ ዘሎኹ፡ ንስኻትኩም ንኣይ ምሰሉ።

[**2**](https://www.betezion.com/bible-passage-adis?book=1cor&chap=11&v=tig)ሕጂ ድማ ብዂሉ ስለ ዝዘከርኩምንን ከምቲ ዝመሃርኩኹም ጌርኩም፡ ነቲ ምህሮ ስለዝሐዝኩምዎን እንእደኩም አሎኹ።

[**3**](https://www.betezion.com/bible-passage-adis?book=1cor&chap=11&v=tig)ግናኸ ርእሲ ሰብኣይ ዘበለ ክርስቶስ፡ ርእሲ ሰበይቲ ኸኣ ሰብኣይ፡ ርእሲ ክርስቶስውንኣምላኽ ከም ዝዀነ፡ ክትፈልጡ እፈቱ አሎኹ።

[**4**](https://www.betezion.com/bible-passage-adis?book=1cor&chap=11&v=tig)ሰብኣይ ዘበለ ዂሉ ኺጽሊ ወይስ ትንቢት ኪንበ ኸሎ፡ ርእሱ እንተ ተጐልበበ፡ ንርእሱየሕስር።

[**5**](https://www.betezion.com/bible-passage-adis?book=1cor&chap=11&v=tig)ሰበይቲ ዘበለት ኲላ ግና ክትጽሊ ወይስ ትንቢት ክትንበ ኸላ፡ ርእሳ እንተ ዘይተጐልበበት፡እዚኣስ ከም ልጽይቲ እያ እሞ፡ ርእሳ ተሕስር እያ።

[**6**](https://www.betezion.com/bible-passage-adis?book=1cor&chap=11&v=tig)ሰበይቲ ዘይትጒልበብ እንተ ዀነት፡ እምብኣርሲ ጸጒራ ትቈረጽ። ግናኸ ንሰበይቲ ምቚራጽወይስ ምልጻይ ጸጕራ ዜነውራ ኻብ ኰነ፡ ትጐልበብ።

[**7**](https://www.betezion.com/bible-passage-adis?book=1cor&chap=11&v=tig)ሰበይቲ ኻብ ሰብኣያ እያ እምበር፡ ሰብኣይ ካብ ሰበይቲ ኣይኰነን እሞ፡ ሰብኣይ ምስሊኣምላኽን ክብሩን ካብ ኰነስ፡ ርእሱ ኺጒልበብ ኣይግብኦን እዩ። ሰበይቲ ግና ክብሪ ሰብኣይ እያ።

[**8**](https://www.betezion.com/bible-passage-adis?book=1cor&chap=11&v=tig)ሰበይቲ ኻብ ሰብኣያ እያ እምበር፡ ሰብኣይ ካብ ሰበይቲ ኣይኰነን እሞ፡ ሰብኣይ ምስሊ ኣምላኽን ክብሩን ካብ ኰነስ፡ ርእሱ ኺጒልበብ ኣይግብኦን እዩ። ሰበይቲ ግና ክብሪ ሰብኣይ እያ።

[**9**](https://www.betezion.com/bible-passage-adis?book=1cor&chap=11&v=tig)ሰበይቲውን እያ ምእንቲ ሰብኣይ እተፈጥረት እምበር፡ ሰብኣይሲ ምእንቲ ሰበይቲኣይተፈጥረን።

[**10**](https://www.betezion.com/bible-passage-adis?book=1cor&chap=11&v=tig)ስለዚ ኸኣ ምእንቲ እቶም መላእኽቲ ንሰበይቲ ኣብ ርእሳ ምልክት ምልኪ ኺህልዋ ይግባእእዩ።

[**11-12**](https://www.betezion.com/bible-passage-adis?book=1cor&chap=11&v=tig)ከምቲ ሰበይቲ ኻብ ሰብኣይ ዝዀነት፡ ከምኡውን ሰብኣይ ብሰበይቲ እዩ፡ ብጐይታ ግናሰበይቲ ብዘይ ሰብኣይ፡ ሰብኣይ ከኣ ብዘይ ሰበይቲ ከቶ ኣይከውንን እዩ፡ ኲሉ ግና ካብኣምላኽ እዩ።

[**13**](https://www.betezion.com/bible-passage-adis?book=1cor&chap=11&v=tig)እስኪ፡ ባዕላትኩም ፍረድዎ፡ ሰበይቲ ኸይተጐልበበት ናብ ኣምላኽ ክትጽሊዶ ይግባእ እዩ፧

[**14**](https://www.betezion.com/bible-passage-adis?book=1cor&chap=11&v=tig)ወይስ ሰብኣይ ጸጒሩ እንተ ኣንውሔ፡ ሓሳሩ ምዃኑስ እቲ ባህርይ ባዕሉዶ ኣይምህረኩምንእዩ፧

[**15**](https://www.betezion.com/bible-passage-adis?book=1cor&chap=11&v=tig)ሰበይቲ ጸጒራ እንተ ኣንውሔት ግና፡ ጸጒራ ኣብ ክንዲ መጐልበቢ ተውሂብዋ እዩ እሞ፡ንእኣ ኽብረታ እዩ።

[**16**](https://www.betezion.com/bible-passage-adis?book=1cor&chap=11&v=tig)ገለ ሰብ ግና ባእሲ ዚፈቱ እንተ ዀነ፡ ንሕናን እተን ማሕበራት ኣምላኽን ከምዚ ዝበለልማድ የብልናን።

[**17**](https://www.betezion.com/bible-passage-adis?book=1cor&chap=11&v=tig)ግናኸ እዚ ኽእዝዝ ከሎኹ፡ ምእካብኩም ንዚገድድ እምበር፡ ንዚሐይሽ ስለ ዘይኰነ፡ኣይንእደኩምን እየ።

[**18**](https://www.betezion.com/bible-passage-adis?book=1cor&chap=11&v=tig)ቅድሚ ዂሉ ኸኣ ኣብ ማሕበር ምስ ተኣከብኩም፡ ምፍልላይ ኣብ ማእከልኩም ከም ዘሎ፡እሰምዕ አሎኹ እሞ፡ ካብኡውን ከፊለ እኣምን እየ።

[**19**](https://www.betezion.com/bible-passage-adis?book=1cor&chap=11&v=tig)እቶም ቅኑዓትኩም ምእንቲ ኺግለጹስ፡ ኣብ ማእከልኩም ሻራ ኪኸውን ብግዲ ዜድሊ እዩ።

[**20-21**](https://www.betezion.com/bible-passage-adis?book=1cor&chap=11&v=tig)ብጊዜ ብልዕኹም ነፍሲ ወከፍኩም ተቓዳዲሙ ድራሩ ይበልዕ፡ እቲ ሓደን ይጠሚ እቲሓደን ይሰክር አሎ እሞ፡ ከምኡ እቲ ብሓደ ምእካብኩም ንምብላዕ መኣዲ ጐይታ ኣይኰነን።

[**22**](https://www.betezion.com/bible-passage-adis?book=1cor&chap=11&v=tig)እትበልዑሉን እትሰትዩሉን ኣባይቲዶ የብልኩምን፧ ወይስ ንማሕበር ኣምላኽ ንዒቕኩምዲኹም፡ ነቶም ዜብሎምውን እተሕፍርዎም ዘለኹም ፧ እንታይ እሞ ኽብለኩም፧ በዚዶኽንእደኩም፧ ኣይንእደኩምን እየ።

[**23**](https://www.betezion.com/bible-passage-adis?book=1cor&chap=11&v=tig)ኣነ ኻብ ጐይታ እተቐበልክዎ እየ እሞ፡ ንኣኻትኩምውን ዝነገርክዎ፡ ጐይታና የሱስ በታእተታሕዘላ ለይቲ እንጌራ ኣልዓለ፡

[**24**](https://www.betezion.com/bible-passage-adis?book=1cor&chap=11&v=tig)ኣመስጊኑ ቘረሰ እሞ፡ ውሰዱ፡ ብልዑ፡ እዚ ምእንታኹም እተዋህበ ስጋይ እዩ፡ እዚንመዘከርታይ ግበርዎ፡ በለ።

[**25**](https://www.betezion.com/bible-passage-adis?book=1cor&chap=11&v=tig)ከምኡ ኸኣ ድሕሪ ድራር ነታ ጽዋእ ኣልዓለ እሞ፡ እዛ ጽዋእ እዚኣ ብደመይ ሓድሽ ኪዳንእያ። ብትሰትይዎ መጠን ንመዘከርታይ ግበርዎ፡ በለ።

[**26**](https://www.betezion.com/bible-passage-adis?book=1cor&chap=11&v=tig)ማለት፡ እዛ እንጌራ እዚኣ ብትበልዕዋ፡ እዛ ጽዋእ እዚኣውን ብትሰትይዋ መጠን፡ ክሳዕጐይታ ዚመጽእ፡ ሞቱ ትነግሩ ኢኹም።

[**27**](https://www.betezion.com/bible-passage-adis?book=1cor&chap=11&v=tig)ስለዚ ኸይተገብኦ እዛ እንጌራ እዚኣ ዚበልዕ ወይስ ጽዋእ ጐይታ ዚሰቲ፡ ንሱ ኣብ ናይጐይታ ስጋን ደምን እዩ ዚዕግብ።

[**28**](https://www.betezion.com/bible-passage-adis?book=1cor&chap=11&v=tig)ግናኸ ሰብ ንርእሱ ይመርምር፡ ከምኡ ኸኣ ካብዛ እንጌራ እዚኣ ይብላዕ፡ ካብዛ ጽዋእእዚኣውን ይስተ።

[**29**](https://www.betezion.com/bible-passage-adis?book=1cor&chap=11&v=tig)እቲ ዚበልዕን ዚሰትን ንስጋ ጐይታ እንተ ዘይለለየ፡ ንርእሱ እዩ ፍርዲ ዚበልዕን ዚሰትን።

[**30**](https://www.betezion.com/bible-passage-adis?book=1cor&chap=11&v=tig)በዚ ምኽንያት እዚ እዮም ኣብ ማእከልኩም ብዙሓት ድኹማትን ሕሙማትን ዘለዉ፡ዝደቀሱውን ብዙሓት እዮም።

[**31**](https://www.betezion.com/bible-passage-adis?book=1cor&chap=11&v=tig)ግናኸ ኣብ ርእስና እንተ ንፈርድሲ፡ ኣይምተዀነናን ኔርና።

[**32**](https://www.betezion.com/bible-passage-adis?book=1cor&chap=11&v=tig)ክንፍረድ ከሎና ግና፡ ምስ ዓለም ምእንቲ ኸይንዂነን፡ ብጐይታ ንቕጻዕ አሎና።

[**33**](https://www.betezion.com/bible-passage-adis?book=1cor&chap=11&v=tig)ስለዚ፡ ኣሕዋተየ፡ ንምብላዕ ክትእከቡ ኸሎኹም፡ ንሓድሕድኩም ደኣ ተጸባበዩ።

[**34**](https://www.betezion.com/bible-passage-adis?book=1cor&chap=11&v=tig)ምእካብኩም ንፍርዲ ምእንቲ ኸይከውን፡ ገለ ሰብ እንተ ጠመየ፡ ኣብ ቤቱ ይብላዕ። ነቲዝተረፈ ግና፡ ምስ መጻእኩ፡ ክሰርዖ እየ።

[**1**](https://www.betezion.com/bible-passage-adis?book=1cor&chap=12&v=tig)ኣሕዋተየ፡ ብዛዕባቲ መንፈሳዊ ውህበት ግና ብዘይ ፍልጠት ክትኰኑ ኣይፈቱን እየ።

[**2**](https://www.betezion.com/bible-passage-adis?book=1cor&chap=12&v=tig)ኣረማውያን ከሎኹም፡ ናብቶም ዓባሳት ጣኦታት እናተመራሕኩም ከም እተሰሐብኩም፡ትፈልጡ ኢኹም።

[**3**](https://www.betezion.com/bible-passage-adis?book=1cor&chap=12&v=tig)ስለዚ ሓደ እኳ ብመንፈስ ኣምላኽ ዚዛረብ፡ የሱስ ርጉም እዩ ኸም ዘይብል፡ መንፈስ ቅዱስተመሪሑ እንተ ዘይኰነ ኸኣ፡ የሱስ ጐይታ እዩ ኺብል ንሓደ እኳ ኸም ዘይኰነሉ፡ኤፍልጠኩም አሎኹ።

[**4**](https://www.betezion.com/bible-passage-adis?book=1cor&chap=12&v=tig)እምብኣርከ ውህበት በበይኑ እዩ፡ መንፈስ ግና ሓደ ንሱ እዩ።

[**5**](https://www.betezion.com/bible-passage-adis?book=1cor&chap=12&v=tig)ኣገልግሎት በበይኑ እዩ፡ ጐይታ ግና ሓደ ንሱ እዩ።

[**6**](https://www.betezion.com/bible-passage-adis?book=1cor&chap=12&v=tig)ግብሪ ሓይሊ ድማ በበይኑ እዩ፡ እቲ ኣብ ኲላቶም ኲሉ ዚገብር ኣምላኽ ግና ሓደ ንሱ እዩ።

[**7**](https://www.betezion.com/bible-passage-adis?book=1cor&chap=12&v=tig)ግናኸ ንነፍሲ ወከፍ ምግላጽ መንፈስ ንጥቕሚ ይውሃቦ እዩ።

[**8**](https://www.betezion.com/bible-passage-adis?book=1cor&chap=12&v=tig)ንሓደስ ቃል ጥበብ ብመንፈስ ይውሃቦ እዩ፡ ነቲ ሓደ ኸኣ ቃል ፍልጠት በቲ ሓደ መንፈስ፡

[**9**](https://www.betezion.com/bible-passage-adis?book=1cor&chap=12&v=tig)ንሓደ ግና እምነት በቲ ሓደ መንፈስ፡ ንሓደ ድማ በቲ ሓደ መንፈስ ናይ ምፍዋስ ውህበትይውሃቦ፡

[**10**](https://www.betezion.com/bible-passage-adis?book=1cor&chap=12&v=tig)ንሓደ ኸኣ ግብሪ ሓይሊ ንምግባር፡ ንሓደ ትንቢት፡ ንሓደ ምልላይ መናፍስቲ፡ ንሓደበብዓይነቱ ዘሎ ቛንቋታት፡ ነቲ ሓደ ኸኣ ምትርጓም ቋንቋታት ይውሃቦ።

[**11**](https://www.betezion.com/bible-passage-adis?book=1cor&chap=12&v=tig)እዚ ዂሉ ኸኣ ንሱ እቲ ሓደ መንፈስ ከም ዚደልዮ ገይሩ ንነፍሲ ወከፍ ገግዲኡ እናመቐለእዩ ዚገብሮ።

[**12**](https://www.betezion.com/bible-passage-adis?book=1cor&chap=12&v=tig)ከምቲ ስጋ ሓደ ኽነሱስ፡ ብዙሕ ኣካላት ዘለዎ፡ ብዘሎ እቲ ኣካላት ስጋ ኸኣ፡ ብዙሕክነሱስ፡ ሓደ ስጋ ዝዀነ፡ ክርስቶስ ከኣ ከምኡ እዩ።

[**13**](https://www.betezion.com/bible-passage-adis?book=1cor&chap=12&v=tig)ኣይሁድ ወይስ ጽርኣውያን፡ ባሮት ወይስ ጭዋታት እንተ ዀንና፡ ንሕና ዂላትና ሓደ ስጋምእንቲ ኽንከውንሲ፡ ብሓደ መንፈስ ተጠሚቕና ኢና እሞ፡ ሓደ መንፈስ ሰቴና።

[**14**](https://www.betezion.com/bible-passage-adis?book=1cor&chap=12&v=tig)እቲ ስጋ ኸኣ ብዙሕ እምበር፡ ሓደ ኣካል ኣይኰነን እሞ፡

[**15**](https://www.betezion.com/bible-passage-adis?book=1cor&chap=12&v=tig)እግሪ፡ ኢድ ካብ ዘይኰንኩስ፡ ናይ ስጋ ኣይኰንኩን፡ እንተ በለ፡ በዚዶ ናይ ስጋ ምዃኑይተርፎ እዩ፧

[**16**](https://www.betezion.com/bible-passage-adis?book=1cor&chap=12&v=tig)እዝኒ ድማ፡ ዓይኒ ኻብ ዘይኰንኩስ፡ ናይ ስጋ ኣይኰንኩን፡ እንተ በለት፡ በዚዶ ናይ ስጋምዃና ይተርፍ እዩ፧

[**17**](https://www.betezion.com/bible-passage-adis?book=1cor&chap=12&v=tig)ብዘሎ እቲ ስጋ ዂሉ ዓይኒ እንተ ዚኸውን ደኣ፡ ምስማዕ ኣበይ ምተረኽበ፧ እቲ ስጋዂለንትናኡ ምስማዕ እንተ ዚኸውንከ፡ ምሽታት ኣበይ ምተረኸበ፧

[**18**](https://www.betezion.com/bible-passage-adis?book=1cor&chap=12&v=tig)ሕጂ ግና ኣምላኽ፡ ንሱ ኸም ዝደለዮ ገይሩ፡ ነቲ ኣካላት ንነፍሲ ወከፉ ኣብቲ ስጋ ሰርዖ።

[**19**](https://www.betezion.com/bible-passage-adis?book=1cor&chap=12&v=tig)ኲሉ ኣካላት ሓደ ኣካል ጥራይ እንተ ዚኸውንከ፡ እቲ ስጋ ኣበይ ምሃለወ ፧

[**20**](https://www.betezion.com/bible-passage-adis?book=1cor&chap=12&v=tig)ሕጂ ግና ኣካላት ብዙሕ፡ እቲ ስጋ ግና ሓደ እዩ።

[**21**](https://www.betezion.com/bible-passage-adis?book=1cor&chap=12&v=tig)ዓይኒ ንኢድ፡ ኣይደልየክን፡ ክትብላ ኣይከኣላን እዩ፡ ወይስ ርእሲ ድማ ነእጋር፡ ኣይደልየኩምን፡ ክትብሎም ኣይከኣላን እዩ።

[**22**](https://www.betezion.com/bible-passage-adis?book=1cor&chap=12&v=tig)እቶም ድኹማት ዚመስሉ ኣካላት ስጋ እባ ግዳ እዮም ኣዝዮም ዚድለዩ።

[**23**](https://www.betezion.com/bible-passage-adis?book=1cor&chap=12&v=tig)ነቲ ኣብ ስጋ ዘሎ ሕሱር ዚመስለና ኸኣ፡ ብዚበዝሕ ክብሪ ንኸድኖ፡ ንሓፍረትናውን ኣዚናብኽብሪ ንኽውሎ።

[**24-25**](https://www.betezion.com/bible-passage-adis?book=1cor&chap=12&v=tig)እቲ ኽቡር ኣካላትና ግና እዚ ኣየድልዮን እዩ። ግናኸ እቲ ኣካላት ንሓድሕዱ ሓደ ሓልዮኺህልዎ እምበር፡ ኣብቲ ስጋ ምፍልላይ ምእንቲ ኸይከውንሲ፡ ኣምላኽ ነቲ ኽብሪ ዝጐደሎኣካል ዚበዝሕ ክብሪ እናሃበ፡ ነቲ ስጋ ኣጋጠሞ።

[**26**](https://www.betezion.com/bible-passage-adis?book=1cor&chap=12&v=tig)ሓደ ኣካል እንተ ተሰቀየ፡ ኲሉ ኣካላት ይስቀ፡ ሓደ ኣካል እንተ ኸበረ ኸኣ፡ ኲሉኣካላት ሐቢሩ እዩ ዚሕጐስ።

[**27**](https://www.betezion.com/bible-passage-adis?book=1cor&chap=12&v=tig)እምብኣርከ ንስኻትኩም ስጋ ክርስቶስ ኢኹም፡ ነፍሲ ወከፍኩም ከኣ በብኽፍሉ ኣካላቱኢኹም።

[**28**](https://www.betezion.com/bible-passage-adis?book=1cor&chap=12&v=tig)ኣምላኽ ድማ ኣብ ማሕበር ቅድም ሃዋርያ፡ ካልኣይ ነብያት፡ ሳልሳይ መምህራን፡ ደሓርገበርቲ ሓይልታት፡ ደሓር ውህበት ምፍዋስ፡ ምርዳእ ድኹማት፡ ምምራሕ፡ በበይኑ ቛንቋታትሰርዔ።

[**29**](https://www.betezion.com/bible-passage-adis?book=1cor&chap=12&v=tig)ኲላቶምዶ ሃዋርያት እዮም፧ ኲላቶምዶ ነብያት እዮም፧ ኲላቶምዶ መምህራን እዮም፧ኲላቶምዶኸ ገበርቲ ተኣምራት እዮም፧

[**30**](https://www.betezion.com/bible-passage-adis?book=1cor&chap=12&v=tig)ኲላቶምዶ ውህበት ምፍዋስ አለዎም፧ ኲላቶምዶ ቛንቋታት ይዛረቡ እዮም፧ ኲላቶምዶኸይትርጒሙ እዮም፧

[**31**](https://www.betezion.com/bible-passage-adis?book=1cor&chap=12&v=tig)ነተን ዚዓበያ ውህበታት ደኣ ጽዓቱ። ሕጂ ኸኣ ዝበለጸ መገዲ ኽሕብረኩም እየ።

[**1**](https://www.betezion.com/bible-passage-adis?book=1cor&chap=13&v=tig)ብቛንቋታት ሰብን መላእኽትን እንተ ዝዛረብ፡ ፍቕሪ ኻብ ዘይትህልወኒ፡ ከም ዜድሂ ኣስራዚወይስ ጭልጭል ከም ዚብል ጸናጽል ምዀንኩ።

[**2**](https://www.betezion.com/bible-passage-adis?book=1cor&chap=13&v=tig)ትንቢት እንተ ዚህልወኒ፡ ኲሉ ምስጢራትን ኲሉ ፍልጠትን እንተ ዝፈልጥ፡ ኣኽራን ክሳዕዘግዕዝ ከኣ ኲሉ እምነት እንተ ዚህልወኒ፡ ፍቕሪ ኻብ ዘይትህልወኒ፡ ከንቱ ምዀንኩ ነይረ።

[**3**](https://www.betezion.com/bible-passage-adis?book=1cor&chap=13&v=tig)ኲሉ ገንዘበይ ከኣ ንድኻታት እንተ ዝዕድል፡ ስጋይውን ንምንዳድ ኣሕሊፈ እንተ ዝህብ፡ፍቕሪ ኻብ ዘይትህልወኒ፡ ሓንቲ እኳ ኣይጠቕመንን እዩ።

[**4**](https://www.betezion.com/bible-passage-adis?book=1cor&chap=13&v=tig)ፍቕሪ ዓቃል እያ፡ ፍቕሪ ለዋህ እያ፡ ፍቕሪ ኣይትቐንእን፡ ፍቕሪ ኣይትጀሃርን ኣይትንፋሕን፡

[**5**](https://www.betezion.com/bible-passage-adis?book=1cor&chap=13&v=tig)ኣይተስተሓፍርን፡ ናታ ኣይትደልን፡ ኣይትምረርን፡ ኣይትቕየምን እያ፡

[**6**](https://www.betezion.com/bible-passage-adis?book=1cor&chap=13&v=tig)ብሓቂ ትሕጐስ እምበር፡ ብዓመጽ ባህ ኣይብላን።

[**7**](https://www.betezion.com/bible-passage-adis?book=1cor&chap=13&v=tig)ኲሉ ትጸውር፡ ኲሉ ትኣምን፡ ኲሉ ተስፋ ትገብር፡ ኲሉ ትዕገስ።

[**8**](https://www.betezion.com/bible-passage-adis?book=1cor&chap=13&v=tig)ፍቕሪ ከቶ ኣይተቋርጽን እያ። ትንቢት እንተሎ ንሱ ኺሰዓር፡ ምዝራብ ቛንቋታት እንተሎ ንሱኺውዳእ፡ ፍልጠት ንእተሎውን ንሱ ኺሰዓር እዩ፡

[**9**](https://www.betezion.com/bible-passage-adis?book=1cor&chap=13&v=tig)ማለት፡ ሓደ ምቃል ንፈልጥ ኢና እሞ፡ ሓደ ምቃል ከኣ ንንበ።

[**10**](https://www.betezion.com/bible-passage-adis?book=1cor&chap=13&v=tig)ግናኸ እቲ ምልኣት ምስ መጸ፡ እቲ ምቃል ኪሰዓር እዩ።

[**11**](https://www.betezion.com/bible-passage-adis?book=1cor&chap=13&v=tig)ቈልዓ ኸሎኹ፡ ከም ቈልዓ ተዛረብኩ፡ ልቢ ቘልዓ ነበረኒ፡ ከም ቈልዓ ሐሰብኩ። ሰብኣይምስ ኰንኩ ግና፡ እቲ ነገር ቈልዓ ሐደግኩ።

[**12**](https://www.betezion.com/bible-passage-adis?book=1cor&chap=13&v=tig)ሕጂስ ብመረጸን ዋግዋጎ ንርኢ አሎና፡ ሽዑ ግና ገጽ ንገጽ ክንርኢ ኢና እሞ፡ ሕጂ ምቃልእፈልጥ አሎኹ፡ ሽዑ ግና ከምቲ ኣነ እተፈለጥኩ ኽፈልጥ እየ።

[**13**](https://www.betezion.com/bible-passage-adis?book=1cor&chap=13&v=tig)ሕጂ ግና እምነት፡ ተስፋ፡ ፍቕሪ፡ እዘን ሰለስተ እዚኣተን ይነብራ፡ ካብዚኣተን እትዐቢ ግና ፍቕሪ እያ።

[**1**](https://www.betezion.com/bible-passage-adis?book=1cor&chap=14&v=tig)ንፍቕሪ ስዓብዋ፡ ንመንፈሳዊ ውህበት፡ ምናዳ ግና ክትንበዩ ቕንኡ።

[**2**](https://www.betezion.com/bible-passage-adis?book=1cor&chap=14&v=tig)እቲ ብቛንቋ ዚዛረብ ምስጢራት ብመንፈስ ይዛረብ አሎ፡ ሓደ እኳ ኣየስተውዕሎን እዩ እሞ፡ንኣምላኽ እምበር፡ ንሰብ ኣይኰነን ዚዛረብ ዘሎ።

[**3**](https://www.betezion.com/bible-passage-adis?book=1cor&chap=14&v=tig)እቲ ትንቢት ዚንበ ግና፡ ንሰብ ዚሃንጽን ዚምዕድን ዜጸናንዕን እዩ ዚዛረብ።

[**4**](https://www.betezion.com/bible-passage-adis?book=1cor&chap=14&v=tig)ቋንቋታት ዚዛረብ ንርእሱ ይሃንጽ፡ ትንቢት ዚንበ ግና ንማሕበር እዩ ዚሃንጽ።

[**5**](https://www.betezion.com/bible-passage-adis?book=1cor&chap=14&v=tig)ስለዚ ዂላትኩም ብቛንቋታት ክትዛረቡ፡ ምናዳ ግና ክትንበዩ እፈቱ አሎኹ። እታ ማሕበርምእንቲ ኽትህነጽ፡ ዚትርጕም እንተ ዘይኰነስ፡ ካብቲ ብቛንቋታት ዚዛረብ እቲ ትንቢት ዚንበይዐቢ።

[**6**](https://www.betezion.com/bible-passage-adis?book=1cor&chap=14&v=tig)ኣሕዋተየ፡ ሕጂ ግና ብቛንቋታት እናተዛረብኩ እንተ ዝመጸኩም እሞ ብራእይ፡ ወይብፍልጠት፡ ወይ ብትንቢት፡ ወይ ብምህሮ ገይረ እንተ ዘይተዛረብኩኹም፡ እንታይክጠቕመኩም እዩ፧

[**7-8**](https://www.betezion.com/bible-passage-adis?book=1cor&chap=14&v=tig)እቲ መለኸት ዘይፍለጥ ድምጺ እንተ ኣድሃየኸ፡ መን እዩ ንወግእ ዚስለፍ፧ እቲ ህይወት ዜብሉ እሞ ድምጺ ዜድሂ ኸም እኒ እምብልታ ወይስ መሰንቆ ዘመሰለ ፍሉይ ቃናታት እንተዘየድሃየ፡ እቲ ብእምብልታ ወይስ ብመሰንቆ ዚቃነ ኸመይ ገይሩ ይፍለጥ፧

[**9**](https://www.betezion.com/bible-passage-adis?book=1cor&chap=14&v=tig)ከምኡ ኸኣ ንስኻትኩም በቲ ቛንቋታት ዚስትውዓል ጌርኩም እንተ ዘይተዛረብኩምከ፡ ምስንፋስ ከም እትዛረቡ ኢኹም እትዀኑ እሞ፡ እቲ እትብልዎ ኸመይ ኢሉ ኺፍለጥ እዩ፧

[**10**](https://www.betezion.com/bible-passage-adis?book=1cor&chap=14&v=tig)ኣብ ዓለም በበይኑ ዝዀነ ብዙሕ ቋንቋታት አሎ፡ ርግጽ ደሃይ ዜብሉ ግና የልቦን።

[**11**](https://www.betezion.com/bible-passage-adis?book=1cor&chap=14&v=tig)እምብኣርሲ ኣነ ሓሳብ እቲ ድምጺ ኻብ ዘይፈልጥ፡ ነቲ ዚዛረብ ከም ባርባር ክዀኖ እየ፡ እቲ ዚዛረብውን ንኣይ ከም ባርባር እዩ ዚዀነኒ።

[**12**](https://www.betezion.com/bible-passage-adis?book=1cor&chap=14&v=tig)ከምኡ ድማ ንስኻትኩም ንመንፈሳዊ ውህበት እትቐንኡ ኻብ ኰንኩምሲ፡ ንምህናጽ ማሕበርዕዙዛት ክትኰኑ ድለዩ።

[**13-14**](https://www.betezion.com/bible-passage-adis?book=1cor&chap=14&v=tig)ብቛንቋ ጓና እንተ ጸሌኹ፡ መንፈሰይ እዩ ዚጽሊ፡ ኣእምሮይ ግና ብዘይ ፍረ እዩ፡ ስለዚእቲ ብቛንቋ ዚዛረብ፡ ምትርጓሙ ምእንቲ ኺከኣሎ፡ ይጸሊ።

[**15**](https://www.betezion.com/bible-passage-adis?book=1cor&chap=14&v=tig)እንታይ ደኣ እዩ፧ ብመንፈስ ክጽሊ፡ ግናኸ በእምሮይ ድማ ክጽሊ እየ፡ ብመንፈስ ክዝምር፡ ግናኸ በእምሮይውን ክዝምር ኣየ።

[**16**](https://www.betezion.com/bible-passage-adis?book=1cor&chap=14&v=tig)እንተ ዘይኰነስ ብመንፈስ እንተ ባረኽካ፡ እቲ ኣብ ስፍራ እቲ ዘይተማህረ ተቐሚጡ ዘሎ ነቲ ንስኻ እትብሎ ኻብ ዘይፈልጦ፡ ከመይ ገይሩ ብምስጋናኻ ኣሜን ኪብል ይከኣሎ፧

[**17**](https://www.betezion.com/bible-passage-adis?book=1cor&chap=14&v=tig)ንስኻስ ጽቡቕ ጌርካ ተመስግን አሎኻ፡ እቲ ኻልእ ግና ኣይተሃንጸን።

[**18**](https://www.betezion.com/bible-passage-adis?book=1cor&chap=14&v=tig)ሓለፋ ዂላትኩም ቋንቋታት እዛረብ እየ እሞ ንኣምላኽ ኤመስግን አሎኹ።

[**19**](https://www.betezion.com/bible-passage-adis?book=1cor&chap=14&v=tig)ግናኸ ንኻልኦትውን ምእንቲ ኽምህርሲ፡ ኣብ ማሕበር እልፊ ቓል ቋንቋ ኻብ ዝዛረብሓሙሽተ ቓላት በእምሮ ኽዛረብ እፈቱ አሎኹ።

[**20**](https://www.betezion.com/bible-passage-adis?book=1cor&chap=14&v=tig)ኣሕዋተየ፡ በእምሮ ሰብኡት ኩኑ፡ ብኽፍኣት ደኣ ሕጻናት ኩኑ እምበር፡ ብዛዕባ ኣእምሮስቈልዑ ኣይትኹኑ።

[**21**](https://www.betezion.com/bible-passage-adis?book=1cor&chap=14&v=tig)ኣብ ሕጊ፡ ነዚ ህዝቢ እዚ ብኻልእ ዝቛንቋኦም ሰባትን ብኸናፍር ጓኖትን ገይረ ኽዛረቦእየ፡ ምስናይ እዚ እኳ ኣይኪሰምዑን እዮም፡ ይብል እግዚኣብሄር፡ ዚብል ጽሑፍ አሎ።

[**22**](https://www.betezion.com/bible-passage-adis?book=1cor&chap=14&v=tig)ስለዚ ቛንቋታት ነቶም ዘይኣምኑ ምልክት እዩ እምበር፡ ነቶም ዚአምኑ ኣይኰነን። ትንቢትግና ነቶም ዚአምኑ ምልክት እዩ እምበር፡ ነቶም ዘይኣምኑ ኣይኰነን።

[**23**](https://www.betezion.com/bible-passage-adis?book=1cor&chap=14&v=tig)ደጊም ኲላ እታ ማሕበር ሐቢራ እንተ ተአከበት፡ ኲላቶም ከኣ ብቛንቋታት እንተ ተዛረቡእሞ ዘይምሁራት ወይስ ዘይኣምኑ ሰብ ኣብኡ እንተ ኣተዉ፡ ተጸሊሎኩምዶ ኣይብሉን እዮም፧

[**24**](https://www.betezion.com/bible-passage-adis?book=1cor&chap=14&v=tig)ግናኸ ኲላቶም እንተ ተነበዩ እሞ ሓደ ዘይኣምን ወይስ ዘይምሁር እንተ ኣተወ፡ ኲላቶምይገንሕዎ፡ ኲላቶም ይፈርድዎ እዮም።

[**25**](https://www.betezion.com/bible-passage-adis?book=1cor&chap=14&v=tig)እቲ ኣብ ልቡ እተሐብኤ ድማ ይግለጽ እሞ ከምኡውን ኣምላኽ ኣብ ማእከልኩም ከም ዘሎእናነገረ፡ ብገጹ ተደፊኡ ንኣምላኽ ኪሰግድ እዩ።

[**26**](https://www.betezion.com/bible-passage-adis?book=1cor&chap=14&v=tig)ኣሕዋተየ፡ እንታይ ደኣ እዩ፧ ክትእከቡ ኸሎኹም፡ ነፍሲ ወከፍኩም መዝሙር አለዎ፡ምህሮ አለዎ፡ ራእይ አለዎ፡ ቋንቋ አለዎ፡ ትርጉም አለዎ፡ ኲሉ ንምህናጽ ይገበር።

[**27**](https://www.betezion.com/bible-passage-adis?book=1cor&chap=14&v=tig)ብቛንቋ ዚዛረብ እንተሎ፡ ክልተ፡ እንተ በዝሑ ኸኣ ሰለስተ ይኹኑ እሞ በብተራ ይዛረቡ፡ሓደ ኸኣ ይተርጒሞ።

[**28**](https://www.betezion.com/bible-passage-adis?book=1cor&chap=14&v=tig)ተርጓሚ እንተ ዜልቦ ግና፡ እቲ ብቛንቋ ዚዛረብ ኣብታ ማሕበር ስቕ ይበል፡ ንርእሱንንኣምላኽን ግና ይዛረብ ደኣ።

[**29**](https://www.betezion.com/bible-passage-adis?book=1cor&chap=14&v=tig)ነብያት ድማ ክልተ ወይስ ሰለስተ ዀይኖም ይዛረቡ፡ እቶም ካልኦትውን ይመርምሩ።

[**30**](https://www.betezion.com/bible-passage-adis?book=1cor&chap=14&v=tig)ካብቶም ተቐሚጦም ዘለዉ ንሓደስ ራእይ እንተ ተገልጸሉ ግና፡ እቲ ቐዳማይ ስቕ ይበል።

[**31**](https://www.betezion.com/bible-passage-adis?book=1cor&chap=14&v=tig)ኲላቶም ምእንቲ ኺምሃሩ ዂላቶምውን ኪምዓዱስ፡ ኲላትኩም በብሓደ ኽትንበዪይከኣለኩም እዩ።

[**32-33**](https://www.betezion.com/bible-passage-adis?book=1cor&chap=14&v=tig)ኣምላኽሲ ናይ ሰላም እምበር፡ ናይ ዝርግርግ ኣምላኽ ኣይኰነን እሞ፡ እቶም መናፍስቲነብያት ነቶም ነብያት ይግዝእዎም እዮም።

[**34**](https://www.betezion.com/bible-passage-adis?book=1cor&chap=14&v=tig)ከምቲ ኣብ ኲላተን ማሕበራት ቅዱሳን ዚግበር ዘሎ፡ ኣንስቲ ኣብ ማሕበር ኪዛረባኣይተፈቕደለንን እዩ እሞ፡ ስቕ ይበላ። ከምቲ ሕጊ ዚብሎ ድማ ይገዝኣ።

[**35**](https://www.betezion.com/bible-passage-adis?book=1cor&chap=14&v=tig)ንሰበይቲ ኣብ ማሕበር ምዝራብ ነውሪ እዩ እሞ፡ ገለ ኺምሃራ እንተ ደለያ፡ ኣብ ቤትንሰብኡተን ይሕተታ።

[**36**](https://www.betezion.com/bible-passage-adis?book=1cor&chap=14&v=tig)ወይስ ቃል ኣምላኽዶ ኻባኻትኩም እዩ ዝወጸ፧ ወይስ ኣባኻትኩም ጥራይ ድዩ ዝበጽሔ፧

[**37**](https://www.betezion.com/bible-passage-adis?book=1cor&chap=14&v=tig)ሓደ ንሱ ንርእሱ ነብዪ ወይስ መንፈሳዊ ኸም ዝዀነ እንተ መሰሎ፡ እዚ ዝጽሕፈልኩምዘሎኹ ናይ እግዚኣብሄር ትእዛዛት ምዃኑ ይፍለጥ።

[**38**](https://www.betezion.com/bible-passage-adis?book=1cor&chap=14&v=tig)እቲ ኺፈልጦ ዘይደሊ ግና፡ ኣይፍለጦ።

[**39**](https://www.betezion.com/bible-passage-adis?book=1cor&chap=14&v=tig)ኣሕዋተየ፡ ስለዚ ኽትንበዩ ሃረር በሉ፡ ብቛንቋታት ምዝራብ ድማ ኣይትኸልከሉ።

[**40**](https://www.betezion.com/bible-passage-adis?book=1cor&chap=14&v=tig)ግናኸ ኲሉ ብስርዓትን በጋባብን ይኹን።

[**1-2**](https://www.betezion.com/bible-passage-adis?book=1cor&chap=15&v=tig)ኣሕዋተየ፡ ንኸንቱ ኣሚንኩም እንተ ዘይኰንኩም፡ ከምቲ ኣነ ዝሰበኽክዎ ጌርኩምሒዝኩምዎ እንተ ኣሊኹምሲ፡ እቲ ዝሰበኽኹልኩምን እተቐበልኩምዎን ኣብኡ ጸኒዕኩምዘሎኹምን ብእኡውን እትድሕኑሉን ወንጌል ኤፍልጠኩም አሎኹ።

[**3**](https://www.betezion.com/bible-passage-adis?book=1cor&chap=15&v=tig)እቲ ኣነ እተቐበልክዎ ቕድሚ ዂሉ ነጊረኩም እየ፡ ከምቲ እቶም ጽሑፋት ዚብልዎ፡ክርስቶስ ምእንቲ ሓጢኣትና ሞተ፡

[**4**](https://www.betezion.com/bible-passage-adis?book=1cor&chap=15&v=tig)ተቐብረ ኸኣ፡ ከምቲ እቶም ጽሑፋት ዚብልዎ፡ ብሳልሰይቲ መዓልቲውን ተንስኤ፡

[**5**](https://www.betezion.com/bible-passage-adis?book=1cor&chap=15&v=tig)ንኬፋ፡ ደሓርውን ነቶም ዓሰርተው ክልተ ተራእየ፡

[**6**](https://www.betezion.com/bible-passage-adis?book=1cor&chap=15&v=tig)ድሕሪኡ፡ ዚበዝሑ ኻባታቶም ክሳዕ ሎሚ ዘለዉ፡ ገሊኣቶም ግና ደቂሶም ዘለዉ፡ ካብሓሙሽተ ሚእቲ ንዚበዝሑ ኣሕዋት ብሓንሳእ ተራእየ።

[**7**](https://www.betezion.com/bible-passage-adis?book=1cor&chap=15&v=tig)ድሕሪኡ ንያእቆብ፡ ድሕሪኡ ኸኣ ንዂላቶም ሃዋርያት ተራእየ።

[**8**](https://www.betezion.com/bible-passage-adis?book=1cor&chap=15&v=tig)ድሕሪ ዂላቶም ድማ ንኣይ፡ ቍላዕ ንዝመስል፡ ተራእየኒ።

[**9**](https://www.betezion.com/bible-passage-adis?book=1cor&chap=15&v=tig)ኣነስ ነታ ማሕበር ኣምላኽ ስለ ዝሰጐጒክዋ፡ ምንኣስ ኲላቶም ሃዋርያት እየ እሞ ሃዋርያኽስመ ብቚዕ ኣይኰንኩን።

[**10**](https://www.betezion.com/bible-passage-adis?book=1cor&chap=15&v=tig)እቲ ዘሎኽዎ ግና ብጸጋ ኣምላኽ እየ ዘሎኹ። ካብ ኲላቶም ዚበዝሕ ደኣ ጸዓርኩ እምበር፡ እቲ ንኣይ እተዋህበ ጸጋኡ ኸንቱ ኣይኰነን። እቲ ምሳይ ዘሎ ጻጋ ኣምላኽ ደኣ እዩ እምበር፡ ኣነ ኣይኰንኩን።

[**11**](https://www.betezion.com/bible-passage-adis?book=1cor&chap=15&v=tig)እምብኣርሲ ኣነ እንተ ዀንኩ፡ ንሳቶም እንተ ዀኑ፡ ከምዚ ጌርና ንሰብኽ አሎና፡ ንስኻትኩምውን ከምኡ ኣመንኩም።

[**12**](https://www.betezion.com/bible-passage-adis?book=1cor&chap=15&v=tig)ክርስቶስ ካብ ምዉታት ከም ዝተንስኤ ኻብ ዚስበኽ ደኣ፡ ከመይ ኢሎም እዮም ሓያሎኻባኻትኩም፡ ትንሳኤ ምዉታት የልቦን፡ ዚብሉ ዘለዉ፧

[**13**](https://www.betezion.com/bible-passage-adis?book=1cor&chap=15&v=tig)ትንሳኤ ምዉታት ዜልቦ እንተ ዀይኑስ፡ ክርስቶስ ድማ ኣይተንስኤን።

[**14**](https://www.betezion.com/bible-passage-adis?book=1cor&chap=15&v=tig)ክርስቶስ ዘይተንስኤ እንተ ዀይኑስ፡ እምብኣርከ ስብከትና ኸንቱ እዩ፡ እምነትኩምውንከንቱ እያ።

[**15**](https://www.betezion.com/bible-passage-adis?book=1cor&chap=15&v=tig)ኣምላኽ ንክርስቶስ ኣተንሲእዎ ኢልና መስኪርና ኢና እሞ፡ ንክርስቶስ ዘየተንስኦ እንተ ዀይኑስ፡ ምዉታትውን እንተ ዘይትንስኡ፡ ንሕና ሓሰውቲ ምስክር ኣምላኽ ኴንና ንርከብ ኢና።

[**16**](https://www.betezion.com/bible-passage-adis?book=1cor&chap=15&v=tig)ምዉታት እንተ ዘይትንስኡስ፡ ክርስቶስውን ኣይተንስኤን እሞ፡

[**17**](https://www.betezion.com/bible-passage-adis?book=1cor&chap=15&v=tig)ክርስቶስ ዘይተንስኤ እንተ ዀይኑስ፡ እምነትኩም ከንቱ እያ፡ ንስኻትኩም ገና ኣብሓጢኣትኩም አሎኹም።

[**18**](https://www.betezion.com/bible-passage-adis?book=1cor&chap=15&v=tig)እምብኣርሲ እቶም ብክርስቶስ ዝደቀሱ ድማ ጥፉኣት እዮም።

[**19**](https://www.betezion.com/bible-passage-adis?book=1cor&chap=15&v=tig)ኣብዛ ህይወት እዚኣ ጥራይ ብክርስቶስ ተስፋ እንተ ገበርናስ፡ ካብ ኲሉ እነደንግጽ ምዀንናኔርና።

[**20**](https://www.betezion.com/bible-passage-adis?book=1cor&chap=15&v=tig)ሕጂ ግና ክርስቶስ፡ በዂሪ እቶም ዝደቀሱ ዀይኑ፡ ካብ ምዉታት ተንስኤ።

[**21**](https://www.betezion.com/bible-passage-adis?book=1cor&chap=15&v=tig)ስለዚ ኸምቲ ሞት ብሓደ ሰብ ዝመጸ፡ ከምኡ ኸኣ ትንሳኤ ምውታት ብሓደ ሰብ እዩዝመጸ።

[**22**](https://www.betezion.com/bible-passage-adis?book=1cor&chap=15&v=tig)ከምቲ ዅላቶም ብኣዳም ዝሞቱ፡ ከምኡ ድማ ኵላቶም ብክርስቶስ ህያዋን ኪኾኑ እዮም።

[**23**](https://www.betezion.com/bible-passage-adis?book=1cor&chap=15&v=tig)ግናኸ ነፍሲ ወከፍ በብስርዓቱ እዩ፡ ክርስቶስ ከም ቦኽሪ፡ ደሓር እቶም ናይ ክርስቶስ ዘበሉብምጽኣቱ።

[**24-25**](https://www.betezion.com/bible-passage-adis?book=1cor&chap=15&v=tig)ክርስቶስ ነቶም ጸላእቱ ዘበሉ ትሕቲ ኣእጋሩ ክሳዕ ዚገብሮም፡ ክነግስ ይግብኦ እዩ እሞ፡ኵሉ ሽመትን ስልጣንን ሓይልን ምስ ሰዓረ፡ እታ መንግስቲ ንእግዚኣብሄር ኣቦ ምስ ወፈየ፡ ሽዑ እዩ መወዳእታ ዚኸውን።

[**26**](https://www.betezion.com/bible-passage-adis?book=1cor&chap=15&v=tig)እቲ ኣብ መወዳእታ ዝስዐር ጸላኢውን ሞት እዩ።

[**27**](https://www.betezion.com/bible-passage-adis?book=1cor&chap=15&v=tig)ኣምላኽ፡ ኣብ ትሕቲ ኣእጋሩ ዅሉ ኣግዝኦ እሞ፡ ኵሉ ተገዝኤ፡ ኪብል ከሎ፡ ብዘይ እቲ ዅሉ ንእኡ ዘግዝኦ ኸም ዝዀነ፡ ግሁድ እዩ።

[**28**](https://www.betezion.com/bible-passage-adis?book=1cor&chap=15&v=tig)ኵሉ ምስ ተገዝኦ ግና፡ ኣምላኽውን ኵሉ ኣብ ኵሉ ምእንቲ ኪኸውን፡ ሽዑ እቲ ወዲባዕሉ ነቲ ዅሉ ዘግዝኦ ኺግዛእ እዩ።

[**29**](https://www.betezion.com/bible-passage-adis?book=1cor&chap=15&v=tig)እንተ ዘይኰነስ፡ እቶም ኣብ ክንዲ ምውታት ዚጥመቑ ደኣ እንታይ ይገብሩ ኣለው፡ ብሱሩምውታት ዘይትንስኡ እንተ ኾይኖምሲ፡ ንምንታይ ደኣ ዚጥመቑሎም፡

[**30**](https://www.betezion.com/bible-passage-adis?book=1cor&chap=15&v=tig)ስለምንታይ ድኣ ንሕናኸ ዅሉ ጊዜ ኣብ ፍርሃት እንኣቱ፡

[**31**](https://www.betezion.com/bible-passage-adis?book=1cor&chap=15&v=tig)ኣሕዋተየ፡ ኣነ በቲ ብክርስቶስ የሱስ ጐይታና ኣባኻትኩም ዘሎኒ ትምክሕቲ ኣብ ጸጽባሕእመውት አሎኹ።

[**32**](https://www.betezion.com/bible-passage-adis?book=1cor&chap=15&v=tig)ኣነ ኸም ግእዚ ሰብ ኣብ ኤፌሶን ምስ ኣራዊት እንተ ገጠምኩ፡ እንታይ ጥቕሚ አሎኒ፧ምዉታት ዘይትንስኡ እንተ ዀኑስ፡ ጽባሕ ክንመውት ኢና እሞ፡ ንብላዕን ንስተን።

[**33**](https://www.betezion.com/bible-passage-adis?book=1cor&chap=15&v=tig)ኣይትታለሉ፡ ሕማቕ ዕርክነት ንጽቡቕ ልማድ የጥፍኦ እዩ።

[**34**](https://www.betezion.com/bible-passage-adis?book=1cor&chap=15&v=tig)ገሊኣቶም ፍልጠት ኣምላኽ የብሎምን እሞ፡ ንቕንዕና ተባራበሩ ሓጢኣትውን ኣይትግበሩ።እዚ ምእንቲ ኽትሐፍሩ ኢለ እየ ዝብሎ ዘሎኹ።

[**35**](https://www.betezion.com/bible-passage-adis?book=1cor&chap=15&v=tig)ገለ ግና፡ ምዉታት ከመይ ኢሎም እዮም ዚትንስኡ፧ ብኸመይ ዝበለ ስጋኸ እዮም ዚመጹ፧ ዚብል ይህሉ።

[**36**](https://www.betezion.com/bible-passage-adis?book=1cor&chap=15&v=tig)ኣታ ዓሻ፡ እቲ ንስኻ እትዘርኦ ኸይሞተ ህይወት ኣይረክብን እዩ።

[**37**](https://www.betezion.com/bible-passage-adis?book=1cor&chap=15&v=tig)እቲ እትዘርኦ ድማ ናይ ስርናይ ወይስ ናይ ካልእ ዓይነት ፍረ ጥራይ እዩ እምበር፡ እቲ ስጋዚኸውን ኣይኰነን እትዘርኦ ዘሎኻ።

[**38**](https://www.betezion.com/bible-passage-adis?book=1cor&chap=15&v=tig)ኣምላኽ ግና ከም ዝደለየ ገይሩ እዩ ስጋ ዚህቦ። ንነፍሲ ወከፍ ዘርኢውን ሰስጋኡ ይህቦ።

[**39**](https://www.betezion.com/bible-passage-adis?book=1cor&chap=15&v=tig)ስጋ ሰብ በይኑ፡ ስጋ እንስሳ በይኑ፡ ስጋ ኣዕዋፍ በይኑ፡ ስጋ ዓሳውን በይኑ ደኣ እዩ እምበር፡ ኲሉ ስጋስ ሓደ ዓይነት ስጋ ኣይኰነን።

[**40**](https://www.betezion.com/bible-passage-adis?book=1cor&chap=15&v=tig)ሰማያዊ ስጋ ድማ አሎ፡ ምድራዊ ስጋ ኸኣ አሎ፡ ግናኸ ክብሪ እቶም ሰማያውያን በይኑ፡ክብሪ እቶም ምድራውያንውን በይኑ እዩ።

[**41**](https://www.betezion.com/bible-passage-adis?book=1cor&chap=15&v=tig)ብኽብርስ ኰዀብ እኳ ኻብ ኰዀብ ይበልጽ እዩ እሞ፡ ክብሪ ጸሓይ በይኑ፡ ክብሪ ወርሒበይኑ፡ ክብሪ ኸዋኽብቲውን በይኑ እዩ።

[**42**](https://www.betezion.com/bible-passage-adis?book=1cor&chap=15&v=tig)ትንሳኤ ምዉታትውን ከምኡ እዩ፡ ብዚሐልፍ ይዝራእ፡ ብዘይሐልፍ ከኣ ይትንስእ።

[**43**](https://www.betezion.com/bible-passage-adis?book=1cor&chap=15&v=tig)ብውርደት ይዝራእ፡ ብኽብሪ ይትንስእ። ብድኻም ይዝራእ፡ ብሓይሊ ይትንስእ።

[**44**](https://www.betezion.com/bible-passage-adis?book=1cor&chap=15&v=tig)ነፍሳዊ ስጋ ይዝራእ፡ መንፈሳዊ ስጋ ይትንስእ። ነፍሳኣዊ ስጋ ኻብ ዚህሉ፡ መንፈሳዊ ስጋውንአሎ።

[**45**](https://www.betezion.com/bible-passage-adis?book=1cor&chap=15&v=tig)ከምኡ ድማ፡ እቲ ቐዳማይ ሰብ፡ ኣዳም፡ ህያው ነፍሲ ዀነ፡ ዚብል ጽሑፍ እዩ፡ እቲዳሕራይ ኣዳም ህያው ዚገብር መንፈስ ኰነ።

[**46**](https://www.betezion.com/bible-passage-adis?book=1cor&chap=15&v=tig)ግናኸ ቅድም እቲ ነፍሳዊ እዩ እምበር፡ እቲ መንፈሳዊ ኣይኰነን፡ ደሓር እቲ መንፈሳዊእዩ።

[**47**](https://www.betezion.com/bible-passage-adis?book=1cor&chap=15&v=tig)እቲ ቐዳማይ ሰብ ካብ ምድሪ ዀይኑ መሬታዊ እዩ፡ እቲ ኻልኣይ ሰብ ግና ካብ ሰማይእዩ።

[**48**](https://www.betezion.com/bible-passage-adis?book=1cor&chap=15&v=tig)ከምቲ መሬታዊ ኸምኡ ኸኣ እቶም መሬታውያን እዮም፡ ከምቲ ሰማያዊ ድማ ከምኡውንእቶም ሰማያውያን እዮም።

[**49**](https://www.betezion.com/bible-passage-adis?book=1cor&chap=15&v=tig)ከምቲ ምስሊ እቲ መሬታዊ ዝለበሰና፡ ምስሊ እቲ ሰማያዊ ድማ ክንለብስ ኢና።

[**50**](https://www.betezion.com/bible-passage-adis?book=1cor&chap=15&v=tig)ግናኸ፡ ኣሕዋተየ፡ ስጋን ደምን መንግስቲ ኣምላኽ ኪወርስ ከም ዘይከኣሎ፡ እቲ ሓላፊ ድማ ነቲ ዘይሐልፍ ከም ዘይወርሶ፡ እብለኩም አሎኹ።

[**51**](https://www.betezion.com/bible-passage-adis?book=1cor&chap=15&v=tig)እንሆ፡ ምስጢር እነግረኩም አሎኹ፡ ኲላትና ኽንልወጥ እምበር፡ ኲላትና ኣይክንድቅስንኢና፡

[**52**](https://www.betezion.com/bible-passage-adis?book=1cor&chap=15&v=tig)ብሓንሳእ፡ ብቕጽበት ዓይኒ፡ በቲ ናይ ድሕሪ ዂሉ መለኸት፡ እቲ መለኸት ኪንፋሕ እዩእሞ፡ እቶም ምዉታት ድማ ብዘይሐልፍ ኪትንስኡ እዮም፡ ንሕናውን ክንልወጥ ኢና።

[**53**](https://www.betezion.com/bible-passage-adis?book=1cor&chap=15&v=tig)ማለት፡ እዚ ሓላፊ ዘይሐልፍ ኪለብስ ይግብኦ እዩ እሞ፡ እዚ መዋቲ ኸኣ ዘይመውትኪለብስ እዩ።

[**54**](https://www.betezion.com/bible-passage-adis?book=1cor&chap=15&v=tig)እዚ ሓላፊ ዘይሐልፍ ምስ ለበሰ፡ እዚ መዋቲውን ዘይመውት ምስ ለበሰ፡ ሽዑ እቲ ጽሑፍ፡ሞት ብዓወት ተዋሕጠ፡ ዝበሎ ቓል ኪፍጸም እዩ።

[**55**](https://www.betezion.com/bible-passage-adis?book=1cor&chap=15&v=tig)ዎ ሞት፡ ኣበይ አሎ ብልሕኻ፧ ኣታ ሲኦልከ፡ ኣበይ አሎ ዓወትካ፧

[**56**](https://www.betezion.com/bible-passage-adis?book=1cor&chap=15&v=tig)ብልሒ ሞት ሓጢኣት እዩ፡ ሓይሊ ሓጢኣትውን ሕጊ እዩ።

[**57**](https://www.betezion.com/bible-passage-adis?book=1cor&chap=15&v=tig)ግናኸ ነቲ ብጐይታና የሱስ ክርስቶስ ገይሩ ዓወት ዚህበና ኣምላኽ ስብሓት ይኹኖ።

[**58**](https://www.betezion.com/bible-passage-adis?book=1cor&chap=15&v=tig)ስለዚ፡ ፍቁራት ኣሕዋተየ፡ ጻዕርኹም ብጐይታ ኸንቱ ኸም ዘይኰነ ፈሊጥኩም፡ ብዕዮጐይታ ጽኑዓት፡ ዘይትናቓነቑ፡ ኲሉ ጊዜ ዕዙዛት ኩኑ።

[**1**](https://www.betezion.com/bible-passage-adis?book=1cor&chap=16&v=tig)ብዛዕባ እቲ ነቶም ቅዱሳን ኪኸውን ዚዋጻእ ገንዘብ ግና፡ ከምቲ ንማሕበር ገላትያዝሰራዕክዎ፡ ንስኻትኩምውን ከምኡ ግበሩ።

[**2**](https://www.betezion.com/bible-passage-adis?book=1cor&chap=16&v=tig)ኣነ ምስ መጻእኩ፡ ምውጻእ ገንዘብ ሽዑ ምእንቲ ኸይከውን፡ ኣብ ሰሰሙን በታ ቐዳመይቲመዓልቲ ነፍሲ ወከፍኩም ከከም ዓቕሙ ኣዋህሊሉ ምስኡ የቐምጥ።

[**3**](https://www.betezion.com/bible-passage-adis?book=1cor&chap=16&v=tig)ኣነ ምስ መጻእኩ ድማ። እቲ ህያብ ልግስኹም ናብ የሩሳሌም ምእንቲ ኼብጽሕ፡ ነቶምግቡኣት ኰይኖም እተራእዩኹም ሰባት፡ ደብዳበ ኣትሒዘ ኽሰዶም እየ።

[**4**](https://www.betezion.com/bible-passage-adis?book=1cor&chap=16&v=tig)ኣነውን ክኸይድ ዜድሊ እንተ ዀነ፡ ምሳይ ይኸዱ።

[**5**](https://www.betezion.com/bible-passage-adis?book=1cor&chap=16&v=tig)ብመቄዶንያ ኽሐልፍ እየ እሞ፡ ብመቄዶንያ ምስ ሐለፍኩ፡ ናባኻትኩም ክመጽእ እየ።

[**6**](https://www.betezion.com/bible-passage-adis?book=1cor&chap=16&v=tig)ናብቲ ክኸዶ ዝደሊ ምእንቲ ኸተሰንዩኒ፡ ምናልባሽ ምሳኻትኩም እጸንሕ ወይስ እኸርምእኸውን እየ።

[**7**](https://www.betezion.com/bible-passage-adis?book=1cor&chap=16&v=tig)እግዚኣብሄር እንተ ፈቐዶ፡ ገለ ጊዜ ምሳኻትኩም ክጸንሕ ተስፋ እገብር አሎኹ እሞ፡ ሕጅስከም ሓላፍ መገዲ ዀይነ ኽርእየኩም ኣይፈቱን እየ።

[**8-9**](https://www.betezion.com/bible-passage-adis?book=1cor&chap=16&v=tig)ዓብይን ብርቱዕን ደገ ተኸፊቱለይ አሎ፡ ተጻረርቲ ኸኣ ብዙሓት እዮም እሞ፡ ክሳዕ በዓላት ሓምሳ ኣብ ኤፌሶን ክጸንሕ እየ።

[**10**](https://www.betezion.com/bible-passage-adis?book=1cor&chap=16&v=tig)ጢሞቴዎስ እንተ መጸ ግና፡ ከምዚ ኸማይ ዕዮ ጐይታ ይዓዪ እዩ እሞ፡ ምሳኻትኩም ብዘይ ፍርሃት ኪኸውን ተጠንቀቑሉ።

[**11**](https://www.betezion.com/bible-passage-adis?book=1cor&chap=16&v=tig)ምስቶም ኣሕዋቱ እጽበዮ አሎኹ እሞ፡ ናባይ ምእንቲ ኺመጽእ፡ ብሰላም ኣፋንውዎ፡ ሓደ እኳ ኣይንዓቆ።

[**12**](https://www.betezion.com/bible-passage-adis?book=1cor&chap=16&v=tig)ግናኸ ብዛዕባ ኣጵሎስ ሓውና ምስቶም ኣሕዋት ናባኻትኩም ኪመጽእ ብዙሕ ምዒደዮ እሞ፡ሕጂ ኺመጽእ ከቶ ፍቓድ የብሉን፡ ምስ ጠዓሞ ግና ኪመጽእ እዩ።

[**13**](https://www.betezion.com/bible-passage-adis?book=1cor&chap=16&v=tig)ንቕሑ፡ ኣብ እምነት ጽንዑ፡ ሰብኡት ኩኑ፡ በርትዑ።

[**14**](https://www.betezion.com/bible-passage-adis?book=1cor&chap=16&v=tig)ኲሉ ግብርኹም ብፍቕሪ ይገበር።

[**15-16**](https://www.betezion.com/bible-passage-adis?book=1cor&chap=16&v=tig)ኣሕዋተየ፡ ቤት እስጢፋኖስ እታ በዂሪ ኣካይያ ኸም ዝዀነት፡ ነፍሶምውን ንምግልጋልቅዱሳን ከም ዝመደቡ፡ ትፈልጡ ኢኹም፡ ንስኻትኩም ከኣ ነዞም ከምዚኣቶም ዝበሉን ነቶም ምሳና ዚዓዩን ዚጽዕሩን ዘበሉ ኽትእዘዝዎም፡ እልምነኩም አሎኹ።

[**17**](https://www.betezion.com/bible-passage-adis?book=1cor&chap=16&v=tig)ብምምጻእ እስጢፋኖስን ፈርጡናጦስን ኣካይቆስን ከኣ፡ ነቲ ኻባኻትኩም ዝጐደለ ንሳቶምመሊኦምዎ አለዉ እሞ፡ ባህ ይብለኒ አሎ።

[**18**](https://www.betezion.com/bible-passage-adis?book=1cor&chap=16&v=tig)ንመንፈሰይን መንፈስኩምን ኣቕሲኖም እዮም እሞ፡ ነዞም ከምዚኣቶም ዝበሉ ሰባትፍለጥዎም።

[**19**](https://www.betezion.com/bible-passage-adis?book=1cor&chap=16&v=tig)እተን ማሕበራት እስያ ሰላም ይብላኹም ኣለዋ። ኣኪላስን ጵርስኪላን ምስታ ኣብ ቤቶም ዘላማሕበር ኰይኖም፡ ብጐይታ ሰላም ይብሉኹም አለዉ።

[**20**](https://www.betezion.com/bible-passage-adis?book=1cor&chap=16&v=tig)ኲላቶም እቶም ኣሕዋት ሰላም ይብሉኹም አለዉ። ብቕዱስ ምስዕዓም ንሓድሕድኩም ሰላም ተባሃሀሉ።

[**21**](https://www.betezion.com/bible-passage-adis?book=1cor&chap=16&v=tig)እዛ ሰላምታ እዚኣ ኣነ ጳውሎስ ባዕለይ ብኢደይ ዝጸሓፍክዋ እያ።

[**22**](https://www.betezion.com/bible-passage-adis?book=1cor&chap=16&v=tig)ንጐይታና ዘየፍቅሮ እንተሎ፡ ንሱ ርጉም ይኹን። ማራን ኣታ።

[**23**](https://www.betezion.com/bible-passage-adis?book=1cor&chap=16&v=tig)ጸጋ ጐይታና የሱስ ክርስቶስ ምሳኻትኩም ይኹን።

[**24**](https://www.betezion.com/bible-passage-adis?book=1cor&chap=16&v=tig)ብክርስቶስ የሱስ ፍቕረይ ምስ ኲላትኩም ይኹን። ኣሜን።

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*