[**1**](https://www.betezion.com/bible-passage-adis?book=2cor&chap=1&v=tig)ጳውሎስ፡ ብፍቓድ ኣምላኽ ሃዋርያ ክርስቶስ የሱስ፡ ጢሞቴዎስ ሓውናውን፡ ናብታ ኣብቈረንቶስ ዘላ ማሕበር ኣምላኽ ምስቶም ኣብ ብዘላ ኣካይያ ዘለዉ ዅላቶም ቅዱሳን፡

[**2**](https://www.betezion.com/bible-passage-adis?book=2cor&chap=1&v=tig)ካብ እግዚኣብሄር ኣቦናን ካብ ጐይታና የሱስ ክርስቶስን ጸጋን ሰላምን ንኣኻትኩም ይኹን።

[**3**](https://www.betezion.com/bible-passage-adis?book=2cor&chap=1&v=tig)ኣምላኽ፡ ኣቦ ጐይታና የሱስ ክርስቶስ፡ ኣቦ ምሕረትን ኣምላኽ ኵሉ ምጽንናዕን፡ ይባረኽ፡

[**4**](https://www.betezion.com/bible-passage-adis?book=2cor&chap=1&v=tig)በቲ ንርእስና ኻብ ኣምላኽ እንጸናንዓሉ ምጽንናዕ፡ ነቶም ኣብ ጸበባ ዘለዉ ዘበሉ ዅላቶምከነጸናንዕ ምእንቲ ኺከኣለናስ፡ ብጸበባና ዘበለ ዜጸናንዓና ንሱ እዩ።

[**5**](https://www.betezion.com/bible-passage-adis?book=2cor&chap=1&v=tig)ከምቲ ስቓይ ክርስቶስ ኣባና ዚዐዝዝ ዘሎ፡ ከምኡ ድማ ብክርስቶስ ዚዀነልና ምጽንናዕናይዐዝዝ እዩ።

[**6**](https://www.betezion.com/bible-passage-adis?book=2cor&chap=1&v=tig)ግናኸ እንተ ጸበበና እኳ፡ ንምጽንናዕኩምን ምድሓንኩምን እዩ። እንተ ተጸናናዕና ድማ፡ ነቲ ንሕናውን እንስቀዮ ዘሎና ስቓይ ብትዕግስትኹም ዚጋደል ምጽንናዕኩም እዩ።

[**7**](https://www.betezion.com/bible-passage-adis?book=2cor&chap=1&v=tig)ከምቲ ተማቐልቲ ስቓይ፡ ከምኡ ኸኣ ተማቐልቲ ምጽንናዕ ከም ዝዀንኩም ፈሊጥና፡ ተስፋናኣባካትኩም ጽንዕቲ እያ።

[**8**](https://www.betezion.com/bible-passage-adis?book=2cor&chap=1&v=tig)ኣሕዋተየ፡ ብዛዕባ እቲ ኣብ እስያ ዝረኸበና ጸበባ፡ ህይወትና እኳ ኽሳዕ እንቐብጽ፡ ሓለፋዓቕምና እምብዛ ኸም ዝኸበደና፡ ክንሐብኣልኩም ኣይንፈቱን ኢና።

[**9**](https://www.betezion.com/bible-passage-adis?book=2cor&chap=1&v=tig)ኣብቲ ንምዉታት ዜተንስእ ኣምላኽ እምበር፡ ኣብ ገዛእ ርእስና ምእንቲ ኸይንውከልሲ፡ ሞትከም እተፈርደና ኣብ ውሽጥና ይስምዓና ነይሩ።

[**10**](https://www.betezion.com/bible-passage-adis?book=2cor&chap=1&v=tig)ንሱ ኻብ ክንድዚ ዚአክል ሞት ኣድሒኑና የድሕነና ድማ አሎ፡ ንዳሕራዩውን ከም ዜድሕነና፡ ብእኡ ተስፋ ንገብር አሎና።

[**11**](https://www.betezion.com/bible-passage-adis?book=2cor&chap=1&v=tig)ንስካትኩም ከኣ ብጸሎትኩም ትድግፉና አሎኹም። ከምኡውን ሳላ እቲ ብብዙሓት ሰባትዝረኸብናዮ ውህበት ጸጋ ብዙሓት ሰባት ብዛዕባና ኼመስግኑ እዮም።

[**12**](https://www.betezion.com/bible-passage-adis?book=2cor&chap=1&v=tig)ትምክሕትና፡ ብጥበብ ስጋ ዘይኰነስ፡ ብጸጋ ኣምላኽ ከም እተመራሕና፡ ንሕና ኣብዛ ዓለምእዚኣ፡ ምናዳ ኣባካትኩም፡ ብቕድስና ኣምላኽን ንጽህናኡን ከም እተመላለስና፡ እዚ ናይሕሊናና ምስክር እዩ።

[**13-14**](https://www.betezion.com/bible-passage-adis?book=2cor&chap=1&v=tig)ብዘይ እቲ እተንብብዎን ወይስ እተስተውዕልዎን ካልእ ኣይንጽሕፈልኩምን ኢና እሞ፡ከምቲ ንሕና ትምክሕትኹም ምዃንና ብሓደ ወገኑ ኣስተውዒልኩምና ዘሎኹም፡ ከምኡውንንስካትኩም ብመዓልቲ ጐይታና የሱስ ትምክሕትና ኸም እትዀኑ፡ ክሳዕ መወዳእታ ድማ ከም እተስተውዕልዎ፡ ተስፋ እገብር አሎኹ።

[**15**](https://www.betezion.com/bible-passage-adis?book=2cor&chap=1&v=tig)ካዕበት ጸጋ ምእንቲ ኽትረኽቡ ኸኣ፡ በዚ ተአሚነ ቕድም ናባኻትኩም ክመጽእ ደሌኹ፡

[**16**](https://www.betezion.com/bible-passage-adis?book=2cor&chap=1&v=tig)ብኣኻትኩም ኣቢለ ኸኣ ናብ መቄዶንያ ኽሐልፍ፡ ከም ብሓድሽ ድማ ካብ መቄዶንያ ናባኻትኩም ክመጽእ እሞ ንስካትኩም ናብ ይሁዳ ኸተፋንዉኒ ደሌኹ።

[**17**](https://www.betezion.com/bible-passage-adis?book=2cor&chap=1&v=tig)እምብኣርሲ እዚ ምስሐስበኩ፡ ብቕለት ደዀን ገይረዮ እኸውን፧ ወይስ ኣባይ፡ እወ፡ እወኣይኰነን ኣይኰነን፡ ምእንቲ ኪኸውንሲ፡ እቲ ዝመኽሮ ደዀን ከም ስጋ ገይረ መኺረዮ ዀይነ፧

[**18-19**](https://www.betezion.com/bible-passage-adis?book=2cor&chap=1&v=tig)እቲ ብኣና፡ ማለት ብኣይን ስልዋኖስን ጢሞቴዎስን፡ ኣብ ማእከልኩም እተሰብከ ወዲኣምላኽ፡ የሱስ ክርስቶስ፡ ብእኡ እወ እምበር፡ እወን ኣይኰነን ኣይነበረን እሞ፡ ኣምላኽእሙን ከም ዝዀነ፡ እቲ ንኣኹም ዝነገርናዮ ቓል፡ እወን ኣይኰነን፡ ኣይነበረን።

[**20**](https://www.betezion.com/bible-passage-adis?book=2cor&chap=1&v=tig)ተስፋ ኣምላኽ ዘበለስ ኣብኡ እወ እዩ፡ ስለዚ ኸኣ ኣምላኽ ብኣና ምእንቲ ኪኸብርሲ፡ ብእኡ ኣሜን እዩ።

[**21-22**](https://www.betezion.com/bible-passage-adis?book=2cor&chap=1&v=tig)ግናኸ እቲ ብክርስቶስ ገይሩ ምሳኻትኩም ዘጽንዓናን ዝቐብኣናን እቲ ዝሐተመናን ኣብልብናውን ዕርቡን መንፈስ ዝሃበና ኣምላኽ ንሱ እዩ።

[**23**](https://www.betezion.com/bible-passage-adis?book=2cor&chap=1&v=tig)ግናኸ እቲ ናብ ቈረንቶስ ገና ዘይምምጽኤይ ምእንቲ ንምስክር ኢለ ኸም ዝዀንኩ፡ ኣምላኽንምስክር ኣብ ነፍሰይ እጽውዕ አሎኹ።

[**24**](https://www.betezion.com/bible-passage-adis?book=2cor&chap=1&v=tig)ብእምነት ቌምኩም አሎኹም እሞ፡ ደገፍቲ ሓጐሰኹም ደኣ ኢና እምበር፡ ኣብ ልዕሊእምነትኩም ክንጕይተት ኣይኰንናን።

[**1**](https://www.betezion.com/bible-passage-adis?book=2cor&chap=2&v=tig)ከም ብሓድሽ ድማ ብጓሂ ናባኻትኩም ከይመጽእ፡ እዚ ብርእሰይ መደብክዎ።

[**2**](https://www.betezion.com/bible-passage-adis?book=2cor&chap=2&v=tig)ማለት፥ ኣነ እንተ ኣጕሄኹኹምሲ፡ እቲ ብኣይ ምኽንያት ዝጐኣየ እንተ ዘይኰይኑ ደኣ፡ መን እዩ ዜሐጕሰኒ፧

[**3**](https://www.betezion.com/bible-passage-adis?book=2cor&chap=2&v=tig)ሓጐሰይ ሓጐስ ኵላቶም ከም ዝዀነ ብዅላትኩም እናተኣመንኩ፡ ካብቶም ሓጐስ ክረኽበሎም ዚግባኣኒ፡ ክመጽእ ከሎኹ ጓሂ ምእንቲ ኸይረክብ እየ እዚ ዝጸሐፍኩልኩም።

[**4**](https://www.betezion.com/bible-passage-adis?book=2cor&chap=2&v=tig)እቲ ዘፍቅረኩም ፍቕረይ ኣዝዩ ብሉጽ ምዃኑ ምእንቲ ኽትፈልጡ እምበር፡ ብብዙሕ ጸበባንጭንቀት ልብን ብዙሕ እናነባዕኩ ዝጸሐፍኩልኩም፡ ምእንቲ ኸጕህየኩም ኢለ ኣይኰንኩን።

[**5**](https://www.betezion.com/bible-passage-adis?book=2cor&chap=2&v=tig)ሓደ ሰብ ዘጕሃየ እንተሎ ግና፡ እምብዛ ኸየኽብደሉ፡ ብሓደ ወገኑስ ንዅላትኩም እምበር፡ንኣይ ኣይኰነን ዘጕሃየ።

[**6**](https://www.betezion.com/bible-passage-adis?book=2cor&chap=2&v=tig)ነዚ ኸምዚ ዝበለ እቲ ካብቶም ብዙሓት ዝረኽቦ መግናሕቲ ይኣኽሎ።

[**7**](https://www.betezion.com/bible-passage-adis?book=2cor&chap=2&v=tig)እምብኣርሲ ነዚ ኸምዚ ዝበለ፡ ምናልባሽ ብብዝሒ ጓሂ ኸይውሐጥ፡ ይቕረ ደኣ በሉሉንኣጸናንዕዎን።

[**8-9**](https://www.betezion.com/bible-passage-adis?book=2cor&chap=2&v=tig)ብዅሉ ነገር እዙዛት እንተ ዄንኩም ፍቱናት ምዃንኩም ምእንቲ ኽፈልጥ እየዝጸሐፍኩልኩም። ስለዚ ኸኣ ፍቕርኹም ከተጽንዑሉ እምዕደኩም አሎኹ።

[**10-11**](https://www.betezion.com/bible-passage-adis?book=2cor&chap=2&v=tig)ግናኸ ሰይጣን ከይብለጸልና፡ ውዲቱ ኣይስንሕቶን ኢና እሞ፡ ኣነ ንገለ ይቕረ ኢለ እንተ ዀይነ፡ ብዛዕባኹም ኣብ ቅድሚ ክርስቶስ ይቕረ ኢለ እየ፡ እምብኣርሲ ነቲ ይቕረ እትብሉሉ ኣነውን ይቕረ እብለሉ አሎኹ።

[**12**](https://www.betezion.com/bible-passage-adis?book=2cor&chap=2&v=tig)ወንጌል ክርስቶስ ምእንቲ ኽምህር ኢለ ናብ ጥሮኣስ ምስ መጻእኩ ግና፡ ደገውን ብጐይታተኸፈቱለይ ከሎስ፡

[**13**](https://www.betezion.com/bible-passage-adis?book=2cor&chap=2&v=tig)ንቲቶስ ሓወይ ስለ ዘይረኽብክዎ፡ ንሳቶም ኣሰንዮምኒ ናብ መቄዶንያ ወጻእኩ እምበር፡ ኣብመንፈሰይ ዕረፍቲ ኣይነበረን።

[**14**](https://www.betezion.com/bible-passage-adis?book=2cor&chap=2&v=tig)ግናኸ ነቲ ብክርስቶስ ኵሉ ሳዕ ናብ ዓወት ዚመርሓና፡ ብኣናውን መኣዛ ፍልጠቱ ኣብ ኵሉቦታ ዚገልጽ ኣምላኽ፡ ስብሓት ይኹኖ።

[**15**](https://www.betezion.com/bible-passage-adis?book=2cor&chap=2&v=tig)ማለት፥ ኣብ ማእከል እቶም ዚድሕኑን እቶም ዚጠፍኡን ኣብ ቅድሚ ኣምላኽ መኣዛክርስቶስ ኢና፡

[**16**](https://www.betezion.com/bible-passage-adis?book=2cor&chap=2&v=tig)ነዚኣቶም ካብ ሞት ናብ ሞት፡ ነቲኣቶም ግና ካብ ህይወት ናብ ህይወት ዜብጽሕ ሽታ ኢና። ነዚ ኽእለት ዘለዎ መን እዩ፡

[**17**](https://www.betezion.com/bible-passage-adis?book=2cor&chap=2&v=tig)ብኣምላኽ ተደሪኽና ብገርህነት ኣብ ቅድሚ ኣምላኽ ብክርስቶስ ኴንና ንዛረብ አሎና እምበር፡ ከምቶም ብዙሓት ንቓል ኣምላኽ ዚሓዋውሱ ኣይኰንናን።

[**1**](https://www.betezion.com/bible-passage-adis?book=2cor&chap=3&v=tig)ከም ብሓድሽዶ ንርእስና ኸነማዕቍብ ንጅምር አሎና፡ ወይስ ከምቶም ገሊኦምዶ እተማዕቍበና ደብዳበ ናባኻትኩም ወይስ ካባኻትኩም ተድልየና እያ፧

[**2**](https://www.betezion.com/bible-passage-adis?book=2cor&chap=3&v=tig)ኣብ ልብና እተጻሕፈት፡ ኵሉ ሰብ ዚፈልጣን ዜንብባን ደብዳቤና ንስካትኩም ኢኹም።

[**3**](https://www.betezion.com/bible-passage-adis?book=2cor&chap=3&v=tig)ንስካትኩም ብመንፈስ ህያው ኣምላኽ እምበር፡ ብቐለም ዘይተጻሕፈት ኣብ ልቢ ስጋ እምበር፡ ኣብ ጽላት እምኒ ዘይተጻሕፈት ብምግልጋልና ደብደበ ክርስቶስ ዃግሁድ እዩ።

[**4**](https://www.betezion.com/bible-passage-adis?book=2cor&chap=3&v=tig)ብክርስቶስ ግና ኣብ ኣምላኽ ከምዚ ዝበለ እሙንቶ አላትና፡

[**5**](https://www.betezion.com/bible-passage-adis?book=2cor&chap=3&v=tig)ክእለትና ኻብ ኣምላኽ ደኣ እዩ እምበር፡ ካብ ርእስና ገለ ኸም ዘምጻእና፡ ሓንቲ እኳክንሐስብ ኣይከኣለናን እዩ።

[**6**](https://www.betezion.com/bible-passage-adis?book=2cor&chap=3&v=tig)ፍዴል ይቐትል፡ መንፈስ ግና ህያው ይገብር እዩ እሞ፡ ንሱ ኸኣ ንናይ መንፈስ እምበር፡ ንናይ ፍዴል ዘይኰነ ኣገልገልቲ ሓድሽ ኪዳን ክንከውን ከኣልቲ ገበረና።

[**7**](https://www.betezion.com/bible-passage-adis?book=2cor&chap=3&v=tig)ግናኸ እቶም ደቂ እስራኤል ብምኽንያት እቲ ሓላፊ ዝዀነ ኽብሪ ኽነሱ፡ ምጥማት እቲ ገጽሙሴ ኽሳዕ ዚስእኑ፡ እታ ብፍዴላት ኣብ ኣእማን እተቐርጸት ኣገልግሎት ሞት ብኽብሪ ካብ መጸትሲ፡

[**8**](https://www.betezion.com/bible-passage-adis?book=2cor&chap=3&v=tig)ክንደይ ደኣ ግዳ ብኽብሪ ብልጽቲ ዘይትኸውን፡

[**9**](https://www.betezion.com/bible-passage-adis?book=2cor&chap=3&v=tig)እታ ኣገልግሎት ኵነኔ ኻብ እትኽበር፡ ክንደይ ግዳ እታ ኣገልግሎት ጽድቂ ብኽብሪዘይትዓዝዝ፧

[**10-11**](https://www.betezion.com/bible-passage-adis?book=2cor&chap=3&v=tig)እታ ሓላፊት ብኽብሪ ኻብ መጸት፡ እታ ነባሪት ግዳ ክንደይ ኣዝያ ብኽብሪ ዘይትበልጽ እሞ፡ በዚ ወገን እዝስ እታ ኽብርቲ እኳ ብምኽንያት እቲ ዚዐዛ ኽብሪ ኽብርቲ ኣይኰነትን።

[**12**](https://www.betezion.com/bible-passage-adis?book=2cor&chap=3&v=tig)እምብኣርሲ ከምዚ ዝበለት ተስፋ ስለ ዘላትና፡ ብብዙሕ ትብዓት ንዛረብ አሎና፡

[**13**](https://www.betezion.com/bible-passage-adis?book=2cor&chap=3&v=tig)ከምቲ ደቂ እስራኤል መወዳእታ እቲ ሓላፊ ከይርእዩ፡ ሙሴ ኣብ ገጹ ጕልባብ ዚገብርዝነበረ፡ ኣይንገብርን ኢና።

[**14**](https://www.betezion.com/bible-passage-adis?book=2cor&chap=3&v=tig)ግናኸ ኣብቲ ብሉይ ኪዳን ኬንብቡ ኸለዉ፡ እቲ ብክርስቶስ እተቐንተጠ መጋረጃ ክሳዕ ሎምመዓልቲ ኣይተቐልዓሎምን እሞ፡ ሓሳቦም ደንዚዙ አሎ።

[**15**](https://www.betezion.com/bible-passage-adis?book=2cor&chap=3&v=tig)ክሳዕ ሎሚ ንሙሴ እናኣንበብዎ፡ እቲ መጋረጃ ኣብ ልቦም ዝርጉሕ አሎ።

[**16**](https://www.betezion.com/bible-passage-adis?book=2cor&chap=3&v=tig)ናብ ጐይታ ምስ ተመልሱ ግና፡ እቲ መጋረጃ ኪቕንጠጥ እዩ።

[**17**](https://www.betezion.com/bible-passage-adis?book=2cor&chap=3&v=tig)ጐይታስ መንፈስ እዩ፡ ኣብቲ መንፈስ ጐይታ ዘለዎ ድማ፡ ኣብኡ ሓርነት አሎ።

[**18**](https://www.betezion.com/bible-passage-adis?book=2cor&chap=3&v=tig)ንሕና ዅላትና ግና ብቕሉዕ ገጽ ነቲ ኽብሪ ጐይታ ኸም ብመስትያት ጌርና እናጠመትናዮ፡ከም ካብ መንፈስ ጐይታ ኻብ ክብሪ ናብ ክብሪ ናብቲ ምስሊ ኣርኣያኡ ንልወጥ።

[**1-2**](https://www.betezion.com/bible-passage-adis?book=2cor&chap=4&v=tig)ኣብ ቅድሚ ኣምላኽ ንሕሊና ዅሉ ሰብ ነታ ሓቂ እናገለጽናሉ፡ ነፍስና ነዕቍብ እምበር፡ብተንኰል ከይተመላለና፡ ንቓል ኣምላኽውን ሓሳዊ ኸይገበርናዮ፡ ነቲ ናይ ነውሪ ሕቡእ ነገርሓዲግና አሎና። ስለዚ ምሕረት ከም ዝወረደና፡ እዛ ኣገልግሎት እዚኣ ኻብ እትህልወና፡ኣይንሐለልን ኢና።

[**3**](https://www.betezion.com/bible-passage-adis?book=2cor&chap=4&v=tig)እቲ ወንጌልና ስዉር እንተ ዀነ ኸኣ፡ ኣብቶም ዚጠፍኡ እዩ እተሰወረ።

[**4**](https://www.betezion.com/bible-passage-adis?book=2cor&chap=4&v=tig)እቲ ብርሃን ወንጌል ናይ ክብሪ ክርስቶስ፡ ንሱ ኸኣ ምስሊ ኣምላኽ፡ ምእንቲኸየብርሃሎምሲ፡ ኣምላኽ እዛ ዓለም እዚኣ ንሓሳብ እቶም ዘይኣምኑ ኣዖሮ።

[**5**](https://www.betezion.com/bible-passage-adis?book=2cor&chap=4&v=tig)ማለት፥ ክርስቶስ የሱስ ከም ጐይታ፡ ንርእስና ግና ምእንቲ የሱስ ከም ግዙኣትኩም ጌርና እምበር፡ ርእስና ኣይኰንናን እንሰብኽ ዘሎና።

[**6**](https://www.betezion.com/bible-passage-adis?book=2cor&chap=4&v=tig)እቲ፡ ካብ ጸልማትሲ ብርሃን ይብራህ፡ ዝበለ ኣምላኽ እዩ እሞ፡ ንብርሃን ፍልጠት ናይ ኣምላኽ ክብሪ ብገጽ የሱስ ክርስቶስ ኣብ ልብና ኣብርሆ።

[**7**](https://www.betezion.com/bible-passage-adis?book=2cor&chap=4&v=tig)ግናኸ እቲ ማእለያ ዜብሉ ሓይሊ ካብ ኣምላኽ እምበር፡ ካባና ምእንቲ ኸይከውን፡ እዚመዝገብ እዚ ኣብ ኣቕሓ መሬት እዩ ዘሎና።

[**8**](https://www.betezion.com/bible-passage-adis?book=2cor&chap=4&v=tig)ብዅሉ ወገን ንጽቀጥ፡ ግናኸ ኣይጸበናን፡ እንገብሮ ይጠፍኣና፡ ግናኸ ተስፋ ኣይንቐብጽንኢና፡

[**9**](https://www.betezion.com/bible-passage-adis?book=2cor&chap=4&v=tig)ንስጐጕ፡ ድርቡያት ግና ኣይኰንናን። ይደፍኡና፡ ግናኸ ኣይንጠፍእን ኢና።

[**10**](https://www.betezion.com/bible-passage-adis?book=2cor&chap=4&v=tig)ህይወት የሱስ ኣብ ስጋና ምእንቲ ኽትግሃድውን ኵሉ ሳዕ ሞት የሱስ ኣብ ስጋና ንጸውርአሎና።

[**11**](https://www.betezion.com/bible-passage-adis?book=2cor&chap=4&v=tig)ማለት፥ እታ ህይወት የሱስ ኣብቲ መዋቲ ስጋና ምእንቲ ኽትግሃድሲ፡ ንሕና ብህይወት ዘሎናምእንቲ የሱስ ኢልና ዅሉ ሳዕ ናብ ሞት የሕልፉና አለዉ።

[**12**](https://www.betezion.com/bible-passage-adis?book=2cor&chap=4&v=tig)እምብኣርሲ ሞት ኣባና ይዓዪ፡ ህይወት ግና ኣባኻትኩም ትዓዪ አላ።

[**13-14**](https://www.betezion.com/bible-passage-adis?book=2cor&chap=4&v=tig)ግናኸ እቲ ንጐይታና የሱስ ዘተንስኦ ንኣናውን ምስ የሱስ ከም ዜተንስኣና እሞምሳኻትኩም ኣብ ቅድሚኡ ኸም ዜቝመና እናፈለጥና፡ ከምቲ፡ ኣሚነ ስለዚ ተዛረብኩ፡ ዚብል ጽሑፍ ዘሎ፡ እቲ ሓደ መንፈስ እምነት ካብ ዚህልወና፡ ንሕና ድማ ንኣምን፡ ስለዚውንንዛረብ አሎና።

[**15**](https://www.betezion.com/bible-passage-adis?book=2cor&chap=4&v=tig)እቲ በቶም ብዙሓት እምብዛ ዝበዝሔ ጸጋ፡ ንኽብሪ ኣምላኽ ምስጋና ምእንቲ ኼዕዝዝ፡ኵሉ ዚኸውን ዘሎ ምእንታኹም እዩ።

[**16-17**](https://www.betezion.com/bible-passage-adis?book=2cor&chap=4&v=tig)እቲ ሽዓ ዚሐልፍን ቀሊልን ጸበባና ማእለያ ዜብሉ ብሉጽ ናይ ዘለኣለም ምሉእ ረዚንክብሪ የዳልወልና እዩ እሞ፡ እቲ ናይ ወጻኢ ሰብና እንተ በስበሰ እኳ፡ እቲ ውሽጥና ኣብጸጽባሕ ይሕደስ አሎ፡ ስለዚ ኣይንሕለልን ኢና።

[**18**](https://www.betezion.com/bible-passage-adis?book=2cor&chap=4&v=tig)እቲ ዚርኤ ንጊዜኡ እዩ፡ እቲ ዘይርኤ ግና ንዘለኣለም እዩ እሞ፡ ንሕና ነቲ ዘይርኤ እምበር፡ ነቲ ዚርኤ ኣይንጥምትን ኢና።

[**1**](https://www.betezion.com/bible-passage-adis?book=2cor&chap=5&v=tig)እዛ ምድራዊት ናይ ድንኳን ቤትና እንተ ፈረሰት እኳ፡ ሓንቲ ህንጻ ካብ ኣምላኽ፡ ብኢድ ዘይተገብረት ናይ ዘለኣለም ቤት ኣብ ሰማያት ከም ዘላትና፡ ንፈልጥ ኢና።

[**2-3**](https://www.betezion.com/bible-passage-adis?book=2cor&chap=5&v=tig)ምንም እኳ ልቡሳት እንተ ዀንና፡ ዕሩቓት ኴንና ኸይንርከብ፡ እታ ሰማያዊት ቤትናኽንለብስ እናናፈቕና፡ ኣብዚ ንደፋነቕ አሎና።

[**4**](https://www.betezion.com/bible-passage-adis?book=2cor&chap=5&v=tig)ንሕና ኣብዚ ድንኳን እዚ ኸሎናስ፡ እቲ መዋቲ ብህይወት ምእንቲ ኺውሐጥ፡ ኣብ ልዕሊኡኽንለብስ እምበር፡ ክንቅንጠጥ ስለ ዘይንፈቱ፡ ከቢዱና ነስቈርቍር አሎና።

[**5**](https://www.betezion.com/bible-passage-adis?book=2cor&chap=5&v=tig)ግናኸ እቲ ነዚ ዘዳለወና፡ ዕርቡን መንፈስ ከኣ ዝሃበና፡ ኣምላኽ እዩ።

[**6-7**](https://www.betezion.com/bible-passage-adis?book=2cor&chap=5&v=tig)ስለዚ ዅሉ ሳዕ እሙንቶ አላትና፡ ብእምነት እምበር፡ ብምርኣይ ኣይኰንናን እንመላለስዘሎና እሞ፡ ኣብ ስጋ ሰፊርና ኸሎና፡ ካብ ጐይታ ርሑቓት ከም ዝዀንና፡ ንፈልጥ ኢና።

[**8**](https://www.betezion.com/bible-passage-adis?book=2cor&chap=5&v=tig)ግናኸ እሙንቶ አላትና፡ ካብ ስጋ ግዒዝና ምስ ጐይታ ኽንነብርውን፡ ባህጊ አሎና።

[**9-10**](https://www.betezion.com/bible-passage-adis?book=2cor&chap=5&v=tig)ነፍሲ ወከፍና ነቲ ብስጋኡ ኸሎ ዝገብሮ፡ ሰናይ ኰነ ወይስ እከይ፡ ምእንቲ ኪቕበል፡ኵላትና ኣብ ቅድሚ መንበር ፍርዲ ክርስቶስ ብግዲ ኽንግሃድ ኢና። ስለዚ ድማ ኣብ ስፍራናእንተ አሊና ወይስ ኣብ ወጻኢ፡ ንእኡ ኸነሐጕሶ ንጽዕት አሎና።

[**11**](https://www.betezion.com/bible-passage-adis?book=2cor&chap=5&v=tig)እምብኣሲ ፍርሃት እግዚኣብሄር ፈሊጥና፡ ንሰብ ነረድኦም አሎና፡ ንሕና ግና ንኣምላኽግሁዳት ኢና፡ ኣብ ሕሊናኹም ከም እተገሃድናውን ተስፋ እገብር አሎኹ።

[**12**](https://www.betezion.com/bible-passage-adis?book=2cor&chap=5&v=tig)ነቶም ብገጽ እምበር፡ ብልቢ ዘይኰነ፡ ዚምክሑ ምላሽ እትመልሱሎም ምእንቲኪህልወኩም፡ ብኣና ኽትምክሑ ምኽንያት ንህበኩም አሎና እምበር፡ ከም ብሓድሽ ርእስናኸነማዕቍበኩም ኣይኰንናን።

[**13-14**](https://www.betezion.com/bible-passage-adis?book=2cor&chap=5&v=tig)እምብኣርከ ሓደ በጃ ዅሉ ሞተ፡ ስለዚ ዅላቶም ሞቱ፡ ካብ እንብልሲ፡ ፍቕሪክርስቶስ ደሪኹና እዩ እሞ፡ እንተ ተጸለልና፡ ንኣምላኽ፡ ምስ ቀልብና እንተ ዀንናውን፡ንኣካትኩም ኢና።

[**15**](https://www.betezion.com/bible-passage-adis?book=2cor&chap=5&v=tig)ድሕሪ ሕጂ እቶም ዘለዉ ነቲ ምእንትኦም ዝሞተን ዝተንስኤን እምበር፡ ንርእሶም እምንቲ ኸይነብሩ፡ ንሱ ኣብ ክንዲ ዅላቶም ሞተ።

[**16**](https://www.betezion.com/bible-passage-adis?book=2cor&chap=5&v=tig)ደጊም ካብ ሕጂ ብመገዲ ስጋ ንሓደ እኳ ኣይንፈልጦን ኢና፡ ንክርስቶስ ከኣ ምንም እኳብመገዲ ስጋ ፈሊጥናዮ እንተ ዀንና፡ ሕጂ ኸምኡ ጌርና ኣይንፈልጦን ኢና።

[**17**](https://www.betezion.com/bible-passage-adis?book=2cor&chap=5&v=tig)ስለዚ ሓደ እኳ ብክርስቶስ እንተ አልዩ፡ ንሱ ሓድሽ ፍጥረት እዩ፡ እቲ ብሉይ ሐሊፉ፡እንሆ፡ ኵሉ ሓድሽ ኰይኑ።

[**18**](https://www.betezion.com/bible-passage-adis?book=2cor&chap=5&v=tig)እዚ ዅሉውን ካብቲ ባዕሉ ብክርስቶስ እተዓርቀና፡ ኣገልግሎት ዕርቂውን ዝሃበና ኣምላኽእዩ።

[**19**](https://www.betezion.com/bible-passage-adis?book=2cor&chap=5&v=tig)ማለት፥ ኣምላኽ ንዓለም ምስ ርእሱ ኺዓርቃ ኸሎ፡ ኣብ ክርስቶስ ነበረ እሞ፡ በደሎምኣይሐዘሎምን፡ ኣባና ኸኣ ቃል ዕርቂ ኣንበረ።

[**20-21**](https://www.betezion.com/bible-passage-adis?book=2cor&chap=5&v=tig)ስለዚ ንሕና ኣብ ክንዲ ክርስቶስ ልኡኻት ኢና እሞ ኣምላኽ ብኣና ገይሩ ይምዕድ አሎ። ንሕና ብእኡ ጽድቂ ኣምላኽ ምእንቲ ኽንከውን፡ ነቲ ሓጢኣት ዘይፈለጠ ኣብ ክንዳና ሓጢኣትገበሮ። ምስ ኣምላኽ ተዓረቑ፡ እናበልና ኣብ ክንዲ ክርስቶስ ኴንና ንልምነኩም አሎና።

[**1**](https://www.betezion.com/bible-passage-adis?book=2cor&chap=6&v=tig)ጸጋ ኣምላኽ ንኸንቱ ኸይትቕበሉ፡ ንሕና መዓይይቲ ዄንና፡ ንምዕደኩም አሎና።

[**2**](https://www.betezion.com/bible-passage-adis?book=2cor&chap=6&v=tig)ብቕብልቲ ጊዜ ሰማዕኩኻ፡ ብመዓልቲ ምድሓን ከኣ ረዳእኩኻ፡ ይብል እዩ እሞ፡ እንሆ፡ እታ ቕብልቲ ጊዜ ሕጂ እያ፡ እንሆ፡ እታ መዓልቲ ምድሓን ሕጂ እያ።

[**3**](https://www.betezion.com/bible-passage-adis?book=2cor&chap=6&v=tig)ኣገልግሎትና ምእንቲ ኸይጽረፍ፡ ንሓደ እኳ ብገለ መዓንቀፊ ከቶ ኣይንህብን ኢና።

[**4**](https://www.betezion.com/bible-passage-adis?book=2cor&chap=6&v=tig)ብዅሉ ኸም ኣገልገልቲ ኣምላኽ ርእስና ነርኢ አሎና እምበር፡ ብብዙሕ ትዕግስቲ፡ብመከራ፡ ብጭንቀት፡ ብጸበባ፡

[**5**](https://www.betezion.com/bible-passage-adis?book=2cor&chap=6&v=tig)ብመውቃዕቲ፡ ብማእሰርቲ፡ ብጋሮ፡ ብጻዕሪ፡ ብምንቃሕ፡ ብጾም፡

[**6**](https://www.betezion.com/bible-passage-adis?book=2cor&chap=6&v=tig)ብንጽህና፡ ብፍልጠት፡ ብዓቕሊ፡ ብለውሃት፡ ብቕዱስ መንፈስ፡ ተጒላባ ብዜብላ ፍቕሪ፡

[**7**](https://www.betezion.com/bible-passage-adis?book=2cor&chap=6&v=tig)ብቓል ሓቂ፡ ብስልጣን ኣምላኽ፡ በጽዋር ጽድቂ ብየማነ ጸጋም፡

[**8**](https://www.betezion.com/bible-passage-adis?book=2cor&chap=6&v=tig)ብኽብርን ሕስራንን፡ ብኽፉእ ወረን ጽቡቕ ወረን፡ ከም መስሓትቲ፡ ግናኸ ሰብ ሓቂ ኢና፡

[**9**](https://www.betezion.com/bible-passage-adis?book=2cor&chap=6&v=tig)ከም ዘይተፈለጥና፡ ግናኸ ኣጸቢቕና ፍሉጣት ኢና፡ ከም ዝሞትና፡ እንሆ ኸኣ፡ ህያዋን ኢና፡ ከም ቅጹዓት፡ ንሞት ግና ኣይተወፌናን፡

[**10**](https://www.betezion.com/bible-passage-adis?book=2cor&chap=6&v=tig)ከም ጕሁያት፡ ግናኸ ኵሉ ሳዕ ሕጉሳት ኢና፡ ከም ድኻታት፡ ንብዙሓት ግና ነጸጉ ኢና፡ ኵሉ ኸሎናስ፡ ሓንቲ ኸም ዜብልና ኴንና ንርኤ አሎና።

[**11**](https://www.betezion.com/bible-passage-adis?book=2cor&chap=6&v=tig)ኣቱም ሰብ ቈረንቶስ፡ ኣፍና ንኣካትኩም ክፉት እዩ፡ ልብናውን ገፍሔ።

[**12**](https://www.betezion.com/bible-passage-adis?book=2cor&chap=6&v=tig)ኣብ ልብኹም ደኣ እዩ ዝጸበኩም እምበር፡ ኣባናስ ኣይጸበኩምን እዩ።

[**13**](https://www.betezion.com/bible-passage-adis?book=2cor&chap=6&v=tig)ግናኸ ውሬታ ኽትመልሱ ፦ ከም ንውሉደይ ዝዛረብ ኰይነ እዛረብ አሎኹ ፦ ንስኻትኩም ውን ልብኹም ኣግፍሑ።

[**14**](https://www.betezion.com/bible-passage-adis?book=2cor&chap=6&v=tig)ምስቶም ዘይኣምኑ ኣብ ሓደ ኣርዑት ኣይትጸመዱ። ማለት፥ ንጽድቅን ሓጢኣትን እንታይኣራኺብዎ፧ ወይስ ንብርሃን ምስ ጸልማት እንታይ ሕብረት ኣልይዎ፧

[**15**](https://www.betezion.com/bible-passage-adis?book=2cor&chap=6&v=tig)ክርስቶስከ ምስ ብልያል እንታይ ምስምማዕ አለዎ ወይስ ንኣማኒ ምስ ዘይኣማኒ እንታይ ግደአለዎ፡

[**16**](https://www.betezion.com/bible-passage-adis?book=2cor&chap=6&v=tig)ንመቕደስ ኣምላኽከ ምስ ጣኦታት እንታይ ስምምዕ አለዎ፡ ኣምላኽ፤ ኣባታቶም ክነብርኣባታቶምውን ክመላለስ እየ፡ ኣነ ኣምላኾም ክኸውን እየ፡ ንሳቶምውን ህዝበይ ኪዀኑ እዮም፡ከም ዝበለ፡ ንሕና ቤተ መቕደስ ህያው ኣምላኽ ኢና።

[**17**](https://www.betezion.com/bible-passage-adis?book=2cor&chap=6&v=tig)ስለዚ፡ ካብ ማእከሎም ውጹን ተፈለዩን ርኹስ ኣይትተንክዩን፡ ኣነውን ክቕበለኩም እየ፡ይብል እግዚኣብሄር፡

[**18**](https://www.betezion.com/bible-passage-adis?book=2cor&chap=6&v=tig)ኣቦ ድማ እዀነኩም፡ ንስኻትኩምውን ኣወዳትን ኣዋልድን ክትኰኑኒ ኢኹም፡ ይብል እቲዅሉ ዚከኣሎ ጐይታ።

[**1**](https://www.betezion.com/bible-passage-adis?book=2cor&chap=7&v=tig)እምብኣርከ፡ ኣቱም ፍቁራተይ፡ እዚ ተስፋታት እዚ ካብ ዚህልወናስ፡ ብፍርሃት ኣምላኽቅድስና እናመላእና፡ ካብቲ ስጋን መንፈስን ዜርክስ ዘበለ ዅሉ ርእስና ነንጽህ።

[**2**](https://www.betezion.com/bible-passage-adis?book=2cor&chap=7&v=tig)ኣብ ልብኹም ስፍራ ኣርሕቡልና፡ ንሕና ንሓደ እኳ ኣይዓመጽናን፡ ንሓደ እኳ ኣይጐዳእናን፡ ንሓደ እኳ ኣይተበለጽናሉን።

[**3**](https://www.betezion.com/bible-passage-adis?book=2cor&chap=7&v=tig)ምሳና ንሙማት ብህይወት ንምንባርን ኣብ ልብና ኸም ዘሎኹምሲ፡ ቅድሚ እዚ ኢለ አሎኹ እሞ፡ እዚ ዝብሎ ዘሎኹ ንበይንኹም ኣይኰንኩን።

[**4**](https://www.betezion.com/bible-passage-adis?book=2cor&chap=7&v=tig)ኣባካትኩም ብዙሕ ትብዓት አሎኒ፡ ትምክሕተይ ብኣካትኩም ዓብዪ እዩ። ብምጽንናዕ መሊኤአሎኹ፡ ብጸበባና ዘበለ ዅሉውን ሓጐሰይ ዕዙዝ እዩ።

[**5**](https://www.betezion.com/bible-passage-adis?book=2cor&chap=7&v=tig)ናብ መቄዶንያ ምስ በጻሕና ድማ፡ ካብ ወጻኢ ውግእ፡ ኣብ ውሽጢውን ፍርሃት ነበረና እሞ፡ብዅሉ ጨነቐና እምበር፡ ስጋና እኳ ዕረፍቲ ኣይረኸበን።

[**6**](https://www.betezion.com/bible-passage-adis?book=2cor&chap=7&v=tig)እቲ ንጥቑዓት ዜጸናንዕ ኣምላኽ ግና ብምምጻእ ቲቶስ ገይሩ ኣጸናንዓና።

[**7**](https://www.betezion.com/bible-passage-adis?book=2cor&chap=7&v=tig)ግናኸ ንሱ ናፍቖትኩምን ብኽያትኩምን ቅንኣትኩምን ምእንታይ ምስ ኣዘንተወልና፡ በቲ ንሱ ብኣኻትኩም እተጸናንዖ ምጽንናዕ ድማ እምበር፡ ብምምጽኡ ጥራይ ኣይኰንኩን ኣዝየእተሐጐስኩ።

[**8**](https://www.betezion.com/bible-passage-adis?book=2cor&chap=7&v=tig)በታ ደብደበይ ኣጕህየኩም እንተ ዀንኩ እኳ፡ ተጥዒሰ ኽነሰይ ኣይጠዓስን እየ። እታ ደብደበ እቲኣ፡ ንጊዜኡ ጥራይ እንተ ዀነ እኳ፡ ከም ዘጕሃየትኩም እርኢ አሎኹ እሞ፡

[**9**](https://www.betezion.com/bible-passage-adis?book=2cor&chap=7&v=tig)ካባና ገለ ጕድኣት ምእንቲ ኸይትረክቡስ፡ ከም ፍቓድ ኣምላኽ ኢኹም ዝጐሄኹም፡ ንንስሓስለ ዝጕሄኹም እምበር፡ ሕጂ ስለ ዝጕሄኹም ኣይኰንኩን ዝሕጐስ ዘሎኹ።

[**10**](https://www.betezion.com/bible-passage-adis?book=2cor&chap=7&v=tig)ማለት፥ ጓሂ ኸም ፍቓድ ኣምላኽሲ ንምድሓን ዚኸውን ዘይትጠዓሰሉ ንስሓ የምጽእ፡ ጓሂዓለም ግና ሞት እዩ ዜምጽእ።

[**11**](https://www.betezion.com/bible-passage-adis?book=2cor&chap=7&v=tig)እንሆ፡ እዚ ኸም ፍቓድ ኣምላኽ ዝጕሄኹምዎ ኽንደይ ጸዓት ዘየምጽኣልኩም፡ ክንደይምምጽራይ፡ ክንደይ ምንጽርጻር፡ ክንደይ ፍርሃት፡ ክንደይ ናፍቖት፡ ክንደይ ቅንኣት፡ ክንደይመግናሕቲ ዘየምጽኣልኩም። በዚ ነገርዚ ብኵሉ ንጹሃት ምዃንኩም ርእስኹም ኣርኤኹም።

[**12**](https://www.betezion.com/bible-passage-adis?book=2cor&chap=7&v=tig)እምብኣርሲ እንተ ጸሐፍኩልኩም ከኣ፡ እቲ ጸዓትኩም ስሌና ኣባኻትኩም ኣብ ቅድሚኣምላኽ ምእንቲ ኪግሃድ እምበር፡ ስለ በዳሊ ወይስ ስለ ተበዳሊ ኢለ ኣይኰንኩን ዝጸሐፍኩ።

[**13**](https://www.betezion.com/bible-passage-adis?book=2cor&chap=7&v=tig)ስለዚ ድማ ተጸናናዕና። ኣብ ርእሲ እዚ ምጽንናዕና ድማ ብሓጐስ ቲቶስ፡ መንፈሱብዅላትኩም ስለ ዝቐሰነ፡ ብዙሕ ኣዚና ተሐጐስና።

[**14**](https://www.betezion.com/bible-passage-adis?book=2cor&chap=7&v=tig)ኣብ ቅድሚኡ ብዛዕባኹም ብገለ ተመኪሔ እንተ ዀንኩ እኳ፡ ከምቲ ዅሉ ብሓቂዝነገርናኩም፡ ከምኡውን እቲ ትምክሕና ኣብ ቅድሚ ቲቶስ ሓቂ ዀይኑ ተረኺቡ እዩ እሞ፡ኣይሐፈርኩን።

[**15**](https://www.betezion.com/bible-passage-adis?book=2cor&chap=7&v=tig)ከመይ ጌርኩም ብፍርሃት ራዕራዕ ብምባልን ከም እተቐበልኩምዎ፡ ምእዛዝ ኵላትኩምእናዘከረ፡ ልቡ ኣዝዩ ናባካትኩም ኣቕሊቡ አሎ።

[**16**](https://www.betezion.com/bible-passage-adis?book=2cor&chap=7&v=tig)ብዅሉ ኣባኻትኩም እሙንቶ ኣላትኒ እሞ ሕጕስ እየ።

[**1**](https://www.betezion.com/bible-passage-adis?book=2cor&chap=8&v=tig)ኣሕዋተየ፡ እቲ ኣብተን ማሕበራት መቄዶንያ እተዋህበ ጸጋ ኣምላኽ ነፍልጠኩም አሎና፡

[**2-3**](https://www.betezion.com/bible-passage-adis?book=2cor&chap=8&v=tig)ከም ዓቕሞምን ሓለፋ ዓቕሞምን ባዕላቶም ፈትዮም ከም ዝሃቡ፡ እምስክረሎም አሎኹ እሞ፡ ብብዙሕ ጸበባ ተመኪሮም፡ ሓላፋ ሓጐሶምን ጥልቂ ዝዀነ ድኽነቶምን ንምብዛሕልግሶም ኣስዩ ዓዘዘ።

[**4**](https://www.betezion.com/bible-passage-adis?book=2cor&chap=8&v=tig)ነዚ ጸጋ እዝን ንሕብረት ምግልጋል ቅዱሳንን ብብዙሕ ልማኖ እናለመኑና፡

[**5**](https://www.betezion.com/bible-passage-adis?book=2cor&chap=8&v=tig)ብፍቓድ ኣምላኽ ቅድም ንጐይታ ድሕሪኡ ኸኣ ንኣና ርእሶም ወፈዩ እምበር፡ ከምቲ ንሕናተስፋ ዝገበናዮ ጥራይ ኣይኰነን እሞ፡

[**6**](https://www.betezion.com/bible-passage-adis?book=2cor&chap=8&v=tig)ንቲቶስ፡ ከምቲ ቕድም ዝጀመሮ ኸምኡ ኸኣ እዚ ጸጋ እዚ ኣባካትኩምውን ኪፍጽም፡ምዒድናዮ አሎና።

[**7**](https://www.betezion.com/bible-passage-adis?book=2cor&chap=8&v=tig)ግናኸ ብዅሉ፡ ብእምነትን ብቓልን ብፍልጠትን ብጸዓት ዘበለን ብፍቕርኹም ንኣናውን ከምዝዓዘዝኩም፡ በዚ ጸጋ እዚ ኸኣ ዕዙዛት ንምዃን ተጠንቀቑ።

[**8**](https://www.betezion.com/bible-passage-adis?book=2cor&chap=8&v=tig)እዚ ዝብለኩም ዘሎኹ ኸኣ ብጸዓት እቶም ካልኦት ነቲ ምጽራይ ፍቕርኹም ምእንቲ ኽዕዘብእየ እምበር፡ ከም ትእዛዝ ገይረ ኣይኰንኩን።

[**9**](https://www.betezion.com/bible-passage-adis?book=2cor&chap=8&v=tig)ጸጋ ጐይታና የሱስ ክርስቶስ ትፈልጡ ኢኹም እሞ፡ ንስካትኩም በቲ ድኽነቱ ምእንቲ ኽትህብትሙ፡ ሃብታም ክነሱስ፡ ምእንታኻትኩም ደኸየ።

[**10**](https://www.betezion.com/bible-passage-adis?book=2cor&chap=8&v=tig)እዚ ይጠቕመኩም እዩ እሞ፡ በዚ ድማ ምኽሪ እህበኩም አሎኹ፡ ንስካትኩም ንፍቓድ ድማ እምበር፡ ንምግባር ጥራይ ኣይኰንኩምን ካብ ዓሚ ሒዝኩም ቅድም ዝጀመርኩም።

[**11**](https://www.betezion.com/bible-passage-adis?book=2cor&chap=8&v=tig)ሕጂ ኸኣ ከምቲ ንፍቓድ ተዳሊኹም ዝነበርኩምዎ፡ ከምኡ ጌርኩም ከም ዓቕምኹምንምፍጻምውን ብግብሪ ፈጽሙ።

[**12**](https://www.betezion.com/bible-passage-adis?book=2cor&chap=8&v=tig)ፍቓድ ልቢ እንተ አልዩስ፡ በቲ ዘለዎ መጠን ቅቡል እዩ እምበር፡ ብዜብሉ ኣይኰነን።

[**13**](https://www.betezion.com/bible-passage-adis?book=2cor&chap=8&v=tig)ምእንቲ ማዕረ ማዕረ ኪኸውን ማለተይ እየ እምበር፡ ንኻልኦትን ራህዋ፡ ንኣኻትኩምን ጸበባምእንቲ ኪኸውን ኢለ ኣይኰንኩን።

[**14-15**](https://www.betezion.com/bible-passage-adis?book=2cor&chap=8&v=tig)ከመዮ፤ ብዙሕ ዝኣከበ ኣየትረፈን፡ ሒደት ዝኣከበውን ኣየጕደለን፡ ዚብል ጽሑፍ ዘሎ፡ኣብዚ ዘመን እዚ ሕጂ እቲ ተረፍኩም ነቲ ጐደሎኦም ኪምልእ፡ እቲ ተረፎም ከኣ ነቲጐደሎኹም ኪምልእ፡ እሞ ማዕረ ማዕረ ምእንቲ ኪኸውን እየ እዚ ዝብል ዘሎኹ።

[**16**](https://www.betezion.com/bible-passage-adis?book=2cor&chap=8&v=tig)ግናኸ ቲቶስ ምዕዶና ሰሚዑ፡ በዓል ጸዓት ኰይኑ እዩ ብገዛእ ፍቓዱ ናባካትኩም ዝኸደ እሞ፡ ስለዚ ነቲ ምእንታኹም ኢሉ፡ ኣብ ልቢ ቲቶስ እዛ ጸዓት እዚኣ ዘሕደረ ኣምላኽስብሓት ይኹኖ።

[**17**](https://www.betezion.com/bible-passage-adis?book=2cor&chap=8&v=tig)ግናኸ ቲቶስ ምዕዶና ሰሚዑ፡ በዓል ጸዓት ኰይኑ እዩ ብገዛእ ፍቓዱ ናባካትኩም ዝኸደእሞ፡ ስለዚ ነቲ ምእንታኹም ኢሉ፡ ኣብ ልቢ ቲቶስ እዛ ጸዓት እዚኣ ዘሕደረ ኣምላኽ ስብሓት ይኹኖ።

[**18**](https://www.betezion.com/bible-passage-adis?book=2cor&chap=8&v=tig)ምስኡውን ነቲ ኣብ ኵላተን ማሕበራት ብወንጌል እተናእደ ሓዉ ሰዲድና አሎና።

[**19**](https://www.betezion.com/bible-passage-adis?book=2cor&chap=8&v=tig)እግዚኣብሄር ምእንቲ ኪኸብርን፡ ፍቓድ ልብና ምእንቲ ኺርኤን በቲ ንሕና እነገልግሎ ዘሎናጸጋ ንሱ ምሳና ኺዘውር ኢለን፡ እተን ማሕበራት ሐረያኦ እምበር፡ እዚ ጥራይ ኣይኰነን።

[**20-21**](https://www.betezion.com/bible-passage-adis?book=2cor&chap=8&v=tig)ኣብ ቅድሚ ሰብ ከኣ እምበር፡ ኣብ ቅድሚ እግዚኣብሄር ጥራይ ዘይኰነ፡ ንሰናይ ዘበለኢና እንሐሊ ዘሎና እሞ፡ ብዛዕባ እቲ ብኣገልግሎትና እተዋጽኤ ብርኩት ገንዘብ ሓደ እኳምእንቲ ኸይነቕፈና፡ ንጥንቀቐሉ አሎና።

[**22**](https://www.betezion.com/bible-passage-adis?book=2cor&chap=8&v=tig)ብዙሕ ሳዕን ብብዙሕ ነገርን ጸዓት ከም ዘለዎ ዝመርመርናዮ፡ ሕጂውን ኣባኻትኩም ብዙሕእምነት ስለ ዘለዎ፡ እቲ በዓል ዓብዪ ጸዓት ሓውና ምሳታቶም ሰዲድናዮ አሎና።

[**23**](https://www.betezion.com/bible-passage-adis?book=2cor&chap=8&v=tig)ብዛዕባ ቲቶስ እንተ ዀነ ኸኣ፡ ንኣይ ብጻየይ ኣባካትኩምውን መዓይይተይ እዩ፡ እቶምኣሕዋትና እንተ ዀኑውን፡ ልኡኻት ማሕበርን ክብሪ ክርስቶስን እዮም።

[**24**](https://www.betezion.com/bible-passage-adis?book=2cor&chap=8&v=tig)እምብኣርሲ ምግሃድ ፍቕርኹምን ትምክሕትና ብኣኻትኩምን ኣብ ቅድሚ እተን ማሕበራትንኣታቶም ኣርእይዎም።

[**1-2**](https://www.betezion.com/bible-passage-adis?book=2cor&chap=9&v=tig)ኣካይያ ካብ ዓሚ ጀሚራ ኸም እተዳለወትን ብኣኻትኩም ኣብ መቄዶናውያን ዝሕበነሉ ፍቓድልብኹምን ቅንኣትኩምን ንብዙሓት ሰብ ከም ዝሰሐለትን፡ እፈልጥ እየ እሞ፡ ብዛዕባኣገልግሎት ነቶም ቅዱሳንሲ ኽጽሕፈልኩም ኣየድልየንን እዩ።

[**3**](https://www.betezion.com/bible-passage-adis?book=2cor&chap=9&v=tig)ትምክሕትና ብኣካትኩም በዚ ተግባር እዚ ኸንቱ ምእንቲ ኸይከውን ግና፡ ከምቲ ዝበልክዎ፡ተዳሊኹም ክትጸንሑ፡ ነቶም ኣሕዋት ልኢኸዮም አሎኹ።

[**4**](https://www.betezion.com/bible-passage-adis?book=2cor&chap=9&v=tig)እንተ ዘይኰነስ፡ መቄዶናውያን ምሳይ እንተ መጹ፡ ከይተዳሎኹም እንተ ረኸቡኹም፦ ንስኻትኩም ከይንብልሲ፦ ንሕና በዚ እሙንቶና ኸይንሐፍር ኢለ ለኣክክዎም።

[**5**](https://www.betezion.com/bible-passage-adis?book=2cor&chap=9&v=tig)እምብኣርሲ ነቲ ቕድም ዘተስፈኩምዎ በረኸት፡ ንሱ ኸም ብቂ ዘይኰነስ፡ ከም በረኸትተዳልዩ ኺጸንሕ፡ ነቶም ኣሕዋት ቅድሚት ናባኻትኩም ሐሊፎም ኬዳልዉ ኽምዕዶም ብግዲዀነኒ።

[**6**](https://www.betezion.com/bible-passage-adis?book=2cor&chap=9&v=tig)ግናኸ እዚ እብል አሎኹ፡ እቲ ቈጢቡ ዚዘርእ ቈጢቡ ይዓጽድ፡ እቲ ብበረኸት ዚዘርእ ግና ብበረኸት እዩ ዚዓጽድ።

[**7**](https://www.betezion.com/bible-passage-adis?book=2cor&chap=9&v=tig)ኣምላኽ ሕጕስ ወሃቢ እዩ ዚፈቱ እሞ፡ ነፍሲ ወከፍ ብጓሂ ወይስ ብግዲ ዘይኰነስ፡ ከምቲብልቡ ዝሕለኖ ይሃብ፡

[**8-9**](https://www.betezion.com/bible-passage-adis?book=2cor&chap=9&v=tig)ከምቲ እቲ ጽሑፍ፡ ዘረወ ንድኻታትውን ሀበ፡ ጽድቁ ንዘለኣለም ይነብር፡ ዚብሎ፡ ኣምላኽከኣ፡ ምእንቲ ብዅሉ ዅሉ ሳዕ ዚአከል ኵሉ ሒዝኩም ንሰናይ ግብሪ ዅሉ ጸብለል ክትብሉ፡ጸጋ ዘበለ ኣባካትኩም ጸብለል ኬብል ይከአሎ እዩ፡

[**10**](https://www.betezion.com/bible-passage-adis?book=2cor&chap=9&v=tig)ግናኸ እቲ ንዘራኢ፡ ዘርእን ምግቢ ዚኸውን እንጌራ ዚዕድል፡ ንሱ ዘርእኹም ኪዕድለኩምንኬበርክተልኩምን፡ ንፍረ ጽድቕኹምውን ኬብቍሎን እዩ፡

[**11**](https://www.betezion.com/bible-passage-adis?book=2cor&chap=9&v=tig)ንስካትኩም ከኣ ብዅሉ በቲ ብኣታትና ገይሩ ንኣምላኽ ምስጋና ዚዓዪ ልግሲ ኽትህብትሙኢኹም።

[**12**](https://www.betezion.com/bible-passage-adis?book=2cor&chap=9&v=tig)እቲ ኣገልግሎት እዚ ግብሪ እዚ ብብዙሕ ምስጋና ንኣምላኽ ጸብለል ይብል እምበር፡ ጐደሎእቶም ቅዱሳን ጥራይ ኣይኰነን ዚምልእ፡

[**13**](https://www.betezion.com/bible-passage-adis?book=2cor&chap=9&v=tig)ንሳቶም ብምጽራይ እዚ ኣገልግሎት እዚ ንምእማን ወንጌል ክርስቶስ ስለ እተገዛእኩም፡ ስለቲ ንኣታቶምን ንዅሉን ዚኸውን ልግሲ ሐገዝኩም ንኣምላኽ የመስግኑ እዮም።

[**14**](https://www.betezion.com/bible-passage-adis?book=2cor&chap=9&v=tig)ንሳቶምውን ስለቲ ኣባካትኩም ዘሎ ማእለያ ዜብሉ ጸጋ ኣምላኽ ምእንታኻትኩም እናጸለዩይናፍቑኹም እዮም።

[**15**](https://www.betezion.com/bible-passage-adis?book=2cor&chap=9&v=tig)ስለቲ ዘይንገር ውህበት ንኣምላኽ ስብሓት ይኹኖ።

[**1**](https://www.betezion.com/bible-passage-adis?book=2cor&chap=10&v=tig)ኣነ ምሳኻትኩም ከሎኹ፡ ኣብ ገጽን ያኢ ዝትሑት፡ ምስ ረሓቕኩ ግና ኣባካትኩም ዝተባዕ፡ ኣነ ጳውሎስ ባዕለይ ብዓቕሊ ክርስቶስን ብለውሃቱን እምዕደኩም አሎኹ፡

[**2**](https://www.betezion.com/bible-passage-adis?book=2cor&chap=10&v=tig)ግናኸ ኣብቶም ንሕና ኸም ስጋ ኸም እንመላለስ ዚቘጽሩና ገሊኣቶም፡ በቲ ምሳካትኩም ኰይነኽደፍሮም ኢለ ዝህቅኖ እሙንቶ ኽደፍር ግዲ ኸይኰነኒ እልምነኩም አሎኹ።

[**3**](https://www.betezion.com/bible-passage-adis?book=2cor&chap=10&v=tig)ብስጋ እንመላለስ ክነስና እኳ፡ ከም ስጋስ ኣይንዋጋእን ኢና።

[**4**](https://www.betezion.com/bible-passage-adis?book=2cor&chap=10&v=tig)ኣጽዋር ውግእና ኣብ ቅድሚ ኣምላኽ ንምፍራስ ጽኑዕ ዕርድታት ብርቱዕ እዩ እምበር፡ ስጋዊኣይኰነን፡

[**5**](https://www.betezion.com/bible-passage-adis?book=2cor&chap=10&v=tig)ብእኡ ኸኣ ሓሳባትን ምስ ፍልጠት ኣምላኽ ንዚጻላእ ልዕል ዝበለ ነገር ኵሉን እናፍረስና፡ ኵሉ ኣእምሮውን ንምእዛዝ ክርስቶስ ንማርኸሉ ኢና።

[**6**](https://www.betezion.com/bible-passage-adis?book=2cor&chap=10&v=tig)ምእዛዝኩም ስለ ተፈጸመውን፡ ነቲ ዘይምእዛዝ ዘበለ ኵሉ ኽንቀጾዖ ተዳሊና አሎና።

[**7**](https://www.betezion.com/bible-passage-adis?book=2cor&chap=10&v=tig)ንስኻትኩምሲ ኣብ ቅድሚ ገጽኩም ዘሎ ትጥምቱ፡ ሓደ እኳ ብርእሱ ናይ ክርስቶስ ምዃኑዚኣምን እንተ ዀነ፡ ከምቲ ብርእሱ ናይ ክርስቶስ ከም ዚኸውን፡ ንሕናውን ከምኡ ኸምዘሎና፡ ከም ብሓድሽ ብርእሱ የስተብህል።

[**8**](https://www.betezion.com/bible-passage-adis?book=2cor&chap=10&v=tig)በቲጐይታ ንምህናጽኩም እምበር፡ ንምፍራስኩም ዘኰነ ዝሃበናስልጣን እኳ ኣብሊጸ እንተተመካሕኩ፡ ኣነ በዚ ኣይሐፍርን እየ።

[**9-10**](https://www.betezion.com/bible-passage-adis?book=2cor&chap=10&v=tig)ገለ ሰብ፥ እተን ደብዳቤታቱ ኸበድትን ጽኑዓትን እየን፡ ባዕሉ ምሳና ኸሎ ግና ድኹምእዩ፡ ዘረባኡውን ንዑቕ እዩ፡ ይብል እዩ እሞ፡ በተን ደብዳቤታተይ ከስምብደኩም ከምዝደሌኹ ኸይመስል እየ እዚ ዝብል ዘሎኹ።

[**11**](https://www.betezion.com/bible-passage-adis?book=2cor&chap=10&v=tig)እቲ ኸምዚ ዚብል፡ ከምቲ ኣብ ርሑቕ ከሎና ብቓል ደብዳቤታትና፡ ኣብኡ ኸሎናውንብግብሪ ኸምኡ ምዃንና ይሕሰብ።

[**12**](https://www.betezion.com/bible-passage-adis?book=2cor&chap=10&v=tig)ምስቶም ገለ፡ ባዕላቶም ንርእሶም ዚንእዱ፡ ርእስና ኽንቘጽር ወይስ ከነመዓራሪ ኣይንደፍርንኢና። ግናኽ ንሳቶም ባዕላቶም ብነፍሶም ርእሶም ካብ ዚልክዑ፡ ብነፍሶምውን ንርእሶም ካብዜመዓራርዩስ፡ ኣእምሮ የብሎምን።

[**13**](https://www.betezion.com/bible-passage-adis?book=2cor&chap=10&v=tig)ንሕና ግና፡ ናባኻትኩም ክሳዕ እነርክብ እኳ፡ በቲ ኣምላኽ ዝሃበና ደረት መለክዒ መስፈርእምበር፡ ብዘይ ልክዕ ኣይንምካሕን ኢና።

[**14**](https://www.betezion.com/bible-passage-adis?book=2cor&chap=10&v=tig)ናባኻትኩም ከም ዘይበጻሕናስ፡ ባዕላትና እምብዛ ኣይንማጣጠርን ኢና፡ ብወንጌል ክርስቶስሲኽሳዕ ናባካትኩም እኳ በጺሕና አሎና።

[**15**](https://www.betezion.com/bible-passage-adis?book=2cor&chap=10&v=tig)ብጻማ ኻልኦት ብዘይ ዓቐን ኣይንምካሕን ኢና እሞ፡ እምነትኩም እናዓበየት ምስ ከደት ግና፡ ከም ዓቕምና ንምውሳኽ ኣባኻትኩም ከም እንዓቢ ተስፋና እዩ።

[**16**](https://www.betezion.com/bible-passage-adis?book=2cor&chap=10&v=tig)ኣብቲ ኻልኦት ዘዳለውዎ ሰበኻ ኣቲና ኸይንምካሕሲ፡ ኣብቲ ኽንዮውኩም ዘሎ ሃገር ወንጌል ክንሰብኽ ኢና።

[**17-18**](https://www.betezion.com/bible-passage-adis?book=2cor&chap=10&v=tig)እቲ እግዚኣብሄር ዚንእዶ እምበር፡ እቲ ንርእሱ ዚንእድ ኣይኰነን ተፈቲኑ ዚወጽእ። ስለዚ እቲ ዚምካሕ ብእግዚኣብሄር ደኣ ይመካሕ።

[**1**](https://www.betezion.com/bible-passage-adis?book=2cor&chap=11&v=tig)ገለ ቕሩብ ዕሽነት ክትዕገሱኒ ምደሌኹ፡ እስኪ ተዓገሱኒ ደኣ።

[**2**](https://www.betezion.com/bible-passage-adis?book=2cor&chap=11&v=tig)ብቕንኢ ኣምላኽ እቐንኣልኩም እየ እሞ፡ ንጽህቲ ድንግል ንክርስቶስ ምእንቲ ከቕርበኩም፡ንሓደ ሰብኣይ ኣሕጽየኩም እየ።

[**3**](https://www.betezion.com/bible-passage-adis?book=2cor&chap=11&v=tig)ግናኸ ከምቲ ተመን ብጕርሑ ንሄዋን ዘስሐታ፡ ከምኡውን ሓሳብኩም ካብቲ ናብ ክርስቶስዚኸውን ገርህነትን ንጽህናን ምናልባሽ ከይጥፍእ እፈርህ አሎኹ።

[**4**](https://www.betezion.com/bible-passage-adis?book=2cor&chap=11&v=tig)ስለዚ ሓደ እኳ፡ ንሕና ዘይሰበኽናዮ፡ ካልእ የሱስ እንተ ሰበኸ፡ ወይስ ንስካትኩምዘይተቐበልኩምዎ ኻልእ መንፈስ እንተ ተቐበልኩም፡ ወይስ ዘይረኸብኩምዎ ኻልእ ወንጌልእንተ መጻኩም፡ ጽቡቕ ትዕገስዎ አሎኹም።

[**5**](https://www.betezion.com/bible-passage-adis?book=2cor&chap=11&v=tig)ኣነ ካብቶም ኣዝዮም ብሉጻት ሃዋርያ ብሓንቲ እኳ ዝሐምቕ ኣይመስለንን።

[**6**](https://www.betezion.com/bible-passage-adis?book=2cor&chap=11&v=tig)ብዘረባ እኳ ዓሻ እንተ ዀንኩ፡ ብፍልጠትሲ ኸምኡ ኣይኰንኩን፡ ግናኸ ብዅሉን ኣብኵሉን ኣባኻትኩም ግሁዳት ኢና።

[**7**](https://www.betezion.com/bible-passage-adis?book=2cor&chap=11&v=tig)ወይስ ንስኻትኩም ምእንቲ ልዕል ክትብሉ ኢለ ርእሰይ ኣትሒተ ወንጌል ኣምላኽ ብኸምኡእንተ ሰበኽኩልኩምዶ ሓጢኣት ገይረ እየ፧

[**8**](https://www.betezion.com/bible-passage-adis?book=2cor&chap=11&v=tig)ንኣኻትኩም ምእንቲ ኸገልግል ኢለ እየ፡ ኻባታተን ዓስቢ እናተቐበልኩ፡ ነተን ካልኦትማሕበራት ዝበዝበዝክወን።

[**9**](https://www.betezion.com/bible-passage-adis?book=2cor&chap=11&v=tig)ምሳኻትኩም ከሎኹ ኸኣ ምስ ሰአንኩ፡ ካብ መቄዶንያ ዝመጹ ኣሕዋት መሊኦምለይ እሞ፡ ኣብ ሓደ እኳ ኣየኽበድኩን። ብዅሉ ድማ ርእሰይ ከየኽብደልኩም እጥንቀቕ አሎኹኽጥንቀቕውን እየ።

[**10**](https://www.betezion.com/bible-passage-adis?book=2cor&chap=11&v=tig)ከምቲ ናይ ክርስቶስ ሓቂ ኣባይ ዘሎ፡ እዚ ትምክሕቲ እዚ ኣብ ሃገር ኣካይያ ዜሕድገኒየልቦን።

[**11**](https://www.betezion.com/bible-passage-adis?book=2cor&chap=11&v=tig)ስለምንታይ፧ ኣነ ስለ ዘየፍቅረኩም ድዩ፧ ኣምላኽ ይፈልጥ።

[**12**](https://www.betezion.com/bible-passage-adis?book=2cor&chap=11&v=tig)ግናኸ በቲ ዚምክሑሉ ኸማና ዀይኖም ምእንቲ ኺርከቡ፡ ነቶም ምኽንያት ዚደልዩ ምኽንያት ምእንቲ ክኸልኦም ኢለ፡ እቲ ዝገብሮ ኽገብሮ እየ።

[**13**](https://www.betezion.com/bible-passage-adis?book=2cor&chap=11&v=tig)ከምዚኣቶም ዝበሉ ሰባት ከኣ ሃዋርያት ሓሶት፡ ዚጥብሩ ዓየይቲ፡ ርእሶም ንሃዋርያትክርስቶስ ዜምስሉ እዮም።

[**14**](https://www.betezion.com/bible-passage-adis?book=2cor&chap=11&v=tig)ሰይጣን እኳ ንርእሱ ንመልኣኽ ብርሃን የምስል እዩ እሞ፡ እዚ ኣየገርምን እዩ።

[**15**](https://www.betezion.com/bible-passage-adis?book=2cor&chap=11&v=tig)ስለዚ ኸኣ እቶም ኣገልገልቱ ንርእሶም ነገልግልቲ ጽድቂ እንተ ኣምሰሉ፡ ዓብዪ ነገርኣይኰነን፡ መወዳእታኦም ግና ከም ግብሮም ኪኸውን እዩ።

[**16**](https://www.betezion.com/bible-passage-adis?book=2cor&chap=11&v=tig)ከም ብሓድሽ ከኣ እብል አሎኹ፡ ሓደ እኳ፡ ዓሻ ኸም ዝዀንኩ፡ ኣይምሰሎ። እንተ ዘይኰነስ፡ ኣነውን ገለ ቕሩብ ምእንቲ ኽምካሕ፡ ከም ዓሻ ጌርኩም ተቐበሉኒ።

[**17**](https://www.betezion.com/bible-passage-adis?book=2cor&chap=11&v=tig)እዚ በዚ እሙንቶ ትምክሕቲ ዝብሎ ዘሎኹ፡ ከም ብዕሽነት እምበር፡ ብእግዚኣብሄርኣይኰንኩን ዝብል ዘሎኹ።

[**18**](https://www.betezion.com/bible-passage-adis?book=2cor&chap=11&v=tig)ብዙሓት ከም ስጋ ኻብ ዚምክሑ፡ ኣነውን ክምካሕ እየ።

[**19**](https://www.betezion.com/bible-passage-adis?book=2cor&chap=11&v=tig)ንስኻትኩም ለባማት ስለ ዝዀንኩም፡ ነቶም ዓያሱ ብታሕጓስ ትዕገስዎም አሎኹም።

[**20**](https://www.betezion.com/bible-passage-adis?book=2cor&chap=11&v=tig)ሓደ ኸም ባርያ እንተ ገበረኩም፡ ሓደ እንተ ወሓጠኩም፡ ሓደ እንተ ሐዘኩም፡ ሓደ እንተዀርዓልኩም ሓደ ገጽኩም እንተ ጸፍዓኩም፡ ትዕገስዎ ኢኹም።

[**21**](https://www.betezion.com/bible-passage-adis?book=2cor&chap=11&v=tig)ንሕና ድኹማት ኴንና ኸም ዝነበርና፡ ብናይ ውርደት እብል አሎኹ፡ ግናኸ በቲ ሓደ ካልእዚደፍረሉ፦ ብዕሽነት እየ ዝብል ዘሎኹ፦ ኣነውን እደፍር እየ።

[**22**](https://www.betezion.com/bible-passage-adis?book=2cor&chap=11&v=tig)እብራውያን ድዮም፧ ኣነ ኸኣ። እስራኤላውያን ድዮም፧ ኣነ ኸኣ። ዘርኢ ኣብርሃም ድዮም፧ኣነውን እየ።

[**23**](https://www.betezion.com/bible-passage-adis?book=2cor&chap=11&v=tig)ኣገልገልቲ ክርስቶስ ድዮም፧ከም ጽሉል እየ ዝዛረብ ዘሎኹ፡ኣነ እበልጾም እየ። ብጻዕሪሕልፊ ዘሎኒ፡ ብማእሰርቲ ሕልፊ ዘሎኒ፡ ብመውቃዕቲ ጸብለል ዝበልኩ፡ ብዙሕ ጊዜ ኣብ ሞትዝበጻሕኩ እየ።

[**24**](https://www.betezion.com/bible-passage-adis?book=2cor&chap=11&v=tig)ብኣይሁድ ሓሙሽተ ጊዜ ነርብዓስ ሓደ ጐደል ተገሪፈ።

[**25**](https://www.betezion.com/bible-passage-adis?book=2cor&chap=11&v=tig)ሰለስተ ሳዕ ብሽመል ተዘቢጠ፡ ሓደ ሳዕ በእማን ቀጥቀጡኒ፡ ሰልሰተ ሳዕ እታ ዝነበርክዋመርከብ ተሰብረት፡ ለይትን መዓልትን ኣብቲ መዓሙቝ ባሕሪ ሐዲረ ወዓልኩ።

[**26**](https://www.betezion.com/bible-passage-adis?book=2cor&chap=11&v=tig)ብዙሕ ጊዜ ኣብ መገሻታት ነይረ፡ ኣብ ርባታት ብፍርሃት፡ ካብ ከተርቲ ብፍርሃት፡ ካብደቂ ዓደይ ብፍርሃት፡ ካብ ኣህዛብ ብፍርሃት፡ ኣብ ከተማ ብፍርሃት፡ ኣብ በረኻ ብፍርሃት፡ ኣብ ባሕሪ ብፍርሃት፡ ኣብ ማእከል ኣሕዋት ሓሶት ብፍርሃት እየ ዝነበርኩ።

[**27**](https://www.betezion.com/bible-passage-adis?book=2cor&chap=11&v=tig)ብዕዮን ብጻዕርን፡ ብዙሕ ጊዜ ብምንቃሕ፡ ብጥሜትን ብጽምእን፡ ብዙሕ ጊዜ ብጾም፡ብቝርን ብዕርቃንን ነይረ።

[**28**](https://www.betezion.com/bible-passage-adis?book=2cor&chap=11&v=tig)ኣብ ልዕሊ እዚ ኣብ ወጻኢ ዘሎ ዅሉ ነገር እቲ ኣብ ጸጽባሕ ዚጸበኒ፡ ማለት ብዛዕባ እቲብዅላተን ማሕበራት ዝሐልዮ ዘሎኹ ሓልዮት እዩ።

[**29**](https://www.betezion.com/bible-passage-adis?book=2cor&chap=11&v=tig)መን እዩ ዚደክም፡ ኣነ ዘይኽመሉ፧ መን እዩ ዚዕንቀፍ፡ ኣነ ኸኣ ዘይነድድ፧

[**30**](https://www.betezion.com/bible-passage-adis?book=2cor&chap=11&v=tig)ክምካሕ ዜድልየኒ እንተ ዀይኑስ፡ ኣነ ብናይ ድኻመይ ክምካሕ እየ።

[**31**](https://www.betezion.com/bible-passage-adis?book=2cor&chap=11&v=tig)እቲ ንዘለኣለም ብሩኽ ኣምላኽ፡ ኣቦ ጐይታና የሱስ ክርስቶስ፡ ኣነ ኸም ዘይሕሱ፡ ንሱይፈልጥ እዩ።

[**32**](https://www.betezion.com/bible-passage-adis?book=2cor&chap=11&v=tig)ኣብ ደማስቆ እቲ ናይ ንጉስ ኣሬጣስ ምስለኔ ኺሕዘኒ ደልዩ፡ ነታ ኸተማ ሰብ ደማስቆኣሐለዋ፡

[**33**](https://www.betezion.com/bible-passage-adis?book=2cor&chap=11&v=tig)እሞ ኣብ ከፈር ገይሮም ብመስኰት እቲ ቐጽሪ ኣውረዱኒ፡ ካብ ኢዱውን ኣምለጥኩ።

[**1**](https://www.betezion.com/bible-passage-adis?book=2cor&chap=12&v=tig)ክምካሕ ዘይጠቕመኒ ኽነሱስ፡ ብግዲ የድልየኒ እዩ፡ ሕጂ ግና ናብ ራእየይ ናብ ምግላጽጐይታና እሐልፍ አሎኹ።

[**2**](https://www.betezion.com/bible-passage-adis?book=2cor&chap=12&v=tig)ቅድሚ ዓሰርተው ኣርባዕተ ዓመት ሓደ ሰብኣይ ብክርስቶስ፡ እዚ ኸምዚ ዝበለ ኽሳዕ ሳልሳይሰማይ ከም እተዘረፈ፡ እፈልጥ አሎኹ፦ ኣብ ስጋ ምንባሩ ኣይፈልጥን፡ ኣብ ወጻኢ ስጋ ምንባሩ ኣይፈልጥን፡ ኣምላኽ ይፈልጥ።

[**3**](https://www.betezion.com/bible-passage-adis?book=2cor&chap=12&v=tig)ብናይ እዚ ኸምዚ ዝበለ ሰብኣይ፦ ኣብ ስጋ ምንባሩ ወይስ ኣብ ወጻኢ ስጋ ምንባሩኣይፈልጥን እየ፡ ኣምላኽ ይፈልጥ፡

[**4**](https://www.betezion.com/bible-passage-adis?book=2cor&chap=12&v=tig)ናብ ገነት ከም እተዘረፈ እሞ፡ ሰብ ኪዛረቦ ዘይተፈቕደሉ፡ ዘይንገር ዘረባውን ከም ዝሰምዔ፡ እፈልጥ እየ።

[**5**](https://www.betezion.com/bible-passage-adis?book=2cor&chap=12&v=tig)በዚ ኸምዚ ዘመሰለ ሰብኣይ ክምካሕ እየ፡ ብናይ ርእሰይ ግና፡ ብድኻመይ እንተ ዘኰይኑ፡ኣይክምካሕን እየ።

[**6**](https://www.betezion.com/bible-passage-adis?book=2cor&chap=12&v=tig)ክምካሕ እንተ ዝደልስ፡ ሓቂ ምተዛረብኩ እሞ፡ ኣይምዓሾኹን ነይረ፡ ግናኸ ሓደ እኳ ሓለፋእቲ ዘርእየለይ ዘሎን ወይስ ሓለፋ እቲ ኻባይ ዚስምዖን ከይሐስበኒ፡ ሸለል ኢለ እሐድጎ አሎኹ።

[**7**](https://www.betezion.com/bible-passage-adis?book=2cor&chap=12&v=tig)ብምኽንያት እቲ ኣዝዩ ብሉጽ ራእይ እምብዛ ምእንቲ ኸይዕበ ኸኣ፡ ኣብ ስጋይ ግራጭተዋህበኒ፡ እምብዛ ምእንቲ ኸይዕበ፡ መልኣኽ ሰይጣን ኪስቅየኒ ተዋህበኒ።

[**8**](https://www.betezion.com/bible-passage-adis?book=2cor&chap=12&v=tig)እዚ ኻባይ ኪርሕቕ፡ ብዛዕባዚ ንጐይታ ሰለስተ ሳዕ ለመንክዎ፡

[**9**](https://www.betezion.com/bible-passage-adis?book=2cor&chap=12&v=tig)ንሱ ኸኣ፡ ሓይለይ ብድኻም እዩ ዝፍጸም እሞ፡ ጸጋይ ይኣኽለካ፡ በለኒ። ስለዚ ሓይሊክርስቶስ ኣብ ልዕለይ ምእንቲ ኺሐድር፡ ብብዙሕ ታሕጓስ ብድኻመይ ክምካሕ እየ።

[**10**](https://www.betezion.com/bible-passage-adis?book=2cor&chap=12&v=tig)እምብኣርከ ምስ ዝደክም፡ ሽዑ እየ ዝብርትዕ እሞ፡ ምእንቲ ክርስቶስ ኢለ ብድኻም፡ ብጸርፊ፡ ብሓሳር፡ ብምስጓጕ፡ ብጸበባ እሕጐስ እየ።

[**11**](https://www.betezion.com/bible-passage-adis?book=2cor&chap=12&v=tig)ምናምን እኳ ኽነሰይ፡ ካብቶም ኣዝዮም ብሉጻት ሃዋርያት ኣይሐመቕኩን እሞ፡ ንስኻትኩም ግዳ ኽትንእዱኒ ምተገብኣኩም ነይሩ። ኣነ ዐሽየ፡ ግናኸ ንስካትኩም ኢኹም ግዲ ዝበልኩምኒ።

[**12**](https://www.betezion.com/bible-passage-adis?book=2cor&chap=12&v=tig)ትእምርትታት ሃዋርያስ ብትእምርትታትን ብተኣምራትን ብግብሪ ሓይልታትን ኣባካትኩምብዅሉ ትዕግስቲ ተገብረ።

[**13**](https://www.betezion.com/bible-passage-adis?book=2cor&chap=12&v=tig)ብዘይ እቲ ኣነ ባዕለይ ዘየኽበድኩልኩም ምዃን እንተ ዘይኰይኑስ፡ ካብተን ካልኦትማሕበራት ዝጐደልኩምሉ እንታይ እዩ፡ እዛ በደል እዚኣ ይቕረ በሉለይ።

[**14**](https://www.betezion.com/bible-passage-adis?book=2cor&chap=12&v=tig)እንሆ፡ ናባኻትኩም ክመጽእ ካብ ዝዳሎ እዚ ሳልሳየይ እዩ፡ ኣነውን ንኣካትኩም እምበር፡ንገንዘብኩም ኣይኰንኩን ዝደሊ ዘሎኹ። ወለዲ ደኣ ንውሉዶም እምበር፡ ውሉድ ንወለዶምመዝገብ ኪዘግቡ ግቡእ ኣይኰነን እሞ፡ ኣነ ኣይክብደልኩምን እየ።

[**15**](https://www.betezion.com/bible-passage-adis?book=2cor&chap=12&v=tig)ብመጠን እቲ ኣነ ኣዕዚዘ ዘፍቅረኩምዶ፡ ንስኻትኩም ኣጕዲልኩም ተፍቅሩኒ አሎኹም፧ ኣነ ኣብ ክንዲ ነፍሳትኩም ብብዙሕ ታሕጓስ ኵሉ ወፍየልኩም ነፍሰይውን ክውፍየልኩም እየ።

[**16**](https://www.betezion.com/bible-passage-adis?book=2cor&chap=12&v=tig)እስከ ዝዀነ ይኹን፡ ብብልሓት ይኣይ እየ ጠቢረ ዝሐዝኩኹም እምበር፡ ኣነኣየኽበድኩልኩምን።

[**17**](https://www.betezion.com/bible-passage-adis?book=2cor&chap=12&v=tig)በቶም ናባካትኩም ዝለኣኽክዎም ገይረዶ ገለ ተበሊጸልኩም እየ፡

[**18**](https://www.betezion.com/bible-passage-adis?book=2cor&chap=12&v=tig)ንቲቶስ ለሚነዮ፡ ምስኡውን ነቲ ሓደ ሓው ሰዲደዮ። ቲቶስ ደዀን ተበሊጹልኩም ኰይኑ፧ብሓደ መንፈስዶ ኣሰኣሰር ሓደ ኣይተመላለስናን፧

[**19**](https://www.betezion.com/bible-passage-adis?book=2cor&chap=12&v=tig)ንርእሰና ኣባኻትኩም ከም እነመጻርያ ካብ ቀደም ሒዝኩም ትሐስቡ ኔርኩም። ኣብ ቅድሚኣምላኽ ብክርስቶስ ኢና እንዛረብ ዘሎና። ግናኸ፡ ኣቱም ፍቁራተይ፡ ኵሉ ንምህናጽኩም እዩ።

[**20**](https://www.betezion.com/bible-passage-adis?book=2cor&chap=12&v=tig)ክመጽእ ከሎኹ፡ምናልባሽ ከምቲ ኣነ ዘይደሌኽዎ ዄንኩም፡ ከይረኽበኩም፡ ንኣይውንከምቲ ዘይትደልይዎ ዀይነ ኸይትረኽቡኒ፡ ምናልባሽ ባእሲ፡ ቅንኢ፡ ኵራ፡ ሻራ፡ ሕሜት፡ሕሽዅሽዅ፡ ምንፋሕ፡ ህውከት ከይህልወኩም እፈርህ አሎኹ።

[**21**](https://www.betezion.com/bible-passage-adis?book=2cor&chap=12&v=tig)ክምለስ ከሎኹ፡ ኣምላኸይ ኣብ ቅድሜኹም ከየዋርደኒ፡ ኣነውን በቶም ቀደም ሓጢኣት ዝገበሩ እሞ ካብቲ ዝገበርዎ ርኽሰት ምንዝርን ዕብዳንን ዘይተነስሑ ብዙሓት ከይጕሂ፡ እፈርህ አሎኹ።

[**1**](https://www.betezion.com/bible-passage-adis?book=2cor&chap=13&v=tig)እዚ ምምጽኤይ ኣባኻትኩም ሳልሳይ ጊዜ እዩ። ዘረባ ዘበለ ብኣፍ ክልተ ወይስ ሰለስተ ምስክርእዩ ዚቐውም።

[**2-3**](https://www.betezion.com/bible-passage-adis?book=2cor&chap=13&v=tig)ክርስቶስ ናባኻትኩም ብርቱዕ እዩ እምበር፡ ናባኻትኩም ድኹም ኣይኰነን እሞ፡ በቲ ኣባይዚዛረብ ክርስቶስ ምስክር ከም እትደልዩ ርእየ፡ ከምቲ ኻልኣይ ጊዜ ምሳኻትኩም ከሎኹዝበልክዎ ሕጂውን ካባኻትኩም ርሒቐ ኸሎኹ፡ ናባኻትኩም እንተ ተመለስኩ፡ ነቶም ቅድምዝኣበሱን ነቶም ዝተረፉ ዅላቶም ከም ዘይድንግጸሎም፡ ቀደም ነጊረ እየ፡ ኣቐዲመውን እነግርአሎኹ።

[**4**](https://www.betezion.com/bible-passage-adis?book=2cor&chap=13&v=tig)ክርስቶስ ብድኻም ተሰቒሉ፡ ብሓይሊ ኣምላኽ ህያው ኰይኑ ይነብር እዩ። ንሕናውን ኣብኡድኹማት ኢና፡ በቲ ኣባኻትኩም ዝዀነ ሓይሊ ኣምላኽ ግና ምስኡ ህያዋን ኴንና ክንነብርኢና።

[**5**](https://www.betezion.com/bible-passage-adis?book=2cor&chap=13&v=tig)ብእምነት እንተ አሊኹም፡ ርእስኹም ፈትኑ፡ ርእስኹም መርምሩ። ወይስ የሱስ ክርስቶስኣባካትኩም ከም ዘሎዶ ብርእስኹም ኣይትፈልጡን ኢኹም፧ እዚ እንተ ዘኰነስ፡ መኸታዘይተጽንዑ ኢኹም።

[**6**](https://www.betezion.com/bible-passage-adis?book=2cor&chap=13&v=tig)ንሕና ግና፡ መኸታ ዘየጽንዑ ኸም ዘይኰንና ኽተፈልጡ፡ ተስፋ እገብር አሎኹ።

[**7**](https://www.betezion.com/bible-passage-adis?book=2cor&chap=13&v=tig)ከቶ ኽፉእ ከይትገብሩ፡ ናብ ኣምላኽ ንልምን አሎና። ንሕና እኳ መኸታ ኸም ዘይነጽንዕእንተ ዀንና፡ ምእንቲ ንስኻትኩም ሰናይ ክትገብሩ እምበር፡ ንሕና መኸታ ምእንቲ እነጽንዕመሲልና ኽንርኤ ኣይኰነናን።

[**8**](https://www.betezion.com/bible-passage-adis?book=2cor&chap=13&v=tig)ንሕና ንሓቂ እምበር፡ ምስ ሓቂ ዚጻረር ገለ እኳ ክንገብር ኣይከኣለናን እዩ።

[**9**](https://www.betezion.com/bible-passage-adis?book=2cor&chap=13&v=tig)ንሕናን እንተ ደኸምና፡ ንስካትኩምን እንተ በርታዕኩም ኢና እንሕጐስ፡ እዚውን፡ ምሉኣትክትኰኑ፡ ንጽሊ አሎና።

[**10**](https://www.betezion.com/bible-passage-adis?book=2cor&chap=13&v=tig)ምእንትዚ በቲ ንምህናጽ እምበር፡ ንምፍራስ ዘይኰነ፡ ጐይታ ዝሃበኒ ስልጣን ምስ መጻእኩ፡ጨኪነ ኸየበርትዓልኩም፡ ርሑቕ ከሎኹ እጽሕፈልኩም አሎኹ።

[**11**](https://www.betezion.com/bible-passage-adis?book=2cor&chap=13&v=tig)ብዝተረፈስ፡ ኣሕዋተየ፡ ተሐጐሱ፡ ምሉኣት ኩኑ፡ ጽኑዓት ኩኑ፡ ብሓንቲ ሓሳብ ኩኑ፡ብሰላም ንበሩ፡ ኣምላኽ ፍቕርን ሰላምን ከኣ ምሳኻትኩም ኪኸውን እዩ።

[**12**](https://www.betezion.com/bible-passage-adis?book=2cor&chap=13&v=tig)ንሓድሕድኩም ብቕዱስ ምስዕዓም ሰላም ተባሃሀሉ። ኵላቶም ቅዱሳን ሰላም ይብሉኹም አለዉ።

[**13**](https://www.betezion.com/bible-passage-adis?book=2cor&chap=13&v=tig)ጸጋ ጐይታና የሱስ ክርስቶስን ፍቕሪ ኣምላኽን ሕብረት መንፈስ ቅዱስን ምስ ኵላትኩምይኹን። ኣሜን።

[**14**](https://www.betezion.com/bible-passage-adis?book=2cor&chap=13&v=tig)ጸጋ ጐይታና የሱስ ክርስቶስን ፍቕሪ ኣምላኽን ሕብረት መንፈስ ቅዱስን ምስ ኵላትኩምይኹን። ኣሜን።

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*