[**1**](https://www.betezion.com/bible-passage-adis?book=act&chap=1&v=tig)ዎ ቴዎፍሎስ፡ ብዛዕባቲ የሱስ ኪገብሮን ኪምህሮን ዝጀመረሉ ዂሉ እቲ ቐዳማይ ዛንታጽሒፈልካ አሎኹ፡

[**2**](https://www.betezion.com/bible-passage-adis?book=act&chap=1&v=tig)ክሳዕ እታ ዝዐረገላ መዓልቲ ነቶም ዝሐረዮም ሃዋርያት ብመንፈስ ቅዱስ ምስ ለኣኾም፡

[**3**](https://www.betezion.com/bible-passage-adis?book=act&chap=1&v=tig)ድሕሪ ስቅያቱ ኣርብዓ መዓልቲ እናተራእዮምን ብዛዕባ መንግስቲ ኣምላኽ ከኣ እናነገሮምንብብዙሕ መፈለጥታ ህያው ምዃኑ ርእሱ ኸም ዘርኣዮምን ጽሒፈልካ አሎኹ።

[**4-5**](https://www.betezion.com/bible-passage-adis?book=act&chap=1&v=tig)ምሳታቶም ብሓንሳእ ከሎ ኸኣ፡ ዮሃንስ ብማይ እዩ ዘጥመቐ፡ ንስኻትኩም ግና ድሕሪ ቕሩብ መዓልቲ ብመንፈስ ቅዱስ ክትጥመቑ ኢኹም እሞ፡ ነቲ ኻባይ ዝሰማዕኩምዎ ተስፋ ኣቦተጸበዩ፡ ኢሉ ኻብ የሩሳሌም ከይወጹ ኣዘዞም።

[**6**](https://www.betezion.com/bible-passage-adis?book=act&chap=1&v=tig)ሽዑ ተኣኪቦም ከለዉ፡ ጐይታይ፡ በዚ ወርሓት እዚዶ ንእስራኤል መንግስቲ ኸተቕንዕ ኢኻ፧ኢሎም ሐተትዎ።

[**7**](https://www.betezion.com/bible-passage-adis?book=act&chap=1&v=tig)ንሱ ኸኣ፡ ኣቦ ብስልጣኑ ዝመደቦ ዘመኑን ጊዜኡን ክትፈልጡ ናታትኩም ኣይኰነን።

[**8**](https://www.betezion.com/bible-passage-adis?book=act&chap=1&v=tig)መንፈስ ቅዱስ ናባኻትኩም ምስ ዚወርድ ግና፡ ሓይሊ ኽትቅበሉ፡ ኣብ የሩሳሌምን ኣብ ኲላይሁዳን ኣብ ሰማርያን ክሳዕ ወሰን ምድሪ ምስክር ክትኰኑኒ ኢኹም፡ በሎም፡

[**9**](https://www.betezion.com/bible-passage-adis?book=act&chap=1&v=tig)እዚ ምስ በለ ድማ፡ እናረአይዎ ዐረገ፡ ካብ ኣዒንቶም ከኣ ደበና ተቐበለቶ።

[**10**](https://www.betezion.com/bible-passage-adis?book=act&chap=1&v=tig)ንሱ ኺዐርግ ከሎ፡ ንሳቶም ከኣ ናብ ሰማይ ገጾም ኪጥምቱ ኸለዉ፡ እንሆ፡ ጻዕዳ ኽዳውንቲእተኸድኑ ኽልተ ሰብኡት ኣብ ጥቓኦም ደው ኢሎም ነበሩ እሞ፡

[**11**](https://www.betezion.com/bible-passage-adis?book=act&chap=1&v=tig)ኣቱም ሰብ ገሊላ፡ ስለምንታይ ናብ ሰማይ እናጠመትኩም ደው ኢልኩም ዘሎኹም፧ እዚ ኻባኻትኩም ናብ ሰማይ ዝዐረገ የሱስ፡ ከምቲ ናብ ሰማይ ኪዐርግ ከሎ ዝርኤኹምዎ ኸምኡገይሩ ኸኣ ኪመጽእ እዩ፡ በልዎም።

[**12**](https://www.betezion.com/bible-passage-adis?book=act&chap=1&v=tig)ሽዑ ደብረ ዘይቲ ኻብ ዚብሀል፡ ንየሩሳሌም ከኣ መገዲ ሰንበት ዚኣክል ካብ ዚቐርብ ከረን፡ ናብ የሩሳሌም ተመልሱ።

[**13**](https://www.betezion.com/bible-passage-adis?book=act&chap=1&v=tig)ምስ ኣተዉ ኸኣ፡ ናብታ ደርቢ ደየቡ፡ ጴጥሮስን ዮሃንስን ያእቆብን እንድርያስን ፊልጶስንቶማስን በርተሎሜዎስን ማቴዎስን ያእቆብ ወዲ እልፍዮስን ስምኦን ቀናእን ይሁዳ ወዲ ያእቆብንብሓንሳእ ይነብሩ ነበሩ።

[**14**](https://www.betezion.com/bible-passage-adis?book=act&chap=1&v=tig)እዚኣቶም ኲሎም ምስ ሓያሎ ኣንስትን ምስ ማርያም ኣደ የሱስን ምስ ኣሕዋቱን ኰይኖም ከየብኰሩ ሐቢሮም ይጽልዩ ነበሩ።

[**15**](https://www.betezion.com/bible-passage-adis?book=act&chap=1&v=tig)በተን መዓልትታት እቲኣተን ሚእትን ዕስራን ዚኣኽሉ ሰብ ኣብኡ ተኣኪቦም ከለዉ፡ ጴጥሮስኣብ ማእከል እቶም ኣሕዋት ተንሲኡ በለ።

[**16**](https://www.betezion.com/bible-passage-adis?book=act&chap=1&v=tig)ኣቱም ኣሕዋተይ፡ ብዛዕባ እቲ ነቶም ንየሱስ ዝሐዝዎ መራሕ መገዲ ዝዀኖም ይሁዳ፡መንፈስ ቅዱስ ብኣፍ ዳዊት ቀደም ዝበላ ጽሕፈት ክትፍጸም ይግባእ እዩ።

[**17**](https://www.betezion.com/bible-passage-adis?book=act&chap=1&v=tig)ምሳና ተቘጺሩ ነበረ እሞ፡ ነዚ ኣገልግሎት እዚ ኸኣ ተዐዲሉ ነበረ።

[**18**](https://www.betezion.com/bible-passage-adis?book=act&chap=1&v=tig)እዚ በቲ ዓስቢ ዓመጻኡ ግራት ኣጥረየ፡ ብኣፍ ርሕሙ ተደፊኡ ኸኣ ኣብ ክልተ ተጨደ፡ብዘሎ ኣምዑቱ ድማ ወጸ እሞ፡

[**19-20**](https://www.betezion.com/bible-passage-adis?book=act&chap=1&v=tig)ገዛኡ ይዖኑ፡ ኣብኡ ዚነብር ከኣ ኣይረኸብ፡ ሽመቱውን ካልእ ይውሰዳ፡ ዚብል ኣብመጽሓፍ መዝሙር ጽሑፍ እዩ እሞ፡ እዚ፡ እታ ግራት እቲኣ ብዘረባኦም ኣከልደማ፡ ማለት ግራት ደም፡ ክሳዕ እትብሀል፡ ኣብ የሩሳሌም ንዚነብሩ ዂላቶም ተፈልጠ።

[**21-22**](https://www.betezion.com/bible-passage-adis?book=act&chap=1&v=tig)ስለዚ ኻብ እዞም በቲ ጐይታና የሱስ ካብ ጥምቀት ዮሃንስ ጀሚሩ ኽሳዕ እታ ኻባናዝዐረገላ መዓልቲ ናባና ዝአተወሉን ዝወጻሉን ኲሉ ዘመን ዝሰዐቡና ሰባት፡ ካብ እዚኣቶም ሓደብዛዕባ ትንሳኤኡ ምሳና ምስክር ኪኸውን ይግባእ እዩ።

[**23**](https://www.betezion.com/bible-passage-adis?book=act&chap=1&v=tig)ንኽልተ ኸኣ፡ ንበርሰባስ ዚብሀል ዮስጦስ ዝሰመይዎ ዮሴፍን ንማትያስን ደው ኣበልዎም እሞ፡

[**24-25**](https://www.betezion.com/bible-passage-adis?book=act&chap=1&v=tig)ዎ ልቢ ዂሉ እትፈልጥ ጐይታ፡ እዛ ይሁዳ ናብ ስፍራኡ ምእንቲ ኪኸይድ፡ ዝሐደጋስፍራ ኣገልግሎትን ሃዋርያነትን ኪቕበልሲ፡ ካብዞም ክልተ እዚኣቶም ዝሐሬኻዮ ሓደ ኣርኢ፡ኢሎም ጸለዩ።

[**26**](https://www.betezion.com/bible-passage-adis?book=act&chap=1&v=tig)ዕጭ ከኣ ኣውደቑሎም። እታ ዕጭ ድማ ናብ ማትያስ በጽሔት። ምስቶም ዓሰርተው ሓደሃዋርያትውን ተቘጽረ።

[**1**](https://www.betezion.com/bible-passage-adis?book=act&chap=2&v=tig)ኣብ መበል ሓምሳ መዓልቲ ድማ ኲላቶም ሐቢሮም ብሓንሳእ ነበሩ።

[**2**](https://www.betezion.com/bible-passage-adis?book=act&chap=2&v=tig)ብድንገት ከኣ ከም ብርቱዕ ህቦብላ ንፋስ ካብ ሰማይ ደሃይ መጸ፡ ነታ ኣብኣ ተቐሚጦምዘለውዋ ቤትውን ንብዘላ መልኣ።

[**3**](https://www.betezion.com/bible-passage-adis?book=act&chap=2&v=tig)እተመቓቐለ ልሳን ሓዊ ዚመስል ድማ ተራእዮም፡ ኣብ ልዕሊ ነነፍሲ ወከፎም ከኣ ተቐመጠ።

[**4**](https://www.betezion.com/bible-passage-adis?book=act&chap=2&v=tig)ኲሎም ድማ መንፈስ ቅዱስ መልኦም፡ መንፈስ ቅዱስ ኪዛረቡ ኸም ዝሀቦምውን ብኻልእቋንቋታት ኪዛረቡ ጀመሩ።

[**5**](https://www.betezion.com/bible-passage-adis?book=act&chap=2&v=tig)ኣብ ትሕቲ ሰማይ ካብ ዘለዉ ዂሎም ህዝቢ ሕያዎት ሰባት ኣብ የሩሳሌም ዚነብሩ ኣይሁድነበሩ።

[**6**](https://www.betezion.com/bible-passage-adis?book=act&chap=2&v=tig)እዚ ደሃይ እዚ ምስ ኰነ፡ ብዙሕ ህዝቢ ተአከበ። በብዘረባኦም ኪዛረቡ ሰሚዖም ከኣ፡ ዚብልዎ ጠፍኦም።

[**7**](https://www.betezion.com/bible-passage-adis?book=act&chap=2&v=tig)ኲላቶም ተገረሙን ተደነቑን፡ ከምዚ ኸኣ በሉ፡ እንሆ፡ እዞም ዚዛረቡ ዂሎም ገሊላውያንዶኣይኰኑን፧

[**8**](https://www.betezion.com/bible-passage-adis?book=act&chap=2&v=tig)ከመይ ኢልና ደኣ ዂላትና በበቲ እተወለድናሉ ቛንቋ ኺዛረቡ ንሰምዖም አሎና፡

[**9**](https://www.betezion.com/bible-passage-adis?book=act&chap=2&v=tig)ንሕና ሰብ ጰርቴን ሰብ ሜዶንን ሰብ ኤላምን እቶም ኣብ መንጎ ኽልተ ርባን ኣብ ይሁዳን ኣብቀጶዶቅያን ኣብ ጶንጦስን ኣብ እስያ ዚነብሩን፡

[**10**](https://www.betezion.com/bible-passage-adis?book=act&chap=2&v=tig)ኣብ ፍርግያን ኣብ ጰምፊልያን ኣብ ግብጽን ኣብ ዓድታት ሊብያ ጥቓ ቀሬንን ካብ ሮሜዝመጹ ማእከላይ ዓሌትን ኣይሁድን ጵሮሴሊታትን፡

[**11**](https://www.betezion.com/bible-passage-adis?book=act&chap=2&v=tig)ሰብ ቅሬጥስን ሰብ ዓረብን በብቛንቋና ብዛዕባ እቲ ዓብዪ ግብሪ ኣምላኽ ኪዛረቡ ንሰምዖምአሎና።

[**12**](https://www.betezion.com/bible-passage-adis?book=act&chap=2&v=tig)ኲላቶም ሰምቢዶም ንሓድሕዶም፡ እዚ ነገር እዝስ እንታይ ኰን ይኸውን፧ እናተባሃህሉ፡ ዚብልዎ ሰኣኑ።

[**13**](https://www.betezion.com/bible-passage-adis?book=act&chap=2&v=tig)ገሊኦም ግና እናኣላገጹሎም፡ እዚኣቶም ጉዕ ሜስ ጸጊቦም እዮም፡ በሉ።

[**14**](https://www.betezion.com/bible-passage-adis?book=act&chap=2&v=tig)ሽዑ ጴጥሮስ ምስቶም ዓሰርተው ሓደ ተንሲኡ፡ ድምጹ ዓው ኣቢሉ ተዛረቦም፡ ከምዚ ኢሉ፡ ኣቱም ሰብ ይሁዳን ኣብ የሩሳሌም እትነብሩ ዂላትኩምን፡ እዚ ኣባኻትኩም ይፈለጥ፡ ንቓለይድማ ጽን በሉ።

[**15**](https://www.betezion.com/bible-passage-adis?book=act&chap=2&v=tig)ንመዓልቲ ሳልሰይቲ ሰዓት እያ እሞ፡ ከምዚ ንኣኻትኩም ዚመስለኩም ዘሎ፡ እዚኣቶምስኹራት ኣይኰኑን።

[**16**](https://www.betezion.com/bible-passage-adis?book=act&chap=2&v=tig)እዚ ግና እቲ ብነብዪ ዮኤል እተባህለ እዩ፡

[**17**](https://www.betezion.com/bible-passage-adis?book=act&chap=2&v=tig)በተን ዳሕሮት መዓልትታት ኪኸውን እዩ፡ ይብል ኣምላኽ፡ ኣብ ልዕሊ ስጋ ዘበለ ዂሉኻብ መንፈሰይ ከፍስስ እየ፡ ኣወዳትኩምን ኣዋልድኩምን ኪንበዩ፡ ኣጒባዝኩም ከኣ ራእይኪርእዩ፡ ኣረገውትኹምውን ሕልሚ ኺሐልሙ እዮም።

[**18**](https://www.betezion.com/bible-passage-adis?book=act&chap=2&v=tig)በተን መዓልትታት እቲኣተን ድማ ኣብ ሰብኡትን ኣንስትን ባሮተይ ካብ መንፈሰይ ከፍስስእየ፡ ንሳቶም ከኣ ኪንበዩ እዮም።

[**19**](https://www.betezion.com/bible-passage-adis?book=act&chap=2&v=tig)ኣነ ድማ ኣብ ላዕሊ ኣብ ሰማይ ተኣምራት፡ ኣብ ታሕቲ ኣብ ምድሪ ከኣ ትእምርቲ ደምንሓውን ጣቓን ክገብር እየ።

[**20**](https://www.betezion.com/bible-passage-adis?book=act&chap=2&v=tig)እታ ዓባይን ግህድትን መዓልቲ ጐይታ ኸይመጸት፡ ጸሓይ ናብ ጸልማት ክትልወጥ እያ፡ወርሒ ኸኣ ናብ ደም።

[**21**](https://www.betezion.com/bible-passage-adis?book=act&chap=2&v=tig)ኪኸውን ድማ እዩ፡ ስም እግዚኣብሄር ዚጽውዕ ዘበለ ዂሉ ኺድሕን እዩ።

[**22**](https://www.betezion.com/bible-passage-adis?book=act&chap=2&v=tig)ኣቱም ሰብ እስራኤል፡ እዚ ቓልዚ ስምዑ፡ ባዕላትኩም ድማ ከም እትፈልጡ፡ የሱስ ብዓልናዝሬት፡ እቲ ኣምላኽ ኣብ ማእከልኩም ብእኡ ብዝገበሮ ሓይልን ተኣምራትን ትእምርትንኣምላኽ ዝመስከረሉ ሰብኣይ፡

[**23**](https://www.betezion.com/bible-passage-adis?book=act&chap=2&v=tig)ነቲ ኸምቲ ውዱእ ምኽሪ ኣምላኽ ከምቲ ናይ ጥንቲ ፍልጠቱን ኣሕሊፎም ዝሀብዎወሲድኩም ብኢድ እቶም ሕጊ ዜብሎም ሰቐልኩምዎን ቀተልኩምዎን።

[**24**](https://www.betezion.com/bible-passage-adis?book=act&chap=2&v=tig)ሞት ሒዙ ኼጽንዖ ስለ ዘይከኣለ ኸኣ፡ ኣምላኽ ካብ ማእሰረ ሞት ፈቲሑ ኣተንስኦ።

[**25**](https://www.betezion.com/bible-passage-adis?book=act&chap=2&v=tig)ዳዊት ብዛዕባኡ ይብል እዩ እሞ፡ ንእግዚኣብሄር ኲሉ ሳዕ ኣብ ቅድመይ እርእዮ፡ ንሱብየማነይ ስለ ዘሎ ኸኣ፡ ኣየንደልህጽን እየ።

[**26-27**](https://www.betezion.com/bible-passage-adis?book=act&chap=2&v=tig)ንነፍሰይ ኣብ ሲኦል ኣይትሐድጋን ኢኻ፡ ንቕዱስካ ድማ ጥፍኣት ኪርኢ ኣይትህቦን ኢኻ እሞ፡ ስለዚ ልበይ ተሐጐሰ ልሳነይ ከኣ እልል በለት፡ ስጋይውን ብተስፋ ኺሐድር እዩ።

[**28**](https://www.betezion.com/bible-passage-adis?book=act&chap=2&v=tig)መገዲ ህይወት ኣፍለጥካኒ፡ ኣብ ቅድሚ ገጽካ ኸኣ ሓጐስ ከተጽግበኒ ኢኻ።

[**29**](https://www.betezion.com/bible-passage-adis?book=act&chap=2&v=tig)ኣቱም ኣሕዋትና፡ ብዛዕባ ዳዊት ርእሲ ኣቦታት፡ ንሱ ኸም ዝሞተን ከም እተቐብረን፡ ንኣኻትኩም ብግሁድ ኪንገር ግቡእ እዩ። መቓብሩ ኸኣ ክሳዕ ሎሚ ኣብ ማእከልና አሎ።

[**30**](https://www.betezion.com/bible-passage-adis?book=act&chap=2&v=tig)እምብኣርከ ንሱ ነብዪ ዀይኑ፡ ሓደ ኻብ ፍረ ኸርሱ ኣብ ዝፋኑ ኪቕመጥ፡ ኣምላኽብማሕላ ኸም ዝመሐለሉ ኽንዲ ዝፈለጠ፡

[**31**](https://www.betezion.com/bible-passage-adis?book=act&chap=2&v=tig)ቅድም ርእዩ ብዛዕባ ትንሳኤ ክርስቶስ፡ ነፍሱ ኣብ ሲኦል ከም ዘይትተርፍ፡ ስጋኡ ኸኣጥፍኣት ከም ዘይርኢ፡ ተዛረበ።

[**32**](https://www.betezion.com/bible-passage-adis?book=act&chap=2&v=tig)ኣምላኽ ነዚ የሱስ እዚ ኣተንሲእዎ፡ በዚ ንሕና ዂላትና ምስክር ኢና።

[**33**](https://www.betezion.com/bible-passage-adis?book=act&chap=2&v=tig)ሕጂ ድማ ናብ የማን ኣምላኽ ልዕል ምስ በለ፡ ተስፋ መንፈስ ቅዱስ ከኣ ካብ ኣቦ ምስተቐበለ፡ ነዚ ንስኻትኩም እትርእይዎን እትሰምዕዎን ዘሎኹም ንሱ ኣፍሰሶ።

[**34-35**](https://www.betezion.com/bible-passage-adis?book=act&chap=2&v=tig)ዳዊት ባዕሉ ደኣ፡ ጐይታ ንጐይታይ፡ ንጸላእትኻ መርገጽ እግርኻ ኽሳዕ ዝገብሮምኣብ የማነይ ተቐመጥ፡ በሎ። ይብል እምበር፡ ንሱስ ናብ ሰማይ ኣይዐረገን።

[**36**](https://www.betezion.com/bible-passage-adis?book=act&chap=2&v=tig)እምብኣርሲ ኣምላኽ ነዚ ንስኻትኩም ዝሰቐልኩምዎ የሱስ፡ ንእኡ ጐይታን ክርስቶስን ከምዝገበሮ፡ ብዘላ ቤት እስራኤል ብርግጽ ትፍለጥ።

[**37**](https://www.betezion.com/bible-passage-adis?book=act&chap=2&v=tig)ሽዑ፡ እዚ ምስ ሰምዑ፡ ልቦም ተወግኤ እሞ፡ ንጴጥሮስን ነቶም ካልኦት ሃዋርያትን፡ ኣቱምኣሕዋትና፡ እንታይ ንግበር፡ በልዎም።

[**38-39**](https://www.betezion.com/bible-passage-adis?book=act&chap=2&v=tig)ጴጥሮስ ከኣ፡ እቲ ተስፋ ንኣኻትኩምን ንደቅኹምን ነቶም ኣብ ርሑቕ ዘለዉ ዂሎም፡እግዚኣብሄር ኣምላኽና ዚጽውዖም ዘበሉን እዩ እተዋህበ እሞ፡ ተነስሑ ነፍሲ ወከፍኩም ከኣብስም የሱስ ክርስቶስ ንሕድገት ሓጢኣት ይጠመቕ፡ ህያብ መንፈስ ቅዱስውን ክትቅበሉ ኢኹምበሎም።

[**40**](https://www.betezion.com/bible-passage-adis?book=act&chap=2&v=tig)ካብዚ ቔናን ወለዶዚ ድሐኑ፡ እናበለ ኸኣ ብዙሕ ካልእ ቃል መስከረሎምን መዐዶምን።

[**41**](https://www.betezion.com/bible-passage-adis?book=act&chap=2&v=tig)እቶም ሽዑ ዘረባኡ ባህ ኢልዎም እተቐበሉ ተጠምቁ። በታ መዓልቲ እቲኣ ኣስታት ሰለስተ ሽሕ ነፍሳት ናብታ ማሕበር ተወሰኻ።

[**42**](https://www.betezion.com/bible-passage-adis?book=act&chap=2&v=tig)ብትምህርቲ ሃዋርያትን ብሕብረትን ብምቚራስ እንጌራን ብጸሎትን ጸኒዖም ነበሩ።

[**43**](https://www.betezion.com/bible-passage-adis?book=act&chap=2&v=tig)ኣብ ኲሉ ነፍሲ ፍርሃት ኰነ፡ ብዙሕ ተኣምራትን ትእምርትን ድማ ብሃዋርያት ተገብረ።

[**44**](https://www.betezion.com/bible-passage-adis?book=act&chap=2&v=tig)እቶም ዝአመኑ ዂላቶም ከኣ ብሓንሳእ ነበሩ፡ ዘለዎም ኲሉውን ብርኪ ነበረ።

[**45**](https://www.betezion.com/bible-passage-adis?book=act&chap=2&v=tig)መሬቶምን ጥሪቶምን ይሸጡ፡ ንዂሎም ከኣ ከከም ዘድልዮም ይመቕልዎም ነበሩ።

[**46**](https://www.betezion.com/bible-passage-adis?book=act&chap=2&v=tig)ኣብ ጸጽባሕ ብሕብረት ኣብ ቤተ መቕደስ ከየቛረጹ ጸኒዖም ይእከቡ ነበሩ፡ ኣብ ኣባይቲእንጌራ እናቘረሱ፡ ብሓጐስን ብግሩህ ልብን ንኣምላኽ እናኣመስገኑ ብሓንሳእ ኰይኖም ይበልዑነበሩ።

[**47**](https://www.betezion.com/bible-passage-adis?book=act&chap=2&v=tig)ኣብ ኲሉ ህዝቢ ኸኣ ዕድል ነበሮም። እግዚኣብሄር ድማ ዚድሕኑ ኣብ ጸጽባሕ ናብታማሕበር ይውስኽ ነበረ።

[**1**](https://www.betezion.com/bible-passage-adis?book=act&chap=3&v=tig)ጴጥሮስን ዮሃንስን ብታስዐይቲ ሰዓት ብጊዜ ጸሎት ናብ ቤተ መቕደስ ብሓንሳእ ደየቡ።

[**2**](https://www.betezion.com/bible-passage-adis?book=act&chap=3&v=tig)ካብ ከርሲ ኣዲኡ ሒዙ ኣእጋሩ ዝሞተ ሰብኣይ ካብቶም ናብ ቤተ መቕደስ ዚአትው ምጽዋትምእንቲ ኺልምን፡ ጾይሮም ኣብ ጸጽባሕ ኣብታ ጽብቕቲ እትበሀል ደገ ቤተ መቕደስ የቐምጥዎነበሩ።

[**3**](https://www.betezion.com/bible-passage-adis?book=act&chap=3&v=tig)ንሱ ኸኣ ጴጥሮስን ዮሃንስን ናብ ቤተ መቕደስ ኪኣትዉ ኸም ዝደለዩ ምስ ረአዮም፡ኪምጽዉቱሉ ለመኖም።

[**4**](https://www.betezion.com/bible-passage-adis?book=act&chap=3&v=tig)ጴጥሮስ ምስ ዮሃንስ ኰይኑ ጠመቶ እሞ፡ ናባና ጠምት፡ በሎ።

[**5**](https://www.betezion.com/bible-passage-adis?book=act&chap=3&v=tig)ንሱ ኸኣ ካባታቶም ገለ ዚረክብ መሲልዎ፡ ተኲሩ ጠመቶም።

[**6**](https://www.betezion.com/bible-passage-adis?book=act&chap=3&v=tig)ጴጥሮስ ከኣ፡ ወርቅን ብሩርን የብለይን፡ እቲ ዘሎኒ ግና እህበካ፡ ብስም የሱስ ክርስቶስናዝሬታዊ ተንስእ እሞ ኺድ፡ በሎ።

[**7**](https://www.betezion.com/bible-passage-adis?book=act&chap=3&v=tig)ብየማነይቲ ኢዱ ሒዙ ኸኣ ኣተንስኦ፡ ብኡ ብኡውን ኣእጋሩን ዓክዓካሪቶኡን ጸንዔ።

[**8**](https://www.betezion.com/bible-passage-adis?book=act&chap=3&v=tig)ስር ኢሉ ኸኣ ደው በለ ተዛወረውን። እናተዛወረን እናተሰራሰረን ንኣምላኽ እናኣመስገነን ከኣ ምሳታቶም ናብ ቤተ መቕደስ አተወ።

[**9**](https://www.betezion.com/bible-passage-adis?book=act&chap=3&v=tig)ኲሎም እቶም ህዝቢ ድማ ንሱ ኪኸይድን ንኣምላኽ ኬመስግንን ከሎ ረአይዎ።

[**10**](https://www.betezion.com/bible-passage-adis?book=act&chap=3&v=tig)እቲ ኣብታ ጽብቕቲ ደገ ቤተ መቕደስ ተቐሚጡ ምጽዋት ዚልምን ዝነበረ ምዃኑኣለልዮምዎ፡ በቲ ኣብኡ ዝዀነ ነገር ብስምባድን ብምግራምን መልኡ።

[**11**](https://www.betezion.com/bible-passage-adis?book=act&chap=3&v=tig)ኣብ ጴጥሮስን ዮሃንስን ለጊቡ ኸሎ ኸኣ፡ ኲሉ እቲ ህዝቢ እናተገረመ ኣብቲ ገበላ ሰሎሞንዚብሀል ናባታቶም ጐየየ።

[**12**](https://www.betezion.com/bible-passage-adis?book=act&chap=3&v=tig)ጴጥሮስ ግና ምስ ረአዮም፡ ነቶም ህዝቢ መለሰሎም፡ ከምዚ ኢሉ፡ ኣቱም ሰብ እስራኤል፡ንምንታይ በዚ ትግረሙ፡ ብገዛእ ሓይልና ወይስ ብጽድቅና ነዚ ኪኸይድ ከም ዝገበርናዮስ፡ ንምንታይ ንኣና ትጥምቱ አሎኹም።

[**13**](https://www.betezion.com/bible-passage-adis?book=act&chap=3&v=tig)ኣምላኽ ኣብርሃምን ይስሃቅን ያእቆብን፡ ኣምላኽ ኣቦታትና፡ ንወዱ የሱስ ኣኽበሮ፡ ጲላጦስኪፍታሕ ምስ ፈረደሉ፡ ንስኻትኩም ንእኡ ኣሕሊፍኩም ሃብኩምዎን ኣብ ቅድሚኡኸሓድኩምዎን።

[**14**](https://www.betezion.com/bible-passage-adis?book=act&chap=3&v=tig)እወ፡ ንስኻትኩም ነቲ ቅዱስን ጻድቕን ክሒድኩምሲ፡ ነቲ ነፍሲ ዝቐተለ ሰብኣይኪምሕረልኩም ለመንኩም።

[**15**](https://www.betezion.com/bible-passage-adis?book=act&chap=3&v=tig)ነቲ ራእሲ ህይወት ቀተልኩምዎ። ንእኡ ኣምላኽ ካብ ምውታት ኣተንስኦ፡ ንሕና ኸኣ፡ ነዚምስክሩ ኢና።

[**16**](https://www.betezion.com/bible-passage-adis?book=act&chap=3&v=tig)ብስሙ ምእማን ከኣ፡ ስሙ ነዚ እትርእይዎን እትፈልጥዎን ሰብኣይ ኣጽንዖ፡ እታ ብእኡምእማን ድማ ነዚ ኣብ ቅድሚ ዂላትኩም ምሉእ ጥዕና ሀበቶ።

[**17**](https://www.betezion.com/bible-passage-adis?book=act&chap=3&v=tig)ሕጂ ድማ፡ ኣሕዋተይ፡ ከምቶም መኳንንትኹም ነዚ ብዘይ ፍልጠት ከም ዝገበርኩምዎ፡እፈልጥ አሎኹ።

[**18**](https://www.betezion.com/bible-passage-adis?book=act&chap=3&v=tig)ግናኸ ክርስቶስ መከራ ኸም ዚረክብ፡ ኣምላኽ ቅድም ብኣፍ ኲላቶም ነብያት ዝነገሮኸምኡ ፈጸሞ።

[**19**](https://www.betezion.com/bible-passage-adis?book=act&chap=3&v=tig)እምበኣርስኸ ሓጢኣትኩም ምእንቲ ኺድምስሰልኩም፡ ካብ ገጽ እግዚኣብሄር ከኣ ዘመንዕረፍቲ ምእንቲ ኺመጻልኩም፡

[**20**](https://www.betezion.com/bible-passage-adis?book=act&chap=3&v=tig)ነቲ ቕድም ንኣኻትኩም እተሐርየ ክርስቶስ ከኣ ምእንቲ ኺሰደልኩምሲ፡ ተነስሑን ተመለሱን።

[**21**](https://www.betezion.com/bible-passage-adis?book=act&chap=3&v=tig)ክሳዕ እቲ፡ ኣምላኽ ካብ ጥንቲ ብኣፍ ቅዱሳን ነብያቱ እተዛረቦ ዘመን ምቕናዕ ኲሉ፡ሰማይ ንየሱስ ክትቅበሎ ይግባእ እዩ።

[**22**](https://www.betezion.com/bible-passage-adis?book=act&chap=3&v=tig)ሙሴ ድማ፡ እግዚኣብሄር ኣምላኽኩም ከም ዝኸማይ ዝበለ ነብዪ ኻብ ኣሕዋትኩምኬተንስኣልኩም እዩ እሞ፡ ንሱ ዚብለኩም ዘበለ ዂሉ ስምዑ።

[**23**](https://www.betezion.com/bible-passage-adis?book=act&chap=3&v=tig)ኪኸውን ከኣ እዩ፡ ነቲ ነብዪ እቲ ዘይትሰምዕ ዘበለት ነፍሲ ኻብ ህዝባ ኽትምንቈስ እያ፡ በለ።

[**24**](https://www.betezion.com/bible-passage-adis?book=act&chap=3&v=tig)ኲላቶም ነብያት ድማ ካብ ሳሙኤል ሒዞም ክሳዕ እቶም ድሕሪኦም እተዛረቡ ዂላቶም፡እዘን መዓልትታት እዚኣተን እዮም ዘበሰሩ።

[**25**](https://www.betezion.com/bible-passage-adis?book=act&chap=3&v=tig)ንስኻትኩም ውሉድ ነብያትን ውሉድ እቲ፡ ኣምላኽ ንኣብርሃም፡ ኲሎም ኣህዛብ ምድሪብዘርእኻ ኺባረኹ እዮም፡ ኢሉ ምስ ኣቦታትና ዝአተዎ ኺዳንን ኢኹም።

[**26**](https://www.betezion.com/bible-passage-adis?book=act&chap=3&v=tig)ኣምላኽ ንነፍሲ ወከፍኩም ካብ ክፍኣቱ እናመለሰ ምእንቲ ኺባርኸኩምሲ፡ ንወዱ ኣተንሲኡቕድሚ ዂሉ ናባኻትኩም ለአኾ።

[**1**](https://www.betezion.com/bible-passage-adis?book=act&chap=4&v=tig)ንህዝቢ ኺነግሩ ኸለዉ፡ ካህናትን ሓለቓ ሓለውቲ ቤተ መቕደስን ሰዱቃውያንን መጽዎም፡

[**2**](https://www.betezion.com/bible-passage-adis?book=act&chap=4&v=tig)ንህዝቢ ስለ ዝመሀሩን፡ ትንሳኤ ኻብ ምውታት ብየሱስ ስለ ዝሰበኹን፡ ሐሪቖም፡

[**3**](https://www.betezion.com/bible-passage-adis?book=act&chap=4&v=tig)ኢዶም ዘርጊሖም ሐዝዎም፡ ምድሪ መስዩ ነበረ እሞ፡ ክሳዕ ንጽብሒቱ ናብ ቤት ማእሰርቲኣእተውዎም።

[**4**](https://www.betezion.com/bible-passage-adis?book=act&chap=4&v=tig)ካብቶም ነቲ ቓሎም ዝሰምዖዎ ብዙሓት አመኑ። ቁጽሪ እቶም ሰብኡት ከኣ ኣስታት ሓሙሽተሽሕ ኰነ።

[**5-6**](https://www.betezion.com/bible-passage-adis?book=act&chap=4&v=tig)ንጽብሒቱ ድማ ዀነ፡ መኳንንቶምን ዓበይቶምን ጸሓፍቶምን ምስኦም ድማ ሃና ሊቀ ኻህናትን ቀያፋን ዮሃንስን እስክንድሮስን ካብ ዓሌት ሊቃውንቲ ኻህናት ዘበሉ ዅሎምን ኣብየሩሳሌም ተአከቡ።

[**7**](https://www.betezion.com/bible-passage-adis?book=act&chap=4&v=tig)ኣብ ማእከል ደው ኣቢሎም ድማ፡ በየናይ ሓይሊ ወይስ በየናይ ስም ኢኹም ነዚዝገነበርኩምዎ፡ ኢሎም ሐተትዎም።

[**8**](https://www.betezion.com/bible-passage-adis?book=act&chap=4&v=tig)ሽዑ ጴጥሮስ መንፈስ ቅዱስ መልኦ እሞ በሎም፡ ኣቱም መኳንንቲ ህዝብን ዓበይትን፡

[**9**](https://www.betezion.com/bible-passage-adis?book=act&chap=4&v=tig)ሎሚ ንሕና ንሓደ ሕሙም ሰብኣይ ብዝዀነ ጽቡቕ ግብሪ ንሱውን ብዝሐወየሉ ኻብእንምርመር፡

[**10**](https://www.betezion.com/bible-passage-adis?book=act&chap=4&v=tig)ብስም እቲ ንስኻትኩም ዝሰቐልኩምዎ እሞ፡ ኣምላኽ ካብ ምውታት ዘተንስኦ የሱስ ክርስቶስናዝሬታዊ፡ ብእኡ እዚ ኣብ ቅድሜኹም ጥዕዩ ደው ኢሉ ኸም ዘሎ፡ ኣብ ኲላትኩምን ኣብኲሉ ህዝቢ እስራኤልን ይፈለጥ።

[**11**](https://www.betezion.com/bible-passage-adis?book=act&chap=4&v=tig)እቲ ንስኻትኩም ነደቕቲ ዝነዐቕኩምዎ እሞ ርእሲ መኣዝን ዝዀነ እምኒ፡ ንሱ እዩ።

[**12**](https://www.betezion.com/bible-passage-adis?book=act&chap=4&v=tig)ብእኡ ኽንድሕን ዚግባእ ካልእ ስም ኣብ ትሕቲ ሰማይ ንሰብ ኣይተዋህበን እሞ፡ ምድሓንብሓደ ኻልእ ከቶ የልቦን።

[**13**](https://www.betezion.com/bible-passage-adis?book=act&chap=4&v=tig)ትብዓት ጴጥሮስን ዮሃንስን ምስ ረአዩ ዘይተማህሩ ጭዋታት ሰባት ምዃኖም ከኣ ምስ ተረድኡ፡ ገረሞም፡ ምስ የሱስ ከም ዝነበሩ ድማ አለለይዎም።

[**14**](https://www.betezion.com/bible-passage-adis?book=act&chap=4&v=tig)እቲ ዝሐወየ ሰብኣይ፡ ምስኦም ደው ኢሉ ምስ ረአይዎ፡ ዚዛረብዎ ሰአኑ።

[**15-16**](https://www.betezion.com/bible-passage-adis?book=act&chap=4&v=tig)ኻብ ዋዕላ ኼግልሱ ኣዘዝዎም እሞ፡ ኣሉ ኽንብላ ዘይዀነልና፡ ኣብ የሩሳሌም ኣብዚነብሩ ዂላቶም እተጋህደት ፍልጥቲ ተኣምራት ብኣታቶም ተገይራ እያ እሞ፡ ነዞም ሰባትእዚኣቶም እንታይ ክንገብር ኢና፡ ኢሎም ተመኻኸሩ።

[**17**](https://www.betezion.com/bible-passage-adis?book=act&chap=4&v=tig)ኣብ ህዝቢ ምእንቲ እምብዛ ኸይውረ ግና፡ ደጊም ንሓደ ሰብ እኳ ኸይነግሩ ኣምሪርናንግንሓዮም፡ በሉ።

[**18**](https://www.betezion.com/bible-passage-adis?book=act&chap=4&v=tig)ጸዊዖም ድማ፡ ብስም የሱስ ንሓደ እኳ ኸይነግሩ ወይስ ከይምህሩ፡ ኣዘዝዎም።

[**19-20**](https://www.betezion.com/bible-passage-adis?book=act&chap=4&v=tig)ጴጥሮስን ዮሃንስን ግና፡ ንሕናስ ነቲ ዝርኤናዮን ዝሰማዕናዮን ምዝራቡ ኽንሓድግኣይኰነልናን እዩ እሞ፡ ካብ ኣምላኽ ንኣኻትኩም ምእዛዝ ኣብ ቅድሚ ኣምላኽ ቅኑዕ እንተዀይኑስ፡ እስኪ ባዕላትኩም ፍረዱ፡ በልዎም።

[**21-22**](https://www.betezion.com/bible-passage-adis?book=act&chap=4&v=tig)እቲ ናይ ምጥዓይ ተኣምራት እተገብረሉ ሰብኣይ፡ ዕድሚኡ ልዕሊ ኣርብዓ ዓመት ስለዝነበረ፡ ኲሎም በቲ ዝዀነ ንኣምላኽ የመስግኑ ነበሩ እሞ፡ ንሳቶምውን ብዛዕባ እቲ ህዝቢኸመይ ገይሮም ከም ዚቐጽዕዎም ምስ ሰአኑ፡ ኣፈራሪሆም ሐደግዎም።

[**23**](https://www.betezion.com/bible-passage-adis?book=act&chap=4&v=tig)ምስ ተፈትሑ ኸኣ፡ ናብ ሰቦም ከይዶም፡ ሊቃውንቲ ኻህናትን ዓበይትን ዝበልዎ ዂሉ፡ተዛረብዎም።

[**24**](https://www.betezion.com/bible-passage-adis?book=act&chap=4&v=tig)እዚ ምስ ሰምዑ፡ ብሓንሳእ ሐቢሮም ድምጾም ናብ ኣምላኽ ኣልዒሎም በሉ፡ ዎ ሰማይንምድርን ባሕርን ኣባታተን ዘሎ ዂሉን ዝገበርካ ጐይታ፡

[**25**](https://www.betezion.com/bible-passage-adis?book=act&chap=4&v=tig)ከምቲ ብመንፈስ ቅዱስ ብኣፍ ኣቦና ዳዊት ባርያኻ፡ ስለምንታይ ኣህዛብ ሐረቑ፡ ህዝብስከንቱ ሐሰቡ፧

[**26**](https://www.betezion.com/bible-passage-adis?book=act&chap=4&v=tig)ነገስታ ምድሪ ተላዕሉ፡ እቶም መኳንንቲ ድማ ንእግዚኣብሄርን ንመሲሁን ኪጻረሩ ብሓደተኣከቡ፡ ዝበልካዮ፡

[**27-28**](https://www.betezion.com/bible-passage-adis?book=act&chap=4&v=tig)እቲ ኢድካን ምኽርኻን ኪኸውን ኢሉ፡ ቅድም ዝመደቦ ምእንቲ ኺገብሩ፡ ብሓቂሄሮድስን ጶንጥዮስ ጲላጦስን ምስ ኣህዛብን ምስ ዓሌታት እስራኤልን ኰይኖም፡ ነቲ ንስኻዝቐባእካዮ ቅዱስ ወድኻ የሱስ ክርስቶስ ኣብዛ ኸተማ እዚኣ ንምጽራር ተኣከቡ።

[**29-30**](https://www.betezion.com/bible-passage-adis?book=act&chap=4&v=tig)ሕጂ ድማ፡ ጐይታይ፡ ናብ ምፍርራሆም ርኤ፡ ብስም እቲ ቅዱስ ወድኻ የሱስ፡ ምሕዋይሕሙማትን ትእምርትን ተኣምራትን ኪኸውን፡ ኢድካ ዘርግሕ፡ ንባሮትካ ድማ ብዂሉ ትብዓትቃልካ ኺዛረቡ ሀቦም።

[**31**](https://www.betezion.com/bible-passage-adis?book=act&chap=4&v=tig)ምስ ለመኑ ኸኣ፡ እታ ተኣኪቦምላ ዘለዉ ስፍራ ተናወጸት፡ ኲላቶም ከኣ መንፈስ ቅዱስመልኡ፡ ቃል ኣምላኽውን ብትብዓት ተዛረቡ።

[**32**](https://www.betezion.com/bible-passage-adis?book=act&chap=4&v=tig)እቶም ዝአመኑ ዂላቶም ሓንቲ ልብን ሓንቲ ነፍስን ነበሩ፡ ብዂሉ ብርኪ ነበሩ እምበር፡ሓደ እኳ ኻብ ገንዘቡ፡ እዚ ናተይ እዩ፡ ዚብል ኣይነበሮምን።

[**33**](https://www.betezion.com/bible-passage-adis?book=act&chap=4&v=tig)ሃዋርያት ከኣ ብብዙሕ ሓይሊ ብዛዕባ ትንሳኤ ጐይታና የሱስ ክርስቶስ ይምስክሩ ነበሩ፡ ኣብኲሎም ከኣ ዓብዪ ጸጋ ነበረ።

[**34-35**](https://www.betezion.com/bible-passage-adis?book=act&chap=4&v=tig)ኲላቶም መሬት ወይስ ኣባይቲ ዘለዎም ዘበለ ሸይጦም፡ ንዋጋ እቲ እተሸጠ የምጽእዎነበሩ እሞ፡ ኣብ ጥቓ እግሪ ሃዋርያት የንብርዎ፡ ንነፍሲ ወከፍ ከኣ ከከም ዜድልዮ ይመቕልዎነበሩ፡ ስለዚ ሓደ ሽጉር እኳ ኣይነበሮምን።

[**36**](https://www.betezion.com/bible-passage-adis?book=act&chap=4&v=tig)ዮሴፍ ከኣ፡ ብሃዋርያት በርናባስ እተባህለ፡ ወዲ ምጽንናዕ ዝትርጒሙ፡ ሌዋዊ፡ ቆጵሮስዝዓሌቱ፡

[**37**](https://www.betezion.com/bible-passage-adis?book=act&chap=4&v=tig)ነቲ ዘለዎ ግራት ሸይጡ፡ ነቲ ገንዘብ ኣምጺኡ ኣብ ጥቓ እግሪ ሃዋርያት ኣንበሮ።

[**1**](https://www.betezion.com/bible-passage-adis?book=act&chap=5&v=tig)ሃናንያ ዝስሙ ሰብኣይ ምስ ሰጲራ ሰበይቱ ምድሩ ሸጠ።

[**2**](https://www.betezion.com/bible-passage-adis?book=act&chap=5&v=tig)ካብቲ ዋጋኡ ኸኣ ምስ ሰበይቱ ተማኺሩ መቒሉ ኣትረፈ፡ ነቲ ሓደ ምቃል ድማ ኣብ ጥቓእግሪ ሃዋርያት ኣንበሮ።

[**3**](https://www.betezion.com/bible-passage-adis?book=act&chap=5&v=tig)ጴጥሮስ ከኣ፡ በል ሃናንያ፡ ንመንፈስ ቅዱስ ክትሕሱ ኻብ ዋጋ እቲ ምድሪ ኸኣ መቒልካኽትሐብእሲ፡ ስለምንታይ ሰይጣን ንልብኻ መልኦ፧

[**4**](https://www.betezion.com/bible-passage-adis?book=act&chap=5&v=tig)ከይተሸጠስ ናትካዶ ኣይነበረን፧ ምስ ሸጥካዮስ፡ ኣብ ኢድካዶ ኣይነበረን፧ ከመይ ጌርካኸ ነዚነገርዚ ብልብኻ ሐሰብካዮ፧ ንኣምላኽ እምበር፡ ንሰብ ኣይሐሶኻን፡ በሎ።

[**5**](https://www.betezion.com/bible-passage-adis?book=act&chap=5&v=tig)ሃናንያ እዚ ቓልዚ ምስ ሰምዔ፡ ወደቐ፡ ነፍሱ ኸኣ ወጸት። እቶም እዚ ዝሰምዑ ዘበሉዂሎም ከኣ ኣዝዮም ፈርሁ።

[**6**](https://www.betezion.com/bible-passage-adis?book=act&chap=5&v=tig)ኣጒባዝ ድማ ተንሲኦም ገነዝዎ፡ ተሰኪሞም ኣውጺኦምውን ቀበርዎ።

[**7**](https://www.betezion.com/bible-passage-adis?book=act&chap=5&v=tig)ኰነ ኸኣ፡ ብድሕሪኡ ኣስታት ሰለስተ ሰዓት ኣቢሉ ሰበይቱ፡ እቲ ዝዀነ ኸይፈለጠት፡ኣተወት።

[**8**](https://www.betezion.com/bible-passage-adis?book=act&chap=5&v=tig)ጴጥሮስ ከኣ፡ እስኪ ንገርኒ፡ ንመሬትኩምዶ በዚ ኽንድዚ ኢኹም ዝሸጥኩምዎ፧ ኢሉመለሰላ። ንሳ ኸኣ፡ እወ፡ በዚ ኽንድዚ እዩ፡ በለት።

[**9**](https://www.betezion.com/bible-passage-adis?book=act&chap=5&v=tig)ጴጥሮስ ድማ፡ ከመይከ መንፈስ እግዚኣብሄር ንምፍታን እተሰማማዕኩም፧ ኣእጋር እቶምንሰብኣይኪ ዝቐበሩ እንሆ፡ ኣብ ደገ ኣለዋ፡ ንኣኺ ድማ ኬውጽኡኺ እዮም፡ በላ።

[**10**](https://www.betezion.com/bible-passage-adis?book=act&chap=5&v=tig)ብኡብኡ ኣብ ጥቓ እግሩ ወደቐት እሞ ነፍሳ ወጸት። እቶም ኣጒባዝ ምስ ኣተዉ፡ ሞይታጸንሓቶም፡ ተሰኪሞም ኣውጺኦም ከኣ ኣብ ጥቓ ሰብኣያ ቐበርዋ።

[**11**](https://www.betezion.com/bible-passage-adis?book=act&chap=5&v=tig)ኣብ ብዘላ እታ ማሕበርን ኣብቶም ነዚ ነገርዚ ዝሰምዑ ዘበሉ ዂላቶምን ከኣ ብዙሕ ፍርሃትኰነ።

[**12**](https://www.betezion.com/bible-passage-adis?book=act&chap=5&v=tig)ብኢድ ሃዋርያት ድማ ብዙሕ ትእምርትን ተኣምራትን ኣብ ማእከል እቲ ህዝቢ ተገብረ፡ኲላቶም ድማ ብሓንቲ ልቢ ሐቢሮም ኣብ ገበላ ሰሎሞን ነበሩ።

[**13**](https://www.betezion.com/bible-passage-adis?book=act&chap=5&v=tig)ካብቶም ካልኦት ደፊሩ እተጸምበሮም ኣይነበረን፡ እቲ ህዝቢ ግና የኽብሮም ነበረ።

[**14**](https://www.betezion.com/bible-passage-adis?book=act&chap=5&v=tig)ዝበለጸ እኳ ብዙሓት ሰብኡትን ኣንስትን ብጐይታ ዚአምኑ ይውሰኽዎም ነበሩ፡

[**15**](https://www.betezion.com/bible-passage-adis?book=act&chap=5&v=tig)ጴጥሮስ ኪሐልፍ ከሎ፡ ጽላሎቱ ኣብ ገሊኦም ምእንቲ ኺወድቕ ኢሎም፡ ንሕሙማት ኣብዓራትን ኣብ ቃሬዛን ገይሮም፡ ተሰኪሞም ናብ ኣደባባይ የውጽእዎም ነበሩ።

[**16**](https://www.betezion.com/bible-passage-adis?book=act&chap=5&v=tig)ኣብ ዙርያ የሩሳሌም ካብ ዘለዋ ኸተማታት ከኣ ብዙሓት ተኣኪቦም ይጒዐዙ ነበሩ፡ሕሙማትን ብርኹሳት መናፍስቲ ዚሳቐዩን ድማ ኣምጽኡ ዂላቶምውን ሐወዩ።

[**17**](https://www.betezion.com/bible-passage-adis?book=act&chap=5&v=tig)ሽዑ እቲ ሊቀ ኻህናት ምስቶም ምስኡ ዝነበሩ ዂላቶም ኰይኑ፡ ንሳቶም ከኣ ሻራሰዱቃውያን እዮም፡ ቅንኣት መሊእዎም ተንስኡ።

[**18**](https://www.betezion.com/bible-passage-adis?book=act&chap=5&v=tig)ኣእዳዎም ዘርጊሖም ንሃዋርያት ሐዝዎም፡ ናብ ቤት ማእሰርቲ ህዝቢውን ኣእተውዎም።

[**19-20**](https://www.betezion.com/bible-passage-adis?book=act&chap=5&v=tig)መልኣኽ እግዚኣብሄር ግና ብለይቲ ማዕጾ ቤት ማእሰርቲ ኸፊቱ ንወጻኢ ኣውጺኡ፡ኪዱ፡ ኣብ ቤተ መቕደስ ደው ኢልኩም፡ እዚ ዂሉ ቓል ህይወት ንህዝቢ ንገሩ፡ በሎም።

[**21**](https://www.betezion.com/bible-passage-adis?book=act&chap=5&v=tig)እዚ ምስ ሰምዑ፡ ኣብ ምውጋሕ ምድሪ ናብ ቤተ መቕደስ ኣትዮም መሀሩ። እቲ ሊቀ ኻህናት እቶም ምስኡ ዘለውን ግና መጹ፡ እቶም ዋዕላን ኲሎም ዓበይቲ ደቂ እስራኤልን ድማኪእከቡ ጸውዑ። ኬምጽእዎም ከኣ ናብ ቤት ማእሰርቲ ለአኹ።

[**22-23**](https://www.betezion.com/bible-passage-adis?book=act&chap=5&v=tig)እቶም ገላዉ ግና ምስ መጹ፡ ኣብ ቤት ማእሰርቲ ኣይረኸብዎምን፡ ተመሊሶም፡ እቲ ቤት ማእሰርቲ ተዐጽዩ ብዂሉ ድማ ገጢሙ፡ እቶም ሐለዉቲውን ኣብ ኣፍ ደገ ደው ኢሎምጸኒሖምና፡ ምስ ከፈትናዮ ግና፡ ኣብ ውሽጡ ሓደ እኳ ኣይረኸብናን፡ ኢሎም ነገርዎም።

[**24**](https://www.betezion.com/bible-passage-adis?book=act&chap=5&v=tig)እቲ ሓለቓ ሓለውቲ ቤተ መቕደስን ሊቃውንቲ ኻህናትን እዚ ነገርዚ ምስ ሰምዑ፡ እንታይ ኰን ይኸውን እዚ፧ ኢሎም፡ ብዛዕባኦም ዚብልዎ ሰኣኑ።

[**25**](https://www.betezion.com/bible-passage-adis?book=act&chap=5&v=tig)ሓደ መጺኡ ግና፡ እቶም ኣብ ቤት ማእሰርቲ ዘእቶኹምዎም ሰባትሲ፡ እነዉ፡ ኣብ ቤተ መቕደስ ደው ኢሎም ንህዝቢ ይምህሩ አለዉ፡ ኢሉ ነገሮም።

[**26**](https://www.betezion.com/bible-passage-adis?book=act&chap=5&v=tig)ሽዑ እቲ ሓለቓ ሓለውቲ ቤተ መቕደስ ምስቶም ገላዉኡ ኸይዱ ኣምጽኦም፡ እቲ ህዝቢብዳርባ እምኒ ኸይቀትሎም ስለ ዝፈርሁ ግና ኣየጋፍዕዎምን።

[**27-28**](https://www.betezion.com/bible-passage-adis?book=act&chap=5&v=tig)ምስ ኣምጽእዎም፡ ኣብቲ ዋዕላ ደው ኣበልዎም። እቲ ሊቀ ኻህናት ድማ፡ በዚ ስም እዚኸይትምህሩዶ ኣምሪርና ኣይከልከልናኩምን፧ እንሆ ኸኣ፡ ንየሩሳሌም ብትምህርትኹምመሊእኩምዋ ደም እቲ ሰብኣይ እቲ ናብ ልዕሌና ኸተምጽኡ ትደልዩ አሎኹም፡ ኢሉመርመሮም።

[**29**](https://www.betezion.com/bible-passage-adis?book=act&chap=5&v=tig)ጴጥሮስን ሃዋርያትን ግና፡ ካብ ንሰብሲ ንኣምላኽ ምእዛዝ እዩ ዚግባእ።

[**30**](https://www.betezion.com/bible-passage-adis?book=act&chap=5&v=tig)ነቲ ንስኻትኩም ኣብ ዕጸይቲ ሰቒልኩም ዝቐተልኩምዎ የሱስ፡ ኣምላኽ ኣቦታትናኣተንስኦ።

[**31**](https://www.betezion.com/bible-passage-adis?book=act&chap=5&v=tig)ንእስራኤል ንስሓን ሕድገት ሓጢኣትን ምእንቲ ኺህብሲ ኣምላኽ ንእኡ ራእስን መድሓንንገይሩ ናብ የማኑ ልዕል ኣበሎ።

[**32**](https://www.betezion.com/bible-passage-adis?book=act&chap=5&v=tig)ንሕና ድማ ነዚ ነገርዚ ምስክር ኢና፡ እቲ፡ ኣምላኽ ነቶም ዚእዘዝዎ ዝሀቦም መንፈስቅዱስውን ምስክር ኣዩ፡ ኢሎም መለሱሎም።

[**33**](https://www.betezion.com/bible-passage-adis?book=act&chap=5&v=tig)እዚ ምስ ሰምዑ፡ ሐረቑ ኪቐትልዎም ድማ ተማኸሩ።

[**34**](https://www.betezion.com/bible-passage-adis?book=act&chap=5&v=tig)ግናኸ ሓደ ኣብቲ ዂሉ ህዝቢ ዝኸበረ መምህር ሕጊ፡ ገማልኤል ዝስሙ ፈሪሳዊ፡ ኣብቲዋዕላ ተንሲኡ፡ ንሃዋርያት ሓንሳእ ኬግልስዎም ኣዘዘ፡

[**35**](https://www.betezion.com/bible-passage-adis?book=act&chap=5&v=tig)በሎም ድማ፡ ኣቱም ሰብ እስራኤል፡ ኣብዞም ሰባት እዚኣቶም ክትገብርዎ እትሐስብዎዘሎኸም ተጠንቀቑሉ።

[**36**](https://www.betezion.com/bible-passage-adis?book=act&chap=5&v=tig)ቅድሚ እዚ ወርሓት እዚ ቴዎዳስ፡ ኣነ ዓብዪ እየ፡ ኢሉ ተንስኤ፡ ኣርባዕተ ሚእቲዚኣኽሉ ሰባት ከኣ ሰዐብዎ። ንሱ ጠፍኤ፡ እቶም ዝሰዐብዎ ዘበሉ ድማ ተበተኑ፡ ከምዘይነበሩውን ኰኑ።

[**37**](https://www.betezion.com/bible-passage-adis?book=act&chap=5&v=tig)ብድሕሪኡ ይሁዳ፡ እቲ ገሊላዊ፡ በተን ቅነ ጽሕፈት ግብሪ ተንስኤ፡ ብዙሕ ህዝቢ ኸኣኣስድዔ። ንሱውን ጠፍኤ፡ እቶም እተኣዘዝዎ ዘበሉ ዂሎም ድማ ተዘርዉ።

[**38-39**](https://www.betezion.com/bible-passage-adis?book=act&chap=5&v=tig)ሕጂ ኸኣ፡ እዚ ምኽሪ እዝን እዚ ግብሪ እዝን ካብ ሰብ እንተ ዀይኑ፡ ኪፈርስ እዩ። ካብ ኣምላኽ እንተ ዀይኑ ግና፡ ግብሮም ከተፍርሱ ኣይትኽእሉን ኢኹም እሞ፡ ምስ ኣምላኽ ክትብኣሱ ኸይትርከቡስ፡ ነዞም ሰባት እዚኣቶም ሕደግዎም፡ ገለ ኣይትበልዎም፡ እነግረኩምአሎኹ።

[**40**](https://www.betezion.com/bible-passage-adis?book=act&chap=5&v=tig)ሕራይ ከኣ ኣበሎም። ንሃዋርያት ጸዊዖም ገረፍዎም፡ ብስም የሱስ ከይዛረቡ ኣዚዞም ከኣ ሐደግዎም።

[**41**](https://www.betezion.com/bible-passage-adis?book=act&chap=5&v=tig)ንሳቶም ግና ምእንቲ ስሙ ኺሐስሩ ብቑዓት ኰይኖም ስለ እተቘጽሩ፡ ካብ ቅድሚ እቶምዋዕላ እናተሐጐሱ ኸዱ።

[**42**](https://www.betezion.com/bible-passage-adis?book=act&chap=5&v=tig)ኣብ ቤተ መቕደስ ኣብ በቤትን ብስራት የሱስ ክርስቶስ ምምሃርን ምስባኽን ኣየብኲሩንነበሩ።

[**1**](https://www.betezion.com/bible-passage-adis?book=act&chap=6&v=tig)በቲ ቕነቲ ደቀ መዛሙርቲ ምስ በዝሑ፡ እቶም ኣይሁድ ጽርኢ በቲ ምምቃል ምግቢ ዕለት፡ንመበለታቶም ስለ ዝጐሰይወን፡ ኣብቶም እብራውያን ኣጒረምረሙ።

[**2**](https://www.betezion.com/bible-passage-adis?book=act&chap=6&v=tig)ሽዑ እቶም ዓሰርተዉ ክልተ ንዂሎም ደቀ መዛሙርቲ ኣኪቦም፡ ንሕና ቓል ኣምላኽሐዲግናስ ኣብ መኣዲ ኸነገልግል ዚግባእ ኣይኰነን።

[**3**](https://www.betezion.com/bible-passage-adis?book=act&chap=6&v=tig)ስለዚ ኣቱም ኣሕዋት፡ ካባኻትኩም ብጽቡቕ እተመስከረሎም መንፈስን ጥበብን ዝመልኦምሾብዓተ ሰብኣይ ሕረዩ፡ ነዚ ጒዳይ እዚ ኸኣ ነመዝዞም፡

[**4**](https://www.betezion.com/bible-passage-adis?book=act&chap=6&v=tig)ንሕና ግና ጸሎትን ኣገልግሎት እዚ ቓል እዝን ከየብኰርና ንሐዝ፡ በልዎም።

[**5**](https://www.betezion.com/bible-passage-adis?book=act&chap=6&v=tig)እዚ ዘረባ እዚ ንዂሉ እቲ ህዝቢ ባህ ኣበሎ። ነቲ እምነትን መንፈስ ቅዱስን ዝመልኦሰብኣይ፡ እስጢፋኖስን ንፊልጶስን ንጵሮኮሮስን ንኒቃኖርን ንጢሞንን ንጰርሜናስን ነቲ ጵሮሴሊት፡ኒቆላዎስ ብዓል ኣንጾክያን ሐረዩ።

[**6**](https://www.betezion.com/bible-passage-adis?book=act&chap=6&v=tig)ኣብ ቅድሚ ሃዋርያት ከኣ ደው ኣበልዎም፡ እናጸለዩውን ኣእዳዎም ኣንበሩሎም።

[**7**](https://www.betezion.com/bible-passage-adis?book=act&chap=6&v=tig)ቃል ኣምላኽ ድማ ተዘርግሔ፡ ቊጽሪ እቶም ደቀ መዛሙርቲ ኸኣ ኣብ የሩሳሌም ኣዝዩእናበዝሔ ኸደ። ብዙሓት ካብ ካህናትውን ንእምነት ተኣዘዙ።

[**8**](https://www.betezion.com/bible-passage-adis?book=act&chap=6&v=tig)እስጢፋኖስ ድማ ጸጋን ሓይልን መሊእዎ ነበረ እሞ፡ ኣብ ማእከል እቲ ህዝቢ ዓበይቲትእምርትን ተኣምራትን ይገብር ነበረ።

[**9**](https://www.betezion.com/bible-passage-adis?book=act&chap=6&v=tig)ሊቤርጢኖን ካብ እትብሀል ቤት ጸሎትን ካብ ቄሬኔዎንን ካብ እስክንድርያን ካብ ቂልቅያን ካብእስያን ግና ንእስጢፋኖስ ተንስእዎ ይከራኸርዎ ኸኣ ነበሩ።

[**10**](https://www.betezion.com/bible-passage-adis?book=act&chap=6&v=tig)ነቲ ዚዛረበሉ ዝነበረ ጥበብን መንፈስን ግና ኪማጐትዎ ኣይተኻእሎምን።

[**11**](https://www.betezion.com/bible-passage-adis?book=act&chap=6&v=tig)ሽዑ ኸኣ፡ ንሕና ኣብ ሙሴን ኣብ ኣምላኽን ቃል ጸርፊ ኺዛረብ ከሎ ሰሚዕናዮ፡ ዚብሉሰባት ሐበሉ።

[**12**](https://www.betezion.com/bible-passage-adis?book=act&chap=6&v=tig)ንህዝብን ንዓበይትን ንጻሐፍትን ኣነዐቡ፡ መጺኦም ከኣ መንዚዖም ናብ ዋዕላ ወሰድዎ እሞ፡

[**13-14**](https://www.betezion.com/bible-passage-adis?book=act&chap=6&v=tig)እዚ ሰብኣይ እዚ፡ የሱስ፡ እቲ ብዓል ናዝሬት፡ ነዛ ስፍራ እዚኣ ኼፍርሳ፡ ነቲ ሙሴዝሀበና ስርዓት ከኣ ኪልውጦ እዩ፡ ኪብል ከሎ ሰሚዕናዮ አሎና እሞ፡ ነዛ ቅድስቲ ስፍራእዚኣን ንሕግን ቃላት ጸርፊ ኻብ ምዝራብ ከቶ ኣይዐርፍን እዩ፡ ዚብል ምስክር ሓሶትኣተንስኡሉ።

[**15**](https://www.betezion.com/bible-passage-adis?book=act&chap=6&v=tig)እቶም ኣብቲ ዋዕላ ተቐሚጦም ዝነበሩ ዂላቶም ድማ ጠመትዎ እሞ ገጹ ኸም ገጽመልኣኽ ኰይኑ ተራእዮም።

[**1**](https://www.betezion.com/bible-passage-adis?book=act&chap=7&v=tig)እቲ ሊቀ ኻህናት ከኣ፡ እዚ ነገር ከምኡ ድዩ፧ በሎ።

[**2**](https://www.betezion.com/bible-passage-adis?book=act&chap=7&v=tig)ንሱ ግና በለ፡ ኣቱም ኣሕዋትናን ኣቦታትና፡ ስምዑ። ነቦና ኣብርሃም፡ ገና ኣብ ካራንከይተቐመጠ ኣብ መሰጶታምያ ኸሎ፡ ኣምላኽ ክብሪ ተራእዮ እሞ፡

[**3**](https://www.betezion.com/bible-passage-adis?book=act&chap=7&v=tig)ካብ ምድርኻን ካብ ኣዝማድካን ውጻእ፡ ናብቲ ኣነ ዘርእየካ ምድሪ ንዓ፡ በሎ።

[**4**](https://www.betezion.com/bible-passage-adis?book=act&chap=7&v=tig)ሽዑ ኻብ ምድሪ ከለዳውያን ወጺኡ ኣብ ካራን ተቐመጠ። ኣቦኡ ምስ ሞተ ኸኣ፡ ኣምላኽካብኡ ናብዚ ሕጂ ዘሎኹምዎ ምድሪ ኣግዐዞ።

[**5**](https://www.betezion.com/bible-passage-adis?book=act&chap=7&v=tig)ኣብኡ ድማ መርገጽ እግሪ ዚኣክል እኳ ርስቲ ኣይሀቦን፡ ውሉድ ዜብሉ ኽነሱስ፡ እቲ ምድሪ ንእኡን ብድሕሪኡውን ንዘርኡን ከም ዘረስትዮ፡ ኣተስፈዎ።

[**6**](https://www.betezion.com/bible-passage-adis?book=act&chap=7&v=tig)ኣምላኽ ድማ ከምዚ ኢሉ ተዛረበ፡ ዘርእኻ ኣብ ካልእ ምድሪ ስደተኛ ኪኸውን እዩ፡ኪገዝእዎ ኣርባዕተ ሚእቲ ዓመትውን ኬጽብቡሉ እዮም፡

[**7**](https://www.betezion.com/bible-passage-adis?book=act&chap=7&v=tig)ነቶም ዚገዝእዎም ህዝቢ ኸኣ ኣነ ኽፈርዶም እየ፡ በለ ኣምላኽ፡ እንድሕርዚ ኻብኡ ኺወጹእሞ ኣብዛ ስፍራ እዚኣ ኼገልግሉኒ እዮም።

[**8**](https://www.betezion.com/bible-passage-adis?book=act&chap=7&v=tig)ኪዳን ግዝረት ከኣ ሀቦ። ከምኡ ድማ ንይስሃቅ ወለዶ እሞ ኣብ ሳምነይቲ መዓልቲ ገዘሮ። ይስሃቅ ድማ ንያእቆብ ወለዶ፡ ያእቆብ ከኣ ንዓሰርተው ክልተ ርእሲ ኣቦታት ወለዶም።

[**9**](https://www.betezion.com/bible-passage-adis?book=act&chap=7&v=tig)እቶም ርእሲ ኣቦታት ድማ ንዮሴፍ ቀኒኦምሉ ናብ ግብጺ ሸጥዎ፡ ኣምላኽ ግና ምስኡ ነበረ።

[**10**](https://www.betezion.com/bible-passage-adis?book=act&chap=7&v=tig)ካብ ኲሉ ጸበባኡ ኸኣ ኣርሀወሉ፡ ኣብ ቅድሚ ፈርኦን ንጉስ ግብጺ ድማ ዕድልን ጥበብንሀቦ። ንሱውን ኣብ ግብጽን ኣብ ኲሉ ቤቱን ኣርኣሶ።

[**11**](https://www.betezion.com/bible-passage-adis?book=act&chap=7&v=tig)ኣብ ኲሉ ግብጽን ከነኣንን ከኣ ጥሜትን ብዙሕ ጸበባን ኰነ። ኣቦታትና ድማ ዚምገብዎሰኣኑ።

[**12**](https://www.betezion.com/bible-passage-adis?book=act&chap=7&v=tig)ሽዑ ያእቆብ ኣብ ግብጺ እኽሊ ኸም ዚርከብ ምስ ሰምዔ፡ ነቦታትና ቐዳማይ ጊዜ ለኣኾም።

[**13**](https://www.betezion.com/bible-passage-adis?book=act&chap=7&v=tig)ኣብ ካልኣዮም ከኣ ንዮሴፍ ኣሕዋቱ ኣለለይዎ፡ ዓሌቱውን ኣብ ፈርኦን ተፈልጠ።

[**14**](https://www.betezion.com/bible-passage-adis?book=act&chap=7&v=tig)ዮሴፍ ከኣ ነቦኡ ያእቆብን ነቶም ሰብዓን ሓሙሽተን ነፍሲ ዚዀኑ ዂሎም ኣዝማዱን ልኢኹጸውዖም።

[**15**](https://www.betezion.com/bible-passage-adis?book=act&chap=7&v=tig)ያእቆብ ድማ ናብ ግብጺ ወረደ፡ ንሱ ሞተ ኣቦታትናውን ሞቱ።

[**16**](https://www.betezion.com/bible-passage-adis?book=act&chap=7&v=tig)ናብ ሰኬም ድማ ኣግዐዝዎም፡ ኣብቲ ኣብርሃም ካብ ደቂ ኤሞር ብወርቂ ዝዐደጎ መቓብርኣብ ሰኬም ቀበርዎ።

[**17-18**](https://www.betezion.com/bible-passage-adis?book=act&chap=7&v=tig)ክሳዕ ንዮሴፍ ዘይፈልጦ ኻልእ ንጉስ ኣብ ግብጺ ዚትንስእ፡ እቲ ኣምላኽ ንኣብርሃምዝመሐለሉ ዘመን ተስፋ እናቐረበ፡ እቲ ህዝቢ ኣብ ግብጺ ዐመረን በዝሔን።

[**19**](https://www.betezion.com/bible-passage-adis?book=act&chap=7&v=tig)እዚ ንጉስ እዚ ንዓሌትና ተተናዀሎም፡ ነቦታትና ኸኣ፡ ሕጻናቶም ምእንቲ ኸይዐብዩ፡ ክሳዕዚድርብዩ ጨቈኖም።

[**20**](https://www.betezion.com/bible-passage-adis?book=act&chap=7&v=tig)በቲ ዘመን እቲ ሙሴ ተወልደ፡ ኣብ ቅድሚ ኣምላኽ ከኣ ጽቡቕ ነበረ፡ ሰለስተ ወርሒውንኣብ ቤት ኣቦኡ ተመገበ።

[**21**](https://www.betezion.com/bible-passage-adis?book=act&chap=7&v=tig)ምስ ተደርበየ ግና፡ ጓል ፈርኦን ኣልዐለቶ፡ ወዳ ኪኸውን ከኣ ኣዕበየቶ።

[**22**](https://www.betezion.com/bible-passage-adis?book=act&chap=7&v=tig)ሙሴ ድማ ኲሉ ጥበብ ግብጻውያን ተማህረ፡ ብቓሉን ብግብሩን ከኣ በርትዔ።

[**23**](https://www.betezion.com/bible-passage-adis?book=act&chap=7&v=tig)ወዲ ኣርብዓ ዓመት ምስ ኰነ ድማ፡ ነሕዋቱ ደቂ እስራኤል ኪበጽሕ ኣብ ልቡ ሓሳብኣተዎ።

[**24**](https://www.betezion.com/bible-passage-adis?book=act&chap=7&v=tig)ካባታቶም ሓደ ኸም እተዐመጸ ምስ ረአየ ድማ፡ ሕነ እቲ ዕሙጽ ዘርዩ ነቲ ግብጻዊ ቐተሎ።

[**25**](https://www.betezion.com/bible-passage-adis?book=act&chap=7&v=tig)እቶም ኣሕዋቱ ግዳ ኣየስተውዐልዎን እምበር፡ ኣምላኽ ብኢዱ ገይሩ ምድሓን ከም ዚህቦም፡ዜስተውዕሉ ይመስሎ ነበረ።

[**26**](https://www.betezion.com/bible-passage-adis?book=act&chap=7&v=tig)ንጽብሒቱ ኸኣ ንሓድሕዶም ኪብኣሱ ኸለዉ፡ መጾም። ኬተዐርቖም ደልዩ ኸኣ፡ ኣቱምሰባት፡ ኣሕዋት ኢኹም፡ ከመይከ ንሓድሕድኩም እትተዓማመጹ፧ በሎም።

[**27-28**](https://www.betezion.com/bible-passage-adis?book=act&chap=7&v=tig)እቲ ንብጻዩ ዚዕምጾ ዝነበረ ግና፡ ንኣኻ መን ሓለቓን ፈራድን ገይሩ፡ ኣባና ሸይሙካ፧ ከምቲ ትማሊ ነቲ ግብጻዊ ዝቐተልካዮዶ ኽትቀትለኒ ትደሊ አሎኻ፧ ኢሉ ደፍኦ።

[**29**](https://www.betezion.com/bible-passage-adis?book=act&chap=7&v=tig)ሙሴ ድማ ብዛዕባ እዚ ዘረባ እዚ ሀደመ፡ ኣብ ምድሪ ምድያን ድማ ስደተኛ ዀነ፡ ኣብኡ ኸኣ ክልተ ኣወዳት ወለደ።

[**30**](https://www.betezion.com/bible-passage-adis?book=act&chap=7&v=tig)ኣርብዓ ዓመት ምስ መልኤ ድማ፡ ኣብ በረኻ ደብረ ሲና መልኣኽ ብዚነድድ ኣሻዂቈጥቋጥ ተራእዮ።

[**31-32**](https://www.betezion.com/bible-passage-adis?book=act&chap=7&v=tig)ሙሴ እዚ ትርኢት እዚ ምስ ረአየ፡ ተገረመ፡ ኪጥምቶ እንተ ቐረበ ድማ፡ ኣነኣምላኽ ኣቦታትካ፡ ኣምላኽ ኣብርሃምን ይስሃቅን ያእቆብን እየ፡ ዚብል ድምጺ እግዚኣብሄርተሰምዔ። ሽዑ ሙሴ ኣንቀጥቀጠ ኺጥምት ከኣ ኣይደፈረን።

[**33**](https://www.betezion.com/bible-passage-adis?book=act&chap=7&v=tig)እግዚኣብሄር ድማ፡ እዛ ደው ኢልካያ ዘሎኻ ቦታ ቅድስቲ ምድሪ እያ እሞ፡ ኣሳንእንካኣውጽእ።

[**34**](https://www.betezion.com/bible-passage-adis?book=act&chap=7&v=tig)መከራ እቶም ኣብ ግብጺ ዘለዉ ህዝበይ ኣጸቢቐ ርኤኹ እህህታኦም ከኣ ሰማዕኩኸውጽኦምውን ወረድኩ፡ ሕጂ ኸኣ ናብ ግብጺ ኽልእከካ፡ ንዓ፡ በሎ።

[**35**](https://www.betezion.com/bible-passage-adis?book=act&chap=7&v=tig)ነዚ፡ ሓለቓን ፈራድን ገይሩ መን እዩ ዝሸመካ፧ ኢሎም ዝነቐፍዎ ሙሴ፡ ንእኡ ኣምላኽ፡ብኢድ እቲ ኣብ ኣሻዂ ቈጥቋጥ እተራእዮ መልኣኽ ገይሩ፡ ሓለቓን መድሓንን ምእንቲ ኪኸውን ለኣኾ።

[**36**](https://www.betezion.com/bible-passage-adis?book=act&chap=7&v=tig)ንሱ ኸኣ ኣብ ግብጽን ኣብ ባሕሪ ኤርትራን ኣብ በረኻን ኣርብዓ ዓመት ትእምርትንተኣምራትን እናገበረ ኣውጽኦም።

[**37**](https://www.betezion.com/bible-passage-adis?book=act&chap=7&v=tig)እቲ ንደቂ እስራኤል፡ ኣምላኽ ካብ ኣሕዋትኩም ከም ዝኸማይ ዝበለ ነብዪ ኼተንስኣልኩምእዩ፡ ንእኡ ስምዕዎ፡ ዝበሎም፡ እዚ ሙሴ እዚ እዩ።

[**38**](https://www.betezion.com/bible-passage-adis?book=act&chap=7&v=tig)ኣብ ማሕበር ኣብ በረኻ ምስቲ ኣብ ደብረ ሲና እተዛረቦ መልኣኽ ምስ ኣቦታትናን ዝነበረ፡ ምእንቲ ንኣና ኺህቦ ኸኣ ነቲ ህያው ቃል እተቐበለ፡ ንሱ እዩ።

[**39**](https://www.betezion.com/bible-passage-adis?book=act&chap=7&v=tig)ንእኡ ኣቦታትና ኣበይዎ እምበር፡ ኪእዘዝዎ ኣይደለዩን፡ ብልቦምውን ናብ ግብጺ ተመልሱ።

[**40**](https://www.betezion.com/bible-passage-adis?book=act&chap=7&v=tig)ንኣሮን ድማ፡ እቲ ኻብ ምድሪ ግብጺ ዘውጽኣና ሙሴ እንታይ ከም ዝረኸቦ ኣይንፈልጥንኢና እሞ፡ ቀቅድሜና ዚኸዱ ኣማልኽቲ ግበረልና፡ በልዎ።

[**41**](https://www.betezion.com/bible-passage-adis?book=act&chap=7&v=tig)በቲ ቕነቲ ምራኽ ገበሩ፡ መስዋእቲ ድማ ነቲ ምስሊ ጣኦት ሰውኡ፡ ብግብሪ ኣእዳዎም ከኣደስ በሎም።

[**42-43**](https://www.betezion.com/bible-passage-adis?book=act&chap=7&v=tig)ኣምላኽ ግና ካባታቶም ኣግለሰ፡ ኣብ መጽሓፍ ነብያት፡ ኣቱም ቤት እስራኤል፡ በተንኣርብዓ ዓመት ኣብ በረኻኸ ሕሩድን ካልእ መስዋእትንሲ ኣቕሪብኩምለይ ዲኹም፧ ምንም፡ ምእንቲ ኽትሰግዱሎም ኢልኩም ዝገበርኩምዎም ምስልታት፡ ድንኳን ሞሎኽን ኰዀብኣምላኽኩም ሬፋንን ኢኹም ዝጾርኩም። ስለዚ ኣነ ኽንየው ባቢሎን ከግዕዘኩም እየ፡ ዚብልጽሑፍ ከም ዘሎ፡ ንሰራዊት ሰማይ ኬምልኹ ፈንዩ ሐደጎም።

[**44**](https://www.betezion.com/bible-passage-adis?book=act&chap=7&v=tig)እቲ ንሙሴ ዝነገሮ፡ ከምታ ዝረኣያ ምስሊ ገይሩ ኺሰርሓ ዝኣዘዞ ድንኳን ምስክር ኣብበረኻ ምስ ኣቦታትና ነበረት።

[**45**](https://www.betezion.com/bible-passage-adis?book=act&chap=7&v=tig)ኣቦታትና ድማ ተቐቢሎምዋ፡ ብእያሱ ተመሪሖም ኪወርሱ ኸለዉ፡ ናብታ ኣምላኽ ክሳዕዘመን ዳዊት ካብ ገጽ ኣቦታትና ዝሰጐጎም ኣህዛብ ዝነበርዋ ሃገር ኣእተውዋ።

[**46**](https://www.betezion.com/bible-passage-adis?book=act&chap=7&v=tig)ዳዊት ድማ ኣብ ቅድሚ ኣምላኽ ዕድል ረኸበ፡ ንኣምላኽ ያእቆብ ዚኸውን ማሕደር ኪረክብከኣ ለመነ።

[**47**](https://www.betezion.com/bible-passage-adis?book=act&chap=7&v=tig)ቤት ዝሀነጸሉ ግና ሰሎሞን እዩ።

[**48-50**](https://www.betezion.com/bible-passage-adis?book=act&chap=7&v=tig)ነብዪ ኸም ዚብል፡ ሰማይ ዝፋነይ፡ ምድሪ ኸኣ መርገጽ እግረይ እዩ። ከመይ ዝበለትቤት እያ እትሀንጹለይ፧ ወይስ ኣየነይቲ ስፍራ እያ ዝዐርፈላ፧ እዚ ዂሉስ ኢደይዶ ኣይገበረቶን፧ይብል እግዚኣብሄር፡ እቲ ልዑል ብኢድ ሰብ ኣብ እተሀንጸት ቤት ኣይነብርን እዩ።

[**51**](https://www.betezion.com/bible-passage-adis?book=act&chap=7&v=tig)ኣቱም ልብኹምን ኣእዛንኩምን ዘይተገዝረ ተረርቲ ኽሳድ፡ ንስኻትኩም ኲሉ ጊዜ ንመንፈስቅዱስ ትጻረርዎ አሎኹም። ከምቲ ኣቦታትኩም ዝገበርዎ፡ ንስኻትኩም ድማ ከምኡ ትገብሩአሎኹም።

[**52**](https://www.betezion.com/bible-passage-adis?book=act&chap=7&v=tig)ካብ ነብያትከ ኣቦታትኩም ዘይሰጐጒዎ መን እዩ፧ ነቶም ብዛዕባ ምምጻእ እቲ ጻድቕኣቐዲሞም ዘበሰሩ ድማ ቐተልዎም። ሕጂ ውን ንስኻትኩም ኣሕሊፍኩም ወሃብቱን ቀተልቱንኰንኩም።

[**53**](https://www.betezion.com/bible-passage-adis?book=act&chap=7&v=tig)ንስኻትኩም ነቲ ሕጊ ብኢድ መላእኽቲ ተቐቢልኩምዎስ ኣይሐሎኹምዎን።

[**54**](https://www.betezion.com/bible-passage-adis?book=act&chap=7&v=tig)እዚ ምስ ሰምዑ፡ ልቦም ነደደ፡ ኣስናኖም ከኣ ሐርቀሙሉ።

[**55**](https://www.betezion.com/bible-passage-adis?book=act&chap=7&v=tig)ንሱ ግና መንፈስ ቅዱስ መልኦ፡ ናብ ሰማይ ኣንቃዕሪሩ ኸኣ ክብሪ ኣምላኽን የሱስ ድማ ኣብየማን ኣምላኽ ደው ኢሉን ረአየ እሞ፡

[**56**](https://www.betezion.com/bible-passage-adis?book=act&chap=7&v=tig)እንሆ፡ ሰማይ ተኸፊቱ፡ ወዲ ሰብ ድማ ኣብ የማን ኣምላኽ ደው ኢሉ እርኢ አሎኹ፡በለ።

[**57**](https://www.betezion.com/bible-passage-adis?book=act&chap=7&v=tig)ሽዑ ዓው ኢሎም ጨደሩ ኣእዛኖም ደፊኖም ድማ፡ ሐቢሮም ብሓንሳእ ወረርዎ።

[**58**](https://www.betezion.com/bible-passage-adis?book=act&chap=7&v=tig)ናብ ወጻኢ እታ ኸተማ ወሲዶም ከኣ ብዳርባ እምኒ ቐተልዎ። እቶም ምስክር ድማክዳውንቶም ኣብ ጥቓ ኣእጋር ሳውል ዚብሀል ጐበዝ ኣንበሩ።

[**59**](https://www.betezion.com/bible-passage-adis?book=act&chap=7&v=tig)ንእስጢፋኖስ ከኣ እናተማህለለን፡ ጐይታይ የሱስ፡ መንፈሰይ ተቐበል፡ እናበለን፡ ብዳርባ እምኒ ቐተልዎ።

[**60**](https://www.betezion.com/bible-passage-adis?book=act&chap=7&v=tig)ተምበርኪኹ ኸኣ ብዓብዪ ድምጺ፡ ጐይታይ፡ እዚ ሓጢኣት እዚ ኣይትሐዘሎም፡ ኢሉጨደረ። እዚ ምስ በለውን ዐረፈ።

[**1**](https://www.betezion.com/bible-passage-adis?book=act&chap=8&v=tig)ሳውል ድማ ንምቕታሉ ሰሚሩ ነበረ። በታ መዓልቲ እቲኣ ነታ ኣብ የሩሳሌም ዘላ ማሕበርብርቱዕ ምስጓጒ ኰነ። ብዘይ ሃዋርያት ከኣ ኲሎም ናብ ሃገር ይሁዳን ሰማርያን ተበተኑ።

[**2**](https://www.betezion.com/bible-passage-adis?book=act&chap=8&v=tig)እግዚኣብሄር ዚፈርሁ ሰባት ድማ ንእስጢፋኖስ ቀበርዎ፡ ብርቱዕ ብኽያትውን በኸዩሉ።

[**3**](https://www.betezion.com/bible-passage-adis?book=act&chap=8&v=tig)ሳውል ግና ነታ ማሕበር የጥፍኣ፡ ናብ ኣባይቲ እናኣተወ ሰብኡትን ኣንስትን ሰስሒቡ ኣብ ቤት ማእሰርቲ የእትዎም ነበረ።

[**4**](https://www.betezion.com/bible-passage-adis?book=act&chap=8&v=tig)እቶም እተበተኑ ግና ቃል ወንጌል እናነገሩ ዞሩ።

[**5**](https://www.betezion.com/bible-passage-adis?book=act&chap=8&v=tig)ፊልጶስ ከኣ ናብ ሓንቲ ኸተማ ሰማርያ ወሪዱ ክርስቶስ ሰበኸሎም።

[**6-7**](https://www.betezion.com/bible-passage-adis?book=act&chap=8&v=tig)ካብቶም ርኹሳት መናፍስቲ ዝሐደርዎም ብዙሓት ሰብ ድማ እቶም መናፍስቲ ብዓብዪድምጺ እናጨደሩ ወጹ። ብዙሓት ድኑሳትን ሓንካሳትን ከኣ ሐወዩ እሞ፡ እቶም ህዝቢ ነቲፊልጶስ ዝገበሮ ትእምርቲ ምስ ሰምዑን ምስ ረኣዩን፡ ሐቢሮም ናብቲ ንሱ ዚዛረቦ ዘሎኣቕለቡ።

[**8**](https://www.betezion.com/bible-passage-adis?book=act&chap=8&v=tig)ኣብታ ኸተማ እቲኣ ድማ ዓብዪ ሓጐስ ኰነ።

[**9**](https://www.betezion.com/bible-passage-adis?book=act&chap=8&v=tig)ስምኦን ዚብሀል ጠንቋሊ ሰብኣይ ግና ካብ ቀደም ሒዙ ኣብታ ኸተማ ነበረ፡ ንሱ ኸኣ ዓብዪእየ ብምባሉ ንህዝቢ ሰማርያ የስተንክሮም ነበረ።

[**10**](https://www.betezion.com/bible-passage-adis?book=act&chap=8&v=tig)ካብ ንእሽቶኦም ክሳዕ ዓብዪኦም ኲላቶም፡ እቲ ዓብዪ ዚብሀል ሓይሊ ኣምላኽ እዚ እዩ፡እናበሉ ጽን ይብልዎ ነበሩ።

[**11**](https://www.betezion.com/bible-passage-adis?book=act&chap=8&v=tig)ሓያሎ ዘመን ብጥንቈላኡ ስለ ዘስተንከሮም ድማ፡ ጽን ይብልዎ ነበሩ።

[**12**](https://www.betezion.com/bible-passage-adis?book=act&chap=8&v=tig)ፊልጶስ ግና ብዛዕባ መንግስቲ ኣምላኽን ብዛዕባ ስም የሱስ ክርስቶስን ኣበሲርዎም፡ ምስኣመንዎ፡ ሰብኡትን ኣንስትን ተጠምቁ።

[**13**](https://www.betezion.com/bible-passage-adis?book=act&chap=8&v=tig)ስምኦን ባዕሉ እኳ ድማ ኣመነ፡ ምስ ተጠምቀ ኸኣ፡ ናብ ፊልጶስ ለገበ። ትእምርትንዓበይቲ ሓይላትን ኪግበር ምስ ረአየውን፡ ተገረመ።

[**14**](https://www.betezion.com/bible-passage-adis?book=act&chap=8&v=tig)እቶም ኣብ የሩሳሌም ዘለዉ ሃዋርያት ከኣ ሰማርያ ቓል ኣምላኽ ከም እተቐበለት ሰምሰምዑ፡ ንጴጥሮስን ንዮሃንስን ሰደዱሎም።

[**15-16**](https://www.betezion.com/bible-passage-adis?book=act&chap=8&v=tig)ብስም ጐይታና የሱስ ጥራይ ደኣ ተጠሚቖም ነበሩ እምበር፡ መንፈስ ቅዱስ ገና ኣብ ሓደ ኻባታቶም እኳ ኣይወረደን ነበረ እሞ፡ ጴጥሮስን ዮሃንስን ወሪዶም፡ መንፈስ ቅዱስ ምእንቲኪቕበሉ፡ ጸለዩሎም።

[**17**](https://www.betezion.com/bible-passage-adis?book=act&chap=8&v=tig)ሽዑ ኣእዳዎም ኣንበሩሎም እሞ መንፈስ ቅዱስ ተቐበሉ።

[**18-19**](https://www.betezion.com/bible-passage-adis?book=act&chap=8&v=tig)ስምኦን ከኣ መንፈስ ቅዱስ በቲ ምንባር ኣእዳው ሃዋርያት ከም እተዋህበ ምስ ረአየ፡ እቲ ኢደይ ዘንብረሉ፡ መንፈስ ቅዱስ ምእንቲ ኪቕበልሲ፡ ንኣይ ከኣ እዚ ስልጣን እዚ ሀቡኒ፡ኢሉ ገንዘብ ኣምጽኣሎም።

[**20**](https://www.betezion.com/bible-passage-adis?book=act&chap=8&v=tig)ጴጥሮስ ግና፡ ነቲ ህያብ ኣምላኽ ብገንዘብ ክትገዝኦ ስለ ዝሐሰብካ፡ ወርቅኻ ምሳኻይጥፋእ፡

[**21**](https://www.betezion.com/bible-passage-adis?book=act&chap=8&v=tig)ልብኻ ኣብ ቅድሚ ኣምላኽ ቅኑዕ ስለ ዘይኰነ ኸኣ፡ ኣብዚ ነገር እዚ ኽፍሊ ወይ ገደየብልካን።

[**22**](https://www.betezion.com/bible-passage-adis?book=act&chap=8&v=tig)እምብኣርሲ ኻብዚ ኽፍኣትካ እዚ ተነሳሕ፡ ምናልባሽ ሓሳብ ልብኻ እንተ ሐደገልካ፡ንእግዚኣብሄር ለምኖ።

[**23**](https://www.betezion.com/bible-passage-adis?book=act&chap=8&v=tig)ኣብ መሪር መርዝን ኣብ ማእሰርቲ ግፍዕን ምህላውካ እርእየካ አሎኹ፡ በሎ።

[**24**](https://www.betezion.com/bible-passage-adis?book=act&chap=8&v=tig)ስምኦን ከኣ፡ ካብዚ ዝበልኩምዎ ሓደ እኳ ኸይበጽሓንስ፡ ንእግዚኣብሄር ለምኑለይ፡ ኢሉመለሰ።

[**25**](https://www.betezion.com/bible-passage-adis?book=act&chap=8&v=tig)ንሳቶም ከኣ ቃል ጐይታ ምስ መስከሩን ምስ መሀሩን፡ ኣብ ብዙሓት ዓድታት ሰማርያወንጌል እናሰበኹ ናብ የሩሳሌም ተመልሱ።

[**26**](https://www.betezion.com/bible-passage-adis?book=act&chap=8&v=tig)መልኣኽ እግዚኣብሄር ግና ንፊልጶስ፡ ተንስእ እሞ በታ ኻብ የሩሳሌም ንጋዛ እተውርድመገዲ ናብ ደቡብ ኣቢልካ ኺድ፡ ንሳ ኸኣ ባዲማ እያ፡ ኢሉ ተዛረቦ።

[**27**](https://www.betezion.com/bible-passage-adis?book=act&chap=8&v=tig)ተንሲኡ ኸኣ ከደ። እንሆ ድማ፡ ኢትዮጵያዊ ስሉብ ሰብኣይ ኣብ ህንደኬ ንግስቲ ኢትዮጵያ፡ስልጡን ኣዛዝ ኲሉ ገንዘብ ዝነበረ፡ ኪሰግድ ናብ የሩሳሌም መጺኡ ነበረ።

[**28**](https://www.betezion.com/bible-passage-adis?book=act&chap=8&v=tig)ኪምለስ ከሎ ኸኣ፡ ኣብ ሰረገላኡ ተቐሚጡ ትንቢት ኢሳይያስ የንብብ ነበረ።

[**29**](https://www.betezion.com/bible-passage-adis?book=act&chap=8&v=tig)መንፈስ ከኣ ንፊልጶስ፡ ሕለፍ፡ ናብቲ ሰረገላ ቕረብ፡ በሎ።

[**30**](https://www.betezion.com/bible-passage-adis?book=act&chap=8&v=tig)ፊልጶስ ናብኡ ጐየየ፡ ነብዪ ኢሳይያስ ኬንብብ ሰምዖ እሞ፡ እዚ እተንብቦስ ተስተውዕሎዶአሎኻ፧ በሎ።

[**31**](https://www.betezion.com/bible-passage-adis?book=act&chap=8&v=tig)ንሱ ኸኣ፡ ሓደ እኳ ኸይመሀረኒ፡ ከመይ ኢሉ ይዀነለይ፧ በለ። ንፊልጶስ ከኣ ደዪቡ ምስኡኪቕመጥ ለመኖ።

[**32**](https://www.betezion.com/bible-passage-adis?book=act&chap=8&v=tig)እቲ ዜንብቦ ዝነበረ ኽፍሊ ጽሑፍ ከኣ እዚ እዩ፡ ከም በጊዕ ናብ ማሕረዲ ተሳሕበ፡ ኣብ ኢድ ቈራጺኡ ስቕ ከም ዚብል ገንሸል ከኣ፡ ከምኡ ኣፉ ኣይከፈተን።

[**33**](https://www.betezion.com/bible-passage-adis?book=act&chap=8&v=tig)ብምውራዱ ፍርዱ ተሳዕረ፡ ህይወቱ ኻብ ምድሪ ተመንቊሳ እያ እሞ፡ ንወለዶኡ መንኬዘንትዎ ይኽእል፧

[**34**](https://www.betezion.com/bible-passage-adis?book=act&chap=8&v=tig)እቲ ስሉብ ከኣ ንፊልጶስ፡ እቲ ነብዪ ብዛዕባ መን እዩ እዚ ዝብል ዘሎ፧ ብዛዕባ ርእሱዶወይስ ብዛዕባ ኻልእ እዩ ዚብል ዘሎ፧ እስኪ ንገረኒ፡ እልምነካ አሎኹ፡ ኢሉ መለሰሉ።

[**35**](https://www.betezion.com/bible-passage-adis?book=act&chap=8&v=tig)ፊልጶስ ከኣ ኣፉ ኸፈተ፡ ካብዛ ጽሕፈት እዚኣ ጀሚሩ ድማ ብዛዕባ የሱስ ወንጌል ሰበኸሉ።

[**36**](https://www.betezion.com/bible-passage-adis?book=act&chap=8&v=tig)መገዲ ኪኸዱ ኸለዉ ድማ፡ ናብ ማይ በጽሑ። እቲ ስሉብ ከኣ፡ እንሆ ማይ፡ ከይጥመቕከእንታይ ይኽልክለኒ፧ በለ።

[**37**](https://www.betezion.com/bible-passage-adis?book=act&chap=8&v=tig)ፊልጶስ ከኣ፡ ብዂሉ ልብኻ እንተ ኣሚንካስ፡ ይዀነልካ እዩ፡ በሎ። ንሱ ኸኣ፡ የሱስክርስቶስ ወዲ ኣምላኽ ምዃኑ እኣምን አሎኹ፡ ኢሉ መለሰሉ።

[**38**](https://www.betezion.com/bible-passage-adis?book=act&chap=8&v=tig)ነታ ሰረገላ ደው ኬብልዋ ኸኣ ኣዘዘ፡ ፊልጶስን እቲ ስሉብን ክልቲኣቶም ናብቲ ማይ ወረዱ፡ኣጥመቖውን።

[**39**](https://www.betezion.com/bible-passage-adis?book=act&chap=8&v=tig)ካብ ማይ ምስ ወጹ ኸኣ፡ መንፈስ እግዚኣብሄር ንፊልጶስ መንዝዖ። እቲ ስሉብ ድማ ባህኢልዎ መገዱ ኸደ እምበር፡ መሊሱ ኣይረኣዮን።

[**40**](https://www.betezion.com/bible-passage-adis?book=act&chap=8&v=tig)ፊልጶስ ድማ ኣብ ኣዛጦን ተረኽበ፡ ናብ ቂሳርያ ኽሳዕ ዚመጽእ ከኣ፡ ናብ ኲሉ ኸተማታትእናዞረ ወንጌል ይሰብኽ ነበረ።

[**1-2**](https://www.betezion.com/bible-passage-adis?book=act&chap=9&v=tig)ግናኸ ሳውል ገና ብምፍርራህን ብምቕታልን ኣብ ደቀ መዛሙርቲ ጐይታ ነዲሩ ነበረ እሞዝዀነ ይኹን በዛ መገዲ እዚኣ ዘለዉ ሰብኡት ወይስ ኣንስቲ እንተ ረኸበ፡ ኣኣሲሩ ንየሩሳሌምምእንቲ ኼምጽኦም፡ ናብ ሊቀ ኻህናት ከይዱ ናብተን ኣብ ደማስቆ ዘለዋ ኣባይቲ ጸሎትእትበጽሕ ደብዳበ ኻብኡ ለመነ።

[**3**](https://www.betezion.com/bible-passage-adis?book=act&chap=9&v=tig)ኪኸይድ ከሎ ኸኣ፡ ናብ ደማስቆ ምስ ቀረበ፡ ብድንገት ጸዳል ብርሃን ካብ ሰማይ ኣብ ዙርያኡ ኣንጸባረቐ።

[**4**](https://www.betezion.com/bible-passage-adis?book=act&chap=9&v=tig)ናብ ምድሪውን ወደቐ፡ ሳውል፡ ሳውል፡ ንምንታይ እትሰጐኒ፧ ዚብል ድምጺ ኸኣ ሰምዔ።

[**5**](https://www.betezion.com/bible-passage-adis?book=act&chap=9&v=tig)ንሱ ድማ፡ ጐይታይ፡ መን ኢኻ፧ በለ። ጐይታ ኸኣ፡ ኣነ እቲ ንስኻ እትሰጎ ዘሎኻ የሱስእየ። ኣብ ኣንፊ ብልሒ እንተ ኣድሐርሐርካ፡ ንርእስኻ እዩ ዚገደካ፡ በሎ።

[**6**](https://www.betezion.com/bible-passage-adis?book=act&chap=9&v=tig)ንሱ ኸኣ እናኣንበድበደን እናፈርሄን፡ ጐይታይ፡ እንታይ ክገብር ትደሊ አሎኻ፧ በሎ። ጐይታድማ፡ ተንስእ እሞ ናብ ከተማ እቶ፡ እንታይ ክትገብር ከም ዚግብኣካውን፡ ኣብኡ ኺነግሩኻእዮም፡ በሎ።

[**7**](https://www.betezion.com/bible-passage-adis?book=act&chap=9&v=tig)እቶም ምስኡ ዝነበሩ ሰብ፡ ድምጺ እናሰምዑ ገለ እኳ ኸይረኣዩ፡ ደንጽይዎም ደው በሉ።

[**8**](https://www.betezion.com/bible-passage-adis?book=act&chap=9&v=tig)ሳውል ካብ ምድሪ ተንሲኡ ኣዒንቱ ቛሕ እንተ ኣበለ፡ ገለ እኳ ኣይረአየን። ብኢዱ መሪሖምናብ ደማስቆ ኣእተውዎ።

[**9**](https://www.betezion.com/bible-passage-adis?book=act&chap=9&v=tig)ከይረአየን ከይበልዔን ከይሰተየን ድማ ሰለስተ መዓልቲ ገበረ።

[**10**](https://www.betezion.com/bible-passage-adis?book=act&chap=9&v=tig)ኣብ ደማስቆ ኸኣ ሃናንያ ዚብሀል ወደ መዝሙር ነበረ። ንእኡ ጐይታ ብራእይ፡ ሃናንያ፡በሎ። ንሱ ኸኣ፡ እኔኹ፡ ጐይታይ፡ በለ።

[**11**](https://www.betezion.com/bible-passage-adis?book=act&chap=9&v=tig)ጐይታ ድማ፡ ተንስእ እሞ ናብቲ ቕኑዕ ዚብሀል መተሓላለፊ ኺድ፡ ሳውል ዚብሀል ሰብኣይ ብዓል ጠርሴስ፡ እንሆ፡ ይጽሊ አሎ እሞ፡ ኣብ ቤት ይሁዳ ድለዮ፡

[**12**](https://www.betezion.com/bible-passage-adis?book=act&chap=9&v=tig)ንሱውን ሃናንያ ዚብሀል ሰብኣይ አትዩ፡ ምእንቲ ኺርኢ ኢዱ ኼንብረሉ ብራእይ ርእዩአሎ፡ በሎ።

[**13**](https://www.betezion.com/bible-passage-adis?book=act&chap=9&v=tig)ሃናንያ ግና፡ ጐይታይ፡ ብዛዕባ እዚ ሰብኣይዚ ኣብ የሩሳሌም ንቕዱሳንካ ኽንደይ ክፉእ ከምዝገበሮም፡ ካብ ብዙሓት ሰሚዔ አሎኹ።

[**14**](https://www.betezion.com/bible-passage-adis?book=act&chap=9&v=tig)ኣብዚ ድማ ስምካ ንዚጽውዑ ዂላቶም ኪኣስር፡ ካብ ሊቃውንቲ ኻህናት ስልጣን አለዎ፡ ኢሉ መለሰ።

[**15-16**](https://www.betezion.com/bible-passage-adis?book=act&chap=9&v=tig)ጐይታ ግና፡ እዚ ሰብኣይ እዚ ኣብ ቅድሚ ኣህዛብን ኣብ ቅድሚ ነገስታትን ኣብ ቅድሚደቂ እስራኤልን ስመይ ኪጸውር፡ ንኣይ ሕሩይ ኣቕሓ እዩ እሞ፡ ምእንቲ ስመይ ክንደይ ብዙሕሓሳረ መከራ ኺጸግብ ከም ዚግብኦ ኸርእዮ እየ፡ ስለዚ ኺድ ደኣ፡ በሎ።

[**17**](https://www.betezion.com/bible-passage-adis?book=act&chap=9&v=tig)ሽዑ ሃናንያ ኸደ እሞ ናብ ቤት ኣተወ፡ ኢዱ ኣብኡ ኣንቢሩ ኸኣ፡ ኣታ ሳውል ሓወይ፡ እቲ ኽትመጽእ ከሎኻ ኣብ መገዲ እተራእየካ ጐይታና የሱስ፡ ክትርእን መንፈስ ቅዱስኪመልኣካን፡ ናባኻ ልኢኹኒ፡ በሎ።

[**18**](https://www.betezion.com/bible-passage-adis?book=act&chap=9&v=tig)ብኡብኡ ኸኣ ካብ ኣዒንቱ ኸም ቅራፍ ዝበለ ወደቐ እሞ ረአየ፡ ተንሲኡውን ተጠምቀ።

[**19**](https://www.betezion.com/bible-passage-adis?book=act&chap=9&v=tig)ምግቢ ምስ ተመገበ ድማ፡ በርትዔ። ሳውል ከኣ ምስቶም ኣብ ደማስቆ ዘለዉ ደቀ መዛሙርቲ ሓያሎ መዓልቲ ተቐመጠ።

[**20**](https://www.betezion.com/bible-passage-adis?book=act&chap=9&v=tig)ብኡብኡ ድማ ኣብ ኣባይቲ ጸሎቶም ብዛዕባ የሱስ፡ ንሱ ወዲ ኣምላኽ ምዃኑ ሰበኸ።

[**21**](https://www.betezion.com/bible-passage-adis?book=act&chap=9&v=tig)ዝሰምዕዎ ዘበሉ ዂላቶም ከኣ ተገረሙ እሞ፡ እቲ ኣብ የሩሳሌም ነቶም ነዚ ስምዚዚጽውዑ ዘበሉ ዜጥፍእ ዝነበረስ፡ እዚዶ ኣይኰነን፧ ኣእሲሩ ናብ ሊቃውንቲ ኻህናት ምእንቲኺወስዶም ድማ፡ ናብዚ ዝመጸን፧ በሉ።

[**22**](https://www.betezion.com/bible-passage-adis?book=act&chap=9&v=tig)ሳውል ግና እናበርትዔ ኸደ፡ ነቶም ኣብ ደማስቆ ዚነብሩ ኣይሁድ ከኣ የሱስ እቲ ክርስቶስምዃኑ ብምግሃድ ኣፎም የትሕዞም ነበረ።

[**23**](https://www.betezion.com/bible-passage-adis?book=act&chap=9&v=tig)ብዙሕ መዓልቲ ምስ ሐለፈ ድማ፡ ኣይሁድ ኪቐትልዎ ሐቢሮም ተማኸሩ።

[**24**](https://www.betezion.com/bible-passage-adis?book=act&chap=9&v=tig)ሳውል ግና ምኽሮም ፈለጠ። ምእንቲ ኪቐትልዎ ኸኣ ለይትን መዓልትን ነቲ በሪታትይሕልውዎ ነበሩ።

[**25**](https://www.betezion.com/bible-passage-adis?book=act&chap=9&v=tig)እቶም ደቀ መዛሙርቲ ግና፡ ብለይቲ ወሲዶም ኣብ ከፈር ገይሮም፡ ብቐጽሪ ኣውረድዎ።

[**26**](https://www.betezion.com/bible-passage-adis?book=act&chap=9&v=tig)ናብ የሩሳሌም ምስ መጸ ኸኣ፡ ናብቶም ደቀ መዛሙርቲ ኺሕወስ ፈተነ፡ ንሳቶም ግና፡ ወደ መዝሙር ምዃኑ ስለ ዘይኣመንዎ፡ ኲላቶም ፈርሁ።

[**27**](https://www.betezion.com/bible-passage-adis?book=act&chap=9&v=tig)በርናባስ ግና ተቐቢሉ ናብ ሃዋርያት ኣምጽኦ፡ ጐይታ ኣብ መገዲ ኸመይ ከም እተራእዮንከም እተዛረቦን፡ ኣብ ደማስቆ ድማ ብስም የሱስ ከመይ ገይሩ ብትብዓት ከም ዝመሀረንነገሮም።

[**28**](https://www.betezion.com/bible-passage-adis?book=act&chap=9&v=tig)ኣብ የሩሳሌም ከኣ ተቢዑ ብስም ጐይታ እናተዛረበ፡ ምሳታቶም ይኣቱን ይወጽእን ነበረ።

[**29**](https://www.betezion.com/bible-passage-adis?book=act&chap=9&v=tig)ምስቶም ካብ ጽርኣውያን ዝነበሩ ኣይሁድ ከኣ ይዛረብን ይካራኸርን ነበረ፡ ንሳቶም ግናኪቐትልዎ ደለዩ።

[**30**](https://www.betezion.com/bible-passage-adis?book=act&chap=9&v=tig)እቶም ኣሕዋት ምስ ፈለጡ ድማ፡ ናብ ቂሳርያ ኣውረድዎ ናብ ጠርሴስውን ሰደድዎ።

[**31**](https://www.betezion.com/bible-passage-adis?book=act&chap=9&v=tig)ከምኡ ኸኣ ነታ ኣብ ኲላ ይሁዳን ገሊላን ሰማርያን ዝነበረት ማሕበር ብዘላ ሰላም ኰነላ፡እናተሀንጸትን ብፍርሃት እግዚኣብሄር እናተመላለሰትን ብምርዳእ መንፈስ ቅዱስ እናዐበየትንከደት።

[**32**](https://www.betezion.com/bible-passage-adis?book=act&chap=9&v=tig)ኰነ ኸኣ፡ ጴጥሮስ ናብ ኲሉ ኺዘውር ከሎ፡ ናብቶም ኣብ ልዳ ዚነብሩ ቅዱሳን ወረደ።

[**33**](https://www.betezion.com/bible-passage-adis?book=act&chap=9&v=tig)ኣብኡ ኸኣ ኤንያ ዝስሙ፡ ሾሞንተ ዓመት ኣብ ዓራት ዝደቀሰ መጻጒዕ ሰብኣይ ረኸበ።

[**34**](https://www.betezion.com/bible-passage-adis?book=act&chap=9&v=tig)ጴጥሮስ ድማ፡ ኤንያ፡ የሱስ ክርስቶስ የሕውየካ አሎ። ተንስእ፡ ባዕልኻ ኣንጽፍ፡ በሎ።ብኡብኡ ኸኣ ተንስኤ።

[**35**](https://www.betezion.com/bible-passage-adis?book=act&chap=9&v=tig)ኣብ ልዳን ኣብ ሳሮንን ዚነብሩ ዂላቶም ከኣ ነዚ ርእዮም ናብ ጐይታ ተመልሱ።

[**36**](https://www.betezion.com/bible-passage-adis?book=act&chap=9&v=tig)ኣብ ዮጴ ድማ ጣቢታ እትብሀል ተምሃሪት ነበረት፡ ትርጒሙ ድማ ዶርቃስ እዩ። ንሳ ኸኣጽቡቕ ግብሪ ዝመልኣ ምጽዋትውን እትምጽውት እያ።

[**37**](https://www.betezion.com/bible-passage-adis?book=act&chap=9&v=tig)ኰነ ኸኣ፡ በቲ ቕነቲ ሐሚማ ሞተት። ሐጺቦም ድማ ኣብ ደርቢ ኣንበርዋ።

[**38**](https://www.betezion.com/bible-passage-adis?book=act&chap=9&v=tig)ልዳ ንዮጴ ቕርብቲ ስለ ዝነበረት፡ እቶም ደቀ መዛሙርቲ ኸኣ ጴጥሮስ ኣብኣ ኸም ዘሎሰሚዖም፡ ክልተ ሰብኣይ ናብኡ ልኢኾም፡ ከይደንጐየ ናባታቶም ኪመጽእ ለመንዎ።

[**39**](https://www.betezion.com/bible-passage-adis?book=act&chap=9&v=tig)ሽዑ ጴጥሮስ ተንሲኡ ምሳታቶም ከደ። ናብኡ ምስ መጸ ድማ፡ ናብ ደርቢ ኣደየብዎ።ኲላተን እተን መበለታት ከኣ እናበኸያ፡ እቲ ጣቢታ ምሳታተን ከላ ዝገበረቶ ቐመውሽንክዳውንትን እናኣርኣያኦ ከቢበናኦ ደው በላ።

[**40**](https://www.betezion.com/bible-passage-adis?book=act&chap=9&v=tig)ጴጥሮስ ግና ንዂላተን ናብ ወጻኢ ኣውጺኡ፡ ተምበርኪኹ ጸለየ፡ ናብቲ ሬሳኣ ግልጽ ኢሉ ኸኣ፡ ጣቢታ፡ ተንስኢ፡ በላ። ኣዒንታ ቛሕ ኣበለት፡ ንጴጥሮስ ምስ ረአየቶውን፡ ኮፍ በለት።

[**41**](https://www.betezion.com/bible-passage-adis?book=act&chap=9&v=tig)ኢዱ ዘርጊሑ ኣተንስኣ፡ ነቶም ቅዱሳንን ነተን መበለታትን ጸዊዑ ድማ፡ ህያው ኰይና ኣብቅድሚኦም ደው ኣበላ።

[**42**](https://www.betezion.com/bible-passage-adis?book=act&chap=9&v=tig)እዚ ኣብ ኲላ ዮጴ ተፈልጠ፡ ብዙሓት ከኣ ብጐይታ አመኑ።

[**43**](https://www.betezion.com/bible-passage-adis?book=act&chap=9&v=tig)ንሱ ድማ ሓያሎ መዓልቲ ምስ ስምኦን፡ ፈሓቚ ቄራብቲ ኣብ ዮጴ ተቐመጠ።

[**1**](https://www.betezion.com/bible-passage-adis?book=act&chap=10&v=tig)ኣብ ቂሳርያ ቆርኔሌዎስ ዝስሙ ሰብኣይ ነበረ። ንሱ ኣብቲ ኢጣልያናዊ ዚብሀል ጭፍራ ሓለቓ ሚእቲ እዩ።

[**2**](https://www.betezion.com/bible-passage-adis?book=act&chap=10&v=tig)ጻድቕ፡ ምስ ኲሉ ስድራ ቤቱ ድማ ንኣምላኽ ዚፈርህ ንህዝቢውን ብዙሕ ምጽዋትዚምጽውት፡ ኲሉ ሳዕ ከኣ ንኣምላኽ ዚልምን እዩ።

[**3**](https://www.betezion.com/bible-passage-adis?book=act&chap=10&v=tig)ብታስዐይቲ ሰዓት ናይ መዓልቲ ኣቢሉ ድማ ብግሁድ ትርኢት መልኣኽ ኣምላኽ ናብኡ አትዩ፡ ዎ ቆርኔሌዎስ፡ ኪብሎ ኸሎ ረአየ።

[**4**](https://www.betezion.com/bible-passage-adis?book=act&chap=10&v=tig)ንሱ ኸኣ ጠሚትዎ ሰምቢዱ፡ እንታይ እዩ፡ ጐይታይ፧ በለ። ንሱ ድማ፡ ጸሎትካን ምጽዋትካንናብ ቅድሚ ኣምላኽ ንመዘከርታ ደዪቡ እዩ፡

[**5**](https://www.betezion.com/bible-passage-adis?book=act&chap=10&v=tig)ሕጂ ኸኣ ሰባት ናብ ዮጴ ልኢኽካ ነቲ ጴጥሮስ ዚብሀል ስምኦን ኣምጽኣዮ።

[**6**](https://www.betezion.com/bible-passage-adis?book=act&chap=10&v=tig)ንሱ ምስቲ፡ ቤቱ ኣብ ገምገም ባሕሪ ዘላ ስምኦን፡ ፈሓቚ ቈራብቲ፡ ጋሻ ዀይኑ ሰፊሩ አሎ፡ በሎ።

[**7**](https://www.betezion.com/bible-passage-adis?book=act&chap=10&v=tig)እቲ ዚዛርቦ ዝነበረ መልኣኽ ምስ ከደ ኸኣ፡ ካብቶም ገላዉኡ ኽልተ፡ ካብቶም ዘይፍለይዎኸኣ ሓደ ሕያዋይ ሓሽከር ጸውዔ እሞ፡

[**8**](https://www.betezion.com/bible-passage-adis?book=act&chap=10&v=tig)ነቲ ዝዀነ ዂሉ ኣዘንትዩ ናብ ዮጴ ለኣኾም።

[**9**](https://www.betezion.com/bible-passage-adis?book=act&chap=10&v=tig)ንጽብሒቱ ንሳቶም መገዲ ኪኸዱ ኸለዉ፡ ናብታ ኸተማ ምስ ቀረቡ፡ ጴጥሮስ ብሳድሰይቲሰዓት ኣቢሉ ኺጽሊ ናብ ናሕሲ ደየበ።

[**10**](https://www.betezion.com/bible-passage-adis?book=act&chap=10&v=tig)ሽዑ ጠምዩ ኺበልዕ ደለየ፡ ኬዳልዉሉ ኸለዉ ኸኣ፡ ተመሰጠ።

[**11**](https://www.betezion.com/bible-passage-adis?book=act&chap=10&v=tig)ሰማይ ተኸፊቱ ኣቕሓ ኸኣ ከም ዓብዪ ኽዳን በርባዕተ መኣዝኑ ተትሒዙ ኺወርድ፡ ኣብምድሪውን ኪበጽሕ ከሎ ረአየ።

[**12**](https://www.betezion.com/bible-passage-adis?book=act&chap=10&v=tig)ኣብኡ ኸኣ ኣርባዕተ መሓውር ዘለዎም ኲሎምን ኣብ ምድሪ ለመም ዚብሉን ኣዕዋፍሰማይን ነበሩ እሞ፡

[**13**](https://www.betezion.com/bible-passage-adis?book=act&chap=10&v=tig)ጴጥሮስ፡ ተንስእ፡ ሐሪድካ ብላዕ፡ ዚብል ድምጺ መጾ።

[**14**](https://www.betezion.com/bible-passage-adis?book=act&chap=10&v=tig)ጴጥሮስ ግና፡ ጐይታይ፡ ርኹስን ዜፈንፍን ዘበለን እኳ በሊዔ ኣይፈልጥን እየ እሞ ኣይከውንን እዩ፡ በለ።

[**15**](https://www.betezion.com/bible-passage-adis?book=act&chap=10&v=tig)ከም ብሓድሽ ድማ ካልኣይ ጊዜ፡ ነቲ ኣምላኽ ዘንጽሆ፡ ንስኻ ኣይተርክሶ፡ ዚብል ድምጺመጾ።

[**16**](https://www.betezion.com/bible-passage-adis?book=act&chap=10&v=tig)እዚ ሰለስተ ሳዕ ኰነ፡ ብኡብኡ ኸኣ እቲ ኣቕሓ ናብ ሰማይ ተወስደ።

[**17**](https://www.betezion.com/bible-passage-adis?book=act&chap=10&v=tig)ጴጥሮስ እቲ ዝረኣዮ ራእይ፡ እንታይ ኰን ይኸውን፧ ኢሉ ብልቡ ኺግረም ከሎ፡ እንሆ፡ እቶም ካብ ቆርኔሌዎስ እተላእኩ ሰባት፡ ቤት ስምኦን እናሐተቱ ኣብቲ ኣፍ ደገ ደው በሉ፡

[**18**](https://www.betezion.com/bible-passage-adis?book=act&chap=10&v=tig)ጸዊዖም ከኣ፡ እቲ ጴጥሮስ ዚብሀል ስምኦን ኣብኡ ጋሻ ዀይኑ ሰፊሩ እንተሎ፡ ሐተቱ።

[**19-20**](https://www.betezion.com/bible-passage-adis?book=act&chap=10&v=tig)ጴጥሮስ በቲ ራእይ ኬስተንትን ከሎ፡ መንፈስ፡ እንሆ፡ ሰለስተ ሰብኣይ ይደልዩኻአለዉ፡ ስለዚ፡ ኣነ ልኢኸዮም እየ እሞ ተንሲእካ ውረድ፡ ከይተስከፍካውን ምሳታቶም ኪድ፡በሎ።

[**21**](https://www.betezion.com/bible-passage-adis?book=act&chap=10&v=tig)ሽዑ ጴጥሮስ ናብቶም ሰባት ወሪዱ፡ እንሆ፡ እቲ እትደልይዎ ዘሎኹም ኣነ እየ፡ ብዛዕባ እንታይ ኢኹም ኣብዚ ደው ኢልኩም ዘሎኹም፧ በሎም።

[**22**](https://www.betezion.com/bible-passage-adis?book=act&chap=10&v=tig)ንሳቶም ከኣ፡ ንቆርኔሌዎስ፡ ነቲ ሓለቓ ሚእቲ፡ ብዂሉ ህዝቢ ኣይሁድ እተመስከረሉ፡ንኣምላኽ ዚፈርህ ጻድቕ ሰብኣይ፡ ናብ ቤቱ ኺጽውዓካ ኻባኻውን ቃል ኪሰምዕ፡ ብቕዱስመልኣኽ ተገሊጹሉ አሎ፡ በሉ።

[**23**](https://www.betezion.com/bible-passage-adis?book=act&chap=10&v=tig)ሽዑ ኣእትዩ ኣሕደሮም። ንጽብሒቱ ተንሲኡ ምሳታቶም ከደ፡ ካብ ዮጴ ኸኣ ሓያሎ ኣሕዋትሰዐብዎ።

[**24**](https://www.betezion.com/bible-passage-adis?book=act&chap=10&v=tig)ንጽብሒቱ ድማ ኣብ ቂሳርያ ኣተዉ። ቆርኔሌዎስ ከኣ ኣዝማዱን ዚቐርብዎ ፈተውቱን ኣኪቡይጽበዮም ነበረ።

[**25**](https://www.betezion.com/bible-passage-adis?book=act&chap=10&v=tig)ኰነ ድማ፡ ጴጥሮስ ኪኣቱ ኸሎ፡ ቆርኔሌዎስ ተቐበሎ። ኣብ ኣእጋሩ ተደፊኡውን ሰገደሉ።

[**26**](https://www.betezion.com/bible-passage-adis?book=act&chap=10&v=tig)ጴጥሮስ ግና፡ ኣነ ድማ ከማኻ ሰብ እየ፡ ተንስእ፡ ኢሉ ኣተንስኦ።

[**27**](https://www.betezion.com/bible-passage-adis?book=act&chap=10&v=tig)ምስኡ እናተዛራረበ ኣተወ፡ ኣብኡ ድማ ብዙሓት ሰብ ተኣኪቦም ረኸበ እሞ፡

[**28**](https://www.betezion.com/bible-passage-adis?book=act&chap=10&v=tig)ንኣይሁዳዊ ሰብኣይ ምስ ናይ ካልእ ህዝቢ ሰብ ኪሕወስ ወይስ ናይ ቤቱ ኺኣቱ ኸምዘይግብኦ፡ ንስኻትኩም ትፈልጡ ኢኹም። ንኣይ ግና፡ ንሓደ ሰብ እኳ ኸይፍንፍን ወይስ ርኹስእዩ ኸይብል፡ ኣምላኽ ኣርእዩኒ።

[**29**](https://www.betezion.com/bible-passage-adis?book=act&chap=10&v=tig)ምእንትዚ ድማ ምስ ለኣኽኩምለይ፡ ስግጥ ከይበልኩ መጻእኩ። ሕጂ ኸኣ ብዛዕባ እንታይከም ዝለኣኽኩምለይ፡ እሐተኩም አሎኹ፡ በሎም።

[**30**](https://www.betezion.com/bible-passage-adis?book=act&chap=10&v=tig)ቆርኔሌዎስ ድማ፡ ቅድሚ ኣርባዕተ መዓልቲ ብታስዐይቲ ሰዓት ኣብ ቤተይ ኰይነ እጽሊነበርኩ። እንሆ ኸኣ፡ ዜብርህ ክዳን እተኸድነ ሰብኣይ ኣብ ቅድመይ ደው በለ እሞ፡

[**31**](https://www.betezion.com/bible-passage-adis?book=act&chap=10&v=tig)ቆርኔሌዎስ፡ ጸሎትካ ተሰሚዑ፡ ምጽዋትካ ድማ ኣብ ቅድሚ ኣምላኽ ተዘኪሩ እዩ እሞ፡

[**32**](https://www.betezion.com/bible-passage-adis?book=act&chap=10&v=tig)ናብ ዮጴ ልኢኽካ፡ ነቲ ጴጥሮስ ዚብሀል ስምኦን ጸውዓዮ፡ ንሱ ኣብ ገምገም ባሕሪ ኣብቤት ስምኦን ፈሓቚ ቈራብቲ ጋሻ ዀይኑ ሰፊሩ አሎ። ንሱ ምስ መጸ፡ ኪነግረካ እዩ፡ በለኒ።

[**33**](https://www.betezion.com/bible-passage-adis?book=act&chap=10&v=tig)ሽዑ ብኡብኡ ናባኻ ለኣኽኩ፡ ንስኻ ድማ ብምምጻእካ ጽቡቕ ገበርካ። ሕጂ ኸኣ ካብ ጐይታ እተዘዘዝካዮ ዘበለ ምእንቲ ኽንሰምዕሲ፡ ኲላትና ኣብ ቅድሚ ኣምላኽ ኣብዚ እኔና፡ በሎ።

[**34-35**](https://www.betezion.com/bible-passage-adis?book=act&chap=10&v=tig)ሽዑ ጴጥሮስ ኣፉ ኸፊቱ በለ፡ ኣብ ኲሉ ህዝቢ ንኣምላኽ ዚፈርሆን ቅንዕና ዚገብርንእንተሎ፡ ኣብኡ ቕቡል እዩ እምበር፡ ኣብ ኣምላኽ ኣድልዎ ኸም ዜልቦ፡ ብሓቂኣስተብሀልኩ።

[**36**](https://www.betezion.com/bible-passage-adis?book=act&chap=10&v=tig)እቲ ናብ ደቂ እስራኤል ብየሱስ ክርስቶስ፡ ንሱ ኸኣ ጐይታ ዂሉ፡ ሰላም እናኣበሰሮምእተላእከ ቓል፡

[**37**](https://www.betezion.com/bible-passage-adis?book=act&chap=10&v=tig)እቲ ድሕሪ እታ ዮሃንስ ዝሰበኻ ጥምቀት ካብ ገሊላ ጀሚሩ ናብ ኲላ ይሁዳ ዝበጽሔ ቓል፡

[**38**](https://www.betezion.com/bible-passage-adis?book=act&chap=10&v=tig)ማለት ብዛዕባ የሱስ ብዓል ናዝሬት፡ ኣምላኽ ብመንፈስ ቅዱስን ብሓይልን ከም ዝቐብኦ፡ ኣምላኽ ምስኡ ስለ ዝዀነ፡ እናዞረ ጽቡቕ ከም ዝገበረ፡ ነቶም ሰይጣን ዝሰዐሮም ኲሎም ከኣ ከም ዘሕወየ፡ ንስኻትኩም ትፈልጡ ኢኹም።

[**39**](https://www.betezion.com/bible-passage-adis?book=act&chap=10&v=tig)ነቲ ኣብ ሃገር ኣይሁድን ኣብ የሩሳሌምን ዝገበሮ ዂሉ ንሕናውን ምስክር ኢና። ንእኡ ኣብዕጸይቲ ሰቒሎም ቀተልዎ።

[**40**](https://www.betezion.com/bible-passage-adis?book=act&chap=10&v=tig)ንእኡ ኣምላኽ ኣብ ሳልሰይቲ መዓልቲ ኣተንስኦ፡ ኪገሀድ ከኣ ሀቦ፡

[**41**](https://www.betezion.com/bible-passage-adis?book=act&chap=10&v=tig)ንኣና፡ ምስክር ምእንቲ ኽንከውን፡ ኣምላኽ ቅድም ዝሐረየና፡ ንኣና፡ ድሕሪ ኻብ ምውታትምትንሳኡ ምስኡ ዝበላዕናን ዝሰቴናን እምበር፡ ንዂሉ ህዝብስ ኣይተጋህደን።

[**42**](https://www.betezion.com/bible-passage-adis?book=act&chap=10&v=tig)ኣምላኽውን ንህያዋንን ምዉታትን ፈራዲ ኪኸውን ዝመደቦ፡ ንሱ ምዃኑ ንህዝቢ ኽንሰብኽንክንምስክርን ኣዘዘና።

[**43**](https://www.betezion.com/bible-passage-adis?book=act&chap=10&v=tig)ብእኡ ዚኣምን ዘበለ ብስሙ ሕድገት ሓጢኣት ከም ዚረኽብ፡ ኲሎም ነብያት ይምስክሩሉአለዉ።

[**44**](https://www.betezion.com/bible-passage-adis?book=act&chap=10&v=tig)ጴጥሮስ ገና እዚ ቓልዚ ኺዛረብ ከሎ፡ ኣብቶም ነቲ ቓል ዝሰምዕዎ ዂላቶም መንፈስቅዱስ ወረደ።

[**45**](https://www.betezion.com/bible-passage-adis?book=act&chap=10&v=tig)እቶም ካብ ወገን ግዝረት ዝዀኑ፡ ምስ ጴጥሮስ ዝመጹ ኣመንቲ ብቛንቋታት ኪዛረቡን ንኣምላኽ ኬመስግኑን ሰምዕዎም እሞ፡ ኣብ ኣህዛብ ድማ ህያብ መንፈስ ቅዱስ ስለ ዝፈሰሰተገረሙ።

[**46**](https://www.betezion.com/bible-passage-adis?book=act&chap=10&v=tig)እቶም ካብ ወገን ግዝረት ዝዀኑ፡ ምስ ጴጥሮስ ዝመጹ ኣመንቲ ብቛንቋታት ኪዛረቡንንኣምላኽ ኬመስግኑን ሰምዕዎም እሞ፡ ኣብ ኣህዛብ ድማ ህያብ መንፈስ ቅዱስ ስለ ዝፈሰሰ ተገረሙ።

[**47**](https://www.betezion.com/bible-passage-adis?book=act&chap=10&v=tig)ሽዑ ጴጥሮስ፡ እዚኣቶምስ ከማና መንፈስ ቅዱስ ካብ ተቐበሉስ፡ ከይጥመቑ ማይኪኽልክሎም ዚኽእል ደኣ መን እዩ፧ ኢሉ መለሰ።

[**48**](https://www.betezion.com/bible-passage-adis?book=act&chap=10&v=tig)ብስም የሱስ ክርስቶስ ኪጥመቑ ኸኣ ኣዘዘ። ድሕርዚ ድማ ቅሩብ መዓልቲ ምሳታቶም ኪቕኒለመንዎ።

[**1**](https://www.betezion.com/bible-passage-adis?book=act&chap=11&v=tig)ሃዋርያትን እቶም ኣብ ይሁዳ ዘለዉ ኣሕዋትን፡ ኣህዛብ ድማ ቃል ኣምላኽ ከም እተቐበሉ፡ሰምዑ።

[**2-3**](https://www.betezion.com/bible-passage-adis?book=act&chap=11&v=tig)ጴጥሮስ ናብ የሩሳሌም ምስ ደየበ ግና፡ እቶም ካብ ግዝረት ዝዀኑ፡ ናብ ዘይተገዝሩ ሰባትኣቲኻ ምሳታቶም ከኣ በሊዕካ፡ ኢሎም ተበኣስዎ።

[**4**](https://www.betezion.com/bible-passage-adis?book=act&chap=11&v=tig)ጴጥሮስ ድማ ተር ኣቢሉ ኺነግሮም ጀመረ፡ ከምዚ ኢሉ፡

[**5**](https://www.betezion.com/bible-passage-adis?book=act&chap=11&v=tig)ኣነ ኣብ ከተማ ዮጴ ኽጽሊ ኸሎኹ፡ ተመሰጥኩ እሞ በርባዕተ መኣዝኑ እተታሕዘ ዓብዪኽዳን ዚመስል ኣቕሓ፡ ካብ ሰማይ ኪወርድ ከሎ፡ ብራእይ ርኤኹ፡ ናባይውን መጸ።

[**6**](https://www.betezion.com/bible-passage-adis?book=act&chap=11&v=tig)ናብኡ እናጠመትኩ እንተ ኣስተብሀልኩ ኸኣ፡ ኣርባዕተ መሓውር ዘለዎም እንስሳ ምድርንኣራዊትን ለመም ዚብልን ኣዕዋፍ ሰማይን ርኤኹ።

[**7**](https://www.betezion.com/bible-passage-adis?book=act&chap=11&v=tig)ሽዑ ኸኣ፡ ጴጥሮስ፡ ተንስእ፡ ሐሪድካ ብላዕ፡ ዚብለኒ ድምጺ ሰማዕኩ።

[**8**](https://www.betezion.com/bible-passage-adis?book=act&chap=11&v=tig)ኣነ ግና፡ ጐይታይ፡ ርኹስ ወይስ ዜፈንፍን ከቶ ኣብ ኣፈይ አትዩ ኣይፈልጥን እዩ እሞ፡ኣይከውንን እዩ፡ በልኩ።

[**9**](https://www.betezion.com/bible-passage-adis?book=act&chap=11&v=tig)ካልኣይ ጊዜ ኸኣ፡ ነቲ ኣምላኽ ዘንጽሆ ንስኻ ኣይተርክሶ፡ ዚብል ድምጺ ኻብ ሰማይመለሰለይ።

[**10**](https://www.betezion.com/bible-passage-adis?book=act&chap=11&v=tig)እዚ ሰለስተ ጊዜ ዀነ፡ ከም ብሓድሽ ድማ ኲሉ ናብ ሰማይ ተሳሕበ።

[**11**](https://www.betezion.com/bible-passage-adis?book=act&chap=11&v=tig)እንሆ ኸኣ፡ ብኡብኡ ሰለስተ ሰባት ካብ ቂሳርያ ናባይ ተልኢኾም፡ ኣብ ጥቓ እታ ኣነ ዘሎኽዋ ቤት ደው ኢሎም ነበሩ።

[**12**](https://www.betezion.com/bible-passage-adis?book=act&chap=11&v=tig)መንፈስ ከኣ ከይተዋላወልኩ ምሳታቶም ክኸይድ ነገረኒ። እዞም ሹድሽተ ኣሕዋት ድማ ምሳይከዱ፡ ኣብ ቤት እቲ ሰብኣይውን ኣቶና።

[**13-14**](https://www.betezion.com/bible-passage-adis?book=act&chap=11&v=tig)ንሱ ኸኣ፡ መልኣኽ ኣብ ቤቱ ደው ኢሉ፡ ንዮጴ ልአኽ እሞ ነቲ ጴጥሮስ ዚብሀልስምኦን ጸዊዕካ ኣምጽኣዮ፡ ንስኻን ኲላ ቤትካን እትድሕኑሉ ቓል፡ ንሱ ኺነግረካ እዩ፡ ኪብሎኸሎ ኸምዝረአየ ነገረና።

[**15**](https://www.betezion.com/bible-passage-adis?book=act&chap=11&v=tig)ክዛረብ ምስ ጀመርኩ ኸኣ፡ መንፈስ ቅዱስ፡ ከምቲ ቕድም ኣባና ዝወረደ፡ ኣባታቶምውን ወረደ።

[**16**](https://www.betezion.com/bible-passage-adis?book=act&chap=11&v=tig)ሽዑ ነቲ፡ ዮሃንስ ብማይ ኣጥመቐ፡ ንስኻትኩም ግና ብመንፈስ ቅዱስ ክትጥመቑ ኢኹም፡ዝብል ቓል ጐይታ ዘከርኩ።

[**17**](https://www.betezion.com/bible-passage-adis?book=act&chap=11&v=tig)እምብኣርሲ ኣምላኽ ከምቲ ንኣና ብጐይታና የሱስ ክርስቶስ ንዝኣመንና ዝሃበና፡ ማዕሬና ገይሩ ህያብ ካብ ዚህቦም፡ ኣነ ደኣ ንኣምላኽ ክኽልክሎ ዝኽእል እንታዋይ እየ፧

[**18**](https://www.betezion.com/bible-passage-adis?book=act&chap=11&v=tig)እዚ ምስ ሰምዑ ሃድኡ እሞ፡ እምብኣርስ ኣምላኽ ነህዛብ ድማ ንህይወት ዚኸውን ንስሓሂብዎም፡ እናበሉ ንኣምላኽ ኣመስገኑ።

[**19**](https://www.betezion.com/bible-passage-adis?book=act&chap=11&v=tig)እቶም ብሰሪ እቲ ኣብ እስጢፋኖስ ዝበጽሔ መከራ እተበተኑ ግና፡ ክሳዕ ፌንቂስን ቆጵሮስንኣንጾክያን ዞሩ፡ እቲ ቓል ከኣ ብዘይ ንኣይሁድ ንሓደ እኳ ኣይነግሩን ነበሩ።

[**20**](https://www.betezion.com/bible-passage-adis?book=act&chap=11&v=tig)ሓያሎ ኻባታቶም ግና ሰብ ቆጵሮስን ሰብ ቄረኔን ነበሩ፡ እዚኣቶም ናብ ኣንጾክያ ምስ መጹ፡ ወንጌል ጐይታና የሱስ እናሰበኹ፡ ነቶም ጽርኣውያንውን ነገርዎም።

[**21**](https://www.betezion.com/bible-passage-adis?book=act&chap=11&v=tig)ኢድ እግዚኣብሄር ምሳታቶም ነበረት፡ ብዙሕ ዝቝጽሮም ሰብ ድማ ኣሚኖም ናብ ጐይታተመልሱ።

[**22**](https://www.betezion.com/bible-passage-adis?book=act&chap=11&v=tig)እዚ ወረ እዚ ኸኣ ብዛዕባኦም ኣብታ ኣብ የሩሳሌም ዘላ ማሕበር ተሰምዔ፡ ንበርናባስ ድማ ናብ ኣንጾክያ ለኣኽዎ።

[**23-24**](https://www.betezion.com/bible-passage-adis?book=act&chap=11&v=tig)ንሱ ምስ መጸ፡ ጸጋ ኣምላኽ ርእዩ ተሐጐሰ። ንሱ መንፈስ ቅዱስን እምነትን ዝመልኦሕያዋይ ሰብኣይ እዩ እሞ፡ ብምሉእ ልቦም ብጐይታ ጸኒዖም ኪነብሩ መኸሮም፡ ብዙሕ ህዝቢኸኣ ንጐይታ ተወሰኸ።

[**25**](https://www.betezion.com/bible-passage-adis?book=act&chap=11&v=tig)በርናባስ ካብኡ ወጺኡ ንሳውል ኪደልዮ ናብ ጠርሴስ ከደ እሞ ምስ ረኸቦ፡ ናብ ኣንጾክያ ኣምጽኦ።

[**26**](https://www.betezion.com/bible-passage-adis?book=act&chap=11&v=tig)ኰነ ኸኣ፡ ኣብታ ማሕበር ዓመት ምሉእ ብሕብረት ነበሩ ንብዙሕ ህዝቢውን መሀሩ። እቶምደቀ መዛሙርቲ ኸኣ ቅድም ኣብ ኣንጾክያ ክርስትያን ተሰምዩ።

[**27**](https://www.betezion.com/bible-passage-adis?book=act&chap=11&v=tig)በታ ቕነ እቲኣ ነብያት ካብ የሩሳሌም ናብ ኣንጾክያ ወረዱ።

[**28**](https://www.betezion.com/bible-passage-adis?book=act&chap=11&v=tig)ሓደ ኻባታቶም ከኣ ኣጋቦስ ዝስሙ ተንሲኡ፡ ኣብ ኲላ ዓለም ብርቱዕ ጥሜት ከምዚኸውን፡ ብመንፈስ ተዛረበ። እዚ ብዘመን ቄሳር ቅላውዴዎስ ኰነ።

[**29**](https://www.betezion.com/bible-passage-adis?book=act&chap=11&v=tig)እቶም ደቀ መዛሙርቲ ነፍሲ ወከፍ ከከም ዓቕሙ ነቶም ኣብ ይሁዳ ዘለዉ ኣሕዋት ረድኤትኪሰዱሎም መደቡ።

[**30**](https://www.betezion.com/bible-passage-adis?book=act&chap=11&v=tig)ከምኡ ገይሮም ከኣ ብኢድ በርናባስን ሳውልን ናብቶም ሽማግሌታት ሰደድዎ።

[**1**](https://www.betezion.com/bible-passage-adis?book=act&chap=12&v=tig)በቲ ዘመንቲ ንጉስ ሄሮድስ ኣብ ሓያሎ ኻብታ ማሕበር ክፉእ ኪገብሮም ኢዱ ዘርግሔ።

[**2**](https://www.betezion.com/bible-passage-adis?book=act&chap=12&v=tig)ንያእቆብ ሓው ዮሃንስ ከኣ ኣሰየፎ።

[**3**](https://www.betezion.com/bible-passage-adis?book=act&chap=12&v=tig)እዚ ንኣይሁድ ባህ ከም ዘበሎም ምስ ረአየ ድማ፡ ወሲኹ ንጴጥሮስ ሐዞ። ቅነ በዓል ቅጫኸኣ ነበረ።

[**4**](https://www.betezion.com/bible-passage-adis?book=act&chap=12&v=tig)ምስ ሐዞ ኸኣ፡ ናብ ቤት ማእሰርቲ ኣእተዎ። ድሕሪ ፋስጋ ናብ ህዝቢ ኼውጽኦ ድልዩ፡በበርባዕተ ዀይኖም ኪሕልውዎ ነርባዕተ መደብ ዓቀይቲ ኣሕሊፉ ሀቦ።

[**5**](https://www.betezion.com/bible-passage-adis?book=act&chap=12&v=tig)ጴጥሮስ ከምዚ ዀይኑ ኣብ ቤት ማእሰርቲ ይሕሎ ነበረ፡ እታ ማሕበር ግና ምእንትኡ ዂሉ ሳዕ ናብ ኣምላኽ ትጽሊ ነበረት።

[**6**](https://www.betezion.com/bible-passage-adis?book=act&chap=12&v=tig)ሄሮድስ ኬቕርቦ ምስ ሐሰበ፡ በታ ቕድሚኣ ዘላ ለይቲ፡ ጴጥሮስ ብኽልተ ሞቚሕ ተኣሲሩኣብ መንጎ ኽልተ ዓቀይቲ ደቂሱ ነበረ። እቶም ሓለውቲ ኸኣ ኣብ ኣፍ ደገ እቲ ቤት ማእሰርቲዀይኖም ይሕልዉ ነበሩ።

[**7**](https://www.betezion.com/bible-passage-adis?book=act&chap=12&v=tig)እንሆ ኸኣ፡ መልኣኽ እግዚኣብሄር ኣብ ጥቓኡ ደው በለ፡ ኣብታ ቤት ማእሰርቲ ድማብርሃን በርሄ፡ ንጴጥሮስውን መሰንገሊኡ ተንክዩ፡ ቀልጢፍካ ተንስእ፡ ኢሉ ኣበራበሮ። እቲመቓውሕ ድማ ካብ ኣእዳዉ ወደቐ።

[**8**](https://www.betezion.com/bible-passage-adis?book=act&chap=12&v=tig)እቲ መልኣኽ ከኣ፡ ተዐጠቕ፡ ኣሳእንካውን ኣእቱ፡ በሎ። ንሱ ድማ ከምኡ ገበረ። እቲ መልኣኽ ከኣ፡ ክዳንካ ተኸደን እሞ ስዐበኒ፡ በሎ።

[**9**](https://www.betezion.com/bible-passage-adis?book=act&chap=12&v=tig)ንሱውን ወጺኡ ሰዐቦ። ግናኸ ራእይ ዚርኢ ዘሎ ይመስሎ ነበረ እምበር፡ እቲ ብመልኣኽዝዀነ፡ ሓቂ ምዃኑ ኣየስተውዐለን።

[**10**](https://www.betezion.com/bible-passage-adis?book=act&chap=12&v=tig)ነቶም ቀዳማይን ካልኣይን በሪ ዚሕልዉ ምስ ሐለፈ፡ ናብቲ ናብ ከተማ ዜእቱ ማዕጾ ሓጺንበጽሑ፡ ባዕሉውን ተኸፍተሎም። ወጺኦም ከኣ ሓደ ኣደባባይ ምስ ሐለፉ፡ ሽዑ እቲ መልኣኽካብኡ ተሰወረ።

[**11**](https://www.betezion.com/bible-passage-adis?book=act&chap=12&v=tig)ጴጥሮስ ናብ ልቡ ምስ ተመልሰ ድማ፡ እግዚኣብሄር መልኣኹ ልኢኹ፡ ካብ ኢድ ሄሮድስንካብቲ ህዝቢ ኣይሁድ ዚጽበይዎ ዝነበሩ ዂሉን ከም ዘድሐነኒ፡ ብሓቂ ሕጂ ፈለጥኩ፡ በለ።

[**12**](https://www.betezion.com/bible-passage-adis?book=act&chap=12&v=tig)ነቲ ነገር ምስ ኣስተውዐለ፡ ናብ ቤት ማርያም፡ ኣደ እቲ ማርቆስ ዚብሀል ዮሃንስ፡ መጸ። ኣብኡ ኸኣ ብዙሓት ተኣኪቦም ይጽልዩ ነበሩ።

[**13**](https://www.betezion.com/bible-passage-adis?book=act&chap=12&v=tig)ጴጥሮስ ነቲ ማዕጾ ደገ ዃሕኳሕ ምስ ኣበለ፡ ሮዳ እትብሀል ግዝእቲ ኽትሰምዕ መጸት።

[**14**](https://www.betezion.com/bible-passage-adis?book=act&chap=12&v=tig)ንሳ ኸኣ ድምጺ ጴጥሮስ ምዃኑ ምስ ኣለለየት፡ ብታሕጓስ ናብ ውሽጢ ጐይያ፡ ጴጥሮስ ኣብ ኣፍ ደገ ደው ኢሉ ኸም ዘሎ፡ ነገረት እምበር፡ ነቲ ማዕጾ ኣይከፈተቶን።

[**15**](https://www.betezion.com/bible-passage-adis?book=act&chap=12&v=tig)ንሳቶም ግና፡ ተጸሊልኪ ኢኺ፡ በልዋ። ንሳ ኸኣ ከምኡ ምዃኑ ኣርገጸት። ሽዑ መልኣኹዀን ይኸውን፡ በሉ።

[**16**](https://www.betezion.com/bible-passage-adis?book=act&chap=12&v=tig)ጴጥሮስ ግና ኳሕኳሕ የብል ነበረ። ምስ ከፈቱ ኸኣ ረአይዎ እሞ ተገረሙ።

[**17**](https://www.betezion.com/bible-passage-adis?book=act&chap=12&v=tig)ንሱ ግና ስቕ ኪብሉ ብኢዱ ኣመልከቶም፡ እግዚኣብሄር ካብ ቤት ማእሰርቲ ኸመይ ገይሩ ኸም ዘውጽኦ ኸኣ፡ ኣዘንተወሎም እሞ፡ እዚ ነገር እዚ ንያእቆብን ነቶም ኣሕዋትን ንገርዎም፡በሎም። ካብኡ ወጺኡ ኸኣ ናብ ካልእ ስፍራ ኸደ።

[**18**](https://www.betezion.com/bible-passage-adis?book=act&chap=12&v=tig)ምስ ወግሔ፡ እቶም ዓቀይቲ፡ ንጴጥሮስሲ ኣንታይ ኰን ረኺብዎ ይኸውን፧ ኢሎም ብዙሕተጨነቑ።

[**19**](https://www.betezion.com/bible-passage-adis?book=act&chap=12&v=tig)ሄሮድስ ድማ ደልዩ ምስ ሰኣኖ፡ ነቶም ሓለውቲ መርሚሩ ኪቐትልዎም ኣዘዘ እሞ ካብ ይሁዳናብ ቂሳርያ ወሪዱ ኣብኣ ቐነየ።

[**20**](https://www.betezion.com/bible-passage-adis?book=act&chap=12&v=tig)ሄሮድስ ንሰብ ጢሮስን ሲዶናን ኣዝዩ ዀርዩ ተጻሊእዎም ነበረ። ተሳማሚዖም ከኣ ናብኡመጹ። ምግቢ ሃገሮም ካብ ግዝኣት እቲ ንጉስ ስለ ዝነበረ፡ ንብላስጦስ ሸለቃ ዝፋን ቤት ንጉስኣፍትዮም ዕርቂ ለመኑ።

[**21**](https://www.betezion.com/bible-passage-adis?book=act&chap=12&v=tig)ሄሮድስ በታ መዓልቲ ቘጸራ ልብሰ መንግስቱ ለቢሱ ኣብ ኣፋን ተቐመጠ ተዛረቦምውን።

[**22**](https://www.betezion.com/bible-passage-adis?book=act&chap=12&v=tig)እቶም ህዝቢ ድማ፡ እዝስ ድምጺ ኣምላኽ እዩ እምበር፡ ድምጺ ሰብ ኣይኰነን፡ ኢሎምጨደሩ።

[**23**](https://www.betezion.com/bible-passage-adis?book=act&chap=12&v=tig)ክብሪ ንኣምላኽ ስለ ዘይሀበ ድማ ብኡብኡ መልኣኽ እግዚኣብሄር ቀዘፎ፡ ሐሲኹውን ሞተ።

[**24**](https://www.betezion.com/bible-passage-adis?book=act&chap=12&v=tig)ቃል ኣምላኽ ከኣ እናዐበየን እናተዘርግሔን ከደ።

[**25**](https://www.betezion.com/bible-passage-adis?book=act&chap=12&v=tig)በርናባስን ሳውልን ድማ ነቲ ረድኤት ኣብጺሖም፡ ካብ የሩሳሌም ተመልሱ። ምሳታቶም ከኣ ነቲ ማርቆስ ዚብሀል ዮሃንስ ተማልእዎ።

[**1**](https://www.betezion.com/bible-passage-adis?book=act&chap=13&v=tig)ኣብታ ኣብ ኣንጾክያ ዝነበረት ማሕበር ከኣ ነብያትን መምህራንን ነበሩ፡ በርናባስን ኔጌርእተባህለ ስምኦንን ሉክዮስ ብዓል ቄሬኔን እቲ ምስ ሄሮድስ ብዓል ርባዕ ሽመት ዝዐበየ ማናይንንሳውልን።

[**2**](https://www.betezion.com/bible-passage-adis?book=act&chap=13&v=tig)እዚኣቶም ንእግዚኣብሄር ኬገልግሉን ኪጸሙን ከለዉ ኸኣ፡ መንፈስ ቅዱስ፡ በርናባስን ሳውልንነቲ ዝጸዋዕክዎም ዕዮ ፍለዩለይ፡ በሎም።

[**3**](https://www.betezion.com/bible-passage-adis?book=act&chap=13&v=tig)ሽዑ ጾሙን ጸለዩን ኣእዳዎም ከኣ ኣንበሩሎም እሞ ሰደድዎም።

[**4**](https://www.betezion.com/bible-passage-adis?book=act&chap=13&v=tig)ንሳቶም ከምዚ ኢሎም ብመንፈስ ቅዱስ ተልኢኾም ናብ ሴሌውቅያ ወረዱ። ካብኡ ኸኣ ብመርከብ ናብ ቆጵሮስ ከዱ።

[**5**](https://www.betezion.com/bible-passage-adis?book=act&chap=13&v=tig)ኣብ ሰላሚስ ምስ በጽሑ ኸኣ፡ ኣብ ኣባይቲ ጸሎት ኣይሁድ ቃል ኣምላኽ ነገሩ። ንዮሃንስከኣ ኬገልግሎም ወሲዶምዎ ነበሩ።

[**6**](https://www.betezion.com/bible-passage-adis?book=act&chap=13&v=tig)ነታ ደሴት ብዘላ ኽሳዕ ጳፎስ ምስ ዞርዋ ኸኣ፡ ሓደ ጠንቋሊ፡ ነብዪ ሓሶት፡ ባርየሱስ ዝስሙኣይሁዳዊ ሰብኣይ ረኸቡ።

[**7**](https://www.betezion.com/bible-passage-adis?book=act&chap=13&v=tig)ንሱ ምስቲ ምስለኔ፡ ስርግዮስ ጳውሎስ ኣስተውዓሊ ሰብኣይ፡ ይነብር ነበረ። ንሱውን ቃልኣምላኽ ኪሰምዕ ደልዩ፡ ንሳውልን ንበርናባስን ናብኡ ጸውዖም።

[**8**](https://www.betezion.com/bible-passage-adis?book=act&chap=13&v=tig)ግናኸ ኤልማስ ጠንቋሊ፡ስሙ ኸምኡ ይትርጐም እዩ እሞ፡ነቲ ምስለኔ ኻብ ምእማን ኪመልሶደልዩ ተቓወሞም።

[**9**](https://www.betezion.com/bible-passage-adis?book=act&chap=13&v=tig)እቲ ጳውሎስ እተሰምየ ሳውል ግና፡ መንፈስ ቅዱስ መሊእዎ፡ ጠመቶ እሞ፡

[**10**](https://www.betezion.com/bible-passage-adis?book=act&chap=13&v=tig)ኣታ፡ ኲሉ ተንኰልን ኲሉ ኽፍኣትን ዝመልኣካ ወዲ ድያብሎስ፡ ጻላእ ኲሉ ጽድቂ፡ ነቲቕኑዕ መገዲ እግዚኣብሄር ካብ ምጥዋይሲ ካንዶ ኣይትዐርፍን ኢኻ፧

[**11**](https://www.betezion.com/bible-passage-adis?book=act&chap=13&v=tig)ሕጂ ኸኣ እንሃ፡ ኢድ ጐይታ ኣብ ልዕሌኻ እያ፡ ክትዐውር፡ ክሳዕ ጊዜኡውን ጸሓይኣይክትርእን ኢኻ፡ በሎ። ብኡብኡ ኸኣ ጣቓን ጸልማትን ወደቖ፡ ኣብዝን ኣብትን እናተመላለሰኸኣ፡ ብኢዱ ሒዙ ዚመርሖ ደለየ።

[**12**](https://www.betezion.com/bible-passage-adis?book=act&chap=13&v=tig)ሽዑ እቲ ምስለኔ ነቲ ዝዀነ ርእዩ፡ ብምህሮ ጐይታ ተገሪሙ ኣመነ።

[**13**](https://www.betezion.com/bible-passage-adis?book=act&chap=13&v=tig)ድሕርዚ ጳውሎስን ብጾቱን ካብ ጳፎስ ብመርከብ ከዱ፡ ናብ ጴርጌ ናይ ጶምፍልያ ኸኣመጹ። ዮሃንስ ከኣ ካባታቶም ተፈልዩ ናብ ዮሩሳሌም ተመልሰ።

[**14**](https://www.betezion.com/bible-passage-adis?book=act&chap=13&v=tig)ንሳቶም ግና ካብ ጴርጌ ሐሊፎም ናብ ኣንጾክያ ናይ ጳሲድያ መጹ። ብመዓልቲ ሰንበት ከኣ ናብ ቤት ጸሎት ኣትዮም ተቐመጡ።

[**15**](https://www.betezion.com/bible-passage-adis?book=act&chap=13&v=tig)ንሕግን ነብያትን ምስ ኣንበቡ፡ እቶም መራሕቲ ቤት ጸሎት፡ ኣቱም ኣሕዋትና፡ ገለ ንህዝቢዚንገር ቃል ምዕዶ እንተሎኩም፡ ንገሩ፡ ኢሎም ለአኹሎም።

[**16**](https://www.betezion.com/bible-passage-adis?book=act&chap=13&v=tig)ሽዑ ጳውሎስ ተንሲኡ፡ ብኢዱ እናኣመልከተ በለ፡ ኣቱም ሰብ እስራኤልን ንኣምላኽእትፈርሁን፡ ስምዑ፡

[**17**](https://www.betezion.com/bible-passage-adis?book=act&chap=13&v=tig)ናይ እዚ ህዝቢ እስራኤል ኣምላኽ ነቦታትና ሐረዮም፡ ነዚ ህዝቢ እዚ ኸኣ ኣብ ስደቱ ኣብምድሪ ግብጺ ልዕል ኣበሎ፡ በታ ልዕልቲ ኢዱ ድማ ካብኣ ኣውጽኦም።

[**18**](https://www.betezion.com/bible-passage-adis?book=act&chap=13&v=tig)ኣስታት ኣርብዓ ዓመት ኣቢሉ ኸኣ ኣብ በረኻ ኸም ኣቦ ዀይኑ ጾሮም።

[**19**](https://www.betezion.com/bible-passage-adis?book=act&chap=13&v=tig)ሾብዓተ ኣህዛብ ካብ ምድሪ ከነኣን ኣጥፊኡ፡ ነቲ ምድሮም ኣውረሶም።

[**20**](https://www.betezion.com/bible-passage-adis?book=act&chap=13&v=tig)ድሕርዚ ኸኣ ኣስታት ኣርባዕተ ሚእትን ሓምሳን ዓመት ኣቢሉ ኽሳዕ ነብዪ ሳሙኤልመሳፍንቲ ሀቦም።

[**21**](https://www.betezion.com/bible-passage-adis?book=act&chap=13&v=tig)ድሕርዚ ንጉስ ለመኑ፡ ኣምላኽ ከኣ ነርብዓ ዓመት ሓደ ሰብኣይ ካብ ነገድ ብንያም፡ ሳውልወዲ ቂስ ሀቦም።

[**22**](https://www.betezion.com/bible-passage-adis?book=act&chap=13&v=tig)ምስ ሰዐሮ ድማ፡ ንዳዊት፡ ንጉስ ኪኸውን፡ ኣተንስኣሎም፡ ዳዊት ወዲ እሴይ ኲሉ ፍቓደይዚገብር ሰብኣይ ዝኸም ልበይ ረኸብኩ፡ ኢሉ ኸኣ መስከረሉ።

[**23**](https://www.betezion.com/bible-passage-adis?book=act&chap=13&v=tig)ኣምላኽ ከም ተስፋኡ ኻብ ዘርኡ ንእስራኤል መድሓኒ፡ ንሱ ኸኣ የሱስ፡ ኣተንስኤ፡

[**24**](https://www.betezion.com/bible-passage-adis?book=act&chap=13&v=tig)ቅድሚ ምምጻኡውን ዮሃንስ ንዂሉ ህዝቢ እስራኤል ጥምቀት ንስሓ ሰበኸ።

[**25**](https://www.betezion.com/bible-passage-adis?book=act&chap=13&v=tig)ዮሃንስ ከኣ ጒያኡ ኺፍጽም ከሎ፡ ኣነ መን ምዃነይ ይመስለኩም አሎ፧ ኣነስ ንሱኣይኰንኩን። እንሆ ደኣ፡ ኣነ ኣሳእኑ ኻብ ኣእጋሩ ንምውጻእ ዘይበቅዕ፡ ንሱ ብድሕረይይመጽእ አሎ፡ በለ።

[**26**](https://www.betezion.com/bible-passage-adis?book=act&chap=13&v=tig)ኣቱም ኣሕዋትና፡ ደቂ ዓሌት ኣብርሃምን ኣብ ማእከልኩም ዘለዉ ንኣምላኽ ዚፈርሁን፡ እዚቓል ምድሓን እዚ ናባታትና እዩ እተላእከ።

[**27**](https://www.betezion.com/bible-passage-adis?book=act&chap=13&v=tig)እቶም ኣብ የሩሳሌም ዚነብሩ ምስ መኳንንቶም ንእኡ ስለ ዘይፈለጥዎ፡ ነቲ በብሰንበትዜንብብዎ ቓል ነብያት ብፍርዶም ፈጸምዎ።

[**28**](https://www.betezion.com/bible-passage-adis?book=act&chap=13&v=tig)ንሞት እትኸውን ምኽንያት ሓንቲ እኳ ምስ ሰኣኑሉ፡ ኪቐትሎ ንጲላጦስ ለመንዎ።

[**29**](https://www.betezion.com/bible-passage-adis?book=act&chap=13&v=tig)ነቲ ብዛዕባኡ እተጻሕፈ ዘበለ ምስ ፈጸሙ፡ ካብ ዕጨይቲ ኣውሪዶም ኣብ መቓብርኣእተውዎ።

[**30**](https://www.betezion.com/bible-passage-adis?book=act&chap=13&v=tig)ኣምላኽ ግና ካብ ምዉታት ኣተንስኦ።

[**31**](https://www.betezion.com/bible-passage-adis?book=act&chap=13&v=tig)ነቶም ካብ ገሊላ ናብ የሩሳሌም ምስኡ ዝደየቡ፡ ሕጂ ኸኣ ኣብዚ ህዝቢ እዚ ምስክሩዀይኖም ዘለዉ፡ ብዙሕ መዓልቲ ተራእዮም።

[**32-33**](https://www.betezion.com/bible-passage-adis?book=act&chap=13&v=tig)ከምቲ ኣብ ካልኣይ መዝሙር፡ ንስኻ ወደይ ኢኻ፡ ኣነ ሎሚ ወለድኩኻ፡ ዚብል ጽሑፍዘሎ፡ ኣምላኽ ንየሱስ ኣተንሲኡ እቲ ነቦታትና እተዋህበ ተስፋ ንኣና፡ ንደቆም፡ ከም ዝፈጸሞ፡ንሕና ድማ ነበስረኩም አሎና።

[**34**](https://www.betezion.com/bible-passage-adis?book=act&chap=13&v=tig)ከም ብሓድሽ ናብ ጥፍኣት ከይምለስ ከኣ፡ ካብ ምዉታት ኣተንሲእዎ እዩ እሞ፡ እቲቅዱስን እሙንን በረኸት ዳዊት ክህበኩም እየ፡ በለ።

[**35**](https://www.betezion.com/bible-passage-adis?book=act&chap=13&v=tig)ምእንትዚ ኣብ ካልእ መዝሙር ከኣ፡ ንቕዱስካ ጥፍኣት ኪርኢ ኣይትህቦን ኢኻ፡ ይብልእዩ።

[**36**](https://www.betezion.com/bible-passage-adis?book=act&chap=13&v=tig)ዳዊት ብዘመኑ ንፍቓድ ኣምላኽ ምስ ኣገልገለ ዐረፈ፡ ናብ ኣቦታቱውን ተጸምበረ ጥፍኣትከኣ ረአየ።

[**37**](https://www.betezion.com/bible-passage-adis?book=act&chap=13&v=tig)እቲ፡ ኣምላኽ ዘተንስኦ ግና፡ ንሱ ጥፍኣት ኣይረአየን።

[**38-39**](https://www.betezion.com/bible-passage-adis?book=act&chap=13&v=tig)እምብኣርሲ ኣቱም ኣሕዋትና፡ ብእኡ ሕድገት ሓጢኣት ይንገረልኩም ከም ዘሎ፡ ካብቲብሕጊ ሙሴ ኽትጸድቁሉ ዘይከኣለኩም ኲሉ ነገር፡ ነፍሲ ወከፍ ኣማኒ ብእኡ ኸም ዚጸድቕሲ፡ ኣባኻትኩም ፍሉጥ ይኹን።

[**40-41**](https://www.betezion.com/bible-passage-adis?book=act&chap=13&v=tig)ስለዚ እቲ ብነብያት፡ ኣቱም ነዓቕቲ፡ ርኣዩ፡ ሓደ እኳ እንተ ነገረኩም፡ ከቶዘይትኣምንዎ ግብሪ ብዘመንኩም ክገብር እየ እሞ፡ ተገረሙን ጥፍኡን፡ ዚብል ከይበጽሓኩምተጠንቀቑ።

[**42**](https://www.betezion.com/bible-passage-adis?book=act&chap=13&v=tig)ንሳቶም ኪወጹ ኸለዉ ኸኣ፡ በታ እትመጽእ ሰንበትውን እዚ ቓላትዚ ኺነግርዎምለመንዎም።

[**43**](https://www.betezion.com/bible-passage-adis?book=act&chap=13&v=tig)እቲ ኣኼባ ምስ ተበተነ ኸኣ፡ ካብ ኣይሁድን ካብቶም ንኣምላኽ ዚፈርሁ ጵሮሴሊታትብዙሓት ንጳውሎስን ንበርናባስን ሰዐቡ። ንሳቶም ኪነግርዎም ከለዉ ኸኣ፡ ብጸጋ ኣምላኽ ኪጸንዑመዐድዎም።

[**44**](https://www.betezion.com/bible-passage-adis?book=act&chap=13&v=tig)በታ እትስዕብ ሰንበት ከኣ ዳርጋ ዂላ እታ ኸተማ ቓል ኣምላኽ ክትሰምዕ ተአከበት።

[**45**](https://www.betezion.com/bible-passage-adis?book=act&chap=13&v=tig)ኣይሁድ ነቲ እኩብ ሰብ ምስ ረኣዩ፡ ቅንኣት መልኦም፡ እናተኸራኸሩን እናተጻረፉን ከኣ በቲ ጳውሎስ ዝበሎ ቓል ተኻትዑ።

[**46-47**](https://www.betezion.com/bible-passage-adis?book=act&chap=13&v=tig)ጳውሎስን በርናባስን ከኣ ተቢዖም ከምዚ በሉ፡ ቃል ኣምላኽ ቅድም ንኣኻትኩም ኪንገርይግባእ ነይሩ፡ ካብ ደፋእኩምዎን፡ ንናይ ዘለኣለም ህይወት ብቑዓት ከም ዘይኰንኩም ከኣ፡ ብርእስኹም ካብ ፈረድኩምንከ፡ እግዚኣብሄር፡ ክሳዕ ወሰን ምድሪ ንምድሓን ምእንቲኽትከውን፡ ነህዛብ ብርሃን ገበርኩኻ፡ ኢሉ ኣዚዙና እዩ እሞ፡ እንሆ፡ ገጽና ናብ ኣህዛብንመልስ አሎና።

[**48**](https://www.betezion.com/bible-passage-adis?book=act&chap=13&v=tig)ኣህዛብ ከኣ እዚ ሰሚዖም ተሐጐሱ፡ ንቓል ኣምላኽ ድማ ኣመስገኑ። እቶም ንህይወትዘለኣለም እተመደቡ ዘበሉ ዂላቶምውን አመኑ።

[**49**](https://www.betezion.com/bible-passage-adis?book=act&chap=13&v=tig)ቃል እግዚኣብሄር ናብ ኲላ እታ ሃገር በጽሔ።

[**50**](https://www.betezion.com/bible-passage-adis?book=act&chap=13&v=tig)ኣይሁድ ግና ነተን እግዚኣብሄር ዚፈርሃ ሕፉራት ኣንስትን ነቶም ዓበይቲ ዓድን ኣነዐብዎም። ኣብ ጳውሎስን ኣብ በርናባስን ድማ ስደት ኣለዐሉ፡ ካብ ወሰን ሃገሮምውን ሰጐጒዎም።

[**51**](https://www.betezion.com/bible-passage-adis?book=act&chap=13&v=tig)ንሳቶም ከኣ ተጐጓ ኣእጋሮም ነገፉሎም እሞ ናብ ኢቆንዮም ከዱ።

[**52**](https://www.betezion.com/bible-passage-adis?book=act&chap=13&v=tig)እቶም ደቀ መዛሙርቲ ድማ ሓጐስን መንፈስ ቅዱስን መልኡ።

[**1**](https://www.betezion.com/bible-passage-adis?book=act&chap=14&v=tig)ከምኡ ድማ ኣብ ኢቆንዩም ኰነ፡ ሐቢሮም ኣብ ቤት ጸሎት ኣይሁድ ኣትዮም፡ ካብኣይሁድን ጽርኣውያንን ኣዝዮም ብዙሓት ህዝቢ ኽሳዕ ዚአምኑ፡ ተዛረቡ።

[**2**](https://www.betezion.com/bible-passage-adis?book=act&chap=14&v=tig)እቶም ዘይአመኑ ኣይሁድ ግና ልቢ እቶም ኣህዛብ ናብቶም ኣሕዋት ኣናቓነቑን ኣኽፍኡን።

[**3**](https://www.betezion.com/bible-passage-adis?book=act&chap=14&v=tig)ኣብኡ ነዊሕ ወርሓት ተቐመጡ። በቲ ትእምርትን ተኣምራትን በእዳዎም እናገበሩ፡ ንቓልጸጋኡ ምስክር ዝሀበ ጐይታ ተኣሚኖም፡ ብትብዓት ተዛረቡ።

[**4**](https://www.betezion.com/bible-passage-adis?book=act&chap=14&v=tig)ደቂ እታ ኸተማ ኸኣ ኣብ ክልተ ተመቕሉ፡ ገሊኦም ምስ ኣይሁድ፡ ገሊኦም ድማ ምስሃዋርያት ኰኑ።

[**5**](https://www.betezion.com/bible-passage-adis?book=act&chap=14&v=tig)ኣህዛብን ኣይሁድን ምስ መኳንንቶም ሓሳር ኬጽግብዎምን ብዳርባ እምኒ ኪቐትልዎምን ምስ ተላዕሉ፡

[**6**](https://www.betezion.com/bible-passage-adis?book=act&chap=14&v=tig)ንሳቶም ድማ እዚ ምስ ፈለጡ፡ ናብ ከተማታት ሊቃኦንያን ናብ ልስጥራን ናብ ደርቤን፡ ኣብከባቢኤን ናብ ዘላ ሃገርን ሀደሙ፡

[**7**](https://www.betezion.com/bible-passage-adis?book=act&chap=14&v=tig)ኣብኡውን ወንጌል ይሰብኩ ነበሩ።

[**8**](https://www.betezion.com/bible-passage-adis?book=act&chap=14&v=tig)ሓደ ሰብኣይ፡ ኣእጋሩ ዝሞተ፡ ካብ ከርሲ ኣዲኡ ጀሚሩ ዝማህመነ፡ ተዛዊሩ እኳዘይፈልጥ፡ ኣብ ልስጥራ ተቐሚጡ ነበረ።

[**9**](https://www.betezion.com/bible-passage-adis?book=act&chap=14&v=tig)ንሱ ጳውሎስ ኪዛረብ ከሎ ሰምዔ። ጳውሎስ ድማ ተኲሩ ጠመቶ ኪሐዊ እምነት ከም ዘላቶምስ ረአየ፡

[**10**](https://www.betezion.com/bible-passage-adis?book=act&chap=14&v=tig)ድምጹ ዓው ኣቢሉ፡ ትኽ ኢልካ በእጋርካ ደው በል፡ በሎ። ብድድ ኢሉ ኸኣ ተዛወረ።

[**11**](https://www.betezion.com/bible-passage-adis?book=act&chap=14&v=tig)ሽዑ እቶም ህዝቢ ጳውሎስ ዝገበሮ ምስ ረኣዩ፡ ድምጾም ዓው ኣቢሎም ብዘረባ ሊቃኦንያ፡ኣማልኽቲ ብኣርኣያ ሰብ ናባና ወሪዶም፡ በሉ።

[**12**](https://www.betezion.com/bible-passage-adis?book=act&chap=14&v=tig)ንበርናባስ፡ ድያ፡ በልዎ፡ ንጳውሎስ ድማ፡ መራሕ ዘረባ ስለ ዝዀነ፡ ሄርሜስ። በልዎ።

[**13**](https://www.betezion.com/bible-passage-adis?book=act&chap=14&v=tig)ካህን እቲ ኣብ መንጽር ከተማ ዝነበረ መቕደስ ድያ ድማ ኣብዑርን ኣኽሊላት ዕምባባን ናብቲ ደጌታት ኣምጺኡ ምስቶም ሰብ ኰይኑ ኺስውኣሎም ደለየ።

[**14**](https://www.betezion.com/bible-passage-adis?book=act&chap=14&v=tig)ግናኸ ጳውሎስን በርናባስን፡ እቶም ሃዋርያት፡ እዚ ምስ ሰምዑ፡ ክዳውንቶም ቀደዱ፡እናጨደሩ ኸኣ ናብቶም ህዝቢ ጐየዩ፡

[**15**](https://www.betezion.com/bible-passage-adis?book=act&chap=14&v=tig)እናበሉ፡ ኣቱም ሰብ፡ ንምንታይ እዚ ነገርዚ እትገብሩ፧ ንሕና ድማ ከማኻትኩም ዝፍጥረትናሰብ ኢና፡ ካብዚ ኸንቱ ነገር ናብቲ ሰማይን ምድርን ባሕርን ኣባታቶም ዘለዉ ዂሎምንዝፈጠረ ህያው ኣምላኽ ክትምለሱ ነበስረኩም አሎና።

[**16**](https://www.betezion.com/bible-passage-adis?book=act&chap=14&v=tig)ንሱ ብዝሐለፈ ወለዶ ንዂሎም ኣህዛብ መመገዶም ይኺዱ ሐደጎም።

[**17**](https://www.betezion.com/bible-passage-adis?book=act&chap=14&v=tig)ምስናይዚ ኸኣ ጽቡቕ እናገበረ፡ ካብ ሰማይ ዝናምን ዘመን ፍርያትን እናሀበኩምንልብኹምውን ብመብልዕን ሓጐስን እናጽገበ፡ ርእሱ ብዘይ ምስክር ኣይሐደገን።

[**18**](https://www.betezion.com/bible-passage-adis?book=act&chap=14&v=tig)እዚ ኢሎም ከኣ፡ ከይስውኡሎም፡ ነቶም ህዝቢ ብሓይለ ገደል ከልከልዎም።

[**19**](https://www.betezion.com/bible-passage-adis?book=act&chap=14&v=tig)ኣይሁድ ከኣ ካብ ኣንጾክያን ካብ ኢቆንዩምን መጹ። ነቶም ህዝቢ ሐባቢሎም ንጳውሎስ ድማብዳርባ እምኒ ፈጽፈጽዎ፡ ዝሞተ መሲልዎም ከኣ ካብታ ኸተማ ንወጻኢ ጓተትዎ።

[**20**](https://www.betezion.com/bible-passage-adis?book=act&chap=14&v=tig)እቶም ደቀ መዛሙርቱ ኸቢቦምዎ ኸለዉ ኸኣ፡ ብድድ ኢሉ ናብታ ኸተማ ኣተወ።ንጽብሒቱ ኸኣ ምስ በርናባስ ናብ ደርቤ ኸደ።

[**21**](https://www.betezion.com/bible-passage-adis?book=act&chap=14&v=tig)ኣብታ ኸተማ እቲኣ ድማ ወንጌል እናሰበኹ ብዙሓት ደቀ መዛሙርቲ ምስ ገበሩ፡ ናብልስጥራን ናብ ኢቆንዩምን ናብ ኣንጾክያን ተመልሱ።

[**22**](https://www.betezion.com/bible-passage-adis?book=act&chap=14&v=tig)ነፍሲ እቶም ደቀ መዛሙርቲ ኣጸናንዑ፡ ናብ መንግስቲ ኣምላኽ ብብዙሕ ጸበባ ኽንኣቱይግብኣና እዩ፡ እናበሉ ኸኣ ኣብ እምነት ኪጸንዑ ይምዕድዎም ነበሩ።

[**23**](https://www.betezion.com/bible-passage-adis?book=act&chap=14&v=tig)ኣብ መማሕበሩ ሽማግሌታት ምስ ሐረዩሎም ድማ፡ ብጾምን ብጸሎትን ናብቲ ብእኡ ዝአመኑጐይታ ኣማዕቈብዎም።

[**24**](https://www.betezion.com/bible-passage-adis?book=act&chap=14&v=tig)ብጲስድያ ሐሊፎም ናብ ጳምፍልያ መጹ።

[**25**](https://www.betezion.com/bible-passage-adis?book=act&chap=14&v=tig)ኣብ ጴርጌ ነቲ ቓል ምስ ነገሩ፡ ናብ ኣጣልያ ወረዱ።

[**26**](https://www.betezion.com/bible-passage-adis?book=act&chap=14&v=tig)ካብኣ ኸኣ ናብታ ነቲ ዝፈጸምዎ ዕዮ ኣብኣ ንጸጋ ኣምላኽ ዘማሕጸንዎም ኣንጾክያ ብመርከብተሳገሩ።

[**27**](https://www.betezion.com/bible-passage-adis?book=act&chap=14&v=tig)ናብኣ ምስ በጽሑ፡ ንማሕበር ኣኪቦም፡ ኣምላኽ ዝገበረሎም ኲሉን ነህዛብ ከኣ ደገ እምነትከም ዝኸፈተሎምን፡ ኣዘንተዉሎም።

[**28**](https://www.betezion.com/bible-passage-adis?book=act&chap=14&v=tig)ምስቶም ደቀ መዛሙርቲ ኸኣ ሓያሎ መዓልቲ ጸንሑ።

[**1**](https://www.betezion.com/bible-passage-adis?book=act&chap=15&v=tig)ካብ ይሁዳ ዝወረዱ ሓያሎ ድማ ነቶም ኣሕዋት፡ ከም ስርዓት ሙሴ እንተ ዘይተገዘርኩምሲ፡ክትድሕኑ ኣይኰነልኩምን እዩ፡ ኢሎም መሀርዎም።

[**2**](https://www.betezion.com/bible-passage-adis?book=act&chap=15&v=tig)ኣብ መንጎኦምን መንጎ ጳውሎስን በርናባስን ብዙሕ ምፍልላይን ክትዕን ምስ ኰነ ኸኣ፡ጳውሎስን በርናባስን ካባታቶምውን ሓያሎ ኻልኦትን ብዛዕባ እዚ ባእሲዚ ናብ ሃዋርያትንሽማግሌታትን ናብ የሩሳሌም ኪድይቡ መደቡ።

[**3**](https://www.betezion.com/bible-passage-adis?book=act&chap=15&v=tig)ሽዑ ንሳቶም ካብ ማሕበር ምስ ተፋነዉ፡ ምምላስ ኣህዛብ እናውረዩሎም፡ ብፊንቄንብሰማርያን ሐለፉ። ንዂላቶም ኣሕዋት ከኣ ብዙሕ ኣሐጐስዎም።

[**4**](https://www.betezion.com/bible-passage-adis?book=act&chap=15&v=tig)ኣብ የሩሳሌም ምስ በጽሑ ድማ፡ እቶም ማሕበርን ሃዋርያትን ሽማግሌታትን ተቐበልዎም፡ ንሳቶም ድማ ኣምላኽ ዝገበረሎም ዘበለ ዂሉ ተዛረብዎም።

[**5**](https://www.betezion.com/bible-passage-adis?book=act&chap=15&v=tig)ካብቶም ዝአመኑ ወገን ፈሪሳውያን ግና ሓያሎ፡ ኪገዝርዎምን ምሕላው ሕጊ ሙሴኺእዝዝዎምን ይግባእ እዩ፡ ኢሎም ተንስኡ።

[**6**](https://www.betezion.com/bible-passage-adis?book=act&chap=15&v=tig)እቶም ሃዋርያትን ሽማግሌታትን ከኣ ብዛዕባ እዚ ነገርዚ ኺምርምሩ ተኣከቡ።

[**7**](https://www.betezion.com/bible-passage-adis?book=act&chap=15&v=tig)ብዙሕ ክትዕ ምስ ኰነ ኸኣ፡ ጴጥሮስ ተንሲኡ ኸምዚ በሎም፡ ኣቱም ኣሕዋትና፡ ካብቀዳማይ ዘመን ጀሚሩ ኣህዛብ ብኣፈይ ቃል ወንጌል ኪሰምዑን ኪኣምኑን፡ ኣምላኽ ካባኻትኩም ከም ዝሐረየኒ፡ ንስኻትኩም ትፈልጡ ኢኹም።

[**8**](https://www.betezion.com/bible-passage-adis?book=act&chap=15&v=tig)እቲ ልቢ ዚፈልጥ ኣምላኽ ከኣ ከምቲ ንኣና ዝሃበና ንኣታቶምውን መንፈስ ቅዱስ ብምሃቡመስከረሎም።

[**9**](https://www.betezion.com/bible-passage-adis?book=act&chap=15&v=tig)ልቦም ብእምነት ምስ ኣንጽሄ፡ ኣብ መንጎናን ኣብ መንጎኦምን ሓንቲ እኳ ኣይፈላለየን።

[**10**](https://www.betezion.com/bible-passage-adis?book=act&chap=15&v=tig)እምብኣርስኸ ሕጂ ነቲ ኣቦታትናን ንሕናን ክንጾሮ ዘይከኣለና ኣርዑት ኣብ ክሳድ ደቀ መዛሙርቲ ብምንባርኩም ስለምንታይ ንኣምላኽ እትፍትንዎ፧

[**11**](https://www.betezion.com/bible-passage-adis?book=act&chap=15&v=tig)ንሕናስ ከማታቶም ደኣ ብጸጋ ጐይታና የሱስ ከም እንድሕን፡ ንኣምን አሎና።

[**12**](https://www.betezion.com/bible-passage-adis?book=act&chap=15&v=tig)ኲላቶም እቶም ህዝቢ ድማ ስቕ በሉ፡ ነቲ በርናባስን ጳውሎስን ከመይ ዝበለ ዓብዪትእምርትን ተኣምራትን ኣምላኽ ብኣታቶም ኣብ ኣህዛብ ዝገበሮ ኺነግርዎም ከለዉ ኸኣ፡ ጽን ይብሉ ነበሩ።

[**13**](https://www.betezion.com/bible-passage-adis?book=act&chap=15&v=tig)ንሳቶም ስቕ ምስ በሉ ኸኣ፡ ያእቆብ ከምዚ ኢሉ መለሰ፡ ኣቱም ኣሕዋትና፡ ስምዑኒ፡

[**14**](https://www.betezion.com/bible-passage-adis?book=act&chap=15&v=tig)ኣምላኽ ካብ ኣህዛብ ንስሙ ህዝቢ ምእንቲ ኼውጽእ፡ ቅድም ከመይ ከም ዝበጽሖም፡ስምኦን ኣዘንትዩ አሎ።

[**15-18**](https://www.betezion.com/bible-passage-adis?book=act&chap=15&v=tig)ምስ እዚ ድማ እቲ ቓል ነብያት ይሰማማዕ፡ ከምቲ፡ እቶም ዝተረፉ ሰብን ስመይኣባታቶም እተጸውዔ ዂሎም ኣህዛብን ንጐይታ ምእንቲ ኺደልዩ፡ ነታ ወዲቓ ዘላ ድንኳንዳዊት ከም ብሓድሽ ክሰርሓ፡ ነቲ ዖናኣ ኽሕድሶ ኸም ብሓድሽውን ከቕንዖ እየ፡ እዚ ነገርዚእቲ ኻብ ዘለኣለም ፈሊጡ ዚገብሮ ጐይታ ይብል አሎ፡ ዚብል ጽሑፍ እዩ።

[**19-21**](https://www.betezion.com/bible-passage-adis?book=act&chap=15&v=tig)ካብ ቀዳሞት ወለዶ ጀሚሩ ኣብ ቤት ጸሎቶም በብሰንበት ንሙሴ እናኣንበብዎ፡ ኣብከከተማኡ ዚሰብክዎ አለዉዎ እሞ፡ ካብ ርኽሰት ጣኦታትን ዝሙትን ካብ ሕኑቕን ደምን ደኣኪኽልከሉ፡ ንልኣኸሎም እምበር፡ ነቶም ካብ ኣህዛብ ናብ ኣምላኽ ዚምለሱ ዘለዉኸይነኽብደሎም ይርኣየና አሎ።

[**22**](https://www.betezion.com/bible-passage-adis?book=act&chap=15&v=tig)ሽዑ እቶም ሃዋርያትን ሽማግሌታትን ምስ ብዘላ እታ ማሕበር ኰይኖም ምስ ጳውሎስንበርናባስን ናብ ኣንጾክያ ዚሰድዎም ሰባት ካብ መንጎኦም ኪሐርዩ ቕኑዕ ኰይኑ ተራእዮም። እቲበርሳባ ዚበሀል ይሁዳን ሲላስን፡ ኣብ ማእከል ኣሕዋት ምርኡያት ዝነበሩ ሰባት ከኣ ለአኹ።

[**23**](https://www.betezion.com/bible-passage-adis?book=act&chap=15&v=tig)ምሳታቶም ድማ እዚ ጽሑፍ እዚ ሰደዱ፡ ንሕና ሃዋርያትን ሽማግሌታትን ኣሕዋትን ኣብኣንጾክያን ኣብ ሶርያን ኣብ ቂልቅያን ካብ ኣህዛብ ንዘሎኹም ኣሕዋት ሰላም ንብለኩም አሎና።

[**24**](https://www.betezion.com/bible-passage-adis?book=act&chap=15&v=tig)ንሕና ዘይኣዘዝናዮም፡ ገለ ኻባታትና ወጺኦም ክትግዘሩን ሕጊ ኽትሕልዉን ኢሎም፡ ብቓሎምከም ዝሀወኹኹምን ንልብኹም ከም ዘዕገርገሩን ስለ ዝሰማዕና፡

[**25-26**](https://www.betezion.com/bible-passage-adis?book=act&chap=15&v=tig)ምስ እዞም እነፍቅሮም በርናባስን ጳውሎስን፡ ምእንቲ ስም ጐይታና የሱስ ክርስቶስህይወቶም ኣሕሊፎም ዝሃቡ ሰባት፡ ናባኻትኩም እንሰዶም ሰባት ክንሐሪ ሰሚርና ብሓደ ዄንናመደብና።

[**27**](https://www.betezion.com/bible-passage-adis?book=act&chap=15&v=tig)ስለዚ ይሁዳን ሲላስን፡ ንሳቶም ነዚ ብኣፎም ድማ ኪነግሩኹም፡ ሰዲድናልኩም አሎና።

[**28-29**](https://www.betezion.com/bible-passage-adis?book=act&chap=15&v=tig)ብዘይ እቲ እተገብኤ፡ ማለት፡ ንጣኦታት ካብ እተሰውኤን ደምን፡ ካብ ሕኑቕንዝሙትን ደኣ ኽትክልከሉ እምበር፡ ገለ ሓለፋ ጾር እኳ ኸይንጽዕነኩም፡ ንመንፈስ ቅዱስንንኣናን ተራእዩና እዩ እሞ፡ ርእስኻትኩም ካብዚ እንተ ሐሎኹም፡ ጽቡቕ ክትረኽቡ ኢኹም።ደሓን ኩኑ።

[**30**](https://www.betezion.com/bible-passage-adis?book=act&chap=15&v=tig)ንሳቶም ምስ ተላእኩ፡ ናብ ኣንጾክያ ወረዱ፡ ነታ ማሕበር ኣኪቦም ከኣ፡ ነታ ደብዳበወፈይዋ።

[**31**](https://www.betezion.com/bible-passage-adis?book=act&chap=15&v=tig)ምስ ኣንበብዋ ድማ፡ በቲ ምጽንናዕ ተሐጐሱ።

[**32**](https://www.betezion.com/bible-passage-adis?book=act&chap=15&v=tig)ይሁዳን ሲላስን ግና፡ ንሳቶም ድማ ነብያት እዮም ዝነበሩ እሞ፡ ነቶም ኣሕዋት ብብዙሕቃል መዐድዎምን ኣበርትዕዎምን።

[**33**](https://www.betezion.com/bible-passage-adis?book=act&chap=15&v=tig)ሓያሎ መዓልቲ ምሳታቶም ምስ ቀነዩ፡ ካብ ኣሕዋት ብሰላም ተፋንዮም ናብቶም ዝለኣኽዎም ተመልሱ።

[**34**](https://www.betezion.com/bible-passage-adis?book=act&chap=15&v=tig)ሲላስ ግና ኣብኡ ኺተርፍ ደለየ።

[**35**](https://www.betezion.com/bible-passage-adis?book=act&chap=15&v=tig)ጳውሎስን በርናባስን ከኣ ኣብ ኣንጾክያ ደንጐዩ፡ ምስ ብዙሓት ካልኦት ኰይኖምውን ቃልጐይታ ይምህሩን የበስሩን ነበሩ።

[**36**](https://www.betezion.com/bible-passage-adis?book=act&chap=15&v=tig)ድሕሪ ሓያሎ መዓልቲ ጳውሎስ ንበርናባስ፡ ንዓ፡ ንመለስ እሞ ኣብተን ቃል ጐይታዝመሃርናለን ዘበላ ኸተማታት ነቶም ኣሕዋት ንብጽሓዮም፡ ከመይ ኢሎም ከም ዘለዉ ድማንርኣዮም፡ በሎ።

[**37**](https://www.betezion.com/bible-passage-adis?book=act&chap=15&v=tig)ሽዑ በርናባስ ነቲ ዮሃንስ ዚብሀል ማርቆስ ከኣ ምሳታቶም ኪማልእዎ ደለየ።

[**38**](https://www.betezion.com/bible-passage-adis?book=act&chap=15&v=tig)ጳውሎስ ግና ነዚ ኻባታቶም ኣብ ጰምፍልያ እተፈልየ፡ ምሳታቶም ከኣ ናብ ዕዮ ዘይመጸኺማልእዎ ኣይፈተወን።

[**39**](https://www.betezion.com/bible-passage-adis?book=act&chap=15&v=tig)ብዛዕባዚ፡ ንሓድሕዶም ክሳዕ ዚፋላለዩ፡ ኣብ መንጎኦም ባእሲ ዀነ። በርናባስ ንማርቆስ ሒዙናብ ቆጵሮስ ብመርከብ ከደ።

[**40**](https://www.betezion.com/bible-passage-adis?book=act&chap=15&v=tig)ጳውሎስ ግና ንሲላስ ሐረየ፡ እቶም ኣሕዋት ኣብ ጸጋ እግዚኣብሄር ምስ ኣማሕጸንዎ ድማ፡ነቐሉ።

[**41**](https://www.betezion.com/bible-passage-adis?book=act&chap=15&v=tig)ነተን ማሕበር እናጽንዔውን ናብ ሶርያን ናብ ቂልቅያን ዞረ።

[**1**](https://www.betezion.com/bible-passage-adis?book=act&chap=16&v=tig)ናብ ደርቤን ናብ ልስጥራን ድማ መጸ። እንሆ ኸኣ፡ ጢሞቴዎስ ዚብሃል ወደ መዝሙር፡ወዲ ሓንቲ ኣማኒት ኣይሁዳዊት ሰበይቲ ኣቦኡ ግና ጽርኣዊ፡ ኣብኡ ነበረ።

[**2**](https://www.betezion.com/bible-passage-adis?book=act&chap=16&v=tig)ንእኡ እቶም ኣብ ልስጥራን ኣብ ኢቆንዩምን ዘለዉ ኣሕዋት ጽቡቕ መስኪሮምሉ ነበሩ።

[**3**](https://www.betezion.com/bible-passage-adis?book=act&chap=16&v=tig)ሽዑ ጳውሎስ ምስኡ ኺወስዶ ፈተወ፡ ኣቦኡ ጽርኣዊ ምዃኑ ዂላቶም ይፈልጡ ነበሩ እሞ፡ ስለ እቶም ኣብተን ዓድታት እቲኣተን ዘለዉ ኣይሁድ ከኣ፡ ወሲዱ ገዘሮ።

[**4**](https://www.betezion.com/bible-passage-adis?book=act&chap=16&v=tig)ኣብ ዘዝኣተውዋ ኸተማ ኸኣ እቲ ሃዋርያትን ሽማግሌታትን ኣብ የሩሳሌም ዝሐገጉሎምሕጋጋት ኪሕልዉ ኣዘዝዎም።

[**5**](https://www.betezion.com/bible-passage-adis?book=act&chap=16&v=tig)ስለዚ እተን ማሕበር በዚ ኸምዚ ብእምነት ይጸንዓ፡ ቊጽረን ድማ ኣብ ጸጽባሕ ይውስኽነበረ።

[**6**](https://www.betezion.com/bible-passage-adis?book=act&chap=16&v=tig)ኣብ እስያ ነቲ ቓል ከይነግሩ፡ መንፈስ ቅዱስ ምስ ከልከሎም፡ ብሃገር ፍርግያን ገላትያንሐለፉ።

[**7**](https://www.betezion.com/bible-passage-adis?book=act&chap=16&v=tig)ኣብ ሚስያ ምስ በጽሑ፡ ናብ ቢቲንያ ኪኸዱ ፈተኑ፡ መንፈስ የሱስ ግና ኣይፈቐደሎምን።

[**8**](https://www.betezion.com/bible-passage-adis?book=act&chap=16&v=tig)ሚስያ ምስ ሐለፉ ኸኣ፡ ናብ ጥሮኣስ ወረዱ።

[**9**](https://www.betezion.com/bible-passage-adis?book=act&chap=16&v=tig)ንጳውሎስ ከኣ ብለይቲ ራእይ ተራእዮ። ብዓል መቄዶንያ ሰብኣይ ከኣ ደው ኢሉ፡ ናብ መቄዶንያ ሕለፍ እሞ ርድኣና፡ እናበለ ይልምኖ ነበረ።

[**10**](https://www.betezion.com/bible-passage-adis?book=act&chap=16&v=tig)ንሱ ራእይ ምስ ረአየ፡ ወንጌል ክንሰብከሎም ኣምላኽ ከም ዝጸውዓና ተረዲእና፡ ብኡብኡናብ መቄዶንያ ኽንከይድ ደሌና።

[**11**](https://www.betezion.com/bible-passage-adis?book=act&chap=16&v=tig)ሽዑ ኻብ ጥሮኣስ ብመርከብ ምስ ከድና፡ ትኽ ኢልና ናብ ሳሙትራኬ ኣቕናዕና። ንጽብሒቱኸኣ ናብ ንያጶሊስ ከድና፡

[**12**](https://www.betezion.com/bible-passage-adis?book=act&chap=16&v=tig)ካብኣ ድማ ናብ ፊልጲ፡ ንሳ ኣብታ ኽፍሊ ሃገር መቄዶንያ ቐዳመይቲ ኸተማን ሓዳስ ግዝኣትሮሜን እያ። ኣብታ ኸተማ እቲኣ ሓያሎ መዓልቲ ቐኔና።

[**13**](https://www.betezion.com/bible-passage-adis?book=act&chap=16&v=tig)ብመዓልቲ ሰንበት ከኣ ካብ ዓንቀጽ እታ ኸተማ ወጺእና ኣብ ጥቓ እቲ ጸሎት ዚግበሮዝነበረ ርባ ተቐሚጥና፡ ነተን እኩባት ኣንስቲ ተዛረብናየን።

[**14**](https://www.betezion.com/bible-passage-adis?book=act&chap=16&v=tig)ልድያ እትብሀል፡ ንኣምላኽ እትፈርህ ሰበይቲ ብዓልቲ ኸተማ ትያቲራ፡ ሸያጢት ቀይሕ ሃሪ፡ ጽን ትብለና ነበረት። ናብቲ ጳውሎስ ዚብሎ ዝነበረ ኸተድህብ ከኣ፡ እግዚኣብሄር ልባኸፈተላ።

[**15**](https://www.betezion.com/bible-passage-adis?book=act&chap=16&v=tig)ንሳ ምስ ስድራ ቤታ ምስ ተጠምቀት ከኣ፡ ከም ኣማኒት ጐይታ ርኢኹምኒ እንተዄንኩምሲ፡ ናብ ቤተይ ኣቲኹም ተቐመጡ፡ ኢላ ለመነትና ግዲውን በለትና።

[**16**](https://www.betezion.com/bible-passage-adis?book=act&chap=16&v=tig)ኰነ ድማ፡ ናብቲ ጸሎት ዚግበሮ ኽንከይድ ከሎና፡ መንፈስ ጥንቈላ ዘለዋ ንጐይተታ ኸኣ በቲ ምጥንቋላ ብዙሕ እተርብሖም ዝነበረት ግዝእቲ ተጓነፈትና።

[**17**](https://www.betezion.com/bible-passage-adis?book=act&chap=16&v=tig)ንሳ ኸኣ፡ እዞም ሰባት እዚኣቶም ባሮት ልዑል ኣምላኽ እዮም፡ መገዲ ምድሓን ከኣይምህሩኹም አለዉ፡ ኢላ እናጨደረት፡ ኣስኣሰር ጳውሎስን ኣስኣሰርናን ሰዐበት።

[**18**](https://www.betezion.com/bible-passage-adis?book=act&chap=16&v=tig)ከምዚ እናበለት ከኣ፡ ብዙሕ መዓልቲ ገበረት። ጳውሎስ ድማ ጒህዩ፡ ግልጽ ኢሉ ነቲመንፈስ፡ ካብኣ ኽትወጽእ፡ ብስም የሱስ እእዝዘካ አሎኹ፡ በሎ። በታ ጊዜ እቲኣውን ወጸ።

[**19**](https://www.betezion.com/bible-passage-adis?book=act&chap=16&v=tig)ጐይተታ ድማ ተስፋ ረብሓኦም ከም ዘባተኸ ምስ ረአዩ፡ ንጳውሎስን ሲላስን ሐዝዎምናብቶም ሹማት ከኣ ናብ ዕዳጋ ሰሐብዎም እሞ፡

[**20**](https://www.betezion.com/bible-passage-adis?book=act&chap=16&v=tig)እዞም ሰባት እዚኣቶም ኣይሁድ እዮም፡ ንኸተማና ኸኣ የናዕብዋ አለዉ፡

[**21**](https://www.betezion.com/bible-passage-adis?book=act&chap=16&v=tig)ንሕና ሮማውያን ክንቅበሎን ክንገብሮን ዘይተፈቕደልና ስርዓትውን ይሰብኩ አለዉ፡ ኢሎም ናብቶም ሓላቑ ኣምጽእዎም።

[**22**](https://www.betezion.com/bible-passage-adis?book=act&chap=16&v=tig)እቲ እኩብ ህዝቢ ኸኣ ተላዕሎም፡ እቶም ሓላቑ ድማ ክዳውንቶም ገፊፎም፡ ብሽመልኪዘብጥዎም ኣዘዙ።

[**23**](https://www.betezion.com/bible-passage-adis?book=act&chap=16&v=tig)ብዙሕ ምስ ዘበጥዎም ከኣ፡ ናብ ቤት ማእሰርቲ ኣእተውዎም፡ ነቲ ሓላው እሱራት ድማኣጽኒዑ ኺሕልዎም ኣዘዝዎ።

[**24**](https://www.betezion.com/bible-passage-adis?book=act&chap=16&v=tig)ንሱ እዚ ትእዛዝ እዚ ምስ ተቐበለ ኸኣ፡ ናብቲ ውሽጢ ቤት ማእሰርቲ ኣእተዎም፡ኣእጋሮም ከኣ ኣብ ጒንዲ ኣጽኒዑ ኣሰረ።

[**25**](https://www.betezion.com/bible-passage-adis?book=act&chap=16&v=tig)ፍርቂ ለይቲ ምስ ኰነ ድማ፡ ጳውሎስን ሲላስን ንኣምላኽ እናለመኑ ብዜማ የመስግኑ ነበሩ። እቶም እሱራት ከኣ ይሰምዕዎም ነበሩ።

[**26**](https://www.betezion.com/bible-passage-adis?book=act&chap=16&v=tig)ብድንገት ድማ፡ መሰረት እታ ቤት ማእሰርቲ ኽሳዕ ዚናወጽ፡ ብርቱዕ ምንድቕዳቕ ምድሪዀነ። ብኡብኡ ኸኣ ኲሉ እቲ መዓጹ ተኸፍተ፡ ናይ ኲላቶም መቓውሕውን ተፈትሔ።

[**27**](https://www.betezion.com/bible-passage-adis?book=act&chap=16&v=tig)እቲ ሓላው እሱራት ምስ ተበራበረ ኸኣ፡ መዓጹ እታ ቤት ማእሰርቲ ተኸፊቱ ረአየ። እቶም እሱራት ዝመለቑ መሲልዎ ድማ፡ ሰይፊ መሊሑ ርእሱ ኪቐትል ደለየ።

[**28**](https://www.betezion.com/bible-passage-adis?book=act&chap=16&v=tig)ጳውሎስ ግና፡ ኲላትና ኣብዚ አሎና እሞ፡ ኣብ ርእስኻ እከይ ኣይትግበር፡ እናበለ ዓውኢሉ ጨደረ።

[**29**](https://www.betezion.com/bible-passage-adis?book=act&chap=16&v=tig)ንሱ ድማ፡ መብራህቲ ሃቡኒ፡ ኢሉ እናጐየየ ኣተወ፡ ራዕራዕ እናበለውን ንጳውሎስን ንሲላስንሰገደሎም።

[**30**](https://www.betezion.com/bible-passage-adis?book=act&chap=16&v=tig)ናብ ግዳም ኣውጺኡ ኸኣ፡ ጐይተተይ፡ ምእንቲ ኽድሕንሲ፡ እንታይ ክገብር ይግብኣኒ፧በሎም።

[**31**](https://www.betezion.com/bible-passage-adis?book=act&chap=16&v=tig)ንሳቶም ከኣ፡ ብጐይታና የሱስ እመን እሞ ንስኻን ቤትካን ክትድሕኑ ኢኹም፡ በልዎ።

[**32**](https://www.betezion.com/bible-passage-adis?book=act&chap=16&v=tig)ንእኡን ኣብ ቤቱ ንዘለዉ ዂላቶምን ከኣ ቃል እግዚኣብሄር ነገርዎም።

[**33**](https://www.betezion.com/bible-passage-adis?book=act&chap=16&v=tig)በታ ሰዓት እቲኣ ብለይቲ ወሲዱ ኣቚሳሎም ሐጸቦም። ሽዑ ንሱ ምስ ኲሎም ስድራ ቤቱተጠምቀ።

[**34**](https://www.betezion.com/bible-passage-adis?book=act&chap=16&v=tig)ናብ ቤቱ ኣደዪቡ ድማ መኣዲ ቐረበሎም፡ ብኣምላኽ ስለ ዝአመነውን ምስ ኲላቶም ስድራ ቤቱ ተሐጐሰ።

[**35**](https://www.betezion.com/bible-passage-adis?book=act&chap=16&v=tig)ምድሪ ምስ ወግሔ ግና፡ እቶም ሓላቑ፡ ነቶም ሰባት ፈቲሕካ ስደዶም፡ ኢሎም ገላዉለአኹ።

[**36**](https://www.betezion.com/bible-passage-adis?book=act&chap=16&v=tig)እቲ ሓላው እሱራት ድማ፡ እቶም ሓላቑ ኽትፍትሑ ልኢኾም አለዉ፡ ሕጂ ኸኣ ውጹብሰላምውን ኪዱ፡ ኢሉ ንጳውሎስ እዚ ቓልዚ ነገሮ።

[**37**](https://www.betezion.com/bible-passage-adis?book=act&chap=16&v=tig)ጳውሎስ ግና፡ ንሕና ሮማውያን ክነስናስ፡ ብዘይ ፍርዲ ብግህዶ ዘቢጦም ናብ ቤት ማእሰርቲኣእተዉና፡ ሕጂ ድማ ብሕቡእዶ ኺሰዱና፧ ባዕላቶም ደኣ መጺኦም የውጽኡና እምበር፡ እዝስ ከቶ ዘይከውን እዩ፡ በሎም።

[**38**](https://www.betezion.com/bible-passage-adis?book=act&chap=16&v=tig)እቶም ገላዉ ኸኣ እዚ ነገርዚ ነቶም ሓላቑ ነገርዎም። ንሳቶም ድማ ሮማውያን ምዃኖም ምስሰምዑ፡ ፈርሁ።

[**39**](https://www.betezion.com/bible-passage-adis?book=act&chap=16&v=tig)መጺኦም ከኣ ኣቃባጢሮም ኣውጽእዎም፡ ካብታ ኸተማ ኼግልሱውን ለመንዎም።

[**40**](https://www.betezion.com/bible-passage-adis?book=act&chap=16&v=tig)ሽዑ ኻብ ቤት ማእሰቲ ወጺኦም፡ ናብ ቤት ልድያ ኣተዉ። ነቶም ኣሕዋት ምስ ረአይዎምከኣ፡ መዐድዎም ካብኡውን ሐለፉ።

[**1**](https://www.betezion.com/bible-passage-adis?book=act&chap=17&v=tig)ብኣምፊጶሊስን ብኣጶሎንያን ኣቢሎም ከኣ ናብ ተሰሎንቄ ኣተዉ። ኣብኡውን ቤት ጸሎትኣይሁድ ነበረት።

[**2**](https://www.betezion.com/bible-passage-adis?book=act&chap=17&v=tig)ጳውሎስ ከኣ ከምቲ ልማዱ ናባታቶም አትዩ፡ ሰለስተ ሰንበት ብጽሑፋት ምሳታቶም ተዛራረበ፡

[**3**](https://www.betezion.com/bible-passage-adis?book=act&chap=17&v=tig)ንክርስቶስ ኪስቀን ካብ ምዉታት ኪትንስእን ከም ዚግብኦ፡ እዚ ዝሰብከልኩም ዘሎኹ የሱስከኣ ክርስቶስ እዩ፡ ኢሉ እናተርጐመ ይገልጸሎም ነበረ።

[**4**](https://www.betezion.com/bible-passage-adis?book=act&chap=17&v=tig)ካባታቶም ከኣ ሓያሎ ኣሚኖም፡ ናብ ጳውሎስን ሲላስን ተጸምበሩ፡ ኣዝዮም ብዙሓት ካብቶምንኣምላኽ ዚፈርሁ ጽርኣውያን፡ ካብተን ዓበይቲ ኣንስቲውን ሒደት ዘይኰና ኸምኡ ገበራ።

[**5**](https://www.betezion.com/bible-passage-adis?book=act&chap=17&v=tig)እቶም ዘይአመኑ ኣይሁድ ከኣ ቀኒኦም፡ ካብቲ ዕዳጋ እኩያት ሰብ ወሰዱ፡ ህዝቢ ኣኪቦምድማ ነታ ኸተማ ኣነዐብዋ። ንቤት ያሶን ሓደጋ ወዲቖም ከኣ፡ ናብቶም ህዝቢ ኼውጽእዎምደለዩ።

[**6**](https://www.betezion.com/bible-passage-adis?book=act&chap=17&v=tig)ምስስኣንዎም ግና፡ ንያሶንን ንሓያሎ ኻብ ኣሕዋትን ናብቶም መኳንንቲ እታ ኸተማ ስሒቦም፡እዞም ንዂሉ ዓለም ዜናዕቡስ ናብዚ ኸኣ መጺኦም፡

[**7**](https://www.betezion.com/bible-passage-adis?book=act&chap=17&v=tig)ያሶን ከኣ ከም ኣጋይሽ ተቐቢልዎም አሎ፡ ንሳቶም ኲላቶም ምስ ኣዋጅ ቄሳር ዚጻላእ ነገርይገብሩ፡ የሱስ ዚብሃል ካልእ ንጉስ ኣሎውን፡ ይብሉ እዮም፡ እናበሉ ጨደሩ።

[**8**](https://www.betezion.com/bible-passage-adis?book=act&chap=17&v=tig)ንሳቶም እዚ ንዝሰምዑ ሰባትን ንመኳንንቲ እታ ኸተማን ኣዕገርገርዎም።

[**9**](https://www.betezion.com/bible-passage-adis?book=act&chap=17&v=tig)ንያሶንን ነቶም ካልኦትን ዋሕስ ኣትኪሎም ከኣ፡ ሐደግዎም።

[**10**](https://www.betezion.com/bible-passage-adis?book=act&chap=17&v=tig)እቶም ኣሕዋት ግና ንጳውሎስን ሲላስን ብኡብኡ ብለይቲ ናብ ቤርያ ሰደድዎም። ኣብኣ ምስበጽሑ ኸኣ፡ ናብ ቤት ጸሎት ኣይሁድ ኣተዉ።

[**11**](https://www.betezion.com/bible-passage-adis?book=act&chap=17&v=tig)ንሳቶም ድማ ካብቶም ኣብ ተሰሎንቄ ዚነብሩ ዝበለጸ ደግታት ነበሩ። ንሳቶም፡ እዚ ነገርዚእስኪ ኸምኡ እንተ ዀይኑ፡ ኢሎም ኣብ ጸጽባሕ ነቲ ጽሑፋት እናመርመሩ፡ ነቲ ቓልብዂሉ ፍቓዶም ተቐበልዎ።

[**12**](https://www.betezion.com/bible-passage-adis?book=act&chap=17&v=tig)ስለዚ ብዙሓት ካባታቶምን ካብተን ክቡራት ኣንስቲ ጽርእን ሰብኡትን፡ ሒደት ዘይኰኑ፡አመኑ።

[**13**](https://www.betezion.com/bible-passage-adis?book=act&chap=17&v=tig)ኣብ ተሰሎንቄ ዝነበሩ ኣይሁድ ከኣ ጳውሎስ ኣብ ቤርያ ድማ ቃል ኣምላኽ ከም ዝነገረ ምስ ሰምዑ፡ ነቲ ህዝቢ ኺዘርጉን ኬናዕቡን ናብኣውን መጹ።

[**14**](https://www.betezion.com/bible-passage-adis?book=act&chap=17&v=tig)ሽዑ እቶም ኣሕዋት ንጳውሎስ፡ ክሳዕ ባሕሪ ኪኸይድ፡ ቀልጢፎም ሰደድዎ። ሲላስንጢሞቴዎስን ግና ኣብኣ ተረፉ።

[**15**](https://www.betezion.com/bible-passage-adis?book=act&chap=17&v=tig)እቶም ንጳውሎስ ዝወሰዱ ግና ክሳዕ ኣቴና ኣብጽሕዎ እሞ፡ ሲላስን ጢሞቴዎስን ቀልጢፎምናብኡ ይስዓብዎ፡ ዚብል ትእዛዝ ሒዞም ናባታቶም ተመልሱ።

[**16**](https://www.betezion.com/bible-passage-adis?book=act&chap=17&v=tig)ጳውሎስ ድማ ኣብ ኣቴና ኺጽበዮም ከሎ፡ እታ ኸተማ ጣኦታት መሊኣ ምስ ረአየ፡ብመንፈሱ ተቓጸለ።

[**17**](https://www.betezion.com/bible-passage-adis?book=act&chap=17&v=tig)ስለዚ ኣብ ቤት ጸሎት ምስ ኣይሁድን ምስቶም ፈራህቲ ኣምላኽን፡ ኲሉ መዓልቲ ድማ ኣብዕዳጋ ምስ ዝረኸቦምን ይዛራረብ ነበረ።

[**18**](https://www.betezion.com/bible-passage-adis?book=act&chap=17&v=tig)ሓያሎ ፊሎሶፋት ከኣ ካብ ኤጲቁሬዎስን እስጦይኮስን ምስኡ ጸመዱ። ገሊኦም ከኣ፡ እዚዓጃው እንታይ ኪብል ኰን እዩ ዚደሊ ዘሎ፧ በሉ። ገሊኦም ድማ፡ ብናይ የሱስን ትንሳኤን ስለዝሰበኸሎም፡ ብሓደስቲ ኣማልኽቲ ዚምህር ዘሎ ደኣ ይመስል፡ በሉ።

[**19-20**](https://www.betezion.com/bible-passage-adis?book=act&chap=17&v=tig)ጋሻ ነገር ኣብ ኣእዛንና ተስምዓና አሎኻ እሞ፡ እዚ ንስኻ እትዛረቦ ሓዲሽ ትምህርትስእንታይ ምዃኑ ኽንፈልጦዶ ይከኣለና እዩ፧ እዚ ነገርዚ እንታይ ምዃኑ ኽንፈልጥ ንደሊ አሎና፡እናበሉ ድማ ሒዞም ናብ ኣርዮስፋጎስ ወሰድዎ።

[**21**](https://www.betezion.com/bible-passage-adis?book=act&chap=17&v=tig)ኲሎም ሰብ ኣቴናን ኣብኣ ዚነብሩ ጓኖትን ብዘይ ንሓድሽ ነገር ምዝራብን ምስማዕን እንተ ዘይኰይኑ፡ ንኻልእሲ ጊዜ ኣይነበሮምን።

[**22**](https://www.betezion.com/bible-passage-adis?book=act&chap=17&v=tig)ጳውሎስ ግና ኣብ ማእከል ኣርዮስፋጎስ ደው ኢሉ በለ፡ ኣቱም ሰብ ኣቴና፡ ብዂሉ ነገርምምላኽ ኣማልኽቲ ኸም እተብዝሑ፡ እርእየኩም አሎኹ።

[**23**](https://www.betezion.com/bible-passage-adis?book=act&chap=17&v=tig)እናዞርኩ መቓድስኩም ክርኢ ኸሎኹ፡ ንዘይተፈልጠ ኣምላኽ ዚብል እተጻሕፎ መሰውኢረኸብኩ። እምብኣርሲ እዚ ኸይፈለጥኩም እተምልኽዎ ዘሎኹም፡ ንእኡ ኣነ እነግረኩምአሎኹ።

[**24**](https://www.betezion.com/bible-passage-adis?book=act&chap=17&v=tig)እቲ ዓለምን ኣብኣ ዘሎን ዝገበረ ኣምላኽ፡ ንሱ ጐይታ ሰማይን ምድርን እዩ እሞ፡ ብኢድኣብ እተሀንጸ መቓድስ ኣይሐድርን እዩ።

[**25**](https://www.betezion.com/bible-passage-adis?book=act&chap=17&v=tig)ንሱ ህይወትን ትንፋስን ኲሉ ነገርን ንዂሉ ዚህብ እዩ፡ ገለ ኸም ዚጨንቆ ኢድ ሰብኣየገልግሎን እዩ።

[**26-28**](https://www.betezion.com/bible-passage-adis?book=act&chap=17&v=tig)ካብቶም ተቐነይትኹም ድማ ሓያሎ፡ ንሕና ኻብ ዓሌት ኣምላኽ ኢና፡ ኢሎም ከም ዘለዉ፡ ብእኡ ኢና እንነብርን እንዋሳወስን ብእኡ ኸኣ ኢና ዘሎና እሞ፡ ንሱ ኻብ ሓደ ሰብኣብ ርእሲ ዂላ ምድሪ ኺነብሩ ዂሉ ዓሌት ሰብ ፈጠረ። ንሱ ኻብ ነፍሲ ወከፍና ዘይረሐቐኽነሱ፡ ምናልባሽ ሃሰስ ኢሎም እንተ ረኸብዎ፡ ንኣምላኽ ምእንቲ ኺደልዩ፡ ንመናበሪኦም ድማ ውሱን ዘመናትን ድዉብ ደረትን ሐገገሎም።

[**29**](https://www.betezion.com/bible-passage-adis?book=act&chap=17&v=tig)እምብኣርስኸ ዓሌት ኣምላኽ ካብ ኰንናስ፡ ኣምላኽ ነቲ ብናይ ሰብ ብልሓትን ሓሳብንእተገብረ ቕርጺ ወርቂ ወይ ብሩር ወይ እምኒ ኸም ዚመስል፡ ክንሐስቦ ኣይግብኣናን እዩ።

[**30-31**](https://www.betezion.com/bible-passage-adis?book=act&chap=17&v=tig)ኣምላኽ ነቲ ዘመን ድንቊርና ኣሕሊፉ፡ በቲ ኻብ ምዉታት ዘተንስኦ እሞ ብእኡ ንዂሉእምነት እናሃበ ዝመደቦ ሰብኣይ ንዓለም ብጽድቒ ዚፈርደላ መዓልቲ ወሲኑ ስለ ዘሎ፡ ሕጂ ኣብኲሉ ቦታ ንብዘሎ ሰብ ኪንስሑ ይነግር አሎ።

[**32**](https://www.betezion.com/bible-passage-adis?book=act&chap=17&v=tig)ብዛዕባ ትንሳኤ ምዉታት ምስ ሰምዑ ግና፡ ገሊኦም ኣላገጹሉ፡ ገሊኦም ከኣ፡ እዝስ ከም ብሓድሽ ድማ ክንሰምዓካ ንደሊ ኢና፡ በልዎ።

[**33**](https://www.betezion.com/bible-passage-adis?book=act&chap=17&v=tig)ከምኡ ድማ ጳውሎስ ካብ ማእከሎም ወጸ።

[**34**](https://www.betezion.com/bible-passage-adis?book=act&chap=17&v=tig)ሓያሎ ሰብኡት ከኣ ሰዐብዎ እሞ አመኑ፡ ካባታቶም ድማ እቲ ናይ ኣርዮስፋጎስ መኰነን፡ድዮኒስዮስን ደማሪስ እትብሀል ሰበይቲ፡ ከምኡውን ካልኦት ምሳታቶም ነበሩ።

[**1**](https://www.betezion.com/bible-passage-adis?book=act&chap=18&v=tig)ድሕርዚ ጳውሎስ ካብ ኣቴና ተበጊሱ ናብ ቈረንቶስ መጸ።

[**2**](https://www.betezion.com/bible-passage-adis?book=act&chap=18&v=tig)ቅላውዴዎስ ኲሎም ኣይሁድ ካብ ሮሜ ኺለቁ ኣዘዘ እሞ፡ ሽዑ ቕነ ምስ ሰበይቱ ጵርስኪላኻብ ኢጣልያ ዝመጸ ኣኪላስ ዚብሀል ኣይሁዳዊ ብዓል ጶንጦስ ረኸበ ናባታቶምውን ተጸምበረ።

[**3**](https://www.betezion.com/bible-passage-adis?book=act&chap=18&v=tig)ዕዮኦም ሓደ ስለ ዝነበረ ኸኣ፡ እናዐየየ ምሳታቶም ተቐመጠ፡ እቲ ዕዮኦም ድማ ምስፋይ ድንኳን ነበረ።

[**4**](https://www.betezion.com/bible-passage-adis?book=act&chap=18&v=tig)ሰንበት ሰንበት ከኣ ኣብ ቤት ጸሎቶም ይዛራረብ፡ ንኣይሁድን ንጽርኣውያንን ድማ የረድኦምነበረ።

[**5**](https://www.betezion.com/bible-passage-adis?book=act&chap=18&v=tig)ሲላስን ጢሞቴዎስን ካብ መቄዶንያ ምስ ወረዱ፡ ጳውሎስ፡ እቲ የሱስ ንሱ ክርስቶስ ምዃኑንኣይሁድ እናመስከረ፡ ብዕዮ እቲ ቓል ጸኒዑ ነበረ።

[**6**](https://www.betezion.com/bible-passage-adis?book=act&chap=18&v=tig)ንሳቶም ምስ ተኸራኸርዎን ምስ ጸረፉን ግና፡ ክዳኑ ነጊፉ፡ ደምኩም ኣብ ርእስኹም ይኹን፡ ኣነ ንጹህ እየ፡ ካብ ሕጂ ኸኣ ናብ ኣህዛብ ክኸይድ እየ፡ በሎም።

[**7**](https://www.betezion.com/bible-passage-adis?book=act&chap=18&v=tig)ኻብኡ ወጺኡ ድማ፡ ናብቲ ቲትዮስ ዮስጦስ ዚብሃል፡ እግዚኣብሄር ዚፈርህ ሰብኣይ፡ ቤቱኸኣ ኣብ ጥቓ ቤት ጸሎቶም ዝነበረት፡ ኣተወ።

[**8**](https://www.betezion.com/bible-passage-adis?book=act&chap=18&v=tig)ክሪስጶስ እቲ መራሕ ቤት ጸሎት ድማ፡ ምስ ኲሉ ስድራ ቤቱ ብጐይታ ኣመነ። ካብ ሰብቈረንቶስውን ብዙሓት ሰሚዖም አመኑን ተጠምቁን።

[**9-10**](https://www.betezion.com/bible-passage-adis?book=act&chap=18&v=tig)ጐይታ ኸኣ ለይቲ ብራእይ ንጳውሎስ ተራእዮ እሞ፡ ኣብዛ ኸተማ እዚኣ ብዙሕ ህዝቢስለ ዘሎኒ፡ ተዛረብ ደኣ እምበር፡ ስቕ ኣይትበል፡ ኣነ ምሳኻ እየ እሞ፡ ክፉእ ኪገብረካዚቐርበካ የልቦን፡ ኣይትፍራህ፡ በሎ።

[**11**](https://www.betezion.com/bible-passage-adis?book=act&chap=18&v=tig)ኣብኣ ቓል ኣምላኽ እናመሃረ ዓመትን ሹድሽተ ወርሕን ኣብ ማእከሎም ተቐመጠ።

[**12-13**](https://www.betezion.com/bible-passage-adis?book=act&chap=18&v=tig)ጋልዮስ ኣብ ኣካይያ ምስሌንነት ተሸይሙ ኸሎ፡ ኣይሁድ ሐቢሮም ኣብ ጳውሎስ ተንስኡ፡ እሞ፡ ብዘይ ሕጊ ንኣምላኽ ኬምልኽዎ ንሰብ ይሐባብል አሎ፡ እናበሉ ናብ መጋባእያኣምጽእዎ።

[**14**](https://www.betezion.com/bible-passage-adis?book=act&chap=18&v=tig)ጳውሎስ ኣፉ ኪኸፍት ምስ ደለየ ግና፡ ጋልዮስ ንኣይሁድ፡ ኣቱም ኣይሁድ፡ ገለ ዓመጽወይስ ገለ ኽፉእ ግብሪ እንተ ዚኸውንሲ፡ ሃዲኤ ኽሰምዓኩም ምተገብኤ ነይሩ።

[**15**](https://www.betezion.com/bible-passage-adis?book=act&chap=18&v=tig)ክርክር ብዛዕባ ቓልን ስምን ሕግኹምን እንተ ዀነ ግና፡ ኣነ ኣብዚ ነገርዚ ፈራዲ ክኸውንኣይፈቱን እየ እሞ ባዕላትኩም ፍለጡ፡ በሎም።

[**16**](https://www.betezion.com/bible-passage-adis?book=act&chap=18&v=tig)ካብቲ መጋባእያውን ሰጐጎም።

[**17**](https://www.betezion.com/bible-passage-adis?book=act&chap=18&v=tig)ኲላቶም ከኣ ንሶስቴነስ መራሕ ቤት ጸሎት ሒዞም ሐቢሮም ኣብ ቅድሚ መጋባእያ ዘበጥዎ።ጋልዮስ ግና ግዲ እዚ እኳ ኣይነበሮን።

[**18**](https://www.betezion.com/bible-passage-adis?book=act&chap=18&v=tig)ጳውሎስ ግና ድሕርዚ ሓያሎ መዓልቲ ምስ ተቐመጠ፡ ካብቶም ኣሕዋት ተሳናበተ። መብጽዓስለ ዝነበሮ፡ ኣብ ክንክሬኣ ርእሱ ምስ ተላጸየ ኸኣ፡ ምስ ጵርስኪላን ኣኪላስን ብመርከብ ናብሶርያ ኸደ።

[**19**](https://www.betezion.com/bible-passage-adis?book=act&chap=18&v=tig)ኣብ ኤፌሶን ምስ በጽሔ ኸኣ፡ ንኣታቶም ኣብኣ ሐደጎም። ንሱ ግና ናብ ቤት ጸሎት አትዩምስቶም ኣይሁድ ይዛራረብ ነበረ።

[**20**](https://www.betezion.com/bible-passage-adis?book=act&chap=18&v=tig)ንሳቶም ብዙሕ መዓልቲ ምሳታቶም ኪጸንሕ እንተ ለመንዎ ኸኣ፡ አበዮም፡

[**21**](https://www.betezion.com/bible-passage-adis?book=act&chap=18&v=tig)በዚ ዚመጽእ በዓል ብዘበልኩ ኣቢለ ኣብ የሩሳሌም ክውዕል ይግብኣኒ እዩ፡ ኣምላኽ እንተ ፈቐዶ ኸኣ፡ ናባታትኩም ክምለስ እየ፡ ኢሉ ተሳናበቶም። ካብ ኤፌሶን ከኣ ብመርከብ ከደ።

[**22**](https://www.betezion.com/bible-passage-adis?book=act&chap=18&v=tig)ኣብ ቂሳርያ በጽሔ፡ ካብኣ ደዪቡ፡ ንማሕበር ሰላም ምስ በለ፡ ናብ ኣንጾክያ ወረደ።

[**23**](https://www.betezion.com/bible-passage-adis?book=act&chap=18&v=tig)ሓያሎ መዓልቲ ኣብኣ ምስ ቀነየ ኸኣ፡ ካብኣ ተበጊሱ ንዂላቶም ደቀ መዛሙርቲ እናጽንዔ፡ ኣብ ሃገር ገላትያን ፍርግያን በብተራ ዞረ።

[**24**](https://www.betezion.com/bible-passage-adis?book=act&chap=18&v=tig)ሓደ ሊቅ ኣጵሎስ ዝስሙ ኣይሁዳዊ፡ ብዓል እስክንድርያ፡ ብጽሑፋት ከኣ ስልጡን ሰብኣይ፡ ናብ ኤፌሶን መጸ።

[**25**](https://www.betezion.com/bible-passage-adis?book=act&chap=18&v=tig)መገዲ እግዚኣብሄር ምሁር ነበረ፡ ጥምቀት ዮሃንስ ጥራይ ክነሱ ዚፈልጥሲ፡ ብመንፈስ ሞይቁብዛዕባ ናብ የሱስ ይነግር ኣጸቢቑውን ይምህር ነበረ፡

[**26**](https://www.betezion.com/bible-passage-adis?book=act&chap=18&v=tig)ንሱ ኣብ ቤት ጸሎት ብትብዓት ኪምህር ጀመረ። ጵርስኪላን ኣኪላስን ምስ ሰምዕዎ ኸኣ፡ወሲዶም መገዲ ኣምላኽ ኣጸቢቖም ኣረድእዎ።

[**27**](https://www.betezion.com/bible-passage-adis?book=act&chap=18&v=tig)ናብ ኣካይያ ኺሐልፍ እንተ ደለየ፡ እቶም ኣሕዋት ኣጸናንዕዎ፡ ነቶም ደቀ መዛሙርቲ ድማኪቕበልዎ ጸሐፉሎም። ኣብኣ ምስ በጽሔ ኸኣ፡ ነቶም ኣመንቲ ብጸጋ ኣምላኽ ብዙሕጠቐሞም።

[**28**](https://www.betezion.com/bible-passage-adis?book=act&chap=18&v=tig)የሱስ ንሱ ክርስቶስ ምዃኑ ብጽሑፋት እናኣርኣየ፡ ንኣይሁድ ኣብ ቅድሚ ዂሉ ብግሁድኣጸቢቑ ይረትዖም ነበረ።

[**1**](https://www.betezion.com/bible-passage-adis?book=act&chap=19&v=tig)ኰነ ድማ፡ ኣጵሎስ ኣብ ቈረንቶስ ከሎ፡ ጳውሎስ፡ በቲ ላዕላይ ሃገር ሐሊፉ ናብ ኤፌሶንመጸ፡ ሓያሎ ደቀ መዛሙርቲ ድማ ረኸበ እሞ፡

[**2**](https://www.betezion.com/bible-passage-adis?book=act&chap=19&v=tig)ምስ ኣመንኩምሲ፡ መንፈስ ቅዱስዶ ተቐቢልኩም፧ በሎም። ንሳቶም ከኣ፡ ኣይፋልናን፡ መንፈስቅዱስ ከም ዘሎ እኳ ኣይሰማዕናን፡ ኢሎም መለሱሉ።

[**3**](https://www.betezion.com/bible-passage-adis?book=act&chap=19&v=tig)ንሱ ኸኣ፡ ብኣየናይ ጥምቀት ደኣ ተጠመቕኩም፧ በሎም። ንሳቶምውን፡ ብናይ ዮሃንስጥምቀት፡ በልዎ።

[**4**](https://www.betezion.com/bible-passage-adis?book=act&chap=19&v=tig)ሽዑ ጳውሎስ፡ ዮሃንስሲ በቲ ድሕሪኡ ዚመጽእ፡ ማለት ብየሱስ ክርስቶስ፡ ኪኣምኑ፡ ነቶምህዝቢ እናነገረ ጥምቀት ንስሓ እዩ ዘጥመቐ፡ በሎም።

[**5**](https://www.betezion.com/bible-passage-adis?book=act&chap=19&v=tig)እዚ ምስ ሰምዑ፡ ብስም ጐይታና የሱስ ተጠምቁ።

[**6**](https://www.betezion.com/bible-passage-adis?book=act&chap=19&v=tig)ጳውሎስ ኢዱ ምስ ኣንበረሎም ከኣ፡ መንፈስ ቅዱስ ናባታቶም ወረደ። ሽዑ ብቛንቋታትተዛረቡን ተነበዩን።

[**7**](https://www.betezion.com/bible-passage-adis?book=act&chap=19&v=tig)እቶም ሰባት ከኣ ኲላቶም ኣስታት ዓሰርተው ክልተ ዚኣኽሉ ነበሩ።

[**8**](https://www.betezion.com/bible-passage-adis?book=act&chap=19&v=tig)ኣብ ቤት ጸሎት ኣአትዩ፡ ብዛዕባ መንግስቲ ኣምላኽ እናነገሮምን እናኣረድኦምን፡ ሰለስተወርሒ ብትብዓት ይዛራረቦም ነበረ።

[**9**](https://www.betezion.com/bible-passage-adis?book=act&chap=19&v=tig)ሓያሎ ነቲ መገዲ ኣብ ቅድሚ ህዝቢ እናካፍኡ ምስ ተታረሩን ምእማን ምስ ኣበዩን ግና፡ ካባታቶም ኣግለሰ። ነቶም ደቀ መዛሙርቲ ፈልዩ ኣብ ጸጽባሕ ኣብ ቤት ትምህርቲ ጢራኖስኰይኑ ይዛራረቦም ነበረ።

[**10**](https://www.betezion.com/bible-passage-adis?book=act&chap=19&v=tig)እዚ፡ ኣብ እስያ ዝነበሩ ዂሎም ኣይሁድን ጽርኣውያንን ነቲ ቓል ጐይታ ኽሳዕ ዚሰምዕዎ፡ክልተ ዓመት ምሉእ እናቐጸለ ኸደ።

[**11**](https://www.betezion.com/bible-passage-adis?book=act&chap=19&v=tig)ኣምላኽ ከኣ ብኢድ ጳውሎስ ብዙሕ በይኑ ዝዀነ ተኣምራት ገበረ፡

[**12**](https://www.betezion.com/bible-passage-adis?book=act&chap=19&v=tig)መኣረምያኡ ወይስ ክዳኑ ኻብ ዝባኑ ወሲዶም ኣብቶም ሕሙማት የንብሩ እሞ ሕማሞምይሐድጎም፡ ርኹሳት መናፍስቲውን ካባታቶም ይወጹ ነበሩ።

[**13**](https://www.betezion.com/bible-passage-adis?book=act&chap=19&v=tig)ካብቶም ኣስማት እናገበሩ ዚዞሩ ኣይሁድ ከኣ ሓያሎ ነቶም ርኹሳት መናፍስቲ ዝሐደርዎም፡ በቲ ጳውሎስ ዚሰብኮ የሱስ ነምሕለኩም አሎና፡ ኢሎም ስም ጐይታና የሱስ ኪሰምዩሎም ፈተኑ።

[**14**](https://www.betezion.com/bible-passage-adis?book=act&chap=19&v=tig)እቶም እዚ ዝገበሩውን ሾብዓተ ደቂ ሓደ ኣስቄዋ ዚብሀል ኣይሁዳዊ ሊቀ ኻህናት እዮም።

[**15**](https://www.betezion.com/bible-passage-adis?book=act&chap=19&v=tig)እቲ ርኹስ መንፈስ ድማ፡ ንየሱስ እፈልጦ፡ ንጳውሎስውን ኣይስሕቶን እየ፡ ንስኻትኩምከ እንታዎት ኢኹም፧ ኢሉ መለሰሎም።

[**16**](https://www.betezion.com/bible-passage-adis?book=act&chap=19&v=tig)እቲ ርኹስ መንፈስ ዝሐደሮ ሰብኣይ ከኣ ጐየዮም፡ ጥራዮም ኰይኖም ቈሲሎም ካብታ ቤትክሳዕ ዚሀድሙ ንኽልተ ኻባታቶም ተባራቲዑ ኣሕመቖም።

[**17**](https://www.betezion.com/bible-passage-adis?book=act&chap=19&v=tig)እዚ ነገርዚ ኣብቶም ኣብ ኤፌሶን ዚነብሩ ኣይሁድን ጽርኣውያንን ኲላቶም ተፈልጠ።ንዂላቶምውን ፍርሃት ወደቖም፡ ስም ጐይታና የሱስ ከኣ ተመስገነ።

[**18**](https://www.betezion.com/bible-passage-adis?book=act&chap=19&v=tig)ካብቶም ዝአመኑ ኸኣ ብዙሓት ነቲ ዝገበርዎ እናተአመኑን እናነገሩን መጹ።

[**19**](https://www.betezion.com/bible-passage-adis?book=act&chap=19&v=tig)ብዙሓት ጠንቈልቲ ድማ መጻሕፍቶም ኣኪቦም ኣብ ቅድሚ ዂሉ ኣንደድዎ። ዋጋኡ እንተተጸብጸበ ኸኣ፡ ሓምሳ ሽሕ ድሪም ኰይኑ ተረኽበ።

[**20**](https://www.betezion.com/bible-passage-adis?book=act&chap=19&v=tig)ቃል ጐይታውን ከምዚ ኢሉ ብሓይሊ ዐበየን በርትዔን።

[**21**](https://www.betezion.com/bible-passage-adis?book=act&chap=19&v=tig)እዚ ነገርዚ ምስ ተወድኤ፡ ጳውሎስ ብመቄዶንያን ብኣካይያን ሐሊፉ ናብ የሩሳሌም ኪኸይድብመንፈስ ሐሰበ እሞ፡ ኣብኣ ምስ በጻሕኩውን፡ ንሮሜ ድማ ክርእያ የድልየኒ እዩ፡ በለ።

[**22**](https://www.betezion.com/bible-passage-adis?book=act&chap=19&v=tig)ክልተ ኻብቶም ደገፍቱ፡ ጢሞቴዎስን ኤራስጦስን፡ ናብ መቄዶንያ ሰደዶም፡ ንሱ ግና ኣብእስያ ሓያሎ ወርሓት ጸንሔ።

[**23**](https://www.betezion.com/bible-passage-adis?book=act&chap=19&v=tig)በቲ ቕነቲ ብዛዕባ እዚ መገዲዚ ብዙሕ ዕግርግር ኰነ።

[**24**](https://www.betezion.com/bible-passage-adis?book=act&chap=19&v=tig)ድሜጥሮስ ዚብሀል ሓደ ንኣርጤምስ ዚኸውን መቕደስ ብሩር ዚሰርሕ ኣንጠረኛ ነቶምኣንጠረኛታት ብዙሕ የርብሖም ነበረ።

[**25**](https://www.betezion.com/bible-passage-adis?book=act&chap=19&v=tig)ነዚኣቶምን ነቶም ብዕዮኦም ዚሐብርዎምን ኣኪቡ ኸኣ፡ ከምዚ በሎም፡ ኣቱም ሰባት፡ጥቕምና ኻብዚ ስራሕዚ ምዃኑ ትፈልጡ አሎኹም።

[**26**](https://www.betezion.com/bible-passage-adis?book=act&chap=19&v=tig)እዚ ጳውሎስ፡ እዞም ብኢድ ዚግበሩስ ኣማልኽቲ ኣይኰኑን፡ እናበለ ኣብ ኤፌሶን ጥራይዘይኰነስ፡ ዳርጋ ኣብ ኲላ እስያ ንብዙሓት ሰባት ከም ዘስድዔን ከም ዘዕለወን፡ ትርእዩንትሰምዑን አሎኹም።

[**27**](https://www.betezion.com/bible-passage-adis?book=act&chap=19&v=tig)እታ ዂላ እስያን ብዘላ ዓለምን ዘምልኻኣ ዓባይ ኣርጤምስ፡ መቕደሳ ኸም ከንቱ ኸይቊጸር ክብረታውን ከይሰዐር እምበር፡ ስራሕና ኸይንዓቕ ጥራይ ኣይኰነን ዜፍርሀና ዘሎ።

[**28**](https://www.betezion.com/bible-passage-adis?book=act&chap=19&v=tig)እዚ ምስ ሰምዑ፡ ኲራ መልኦም እሞ ዓው ኢሎም፡ ኣርጤምስ ሰብ ኤፌሶን ዓባይ እያ፡እናበሉ ጨደሩ።

[**29**](https://www.betezion.com/bible-passage-adis?book=act&chap=19&v=tig)ኣብታ ኸተማ ድማ ዕግርግር ኰነ፡ ንጋይዮስን ኣርስጣርኮስን፡ ሰብ መቄዶንያ ብጾትጳውሎስን፡ እናሰሐቡ ሐቢሮም ናብታ ስፍራ ጓይላ ጐየዩ።

[**30**](https://www.betezion.com/bible-passage-adis?book=act&chap=19&v=tig)ጳውሎስ ኣብ ማእከል እቶም ህዝቢ ኺኣቱ እንተ ደለየ ኸኣ፡ እቶም ደቀ መዛሙርቲኸልከልዎ።

[**31**](https://www.betezion.com/bible-passage-adis?book=act&chap=19&v=tig)ካብቶም ፈተውቱ ዝነበሩ ዓበይቲ እስያ ገሊኦም ከኣ፡ ናብታ ስፍራ ጓይላ ኸይመጽእ፡ልኢኾም ለመንዎ።

[**32**](https://www.betezion.com/bible-passage-adis?book=act&chap=19&v=tig)እቶም ኣኼባ ዝርግርግ ኢሎም ነበሩ እሞ፡ ዚበዝሑስ ብዛዕባ እንታይ ከም እተኣከቡ እኳኣይፈልጡን ነበሩ፡ ስለዚ ገሊኦም ከምዚ ገሊኦምውን ከምቲ ኢሎም ይጭድሩ ነበሩ።

[**33**](https://www.betezion.com/bible-passage-adis?book=act&chap=19&v=tig)ኣይሁድ ንእስክንድሮስ ንቕድሚት ገጾም ምስ ደፍእዎ ኸኣ፡ እቲኣቶም ካብ ማእከል እቶም ሰባት ሰሐብዎ። እስክንድሮስ ከኣ ነቶም ህዝቢ ኺምጒተሎም ደልዩ ብኢዱ ኣመልከተ።

[**34**](https://www.betezion.com/bible-passage-adis?book=act&chap=19&v=tig)ኣይሁዳዊ ምዃኑ ምስ ፈለጡ ግና፡ ናይ ሰብ ኤፌሶን ኣርጤምስ ዓባይ እያ፡ እናበሉ፡ኲላቶም ብሓደ ቓል ኰይኖም ክልተ ሰዓት ዚኣክል ጨደሩ።

[**35**](https://www.betezion.com/bible-passage-adis?book=act&chap=19&v=tig)እቲ ናይታ ኸተማ ጸሓፊ ነቶም ህዝቢ ኣህዲኡ በለ፡ ኣቱም ሰብ ኤፌሶን፡ ከተማ ኤፌሶንነቲ መቕደስ እታ ዓባይ ኣርጤምስን ነቲ ኻብ ሰማይ ዝወረደ ምስላን ከም እትሕሉ ዘይፈልጥሰብ እንታዋይ እዩ፧

[**36**](https://www.betezion.com/bible-passage-adis?book=act&chap=19&v=tig)እምብኣርሲ እዚ ኣሉ ዘይብሃል ነገር ካብ ኰነ፡ ክትሃድኡ ብታህዋኽውን ሓደ ነገርከይትገብሩ ይግብኣኩም እዩ።

[**37**](https://www.betezion.com/bible-passage-adis?book=act&chap=19&v=tig)እዞም ሰባት እዚኣቶም መቕደስኩም ከይሰረቑ ንኣምላኽኩምውን ከይጸረፉ ኢኹምኣምጺእኩምዎም ዘሎኹም።

[**38**](https://www.betezion.com/bible-passage-adis?book=act&chap=19&v=tig)ዲሜጥሮስን እቶም መሳርሕቱን ግና ገለ ነገር እንተ አለዎም፡ መዓልቲ መጋባእያንምስሌነታትን ኣለውዎም፡ ነንሓድሕዶም ይካሰሱ።

[**39**](https://www.betezion.com/bible-passage-adis?book=act&chap=19&v=tig)እዚ እተልዕልዎ ዘረባ ስለ ኻልእ ነገር እንተ ዀይኑ ኸኣ፡ ኣብቲ ስሩዕ ዋዕላ ይቚረጽ።

[**40**](https://www.betezion.com/bible-passage-adis?book=act&chap=19&v=tig)በዚ ዕግርግር እዚ እንመልሶ ምኽንያት ስለ ዜብልና፡ በዚ ሎሚ ዝዀነ ታዕታዕ እኳኸይንኽሰስ ንፈርህ አሎና።

[**41**](https://www.betezion.com/bible-passage-adis?book=act&chap=19&v=tig)ከምዚ ኢሉ ነቲ ኣኼባ በተኖ።

[**1**](https://www.betezion.com/bible-passage-adis?book=act&chap=20&v=tig)እቲ ታዕታዕ ምስ ዓረፈ፡ ጳውሎስ ነቶም ደቀ መዛሙርቲ ጸዊዑ መዓዶም፡ ተሳናቢትዎም ከኣ ናብ መቄዶንያ ኪኸይድ ነቐለ።

[**2**](https://www.betezion.com/bible-passage-adis?book=act&chap=20&v=tig)ብብዙሕ ቃል እናመዓዶም ከኣ፡ ነቲ ሃገር ዞይሩ ናብ ጽርኢ መጸ።

[**3**](https://www.betezion.com/bible-passage-adis?book=act&chap=20&v=tig)ኣብኣ ሰለስተ ወርሒ ምስ ገበረ፡ ናብ ሶርያ ብመርከብ ኪኸይድ ሐሲቡ ኸሎ፡ ኣይሁድውዲት ስለ ዝገበሩሉ፡ ብመቄዶንያ ገይሩ ኺምለስ ምኽሩ ቘረጸ።

[**4**](https://www.betezion.com/bible-passage-adis?book=act&chap=20&v=tig)ክሳዕ እስያ ኸኣ እኒ ሶጳጥሮስ፡ ወዲ ጲሮስ ብዓል ቤሮያን፡ ኣርስተርኮስን ሴኮንዶስን፡ ሰብተሰሎንቄ፡ ጋይዮስ ብዓል ደርቤን ጢሞቴዎስን ካብ እስያ ኸኣ ትኪቆስን ጥሮፊሞስን ኣሰነይዎ።

[**5**](https://www.betezion.com/bible-passage-adis?book=act&chap=20&v=tig)እዚኣቶም ቅድሜና ሐሊፎም ኣብ ጥርኣስ ተጸበዩና።

[**6**](https://www.betezion.com/bible-passage-adis?book=act&chap=20&v=tig)ንሕና ግና ድሕሪ በዓላት ቅጫ ኻብ ፊልጲ ብመርከብ ነቒልና ብሓሙሽተ መዓልቲ ኣብጥሮኣስ ናባታቶም በጻሕና፡ ኣብኣውን ሾብዓተ መዓልቲ ቐኔና።

[**7**](https://www.betezion.com/bible-passage-adis?book=act&chap=20&v=tig)ብቐዳመይቲ መዓልቲ ሰሙን፡ እንጌራ ኽንቈርስ ተኣኪብና ኸሎና፡ ጳውሎስ ንጽብሒቱኺብገስ ሐሲቡስ ይዛረቦም ነበረ፡ ዘረባኡ ድማ ክሳዕ ፈረቓ ለይቲ ኣንውሔ።

[**8**](https://www.betezion.com/bible-passage-adis?book=act&chap=20&v=tig)ኣብቲ ተኣኪብናሉ ዝነበርና ላዕላይ ደርቢ ብዙሕ መብራህትታት ይበርህ ነበረ።

[**9**](https://www.betezion.com/bible-passage-adis?book=act&chap=20&v=tig)ኣውጢኮስ ዝስሙ ጐበዝ ኣብ መስኰተ ተቐሚጡ ኸሎ፡ ከቢድ ድቃስ ወሰዶ። ጳውሎስዘረባኡ ምስ ኣንውሔ ኸኣ፡ ድቃስ ከቢድዎ፡ ካብ ሳልሰይቲ ደርቢ ናብ ታሕቲ ወደቐ፡ ሞይቱድማ ኣልዐልዎ።

[**10**](https://www.betezion.com/bible-passage-adis?book=act&chap=20&v=tig)ጳውሎስ ወሪዱ ኣብ ልዕሊኡ በጥ በለ፡ ሐቚፍዎ ኸኣ፡ ነፍሱ ኣብኡ አላ እሞ፡ ዋይዋይኣይትበሉ፡ በሎም።

[**11**](https://www.betezion.com/bible-passage-adis?book=act&chap=20&v=tig)ደዪቡ ድማ እንጌራ ቘሪሱ በልዔ፡ ክሳዕ ምድሪ ዚወግሕ ብዙሕ ምስ ተዛረቦም ከኣ፡ በዚ ኸምዚ ኻብኡ ነቐለ።

[**12**](https://www.betezion.com/bible-passage-adis?book=act&chap=20&v=tig)ነቲ ወዲ ኸኣ ብህይወቱ ኣምጽእዎ እሞ ኣዝዮም ተጸናንዑ።

[**13**](https://www.betezion.com/bible-passage-adis?book=act&chap=20&v=tig)ንሕና ቕድም ኣብ መርከብ ኣቶና፡ ጳውሎስ ምድሪ ምድሪ ኪኸይድ ደልዩ፡ ንእኡ ኽንቅበሎ ሐሲብና፡ከምኡ ኣዚዙና ነበረ እሞ፡ንኣሶስ ኣቢልና ሐለፍና።

[**14**](https://www.betezion.com/bible-passage-adis?book=act&chap=20&v=tig)ኣብ ኣሶስ ምስ ተራኸብና፡ ተቐቢልናዮ ናብ ሜጢሌኔ መጻእና።

[**15**](https://www.betezion.com/bible-passage-adis?book=act&chap=20&v=tig)ንጽብሒቱ ኸኣ ካብኣ ብመርከብ ጌርና ኣብ መንጽር ክዮስ በጻሕና፡ በታ ኻልኣይቲ መዓልቲ ድማ ነታ መርከብ ኣብ ሳሞስ ኣቘምናያ፡ ንጽብሒቱ ድማ ኣብ ሚሊጦስ ኣቶና።

[**16**](https://www.betezion.com/bible-passage-adis?book=act&chap=20&v=tig)እንተ ዀይኑሉስ፡ ጳውሎስ ንበዓል ሓምሳ ኣብ የሩሳሌም ኬብዕል ተሀዊኹ ነበረ እሞ፡ ኣብእስያ ምእንቲ ኸይድንጒ ኢሉ፡ ናብ ኤፌሶን ከይኣቱ ምኽሩ ወድኤ።

[**17**](https://www.betezion.com/bible-passage-adis?book=act&chap=20&v=tig)ካብ ሚሊጦስ ናብ ኤፌሶን ልኢኹ፡ ነቶም ሽማግሌታት ማሕበር ናብኡ ጸውዖም።

[**18**](https://www.betezion.com/bible-passage-adis?book=act&chap=20&v=tig)ናብኡ ምስ መጹ ኸኣ በሎም፡ ካብታ ናብ እስያ ዝኣቶኹላ ቐዳመይቲ መዓልቲ ጀሚሩ ዂሉጊዜ ምሳኻትኩም ከመይ ከምዝነበርኩ፡ ንስኻትኩም ትፈልጡ ኢኹም።

[**19**](https://www.betezion.com/bible-passage-adis?book=act&chap=20&v=tig)ብዂሉ ትሕትናን ብብዙሕ ንብዓትን ብውዲት ኣይሁድ ብዝበጽሓኒ ፈተናን ንጐይታ ኸመይ ገይረ ኸም ዘገልገልክዎ፡

[**20-21**](https://www.betezion.com/bible-passage-adis?book=act&chap=20&v=tig)ንኣይሁድን ንጽርኣውያንን ብንስሓ ናብ ኣምላኽ ኪምለሱ ብጐይታና የሱስ ክርስቶስ ከኣኪኣምኑ እናመስከርኩ፡ ዚጠቅም ዘበለ እናሰበኽኩልኩም ኣብ ዋዕላ ዀነ ኣብ ቤት ኰነምምሃርኩም ከቶ ኣየብኰርኩን።

[**22-23**](https://www.betezion.com/bible-passage-adis?book=act&chap=20&v=tig)ሕጂ ግና እንሆ፡ ኣነ ብመንፈስ ተኣሲረ ናብ የሩሳሌም እኸይድ አሎኹ፡ ብዘይ እታ፡መንፈስ ቅዱስ፡ ማእሰርትን ጸበባን ኪጸንሓካ እዩ፡ እናበለ ኣብ ከከተማኡ ዚምስክረለይ ዘሎ እንተ ዘይኰይናስ፡ ኣብ የሩሳሌም እንታይ ከም ዚረኽበኒ ኣይፈልጥን እየ።

[**24**](https://www.betezion.com/bible-passage-adis?book=act&chap=20&v=tig)ጒያይን ብጐይታና የሱስ እተቐበልክዋ መልእኽተይን ክፍጽም፡ ወንጌል ጸጋ ኣምላኽእናመስከርኩ ህይወተይውን ብኣይሲ ኸም ክብርቲ ገይረ ኣይርእያን እየ።

[**25**](https://www.betezion.com/bible-passage-adis?book=act&chap=20&v=tig)ሕጂ ድማ እንሆ፡ ንስኻትኩም ኲላትኩም፡ እናዞርኩ መንግስቲ ኣምላኽ ዝሰበኽኩልኩም፡ ደጊም ገጸይ ከም ዘይትርእዩ፡ እፈልጥ አሎኹ።

[**26-27**](https://www.betezion.com/bible-passage-adis?book=act&chap=20&v=tig)ኲሉ ምኽሪ ኣምላኽ ነገርኩኹም እምበር፡ ዘትረፍኩልኩም የብለይን እሞ፡ ካብ ደምኲልኻትኩም ንጹህ ምዃነይ ሎም መዓልቲ እምስክረልኩም አሎኹ።

[**28**](https://www.betezion.com/bible-passage-adis?book=act&chap=20&v=tig)ስለዚ ንርእስኹምን ነታ ብገዛእ ደሙ ዘጥረያ ማሕበር ጐይታን ክትጓስዩ፡ መንፈስ ቅዱስኤጲስቆጶሳት ገይሩ ኣብኣ ዝሸመኩም ኲሉ መጓሰ ሐልዉ።

[**29**](https://www.betezion.com/bible-passage-adis?book=act&chap=20&v=tig)ኣነ ምስ ኣግለስኩ፡ ነቲ መጓሰ ዘይንሕፉ እኩያት ተዃሉ ኸም ዚኣትዉኹም፡ እፈልጥአሎኹ።

[**30**](https://www.betezion.com/bible-passage-adis?book=act&chap=20&v=tig)ንደቀ መዛሙርቲ ደድሕሪኦም ምእንቲ ኺስሕቡ፡ ቄናን ነገር ዚምህሩ ኻባኻትኩም ኪትንስኡእዮም።

[**31**](https://www.betezion.com/bible-passage-adis?book=act&chap=20&v=tig)ስለዚ ሰለስተ ዓመት ምሉእ ለይትን መዓልትን ብንብዓት ንነፍሲ ወከፍኩም ምምዓድ ከምዘየብኰርኩ፡ እናዘከርኩም ንቕሑ።

[**32**](https://www.betezion.com/bible-passage-adis?book=act&chap=20&v=tig)ሕጂ ድማ ንኣምላኽን ነቲ ኺሀንጸኩምን ምስ ኲላቶም ቅዱሳን ኬረስትየኩምን ዚኽእል ቃልጸጋኡን ኤማሕጽነኩም አሎኹ።

[**33**](https://www.betezion.com/bible-passage-adis?book=act&chap=20&v=tig)ብሩር ኰነ ወይ ወርቂ ወይ ክዳን ካብ ሓደ እኳ ኣይደሌኹን።

[**34**](https://www.betezion.com/bible-passage-adis?book=act&chap=20&v=tig)ንኣይን ነቶም ምሳይ ዚነብሩን እዘን ኣእዳወይ ከም ዘገልግላ ባዕላትኩም ትፈልጡ ኢኹም።

[**35**](https://www.betezion.com/bible-passage-adis?book=act&chap=20&v=tig)ነቲ ጐይታና የሱስ ባዕሉ፡ ካብ ምቕባልሲ ምሃብ ኣዝዩ ይባርኽ፡ ዝበሎ ቓል እናዘከርካ፡ ከምዚ ጌርካ፡ ምዕያይን ንድኹማት ምእላይን ከም ዚግባእ፡ ብዂሉ ኣርኤኹኹም።

[**36**](https://www.betezion.com/bible-passage-adis?book=act&chap=20&v=tig)እዚ ምስ በለ ኸኣ፡ ተምበርኪኹ ምስ ኲሎም ሐቢሩ ጸለየ።

[**37**](https://www.betezion.com/bible-passage-adis?book=act&chap=20&v=tig)ኲላቶም ከኣ ብዙሕ በኸዩ፡ ንጳውሎስ ድማ ብኽሳዱ ሐኒቖም ሰዐምዎ።

[**38**](https://www.betezion.com/bible-passage-adis?book=act&chap=20&v=tig)ካብ ኲሉ ኸኣ ስለቲ፡ ደጊምሲ ገጸይ ኣይክትርእዩን ኢኹም፡ ዝበሎ ቃል ኣዝዮም ጐሀዩ። ክሳዕ እታ መርከብውን ኣፋነውዎ።

[**1**](https://www.betezion.com/bible-passage-adis?book=act&chap=21&v=tig)ኰነ ድማ፡ ካባታቶም ተፈሊና ብመርከብ ምስ ተበገስና፡ መገድና ኣቕኒዕና ናብ ቆስ መጻእና፡ንጽብሒቱ ኸኣ ንሮዶስ፡ ካብኣውን ናብ ጳጥራ ኣቶና።

[**2**](https://www.betezion.com/bible-passage-adis?book=act&chap=21&v=tig)ናብ ፊንቄ እትኸይድ መርከብ ምስ ረኸብና ኸኣ፡ ብእኣ ጌርና ነቐልና።

[**3**](https://www.betezion.com/bible-passage-adis?book=act&chap=21&v=tig)ንቆጵሮስ ኣማዕዲና ርኢናያስ፡ ንጸጋምና ሐዲግናያ ናብ ሶርያ ኣበልና። ጽዕነት እታ መርከብኣብ ጢሮስ ዚራገፍ ነበረ እሞ፡ ናብኣ ኣቶና።

[**4**](https://www.betezion.com/bible-passage-adis?book=act&chap=21&v=tig)ደቀ መዛሙርቲ ረኺብናስ፡ ኣብኣ ሾብዓተ መዓልቲ ቐኔና እሞ፡ ንሳቶም ብመንፈስተደሪኾም፡ ንጳውሎስ ናብ የሩሳሌም ከይድይብ ነገርዎ።

[**5**](https://www.betezion.com/bible-passage-adis?book=act&chap=21&v=tig)ኰነ ኸኣ፡ እተን መዓልትታት እቲኣተን ምስ ኣሕለፍና፡ ክንከይድ ወጻእና። ኲላቶም ድማ ምስ ኣንስቶምን ደቆምን ኰይኖም ክሳዕ ወጻኢ እታ ኸተማ ኣፋነዉና፡ ኣብቲ ገምገም ባሕሪዄንና ኸኣ ተምበርኪኽና ጸሌና።

[**6**](https://www.betezion.com/bible-passage-adis?book=act&chap=21&v=tig)ንሓድሕድና ደሓን ውዐሉ ተባሃሂልና ኸኣ፡ ናብታ መርከብ ደየብና፡ ንሳቶምውን ነንገዛኦምተመልሱ።

[**7**](https://www.betezion.com/bible-passage-adis?book=act&chap=21&v=tig)ንሕና ግና ብመርከብ ምኻድ ምስ ወዳእና፡ ካብ ጢሮስ ናብ ጵቶልማዮስ በጻሕና፡ ነቶምኣሕዋት ሰላም ኢልና ኸኣ፡ ምሳታቶም ሓንቲ መዓልቲ ወዐልና።

[**8**](https://www.betezion.com/bible-passage-adis?book=act&chap=21&v=tig)ንጽብሒቱ ኻብኣ ወጺእና ናብ ቂሳርያ መጻእና፡ ኣብ ቤት ፊልጶስ ወንጌላዊ፡ ካብቶምሾብዓተስ ሓደ ዝነበረ፡ ኣቲና ኣብኣ ቐኔና።

[**9**](https://www.betezion.com/bible-passage-adis?book=act&chap=21&v=tig)ንሱ ትንቢት ዚንበያ ኣርባዕተ ደናግል ኣዋልዱ ነበራኦ።

[**10**](https://www.betezion.com/bible-passage-adis?book=act&chap=21&v=tig)ሓያሎ መዓልቲ ምስ ገበርና፡ ኣጋቦስ ዝስሙ ነብዪ ኻብ ይሁዳ ወረደ።

[**11**](https://www.betezion.com/bible-passage-adis?book=act&chap=21&v=tig)ናባና መጺኡ ኸኣ፡ ቅናት ጳውሎስ ወሲዱ፡ ኣእዳዉን ኣእጋሩን ብእኡ ተኣሰረ እሞ፡ ንዋና እዛ ቕናት እዚኣ ኣይሁድ ኣብ የሩሳሌም ከምዚ ገይሮም ኣሲሮም ናብ ኢድ ኣህዛብ ኣሕሊፎም ኪህብዎ እዮም፡ ይብል መንፈስ ቅዱስ፡ በለ።

[**12**](https://www.betezion.com/bible-passage-adis?book=act&chap=21&v=tig)እዚ ምስ ሰማዕና፡ ንሕናን እቶም ደቂ እታ ዓድን ናብ የሩሳሌም ከይድይብ ንጳውሎስለመንናዮ።

[**13**](https://www.betezion.com/bible-passage-adis?book=act&chap=21&v=tig)ሽዑ ጳውሎስ፡ ኣቱም እትበኽዩን ንልበይ እትሰብሩን፡ እንታይ ትገብሩ አሎኹም፧ ኣነ ምእንቲ ስም ጐይታና የሱስ ኣብ የሩሳሌም ንሙማት ድማ እምበር፡ ንማእሰርቲ ጥራይ እኳኣይኰንኩን ተዳልየ ዘሎኹ፡ ኢሉ መለሰሎም።

[**14**](https://www.betezion.com/bible-passage-adis?book=act&chap=21&v=tig)ምስማዕ ምስ ኣበየና ኸኣ፡ ፍቓድ ጐይታ ይኹን፡ ኢልና ሀዳእና።

[**15**](https://www.betezion.com/bible-passage-adis?book=act&chap=21&v=tig)ድሕርዚ ቕነዚ ተዳሊና ናብ የሩሳሌም ደየብና።

[**16**](https://www.betezion.com/bible-passage-adis?book=act&chap=21&v=tig)ሓያሎ ደቀ መዛሙርቲ ኸኣ ካብ ቂሳርያ ምሳና መጹ፡ ናብ ምናሶን፡ ብዓል ቆጵሮስ ናይቀደም ወደ መዝሙር፡ ክንኣቱውን መርሑና።

[**17**](https://www.betezion.com/bible-passage-adis?book=act&chap=21&v=tig)ናብ የሩሳሌም ምስ መጻእና ኸኣ፡ እቶም ኣሕዋት ብሓጐስ ተቐበሉና።

[**18**](https://www.betezion.com/bible-passage-adis?book=act&chap=21&v=tig)ንጽብሒቱ ጳውሎስ ምሳና ናብ ያእቆብ በጽሔ፡ ኲላቶም እቶም ሽማግሌታት ከኣ ኣብኡተኣከቡ።

[**19**](https://www.betezion.com/bible-passage-adis?book=act&chap=21&v=tig)ሰላም ምስ በሎም ከኣ፡ በገልግሎቱስ ኣምላኽ ኣብ ኣህዛብ ዝገበሮ በብሓደ ተር ኣቢሉነገሮም።

[**20**](https://www.betezion.com/bible-passage-adis?book=act&chap=21&v=tig)እዚ ምስ ሰምዑ፡ ንኣምላኽ ኣመስጊኖም በልዎ፡ ዎ ሓውና፡ ካብ ኣይሁድ ክንደይ ኣእላፋትከም ዝአመኑ ትርኢ አሎኻ፡ ኲላቶም ከኣ ብዛዕባ ሕጊ ቕንኣት አለዎም።

[**21**](https://www.betezion.com/bible-passage-adis?book=act&chap=21&v=tig)ኣብ ማእከል ኣህዛብ ንዘለዉ ዂላቶም ኣይሁድ ከኣ ካብ ሙሴ ኺርሕቁ ደቆም ከይግዘሩብስርዓቶምውን ከይነብሩ ኢልካ ኸም እትምህር፡ ሰሚዖምልካ ኣለው።

[**22**](https://www.betezion.com/bible-passage-adis?book=act&chap=21&v=tig)ምምጻአካ ሰሚዖም ዂላቶም ከይተኣከቡ ኣይተርፉን እዮም፡ እሞኸ እንታይ ይገበር፧

[**23**](https://www.betezion.com/bible-passage-adis?book=act&chap=21&v=tig)እምብኣርከ እዚ እንብለካ ግበር፡ መብጽዓ ዘለዎም ኣርባዕተ ሰብኣይ አለዉና፡

[**24**](https://www.betezion.com/bible-passage-adis?book=act&chap=21&v=tig)ተማልኣዮም እሞ ምሳታቶም ንጻህ፡ ርእሶም ኪላጸዩውን ኣብ ክንድኦም ዕደየሎም። ሽዑ ንስኻ ባዕልኻ እኳ ሕጊ እናሐሎኻ ኸም እትመላለስን እዚ ብዛዕባኻ ዝሰምዕዎ ዘበለ ኸንቱምዃኑን ኲላቶም ኪፈልጡ እዮም።

[**25**](https://www.betezion.com/bible-passage-adis?book=act&chap=21&v=tig)ብዛዕባ እቶም ዝአመኑ ኣህዛብ ግና ተማኺርና፡ ንጣኦታት እተሐርደን ንደምን ንሕኑቕንንዝሙትን ኪሐርሙ እዚዝናዮም አሎና።

[**26**](https://www.betezion.com/bible-passage-adis?book=act&chap=21&v=tig)ሽዑ ጳውሎስ ነቶም ሰባት ሒዙ ንጽብሒቱ ምሳታቶም ምስ ነጽሄ፡ ነፍሲ ወከፎም መስዋእቲምእንቲ ኬቕርቡ፡ መዓልቲ ምንጽሆም ከም ዝመልኤ ኺነግር ናብ ቤት መቕደስ ኣተወ።

[**27**](https://www.betezion.com/bible-passage-adis?book=act&chap=21&v=tig)እተን ሾብዓተ መዓልቲ ኺውድኣ ምስ ቀረባ ኸኣ፡ ካብ እስያ ዝመጹ ኣይሁድ ኣብ ቤተ መቕደስ ምስ ረአይዎ፡ ንዂሉ እቲ ህዝቢ ኣናዒቦም፡ ኣእዳዎም ዘርጊሖም ሐዝዎ እሞ፡

[**28**](https://www.betezion.com/bible-passage-adis?book=act&chap=21&v=tig)ኣቱም ሰብ እስራኤል፡ ንዑ ደግፉና፡ እቲ ኣብ ፍቕዳ ሃገር ምስ እዚ ህዝቢ እዝን ምስ እዚ ሕጊ እዝን ምስ እዛ ስፍራ እዚኣን ዘይላገብ ንዂሉ ሰብ ዚምህር ሰብኣይ እዚ እዩ፡ ኣብ ርእሲ እዚ ድማ ጽርኣውያን ናብዛ መቕደስ እዚኣ ኣእትዩ፡ ነዛ ቅድስቲ ስፍራ ኣርኪስዋ፡ ኢሎም ጨደሩ።

[**29**](https://www.betezion.com/bible-passage-adis?book=act&chap=21&v=tig)ቅድም ንጥራፊሞስ ብዓል ኤፌሶን ምስኡ ኣብ ከተማ ርእዮምዎ ነበሩ እሞ፡ ጳውሎስ ኣብታመቕደስ ዘእተዎ መሲልዎም ነበረ።

[**30**](https://www.betezion.com/bible-passage-adis?book=act&chap=21&v=tig)ብዘላ እታ ኸተማ ከኣ ኣዕገርገረት፡ ህዝቢ ድማ ተአከበ፡ ንጳውሎስ ሒዞም ካብ መቕደስንወጻኢ ሰሐብዎ፡ ብኡብኡውን ነቲ መዓጹ ሸጐርዎ።

[**31**](https://www.betezion.com/bible-passage-adis?book=act&chap=21&v=tig)ኪቐትልዎ ምስ ደለዩ ድማ፡ የሩሳሌም ብዘላ ኸም እተነዐበት፡ ኣብቲ ሓለቓ ሽሕ ወረበጽሔ።

[**32**](https://www.betezion.com/bible-passage-adis?book=act&chap=21&v=tig)ሽዑ ጭፍራ ምስ ሓላቑኦም ሒዙ ናባታቶም ጐየየ፡ ነቲ ሓለቓ ሽሕን ጭፍራኡን ምስ ረኣዩኸኣ፡ ንጳውሎስ ምዝባጡ ሐደጉ።

[**33**](https://www.betezion.com/bible-passage-adis?book=act&chap=21&v=tig)ድሕርዚ እቲ ሓለቓ ሽሕ ቀሪቡ ኣትሐዞ፡ ብኽልተ መቕሕ ኪአስርዎ ኸኣ አዘዘ፡ መንምዃኑን እንታይ ከም ዝገበረንውን ሐተተ።

[**34**](https://www.betezion.com/bible-passage-adis?book=act&chap=21&v=tig)እቶም ህዝቢ ዓው ኢሎም፡ ገሊኦም ከምዚ ገሊኦምውን ከምቲ ይብሉ ነበሩ። ብምኽንያት እቲ ጭራሕ ምራሕ ርግጹ ምፍላጥ ምስ ሰኣነ ኸኣ፡ ናብ ሰፈር ኬብጽሕዎ ኣዘዘ።

[**35-36**](https://www.betezion.com/bible-passage-adis?book=act&chap=21&v=tig)ብዙሕ ህዝቢ ኸኣ፡ ንየው በሎ፡ ኢሉ እናጨደረ ይስዕብ ነበረ እሞ፡ ኣብቲ መደያይቦምስ በጽሔ። እቲ እኩብ ህዝቢ ምእንቲ ኸይሀስዮ ኢሎም፡ እቶም ጭፍራ ተሰከምዎ።

[**37**](https://www.betezion.com/bible-passage-adis?book=act&chap=21&v=tig)ናብ ሰፈር ኬእትውዎ ምስ ደለዩ ድማ፡ ጳውሎስ ነቲ ሓለቓ ሽሕ፡ ክዛረበካዶ ትፈቕደለይ ኢኻ፧ በሎ። ንሱ ኸኣ፡ ዘረባ ጽርኢዶ ትፈልጥ ኢኻ፧

[**38**](https://www.betezion.com/bible-passage-adis?book=act&chap=21&v=tig)ቅድሚ እዚ ወርሒ እዚ ኣናዒብካስ፡ ኣርባዕተ ሽሕ ቀተልቲ ነፍሲ ናብ በረኻ ዘውጻእካግብጻዊዶ ንስኻ ኣይኰንካን፧ በሎ።

[**39**](https://www.betezion.com/bible-passage-adis?book=act&chap=21&v=tig)ጳውሎስ ግና፡ ኣነስ ኣይሁዳዊ ሰብኣይ፡ ብዓል ጠርሴስ ናይ ቂልቅያ፡ ወዲ እታ ስምይቲኸተማ እየ፡ ንህዝቢ ኽዛረብ ክትፈቕደለይ፡ እልምነካ አሎኹ፡ በለ።

[**40**](https://www.betezion.com/bible-passage-adis?book=act&chap=21&v=tig)ሽዑ ጳውሎስ፡ ምስ ተፈቕደሉ፡ ኣብቲ መደያይቦ ደው ኢሉ ነቶም ህዝቢ ብኢዱኣመልከቶም፡ ጸጥ ምስ በሉ ኸኣ፡ ብቛንቋ እብራይስጢ ተዛረቦም፡ ከምዚ ኢሉ፡

[**1**](https://www.betezion.com/bible-passage-adis?book=act&chap=22&v=tig)ኣቱም ኣቦታተይን ኣሕዋተይን፡ እዚ ሕጂ ኣባኻትኩም ዝመጻረየሉ ነገር ስምዑኒ።

[**2**](https://www.betezion.com/bible-passage-adis?book=act&chap=22&v=tig)ብቛንቋ እብራይስጢ ኺዛረብ ምስ ሰምዕዎ፡ ኣዝዮም ጸጥ በሉ። ንሱ ኸኣ በለ፡

[**3**](https://www.betezion.com/bible-passage-adis?book=act&chap=22&v=tig)ኣነስ ኣብ ጠርሴስ ናይ ቂልቅያ እተወለድኩ ኣይሁዳዊ ሰብኣይ እየ። ሕጊ ኣቦታት ኣጸቢቐእናተመሀርኩ ኸኣ፡ ኣብዛ ኸተማ እዚኣ ኣብ ትሕቲ እግሪ ገማልኤል እየ ዝዐቤኹ። ከምዚዂላትኩም ሎም ዘሎኹምዎ ኸኣ፡ ብናይ ኣምላኽ ቀናእ ኰንኩ።

[**4**](https://www.betezion.com/bible-passage-adis?book=act&chap=22&v=tig)ሰብኡትን ኣንስትን ኣኣሲረ፡ ናብ ቤት ማእሰርቲ ኣሕሊፈ እናሀብኩ፡ ነዛ መገዲ እዚኣ ኽሳዕሞት ሰጐጒክዋ።

[**5**](https://www.betezion.com/bible-passage-adis?book=act&chap=22&v=tig)ምእንቲ ኪቕጽዑ ኸኣ ንኣታቶም ኣኣሲረ ናብ የሩሳሌም ከምጽኦም፡ እቲ ሊቀ ኻህናትንኲላቶም ዓበይቲ፡ ካባታቶም ነሕዋት ደብዳቤታት ተቐቢለ፡ ናብ ደማስቆ ምኻደይ ይምስክሩለይእዮም።

[**6**](https://www.betezion.com/bible-passage-adis?book=act&chap=22&v=tig)ኰነ ድማ፡ ክኸይድ ከሎኹ፡ ናብ ደማስቆ ምስ ቀረብኩ፡ ኣጋ ቐትሪ ብድንገት ካብ ሰማይዓብዪ ብርሃን ኣብርሃለይ።

[**7**](https://www.betezion.com/bible-passage-adis?book=act&chap=22&v=tig)ኣብ ምድሪ ኸኣ ወደቕኩ፡ ሳውል፡ ሳውል፡ ንምንታይ እትሰጐኒ፧ ዚብለኒ ድምጺውንሰማዕኩ።

[**8**](https://www.betezion.com/bible-passage-adis?book=act&chap=22&v=tig)ኣነ ድማ፡ ጐይታይ፡ ንስኻ መን ኢኻ፧ ኢለ መለስኩሉ። ንሱውን ኣነ እቲ ንስኻ እትሰጎዘሎኻ የሱስ ናዝሬታዊ እየ፡ በለኒ።

[**9**](https://www.betezion.com/bible-passage-adis?book=act&chap=22&v=tig)እቶም ምሳይ ዝነበሩ ነቲ ብርሃን ረአይዎ፡ ናይቲ ዚዛረበኒ ዝነበረ ድምጺ ግና ኣይሰምዑን።

[**10**](https://www.betezion.com/bible-passage-adis?book=act&chap=22&v=tig)ሽዑ ኸኣ፡ ጐይታይ፡ እንታይ እግበር፧ በልክዎ። ጐይታ ድማ፡ ተንሲእካ ናብ ደማስቆ እቶ፡ እቲ ኽትገብሮ እተሰርዓልካ ዘበለ ኸኣ ኣብኣ ኺነግሩኻ እዮም፡ በለኒ።

[**11**](https://www.betezion.com/bible-passage-adis?book=act&chap=22&v=tig)ብምንጽብራቕ እቲ ብርሃን ምርኣይ እንተ ሰኣንኩ ድማ፡ እቶም ምሳይ ዝነበሩ መሪሖም ናብደማስቆ ኣእተዉኒ።

[**12**](https://www.betezion.com/bible-passage-adis?book=act&chap=22&v=tig)ሃናንያ ዚብሀል፡ ከም ሕጊ ገይሩ ንእግዚኣብሄር ዚፈርህ፡ ኣብኣ ዚነብሩ ዂላቶም ኣይሁድጽቡቕ ምስክር ዝመስከሩሉ ሰብኣይ፡

[**13**](https://www.betezion.com/bible-passage-adis?book=act&chap=22&v=tig)ናባይ መጺኡ ኣብ ጥቓይ ደው ኢሉ፡ ሳውል ሓወይ፡ ርኤ፡ በለኒ። ኣነ ድማ ብኡብኡርኤኹ እሞ ጠመትክዎ።

[**14-15**](https://www.betezion.com/bible-passage-adis?book=act&chap=22&v=tig)ንሱ ኸኣ፡ ኣምላኽ ኣቦታትና ብዝርኤኻዮን ብዝሰማዕካዮን ኣብ ኲሉ ሰብ ምስክርምእንቲ ኽትኰኖን፡ ፍቓዱ ኽትፈልጥን ነቲ ጻድቕ ከኣ ክትርእዮን ካብ ኣፉውን ቃል ክትሰምዕቅድም ሐረየካ።

[**16**](https://www.betezion.com/bible-passage-adis?book=act&chap=22&v=tig)ሕጂኸ ንምንታይ እትድንጒ፡ ተንሲእካ ተጠመቕ፡ ስም ጐይታ ጸዊዕካ ኻብ ሓጢኣትካተሐጸብ፡ በለኒ።

[**17**](https://www.betezion.com/bible-passage-adis?book=act&chap=22&v=tig)ኰነ ድማ፡ ናብ የሩሳሌም ተመሊሰ፡ ኣብ መቕደስ ኰይነ ኽጽሊ ኸሎኹ፡ ተመሰጥኩእሞ፡

[**18**](https://www.betezion.com/bible-passage-adis?book=act&chap=22&v=tig)ነቲ ብዛዕባይ እትምስክሮ ኣይቅበሉኻን እዮም፡ ስለዚ ኻብ የሩሳሌም ቀልጢፍካ ውጻእ፡ኪብለኒ ኸሎ ርኤኽዎ።

[**19**](https://www.betezion.com/bible-passage-adis?book=act&chap=22&v=tig)ኣነ ኸኣ፡ ጐይታይ፡ ኣነ ነቶም ብኣኻ ዚአምኑ እኣስሮምን ኣብ ቤት ጸሎት እወቕዖምንከም ዝነበርኩ፡ ባዕላቶም ይፈልጡ እዮም።

[**20**](https://www.betezion.com/bible-passage-adis?book=act&chap=22&v=tig)ደም እስጢፋኖስ ምስክርካ ኬፍስሱ ኸለዉ ድማ፡ ባዕለይ ምሳታቶም ሰሚረ ኣብኡ ደው ኢለ ነይረ፡ ክዳውንቲ እቶም ዝቐተልዎውን ሐሎኹ፡ በልክዎ።

[**21**](https://www.betezion.com/bible-passage-adis?book=act&chap=22&v=tig)ንሱ ኸኣ፡ ኣነ ንርሑቕ ናብ ኣህዛብ እልእከካ አሎኹ እሞ፡ ኪድ፡ በለኒ።

[**22**](https://www.betezion.com/bible-passage-adis?book=act&chap=22&v=tig)ክሳዕ እዚ ቓልዚ ሰምዕዎ። ድሕሪኣኡ ግና ድምጾም ዓው ኣቢሎም፡ ከምዚ ዝበለ ሰብ ብህይወት ኪነብር ኣይግብኦን እዩ እሞ፡ ካብ ምድሪ ይርሐቕ፡ በሉ።

[**23**](https://www.betezion.com/bible-passage-adis?book=act&chap=22&v=tig)ንሳቶም እናጨደሩ ኽዳውንቶም እናደርበዩ፡ ሓመድ ንላዕሊ እንተ በተኑ፡

[**24**](https://www.betezion.com/bible-passage-adis?book=act&chap=22&v=tig)እቲ ሓለቓ ሽሕ፡ ነቲ ዚጭድሩሉ ዘለዉ ምኽንያቱ ምእንቲ ኺፈልጥሲ፡ ብመግረፍቲኺምርመር ናብ ሰፈር ኬእትውዎ ኣዘዘ።

[**25**](https://www.betezion.com/bible-passage-adis?book=act&chap=22&v=tig)ኪገርፍዎ በጥ ምስ ኣበልዎ ኸኣ፡ ጳውሎስ ነቲ ደው ኢሉ ዘሎ ሓለቓ ሚእቲ፡ ንሮማዊ ሰብብዘይ ፍርዲ ኽትገርፍዶ ተፈቒዱልኩም እዩ፧ በሎ።

[**26**](https://www.betezion.com/bible-passage-adis?book=act&chap=22&v=tig)እቲ ሓለቓ ሚእቲ እዚ ምስ ሰምዔ፡ ከይዱ ነቲ ሓለቓ ሽሕ፡ እዚ ሰብኣይ ሮማዊ እዩ እሞ፡ እቲ እትገብሮ ዘሎኻ ፍለጥ፡ ኢሉ ነገሮ።

[**27**](https://www.betezion.com/bible-passage-adis?book=act&chap=22&v=tig)እቲ ሓለቓ ሽሕ ከኣ መጺኡ፡ ኣታ፡ ሮማዊ ዲኻ፧ እስኪ ንገረኒ፡ በሎ። ንሱ ድማ፡ እወ፡በለ።

[**28**](https://www.betezion.com/bible-passage-adis?book=act&chap=22&v=tig)እቲ ሓለቓ ሽሕ ከኣ፡ ኣነ ንርእሰይ ሮማዊ ንምዃን ብዙሕ ገንዘብ ሂበ አሎኹ፡ ኢሉመለሰሉ። ጳውሎስ ከኣ፡ ኣነስ እባ ተወሊደሉ እየ፡ በሎ።

[**29**](https://www.betezion.com/bible-passage-adis?book=act&chap=22&v=tig)እቶም ኪምርምርዎ ኢሎም ዝነበሩ ቐልጢፎም ካብኡ ኣግለሱ። እቲ ሓለቓ ሽሕ ድማ ሮማዊምዃኑ ምስ ፈለጠ፡ ስለ ዝኣሰሮ ፈርሄ።

[**30**](https://www.betezion.com/bible-passage-adis?book=act&chap=22&v=tig)ኣይሁድ ብዛዕባ እንታይ ከም ዝኸሰስዎ ርግጽ ነገር ኪፈልጥ ደልዩ ኸኣ፡ ንጽብሒቱ ፈትሖ፡ንሊቃውንቲ ኻህናትን ንብዘሎ እቲ ዋዕላን ከኣ ኪእከቡ ኣዘዞም፡ ንጳውሎስ ድማ ኣውሪዱ ኣብቅድሚኦም ኣቘሞ።

[**1**](https://www.betezion.com/bible-passage-adis?book=act&chap=23&v=tig)ሽዑ ጳውሎስ ነቶም ዋዕላ ጠሚቱ፡ ኣቱም ኣሕዋተይ፡ ኣነ ኽሳዕ እዛ መዓልቲ እዚኣ ኣብቅድሚ ኣምላኽ ብዂሉ ብሰናይ ሕሊና እየ እተመላለስኩ፡ በሎም።

[**2**](https://www.betezion.com/bible-passage-adis?book=act&chap=23&v=tig)ሃናንያ፡ እቲ ሊቀ ኻህናት፡ ግና ነቶም ኣብ ጥቓኡ ደው ኢሎም ዘለዉ ኣፉ ኺዘብጥዎኣዘዞም።

[**3**](https://www.betezion.com/bible-passage-adis?book=act&chap=23&v=tig)ጳውሎስ ከኣ ንእኡ፡ ኣታ ልቕሉቕ ጊድግዳ፡ ኣምላኽ ኪዘብጠካ እዩ። ንስኻ ኸምቲ ሕጊጌርካ ኽትፈርደኒ ተቐሚጥካ አሎኻ፡ እሞኸ ሕጊ ኣፍሪስካዶ ኺዘብጡኒ ትእዝዝ አሎኻ፧ በሎ።

[**4**](https://www.betezion.com/bible-passage-adis?book=act&chap=23&v=tig)እቶም ኣብ ጥቓኡ ደው ኢሎም ዘለዉ ኸኣ፡ ንሊቀ ኻህናት ኣምላኽዶ ትጸርፎ አሎኻ፧በልዎ።

[**5**](https://www.betezion.com/bible-passage-adis?book=act&chap=23&v=tig)ጳውሎስ ድማ፡ ኣሕዋተይ፡ ንሹም ህዝብኻ ኣይትጽረፍ፡ ተጽሒፉ አሎ እሞ፡ ሊቀ ኻህናትምዃኑ ኣይፈለጥኩን፡ በሎም።

[**6**](https://www.betezion.com/bible-passage-adis?book=act&chap=23&v=tig)ጳውሎስ ከኣ ገሊኦም ሰዱቃውያን ገሊኦምውን ፈሪሳውያን ምዃኖም ምስ ፈለጠ፡ ኣብቲ ዋዕላዓው ኢሉ፡ ኣቱም ኣሕዋተይ፡ ኣነ ፈሪሳዊ፡ ወዲ ፈሪሳዊ እየ። ብዛዕባ ተስፋን ትንሳኤምዉታትን ይፍረደኒ አሎ፡ በለ።

[**7-8**](https://www.betezion.com/bible-passage-adis?book=act&chap=23&v=tig)ሰዱቃውያን፡ ትንሳኤ ዀነ መልኣኽ ኰነ መንፈስ ኰነ የልቦን፡ ይብሉ፡ ፈሪሳውያን ግና ነዚ ዂሉ ይኣምኑ ነበሩ እሞ፡ እዚ ምስ ተዛረበ፡ ኣብ መንጎ ፈሪሳውያንን ሰዱቃውያንን ባእሲዀነ፡ እቲ ኣኼባውን ተኻፋፈለ።

[**9**](https://www.betezion.com/bible-passage-adis?book=act&chap=23&v=tig)ብዙሕ ጫውጫው ድማ ኰነ፡ ካብ ወገን ፈሪሳውያን ከኣ ሓያሎ ጸሓፍቲ፡ ኣብዚ ሰብኣይዚገለ ኽፉእ እኳ ኣይረኸብናን። መንፈስ ወይስ መልኣኽ ተዛሪብዎ እንተ ዀነኸ፡ ከመይ ደኣ ይኹን፧ ኢሎም ተንሲኦም ተኻራኸሩ።

[**10**](https://www.betezion.com/bible-passage-adis?book=act&chap=23&v=tig)ብዙሕ ባእሲ ምስ ኰነ፡ እቲ ሓለቓ ሽሕ፡ ንሳቶም ንጳውሎስ ከይምንዝዕዎ ፈሪሁ፡ ነቶምጭፍራ ወሪዶም ካብ ማእከሎም ዘሪፎም ናብ ሰፈር ኬብጽሕዎ ኣዘዞም።

[**11**](https://www.betezion.com/bible-passage-adis?book=act&chap=23&v=tig)ጐይታ ኸኣ በታ ድሕሪኣ ዘላ ለይቲ፡ ጳውሎስ፡ ከምቲ ኣብ የሩሳሌም ብዛዕባይዝመስከርካዮ ኸምኡውን ኣብ ሮሜ ኽትምስክረለይ ይግብኣካ እዩ እሞ፡ ኣጆኻ፡ ኢሉ ኣብ ቅድሚኡ ደው በለ።

[**12**](https://www.betezion.com/bible-passage-adis?book=act&chap=23&v=tig)ምድሪ ምስ ወግሔ ኸኣ፡ ኣይሁድ ንጳውሎስ ክሳዕ ዚቐትልዎ ኸይበልዑን ከይሰትዩን ሰሚሮምተማሓሐሉ።

[**13**](https://www.betezion.com/bible-passage-adis?book=act&chap=23&v=tig)እቶም ነዚ ኺገብሩ እተማሓሐሉ ኸኣ ካብ ኣርብዓ ይበዝሑ ነበሩ።

[**14**](https://www.betezion.com/bible-passage-adis?book=act&chap=23&v=tig)ንሳቶም ከኣ ናብ ሊቃውንቲ ኻህናት ናብ ዓበይትን መጺኦም፡ ንሕና ንጳውሎስ ከይቀተልናዮገለ እኳ ኸይንጥዕም፡ ብመርገም ተማሓሒልና አሎና።

[**15**](https://www.betezion.com/bible-passage-adis?book=act&chap=23&v=tig)ሕጂ ኸኣ ንስኻትኩም ምስ ዋዕላ ዄንኩም ነቲ ሓለቓ ሽሕ ናባኻትኩም ኬውጽኦ ብዛዕባኡኣጸቢቕኩም ክትምርምሩ ኸምዝደሌኹም ጌርኩም ንገርዎ፡ ንሕና ኸኣ ኣባኻትኩም ከይበጽሔኽንቀትሎ ተዐጢቕና አሎና፡ በልዎም።

[**16**](https://www.betezion.com/bible-passage-adis?book=act&chap=23&v=tig)ወዲ ሓብቱ ንጳውሎስ ከኣ ነዚ ውዲቶም ሰሚዑ ኸደ እሞ ናብቲ ሰፈር አትዩ ንጳውሎስነገሮ።

[**17**](https://www.betezion.com/bible-passage-adis?book=act&chap=23&v=tig)ጳውሎስ ድማ ካብቶም ሓላቑ ሚእቲ ንሓደ ጸዊዑ፡ እዚ ወድዚ ንሓለቓ ሽሕ ዚነግሮ ዘረባአለዎ እሞ፡ ናብኡ ዀታ ኣእትወለይ፡ በሎ።

[**18**](https://www.betezion.com/bible-passage-adis?book=act&chap=23&v=tig)ንሱ ኸኣ ሒዙ ምስኡ ወሲዱ ናብቲ ሓለቓ ሽሕ ኣእተዎ እሞ፡ ጳውሎስ፡ እቲ እሱር፡ ናብኡ ጸዊዑ እዚ ወድዚ ዚነግረካ ዘረባ ኣልይዎስ፡ ናባኻ ክኣትወሉ ለሚኑኒ፡ በሎ።

[**19**](https://www.betezion.com/bible-passage-adis?book=act&chap=23&v=tig)እቲ ሓለቓ ሽሕ ከኣ ብኢዱ ሒዙ ወሰዶ፡ ንበይኑ ኣግሊሱ ድማ፡ እቲ ኽትነግረኒ እትደልዮእንታይ እዩ፧ ኢሉ ሐተቶ።

[**20**](https://www.betezion.com/bible-passage-adis?book=act&chap=23&v=tig)ንሱ ኸኣ፡ ኣይሁድ ንጳውሎስ፡ ብዛዕባኡ ኣጸቢቕካ ኽትሓቶ ኸም ዝደሌኻ መሲልካ፡ ጽባሕናብ ዋዕላ ኺተውርደሎም ኪልምኑኻ ተማኺሮም አለዉ።

[**21**](https://www.betezion.com/bible-passage-adis?book=act&chap=23&v=tig)ካባታቶም ካብ ኣርብዓ ሰብኣይ ዚበዝሑ ኣድብዮምሉ አለዉ፡ ንእኡ ኽሳዕ ዚቐትልዎኸይበልዑን ከይሰትዩን ከኣ፡ ብርእሶም ምሒሎም አለዉ እሞ ሕጂ ተዐጢቖም ካባኻ ተስፋይጽበዩ አለዉ፡ ንስኻ ግና ሕራይ ኣይትበሎም፡ ኢሉ መለሰሉ።

[**22**](https://www.betezion.com/bible-passage-adis?book=act&chap=23&v=tig)ድሕርዚ እቲ ሓለቓ ሽሕ ነቲ ወዲ፡ እዚ ንኣይ ከም ዘፍለጥካኒ ንሓደ እኳ ኣይትንገር፡ ኢሉ ኣዘዞ እሞ ሰደዶ።

[**23**](https://www.betezion.com/bible-passage-adis?book=act&chap=23&v=tig)ንኽልተ ሓላቑ ሚእቲ ጸዊዑ ኸኣ፡ ክሳዕ ቂሳርያ ኪኸዱ፡ ክልተ ሚእቲ ዓቀይታይ፡ ሰብዓፈረሰኛ፡ ክልተ ሚእቲ ሰብ ኲናት ለይቲ ብሳልሰይቲ ሰዓት ኣዳልዉ፡ በሎም።

[**24**](https://www.betezion.com/bible-passage-adis?book=act&chap=23&v=tig)ንጳውሎስ ምእንቲ ኼስርርዎ መጽዓኛ ኺማልኡ ብደሓኑውን ኣብ ፌሊክስ፡ ኣብቲ ራእሲ፡ ኬብጽሕዎ ኣዘዘ።

[**25**](https://www.betezion.com/bible-passage-adis?book=act&chap=23&v=tig)ከምዚ ኢሉ ኸኣ ደብዳበ ጸሐፈ፡

[**26**](https://www.betezion.com/bible-passage-adis?book=act&chap=23&v=tig)ቅላውዴዎስ ሊስያስ ንፌሊክስ፡ ነቲ ልኡል ራእሲ፡ ሰላም ይብሎ አሎ።

[**27**](https://www.betezion.com/bible-passage-adis?book=act&chap=23&v=tig)ነዚ ሰብኣይዚ ኣይሁድ ሒዞም ኪቐትልዎ ደልዮም ከለዉ፡ ሮማዊ ምዃኑ ምስ ፈለጥኩ፡ ኣነ ምስ ጭፍራ መጺኤ ኣናገፍክዎ።

[**28**](https://www.betezion.com/bible-passage-adis?book=act&chap=23&v=tig)እቲ ዚኸሱሉ ምኽንያት ክፈልጥ ደልየ ኸኣ፡ ናብ ዋዕላኦም ኣውረድክዎ።

[**29**](https://www.betezion.com/bible-passage-adis?book=act&chap=23&v=tig)ሽዑ ስለ ኽርክር ሕጎም ከም ዝኸሰስዎ ረኸብኩ እምበር፡ ናብ ሞት ወይስ ናብ ማእሰርቲዜብጽሕ ክሲ ከቶ ኣይረኸብኩሉን።

[**30**](https://www.betezion.com/bible-passage-adis?book=act&chap=23&v=tig)ኣብዚ ሰብኣይዚ ውዲት ከም ዝገበሩ ምስ ሰማዕኩ ኸኣ፡ ብቕልጡፍ ናባኻ ሰዲደዮ፡ ነቶምከሰስቱውን ኣብ ቅድሜኻ ኪኸስዎ ኣዚዘዮም አሎኹ። ደሓን ኩን።

[**31**](https://www.betezion.com/bible-passage-adis?book=act&chap=23&v=tig)እቶም ዓቀይቲ ድማ፡ ከምቲ እተኣዘዝዎ፡ ንጳውሎስ ብለይቲ ወሲዶም፡ ኣብ ኣንቲጳጥሪስኣብጽሕዎ።

[**32**](https://www.betezion.com/bible-passage-adis?book=act&chap=23&v=tig)ንጽብሒቱ ነቶም ፈረሰኛታት ምስኡ ይኺዱ ሐደግዎም፡ ንሳቶም ግና ናብ ሰፈር ተመልሱ።

[**33**](https://www.betezion.com/bible-passage-adis?book=act&chap=23&v=tig)እቲኣቶም ኣብ ቂሳርያ ምስ ኣተዉ ኸኣ፡ እታ ደብዳበ ነቲ ራእሲ ሀብዎ። ንጳውሎስውንኣብ ቅድሚኡ ደው ኣበልዎ።

[**34**](https://www.betezion.com/bible-passage-adis?book=act&chap=23&v=tig)ነታ ደብዳበ ምስ ኣንበባ ድማ፡ ብዓል ኣየነይቲ ሃገር ምዃኑ ሐተቶ። ብዓል ቂልቅያ ምዃኑምስ ፈለጠ፡

[**35**](https://www.betezion.com/bible-passage-adis?book=act&chap=23&v=tig)ከሰስትኻ ምስ መጹ ሽዑ እሰምዓካ፡ በሎ። ኣብ ኣዳራሽ ሄሮድስ ኣእትዮም ኪሕልውዎ ኸኣ ኣዘዘ።

[**1**](https://www.betezion.com/bible-passage-adis?book=act&chap=24&v=tig)ድሕሪ ሓሙሽተ መዓልቲ ሃናንያ፡ እቲ ሊቀ ኻህናት፡ ምስ ሓያሎ ዓበይትን ጠርጠሎስ ምስ ዚብሀል ሓደ ኸኣል ዘረባን ወረደ። ንሳቶም ድማ ንጳውሎስ ኣብ ቅድሚ እቲ ራእሲ ኸሰስዎ።

[**2**](https://www.betezion.com/bible-passage-adis?book=act&chap=24&v=tig)ንሱ ምስ ተጸውዔ ድማ፡ ጠርጠሎስ ከምዚ ኢሉ ኪኸሶ ጀመረ፡

[**3**](https://www.betezion.com/bible-passage-adis?book=act&chap=24&v=tig)ዎ ልኡል ፌሊክስ፡ ብኣኻ ብዙሕ ሰላም ከም ዝረኸብና፡ ብምህዞኻ ድማ ነዚ ህዝቢዚ ብዙሕ ምሓሽ ከም ዝዀነሉ፡ ብዂሉ ኣብ ፍቕዳ ሃገር እናተኣመንና ነማስወካ አሎና።

[**4**](https://www.betezion.com/bible-passage-adis?book=act&chap=24&v=tig)ኣዝየ ኸየንውሓልካ ግና፡ ብሓጺሩ ብለውሃት ክትሰምዓና እልምነካ አሎኹ።

[**5**](https://www.betezion.com/bible-passage-adis?book=act&chap=24&v=tig)ንሕና ነዚ ሰብኣይዚ መራሒ ወገን ናዝሬታውያን ኰይኑ፡ ኣብ ብዓለሙ ንዘለዉ ዂላቶምኣይሁድ ፌራን መነዓብን ኰይኑ ረኸብናዮ።

[**6**](https://www.betezion.com/bible-passage-adis?book=act&chap=24&v=tig)ቤተ መቕደስ ከኣ ኬርክስ ደልየ እሞ፡ ሐዝናዮ ኸም ሕግናውን ክንፈርዶ ደሌና።

[**7**](https://www.betezion.com/bible-passage-adis?book=act&chap=24&v=tig)ግነኸ ሊሰያስ፡ እቲ ሓለቓ ሽሕ፡ መጺኡ ብብዙሕ ሓይሊ ኻብ ኢድና ወሰዶ።

[**8**](https://www.betezion.com/bible-passage-adis?book=act&chap=24&v=tig)ንኸሰስቱ ድማ ናባኻ ኺሐልፉ ኣዘዘ። ብዛዕባዚ ንሕና እንኸሶ ዘሎና ዂሉ ኸኣ ባዕልኻንእኡ መርሚርካ ኸተስተውዕሎ ይከኣለካ እዩ።

[**9**](https://www.betezion.com/bible-passage-adis?book=act&chap=24&v=tig)ኣይሁድውን ነቲ ኽሲ ሰሚሮም፡ እወ፡ እዚ ነገርዚ ኸምኡ እዩ፡ በሉ።

[**10**](https://www.betezion.com/bible-passage-adis?book=act&chap=24&v=tig)እቲ ራእሲ ኺዛረብ ምስ ኣመልከቶ ኸኣ፡ ጳውሎስ መለሰ፡ ካብ ብዙሕ ዓመት ጀሚርካ ነዚህዝብዚ ፈራዲ ምዃንካ እፈልጥ እየ፡ ስለዚ ንርእሰይ ብትብዓት እመጻረየላ አሎኹ።

[**11**](https://www.betezion.com/bible-passage-adis?book=act&chap=24&v=tig)ክሰግድ ኢለ ናብ የሩሳሌም ካብ ዝድይብ፡ ካብ ዓሰርተው ክልተ መዓልቲ ዚበዝሕ ከም ዘይገበርኩ፡ ክትፈልጦ ይከኣለካ እዩ።

[**12**](https://www.betezion.com/bible-passage-adis?book=act&chap=24&v=tig)ኣብ ቤት መቕደስ ምስ ሓደ እኳ ኽዛረብ ወይስ ኣብ ህዝቢ ባእሲ ኸልዕል፡ ኣብ ኣባይቲ ጸሎት ኰነ ኣብ ከተማ ዀነ፡ ኣይረኸቡንን።

[**13**](https://www.betezion.com/bible-passage-adis?book=act&chap=24&v=tig)ሕጂውን በዚ ዚኸሱኒ ዘለዉ ነገር ኣብ ብርክኻ ኪረትዑሉ ኣይኽእሉን እዮም።

[**14**](https://www.betezion.com/bible-passage-adis?book=act&chap=24&v=tig)ኣነ ግና ነቲ ኣብ ሕግን ነብያትን ተጽሒፉ ዘሎ ዂሉ እናኣመንኩ፡ በታ ንሳቶም መናፍቕነትዚብልዋ ዘለዉ መገዲ ኸምኡ ገይረ ንኣምላኽ ኣቦታተይ ከም ዘምልኽ፡ እዚ እእመነልካአሎኹ።

[**15**](https://www.betezion.com/bible-passage-adis?book=act&chap=24&v=tig)ከምቲ ንሳቶም ንጻድቃንን ንሓጥኣንን ትንሳኤ ኪኸውን ዚጽበይዎ፡ ከምኡውን ኣነ ኣብኣምላኽ ተስፋ አሎኒ።

[**16**](https://www.betezion.com/bible-passage-adis?book=act&chap=24&v=tig)ስለዚ ኸኣ ኣብ ቅድሚ ኣምላኽን ሰብን እንታ ዜብሉ ሕሊና ኺህልወኒ፡ ኲሉ ጊዜ እጽዕርአሎኹ።

[**17**](https://www.betezion.com/bible-passage-adis?book=act&chap=24&v=tig)ድሕሪ ብዙሕ ዓመታት ከኣ ንህዝበይ ምጽዋት ከብጽሕን መስዋእቲ ከቕርብን መጻእኩ።

[**18**](https://www.betezion.com/bible-passage-adis?book=act&chap=24&v=tig)ሽዑውን ካብ እስያ ዝመጹ ሓያሎ ኣይሁድ ብዘይ ኣኼባ ህዝብን ብዘይ ምንዓብን ኣብ ቤተ መቕደስ ነጺሄ ረኸቡኒ።

[**19**](https://www.betezion.com/bible-passage-adis?book=act&chap=24&v=tig)ንሳቶም ኣባይ ገለ እንተ ዚህልዎምሲ፡ ናባኻ መጺኦም ኪኸሱኒ ምተገብኤ ነይሩ።

[**20-21**](https://www.betezion.com/bible-passage-adis?book=act&chap=24&v=tig)ወይስ ኣብ ቅድሚ ዋዕላ ቘይመ ኸሎኹ፡ ብዘይ እዛ ኣብ ማእከልኩም ብደወይ ዓውኢለ፡ ሎሚ ኣነ ብዛዕባ ትንሳኤ ምዉታት ኣብ ቅድሜኹም እፍረድ አሎኹ፡ ዝበልክዋ ሓንቲዘረባ እንተ ዘይኰይናስ፡ ገለ በደል ረኺቦምለይ እንተ ዀይኖም፡ እዚኣቶም ይንገሩ።

[**22**](https://www.betezion.com/bible-passage-adis?book=act&chap=24&v=tig)ፌሊክስ እዚ ምስ ሰምዔ፡ ናይዛ መገዲ እዚኣ ኣጸቢቑ ስለ ዝፈለጠ፡ ሊስያስ፡ እቲ ሓለቓ ሽሕ፡ ምስ ወረደ፡ ሽዑ ነገርኩም ኣጸቢቐ ኽምርምር እየ፡ ኢሉ እቲ ነገሮም ይጽናሕ ሐደጎ።

[**23**](https://www.betezion.com/bible-passage-adis?book=act&chap=24&v=tig)ነቲ ሓለቓ ሚእቲ ድማ ንጳውሎስ ኪሕልዎ ማእሰርቲ ኼቕልለሉ፡ ካብ ሰቡ ኼገልግሎ እንተ ደለየውን፡ ንሓደ እኳ ኸይክልክል ኣዘዞ።

[**24**](https://www.betezion.com/bible-passage-adis?book=act&chap=24&v=tig)ድሕሪ ሓያሎ መዓልቲ ኸኣ ፌሊክስ ምስታ ኣይሁዳዊት ድሩሲላ ሰበይቱ መጺኡ ንጳውሎስልኢኹ ጸዊዑ፡ ብዛዕባ እምነት ብክርስቶስ የሱስ ካብኡ ሰምዔ።

[**25**](https://www.betezion.com/bible-passage-adis?book=act&chap=24&v=tig)ብናይ ጽድቅን ንጽህናን ብናይቲ ዚመጽእ ፍርድን ምስ ነገሮ ግና፡ ፌሊክስ ሰምቢዱ፡ ሕጅስመገድኻ ኺድ፡ ብዝምችወኒ ጊዜ ኽትመጸኒ ኽልእከልካ እየ፡ ኢሉ መለሰሉ።

[**26**](https://www.betezion.com/bible-passage-adis?book=act&chap=24&v=tig)ምስናይዚ ድማ ካብ ጳውሎስ ገንዘብ ኪረክብ ተስፋ ይገብር ነበረ፡ ስለዚ ብዙሕ ጊዜለልኢኹ እናምጽኤ ይዛረቦ ነበረ።

[**27**](https://www.betezion.com/bible-passage-adis?book=act&chap=24&v=tig)ክልተ ዓመት ምስ ሐለፈ፡ ጶርቅዮስ ፌስጦስ ኣብ ክንዲ ፌሊክስ ተሸመ። ፌሊክስ ከኣንኣይሁድ ባህ ኬብል ደልዩ ንጳውሎስ ብእሱሩ ሐደጎ።

[**1**](https://www.betezion.com/bible-passage-adis?book=act&chap=25&v=tig)ፌስጦስ ነታ ሽመት ምስ ሐዛ፡ ድሕሪ ሰለስተ መዓልቲ ኻብ ቂሳርያ ናብ የሩሳሌም ደየበ።

[**2**](https://www.betezion.com/bible-passage-adis?book=act&chap=25&v=tig)ሊቃውንቲ ኻህናትን ሹማት ኣይሁድን ከኣ ንጳውሎስ ነገር ኣልዓሉሉ።

[**3**](https://www.betezion.com/bible-passage-adis?book=act&chap=25&v=tig)ኣብ መገዲ ኣድብዮም ኪቐትልዎ ደልዮም፡ ናብ የሩሳሌም ኬደይበሎም ሞገስ ለመንዎ።

[**4**](https://www.betezion.com/bible-passage-adis?book=act&chap=25&v=tig)ፌስጦስ ከኣ፡ ጳውሎስ ኣብ ቂሳርያ ይሕሎ ኸም ዘሎ፡ ንሱ ድማ ቀልጢፉ ናብኣ ንምውራድከም፡ ዝሐሰበ፡ መለሰሎም፡

[**5**](https://www.betezion.com/bible-passage-adis?book=act&chap=25&v=tig)እምብኣርሲ ኻባታትኩም እቶም ከኣልቲ ዘለዉ ምሳይ ይውረዱ እሞ ኣብቲ ሰብኣይ እቲበደል እንተሎ፡ ይኽሰስዎ፡ በሎም።

[**6**](https://www.betezion.com/bible-passage-adis?book=act&chap=25&v=tig)ምሳታቶም ኣስታት ሾሞንተ ወይስ ዓሰርተ መዓልቲ ምስ ገበረ ኸኣ፡ ናብ ቂሳርያ ወረደ።ንጽብሒቱውን ኣብ መንበር ፍርዲ ተቐሚጡ፡ ንጳውሎስ ኬምጽእዎ ኣዘዘ።

[**7**](https://www.betezion.com/bible-passage-adis?book=act&chap=25&v=tig)ጳውሎስ ምስ መጸ ኸኣ፡ እቶም ካብ የሩሳሌም ዝወረዱ ኣይሁድ ከቢቦምዎ ደው በሉ፡ኪረትዑሉ ዘይክእሉ ብዙሕን ከቢድን ክሲ ኸኣ ከሰስዎ።

[**8**](https://www.betezion.com/bible-passage-adis?book=act&chap=25&v=tig)ጳውሎስ ድማ፡ ኣነ ንሕጊ ኣይሁድ ኰነ ንቤተ መቕደስ ወይስ ንቄሳር ኰነ ኣይበደልኩን፡ ኢሉ ተመጻረየ።

[**9**](https://www.betezion.com/bible-passage-adis?book=act&chap=25&v=tig)ፌስጦስ ከኣ ንኣይሁድ ባህ ኬብል ደልዩስ ንጳውሎስ፡ ናብ የሩሳሌም ክትድይብ እሞ በዚ ነገርዚ ኣብኣ ኣብ ቅድመይ ክትፍረድዶ ትፈቱ ኢኻ፧ ኢሉ መለሰሉ።

[**10**](https://www.betezion.com/bible-passage-adis?book=act&chap=25&v=tig)ጳውሎስ ግና፡ ኣነ ኣብ ቅድሚ መንበር ፍርዲ እቐውም አሎኹ፡ ኣብኡ ኽፍረድ እየዚግብኣኒ፡ ንስኻ ኣጸቢቕካ ኸም እትፈልጥ ከኣ፡ ንኣይሁድ ኣይበደልክዎምን፡

[**11**](https://www.betezion.com/bible-passage-adis?book=act&chap=25&v=tig)ዐሚጸ ናብ ሞት ዜብጽሕ ገይረ እንተ ዀይነ ግና፡ ከይመውት እኳ ኣይልምንን እየ። እዚዚኸሱኒ ብኸምኡ እንተ ዀይኑኸ፡ ንኣታቶም ኣሕሊፉ ኺህበኒ ዚኽእል ከቶ የልቦን። ኣነ፡ ናብቄሳር ይግባኝ፡ ኢለ አሎኹ፡ በለ።

[**12**](https://www.betezion.com/bible-passage-adis?book=act&chap=25&v=tig)ሽዑ ፌስጦስ ምስቶም ኣማኸርቲ ተዛሪቡ፡ ናብ ቄሳር ይግባኝ፡ ካብ በልካስ፡ ናብ ቄሳርክትከይድ ኢኻ፡ ኢሉ መለሰሉ።

[**13**](https://www.betezion.com/bible-passage-adis?book=act&chap=25&v=tig)ሓያሎ መዓልቲ ምስ ሐለፈ ኸኣ፡ ንጉስ ኣግሪጳን በርኒቄን ንፌስጦስ ኪበጽሕዎ፡ ናብ ቂሳርያወረዱ።

[**14**](https://www.betezion.com/bible-passage-adis?book=act&chap=25&v=tig)ኣብኣ ብዙሕ መዓልቲ ምስ ገበሩ ኸኣ፡ ፌስጦስ ነቲ ንጉስ ናይ ጳውሎስ ነገር ከምዚ ኢሉኣዘንተወሉ፡ ፌሊክስ ብእሱሩ ዝሐደጎ ሰብኣይ ኣብዚ አሎ፡

[**15**](https://www.betezion.com/bible-passage-adis?book=act&chap=25&v=tig)ናብ የሩሳሌም ከይደ ኸሎኹ ኸኣ፡ ሊቃውንቲ ኻህናት ኣይሁድን ዓበይቶምን መጺኦም ንእኡኽፈርዶ ለመኑኒ።

[**16**](https://www.betezion.com/bible-passage-adis?book=act&chap=25&v=tig)ንተኸሳሲ ምስ ከሰስቱ ገጽ ንገጽ ደው ከየበልካዮ፡ በቲ ዝኸሰስዎ ኺመጻረ ጊዜ ኸይሀብካዮ፡ ተቓዳዲምካ ንሓደ እኳ ኣሕሊፍካ ምሃብ ስርዓት ሮማውያን ከም ዘይኰነ ድማ፡መለስኩሎም።

[**17**](https://www.betezion.com/bible-passage-adis?book=act&chap=25&v=tig)እምብኣርስኸ ኣብዚ ምስ ተኣከቡ፡ ከየደናጔኹ ንጽብሒቱ ኣብ መንበር ፍርዲ ተቐሚጠ፡ ነቲ ሰብኣይ ኬምጽእዎ ኣዘዝኩ።

[**18-19**](https://www.betezion.com/bible-passage-adis?book=act&chap=25&v=tig)እቶም ከሰስቱ ደው ምስ በሉ ግና፡ ብጀካ ብናይ ኣምልኾኦም ዝዀነ ነገር ባእሲ ብዛዕባሓደ ምዉት፡ ጳውሎስ ግና ህያው እዩ ዚብሎ የሱስ እንተ ዘይኰይኑ፡ ንኣይ ከም ዝመሰለንስ፡ ገለ ኽፉእ ክሲ እኳ ኣየምጽኡሉን።

[**20**](https://www.betezion.com/bible-passage-adis?book=act&chap=25&v=tig)ኣነ ኸኣ፡ በዚ ነገርዚ ዝገብሮ እንተ ጨነቐኒ፡ ናብ የሩሳሌም ክትድይብ እትፈቱ እንተ ዄንካ፡ በዚ ነገርዚ ኣብኣ ኽትፍረድ፡ በልክዎ።

[**21**](https://www.betezion.com/bible-passage-adis?book=act&chap=25&v=tig)ጳውሎስ ግና፡ ኣብ ቄሳር ክሳዕ ዚምርመር ምእንቲ ኺሕሎ፡ ይግባኝ፡ ምስ በለ፡ ናብ ቄሳርክሳዕ ዝሰዶ ኺሕሎ ኣዘዝኩ።

[**22**](https://www.betezion.com/bible-passage-adis?book=act&chap=25&v=tig)ኣግሪጳ ኸኣ ንፌስጦስ፡ ነዚ ሰብኣይ እዝስ ኣነውን ክሰምዖ ምፈቶኹ፡ በሎ። ንሱ ድማ፡ጽባሕ ትሰምዖ፡ በሎ።

[**23**](https://www.betezion.com/bible-passage-adis?book=act&chap=25&v=tig)ንጽብሒቱ ድማ ኣግሪጳን በርኒቄን ምስቶም ሓላቑ ሽሕን ዓበይቲ ኸተማን ብብዙሕ ግርማ ናብኣዳራሽ ፍርዲ ኣተዉ። ፌስጦስ ከኣ ንጳውሎስ ኬምጽእዎ ኣዘዘ።

[**24**](https://www.betezion.com/bible-passage-adis?book=act&chap=25&v=tig)ፌስጦስ ድማ በለ፡ ዎ ንጉስ ኣግሪጳ፡ ኣቱም ምሳና ዘሎኹም ኲላትኩም ሰብ፡ እዚእትርእይዎ ዘሎኹም ስብኣይ ደጊም ንሱ ብህይወት ኪነብር ከም ዘይግብኦ፡ ኲላቶም ኣይሁድ፡ ኣብ የሩሳሌም ኰነ ኣብዚ ዀነ፡ እናጠርዑ ለመኑኒ።

[**25**](https://www.betezion.com/bible-passage-adis?book=act&chap=25&v=tig)ኣነ ግና ከቶ ኣብ ሞት ዜብጽሕ ነገር ኣይረኸብኩሉን። ባዕሉ፡ ናብ ቄሳር ይግባኝ፡ ምስ በለ ኸኣ፡ ንምስዳዱ ቘሪጸ አሎኹ።

[**26**](https://www.betezion.com/bible-passage-adis?book=act&chap=25&v=tig)ብዛዕባኡ ናብ ጐይታይ ዝጽሕፎ ፍሉጥ ነገር ግና የብለይን። ስለዚ ንሱ ምስ ተመርመረዝጽሕፎ ነገር ምእንቲ ኽረክብሲ፡ ናባኻትኩም፡ ምናዳ ኸኣ፡ ዎ ንጉስ ኣግሪጳ፡ ናባኻኣምጺኤዮ አሎኹ።

[**27**](https://www.betezion.com/bible-passage-adis?book=act&chap=25&v=tig)ማለት፡ ምኽንያት ማእሰርቱ ኸይነገርኩ፡ ንእሱር ሰብ ምስዳደይ ዕሽነት ኰይኑ ይረአየኒ አሎ።

[**1**](https://www.betezion.com/bible-passage-adis?book=act&chap=26&v=tig)ኣግሪጳ ኸኣ ንጳውሎስ፡ ብናይ ርእስኻ ኽትዛረብ ተፈቒዱልካ አሎ፡ በሎ። ሽዑ ጳውሎስ ኢዱዘርጊሑ ንርእሱ ኺመጻረየላ መለሰ፡

[**2-3**](https://www.betezion.com/bible-passage-adis?book=act&chap=26&v=tig)ዎ ንጉስ ኣግሪጳ፡ ኲሉ ስርዓት ኣይሁድን ክርክሮምን ትፈልጥ ኢኻ እሞ፡ ሎሚ ምናዳ ኣብቅድሜኻ ብኣይሁድ እኽሰሰሉ ብዘሎኹ ዘበለ ነገር ክመጻረ ስለ እተፈቕደለይ፡ ነዛ ርእሰይእተመስገነት ገይረ እርእያ አሎኹ። ስለዚ ኸኣ ብትዕግስቲ ኽትሰምዓኒ እልምነካ አሎኹ።

[**4**](https://www.betezion.com/bible-passage-adis?book=act&chap=26&v=tig)እምብኣርስኸ ካብ ንእስነተይ ጀሚረ ኣብ ማእከል ህዝበይ ኣብ የሩሳሌም ዝነበርክዎ ንብረተይኲላቶም ኣይሁድ ይፈልጥዎ እዮም።

[**5**](https://www.betezion.com/bible-passage-adis?book=act&chap=26&v=tig)ኪምስክሩ እንተ ደለዩስ፡ ከምቲ ኻብ ኲሉ ዚጥንቀቕ ወገን ኣምልኾና ፈሪሳዊ ኸምዝነበርኩ፡ ንሳቶም ካብ ቀደም ጀሚሮም ይፈልጡኒ እዮም።

[**6**](https://www.betezion.com/bible-passage-adis?book=act&chap=26&v=tig)ሕጂ ድማ ስለቲ ኣምላኽ ነቦታትና ዝሃቦም ትጽቢት ተስፋ ኺፍረደኒ ደው ኢለ እኔኹ፡

[**7**](https://www.betezion.com/bible-passage-adis?book=act&chap=26&v=tig)ነዚ ትጽቢት እዚ ኸኣ እቶም ዓሰርተው ክልተ ዓሌትና፡ ለይትን መዓልትን ተጊሆምእናኣገልገሉ፡ ናብኡ ኺበጽሑ ተስፋ ይገብሩ አለዉ። ዎ ንጉስ ኣግሪጳ፡ ስለ እዛ ተስፋ እዚኣ እየ ብኣይሁድ ዝኽሰስ ዘሎኹ።

[**8**](https://www.betezion.com/bible-passage-adis?book=act&chap=26&v=tig)ኣምላኽ ንምዉታት ከም ዜተንስኦም ደኣ፡ ስለምንታይ ከም ዘይእመን ነገር ጌርኩም ትርእይዎአሎኹም፧

[**9**](https://www.betezion.com/bible-passage-adis?book=act&chap=26&v=tig)ኣነ ንርእሰይሲ ምስ ስም የሱስ ናዝሬታዊ ዚጻረር ነገር ክገብር ግቡኤይ ምዃኑ እኳ ይመስለኒነይሩ።

[**10**](https://www.betezion.com/bible-passage-adis?book=act&chap=26&v=tig)እዚ ድማ ኣብ የሩሳሌም ገይረዮ። ካብ ሊቃውንቲ ኻህናት ስልጣን ተቐቢለ ንብዙሓት ካብቅዱሳን ናብ ቤት ማእሰርቲ ኣእቶኽዎም፡ ኪቐትልዎም ከለዉውን ሰመርኩ።

[**11**](https://www.betezion.com/bible-passage-adis?book=act&chap=26&v=tig)ኣብ ኲሉ ኣባይቲ ጸሎት ድማ ብዙሕ ጊዜ እናቐጻዕኩ ብሓሳር ኪጸርፉ ኤጽብበሎም ነበርኩ። ናብተን ኣብ ወጻኢ ዘለዋ ኸተማታት ክሳዕ ዝሰጎም፡ ኣዝየ ተሃንደድክዎም።

[**12**](https://www.betezion.com/bible-passage-adis?book=act&chap=26&v=tig)በዚ ነገርዚ ብትእዛዝ ሊቃውንቲ ኻህናትን ብፍቓዶምን ናብ ደማስቆ ክኸይድ ከሎኹ፡

[**13**](https://www.betezion.com/bible-passage-adis?book=act&chap=26&v=tig)ዎ ንጉስ፡ ቀትሪ ኣብ መገዲ ከሎኹስ፡ ካብ ጸሓይ ዚደምቕ ብርሃን ካብ ሰማይ ኣብ ዙርያይን ኣብ ዙርያ እቶም ምሳይ ዚኸዱ ዝነበሩን ኬንጸባርቕ ከሎ ርኤኽዎ።

[**14**](https://www.betezion.com/bible-passage-adis?book=act&chap=26&v=tig)ኲላትና ናብ ምድሪ ምስ ወደቕና ኸኣ፡ ብቛንቋ እብራይስጢ፡ ሳውል፡ ሳውል፡ ከመይከእትሰጐኒ፧ ናብ ኣንፊ ብልሒ እንተ ኣድሐርሐርካ፡ ንኣኻ ይገደካ፡ ኢሉ ዚዛረበኒ ድምጺሰማዕኩ።

[**15**](https://www.betezion.com/bible-passage-adis?book=act&chap=26&v=tig)ኣነ ድማ፡ መን ኢኻ፡ ጐይታይ፧ በልክዎ። ጐይታ ኸኣ በለኒ፡ ኣነ እቲ ንስኻ እትሰጎ ዘሎኻየሱስ እየ።

[**16**](https://www.betezion.com/bible-passage-adis?book=act&chap=26&v=tig)ግናኸ ተንስእ እሞ ብእግርኻ ደው በል፡ ነቲ ዝርኤኻዮን ኣነ ድሕርዚ ኽገልጸልካ ዘሎንን ነገር ኣገልጋልን ምስክርን ክትከውን መዲበካ አሎኹ፡ ስለዚ ድማ እየ እተገለጽኩልካ።

[**17**](https://www.betezion.com/bible-passage-adis?book=act&chap=26&v=tig)ካብ ህዝብኻን ካብቶም ናባታቶም ዝልእከካ ኣህዛብን ከኣ ከናግፈካ እየ፡

[**18**](https://www.betezion.com/bible-passage-adis?book=act&chap=26&v=tig)ንኣይ ብምእማን ከኣ ሕድገት ሓጢኣት ርስቲ ምስ ቅዱሳንን ኪረኽቡ፡ ካብ ጸልማት ናብብርሃን፡ ካብ ስልጣን ሰይጣንውን ናብ ኣምላኽ ኪምለሱ ኣዒንታቶም ክትከፍተሎም፡ እልእከካ አሎኹ።

[**19-20**](https://www.betezion.com/bible-passage-adis?book=act&chap=26&v=tig)ዎ ንጉስ ኣግሪጳ፡ ምእንትዚ ንንስሓ ዚግባእ ግብሪ እናገበሩ ኺንስሑን ናብ ኣምላኽኪምለሱን፡ ቅድም ኣብ ደማስቆን ኣብ የሩሳሌምን፡ ደሓር ከኣ ኣብ ኲላ ሃገር ይሁዳ ንዚነብሩንነህዛብን ብስራት ኣበሰርኩ እምበር፡ ነቲ ሰማያዊ ራእይ ኣይኣቤኽዎን።

[**21**](https://www.betezion.com/bible-passage-adis?book=act&chap=26&v=tig)ብዛዕባዚ ኸኣ ኣይሁድ ኣብ ቤተ መቕደስ ሐዙኒ ኪቐትሉኒውን ሃቀኑ።

[**22-23**](https://www.betezion.com/bible-passage-adis?book=act&chap=26&v=tig)ግናኸ ንዓብይን ንንእሽቶን ክሳዕ እዛ መዓልቲ እዚኣ ደው ኢለ እናመስከርኩ ኻብኣምላኽ ረዲኤት ተቐቢለ አሎኹ። ብዘይ እቲ ሙሴን ነብያትን ኪኸውን ከም ዘለዎእተዛረብዎ፡ ማለት፡ ክርስቶስ ሓሳረ መከራ ኸም ዚጸግብ፡ ከም በዂሪ ትንሳኤ ምዉታትውንንህዝብን ነህዛብን ብርሃን ከም ዘበስር፡ ኢለ ሓንቲ እኳ ኣይተዛረብኩን።

[**24**](https://www.betezion.com/bible-passage-adis?book=act&chap=26&v=tig)ከምዚ ኢሉ ኸመጻረ ኸሎ ድማ፡ ፌስጦስ ዓው ኢሉ፡ ኣታ ጳውሎስ፡ ተጸሊልካ ኢኻ፡ እዚብዙሕ ትምህርትኻ ናብ ምጽላል ኣድሂቡልካ አሎ፡ በሎ።

[**25**](https://www.betezion.com/bible-passage-adis?book=act&chap=26&v=tig)ጳውሎስ ከኣ፡ ዎ ልኡል ፌስጦስ፡ ቃል ሓቅን ኣእምሮን እየ ዝዛረብ ዘሎኹ እምበር፡ኣይተጸለልኩን።

[**26**](https://www.betezion.com/bible-passage-adis?book=act&chap=26&v=tig)እዚ ኣነ ቅድሚኡ ደፊረ ዝዛረቦ ዘሎኹ ንጉስ ድማ ነዚ ነገርዚ ይፈልጦ እዩ፡ ኣብ ውሻጠኣይተገብረን እሞ፡ ካብዚ ነገርዚ ገለ ኸም ዘይጠፍኦ፡ ተረዲኤዮ አሎኹ።

[**27**](https://www.betezion.com/bible-passage-adis?book=act&chap=26&v=tig)ዎ ንጉስ ኣግሪጳ፡ ንነብያትሲ ትኣምኖም ዲኻ፧ ከም እትኣምን እፈልጥ እየ፡ በለ።

[**28**](https://www.betezion.com/bible-passage-adis?book=act&chap=26&v=tig)ኣግሪጳ ኸኣ ንጳውሎስ፡ ክርስትያን ንምዃን ከተረድኣኒ ቕሩብ ተሪፉካ፡ በሎ።

[**29**](https://www.betezion.com/bible-passage-adis?book=act&chap=26&v=tig)ጳውሎስ ከኣ፡ ኣነ እንተ ብቕሩብ እንተ ብብዙሕ፡ ብዘይ እዚ መቚሔይሲ ኸምዚ ኸማይ ኪዀኑ፡ ሎሚ ንዚሰምዑኒ ዂላቶም እምበር፡ ንኣኻ ጥራይ ኣይኰንኩን ካብ ኣምላኽ ዝምነዮ ዘሎኹ፡ በለ።

[**30**](https://www.betezion.com/bible-passage-adis?book=act&chap=26&v=tig)ሽዑ እቲ ንጉስን እቲ ራእስን በርኒቄን እቶም መቓምጦምን ተንስኡ።

[**31**](https://www.betezion.com/bible-passage-adis?book=act&chap=26&v=tig)ካብኡ ምስ ኣግለሱ ድማ፡ እዚ ሰብኣይ እዚ ናብ ሞት ወይስ ናብ ማእሰርቲ ዜብጽሕየብሉን፡ ኢሎም ንሓድሕዶም ተዛራረቡ።

[**32**](https://www.betezion.com/bible-passage-adis?book=act&chap=26&v=tig)ኣግሪጳ ኸኣ ንፌስጦስ፡ እዚ ሰብኣይ እዚ፡ ናብ ቄሳር ይግባኝ፡ ኢሉ እንተ ዘይከውንሲ፡ኪፍታሕ ምተገብኦ ነይሩ፡ በሎ።

[**1**](https://www.betezion.com/bible-passage-adis?book=act&chap=27&v=tig)ናብ ኢጣልያ ብመርከብ ክንከይድ ምስ ተቘርጸ ኸኣ፡ ንጳውሎስን ንሓያሎ ኻልኦት እሱራትንናብቲ ዩልዮስ ዝስሙ፡ ካብ ሰራዊት ቄሳር ዝዀነ ሓለቓ ሚእቲ፡ ኣሕለፍዎም።

[**2**](https://www.betezion.com/bible-passage-adis?book=act&chap=27&v=tig)ንሃገር እስያ ብትኸይድ መርከብ ኣድራሚቲስ ጌርና ተበገስና፡ ኣርስጠርኮስ፡ ብዓል መቄዶንያኻብ ተሰሎንቄ፡ ምሳና ነበረ።

[**3**](https://www.betezion.com/bible-passage-adis?book=act&chap=27&v=tig)ንጽብሒቱ ኣብ ሲዶና በጻሕና። ዩልዮስ ከኣ ንጳውሎስ ብጽቡቕ ገጽ ረኣዮ፡ ናብ ፈተውቱኺበጽሕ እሞ ካባታቶም ረዲኤት ኪረክብውን ፈቐደሉ።

[**4**](https://www.betezion.com/bible-passage-adis?book=act&chap=27&v=tig)ካብኣ ነቒልና ኸኣ፡ ንፋስ ብቕድሜና ስለ ዝዀነ፡ ብትሕቲ ቆጵሮስ ሐለፍና።

[**5**](https://www.betezion.com/bible-passage-adis?book=act&chap=27&v=tig)ጸግዓ ጸግዒ ባሕሪ ቂልቅያን ጳምፊልያን ሐሊፍና፡ ናብ ሚራ ምድሪ ሉቅያ ኣቶና።

[**6**](https://www.betezion.com/bible-passage-adis?book=act&chap=27&v=tig)እቲ ሓለቓ ሚእቲ ኸኣ ኣብኣ ናብ ኢጣልያ እትኸይድ መርከብ እስክንድርያ ረኸበ እሞናብኣ ኣእተወና።

[**7**](https://www.betezion.com/bible-passage-adis?book=act&chap=27&v=tig)ብዙሕ መዓልቲ ገፈፍ እናበልና ኸድና፡ ብጭንቂ ድማ ኣብ መንጽር ክኒዶስ በጻሕና። ናብኣ ኸይንቐርብ ንፋስ እንተ ኸልከለና ኸኣ፡ ብትሕቲ ቅሬጥስ ብመንጽር ሰልሞና ሐለፍና።

[**8**](https://www.betezion.com/bible-passage-adis?book=act&chap=27&v=tig)ብተጋድሎ ብጎቦኣ ምስ ሐለፍና ኸኣ፡ ጽቡቕ ወደብ ናብ እትብሀል ስፍራ መጻእና፡ ካብኣንኸተማ ላስያ ቐረባ እዩ።

[**9-10**](https://www.betezion.com/bible-passage-adis?book=act&chap=27&v=tig)በዚ ኸምዚ ብዙሕ ወርሓት ምስ ሐለፈ፡ ጊዜ ጾም ድሮ ሐሊፉ ስለ ዝነበረ፡ ምኻድመራኽብ ዜፍርህ ስለ ዝዀነ፡ ጳውሎስ፡ ኣቱም ሰብ፡ ንነፍስና ድማ እምበር፡ ንጽዕነትንንመርከብን ጥራይ እኳ ዘይኰነስ፡ መገድና ብጭንቅን ብብዙሕ ጒድኣትን ከም ዚኸውን እርኢአሎኹ፡ ኢሉ መዐዶም።

[**11**](https://www.betezion.com/bible-passage-adis?book=act&chap=27&v=tig)እቲ ሓለቓ ሚእቲ ግና ካብቲ ጳውሎስ ዚብሎ ዘረባ ነቲ መራሕ መርከብን ነቲ ዋናኣን ኣዝዩይኣምን ነበረ።

[**12**](https://www.betezion.com/bible-passage-adis?book=act&chap=27&v=tig)እቲ ወደብ ንምኽራም ዘይጥዕሞም ስለ ዝዀነ፡ እቶም ዚበዝሑ ኻብኡ ኺነቕሉ እሞ ዚከኣል እንተ ዀይኑስ፡ ናብ ፍንቄ፡ ንሱ ኸኣ ናብ ሊባን ናብ ባሕሪ ገጹ ዚርኢ ናይ ቅሬጥስወደብ ኣትዮም ኪኸርሙ መኸሩ።

[**13**](https://www.betezion.com/bible-passage-adis?book=act&chap=27&v=tig)ህዱእ ንፋስ ደቡብ ምስ ነፈሰ ኸኣ፡ ከም ሓሳቦም ዝዀነሎም መሲልዎምሲ፡ መልህቅኣልዒሎም ብጸግዒ ቅሬጥስ ሐለፉ።

[**14**](https://www.betezion.com/bible-passage-adis?book=act&chap=27&v=tig)ሽዑ ኸኣ ብዙሕ ከይደንጐየ፡ ኤውሮክሊዶን ዚብሀል ብርቱዕ ህቦብላ ንፋስ ካብታ ደሴትተላዕለ።

[**15**](https://www.betezion.com/bible-passage-adis?book=act&chap=27&v=tig)ነታ መርከብ መንዚዑ ምስ ወሰዳ ኸኣ፡ ንሳ ነቲ ንፋስ ክትቃወሞ ስለ ዘይከኣለት፡ ስዲትኺድ ሐደግናያ።

[**16**](https://www.betezion.com/bible-passage-adis?book=act&chap=27&v=tig)ኣብ ጸግዒ ከላውዳ እትብሀል ደሴት ምስ በጻሕና ድማ፡ ብተጋድሎ ንጃልባ እታ መርከብ ከነድሕን ከኣልና።

[**17**](https://www.betezion.com/bible-passage-adis?book=act&chap=27&v=tig)ስሒቦም ምስ ኣውጽእዋ፡ ብታሕቲ ብገመድ ኣሲሮም መጻንሒ ገበሩ። ኣብ ድበት ሑጻኸይወድቁ ፈሪሆም ድማ፡ ነቲ ጋንጽላ ጠቕሊሎም፡ ከምኡ ኢላ ትኺድ ሐደግዋ።

[**18**](https://www.betezion.com/bible-passage-adis?book=act&chap=27&v=tig)ንጽብሒቱ ማዕበል እናበርትዓና እንተ ኸደ ኸኣ፡ ካብቲ ጽዕነት ናብ ባሕሪ ደርበዩ።

[**19**](https://www.betezion.com/bible-passage-adis?book=act&chap=27&v=tig)ብሳልሰይቲ መዓልቲ ድማ ነቲ ኣቓሑ መርከብ በእዳዎም ደርበይዎ።

[**20**](https://www.betezion.com/bible-passage-adis?book=act&chap=27&v=tig)ብዙሕ መዓልቲ ጸሓይ ኰነ ኸዋኽብቲ ዀነ ኸይርኤና፡ ማዕበል እናበርትዓና እንተ ኸደ፡ ኲሉ ተስፋ ምድሓን ነፍስና ፈጺምና ቐበጽና።

[**21**](https://www.betezion.com/bible-passage-adis?book=act&chap=27&v=tig)ብዘይ ምግቢ ብዙሕ መዓልቲ ምስ ገበሩ ድማ፡ ጳውሎስ ኣብ ማእከሎም ደው ኢሉ በሎም፡ኣቱም ሰብ፡ እቲ ኻብ ቅሬጥስ ከይነቐልኩም ሰሚዕኩምኒ እንተ ትዀኑስ ግዲ፡ እዚ ጸበባንጒድኣትን እዚ ኣይምረኸበኩምን ነይሩ።

[**22**](https://www.betezion.com/bible-passage-adis?book=act&chap=27&v=tig)ሕጂ ድማ፡ እዛ መርከብ ደኣ እምበር፡ ካባኻትኩምሲ ሓንቲ ነፍሲ እኳ ኣይትጠፍእን እያ እሞ፡ ክትሃድኡ እልምነኩም አሎኹ።

[**23-24**](https://www.betezion.com/bible-passage-adis?book=act&chap=27&v=tig)በዛ ለይቲ እዚኣ እቲ መልኣኽ ናይቲ ኣነ ዝናቱን ዘገልግሎን ኣምላኸይ ኣብ ጥቓይ ደውኢሉ፡ ጳውሎስ፡ ኣብ ቅድሚ ቄሳር ደው ክትብል ኢኻ። እንሆ፡ ነቶም ምሳኻ ዚሳገሩዂላቶምውን ኣምላኽ ሂቡካ አሎ፡ ኣይትፍራህ፡ በለኒ።

[**25**](https://www.betezion.com/bible-passage-adis?book=act&chap=27&v=tig)ኣቱም ሰብ፡ ኣነ ኸኣ ከምቲ ንሱ ዝነገረኒ ኸም ዚኸውን ንኣምላኽ እኣምኖ እየ እሞ፡ ስለዚ ኣጆኹም።

[**26**](https://www.betezion.com/bible-passage-adis?book=act&chap=27&v=tig)ግናኸ ናብ ሓንቲ ደሴት ክንግፋዕ ኢና።

[**27**](https://www.betezion.com/bible-passage-adis?book=act&chap=27&v=tig)ኣብ መበል ዓሰርተው ኣርባዕተ ለይቲ ኣብ ባሕሪ ኣድርያ ኽንመላለስ ከሎና፡ እቶምኣገልገልቲ መርከብ ኣብ ፍርቂ ለይቲ ናብ ምድሪ ዝቐረቡ መሰሎም።

[**28**](https://www.betezion.com/bible-passage-adis?book=act&chap=27&v=tig)ሽዑ መለክዒ ገይሮም እንተ ኣቘሩ፡ ዕስራ ብቚመት ሰብ ረኸቡ። ካብኡ ቕሩብ ሕልፍኢሎም፡ ካልኣይ ከኣ መለክዒ ገይሮም ኣቘሩ እሞ ዓሰርተው ሓሙሽተ ብቚመት ሰብ ረኸቡ።

[**29**](https://www.betezion.com/bible-passage-adis?book=act&chap=27&v=tig)ከውሒ ኣብ ዘሎዎ ኸይንወድቕ ፈሪሆም፡ ብሸነኽ ድሕሪት ነታ መርከብ ኣርባዕተ መልህቅኣውረዱ። መዓልቲ ኪኸውን ከኣ ተመነዩ።

[**30**](https://www.betezion.com/bible-passage-adis?book=act&chap=27&v=tig)እቶም ኣገልገልቲ መርከብ ድማ ካብታ መርከብ ኪሃድሙ ደልዮምሲ፡ ብወገን ቅድሚታመልህቅ ከም ዜውርዱ መሲሎም፡ ነታ ጃልባ ናብ ባሕሪ ኣውረድዋ።

[**31**](https://www.betezion.com/bible-passage-adis?book=act&chap=27&v=tig)ጳውሎስ ከኣ ነቲ ሓለቓ ሚእትን ነቶም ዓቀይትን፡ እዚኣቶም ኣብ መርከብ እንተ ዘይጸንሑ፡ ንስኻትኩም ኣይትድሕኑን ኢኹም፡ በሎም።

[**32**](https://www.betezion.com/bible-passage-adis?book=act&chap=27&v=tig)ሽዑ እቶም ዓቀይቲ ማእሰር እታ ጃልባ በቲኾም፡ ትውደቕ ሐደግዋ።

[**33**](https://www.betezion.com/bible-passage-adis?book=act&chap=27&v=tig)ጳውሎስ ከኣ፡ እናተጸቤኹም ገለ ኸይጠዓምኩም ጾምኩም ሎሚ መበል ዓሰርተው ኣርባዕተመዓልትኹም እዩ እሞ፡ እንጌራ ብልዑ፡ ኢሉ ምድሪ ኽሳዕ ዚወግሕ ንዂላቶም ለመኖም፡

[**34**](https://www.betezion.com/bible-passage-adis?book=act&chap=27&v=tig)እምብኣርከ እዚ ንምድሓንኩም ስለ ዝዀነ፡ ካብ ሓደ ኻባኻትኩም ጸጒሪ ርእሲ እኳኣይክትጠፍእን እያ እሞ፡ ክትበልዑ እልምነኩም አሎኹ፡ በሎም።

[**35**](https://www.betezion.com/bible-passage-adis?book=act&chap=27&v=tig)እዚ ምስ በለ፡ እንጌራ ኣልዒሉ ንኣምላኽ ኣመስገነ፡ ኣብ ቅድሚ ዂላቶም ድማ ቈሪሱኺበልዕ ጀመረ።

[**36**](https://www.betezion.com/bible-passage-adis?book=act&chap=27&v=tig)ኲላቶም ከኣ ሃድኡ እንጌራውን በልዑ።

[**37**](https://www.betezion.com/bible-passage-adis?book=act&chap=27&v=tig)ኣብታ መርከብ ዝነበርና ዂላትና ኸኣ ክልተ ሚእትን ሰብዓን ሹድሽተን ነፍሲ ኢና።

[**38**](https://www.betezion.com/bible-passage-adis?book=act&chap=27&v=tig)በሊዖም ምስ ጸገቡ ኸኣ፡ ነቲ ስርናይ ናብ ባሕሪ ደርብዮም፡ ነታ መርከብ ኣቕለሉላ።

[**39**](https://www.betezion.com/bible-passage-adis?book=act&chap=27&v=tig)ምስ ወግሔ ኸኣ፡ ነቲ ምድሪ ኣየለለይዎን። ኣማዕድዮም ግና፡ ገምገም ዘለዎ ልሳን ባሕሪረኣዩ እሞ፡ እንተ ተኻእሎምሲ፡ ነታ መርከብ ናብኡ ኼብጽሕዋ ደለዩ።

[**40**](https://www.betezion.com/bible-passage-adis?book=act&chap=27&v=tig)ነቲ መልህቅ ፈቲሖም ከኣ፡ ናብ ባሕሪደርበይዎ። ድሕሪኡ ነቲ ማእሰር ስካን ፈትሕዎ፡ ነቲ ንእሽቶ ጋንጽላ ንንፋስ ገቲሮምውን፡ ናብቲ ገምገም ገጾም ከዱ።

[**41**](https://www.betezion.com/bible-passage-adis?book=act&chap=27&v=tig)ኣብ ሓደ ልሳን ምድሪ ምስ በጽሑ ኸኣ፡ ነታ መርከብ ልዕል ኣበልዋ ብወገን ቅድሚታ ኸኣተሸኽለት እሞ ዘይትንቕነቕ ኰነት፡ ብወገን ድሕሪታ ግና ማዕበል በርቲዕዋ ተሰብረት።

[**42**](https://www.betezion.com/bible-passage-adis?book=act&chap=27&v=tig)እቶም ዓቀይቲ ድማ ነቶም እሱራት፡ ሓደ እኳ ሐሚሱ ምእንቲ ኸየምልጥ ኢሎም፡ኪቐትልዎም ተማኸሩ።

[**43**](https://www.betezion.com/bible-passage-adis?book=act&chap=27&v=tig)እቲ ሓለቓ ሚእቲ ግና ንጳውሎስ ኬድሕኖ ደልዩ ነቲ ምኽሮም ኣይሰመሮን። ነቶም ሓሚሶምዚኽእሉ ድማቅድም ወሪዶም ናብ ምድሪ ኺወጹ ኣዘዘ፡

[**44**](https://www.betezion.com/bible-passage-adis?book=act&chap=27&v=tig)ነቶም ዝተረፉ ኸኣ፡ ገሊኦም ብሉሕ ገሊኦምውን ብስባር እታ መርከብ ይውጽኡ፡ በለ። በዚ ኸምዚ ዂላቶም ድሒኖም ናብ ምድሪ በጽሑ።

[**1**](https://www.betezion.com/bible-passage-adis?book=act&chap=28&v=tig)ምስ ደሐንና ኸኣ፡ እታ ደሴት መሊጠ ኸም እትብሀል ፈለጥና።

[**2**](https://www.betezion.com/bible-passage-adis?book=act&chap=28&v=tig)እቶም ደቂ ዓዲ ድማ ኣዝዮም ደንገጹሎም፡ ዝናም ይዘንም ስለ ዝነበረን፡ ስለቲ ቚርንድማ፡ ሓዊ ኣንዲዶም ንዂላትና ተቐበሉና።

[**3**](https://www.betezion.com/bible-passage-adis?book=act&chap=28&v=tig)ጳውሎስ ግዳ ብዙሕ ቀሸም ኣኪቡ ናብ ሓዊ ኼእቱ ኸሎ፡ ተመን፡ ብምኽንያት እቲ ረስኒወጺኡ፡ ኣብ ኢዱ ነኺሱ ጠልጠል በለ።

[**4**](https://www.betezion.com/bible-passage-adis?book=act&chap=28&v=tig)እቶም ደቂ ዓዲ ኸኣ እቲ ኣራዊት ኣብ ኢዱ ጠልጠል ኢሉ ምስ ረኣዩ፡ ንሓድሕዶም፡ እዚሰብኣይዚ ብርግጽ ቀታል ነፍሲ እዩ፡ ካብ ባሕሪ እኳ እንተ ደሐነስ፡ እቲ ሕነ ዚፈዲ ኣምላኽ ብህይወት ኪነብር ኣይሐደጎን፡ ተባሃሀሉ።

[**5**](https://www.betezion.com/bible-passage-adis?book=act&chap=28&v=tig)ንሱ ግና ነቲ ኣራዊት ናብ ሓዊ ጸግ ኣበሎ፡ ገለውን ኣይጐድኦን።

[**6**](https://www.betezion.com/bible-passage-adis?book=act&chap=28&v=tig)ንሳቶም ከኣ፡ ኪሐብጥ ወይስ ሕጂሕጂ ሞይቱ ኺወድቕ እዩ፡ ኢሎም ይጽበይዎ ነበሩ። ነዊሕምስ ተጸበዩ እሞ እኳ ኸም ዘይጐድኦ ምስ ረኣዩ ኸኣ፡ እዝስ ኣምላኽ እዩ፡ ኢሎም ቃሎም ለወጡ።

[**7**](https://www.betezion.com/bible-passage-adis?book=act&chap=28&v=tig)ኣብ ጥቓ እታ ስፍራ እቲኣ ኸኣ ናይ ጱብልዮስ ዚብሀል ኣውራ እታ ደሴት ሓያሎ ግርሁነበራ። ንሱ ብፍቕሪ ተቐቢሉ ሰለስተ መዓልቲ ኣአንገደና።

[**8**](https://www.betezion.com/bible-passage-adis?book=act&chap=28&v=tig)ኰነ ድማ፡ ኣቦ ጱብልዮስ ብዓሶን ብውጽኣት ከብድን ሐሚሙ ነበረ። ጳውሎስ ከኣ ናብኡአትዩ ጸለየሉ፡ ኣእዳዉ ኣንቢሩውን ኣሕወዮ።

[**9**](https://www.betezion.com/bible-passage-adis?book=act&chap=28&v=tig)እዚ ምስ ኰነ ድማ፡ እቶም ካልኦት ሕሙማት ደቂ እታ ደሴት ናብኡ መመጺኦም ተፈወሱ።

[**10**](https://www.betezion.com/bible-passage-adis?book=act&chap=28&v=tig)ብብዙሕ ክብሪ ኸኣ ኣኽበሩና፡ ክንብገስ ከሎናውን፡ ዜድልየና ዘበለ ኣስነቑና።

[**11**](https://www.betezion.com/bible-passage-adis?book=act&chap=28&v=tig)ድሕሪ ሰለስተ ወርሒ ኸኣ በታ ኣብታ ደሴት ከሪማ ዝነበረት፡ ዕላማ ድዮስቆሮስ ዘለዋ ናይእስክንድርያ መርከብ ጌርና ተበገስና።

[**12**](https://www.betezion.com/bible-passage-adis?book=act&chap=28&v=tig)ኣብ ሲራኩላ ምስ በጻሕና ኸኣ፡ ኣብኣ ሰለስተ መዓልቲ ጸናሕና።

[**13**](https://www.betezion.com/bible-passage-adis?book=act&chap=28&v=tig)ካብኣ ሐሊፍና ኸኣ፡ ናብ ረግዮም ኣቶና። ንጽብሒቱ ንፋስ ደቡብ እንተ ተላዕለ ድማ፡ብኻልኣይቲ መዓልቲ ናብ ጱተዮሉስ ኣቶና።

[**14**](https://www.betezion.com/bible-passage-adis?book=act&chap=28&v=tig)ኣብኣ ኣሕዋት ረኸብና፡ ምሳታቶም ሾብዓተ መዓልቲ ኽንቅኒውን ለመኑና። በዚ ኸምዚ ናብሮሜ ኣቶና።

[**15**](https://www.betezion.com/bible-passage-adis?book=act&chap=28&v=tig)እቶም ኣሕዋት ወሬና ምስ ሰምዑ ኸኣ፡ ክሳዕ ኣጵዮስ ፎሩስን ክሳዕ ሰለስተ መሓድርንኪቕበሉና መጹ። ጳውሎስ ከኣ ምስ ረኣዮም፡ ንኣምላኽ ኣመስገነ ልቡውን ሃድኤ።

[**16**](https://www.betezion.com/bible-passage-adis?book=act&chap=28&v=tig)ኣብ ሮሜ ምስ ኣቶና ኸኣ፡ እቲ ሓለቓ ሚእቲ ነቶም እሱራት ንሓለቓ ሰራዊት ኣሕሊፉ ሃቦም፡ ጳውሎስ ግና ምስ ሓደ ዚሕልዎ ዓቀይታይ ንበይኑ ኪቕመጥ ተፈቕደሉ።

[**17**](https://www.betezion.com/bible-passage-adis?book=act&chap=28&v=tig)ኰነ ድማ፡ ድሕሪ ሰለስተ መዓልቲ ጳውሎስ ነቶም ኣውራታት ኣይሁድ ጸዊዑ ኣኸቦም። ምስተኣከቡ ኸኣ፡ በሎም፡ ኣቱም ኣሕዋተይ፡ ኣነ ምስ ህዝብና ወይስ ምስ ስርዓት ኣቦታት ዚብኣስነገር እኳ ዘይገበርኩስ፡ ካብ የሩሳሌም ብእሱረይ ናብ ኢድ ሮማውያን ኣሕለፉኒ።

[**18**](https://www.betezion.com/bible-passage-adis?book=act&chap=28&v=tig)ንሳቶም መርሚሮም ናብ ሞት ዜብጽሕ ምኽንያት እንተ ሰኣኑለይ ከኣ፡ ኪፈትሑኒ ደለዩ።

[**19**](https://www.betezion.com/bible-passage-adis?book=act&chap=28&v=tig)ኣይሁድ ምስ ተረሩ ግና፡ ንህዝበይ ዝኸሰሉ ነገር ዜብለይ ክነሰይሲ፡ ጨኒቑኒ፡ ናብ ቄሳርይግባኝ፡ በልኩ።

[**20**](https://www.betezion.com/bible-passage-adis?book=act&chap=28&v=tig)እምብኣርሲ ብዛዕባ ተስፋ እስራኤል እየ በዚ መቚሕ እዚ ተኣሲረ ዘሎኹ እሞ፡ በዚምኽንያት እዚ እየ ኽርእየኩምን ክዛረበኩምን ዝጸዋዕኩኹም።

[**21**](https://www.betezion.com/bible-passage-adis?book=act&chap=28&v=tig)ንሳቶም ከኣ፡ ንሕና ብዛዕባኻ ኻብ ሃገር ይሁዳ ደብዳበ ኣይተቐበልናን፡ ካብ ኣሕዋትመጺኡ ዘውረየልና ወይስ ብኣኻ ኽፉእ ነገር ዝነገረና የልቦን።

[**22**](https://www.betezion.com/bible-passage-adis?book=act&chap=28&v=tig)ብዛዕባ እዛ ሻራ እዚኣ ግና ኣብ ኲሉ ቦታ ኸም ዚጻረሩ፡ ንፈልጥ ኢና እሞ፡ እቲ ንስኻእትሐስቦ ዘሎኻ ኻባኻ ኽንሰምዖ ንደሊ አሎና፡ በልዎ።

[**23**](https://www.betezion.com/bible-passage-adis?book=act&chap=28&v=tig)መዓልቲ ድማ ቈረጹሉ፡ ብዙሓት ኰይኖም ከኣ ናብታ ሰፊርዋ ዘሎ ቤት መጹ። ካብ ንግሆጀሚሩ ኽሳዕ ምሸት ድማ ካብ ሕጊ ሙሴን ነብያትን ብዛዕባ የሱስ እናኣረድኤ ብናይ መንግስቲኣምላኽ ከኣ እናመስከረ ተርጐመሎም።

[**24**](https://www.betezion.com/bible-passage-adis?book=act&chap=28&v=tig)ገሊኦም ነቲ እተነግረ ኣመንዎ፡ ገሊኦም ግና ኣበይዎ።

[**25**](https://www.betezion.com/bible-passage-adis?book=act&chap=28&v=tig)ንሓድሕዶም ምልጋብ ስሊኖም፡ ተፋላለዩ፡ ጳውሎስ እዛ ሓንቲ ቓል እዚኣ ምስ ተዛረበ፡መንፈስ ቅዱስ ብነብዪ ኢሳይያስ ነቦታትኩም ጽቡቕ ተዛረቦም፡

[**26-27**](https://www.betezion.com/bible-passage-adis?book=act&chap=28&v=tig)ከምዚ ኢሉ፡ ናብዚ ህዝቢ እዚ ኺድ እሞ ንገሮም፡ በእዛኖም ከይሰምዑ፡ በዒንቶምከይርእዩ፡ ኣእዛኖም ኣጽመሙ፡ ኣዒንቶም ዓመቱ፡ ብልቦም ከየስተውዕሉ፡ ከይምለሱ፡ ኣነውንከየሕውዮምሲ፡ ልቢ እዚ ህዝቢዚ ረጒድ እዩ እሞ፡ ምስማዕስ ትሰምዑ ከቶ ኣይተስተውዕሉን፡ ምርኣይውን ትርእዩ ከቶ ኣይትጥምቱን ኢኹም።

[**28**](https://www.betezion.com/bible-passage-adis?book=act&chap=28&v=tig)እምብኣርስኸ እዚ ምድሓን ኣምላኽ ነህዛብ ከም እተላእከ፡ ኣባኻትኩም ፍሉጥ ይኹን፡ ንሳቶም ከኣ ኪሰምዕዎ እዮም።

[**29**](https://www.betezion.com/bible-passage-adis?book=act&chap=28&v=tig)እዚ ምስ ተዛረበ፡ ኣይሁድ ንሓድሕዶም ብዙሕ እናተኻራኸሩ ወጹ።

[**30**](https://www.betezion.com/bible-passage-adis?book=act&chap=28&v=tig)ጳውሎስ ከኣ ኣብታ እተኻረያ ቤት ክልተ ዓመት ምሉእ ተቐመጠ፡ ነቶም ናብኡ ዝመጹዂሎምውን ይቕበሎም ነበረ።

[**31**](https://www.betezion.com/bible-passage-adis?book=act&chap=28&v=tig)ከይተኸልከለ ኸኣ መንግስቲ ኣምላኽ ብብዙሕ ትብዓት እናሰበኸ፡ ብዛዕባ ጐይታና የሱስክርስቶስ ይምህር ነበረ።

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*