[**1**](https://www.betezion.com/bible-passage-adis?book=gal&chap=1&v=tig)ጳውሎስ፡ ሃዋርያ ብየሱስ ክርስቶስን በቲ ኻብ ምውታት ዘተንስኦ እግዚኣብሄር ኣቦን እምበር፡ ካብ ሰብ ወይስ ብሰብ ዘይኰነ፡

[**2**](https://www.betezion.com/bible-passage-adis?book=gal&chap=1&v=tig)ኵላቶም ምሳይ ዘለዉ ኣሕዋት ድማ ናብ ማሕበራት ገላትያ።

[**3-4**](https://www.betezion.com/bible-passage-adis?book=gal&chap=1&v=tig)ካብ እግዚኣብሄር ኣቦናን ካብቲ ኸም ፍቓድ ኣቦና ኣምላኽ፡ ካብዛ ሕጂ ዘላ እክይቲ ዓለምምእንቲ ኼድሕነና ኢሉ፡ ብሰሪ ሓጢኣትና ነፍሱ ዝሀበ ጐይታና የሱስ ክርስቶስን፡ ጸጋን ሰላምንይውረድኩም።

[**5**](https://www.betezion.com/bible-passage-adis?book=gal&chap=1&v=tig)ንእኡ ካብ ዘለኣለም ንዘለኣለም ክብሪ ይኹን ኣሜን።

[**6**](https://www.betezion.com/bible-passage-adis?book=gal&chap=1&v=tig)ካብቲ ብጸጋ ክርስቶስ ዝጸውዓኩም ከምዚ ቐልጢፍኩም ናብ ካልእ ወንጌል ምግልባጥኩምይገርመኒ አሎ።

[**7**](https://www.betezion.com/bible-passage-adis?book=gal&chap=1&v=tig)እዚውን ገለ ዜዕገርግሩኹምን ነቲ ወንጌል ክርስቶስ ኪልውጥዎ ዚደልዩን ከም ዘለዉ ማለት እዩ እምበር፡ ካልእ ወንጌልሲ ኣይኰነን።

[**8**](https://www.betezion.com/bible-passage-adis?book=gal&chap=1&v=tig)ግናኸ ንሕና እኳ እንተ ዀንና ወይስ መልኣኽ ካብ ሰማይ፡ ብዘይ እዚ ንሕና ዝሰበኽናልኩምወንጌል ካልእ ወንጌል እንተ ሰበኸልኩም፡ ንሱ ውጉዝ ይኹን።

[**9**](https://www.betezion.com/bible-passage-adis?book=gal&chap=1&v=tig)ከምቲ ቕድም ዝበልናዮ፡ ሕጂውን ከም ብሓድሽ፥ ብዘይ እቲ እተቐበልኩምዎስ ካልእወንጌል ዚሰብኽ እንተሎ፡ ንሱ ውጉዝ ይኹን፡ እብል አሎኹ።

[**10**](https://www.betezion.com/bible-passage-adis?book=gal&chap=1&v=tig)ሕጂኸ ንስብዶ ወይስ ንኣምላኽ እየ ባህ ዘብል ዘሎኹ፡ ወይስ ንሰብ ከሐጕስ ድየ ዝደሊዘሎኹ፡ ገና ንሰብ ከሐጕስ እንተ ዝብልሲ፡ ባርያ ክርስቶስ ኣይምዀንኩን ነይረ።

[**11-12**](https://www.betezion.com/bible-passage-adis?book=gal&chap=1&v=tig)እምብኣርስ ኣሕዋተይ፡ ኣነ ድማ ብምግላጽ የሱስ ክርስቶስ እየ እምበር፡ ካብ ሰብኣይተቐበልክዎን ኣይተመሃርክዎንውን እሞ፡ እቲ ብኣይ እተሰብከ ወንጌል ከም ቅዲ ሰብዘይምዃኑ ኤፍልጠኩም አሎኹ።

[**13**](https://www.betezion.com/bible-passage-adis?book=gal&chap=1&v=tig)ቀደም ብኣይሁድነት ክነብር ከሎኹስ፡ ነታ ማሕበር ኣምላኽ ብዘይ ልክዕ ከም ዝሰጐጕክዋንዘዕኖኽዋን፡ ሰሚዕኩም አሎኹም።

[**14**](https://www.betezion.com/bible-passage-adis?book=gal&chap=1&v=tig)ነቲ ሰርዓት ኣቦታተይ ኣዝየ እናቐናእኩ ኸኣ፡ ካብ ብዙሓት ኣብ ህዝበይ ዘለዉ መሳቶይብኣይሁድነት ሓለፍ በልኩ።

[**15**](https://www.betezion.com/bible-passage-adis?book=gal&chap=1&v=tig)እቲ ኻብ ከርሲ ኣደይ ጀሚሩ ዝፈለየኒ ብጻጋኡውን ዝጸውዓኒ ኣምላኽ ግና

[**16-17**](https://www.betezion.com/bible-passage-adis?book=gal&chap=1&v=tig)ኣነ ኣብ ኣህዛብ ወንጌል ምእንቲ ኽሰብኽ ኢሉ ንወዱ ኣባይ ኪገልጾ ምስ ፈተወ፡ ሽዑብኡብኡ ምስ ስጋን ደምን ከይተማኸርኩ፡ ናብቶም ቅድመይ ዝነበሩ ሃዋርያት፡ ናብ የሩሳሌምእኳ ኸይደየብኩ፡ ናብ ምድሪ ዓረብ ከድኩ እሞ ከም ብሓድሽ ናብ ደማስቆ ተመለስኩ።

[**18**](https://www.betezion.com/bible-passage-adis?book=gal&chap=1&v=tig)ካብኡ ድሕሪ ሰለስተ ዓመት ንኬፋ ኽላለዮ ናብ የሩሳሌም ደየብኩ እሞ ምስኡ ዓሰርተው ሓሙሽተ መዓልቲ ቐኔኹ።

[**19**](https://www.betezion.com/bible-passage-adis?book=gal&chap=1&v=tig)ካብ ሃዋርያ ግና ብዘይ ያእቆብ ሓው ጐይታና ሓደ ኻልእ እኳ ኣይርኤኹን።

[**20**](https://www.betezion.com/bible-passage-adis?book=gal&chap=1&v=tig)እዚ ዝጽሕፈልኩም ዘሎኹ ድማ፡ እንሆ ኣነ ኣብ ቅድሚ ኣምላኽ ኣይሕሱን እየ።

[**21**](https://www.betezion.com/bible-passage-adis?book=gal&chap=1&v=tig)ድሕርቲ ኸኣ ናብ ሃገር ሶርያን ቂልቅያን መጻእኩ።

[**22-23**](https://www.betezion.com/bible-passage-adis?book=gal&chap=1&v=tig)እተን ብክርስቶስ ዘለዋ ማሕበራት ይሁዳ ኸኣ፡ እቲ ቐደም ዝሰጐጐና ነታ ቐደም ኬዕንዋዚደሊ ዝነበረ እምነት ሕጅስ ይሰብካ አሎ፡ ኪብሉ ጥራይ ይሰምዓ ነበራ እምበር፡ ገጸይኣይፈልጣን ነበራ።

[**24**](https://www.betezion.com/bible-passage-adis?book=gal&chap=1&v=tig)ብዛዕባይውን ንኣምላኽ ኣመስገና።

[**1**](https://www.betezion.com/bible-passage-adis?book=gal&chap=2&v=tig)ካብኡ ኸኣ ድሕሪ ዓሰርተው ኣርባዕተ ዓመት ከም ብሓድሽ ናብ የሩሳሌም ምስ በርናባስደየብኩ ንቲቶስውን ምሳይ ተማላእክዎ።

[**2**](https://www.betezion.com/bible-passage-adis?book=gal&chap=2&v=tig)እቲ ምድያበይ ከኣ ብምኽንያት ሓደ ራእይ እዩ። ምናልባሽ ንኸንቱ ኸይጐዪ ወይስ ጐይየኸይህሉ ኢለ፡ እቲ ኣብ ኣህዛብ ዝሰብኮ ወንጌል ነቶም ምርኡያት ኣብ በይኖም ገይረተዛረብክዎም።

[**3**](https://www.betezion.com/bible-passage-adis?book=gal&chap=2&v=tig)ግናኸ ነቲ ምሳይ ዝነበረ ቲቶስ እኳ፡ ጽርኣዊ ኽነሱስ፡ ምግዛር ኣየድለዮን።

[**4**](https://www.betezion.com/bible-passage-adis?book=gal&chap=2&v=tig)እዚ ኸኣ ብሰሪ እቶም፡ ባሮት ምእንቲ ኺገብሩና፡ ተጐሐልዮም እተሐወሱና፡ ንሳቶምውን ነቲ ብክርስቶስ ዘሎና ሓርነት ኪስልዩ ዝኣተዉና ኣሕዋት ሓሶት እዩ።

[**5**](https://www.betezion.com/bible-passage-adis?book=gal&chap=2&v=tig)እቲ ሓቂ ወንጌል ኣባኻትኩም ምእንቲ ኺጸንዕ፡ ሕራይ ንምባል ሓንሳእ እኳ ስግጥኣይበልናሎምን።

[**6**](https://www.betezion.com/bible-passage-adis?book=gal&chap=2&v=tig)እቶም ርኡያት መሰልቲ፡ኣምላኽሲ ገጽ ሰብ ርእዩ ኣየድሉን እዩ እሞ፡ ከመይ ዝበሉ ኸምዝዀኑ ግዶም የብለይን፡እቶም ርኡያት መሰልትስ ሓንቲ እኳ ኣይወሰኹለይን።

[**7-8**](https://www.betezion.com/bible-passage-adis?book=gal&chap=2&v=tig)እቲ ኣብ ጴጥሮስ ንሃዋርያነት ኣብ ግዙራት ዝዓየየ፡ ኣባይ ድማ ኣብ ኣህዛብ ዓየየ እሞ፡ከምቲ ንጴጥሮስ ኣብ ግዙራት ንኣይ ግዳ ኣብ ዘይተገዝሩስ ወንጌል ምሕጽንታ ተውሂብኒ ምስረአዩ፡

[**9**](https://www.betezion.com/bible-passage-adis?book=gal&chap=2&v=tig)እቶም ኣዕኑድ ከም ዝዀኑ መሰልቲ፡ ያእቆብን ኬፋን ዮሃንስን፡ እቲ እተዋህበኒ ጻጋ ምስፈለጡ፡ ንሕና ናብ ኣህዛብ ክንከይድ፡ ንሳቶም ግና ናብ ግዙራት፡ ምናዳ ንኣይን ንበርናባስን ናይሕብረት የማናይ ኢዶም ሃቡና።

[**10**](https://www.betezion.com/bible-passage-adis?book=gal&chap=2&v=tig)ነቶም ድኻታት ጥራይ ክንዝክሮም ደለዩ፡ እዚውን ክገብሮ ኢለ ባዕለይ እጋደል ነይረ።

[**11**](https://www.betezion.com/bible-passage-adis?book=gal&chap=2&v=tig)ኬፋ ናብ ኣንጾክያ ምስ መጸ ግና፡ ተኸሲሱ ነበረ እሞ፡ ገጽ ንገጽ ተቓወምክዎ።

[**12**](https://www.betezion.com/bible-passage-adis?book=gal&chap=2&v=tig)ገለ ሰባት ካብ ያእቆብ ከይመጹ፡ ምስ ኣህዛብ ሐቢሩ ይበልዕ ነበረ፡ ምስ መጹ ግና፡ ንሰብግዝረት ፈሪሁ ኣግለሰ፡ ርእሱውን ፈለየ።

[**13**](https://www.betezion.com/bible-passage-adis?book=gal&chap=2&v=tig)እቶም ዝተረፉ ኣይሁድውን ምስኡ ተገበዙ፡ በርናባስ እኳ በቲ ግዝብንዝኦም ክሳዕ ዚሰሐብኰነ።

[**14**](https://www.betezion.com/bible-passage-adis?book=gal&chap=2&v=tig)ከምቲ ሓቂ ወንጌል ብቕንዕና ዘይምምልላሶም ምስ ርኤኹ ግና፡ ንጴጥሮስ ኣብ ቅድሚዅላቶም በልክዎ፡ ንስኻ፡ ኣይሁዳዊ ኽነስኻ፡ ብናይ ኣይሁድ ዘይኰነስ ብንብረት ኣህዛብ ካብ እትህሉ፡ ከመይ ኢልካ ደኣ ነቶም ኣህዛብ ብንብረት ኣይሁድ ኪህልዉ ብግዲ ትብሎም አሎኻ፡

[**15**](https://www.betezion.com/bible-passage-adis?book=gal&chap=2&v=tig)ንሕና ዓሌትና ኣይሁድ ኢና፡ ካብቶም ሓጥኣን ኣህዛብ ኣይኰንናን።

[**16**](https://www.betezion.com/bible-passage-adis?book=gal&chap=2&v=tig)ሰብ ብእምነት ብየሱስ ክርስቶስ እምበር፡ ብግብሪ ሕጊ ኸም ዘይጸድቕ ካብ ፈለጥና ግና፡ ኵሉ ስጋ ብግብሪ ሕጊ ዘይጸድቕ ስለ ዝዀነ፡ ንሕና ኸኣ ብግብሪ ሕጊ ዘይኰነስ ብእምነትብክርስቶስ ምእንቲ ኽንጸስቕ ብክርስቶስ የሱስ ኣመንና።

[**17**](https://www.betezion.com/bible-passage-adis?book=gal&chap=2&v=tig)ግናኸ ንሕና ብክርስቶስ ክንጸድቕ እናደሌና፡ ንርእስና ሓጥኣን ኴንና ኻብ ተረኸብና፡እምብኣርሲ ክርስቶስዶ ኣገልጋሊ ሓጥኣት እዩ፧ ያእ ኣይፋሉን።

[**18**](https://www.betezion.com/bible-passage-adis?book=gal&chap=2&v=tig)ነቲ ዘፍረስክዎስ ከም ብሓድሽ እንተ ነደቕክዎ፡ ኣበሰኛ ምዃነይ ኤርኢ አሎኹ።

[**19**](https://www.betezion.com/bible-passage-adis?book=gal&chap=2&v=tig)ኣነስ ንኣምላኽ ብህይወት ምእንቲ ኽነብር፡ ካብ ሕግስ ብሕጊ ሞትኩ። ምስ ክርስቶስ ተሰቐልኩ።

[**20**](https://www.betezion.com/bible-passage-adis?book=gal&chap=2&v=tig)ግናኸ ክርስቶስ እዩ ኣባይ ዚነብር ዘሎ እምበር፡ ደጊም ኣነ ኣይኰንኩን ዝነብር ዘሎኹ። እዚ ሕጂ ብስጋ ዝነብሮ ዘሎኹ ድማ፡ ብእምነት በቲ ዘፍቀረኒ ምእንታይውን ነፍሱ ዘሕለፈለይወዲ ኣምላኽ እየ ዝነብር ዘሎኹ።

[**21**](https://www.betezion.com/bible-passage-adis?book=gal&chap=2&v=tig)ጽድቂ ብሕጊ እንተ ዚኸውን፡ እምብኣርከ ክርስቶስ ንኸንቱ እዩ ዝሞተ፡ ኣነስ ጸጋ ኣምላኽኣይንዕቕን እየ።

[**1**](https://www.betezion.com/bible-passage-adis?book=gal&chap=3&v=tig)ኣቱም ዓያሱ ሰብ ገላትያ፡ ቀደም የሱስ ክርስቶስ ኣብ ቅድሚ ኣዒንትኹም ከም ስቑል ኰይኑተስኢሉ ነበረ። ንሓቂ ኸይትእዘዙ ደኣ መን ዓዘመኩም፡

[**2**](https://www.betezion.com/bible-passage-adis?book=gal&chap=3&v=tig)ካባኻትኩም እዚ ጥራይ ክፈልጥ እደሊ አሎኹ፥ ብግብሪ ሕጊዶ ወይስ ብምስማዕ እምነትኢኹም መንፈስ እተቐበልኩም፡

[**3**](https://www.betezion.com/bible-passage-adis?book=gal&chap=3&v=tig)ክሳዕ ክንዲዚዶ ዓያሱ ኢኹም፧ ብመንፈስ ጀሚርኩምሲ፡ ሕጂዶ ብስጋ ኽትፍጽሙ ትደልዩ አሎኹም፡

[**4**](https://www.betezion.com/bible-passage-adis?book=gal&chap=3&v=tig)ንኸንቱ እንተ ዀይኑስ፡ ክንድዚ ዚኣክል መከራዶ ንኸንቱ ጸገብኩም፡

[**5-6**](https://www.betezion.com/bible-passage-adis?book=gal&chap=3&v=tig)ከምቲ፡ ኣብርሃም ንኣምላኽ ኣመኖ እሞ ጽድቂ ዀይኑ ተቘጽረሉ፡ ዚብል፡ እምበኣርስእቲ መንፈስ ዚህበኩም ኣባኻትኩምውን ሓይሊ ዚገብር ብግብሪ ሕጊ ድዩ ወይስ ብምስማዕእምነት፡

[**7**](https://www.betezion.com/bible-passage-adis?book=gal&chap=3&v=tig)እምብኣርከ እቶም ካብ እምነት ዘበሉ፡ ንሳቶም ደቂ ኣብርሃም ምዃኖም ፍለጡ።

[**8**](https://www.betezion.com/bible-passage-adis?book=gal&chap=3&v=tig)እቲ ጽሑፍውን፡ ኣምላኽ ነህዛብ ብእምነት ከም ዜጽድቖም፡ ቅድም ርእዩ፡ ንኣብርሃም፡ኵሎም ኣህዛብ ብኣኻ ኺባረኹ እዮም፡ ኢሉ ኣቐዲሙ ኣበሰሮ።

[**9**](https://www.betezion.com/bible-passage-adis?book=gal&chap=3&v=tig)እምብኣርስኸ እቶም ካብ እምነት ዘበሉ ምስ ኣብርሃም፡ ምስቲ ኣማኒ፡ ኪባረኹ እዮም።

[**10**](https://www.betezion.com/bible-passage-adis?book=gal&chap=3&v=tig)ነፍሲ ወከፍ ነቲ ኣብ መጽሓፍ ሕጊ ተጽሒፉ ዘሎ ዅሉ ኺገብሮ ዘይጸንዕ፡ ርጉም ይኹን፡ ዚብል ጽሑፍ እዩ እሞ፡ እቶም ካብ ግብሪ ሕጊ ዘበሉ ዅሎም ኣብ ትሕቲ መርገም እዮም።

[**11**](https://www.betezion.com/bible-passage-adis?book=gal&chap=3&v=tig)ግናኸ እቲ ጻድቕ ብእምነት ህያው ኰይኑ ኺነብር እዩ እሞ፡ ብሕጊ ኣብ ቅድሚ ኣምላኽሓደ እኳ ኸም ዘይጸድቕ ግሁድ እዩ።

[**12**](https://www.betezion.com/bible-passage-adis?book=gal&chap=3&v=tig)ሕጊ ኻብ እምነት ኣይኰነን፡ ግናኸ እቲ ዚገብሮ ብህይወት ኪነብረሉ እዩ።

[**13-14**](https://www.betezion.com/bible-passage-adis?book=gal&chap=3&v=tig)ንሕና ነቲ ተስፋ መንፈስ ብእምነት ክንቅበሎ፡ እቲ በረኸት ኣብርሃምውን ብየሱስክርስቶስ ነህዛብ ምእንቲ ኪኸውንሲ፥ ኣብ ዕጸይቲ ዚስቀል ዘበለ ርጉም እዩ፡ ተጽሒፉ አሎ እሞ፡ ክርስቶስ ምእንታና መርገም ኰይኑ፡ ካብ መርገም ሕጊ ተሻየጠና።

[**15**](https://www.betezion.com/bible-passage-adis?book=gal&chap=3&v=tig)ኣሕዋተየ፡ ከም ኣዛራርባ ሰብ እዛረብ አሎኹ፡ ነቲ ዝጸንዔ ኺዳን ሰብ እኳ ዜፍርሶ ወይስዚውስኸሉ የልቦን።

[**16**](https://www.betezion.com/bible-passage-adis?book=gal&chap=3&v=tig)እቲ ንኣብርሃምን ንዘርኡን እተነግረ ተስፋ ድማ ንሓደ ኸም ዚብሃል፡ ንዘርእኻ፡ ንሱ ኸኣክርስቶስ እዩ እምበር፡ ንብዙሓት ከም ዚብሃል፡ ነዝርእቲ፡ ኣይብልን እዩ።

[**17**](https://www.betezion.com/bible-passage-adis?book=gal&chap=3&v=tig)እምብኣርሲ እዚ እብል አሎኹ፡ ነቲ ተስፋ ኽነቱ ኺገብሮ ኢሉ፡ ነቲ ኣምላኽ ቀደምዘጽንዖ ኺዳን እቲ ድሕሪኡ በርባዕተ ሚእትን ሰላሳን ዓመት ዝመጸ ሕጊ ኣየፍርሶን እዩ።

[**18**](https://www.betezion.com/bible-passage-adis?book=gal&chap=3&v=tig)እቲ ርስቲ ኻብ ሕጊ እንተ ዚኸውንሲ፡ ደጊም ካብ ተስፋ ኣይምዀነን ነይሩ። ኣምላኽ ግናንኣብርሃም ብተስፋ እዩ ዝሃቦ።

[**19**](https://www.betezion.com/bible-passage-adis?book=gal&chap=3&v=tig)እቲ ሕጊኸ ደኣ ንምንታይ እዩ፡ ንሱ ብሰሪ ኣበሳ ተወስኸ፡ እቲ ተስፋ እተዋህቦ ዘርኢኽሳዕ ዚመጽእ፡ ብኢድ እቲ ማእከላይ ብመላእኽቲ ተሐገገ።

[**20**](https://www.betezion.com/bible-passage-adis?book=gal&chap=3&v=tig)ማእከላይሲ ማእከላይ ሓደ ኣይኰነን፡ ኣምላኽ ግና ሓደ በይኑ እዩ።

[**21**](https://www.betezion.com/bible-passage-adis?book=gal&chap=3&v=tig)እምብኣርከ፡ እቲ ሕጊዶ ነቲ ተስፋ ኣምላኽ መጻርርቱ እዩ፡ ያእ ኣይፋሉን። ህያው ኪገብርዚከአሎ ሕጊ ተውሂቡ እንተ ዚኸውንሲ፡ እቲ ጽድቂ ብሓቂ ኻብ ሕጊ ምዀነ ነይሩ።

[**22**](https://www.betezion.com/bible-passage-adis?book=gal&chap=3&v=tig)እቲ ተስፋ ግና ነቶም ዚአምኑ ብእምነት የሱስ ክርስቶስ ምእንቲ ኺውሃብ፡ እቲ ጽሑፍንዅሉ ኣብ ትሕቲ ሓጢኣት ዓጸዎ።

[**23**](https://www.betezion.com/bible-passage-adis?book=gal&chap=3&v=tig)እምነት ከይመጸት፡ ንሕና ነታ ኽትገሃድ ዘለዋ እምነት እናተጸቤና፡ ተዓጺና ኣብ ትሕቲ ሕጊተሐሊውና ነበርና።

[**24**](https://www.betezion.com/bible-passage-adis?book=gal&chap=3&v=tig)ስለዚ ኸኣ ብእምነት ምእንቲ ኽንጸድቕሲ፡ ናብ ክርስቶስ ኬብጽሓና እቲ ሕጊ ቐጻዒና ዀነ።

[**25**](https://www.betezion.com/bible-passage-adis?book=gal&chap=3&v=tig)እምነት ምስ መጸት ግና፡ ደጊም ትሕቲ ቐጻዒ ኣይኰንናን።

[**26-27**](https://www.betezion.com/bible-passage-adis?book=gal&chap=3&v=tig)ብክርስቶስ እተጠመቕኩም ዘበልኩም ንክርስቶስ ለበስኩምዎ እሞ፡ ብእምነት ብየሱስክርስቶስ ኵላትኩም ውሉድ ኣምላኽ ኢኹም።

[**28**](https://www.betezion.com/bible-passage-adis?book=gal&chap=3&v=tig)ኵላትኩም ብክርስቶስ የሱስ ሓደ ኢኹም እሞ፡ በዚ ኣይሁዳዊ ወይስ ጽርኣዊ የልቦን፡ በዚባርያ ወይስ ጭዋ የልቦን፡ በዚ ተባዕታይ ወይስ ኣንስተይቲ የልቦን።

[**29**](https://www.betezion.com/bible-passage-adis?book=gal&chap=3&v=tig)ናይ ክርስቶስ ካብ ኰንኩም፡ ደጊም ዘርኢ ኣብርሃም ኢኹም፡ ከምቲ ተስፋውን ወረስቲኢኹም።

[**1-2**](https://www.betezion.com/bible-passage-adis?book=gal&chap=4&v=tig)ኣነ ግና እብል አሎኹ፡ ወራሲ ብዘመን ቍልዕነቱ ኸሎ፡ ጐይታ ዅሉ ኽነሱ፡ ክሳዕ እታኣቦኡ ዝመደበሉ ጊዜ ትሕቲ ሰብ ሕድርን መገብትን እዩ እምበር፡ ንሱን ባርያን በበይኑየብሎምን።

[**3**](https://www.betezion.com/bible-passage-adis?book=gal&chap=4&v=tig)ከምእውን ንሕና ቘልዑ ኸሎና፡ ኣብ ትሕቲ ምህሮ ቝልዕነት ዓለም፡ ባሮት ኴንና ነበርና።

[**4-5**](https://www.betezion.com/bible-passage-adis?book=gal&chap=4&v=tig)ምልኣት ዘመን ምስ መጸ ግና፡ ነቶም ትሕቲ ሕጊ ዘለዉ፡ ተሻዪጡ ምእንቲ ኼውጽኦም፡ ንሕናውን ውልድነት ምእንቲ ኽንረክብሲ፡ ኣምላኽ ነዚ ኻብ ሰበይቲ እተወልደ ትሕቲ ሕጊውንዝዀነ ወዱ ለኣኾ።

[**6**](https://www.betezion.com/bible-passage-adis?book=gal&chap=4&v=tig)ውሉድ ስለ ዝዀንኩም ከኣ፡ ኣምላኽ ነቲ፡ ኣባ፡ ኣቦ፡ ኢሉ ዚጽውዕ መንፈስ ወዱ ናብልብና ለኣኾ።

[**7**](https://www.betezion.com/bible-passage-adis?book=gal&chap=4&v=tig)ደጊም ብድሕርዚ ውሉድ እምበር፡ ባርያ ኣይኰንካን። ውሉድ ካብ ኰንካ ግና፡ ብክርስቶስወራሲ ኣምላኽ ኢኻ።

[**8**](https://www.betezion.com/bible-passage-adis?book=gal&chap=4&v=tig)ግናኸ በቲ ጊዜ እቲ ንኣምላኽ ከይፈለጥኩምዎ ኸሎኹም፡ ባሮት እቶም ካብ ባህርዮምኣማልኽቲ ዘይኰኑ ዀንኩም።

[**9**](https://www.betezion.com/bible-passage-adis?book=gal&chap=4&v=tig)ሕጂ ደኣ፡ ንኣምላኽ ምስ ፈለጥኩምዎ፡ ምናዳውን ንሱ ምስ ፈለጠኩም፡ ከመይ ኢልኩም ናብቲ ሕማቕን ድኻን ምህሮ ቝልዕነት ከም ብሓድሽ ትምለሱ አሎኹም፡ ከም ብሓድሽውንካብ መጀመርታ ሒዝኩም ባሮቱ ኽትኰኑ ትደልዩ አሎኹም፧

[**10**](https://www.betezion.com/bible-passage-adis?book=gal&chap=4&v=tig)መዓልትታትን ኣዋርሕን ጊዜታትን ዓመታትን ትሕልዉ አሎኹም።

[**11**](https://www.betezion.com/bible-passage-adis?book=gal&chap=4&v=tig)ኣባኻትኩም ምናልባሽ ንኸንቱ ጽዒረ ኸይከውን፡ ብዛዕባኹም እፈርህ አሎኹ።

[**12**](https://www.betezion.com/bible-passage-adis?book=gal&chap=4&v=tig)ኣሕዋተየ፡ ከምቲ ኣነ ኸማኻትኩም ዝዀንኩ፡ ንስኻትኩምውን ከማይ ክትኰኑ፡እልምነኩም አሎኹ። ሓንቲ እኳ ኣይገፋዕኩምንን።

[**13**](https://www.betezion.com/bible-passage-adis?book=gal&chap=4&v=tig)ግናኸ በቲ ቐዳማይ ጊዜ ብምኽንያት ድኻም ስጋስ ወንጌል ከም ዝሰበኽኩልኩም፡ ትፈልጡኢኹም።

[**14**](https://www.betezion.com/bible-passage-adis?book=gal&chap=4&v=tig)ከም መልኣኽ ኣምላኽ፡ ከም ክርስቶስ የሱስ ጌርኩም ተቐበልኩምኒ እምበር፡ ነቲ ኣብ ስጋይንፈተና ዚዀነኩም ዝነበረ እኳ ኣይነዓቕኩምዎን፡ ኣይተጸየፍኩምዎን።

[**15**](https://www.betezion.com/bible-passage-adis?book=gal&chap=4&v=tig)ዚከኣል እንተ ዚኸውንሲ፡ ኣዒንትኩም ኣውጺእኩም እኳ ምሃብኩምኒ ኔርኩም፡ ኢለእምስክረልኩም አሎኹ። እምብኣርሲ ኣበይ ደኣ አሎ ብጽእናኹም፧

[**16**](https://www.betezion.com/bible-passage-adis?book=gal&chap=4&v=tig)እሞኸ ሓቂ ስለ ዝነገርኩኹምዶ ጸላኢ ዀይነኩም እየ፧

[**17**](https://www.betezion.com/bible-passage-adis?book=gal&chap=4&v=tig)ምእንቲ ኽትቀንኡሎም ኪኸልክሉኹም ይደልዩ አለዉ እምበር፡ ብጽቡቕ ሓሳብ ኣይኰነንዚቐንኡልኩም ዘለዉ።

[**18**](https://www.betezion.com/bible-passage-adis?book=gal&chap=4&v=tig)ግናኸ ምሳካትኩም ከሎኹ ጥራይ ዘይኰነስ፡ ኵሉ ሳዕ ንጽቡቕ ምቕናእ ጽቡቕ እዩ።

[**19**](https://www.betezion.com/bible-passage-adis?book=gal&chap=4&v=tig)ደቀየ፡ ክርስቶስ ኣባኻትኩም ክሳዕ ዚሰኣል ከም ብሓድሽ እጽዕረልኩም አሎኹ።

[**20**](https://www.betezion.com/bible-passage-adis?book=gal&chap=4&v=tig)ብኣኻትኩም ዝገብሮ ጠፊኡኒ አሎኹ እሞ፡ ሕጂ ምሳኻትኩም ክህሉ ድምጸይውን ክልውጥምፈቶኹ።

[**21**](https://www.betezion.com/bible-passage-adis?book=gal&chap=4&v=tig)ኣቱም ትሕቲ ሕጊ ኽትኰኑ እትደልዩ፡ ንሕጊዶ ኣይትሰምዕዎን ኢኹም፧ እስኪ ንገሩኒ።

[**22**](https://www.betezion.com/bible-passage-adis?book=gal&chap=4&v=tig)ኣብርሃም ክልተ ወዲ ኸም ዝወለደ፡ እቲ ሓደ ኻብታ ባርያ፡ እቲ ሓደ ኸኣ ካብታ ጭዋ፡ጽሑፍ እዩ።

[**23**](https://www.betezion.com/bible-passage-adis?book=gal&chap=4&v=tig)ግናኸ ወዲ እታ ባርያ ኸም ናይ ስጋ ተወልደ፡ ወዲ እታ ጭዋ ግና ብናይ ተስፋ እዩ እተወልደ።

[**24**](https://www.betezion.com/bible-passage-adis?book=gal&chap=4&v=tig)እዝስ ምስሊ እዩ፡ እዘን ኣንስቲ እዚኣተን ክልተ ኺዳን እየን። እታ ሓንቲ ኺዳን ካብደብረ ሲና ንባርነት እትወልድ፡ ንሳ ኣጋር እያ።

[**25**](https://www.betezion.com/bible-passage-adis?book=gal&chap=4&v=tig)ኣጋርሲ ኣብ ሃገር ዓረብ ደብረ ሲና እያ እሞ፡ ንሳ ነዛ ሎሚ ምስ ደቃ ኣብ ባርነት ዘላየሩሳሌም ትመስል።

[**26**](https://www.betezion.com/bible-passage-adis?book=gal&chap=4&v=tig)እታ ናይ ላዕሊ የሩሳሌም ግና ጭዋ እያ እሞ፡ ንሳ ኣዴና እያ።

[**27**](https://www.betezion.com/bible-passage-adis?book=gal&chap=4&v=tig)ኣቲ ዘይወለድኪ መኻን፡ ተሐጐሲ፡ ካብ ደቂ እታ ሰብኣይ ዘለዋስ ደቂ እታ በይና ዘላበዚሖም እዮም እሞ፡ ኣቲ ንምውላድ ዘይጸዓርኪ፡ እልል በሊ ጨድሪውን፡ ዚብል ጽሑፍ እዩ እሞ፡

[**28**](https://www.betezion.com/bible-passage-adis?book=gal&chap=4&v=tig)ንሕና፡ ኣሕዋተየ፡ ከም ይስሃቅ ደቂ ተስፋ ኢና።

[**29**](https://www.betezion.com/bible-passage-adis?book=gal&chap=4&v=tig)ግናኸ ከምቲ ሽዑ እቲ ብናይ ስጋ እተወልደ ነቲ ብናይ መንፈስ እተወልደ ዝሰጐጎ፡ ሕጂውንከምኡ እዩ።

[**30**](https://www.betezion.com/bible-passage-adis?book=gal&chap=4&v=tig)እቲ ጽሑፍከ እንታይ ይብል፧ ወዲ እታ ባርያ ምስ ወዲ እታ ጭዋ ኣይወርስን እዩ እሞ፡ ነታባርያ ምስ ወዳ ስደዳ።

[**31**](https://www.betezion.com/bible-passage-adis?book=gal&chap=4&v=tig)ስለዚ፡ ኣሕዋተየ፡ ደቂ እታ ጭዋ እምበር፡ ደቂ እታ ባርያ ኣይኰንናን።

[**1**](https://www.betezion.com/bible-passage-adis?book=gal&chap=5&v=tig)ሓራ ምእንቲ ኽንከውንሲ፡ ክርስቶስ ሓርነት ኣውጺኡና እዩ። ስለዚ ጽንዑ፡ ከም ብሓድሽውንበርዑት ባርነት ኣይትቈረኑ።

[**2**](https://www.betezion.com/bible-passage-adis?book=gal&chap=5&v=tig)እንሆ፡ ኣነ ጳውሎስ፡ እንተ ተገዘርኩም፡ ክርስቶስ ገለ እኳ ኣይጠቕመኩምን እዩ፡እብለኩም አሎኹ።

[**3**](https://www.betezion.com/bible-passage-adis?book=gal&chap=5&v=tig)ንዚግዘር ዘበለ ሰብውን፡ ንብዘሎ እቲ ሕጊ ኺገብሮ ኸም ዚግባኦ፡ ደጊመ እምስክር አሎኹ።

[**4**](https://www.betezion.com/bible-passage-adis?book=gal&chap=5&v=tig)ኣቱም ብሕጊ ኽትጸድቁ እትደልዩ፡ ካብ ክርስቶስ ተፈሌኹም፡ ካብ ጸጋ ወደቕኩም።

[**5**](https://www.betezion.com/bible-passage-adis?book=gal&chap=5&v=tig)ንሕናስ ብመንፈስ ካብ እምነት ናይ ጽድቂ ተስፋ ንጽበ አሎና።

[**6**](https://www.betezion.com/bible-passage-adis?book=gal&chap=5&v=tig)ብክርስቶስ የሱስሲ፡ እታ ብፍቕሪ እትገብር እምነት ደኣ እምበር፡ ግዝረት ኰነ ወይዘይግዝረት ሓደ ግዛዕ ኣይከአሎን እዩ።

[**7**](https://www.betezion.com/bible-passage-adis?book=gal&chap=5&v=tig)ጽቡቕ ትጐዩ ኔርኩም። ንሓቂ ኸይትእዘዝዋ ደኣ መን ዓገተኩም፧

[**8**](https://www.betezion.com/bible-passage-adis?book=gal&chap=5&v=tig)እዚ ምሕባልዚ ኻብቲ ዝጸውዓኩም ኣይመጸን።

[**9**](https://www.betezion.com/bible-passage-adis?book=gal&chap=5&v=tig)ሒደት ማይ ብሑቕ ንብዘሎ እቲ ብሑቕ የብኵዖ እዩ።

[**10**](https://www.betezion.com/bible-passage-adis?book=gal&chap=5&v=tig)ኣነ፡ ገለ ኻልእ ከይትሐስቡ፡ ብኣኻትኩም ኣብ ጐይታ ተኣሚነ አሎኹ። እቲዜዕገርግረኩም ግና፡ ዝዀነ ይኹን፡ ፍርዱ ኺጸውር እዩ።

[**11**](https://www.betezion.com/bible-passage-adis?book=gal&chap=5&v=tig)ኣሕዋተየ፡ ኣነ ገና ግዝረት እሰብኽ እንተ ዝህሉ ደኣ፡ እንታይ ኢሎም ሕጂ ዚሰጉኒ፧ እምብኣርከ መዓንቀፊ መስቀል ተደርብዩ።

[**12**](https://www.betezion.com/bible-passage-adis?book=gal&chap=5&v=tig)ኣየ፡ እቶም ዜዕልዉኹም ኰታ እንተ ዚቝረጹ።

[**13**](https://www.betezion.com/bible-passage-adis?book=gal&chap=5&v=tig)ኣሕዋተየ፡ ንስኻትኩም ንሓርነት ጽዉዓት ኢኹም እሞ፡ ንሓድሕድኩም ብፍቕሪ ተገዛዝኡእምበር፡ ነቲ ሓርነትሲ ንስጋ ምኽንያት ኣይትግበርዎ።

[**14**](https://www.betezion.com/bible-passage-adis?book=gal&chap=5&v=tig)ማለት ኵሉ እቲ ሕጊ፡ ብጻይካ ኸም ነፍስኻ ኣፍቅር፡ ብትብል ሓንቲ ቓል ይፍጸም እዩ።

[**15**](https://www.betezion.com/bible-passage-adis?book=gal&chap=5&v=tig)ንሓድሕድኩም እንተ ተናኸስኩምን ተባላዕኩምን ግና፡ ንሓድሕድኩም ከይትጣፍኡ ተጠንቀቑ።

[**16**](https://www.betezion.com/bible-passage-adis?book=gal&chap=5&v=tig)ኣነስ፡ ብመንፈስ ተመላለሱ እሞ ትምኒት ስጋ ኣይክትፍጽሙን ኢኹም፡ እብለኩም አሎኹ።

[**17**](https://www.betezion.com/bible-passage-adis?book=gal&chap=5&v=tig)ስጋ ነቲ ምስ መንፈስ ዚጻረር ይምነ፡ መንፈስውን ነቲ ምስ ስጋ ዚጻረር እዩ ዝምነ። ነቲእትደልይዎ ምእንቲ ኸይትገብሩ፡ እዚኣቶም መጻርርቲ እዮም።

[**18**](https://www.betezion.com/bible-passage-adis?book=gal&chap=5&v=tig)ብመንፈስ እንተ ተመራሕኩም ግና፡ ትሕቲ ሕጊ ኣይኰንኩምን።

[**19**](https://www.betezion.com/bible-passage-adis?book=gal&chap=5&v=tig)እቲ ግብሪ ስጋ ግሁድ እዩ፡ ንሱ ኸኣ ምንዝር፡ ርኽሰት፡ ዕብዳን፡

[**20**](https://www.betezion.com/bible-passage-adis?book=gal&chap=5&v=tig)ኣምልኾ ጣኦት፡ ጥንቈላ፡ ጽልኢ፡ ባእሲ፡ ቅንኢ፡ ቍጥዓ፡ ሻራ፡ ምፍልላይ፡ ዝርግርግ፡

[**21**](https://www.betezion.com/bible-passage-adis?book=gal&chap=5&v=tig)ቅንኣት፡ ቅትለት፡ ስኽራን፡ ጓይላ፡ ከምዚ ዘመሰለ ኻልእውን እዩ። እቶም ከምዚ ዘመሰለዚገብሩ ንመንግስቲ ኣምላኽ ከም ዘይወርስዋ፡ ከምቲ ቐደም ዝበልክዎ ኣቐዲመ እብለኩምአሎኹ።

[**22**](https://www.betezion.com/bible-passage-adis?book=gal&chap=5&v=tig)እቲ ፍረ መንፈስ ግና ፍቕሪ፡ ሓጐስ፡ ዕርቂ፡ ዓቕሊ፡ ለውሃት፡ ሕያውነት፡ እምነት፡ ህድኣት፡ ይአኽለኒ ምባል እዩ።

[**23**](https://www.betezion.com/bible-passage-adis?book=gal&chap=5&v=tig)ነዚ ኸምዚ ዘመሰለ ዚጻረሮ ሕጊ የልቦን።

[**24**](https://www.betezion.com/bible-passage-adis?book=gal&chap=5&v=tig)እቶም ናይ ክርስቶስ ዘበሉ ኸኣ ነቲ ስጋኦም ምስናይ ፍትወቱን ትምኒቱን ሰቒሎምዎ እዮም።

[**25**](https://www.betezion.com/bible-passage-adis?book=gal&chap=5&v=tig)ህይወት ብመንፈስ እንተ አልያትናስ፡ ብመንፈስ ከኣ ንመላለስ።

[**26**](https://www.betezion.com/bible-passage-adis?book=gal&chap=5&v=tig)ንሓድሕድና ብምትሕርራቕን ብምቅንናእንሲ ውዳሴ ኸንቱ ኣይንድለ።

[**1**](https://www.betezion.com/bible-passage-adis?book=gal&chap=6&v=tig)ኣሕዋተየ፡ ሰብ ብሓደ በደል እንተ ተታሕዘ፡ ነዚ ኸምዚ ዝበለ፡ ንስኻትኩም መንፈሳውያን፡ብህዱእ መንፈስ ጌርኩም ኣቕንዕዎ። ንስኻውን ከይትፍተን፡ ንርእስኻ ተጠንቀቕ።

[**2-3**](https://www.betezion.com/bible-passage-adis?book=gal&chap=6&v=tig)ሓደ ገለ ዘይኰነስ ገለ ኸም ዝዀነ እንተ መሰሎ፡ ንርእሱ ይጥብር አሎ፡ እምብኣርከ ጾርሓድሕድኩም ጹሩ፡ ከምኡውን ሕጊ ክርስቶስ ፈጽሙ።

[**4-5**](https://www.betezion.com/bible-passage-adis?book=gal&chap=6&v=tig)ነፍሲ ወከፍ ጸጾሩ ኺጸውር እዩ እሞ፡ ነፍሲ ወከፍ ነታ ግብሪ ርእሱ ይመርምር፡ ሽዑ ብናይ ካልእ ዘይኰነስ፡ በታ ናይ ርእሱ ጥራይ ትምክሕቲ ኺረክብ እዩ።

[**6**](https://www.betezion.com/bible-passage-adis?book=gal&chap=6&v=tig)እቲ ቓል ዚምህር ግና ነቲ ዚምህሮ ኻብ ጽቡቕ ነገር ዘበለ የማቕሎ።

[**7**](https://www.betezion.com/bible-passage-adis?book=gal&chap=6&v=tig)ሰብ ነቲ ዝዘርኦ ንእኡ ኸኣ ኪዓጽዶ እዩ እሞ፡ ኣይትጠበሩ፡ ኣምላኽ ኣይዕሾን እዩ።

[**8**](https://www.betezion.com/bible-passage-adis?book=gal&chap=6&v=tig)እቲ ንስጋኡ ኢሉ ዚዘርእ ካብቲ ስጋስ ጥፍኣት ኪዓጽድ እዩ፡ እቲ ንመንፈሱ ኢሉ ዚዘርእግና ካብቲ መንፈስ ናይ ዘለኣለም ህይወት ኪዓጽድ እዩ።

[**9**](https://www.betezion.com/bible-passage-adis?book=gal&chap=6&v=tig)እንተ ዘይተጸልኣናስ፡ ብጊዜኡ ክንዓጽድ ኢና እሞ፡ ንሰናይ ግብሪ ኣይንሰልኪ።

[**10**](https://www.betezion.com/bible-passage-adis?book=gal&chap=6&v=tig)እምበኣርሲ ጊዜ ኸሎና፡ ንዅሉ ሰብ፡ ምናዳ ግና ነቶም ኣመንቲ ስድራ ቤት ሰናይ ንግበር።

[**11**](https://www.betezion.com/bible-passage-adis?book=gal&chap=6&v=tig)ብኸመይ ዝበለ ገዘፍቲ ፍዴላት ብኢደይ ከም ዝጸሐፍኩልኩም፡ ርኣዩ።

[**12**](https://www.betezion.com/bible-passage-adis?book=gal&chap=6&v=tig)እቶም ንሰብ ብስጋ ባህ ኬብሉ ዚደልዩ ዘበሉ ዅላቶም ምእንቲ መስቀል ክርስቶስ ከይስጐጉኢሎም ጥራይ እዮም ክትግዘሩ ብግዲ ዚብልኹም ዘለዉ።

[**13**](https://www.betezion.com/bible-passage-adis?book=gal&chap=6&v=tig)ንሳቶም ብስጋኹም ምእንቲ ኺምክሑ፡ ክትግዘሩ ይደልዩኹም አለዉ እምበር፡ እቶምግዙራት እኳ ባዕላቶም ሕጊ ኣይሕልዉን እዮም።

[**14-15**](https://www.betezion.com/bible-passage-adis?book=gal&chap=6&v=tig)ብክርስቶስ የሱስ እቲ ሓድሽ ፍጥረት ደኣ እዩ እምበር፡ ግዝረት ኰነ ወይስ ዘይግዝረት ሓደ ግዛዕ የብሉን እሞ፡ በቲ መስቀል ጐይታና የሱስ ክርስቶስ፡ ዓለም ብእኡ ንኣይ እተሰቕለትኣነውን ንዓለም እተሰቐልኩ እንተ ዘይኰነስ፡ ትምክሕቲ ዘበለ ካባይ ይርሐቕ።

[**15**](https://www.betezion.com/bible-passage-adis?book=gal&chap=6&v=tig)ብክርስቶስ የሱስ እቲ ሓድሽ ፍጥረት ደኣ እዩ እምበር፡ ግዝረት ኰነ ወይስ ዘይግዝረት ሓደግዛዕ የብሉን እሞ፡ በቲ መስቀል ጐይታና የሱስ ክርስቶስ፡ ዓለም ብእኡ ንኣይ እተሰቕለትኣነውን ንዓለም እተሰቐልኩ እንተ ዘይኰነስ፡ ትምክሕቲ ዘበለ ካባይ ይርሐቕ።

[**16**](https://www.betezion.com/bible-passage-adis?book=gal&chap=6&v=tig)ኣብቶም በዛ መገዲ እዚኣ ዚኸዱ ዘበሉን ኣብቶም ናይ ኣምላኽ እስራኤልን ሰላምንምሕረትን ይውረድ።

[**17**](https://www.betezion.com/bible-passage-adis?book=gal&chap=6&v=tig)ኣነስ ዕላመት የሱስ ኣብ ስጋይ እጸውር አሎኹ እሞ፡ ድሕሪ ሕጂ ሓደ እኳ ላሕ ኣየብለኒ።

[**18**](https://www.betezion.com/bible-passage-adis?book=gal&chap=6&v=tig)ኣሕዋተየ፡ ጸጋ ጐይታና የሱስ ክርስቶስ ምስ መንፈስኩም ይኹን። ኣሜን።

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*