[**1**](https://www.betezion.com/bible-passage-adis?book=matt&chap=1&v=tig)መጽሓፍ ወለዶ የሱስ ክርስቶስ ወዲ ዳዊት፡ ወዲ ኣብርሃም።

[**2**](https://www.betezion.com/bible-passage-adis?book=matt&chap=1&v=tig)ኣብርሃም ንይስሃቅ ወለደ፡ ይስሃቅ ንያእቆብ ወለደ፡ ያእቆብ ንይሁዳ ንሕዋቱን ወለደ፡

[**3**](https://www.betezion.com/bible-passage-adis?book=matt&chap=1&v=tig)ይሁዳ ኸኣ ካብ ትእማር ንፋሬስን ንዛራን ወለደ፡ ፋሬስ ንኤስሮም ወለደ፡ ኤስሮም ንኣራምወለደ፡

[**4**](https://www.betezion.com/bible-passage-adis?book=matt&chap=1&v=tig)ኣራም ንኣሚናዳብ ወለደ፡ ኣሚናዳብ ንነኣሶን ወለደ፡ ነኣሶን ንሰልሞን ወለደ፡

[**5**](https://www.betezion.com/bible-passage-adis?book=matt&chap=1&v=tig)ሰልሞን ካብ ራኬብ ንቦኣዝ ወለደ፡ ቦኣዝ ካብ ሩት ንእዮቤድ ወለደ፡ እዮቤድ ንእሴይወለደ።

[**6**](https://www.betezion.com/bible-passage-adis?book=matt&chap=1&v=tig)እሴይ ንንጉስ ዳዊት ወለደ፡ ንጉስ ዳዊት ካብ ሰበይቲ ኡርያ ንሰሎሞን ወለደ።

[**7**](https://www.betezion.com/bible-passage-adis?book=matt&chap=1&v=tig)ሰሎሞን ንሮብኣም ወለደ። ሮብኣም ንኣብያ ወለደ፡ ኣብያ ንኣሳ ወለደ፡

[**8**](https://www.betezion.com/bible-passage-adis?book=matt&chap=1&v=tig)ኣሳ ንእዮሳፋጥ ወለደ፡ እዮሳፋጥ ንእዮራም ወለደ፡ እዮራም ንኦዝያ ወለደ፡

[**9**](https://www.betezion.com/bible-passage-adis?book=matt&chap=1&v=tig)ኦዝያ ንእዮኣታም ወለደ፡ እዮኣታም ንኣካዝ ወለደ፡ ኣካዝ ንህዝቅያስ ወለደ፡

[**10**](https://www.betezion.com/bible-passage-adis?book=matt&chap=1&v=tig)ህዝቅያስ ንምናሴ ወለደ፡ ምናሴ ንኣሞን ወለደ፡ ኣሞን ንእዮስያስ ወለደ፡

[**11**](https://www.betezion.com/bible-passage-adis?book=matt&chap=1&v=tig)እዮስያስ ከኣ ብዘመን ምርኮ ባቢሎን ንኢኮንያን ነሕዋቱን ወለደ።

[**12**](https://www.betezion.com/bible-passage-adis?book=matt&chap=1&v=tig)ድሕሪ ምርኮ ባቢሎን ድማ ኢኮንያ ንሰላትኤል ወለደ፡ ሰላትኤል ንዘሩባቤል ወለደ፡

[**13**](https://www.betezion.com/bible-passage-adis?book=matt&chap=1&v=tig)ዘርባቤል ንኣብዩድ ወለደ፡ ኣብዩድ ንኤልያቄም ወለደ፡ ኢልያቄም ንኣዛር ወለደ፡

[**14**](https://www.betezion.com/bible-passage-adis?book=matt&chap=1&v=tig)ኣዛር ንሳዶቅ ወለደ፡ ሳዶቅ ንኣኪም ወለደ፡ ኣኪም ንኤልዩድ ወለደ፡

[**15**](https://www.betezion.com/bible-passage-adis?book=matt&chap=1&v=tig)ኤልዩድ ንኣልኣዛር ወለደ፡ ኣልኣዛር ንማታን ወለደ፡ ማታን ንያእቆብ ወለደ፡

[**16**](https://www.betezion.com/bible-passage-adis?book=matt&chap=1&v=tig)ያእቆብ ንዮሴፍ ሕጹይ ማርያም ወለደ፡ ካብኣ ድማ እቲ ክርስቶስ ዚበሀል ዘሎ የሱስተወለደ።

[**17**](https://www.betezion.com/bible-passage-adis?book=matt&chap=1&v=tig)እምበኣርሲ ዅሉ ወለዶ ኻብ ኣብርሃም ክሳዕ ዳዊት ዓሰርተው ኣርባዕተ ወለዶ፡ ካብ ዳዊትክሳዕ ምርኮ ባቢሎን ዓሰርተ ኣርባዕተ ወለዶ፡ ካብ ምርኮ ባቢሎን ክሳዕ ክርስቶስ ድማ ዓሰርተው ኣርባዕተ ወለዶ እዩ።

[**18**](https://www.betezion.com/bible-passage-adis?book=matt&chap=1&v=tig)ልደት የሱስ ክርስቶስ ከምዚ እዩ፡ ኣዲኡ ማርያም ንዮሴፍ ተሐጽያ ኸላ፡ ከይተራኸቡ፡ ብመንፈስ ቅዱስ ጠኒሳ ተረኽበት።

[**19**](https://www.betezion.com/bible-passage-adis?book=matt&chap=1&v=tig)ዮሴፍ ሕጹያ፡ ጻድቕ ሰብኣይ ነበረ እሞ፡ ብሕቡእ ኪሐድጋ ሓሰበ እምበር፡ ኪገልጻኣይፈተወን።

[**20**](https://www.betezion.com/bible-passage-adis?book=matt&chap=1&v=tig)ንሱ እዚ ኺሐስብ ከሎ፡ እንሆ፡ መልኣኽ እግዚኣብሄር ብሕልሚ ተራእዮ፡ ከምዚ ኢሉ፡ዮሴፍ ወዲ ዳዊት፡ እቲ ሕጽይትኻ ማርያም ጠኒሳቶ ዘላ ኻብ መንፈስ ቅዱስ እዩ እሞ፡ንምውሳዳ ኣይትፍራህ።

[**21**](https://www.betezion.com/bible-passage-adis?book=matt&chap=1&v=tig)ወዲ ኽትወልድ እያ፡ ንሱ ኸኣ ንህዝቡ ኻብ ሓጢኣቶም ኬድሕኖም እዩ እሞ፡ ስሙ የሱስክትሰምዮ ኢኻ።

[**22**](https://www.betezion.com/bible-passage-adis?book=matt&chap=1&v=tig)እዚ ዅሉ እቲ እግዚኣብሄር ብነብዪ እተዛረቦ ኺፍጸም ኰነ፡ ከምዚ ዚብል፡

[**23**](https://www.betezion.com/bible-passage-adis?book=matt&chap=1&v=tig)እንሆ፡ ድንግል ክትጸንስ ወዲውን ክትወልድ እያ፡ ስሙ ኸኣ ኣማኑኤል ኪብልዎ እዮም፡ትርጉሙ፡ ኣምላኽ ምሳና እዩ።

[**24**](https://www.betezion.com/bible-passage-adis?book=matt&chap=1&v=tig)ዮሴፍ ካብ ድቃሱ ተንሲኡ፡ መልኣኽ እግዚኣብሄር ከም ዝኣዘዞ ገበረ፡ ንማርያም ሕጽይቱወሰዳ።

[**25**](https://www.betezion.com/bible-passage-adis?book=matt&chap=1&v=tig)በዅሪ ወዳ ኽሳዕ እትወልድ ከኣ ኣይፈለጣን። ስሙ ድማ የሱስ ሰመዮ።

[**1-2**](https://www.betezion.com/bible-passage-adis?book=matt&chap=2&v=tig)የሱስ ብዘመን ንጉስ ሄሮዶስ ኣብ ቤት-ልሄም ናይ ይሁዳ ምስ ተወለደ፡ እንሆ፡ ሰብ ጥበብ፡እቲ እተወለደ ንጉስ ኣይሁድ ኣበይ አሎ፧ ኰዀብ ኣብ ምብራቕ ርኢና እሞ፡ ክንሰግደሉመጺእና፡ እናበሉ ኻብ ምብራቕ ናብ የሩሳሌም መጹ።

[**3**](https://www.betezion.com/bible-passage-adis?book=matt&chap=2&v=tig)ንጉስ ሄሮዶስ ስሚዑ ሰምበደ፡ ኵላ የሩሳሌምውን ምስኡ።

[**4**](https://www.betezion.com/bible-passage-adis?book=matt&chap=2&v=tig)ንሱ ድማ ንዅሎም ሊቃውንቲ ኻህናትን ጻሓፍትን ህዝብን ኣኪቡ፡ ክርስቶስ ኣበይ እዩዚውለድ፧ ኢሉ ሐተቶም።

[**5-6**](https://www.betezion.com/bible-passage-adis?book=matt&chap=2&v=tig)ንሳቶም ከኣ፡ ኣቲ ቤት-ልሄም ምድሪ ይሁዳ፡ ንህዝበይ እስራኤል ዚሕሉ ሹም ካባኺኺወጽእ እዩ እሞ፡ ካብ ሹማምቲ ይሁዳ ከቶ ኣይትንእስን ኢኺ፡ ጽሑፍ እዩ እሞ ኣብ ቤት-ልሄም ናይ ይሁዳ እዩ፡ በልዎ።

[**7**](https://www.betezion.com/bible-passage-adis?book=matt&chap=2&v=tig)ድሕርዚ ሄሮድስ ንሰብ ጥበብ ብሕቡእ ጸውዖም፡ ካባታቶም ድማ ዘመን እቲ እተራእዮምኰዀብ ኣጸቢቑ ተረድኤ።

[**8**](https://www.betezion.com/bible-passage-adis?book=matt&chap=2&v=tig)ናብ ቤት-ልሄም ድማ ሰደዶም፡ ኬድኩም ብዛዕባ እቲ ህጻን ኣርጊጽኩም መርምሩ። ምስረኸብኩምዎ፡ ኣነ ኸኣ መጺኤ ኽሰግደሉ፡ ኣፍሉጡኒ በሎም።

[**9**](https://www.betezion.com/bible-passage-adis?book=matt&chap=2&v=tig)ንሳቶም ከኣ ካብ ንጉስ ሰሚዖም ከዱ። እንሆ፡ እቲ ኣብ ምብራቕ ዝረአይዎ ኰዀብ ኣብልዕሊ እታ እቲ ሕጻን ዘለዋ ቦታ መጺኡ ደው ክሳዕ ዚብል መርሖም።

[**10**](https://www.betezion.com/bible-passage-adis?book=matt&chap=2&v=tig)ነቲ ኰዀብ ምስ ረአይዎ፡ ኣዝዮ ብዙሕ ሓጐስ ተሐጐሱ።

[**11**](https://www.betezion.com/bible-passage-adis?book=matt&chap=2&v=tig)ናብ ቤት ኣትዮም፡ ነቲ ሕጻን ምስ ማርያም ኣዲኡ ረአይዎ፡ ፍግም ኢሎም ድማ ሰገድሉ።ሳጽኖም ከፊቶም ከኣ ወርቅን ዕጣንን ከርበን ገጸ በረኸት ሀብዎ።

[**12**](https://www.betezion.com/bible-passage-adis?book=matt&chap=2&v=tig)ናብ ሄሮዶስ ከይምለሱ፡ ብሕልሚ ምስ ተራእዮም ድማ፡ ብኻልእ መገዲ ናብ ሃገሮምተመልሱ።

[**13**](https://www.betezion.com/bible-passage-adis?book=matt&chap=2&v=tig)ንሳቶም ምስ ሐለፉ፡ እንሆ፡ መልኣኽ እግዚኣብሄር ንዮሴፍ ብሕልሚ ተራእዮ፡ ሄሮዶስ ነቲሕጻን ኪቐትሎ ይደሊ አሎ እሞ፡ ተንስእ፡ ነቲ ሕጻንን ነዲኡን ሒዝካ ናብ ግብጺ ህደም፡ ክሳዕዝነግረካ ኸኣ ኣብኡ ጽናሕ፡ በሎ።

[**14**](https://www.betezion.com/bible-passage-adis?book=matt&chap=2&v=tig)ተንሲኡ፡ ነቲ ሕጻንን ነዲኡን ሒዙ፡ ብለይቲ ናብ ግብጺ ኸደ።

[**15**](https://www.betezion.com/bible-passage-adis?book=matt&chap=2&v=tig)እቲ እግዚኣብሄር ብነብዪ፡ ንወደይ ካብ ግብጺ ጸዋዕክዎ፡ ዝበሎ ምእንቲ ኺፍጸም ድማ፡ሄሮዶስ ክሳዕ ዚመውት ኣብኡ ጸንሔ።

[**16**](https://www.betezion.com/bible-passage-adis?book=matt&chap=2&v=tig)ሽዑ ሄሮዶስ ሰብ ጥበብ ከም ዘላገጹሉ ምስ ረአየ፡ ብዙሕ ኰረየ እሞ፡ ንዅሎም ሕጻናትቤት ልሄምን ኣብ ኵሉ ጐደቦታት ንዝጸንሑን፡ ካብ ሰብ ጥበብ ኣርጊጹ ብዝሐተቶ ዘመን ወዲኽልተ ዓመትን ካብኡ ንታሕትን ንዘለዉ ልኢኹ ኣቕተለ።

[**17-18**](https://www.betezion.com/bible-passage-adis?book=matt&chap=2&v=tig)ሽዑ እቲ ብነብዪ ኤርምያስ፡ ኣብ ራማ ድምጺ ተሰምዔ፡ ዋይዋይታን ብዙሕ ብኽያትን።ራሄል ስለ ደቃ በኸየት፡ ተወዲኦም እዮም እሞ፡ ምድባስ ኣበየት፡ እተበሀለ ተፈጸመ።

[**19**](https://www.betezion.com/bible-passage-adis?book=matt&chap=2&v=tig)ሄሮዶስ ምስ ሞተ፡ እንሆ ኣብ ግብጺ መልኣኽ እግዚኣብሄር ንዮሴፍ ብሕልሚ ተራእዮ፡

[**20**](https://www.betezion.com/bible-passage-adis?book=matt&chap=2&v=tig)እቶም ህይወት ነዚ ሕጻን ዚደልዩ ሞይቶም እዮም እሞ፡ ተንስእ፡ ነዚ ሕጻንን ነዲኡንሒዝካ፡ ናብ ምድሪ እስራኤል ኪድ፡ በሎ።

[**21**](https://www.betezion.com/bible-passage-adis?book=matt&chap=2&v=tig)ንሱ ድማ ተንሲኡ፡ ነቲ ሕጻንን ነዲኡን ሒዙ፡ ናብ ምድሪ እስራኤል መጸ።

[**22**](https://www.betezion.com/bible-passage-adis?book=matt&chap=2&v=tig)ኣርኬላዎስ ኣብ ክንዲ ኣቦኡ ሄሮዶስ ከም ዝነገሰ ሰሚዑ ግና፡ ናብኡ ምኻድ ፈርሄ።ብሕልሚ ምስ ተገልጸሉ ድማ፡ ናብ ምድሪ ገሊላ ኸደ።

[**23**](https://www.betezion.com/bible-passage-adis?book=matt&chap=2&v=tig)እቲ ብነብያት፡ ናዝሬታዊ ኺበሀል፡ እተበሀለ ምእንቲ ኺፍጸም፡ ናዝሬት ናብ እትበሀል ዓዲመጺኡ ተቐመጠ።

[**1-2**](https://www.betezion.com/bible-passage-adis?book=matt&chap=3&v=tig)በቲ ወርሓት እቲ ዮሃንስ መጥምቕ፡ መንግስተ ሰማያት ቀሪባ አላ እሞ፡ ተነስሑ፡ ኢሉእናሰበኸ፡ ናብ በረኻ ይሁዳ መጸ።

[**3**](https://www.betezion.com/bible-passage-adis?book=matt&chap=3&v=tig)እቲ ብነብዪ ኢሳይያስ፡ ኣብ በረኻ ዚእውጅ ድምጺ ኣዋጅ ነጋሪ፡ ጐደና እግዚኣብሄርጽረጉ፡ መገዱውን ኣቕንዑ፡ ኢሉ እተነግረሉ ንሱ እዩ።

[**4**](https://www.betezion.com/bible-passage-adis?book=matt&chap=3&v=tig)ክዳን ዮሃንስ ካብ ጸጉሪ ገመል ነበረ፡ ዕጣቕ ሕቝኡ ድማ ፈልቍ፡ ቀለቡ ኸኣ ኣንበጣንመዓር ሰንካልን ነበረ።

[**5**](https://www.betezion.com/bible-passage-adis?book=matt&chap=3&v=tig)ሽዑ የሩሳሌምን ኵላ ይሁዳን ብዘላ ሃገር ዙርያ ዮርዳኖስን ናብኡ መጸት።

[**6**](https://www.betezion.com/bible-passage-adis?book=matt&chap=3&v=tig)ሓጢኣቶም እናተአመኑ ኸኣ፡ ኣብ ርባ ዮርዳኖስ ብእኡ ይጥመቑ ነበሩ።

[**7**](https://www.betezion.com/bible-passage-adis?book=matt&chap=3&v=tig)ካብ ፈሪሳውያንን ሰዱቃውያንን ብዙሓት ናብ ጥምቀቱ ኺመጹ ምስ ረአየ ግና በሎም፡ ኣቱም ውሉድ ኣትማን፡ ካብቲ ዚመጽእ ቍጥዓ ኸም እትመልቁኸ መን ሐበረኩም፧

[**8**](https://www.betezion.com/bible-passage-adis?book=matt&chap=3&v=tig)እምበርስከ ንንስሓ ዚበቅዕ ፍረ ግበሩ።

[**9**](https://www.betezion.com/bible-passage-adis?book=matt&chap=3&v=tig)ብልብኹም፡ ኣብርሃም ኣቦ አሎና፡ ከም እትብሉ ኣይምሰልኩም። ንኣብርሃምሲ ኻብዚኣእማን እዚ ውሉድ ኬተንስኣሉ፡ ንኣምላኽ ከም ዚከአሎ፡ እብለኩም አሎኹ።

[**10**](https://www.betezion.com/bible-passage-adis?book=matt&chap=3&v=tig)ካብ ብሕጂ እኳ ማሕጸ ናብቲ ጕንዲ ኦም ተነቢሩ አሎ፡ እምበኣርሲ ጽቡቕ ፍረ ዘይፈሪ ዘበለ ዅሉ ኦም ይቝረጽ፡ ናብ ሓዊ ድማ ይድርበ።

[**11**](https://www.betezion.com/bible-passage-adis?book=matt&chap=3&v=tig)ኣነስ ንንስሓ ብማይ ኤጥምቐኩም አሎኹ፡ እቲ ድሕረይ ዚመጽእ ግና ካባይ ይሕይል እዩ፡ ኣነስ ኣሳእኑ ኽጸውር እኳ ኣይበቅዕን። ንሱ ብመንፈስ ቅዱስን ብሓውን ኬጥምቐኩም እዩ።

[**12**](https://www.betezion.com/bible-passage-adis?book=matt&chap=3&v=tig)ዓውዱ ዜጽርየሉ መስኤ ኣብ ኢዱ አለዎ፡ ሰርናዩ ኣብ ቈፎኡ ይእክብ፡ ነቲ ሓሰር ግናብዘይጠፍእ ሓዊ ኼንድዶ እዩ።

[**13**](https://www.betezion.com/bible-passage-adis?book=matt&chap=3&v=tig)ሽዑ የሱስ ብዮሃንስ ኪጥመቕ፡ ካብ ገሊላ ናብ ዮርዳኖስ መጸ፡

[**14**](https://www.betezion.com/bible-passage-adis?book=matt&chap=3&v=tig)ዮሃንስ ግና፡ ንኣይ ብኣኻ ምጥማቕ የድልየኒ፡ ንስኻዶ ናባይ ትመጽእ፧ ኢሉ አበዮ።

[**15**](https://www.betezion.com/bible-passage-adis?book=matt&chap=3&v=tig)የሱስ ከኣ፡ ኵሉ ጽድቂ ኽንፍጽም ይግብኣና እዩ እሞ፡ ሕጂስ ይኹን ደኣ ሕደግ፡ ኢሉመለሰሉ። ድሕርዚ ፈቐደሉ።

[**16**](https://www.betezion.com/bible-passage-adis?book=matt&chap=3&v=tig)የሱስ ምስ ተጠምቀ፡ ብኡብኡ ኻብ ማይ ወጸ። እንሆ ኸኣ ሰማያት ተኸፍተ፡ መንፈስኣምላኽ ድማ ከም ርግቢ ወሪዱ፡ ኣብ ርእሱ ኪቕመጥ ረአየ።

[**17**](https://www.betezion.com/bible-passage-adis?book=matt&chap=3&v=tig)እንሆ ድማ ብእኡ ዝሰመርኩ ፍትዊ ወደይ እዚ እዩ፡ ዚብል ድምጺ ኻብ ሰማይ መጸ።

[**1**](https://www.betezion.com/bible-passage-adis?book=matt&chap=4&v=tig)ሽዑ መንፈስ ንየሱስ፡ ብድያብሎስ ኪፍተን፡ ናብ በረኻ ኣውጽኦ።

[**2**](https://www.betezion.com/bible-passage-adis?book=matt&chap=4&v=tig)ኣርብዓ መዓልትን ኣርብዓ ለይትን ምስ ጾመ፡ ድሕርዚ ጠመየ።

[**3**](https://www.betezion.com/bible-passage-adis?book=matt&chap=4&v=tig)እቲ ፈታኒ ድማ መጺኡ፡ ወዲ ኣምላኽ እንተ ዄንካስ፡ እዚ ኣእማን እንጌራ ኪኸውን በል፡በሎ።

[**4**](https://www.betezion.com/bible-passage-adis?book=matt&chap=4&v=tig)የሱስ ግና፡ ሰብ ካብ ኣፍ ኣምላኽ ብዚወጽእ፡ ኵሉ ቓል እምበር፡ ብንጌራ ጥራይኣይነብርን፡ ጽሑፍ እዩ ኢሉ መለሰሉ።

[**5**](https://www.betezion.com/bible-passage-adis?book=matt&chap=4&v=tig)ሽዑ ድያብሎስ ናብታ ቅድስቲ ኸተማ ወሲዱ፡ ኣብ ገምገም ቤት መቕደስ ደው ኣበሎ።

[**6**](https://www.betezion.com/bible-passage-adis?book=matt&chap=4&v=tig)እግርኻ ብእምኒ ኸይትዕንቀፍ፡ በእዳዎም ኬልዕሉኻ፡ ንመላእኽቱ ምእንታኻ ይእዝዝ፡ ጽሑፍ አሎ እሞ፡ ወዲ ኣምላኽ እንተ ዄንካስ፡ ንታሕቲ ገጽካ ጽደፍ፡ በሎ።

[**7**](https://www.betezion.com/bible-passage-adis?book=matt&chap=4&v=tig)የሱስ፡ ንእግዚኣብሄር ኣምላኽካ ኣይትፈታትኖ፡ ድማ ጽሑፍ አሎ፡ በሎ።

[**8**](https://www.betezion.com/bible-passage-adis?book=matt&chap=4&v=tig)ድያብሎስ ከም ብሓድሽ ናብ ኣዝዪ ነዊሕ ከረን ወሲዱ፡ መንግስትታት ኵላ ዓለምንክብረተንን ኣርአዩ እሞ፡

[**9**](https://www.betezion.com/bible-passage-adis?book=matt&chap=4&v=tig)ፍግም ኢልካ እንተ ሰገድካለይ፡ እዚ ዅሉ ኽህበካ እየ፡ በሎ።

[**10**](https://www.betezion.com/bible-passage-adis?book=matt&chap=4&v=tig)ሽዑ የሱስ፡ ንእግዚኣብሄር ኣምላኽካ ስገድ፡ ንእኡ በይኑ ድማ ተገዛእ፡ ጽሑፍ አሎ እሞኪድ ርሐቕ፡ ሰይጣን፡ በሎ።

[**11**](https://www.betezion.com/bible-passage-adis?book=matt&chap=4&v=tig)ድሕርዚ ድያብሎስ ሐደጎ፡ እንሆ ድማ መላእኽቲ መጺኦም ኣገልግልዎ።

[**12**](https://www.betezion.com/bible-passage-adis?book=matt&chap=4&v=tig)የሱስ፡ ማእሰርቲ ዮሃንስ ሰሚዑ። ናብ ገሊላ ድሕር በለ።

[**13**](https://www.betezion.com/bible-passage-adis?book=matt&chap=4&v=tig)ናዝሬት ሐዲጉ ድማ፡ ኣብ ወሰን ዛብሎንን ንፍታሌምን፡ ኣብ ጥቓ ባሕሪ ናብ ዘላቅፍርናሆም መጺኡ ተቐመጠ።

[**14**](https://www.betezion.com/bible-passage-adis?book=matt&chap=4&v=tig)እቲ ብነብዪ ኢሳይያስ እተበህለ ኺፍጸም፡ ከምዚ ዚብል፡

[**15**](https://www.betezion.com/bible-passage-adis?book=matt&chap=4&v=tig)ምድሪ ዛብሎንን ምድሪ ንፍታሌምን፡ መገዲ ባሕሪ፡ ማዕዶ ዮርዳኖስ፡ ገሊላ ኣህዛብ፡

[**16**](https://www.betezion.com/bible-passage-adis?book=matt&chap=4&v=tig)ኣብ ጸልማት ዚነብር ህዝቢ ዓብዪ ብርሃን ረአየ፡ ኣብ ዓዲ ሞትን ድኔኣን ንዚነብሩ ድማብርሃን ወጸሎም።

[**17**](https://www.betezion.com/bible-passage-adis?book=matt&chap=4&v=tig)የሱስ ካብኡ ነጀው፡ መንግስተ ሰማያት ቀሪባ አላ እሞ፡ ተንስሑ፡ እናበለ ኺሰብክ ጀመረ።

[**18**](https://www.betezion.com/bible-passage-adis?book=matt&chap=4&v=tig)ኣብ ጥቓ ባሕሪ ገሊላ ኺመላለስ ከሎ፡ ክልተ ኣሕዋት፡ ጴጥሮስ ተብሂሉ ዘሎ ስምኦንንእንድርያስን ሓዉን ገፈፍቲ ዓሳ ነበሩ እሞ፡ መርበቦም ናብ ባሕሪ ኺድርብዩ ረአየ።

[**19**](https://www.betezion.com/bible-passage-adis?book=matt&chap=4&v=tig)የሱስውን፡ ኣነ ድማ ገፈፍቲ ሰብ ክገብረኩም እየ፡ ንዑ ስዐቡኒ፡ በሎም።

[**20**](https://www.betezion.com/bible-passage-adis?book=matt&chap=4&v=tig)ብኡብኡ መርበቦም ሐዲጎም ሰዐብዎ።

[**21**](https://www.betezion.com/bible-passage-adis?book=matt&chap=4&v=tig)ካብኡ ሐሊፉ ኽልተ ኻልኦት ኣሕዋት፡ ያእቆብ ወዲ ዘብዴዎስን ዮሃንስ ሓውን፡ ምስዘብዴዎስ ኣቦኦም፡ መርበቦም ኣብ ጃልባ ኼዕርዩ ረአየ እሞ ጸውዖም።

[**22**](https://www.betezion.com/bible-passage-adis?book=matt&chap=4&v=tig)ንሳቶም ከኣ ነታ ጃልባን ኣቦኦምን ሐዲጎም፡ ብኡብኡ ሰዐብዎ።

[**23**](https://www.betezion.com/bible-passage-adis?book=matt&chap=4&v=tig)የሱስ ድማ ኣብ ኵላ ገሊላ፡ ኣብ ቤት ጸሎቶም እናመሀረ፡ ወንጌል መንግስቲውን እናሰበኸ፡ኵሉ ሕማምን ኣብ ህዝቢ ዘሎ ዅሉ ድናሰን እናሕወየ ይዘውር ነበረ።

[**24**](https://www.betezion.com/bible-passage-adis?book=matt&chap=4&v=tig)ወሪኡውን ኣብ ኵላ ሶርያ ወጸ። ንዅሎም ሕሙማት ከኣ፡ በብዓይነቱ ሕማም ዘለዎምን ቃንዛን ኣጋንንቲ ዘለዎምን ሕማም ባርያ በብወርሒ ዚለዐሎምን መጻጉዓትን ናብኡ ኣምጽኡሉ፡ ንሱ ድማ ኣሕወዮም።

[**25**](https://www.betezion.com/bible-passage-adis?book=matt&chap=4&v=tig)ካብ ገሊላን ካብ ዓሰርተ ዓድን ካብ የሩሳሌምን ካብ ይሁዳን ካብ ማዕዶ ዮርዳኖስን ከኣብዙሓት ሰብ ሰዐብዎ።

[**1**](https://www.betezion.com/bible-passage-adis?book=matt&chap=5&v=tig)ብዙሕ ህዝቢ ምስ ረአየ፡ ናብ ከረን ደየበ። ምስ ተቐመጠ ኸኣ፡ ደቀ መዛሙርቱ ናብኡቐረቡ።

[**2**](https://www.betezion.com/bible-passage-adis?book=matt&chap=5&v=tig)ኣፉ ኸፈተ፡ ከምዚ እናበለ ድማ መሀሮም፡

[**3**](https://www.betezion.com/bible-passage-adis?book=matt&chap=5&v=tig)ብመንፈስ ድኻታት፡ መንግስተ ሰማያት ናቶም እያ እሞ፡ ብጹኣን እዮም።

[**4**](https://www.betezion.com/bible-passage-adis?book=matt&chap=5&v=tig)ዚጕህዩ፡ ምጽንናዕ ኪረኽቡ እዮም እሞ፡ ብጹኣን እዮም።

[**5**](https://www.betezion.com/bible-passage-adis?book=matt&chap=5&v=tig)ዓቃላት፡ ንምድሪ ኺወርስዋ እዮም እሞ፡ ብጹኣን እዮም።

[**6**](https://www.betezion.com/bible-passage-adis?book=matt&chap=5&v=tig)ጽድቂ ዚጠምዩን ዚጸምኡን፡ ኪጸግቡ እዮም እሞ፡ ብጹኣን እዮም።

[**7**](https://www.betezion.com/bible-passage-adis?book=matt&chap=5&v=tig)መሓርቲ፡ ምሕረት ኪረኽቡ እዪም እሞ፡ ብጹኣን እዮም።

[**8**](https://www.betezion.com/bible-passage-adis?book=matt&chap=5&v=tig)ጹሩያት ልቢ፡ ንኣምላኽ ኪርእይዎ እዮም እሞ፡ ብጹኣን እዮም።

[**9**](https://www.betezion.com/bible-passage-adis?book=matt&chap=5&v=tig)ገበርቲ ሰላም፡ ውሉድ ኣምላኽ ኪበሀሉ እዮም እሞ፡ ብጹኣን እዮም።

[**10**](https://www.betezion.com/bible-passage-adis?book=matt&chap=5&v=tig)ምእንቲ ጽድቂ ዚስደዱ፡ መንግስተ ሰማያት ናቶም እያ እሞ፡ ብጹኣን እዮም።

[**11**](https://www.betezion.com/bible-passage-adis?book=matt&chap=5&v=tig)እንተ ጸረፉኹምን እንተ ሰጐጉኹምን ምእንታይ ድማ ክፉእ ዘበለ ብሓሶት እንተተዛረቡልኩም፡ ብጹኣን ኢኹም።

[**12**](https://www.betezion.com/bible-passage-adis?book=matt&chap=5&v=tig)ከምኡ ኸኣ ቅድሜኹም ንዝነበሩ ነብያት ሰጕጎምዋም እዮም እሞ፡ ኣብ ሰማያት ዓስብኹምብዙሕ ስለ ዝዀነ፡ ተሐጐሱ ባህውን ይበልኩም።

[**13**](https://www.betezion.com/bible-passage-adis?book=matt&chap=5&v=tig)ንስኻትኩም ጨው ምድሪ ኢኹም። ጨው መቐረቱ እንተ ኸደኸ፡ ብምንታይ ይምቅር፧ ብሰብኪርገጽ ንግዳም ምድርባዩ እንተ ዘይኰይኑ እምበር፡ ዚጠቅም የብሉን።

[**14**](https://www.betezion.com/bible-passage-adis?book=matt&chap=5&v=tig)ንስኻትኩም ብርሃን ዓለም ኢኹም። ኣብ ከረን ዘላ ኸተማ ኽትክወል ኣይከኣላን እዩ።

[**15**](https://www.betezion.com/bible-passage-adis?book=matt&chap=5&v=tig)መብራህቲ፡ ኣብ ቤት ንዘሎ ዅሉ ኼብርህ፡ ኣብ ቀዋሚ ቐንዴል ኪሰቕልዎ እምበር፡ ኣብትሕቲ ኸፈር ኬንብርዎ ኣየብርሁን እዮም።

[**16**](https://www.betezion.com/bible-passage-adis?book=matt&chap=5&v=tig)ከምኡ ኸኣ ነቲ ጽቡቕ ግብርኹም ርእዮም፡ ኣብ ሰማያት ንዘሎ ኣቦኹም ምእንቲኼመስግንዎ፡ ብርሃንኩም ኣብ ቅድሚ ሰብ ይብራህ።

[**17**](https://www.betezion.com/bible-passage-adis?book=matt&chap=5&v=tig)ንሕጊ ዀነ ወይስ ንነብያት ክፍጽሞም እምበር፡ ክስዕሮም ዝመጻእኩ ኣይምሰልኩም።

[**18**](https://www.betezion.com/bible-passage-adis?book=matt&chap=5&v=tig)ሰማይን ምድርን ክሳዕ ዚሐልፍ፡ ኵሉ ኽሳዕ ዚፍጸም፡ ካብ ሕግስ የውጣ ወይስ ሓንቲሕንጣጥ ከም ዘይትሓልፍ፡ ብሓቂ ይብለኩም አሎኹ።

[**19**](https://www.betezion.com/bible-passage-adis?book=matt&chap=5&v=tig)እምብኣርሲ ኻብዘን ናእሽቱ ትእዛዛት ሓንቲ ዝሰዐረ፡ ከምእውን ንሰብ ዝመሀረ፡ ኣብመንግስተ ሰማያት ንእሽቶ ኺበሀል እዩ። እናገበረ ዚምህር ግና፡ ንሱ ኣብ መንግስተ ሰማያትዓብዪ ኺበሀል እዩ።

[**20**](https://www.betezion.com/bible-passage-adis?book=matt&chap=5&v=tig)ጽድቅኹም ካብ ጽድቂ ጻሓፍትን ፈሪሳውያንን ኣዝዩ እንተ ዘይበዝሔ፡ ኣብ መንግስተ ሰማያትከቶ ኣይትኣትዉን ኢኹም፡ ኢለ እነግረኩም አሎኹ።

[**21**](https://www.betezion.com/bible-passage-adis?book=matt&chap=5&v=tig)ነቶም ቀዳሞት፡ እቲ ዝቐተለ ኺፍረዶ እዩ እሞ፡ ኣይትቕተል፡ ከም እተባህለሎምሰሚዕኩም አሎኹም።

[**22**](https://www.betezion.com/bible-passage-adis?book=matt&chap=5&v=tig)ኣነ ግና፡ ንሓዉ ዚቝጥዖ ዘበለ ዅሉ ኺፍረዶ እዩ፡ ንሓዉ፡ ኣታ ተኸዳን ጨርቂ፡ ዚበሎድማ ኣብ መጋባእያ ኺፍረዶ፡ ኣታ ዓሻ፡ ዚብሎውን ንገሃነም ሓዊ ኺፍረዶ እዩ፡ እብለኩምእሎኹ።

[**23**](https://www.betezion.com/bible-passage-adis?book=matt&chap=5&v=tig)እምብኣርከ መባእካ ናብ መሰውኢ እንተ ኣምጻእካ፡ ሓውካ ሐዚኑልካ ምህላዉ ኸኣ ኣብኡ እንተ ሐሰብካ፡

[**24**](https://www.betezion.com/bible-passage-adis?book=matt&chap=5&v=tig)ነቲ መባእካ ኣብኡ ኣብ ቅድሚ መሰውኢ ሕደጎ፡ ኪድ፡ ቅድም ምስቲ ሓውካ ተዐረቕ፡ ደሓር ድማ ተመሊስካ መባእካ ኣቕርብ።

[**25**](https://www.betezion.com/bible-passage-adis?book=matt&chap=5&v=tig)ምስ መባእስትኻ ድማ ገና ኣብ መገዲ ኸሎኻ፡ ቀልጢፍካ ምስኡ ተዐረቕ። እንተ ዘይኰነስ እቲ መባእስትኻ ንፈራዲ ኣሕሊፉ ኸይህበካ፡ ፈራዲውን ንጊልያኡ። ናብ ቤት ማእሰርቲ ኸኣትኣቱ።

[**26**](https://www.betezion.com/bible-passage-adis?book=matt&chap=5&v=tig)እታ መወዳእታ ቆድራንቴን ክሳዕ እትፈዲ፡ ካብኣ ኸም ዘይትወጽእ፡ ብሓቂ እብለካአሎኹ።

[**27**](https://www.betezion.com/bible-passage-adis?book=matt&chap=5&v=tig)ነቶም ቀዳሞት፡ ኣይትዘሙ፡ ከም እተባህለሎም፡ ሰሚዕኩም አሎኹም።

[**28**](https://www.betezion.com/bible-passage-adis?book=matt&chap=5&v=tig)ኣነ ግና ንሰበይቲ ኺብህጋ ዚጥምታ ዅሉ ብልቡ ፈጺሙ ኣብኣ ዘመወ፡ እብለኩም አሎኹ።

[**29**](https://www.betezion.com/bible-passage-adis?book=matt&chap=5&v=tig)የማነይቲ ዓይንኻ እንተ ኣስሐተትካ፡ ካባኻ ጐጥጕጥካ ደርብያ። ብዘሎ ስጋኻ ኣብ ገሃነምካብ ዚአቱስ፡ ሓንቲ ኣካልካ እንተ ጠፍኤት ይሔሸካ።

[**30**](https://www.betezion.com/bible-passage-adis?book=matt&chap=5&v=tig)የማነይቲ ኢድካ እንተ ኣስሐተትካውን፡ ካባኻ ቘሪጽካ ደርብያ። ብዘሎ ስጋኻ ኣብ ገሃነምካብ ዚአቱስ፡ ሓንቲ ኣካልካ እንተ ጠፍኤት ይሔሸካ።

[**31**](https://www.betezion.com/bible-passage-adis?book=matt&chap=5&v=tig)ንሰበይቱ ዚፈትሓ፡ ጽሕፈት መፍትሒኣ ይሀባ፡ ተባህለ።

[**32**](https://www.betezion.com/bible-passage-adis?book=matt&chap=5&v=tig)ኣነ ግና፡ ብዘይ ምኽንያት ዝሙት ንሰበይቱ ዚፈትሓ ዘበለ ዅሉ፡ ዘማዊት ገበራ፡ እቲፍትሕቲ ዜእቱ ድማ ዘመወ፡ እብለኩም አሎኹ።

[**33**](https://www.betezion.com/bible-passage-adis?book=matt&chap=5&v=tig)ድማ ነቶም ቀዳሞት፡ ማሕላኻ ንእግዚኣብሄር ሀቦ እምበር፡ ብሓሶት ኣይትምሐል፡ ከም ተባህለ ሰሚዕኩም አሎኹም።

[**34**](https://www.betezion.com/bible-passage-adis?book=matt&chap=5&v=tig)ኣነ ግና እብለኩም አሎኹ፡ ብሰማያት ኰነ፡ ዝፋን ኣምላኽ እዩ እሞ፡

[**35**](https://www.betezion.com/bible-passage-adis?book=matt&chap=5&v=tig)ብምድሪ ዀነ፡ መርገጽ እግሩ እያ እሞ፡ ብየሩሳሌም ኰነ፡ ከተማ እቲ ዓብዩ ንጉስ እያ እሞ፡ ከቶ ኣይትምሐሉ።

[**36**](https://www.betezion.com/bible-passage-adis?book=matt&chap=5&v=tig)ካብ ጸጒሪ ርእስኻ ሓንቲ ኸተጻዕዱ ወይስ ከተጸልም ኣይትኽእልን ኢኻ ኣሞ፡ ብርእስካእኳ ኣይትምሐል።

[**37**](https://www.betezion.com/bible-passage-adis?book=matt&chap=5&v=tig)ነገርኩምሲ፡ እወ፡ እወ፡ ኣይኰነን፡ ኣይኰነን ደኣ ይኹን። ካብዚ ዝበዝሔ ኻብቲ ኽፉእእዩ።

[**38**](https://www.betezion.com/bible-passage-adis?book=matt&chap=5&v=tig)ዓይኒ ኽንዲ ዓይኒ፡ ስኒ ኽንዲ ስኒ፡ ከም እተባህለ ሰሚዕኩም አሎኹም።

[**39**](https://www.betezion.com/bible-passage-adis?book=matt&chap=5&v=tig)ኣነ ግና እብለኩም አሎኹ፡ ንኽፉእ ኣይትቃወምዎ። የማነይቲ መልትሕካ ንዚወቕዓካ ግና፡ እታ ኻላአይቲውን ምለሰሉ።

[**40**](https://www.betezion.com/bible-passage-adis?book=matt&chap=5&v=tig)ነቲ ኪማጐተካ፡ ቀምሽካ ኸኣ ኪወስድ ዚደሊ፡ እታ ኽዳንካውን ሕደገሉ።

[**41**](https://www.betezion.com/bible-passage-adis?book=matt&chap=5&v=tig)ሓደ ምዕራፍ ንዝሰሐበካ፡ ክልተ ምዕራፍ ምስኡ ኺድ።

[**42**](https://www.betezion.com/bible-passage-adis?book=matt&chap=5&v=tig)ንዝለመነካ ሀቦ፡ ካባኻ ኺልቃሕ ንዚደሊውን ኣይትኽልኣዮ።

[**43**](https://www.betezion.com/bible-passage-adis?book=matt&chap=5&v=tig)ብጻይካ ፍቶ፡ ጸላኢኻ ጽላእ፡ ከም እተባህለ ሰሚዕኩም አሎኹም።

[**44-45**](https://www.betezion.com/bible-passage-adis?book=matt&chap=5&v=tig)ኣነ ግና እብለኩም አሎኹ፡ ጸላእትኹም ፍተዉ፡ ንዚረግሙኹም መርቑ። ውሉድ እቲ ኣብ ሰማያት ዘሎ ኣቦኹም ምእንቲ ክትኰኑ፡ ንሱ ንኽፉኣትን ንሕያዎትን ጸሓይ የብርቕ፡ንጻድቃንን ንሓጥኣንን ድማ ዝናም የዝንብ እዩ እሞ፡ ንዚጸልእኹም ጽቡቕ ግበሩ፡ ስለቶምዚጸርፉኹምን ዚሰጉኹምን ጸልዩ።

[**46**](https://www.betezion.com/bible-passage-adis?book=matt&chap=5&v=tig)ነቶም ዚፈትዉኹም እንተ ፈቶኹም፡ እንታይ ዓስቢ አሎኩም፧ ተገውትስ ከምኡዶ ይገብሩኣይኰኑን፧

[**47**](https://www.betezion.com/bible-passage-adis?book=matt&chap=5&v=tig)ነሕዋትኩም ጥራይ ብጽቡቕ እንተ ተቐበልኩምከ፡ እንታይ ሓለፋ ገበርኩም፧ ኣህዛብሲኸምኡዶ ይገብሩ ኣየለዉን፧

[**48**](https://www.betezion.com/bible-passage-adis?book=matt&chap=5&v=tig)እምብኣርከ ኸምቲ ሰማያዊ ኣቦኹም ፍጹም ዝዀነ፡ ንስኻትኩም ፍጹማት ኩኑ።

[**1**](https://www.betezion.com/bible-passage-adis?book=matt&chap=6&v=tig)ጽድቅኹም፡ ኣብ ቅድሚ ሰብ ምእንቲ ኽትርአዩ፡ ከይትገብሩ ተጠንቀቑ። እንተ ዘይኰነስ፡ ኣብቲ ኣብ ሰማያት ዘሎ ኣቦኹም ዓስቢ የብልኩምን።

[**2**](https://www.betezion.com/bible-passage-adis?book=matt&chap=6&v=tig)እምብኣርከ ንስኻ ኽትምጽውት ከሎኻ፡ ከምቲ እቶም ግቡዛት፡ ብሰብ ምእንቲ ኺንአዱ፡ ኣብ ኣባይቲ ጸሎትን ኣብ ኣደባ

[**3-4**](https://www.betezion.com/bible-passage-adis?book=matt&chap=6&v=tig)ንስኻስ፡ ምጽዋትካ ብሕቡእ ኪኸውን፡ እቲ ብሕቡእ ዚርኢ ኣቦኻ ድማ ብግህዶኪኽሕሰካ፡ ክትምጽውት ከሎኻ የማነይትኻ እትገብሮ፡ ጸጋመይትኻ ኣይትፍለጦ።

[**5**](https://www.betezion.com/bible-passage-adis?book=matt&chap=6&v=tig)ንስኻትኩም ክትጽልዩ ኸሎኹም፡ እቶም ግቡዛት ብሰብ ምእንቲ ኺርኣዩ፡ ኣብ ኣባይቲ ጸሎትን ኣብ ቃራናታት መገዲን ደው ኢሎም ኪጽልዩ ይፈትዉ እዮም እሞ፡ ከማታቶምኣይትኹኑ። ዓስቦም ከም ዝወሰዱ፡ ብሓቂ እብለኩም አሎኹ።

[**6**](https://www.betezion.com/bible-passage-adis?book=matt&chap=6&v=tig)ንስኻስ ክትጽሊ ኸሎኻ፡ ናብ ቤትካ እቶ፡ ማዕጾኻ ዕጾ፡ ነቲ ብሕቡእ ዘሎ ኣቦኻ ለምኖ። እቲ ብሕቡእ ዚርኢ ኣቦኻ ድማ ብግህዶ ኪኽሕሰካ እዩ።

[**7**](https://www.betezion.com/bible-passage-adis?book=matt&chap=6&v=tig)ክትጽልዩ ኸሎኹም ከኣ፡ ኣህዛብ ብምብዛሕ ዘረባኦም ዚስምዑ ይመስሎም እዩ እሞ፡ ከማታቶም ዘረባ ኣይተብዝሑ።

[**8**](https://www.betezion.com/bible-passage-adis?book=matt&chap=6&v=tig)እምብኣርስከ ኣቦኹም ከይለመንኩምዎ፡ ዜድልየኩም ይፈልጥ እዩ እሞ፡ ኣይትምሰልዎም።

[**9**](https://www.betezion.com/bible-passage-adis?book=matt&chap=6&v=tig)ንስኻትኩምሲ ኸምዚ ኢልኹም ደኣ ጸልዩ፡ ኣብ ሰማያት እትነብር ኣቦና፡ ስማካ ይቀደስ።

[**10**](https://www.betezion.com/bible-passage-adis?book=matt&chap=6&v=tig)መንግስትኻ ትምጻእ። ፍቓድካ ኸምቲ ኣብ ሰማይ፡ ከምኡ ድማ ኣብ ምድሪ ይኹን።

[**11**](https://www.betezion.com/bible-passage-adis?book=matt&chap=6&v=tig)ናይ ዕለት እንጌራና ሎሚ ሀበና።

[**12**](https://www.betezion.com/bible-passage-adis?book=matt&chap=6&v=tig)ንሕና ንዝበደሉና ኸም ዝሐደግናሎም፡ በደልና ሕደገልና።

[**13**](https://www.betezion.com/bible-passage-adis?book=matt&chap=6&v=tig)ካብ ክፉእ ኣድሕነና እምበር፡ ናብ ፈተና ኣይተእትወና። መንግስትን ሓይልን ክብርንንዘለኣለም ናትካ እዩ እሞ፡ ኣሜን።

[**14**](https://www.betezion.com/bible-passage-adis?book=matt&chap=6&v=tig)ንሰብ በደሎም እንተ ሐደግኩምሎም፡ ንኣኻትኩም ድማ ናይ ሰማይ ኣቦኹም ኪሐድገልኹም እዩ።

[**15**](https://www.betezion.com/bible-passage-adis?book=matt&chap=6&v=tig)ንሰብ በደሎም እንተ ዘይሐደግኩምሎም ግና፡ ንኣኻትኩም ድማ ኣቦኹም ኣይሐድገልኩምን እዩ።

[**16**](https://www.betezion.com/bible-passage-adis?book=matt&chap=6&v=tig)ክትጸሙ ኸሎኹም፡ እቶም ግቡዛት፡ ጽዋሞት ምዃኖም ብሰብ ምእንቲ ኺርኣዩ፡ ገጾምየጸምልዉ እዮም እሞ፡ ከማታቶም ጽምልዋት ኣይትኹኑ። ዓስቦም ከም ዝወሰዱ፡ ብሓቂእብለኩም አሎኹ።

[**17-18**](https://www.betezion.com/bible-passage-adis?book=matt&chap=6&v=tig)ንስኻስ ክትጸውም ከሎኻ፡ ጽዋማይ ምዃንካ በቲ ኣብ ሕቡእ ዘሎ ኣቦኻ ደኣ እምበር፡ብሰብ ምእንቲ ኸይትርኤ፡ ርእስኻ ተለኸ፡ ገጽካውን ተሐጸብ። እቲ ብሕቡእ ዚርኢ ኣቦኻ ድማ ብግህዶ ኪኽሕሰካ እዩ።

[**19-21**](https://www.betezion.com/bible-passage-adis?book=matt&chap=6&v=tig)መዝገብካ ኣብ ዘለዎ፡ ኣብኡ ድማ ልብኻ አሎ። ስለዚ ብልዒ ኣብ ዘይበልዖ፡ ነቐዝኣብ ዘየንቅዞ፡ ሰረቕቲ ዅዒቶም ኣብ ዘይሰርቅዎ ኣብ ሰማይ ደኣ መዝገብ ግበሩ እምበር፡ ብልዒ ኣብ ዚበልዖ፡ ነቐዝ ኣብ ዜንቅዞ፡ ሰረቕቲ ዅዒቶም ኣብ ዚሰርቅዎ ኣብ ምድሪንኣኻትኩም መዝገብ ኣይትግበሩ።

[**22**](https://www.betezion.com/bible-passage-adis?book=matt&chap=6&v=tig)ናይ ስጋ መብራህቲ ዓይኒ ያ። ዓይንኻ ጥዕይቲ እንተ ዀነት፡ ብዘሎ ስጋኻ ብሩህ ይኸውን።

[**23**](https://www.betezion.com/bible-passage-adis?book=matt&chap=6&v=tig)ዓይንኻ ሕምምቲ እንተ ዀነት ግና፡ ብዘሎ ስጋኻ ጸልማት ይኸውን። እምብኣርሲ እቲ ኣባኻ ዘሎ ብርሃን ካብ ጸልመተ፡ ጸልማቱስ ክንደይ ዓብዪ ይኸውን።

[**24**](https://www.betezion.com/bible-passage-adis?book=matt&chap=6&v=tig)ንኽልተ ጐይተት ኪግዛእ ዚኽእል የልቦን። ወይ ነቲ

[**25**](https://www.betezion.com/bible-passage-adis?book=matt&chap=6&v=tig)ካብ መብልዕሲ ህይወትዶ ኣይትበልጽንን፧ ካብ ክዳንስ ስጋዶኣይበልጽን፧ ስለዚ ንህይወትኩምብትበልዕዎን ብትሰትይዎን ወይስ ንስጋኹም ብትኽደንዋን ኣይትጨነቑ፡ እብለኩም አሎኹ።

[**26**](https://www.betezion.com/bible-passage-adis?book=matt&chap=6&v=tig)ንዕዋፍ ሰማይ ተመልከቱ፡ ናይ ሰማይ ኣቦኹም ደኣ ይምግበን እምበር፡ ኣይዘርኣ፡ ኣይዐጽዳ፡ ኣብ ማዕከንውን ኣይእክባን እየን። ንስኻትኩምዶ ግዳ ኻባታተን ብዙሕ ኣይትበልጹን፧

[**27**](https://www.betezion.com/bible-passage-adis?book=matt&chap=6&v=tig)ካባኻትኩምከ ተጨኒቑ ኣብ ልዕሊ ቝመቱ ሓንቲ እመት ኪውስኽ ዚኽእል መን አሎ፧

[**28**](https://www.betezion.com/bible-passage-adis?book=matt&chap=6&v=tig)ከመይከ ብናይ ክዳን እትጭነቑ፧ ንዕምባባታት መሮር ከመይ ኢሎም ከም ዚዐብዩ ተመልከቱ፡ ኣይደኽሙ፡ ኣይፈትሉ።

[**29**](https://www.betezion.com/bible-passage-adis?book=matt&chap=6&v=tig)ምስናይዚ ግና ሰሎሞን እኳ በቲ ዅሉ ኽብሩ ኸም

[**30**](https://www.betezion.com/bible-passage-adis?book=matt&chap=6&v=tig)ኣምላኽ ነቲ ሎሚ ዘሎ፡ ጽባሕ ግና ናብ እቶን ዚድርበ ሳዕሪ መሮር ከምዚ ገይሩ ዚኸድኖኻብ ኰነ ደኣ፡ ኣቱም ጕዱላት እምነት፡ ንኣኻትኩምዶ ግዳ ኣብሊጹ ኣይከድነኩምን፧

[**31**](https://www.betezion.com/bible-passage-adis?book=matt&chap=6&v=tig)እምበርከ እንታይ ንበልዕ፡ እንታይ ንሰቲ፡ እንታይ ንኽደን፡ ኢልኹም ኣይትጨነቑ።

[**32**](https://www.betezion.com/bible-passage-adis?book=matt&chap=6&v=tig)ነዚ ኹሉስ ኣህዛብ ይደልይዎ እዮም እሞ፡ ንኣኻትኩም እዚ ዅሉ ኸም ዜድልየኩም፡ ናይሰማይ ኣቦኹም ይፈልጥ እዩ።

[**33**](https://www.betezion.com/bible-passage-adis?book=matt&chap=6&v=tig)ቅድም መንግስቲ ኣምላኽን ጽድቁን ድለዩ፡ እዚ ዅሉ ድማ ይውሰኸልኩም።

[**34**](https://www.betezion.com/bible-passage-adis?book=matt&chap=6&v=tig)ጽባሕ ንርእሳ ትጭነቕ እያ እሞ፡ ንጽባሕ ኢልኩም ኣይትጨነቑ። ንመዓልቲ ኽፍኣታይኣኽላ።

[**1-2**](https://www.betezion.com/bible-passage-adis?book=matt&chap=7&v=tig)ብዝፈረድኩምሉ ፍርዲ ኺፍረደኩም፡ ብዝሰፈርኩምሉ መስፈርውን ኪስፈረልኩም እዩ እሞ ከይፍረደኩም ኣይትፍረዱ።

[**3**](https://www.betezion.com/bible-passage-adis?book=matt&chap=7&v=tig)ኣብ ዓይንኻ ዘሎ ጕንዲ ዘይፈለጥካ፡ ንምይታይከ ኣብ ዓይኒ ሓውካ፡ ዘሎ በሰር እትርኢ፧

[**4**](https://www.betezion.com/bible-passage-adis?book=matt&chap=7&v=tig)ወይስ ከመይ ጌርካ ንሓውካ ካብ ዓይንኻ በሰር ከውጽኣልካስ ሕደገኒ፡ ትብሎ፡ እንሆ፡ ጕንዲኣብ ዓይንኻ አሎ።

[**5**](https://www.betezion.com/bible-passage-adis?book=matt&chap=7&v=tig)ኣታ ግብዝ፡ ቅድም ካብ ዓይንኻ ጕንዲ ኣውጽእ።ሽዑ ኻብ ዓይኒ ሓውካ በሰር ንምውጻእኣጸቢቕካ ትርኢ።

[**6**](https://www.betezion.com/bible-passage-adis?book=matt&chap=7&v=tig)እቲ ቅዱስ ነኽላባት ኣይትሀቡ። ዕንቍኹምውን ኣብ ቅድሚ መፋልስ ኣይትደርብዩ፡ በእጋሮምከይረግጽዋ እሞ፡ ተመሊሶም ከይትርትሩኹም።

[**7-8**](https://www.betezion.com/bible-passage-adis?book=matt&chap=7&v=tig)ዝለመነ ዅሉ ይቕበል እዩ፡ ዝደለየ ድማ ይረክብ፡ ማዕጾ ዃሕዃሕ ንዘበለውን ይኽፈተሉእዩ እሞ፡ ለምኑ ይውሀበኩም። ድለዩ፡ ትረኽቡ። ማዕጾ ዃሕኳሕ ኣብሉ፡ ይኽፈተልኩም እዩ።

[**9-10**](https://www.betezion.com/bible-passage-adis?book=matt&chap=7&v=tig)ካባኻትኩም፡ ወዱ እንጌራ እንተ ለመኖ እምኒ ዚህቦ፡ ወይስ ዓሳ እንተ ለመኖ፡ ተመንዚህቦ እንታዋይ ሰብኣይ እዩ፧

[**11**](https://www.betezion.com/bible-passage-adis?book=matt&chap=7&v=tig)እምበኣርከ ንስኻትኩም እኳ፡ ክፉኣት ክነስኹም፡ ንደቅኹም ጽቡቕ ህያብ ምሃብ ካብፈለጥኩም፡ እቲ ኣብ ሰማይ ዘሎ ኣቦኹም ግዳ ንዚልምንዎ ኽንደይ ኣብዚሑ ጹቡቅ ዘይህቦም።

[**12**](https://www.betezion.com/bible-passage-adis?book=matt&chap=7&v=tig)እምበኣርሲ ኦሪትን ነብያትን እዚ እዩ እሞ፡ ከምቲ ሰብ ኪገብረልኩም እትደልይዎ ዘበለዅሉ ንስኻትኩምውን ከምኡ ግበሩሎም።

[**13-14**](https://www.betezion.com/bible-passage-adis?book=matt&chap=7&v=tig)እታ ናብ ጥፍኣት እትወስድ ደገ ርሕብቲ፡ መገዳውን ገፋሕ እያ፡ እቶም ብእኣዚኣትዉድማ ብዙሓት እዮም። እታ ናብ ህይወት እትወስድ ደገ ግና ጸባብ፡ መገዳውን ቀጣን እያ፡ እቶም ዚረኽብዋ ኸኣ ሒደት እዩም እሞ፡ በታ ጸባብ ደገ እተዉ።

[**15**](https://www.betezion.com/bible-passage-adis?book=matt&chap=7&v=tig)ካብ ነብያት ሓሶት ተጠንቀቑ፡ ውሽጦም ዚምንጥሉ ተዃሉ ኽነሶምሲ፡ ክዳን ኣባጊዕተኸዲኖም እዮም ዚመጽኹም።

[**16**](https://www.betezion.com/bible-passage-adis?book=matt&chap=7&v=tig)ብፍሪኣም ከተለልይዎም ኢኹም። ካብ እሾዂዶ ወይኒ ይቕንጠብ፡ ካብ ተዀርባስ በለስ፧

[**17**](https://www.betezion.com/bible-passage-adis?book=matt&chap=7&v=tig)ከምኡኸስ እቲ ጽቡቕ ኦም ጽቡቕ ፍረ ይፈሪ፡ እቲ ኽፉእ ኦም ከኣ ክ

[**18**](https://www.betezion.com/bible-passage-adis?book=matt&chap=7&v=tig)ጽቡቕ ኦም ክፉእ ፍረ ኺፈሪ፡ ወይስ ክፉእ ኦም ጽቡቕ ፍረ ኺፈሪ ኣይኰነሉን እዩ።

[**19**](https://www.betezion.com/bible-passage-adis?book=matt&chap=7&v=tig)ጽቡቕ ፍረ ዘይፈሪ ዘበለ ዅሉ ኦም ይቑረጽ፡ ናብ ሓዊ ድማ ይድርበ።

[**20**](https://www.betezion.com/bible-passage-adis?book=matt&chap=7&v=tig)እምበርከ ብፍሪኦም ከተለልይዎም ኢኹም።

[**21**](https://www.betezion.com/bible-passage-adis?book=matt&chap=7&v=tig)ፍቓድ እቲ ኣብ ሰማይ ዘሎ ኣቦይ ዚገብር እምበር፡ ጐይታይ፡ ጐይታይ፡ ዚብለኒ ዅሉ፡መንግስተ ሰማይ ዚኣቱ ኣይኰነን።

[**22**](https://www.betezion.com/bible-passage-adis?book=matt&chap=7&v=tig)በታ መዓልቲ እቲኣ ብዙሓት፡ ጐይታይ፡ ጐይታይ፡ ብስምካ እተነቤናዶ ኣይኰናን፧ ኣጋንንትስብስምካዶ ኣየውጻእናን፧ ብስምካስ ብዙሕ ሓይሊዶ ኣይገበርናን፧ ኪብሉኒ እዮም።

[**23**](https://www.betezion.com/bible-passage-adis?book=matt&chap=7&v=tig)ሽዑ ኣነ፡ ኣቱም ገበርቲ ዓመጻ፡ ከቶ ኣይፈልጥኩኹምን፡ ካባይ ርሐቑ፡ ክብሎም እየ።

[**24**](https://www.betezion.com/bible-passage-adis?book=matt&chap=7&v=tig)ነዚ ነገረይ ሰሚዑ ዚገብሮ ዅሉ፡ ቤቱ ኣብ ከውሒ ዝሰርሔ ብልሂ ሰብኣይ ይመስል።

[**25**](https://www.betezion.com/bible-passage-adis?book=matt&chap=7&v=tig)ዝናም ዘነመ፡ ውሒዝ ወሐዘ፡ ንፋስውን ነፈሰ፡ ነታ ቤት ከኣ ደፍእዋ። ኣብ ከውሒ ተሰሪታእያ እሞ፡ ኣይወደቐትን።

[**26**](https://www.betezion.com/bible-passage-adis?book=matt&chap=7&v=tig)ነዚ ነገረይ ሰሚዑ ዘይገብሮ ዅሉ ኸኣ ቤቱ ኣብ ሑጻ ዝሰርሔ ዓሻ ሰብኣይ ይመስል።

[**27**](https://www.betezion.com/bible-passage-adis?book=matt&chap=7&v=tig)ዝናም ዘነመ፡ ውሒዝ ወሐዘ፡ ነፋስውን ነፈሰ፡ ነታ ቤት ደፍእዋ፡ ወደቐት፡ ኣዋዳድቓኣድማ ዓብዪ ዀነ።

[**28-29**](https://www.betezion.com/bible-passage-adis?book=matt&chap=7&v=tig)ኰነ ድማ፡ የሱስ ነዚ ነገርዚ ምስ ወድኤ፡ ከም ጸሓፍቶም ዘይኰነስ፡ ስልጣን ከምዘለዎ ይምህሮም ነበረ እሞ፡ እቶም ህዝቢ ብምህሮኡ ተገረሙ።

[**1**](https://www.betezion.com/bible-passage-adis?book=matt&chap=8&v=tig)ካብ ከረን ኪወርድ ከሎ፡ ብዙሕ ህዝቢ ሰዐቦ።

[**2**](https://www.betezion.com/bible-passage-adis?book=matt&chap=8&v=tig)እንሆ፡ ለምጻም መጺኡ፡ ጐይታይ፡ እንተ ትፈቱስ፡ ከተንጽሃኒ ትኽእል ኢኻ፡ እናበለሰገደሉ።

[**3**](https://www.betezion.com/bible-passage-adis?book=matt&chap=8&v=tig)ኢዱ ዘርጊሑ፡ ፈትየ አሎኹ ንጻህ፡ ኢሉ ተንከዮ። ብኡብኡ ኻብ ለምጹ ነጽሄ።

[**4**](https://www.betezion.com/bible-passage-adis?book=matt&chap=8&v=tig)የሱስ ድማ ንሓደ እኳ ኸይትነግር ተጠንቀቕ። ኪድ ደኣ፡ ርእስኻ ንኻህና ኣርኢ፡ ናኣታትቶም ንምስክር ድማ እቲ ሙሴ ዝኣዘዞ መባእ ኣቕርብ፡ በሎ።

[**5-6**](https://www.betezion.com/bible-passage-adis?book=matt&chap=8&v=tig)ናብ ቅፍርናሆም ምስ ኣተወ፡ ሓለቓ ሚእቲ ናብኡ መጺኡ፡ ጐይታይ ቈልዓይ መጽጕዑኣብ ገዛይ ወዲቑ፡ ብዙሕ ከኣ ይቕንዞ አሎ፡ እናበለ ለመኖ።

[**7**](https://www.betezion.com/bible-passage-adis?book=matt&chap=8&v=tig)የሱስ ድማ፡ እኔኹ፡ መጺኤ ኽሕውዮ እየ፡ በሎ።

[**8**](https://www.betezion.com/bible-passage-adis?book=matt&chap=8&v=tig)እቲ ሓለቓ ሚእቲ ኸምዚ ኢሉ መለሰሉ፡ ጐይታይ፡ ኣነ፡ ንስካ ናብ ቤተይ ክትኣቱ፡ ኣይበቕዕን፡ ኣየ እሞ፡ ሓንቲ ቓል ጥራይ ደኣ በል፡ ቈልዓይ ድማ ይሐዊ።

[**9**](https://www.betezion.com/bible-passage-adis?book=matt&chap=8&v=tig)ኣነ ኸኣ ኣብ ትሕቲ መላኺ ዝግዛእ፡ ብትሕተይውን ጭፍራ ዘሎኒ ሰብ እየ እሞ፡ ነዚ ኺድእብሎ፡ ይኸይድ፡ ንሓደ ኻልእ ከኣ ንዓ፡ ይመጽእ። ንባርያይውን እዚ ግበር፡ ይገብር ከኣ።

[**10**](https://www.betezion.com/bible-passage-adis?book=matt&chap=8&v=tig)የሱስ ሰሚዑ ኣስተንከረ፡ ነቶም ዚስዕብዎ ዘለዉ ድማ በሎም፡ ከምዚ ዝበለት ዓባይእምነትሲ ኣብ እስራኤል እኳ ኸም ዘይረኸብኩ፡ ብሓቂ እብለኩም አሎኹ።

[**11**](https://www.betezion.com/bible-passage-adis?book=matt&chap=8&v=tig)ካብ ምብራቕን ካብ ምዕራብን ብዙሓት ኪመጹ እዮም፡ ኣብ መንግስተ ሰማያት ከኣ ምስኣብርሃም ይስሃቅን ያእቆብን ኣብ መኣዲ ኪቕመጡ እዮም።

[**12**](https://www.betezion.com/bible-passage-adis?book=matt&chap=8&v=tig)ደቂ መንግስቲ ግና ናብ ናይ ወጻኢ ጸልማት ኪድርበዩ እዩም። ኣብኡ ብኽያትን ምሕርቃምኣስናንን ኪኸውን እዩ፡ እብለኩም አሎኹ።

[**13**](https://www.betezion.com/bible-passage-adis?book=matt&chap=8&v=tig)የሱስ ነቲ ሓለቓ ሚእቲ፡ ኪድ፡ ከም ዝኣመንካዮ ይኹነልካ፡ በሎ። እቲ ቘልዓ ከኣ በታሰዓት እቲኣ ሐወየ።

[**14**](https://www.betezion.com/bible-passage-adis?book=matt&chap=8&v=tig)የሱስ ናብ ቤት ጴጥሮስ ምስ ኣተወ፡ ንሓማት ጴጥሮስ ብዓሶ ተትሒዛ ደቂሳ ረኣያ።

[**15**](https://www.betezion.com/bible-passage-adis?book=matt&chap=8&v=tig)ኢዳ ተንከያ፡ ዓሶኣውን ሐደገታ። ተንሲኣ ኸኣ ኣገልገለቶ።

[**16-17**](https://www.betezion.com/bible-passage-adis?book=matt&chap=8&v=tig)ምሸት ምስ ኰነ፡ ኣጋንንቲ ዝሐደርዎም ብዙሓት ናብኡ ኣምጽኡ። እቲ ብነብዪኢሳይያስ፡ ንሱ ድኻምና ወሰደ፡ ሕማምናውን ጾረ፡ እተበሀለ ምእንቲ ኽፍጸም፡ ብቓሉመናፍስቲ ኣውጽኤ፡ ሕማም ንዘለዎም ኵሎም ድማ ኣሕወዮም።

[**18**](https://www.betezion.com/bible-passage-adis?book=matt&chap=8&v=tig)የሱስ ብዙሕ ህዝቢ ኸቢብዎ ምስ ረአየ፡ ንማዕዶ ኺሳገሩ ኣዘዘ።

[**19**](https://www.betezion.com/bible-passage-adis?book=matt&chap=8&v=tig)ሓደ ጸሐፊ መጺኡ፡ መምህር፡ ናብ እትኸዶ ዘበለ ዅሉ ኽስዕበካ፡ በሎ።

[**20**](https://www.betezion.com/bible-passage-adis?book=matt&chap=8&v=tig)የሱስ ድማ፡ ንወኻሩ ጕድጓድ ኣለወን ነዕዋፍ ሰማይ ድማ ዜጽልላሉ። ንወዲ ሰብ ግና ርእሱዜጸግዓሉ እኳ የብሉን፡ በሎ።

[**21**](https://www.betezion.com/bible-passage-adis?book=matt&chap=8&v=tig)ሓደ ኻልእ ካብ ደቀ መዛሙርቱ ኸኣ፡ ጐይታይ፡ ከይደ ነቦይ ክቐብሮ ፍቐደለይ፡ በሎ።

[**22**](https://www.betezion.com/bible-passage-adis?book=matt&chap=8&v=tig)የሱስ ግና፡ ስዐበኒ ደኣ፡ ንምዉታትሲ ምዉታቶም ይቕበርዎም ሕደጎም፡ በሎ።

[**23**](https://www.betezion.com/bible-passage-adis?book=matt&chap=8&v=tig)ናብ ጃልባ ምስ ኣተወ፡ ደቀ መዛሙርቱ ሰዐብዎ።

[**24**](https://www.betezion.com/bible-passage-adis?book=matt&chap=8&v=tig)እንሆ ኸኣ፡ ማዕበል ነታ ጃልባ ኽሳዕ ዜጐልብባ፡ ኣብቲ ባሕሪ ዓብዪ ምንዋጽ ኰነ። ንሱ ግና ደቂሱ ነበረ።

[**25**](https://www.betezion.com/bible-passage-adis?book=matt&chap=8&v=tig)ደቀ መዛሙርቱ ቐሪቦም፡ ጐይታይ፡ ጠፋእና፡ ኣድሕነና፡ እናበሉ ኣተንስእዎ።

[**26**](https://www.betezion.com/bible-passage-adis?book=matt&chap=8&v=tig)ንሱ ኸኣ፡ ኣቱም ጕዱላት እምነት፡ ከመይከ እትፈርሁ፧ በሎም። ሽዑ ተንሲኡ ንንፋስንባሕርን ገንሖም። ዓብዪ ህድኣት ከኣ ዀነ።

[**27**](https://www.betezion.com/bible-passage-adis?book=matt&chap=8&v=tig)እቶም ሰብ ከኣ፡ እዚ፡ ንፋስን ባሕርን ዚእዘዙሉስ፡ መን ኰን ይኸውን፧ ኢሎምኣስተንከሩ።

[**28**](https://www.betezion.com/bible-passage-adis?book=matt&chap=8&v=tig)ናብ ምድሪ ጌርጌሴኖን ምስ ተሳገሩ፡ ኣጋንንቲ ዝሓደርዎም ኽልተ ሰብ ካብ መቓብርወጺኦም ተጓነፍዎ። ንሳቶም፡ ሓደ እኳ በታ መገዲ እቲኣ ምሕላፍ ክሳዕ ዚስእን፡ ኣዝዮምክፉኣት ነበሩ።

[**29**](https://www.betezion.com/bible-passage-adis?book=matt&chap=8&v=tig)እንሆ ኸኣ፡ የሱስ ወዲ ኣምላኽ፡ ምሳኻ እሞ እንታይ አሎና፧ ቅድሚ ጊዜኡ ኽትሳቕየናዶናብዚ መጻእካ፧ እናበሉ ጨርሑ።

[**30**](https://www.betezion.com/bible-passage-adis?book=matt&chap=8&v=tig)ካባታቶም ርሕቕ ኢሉ ብርቱዕ መጓሰ ሓሰማታት ይበልዕ ነበረ።

[**31**](https://www.betezion.com/bible-passage-adis?book=matt&chap=8&v=tig)እቶም ኣጋንንቲ ድማ፡ እተውጻኣና እንተ ዄንካስ፡ ናብዚ መጓሰ ሓሰማታት ክንኣቱፍቐደልና፡ ኢሎም ለመንዎ።

[**32**](https://www.betezion.com/bible-passage-adis?book=matt&chap=8&v=tig)ንሱ ኸኣ፥ ኪዱ፡ በሎም። ወጺኦም ድማ ናብተን ሓሰማታት ኣተዉ። እንሆ ኸኣ፡ ብዘሎእቲ መጓሰ ኻብ ጸድፊ ነፊጹ ናብ ባሕሪ ኣተወ፡ ኣብቲ ማይ ከኣ ኵምም በለ።

[**33**](https://www.betezion.com/bible-passage-adis?book=matt&chap=8&v=tig)እቶም ጓሶት ሀዲሞም፡ ናብ ዓዲ ኣተዉ፡ በቲ ዝዀነ ዅሉን ብናይቶም ኣጋንንቲ ዝነበርዋምን ከኣ ኣውረዩ።

[**34**](https://www.betezion.com/bible-passage-adis?book=matt&chap=8&v=tig)እንሆ ድማ፡ ብዘላ እታ ዓዲ ንየሱስ ክትራኸቦ ወጸት። ምስ ረአይዎ ኸኣ፡ ካብ ወሰን ምድሮም ኬግልስ ለመንዎ።

[**1**](https://www.betezion.com/bible-passage-adis?book=matt&chap=9&v=tig)ናብ ጃልባ አትዩ ተሳገረ፡ ናብ ዓዱውን መጸ።

[**2**](https://www.betezion.com/bible-passage-adis?book=matt&chap=9&v=tig)እንሆ ኸኣ፡ መጻጕዕ ሰብኣይ ብዓራት ጾይሮም ናብኡ ኣምጽእዎ። የሱስ እምነቶም ርእዩ፡ነቲ መጻጕዕ፡ ወደየ ኣጆኻ፡ ሓጢኣትካ ተሐዲጉልካ፡ በሎ።

[**3**](https://www.betezion.com/bible-passage-adis?book=matt&chap=9&v=tig)እንሆ ኸኣ፡ ሓያሎ ኻብቶም ጸሓፍቲ ብልቦም፡ እዚ ይጻረፍ አሎ፡ በሉ።

[**4**](https://www.betezion.com/bible-passage-adis?book=matt&chap=9&v=tig)የሱስ ድማ ሓሳባቶም ፈሊጡ በለ፡ ንምንታይ ብልብኹም ክፉእ ትሐስቡ አሎኹም፧

[**5**](https://www.betezion.com/bible-passage-adis?book=matt&chap=9&v=tig)ኣየናይ ይቐልል፡ ሓጢኣትካ ተሐዲጉልካ ምባልዶ፡ ወይ ተንስእ እሞ ኪድ ምባል፧

[**6**](https://www.betezion.com/bible-passage-adis?book=matt&chap=9&v=tig)ንወዲ ሰብ ግና ሓጢኣት ኪሐድግ ኣብ ምድሪ ስልጣን ከም ዘለዎ ምእንቲ ኽትፈልጡ፡ ሽዑነቲ መጻጕዕ፡ ተንስእ እሞ ዓራትካ ኣልዒልካ ናብ ቤትካ ኺድ፡ በሎ።

[**7**](https://www.betezion.com/bible-passage-adis?book=matt&chap=9&v=tig)ተንሲኡ ናብ ቤቱ ኸደ።

[**8**](https://www.betezion.com/bible-passage-adis?book=matt&chap=9&v=tig)እቶም ህዝቢ እዚ ርእዮም ፈርሁ። ንኣምላኽ ድማ ከምዚ ዝበለ ስልጣን ንሰብ ብምሃቡኣመስገንዎ።

[**9**](https://www.betezion.com/bible-passage-adis?book=matt&chap=9&v=tig)የሱስ ካብኡ ምስ ሐለፈ፡ ማቴዎስ ዚብልዎ ሰብኣይ ኣብቲ በሪ ተጎ ተቐሚጡ ረአየ እሞ፡ስዐበኒ፡ በሎ። ተንሲኡ ኸኣ ሰዐቦ።

[**10**](https://www.betezion.com/bible-passage-adis?book=matt&chap=9&v=tig)ኰነ ኸኣ፡ ኣብ ቤቱ ኣብ መኣዲ ምስ ተቐመጠ፡ እንሆ፡ ብዙሓት ተገውትን ሓጥኣንን ምስየሱስን ምስ ደቀ መዛሙርቱን ተቐመጡ።

[**11**](https://www.betezion.com/bible-passage-adis?book=matt&chap=9&v=tig)ፈሪሳውያን ከኣ ርእዮም ንደቀ መዛሙርቱ፡ መምህርኩምሲ ስለምንታይ እዩ ምስ ተገውትንሓጥኣንን ዚበልዕ፧ በልዎም።

[**12**](https://www.betezion.com/bible-passage-adis?book=matt&chap=9&v=tig)የሱስ ግና ሰሚዑ፡ ንሓኪምሲ ሕሙማት እምበር፡ ጥዑያት ኣይደልይዎን።

[**13**](https://www.betezion.com/bible-passage-adis?book=matt&chap=9&v=tig)ኣነ ሓጥኣን እምበር፡ ጻድቃን ክጽውዕ ኣይመጻእኩን እሞ፡ ምሕረት እፈቱ፡ መስዋእቲኣይኰነን፡ ዚብል እንታይ ምዃኑ፡ ኪዱ ተምሀሩ፡ በሎም።

[**14**](https://www.betezion.com/bible-passage-adis?book=matt&chap=9&v=tig)ሽዑ ደቀ መዛሙርቲ ዮሃንስ፡ ስለምንታይ ንሕናን ፈሪሳውያንን ብዙሕ ንጸውም፡ ደቀ መዛሙርትኻ ግና ኣይጸሙን፧ ኢሎም ናብኡ መጹ።

[**15**](https://www.betezion.com/bible-passage-adis?book=matt&chap=9&v=tig)የሱስ ከኣ በሎም፡ ነዕሩኽ መርዓዊኸ፡ መርዓዊ ምሳታቶም ኽሳዕ ዘሎ፡ ከመይ ኢሎም ኪጕህዩ ይዀነሎም፧ መርዓዊ ኻባታቶም ዚውሰደላ መዓልቲ ግና ክትመጽእ እያ፡ ሽዑ ኸኣይጾሙ።

[**16**](https://www.betezion.com/bible-passage-adis?book=matt&chap=9&v=tig)ቍራጽ ሓድሽ ዓለባ ኣብ ብላይ ክዳን ዚልግብ የልቦን፡ እንተ ዘይኰነስ ነቲ ጥዑይ ይልክሞ፡ምቕዳዱ ኸኣ ዝገደደ ይኸውን።

[**17**](https://www.betezion.com/bible-passage-adis?book=matt&chap=9&v=tig)ንሓድሽ ወይኒ ኣብ ኣረገውቲ ኣሕርብቲ ኣየዕርቕዎን፡ እንተ ዘይኰነስ እቲ ኣሕርብቲይቕደድ፡ እቲ ወይኒውን ይፈስስ፡ ኣሕርብቲ ኸኣ ይበላሾ። ንሓድሽ ወይኒ ግና ኣብ ሓደስቲኣሕርብቲ የዕርቕዎ፡ ክልቲኦም ድማ ይእርነቡ።

[**18**](https://www.betezion.com/bible-passage-adis?book=matt&chap=9&v=tig)እዚ ኺብሎም ከሎ፡ እንሆ፡ መራሕ ቤት ጸሎት መጾ፡ ጓለይ ሕጂ ሕጂ ሞተት፡ ግናኸ ንዓኢድካ ኣንብረላ እሞ ክትሐዊ፡ እናበለ ሰገደሉ።

[**19**](https://www.betezion.com/bible-passage-adis?book=matt&chap=9&v=tig)የሱስ ድማ ተንሲኡ ምስ ደቀ መዛሙርቱ ሰዐቦ።

[**20-21**](https://www.betezion.com/bible-passage-adis?book=matt&chap=9&v=tig)እንሆ ኸኣ፡ ካብ ዓሰርተው ክልተ ዓመት ሒዙ ደም ዛሕዛሕ ዚብላ ሰበይቲ ብልባ፡ ዘፈር ክዳኑ ጥራይ እንተ ተንኬኹ፡ ክሐዊ እየ፡ ኢላ አላ እሞ፡ ብድሕሪኡ ቐሪባ ዘፈር ክዳኑተንከየት።

[**22**](https://www.betezion.com/bible-passage-adis?book=matt&chap=9&v=tig)የሱስ ግልጽ ኢሉ ረኣያ እሞ፡ ኣጆኺ ጓለይ፡ እምነትኪ ኣሕወየትኪ፡ በላ። እታ ሰበይቲኻብታ ሰዓት እቲኣ ሒዛ ሐወየት።

[**23**](https://www.betezion.com/bible-passage-adis?book=matt&chap=9&v=tig)የሱስ ናብ ገዛ መራሕ ቤት ጸሎት ምስ መጸ፡ ነፋሕቲ እምብልታን ዋይዋይ ዚብሉ ሰብንረአየ፡

[**24**](https://www.betezion.com/bible-passage-adis?book=matt&chap=9&v=tig)እዛ ጓል ደቂሳ አላ እምበር፡ ኣይሞተትን እሞ ኣግልሱ፡ በሎም። ንሳቶም ድማ ሰሐቕዎ።

[**25**](https://www.betezion.com/bible-passage-adis?book=matt&chap=9&v=tig)እቶም ሰብ ምስ ወጹ፡ አትዩ ኢዳ ሐዛ፡ እታ ጓል ከኣ ተንስኤት።

[**26**](https://www.betezion.com/bible-passage-adis?book=matt&chap=9&v=tig)ኣብ ኵላ እታ ሃገርውን ወሪኡ ወጸ።

[**27**](https://www.betezion.com/bible-passage-adis?book=matt&chap=9&v=tig)የሱስ ካብኡ ምስ ሐለፈ፡ ክልተ ዕዉራት ዓው ኢሎም፡ ወዲ ዳዊት፡ ምሐረና፡ እናበሉሰዐብዎ።

[**28**](https://www.betezion.com/bible-passage-adis?book=matt&chap=9&v=tig)ናብ ቤት ምስ ኣተወ፡ እቶም ዕዉራት ናብኡ መጹ። የሱስ ድማ፡ እዚ ምግባር ከምዚከኣለኒዶ ትኣምኑ ኢኹም፧ በሎም። ንሳቶም፡ እወ ጐይታይ፡ በልዎ።

[**29**](https://www.betezion.com/bible-passage-adis?book=matt&chap=9&v=tig)ሽዑ፡ ከም እምነትኩም ይኹነልኩም፡ ኢሉ ኣዒንቶም ተንከየ።

[**30**](https://www.betezion.com/bible-passage-adis?book=matt&chap=9&v=tig)ኣዒንቶምውን ተኸፍታ። የሱስ ድማ፡

[**31**](https://www.betezion.com/bible-passage-adis?book=matt&chap=9&v=tig)ንሳቶም ግና ወጺኦም ኣብ ኵላ እታ ሃገር ኣውረዩ።

[**32**](https://www.betezion.com/bible-passage-adis?book=matt&chap=9&v=tig)ንሳቶም ምስ ወጹ፡ እንሆ፡ ጋኔን ዝሐደሮ ዓባስ ሰብኣይ ናብኡ ኣምጽኡ።

[**33**](https://www.betezion.com/bible-passage-adis?book=matt&chap=9&v=tig)እቲ ጋኔን ምስ ወጸሉ፡ እቲ ዓባስ ተዛረበ። እቶም ህዝቢ ድማ፡ ከምዚ ዝበለስ ኣብእስራኤል ከቶ ኣይተራእየን፡ ኢሎም ተገረሙ።

[**34**](https://www.betezion.com/bible-passage-adis?book=matt&chap=9&v=tig)ፈሪሳውያን ግና፡ ነጋንንቲ ብሓለቓ ኣጋንንቲ የውጽኦም አሎ፡ በሉ።

[**35**](https://www.betezion.com/bible-passage-adis?book=matt&chap=9&v=tig)የሱስ ኣብ ኵሉ ኸተማታትን ኣብ ኵሉ ዓድታትን ኣብ ቤት ጸሎቶም እናመሃረ፡ ወንጌልመንግስቲውን እናሰበኸ፡ ኵሉ ሕማምን ድናሰን እናሕወየ ይዘውር ነበረ።

[**36**](https://www.betezion.com/bible-passage-adis?book=matt&chap=9&v=tig)ብዙሓት ህዝቢ ምስ ረአየ፡ ሓላዊ ኸም ዜብለን ኣባጊዕ፡ ግፉዓትን ፋሕ ዝበሉን ነበሩ እሞ፡ደንገጸሎም።

[**37**](https://www.betezion.com/bible-passage-adis?book=matt&chap=9&v=tig)ሽዑ ንደቀ መዛሙርቱ፡ እቲ እኽሊ ብዙሕ እዩ፡ ዓየይቲ ግና ሒደት እዮም።

[**38**](https://www.betezion.com/bible-passage-adis?book=matt&chap=9&v=tig)ስለዚ ነቲ ጐይታ እኽሊ ንእኽሉ ዓየይቲ ኺልእከሉ ለምንዎ፡ በሎም።

[**1**](https://www.betezion.com/bible-passage-adis?book=matt&chap=10&v=tig)ንዓሰርተው ክልተ ደቀ መዛሙርቱ ጸዊዑ፡ ንርኹሳት መናፍስቲ ኼውጽእዎምን ንብዘሎሕማምን ድናሰን ኬሕውዩን ስልጣን ሀቦም።

[**2**](https://www.betezion.com/bible-passage-adis?book=matt&chap=10&v=tig)ስማት እቶም ዓሰርተው ክልተ ሃዋርያት እዚ እዩ፡ ቀዳማይ እቲ ጴጥሮስ ተብሂሉ ዘሎስምኦን፡ እንድርያስ ከኣ ሓዉ። ያእቆብ ወዲ ዘብዴዎስ፡ ዮሃንስ ከኣ ሓዉ።

[**3**](https://www.betezion.com/bible-passage-adis?book=matt&chap=10&v=tig)ፊልጶስን በርተሎሜዎስን ቶማስን ማቴዎስ እቲ ተጋውን። ያእቆብ ወዲ እልፍዮስን እቲታዴዎስ ተብሂሉ ዘሎ ልብድዮስን፡

[**4**](https://www.betezion.com/bible-passage-adis?book=matt&chap=10&v=tig)ስምኦን ብዓል ቃናን እቲ ዘትሐዞ ይሁዳ ኣስቆሮታውን።

[**5-6**](https://www.betezion.com/bible-passage-adis?book=matt&chap=10&v=tig)የሱስ ነዞም ዓሰርተው ክልተ ለኣኾም፡ ከምዚ ኢሉውን ኣዘዞም፡ ናብተን ጥፉኣት ኣባጊዕቤት እስራኤል ደኣ ኺዱ እምበር፡ ብመገዲ ኣህዛብ ኣይትኺዱ፡ ናብ ከተማ ሳምራውያን ድማ ኣይትእተዉ።

[**7**](https://www.betezion.com/bible-passage-adis?book=matt&chap=10&v=tig)ኬድኩም ድማ፡ መንግስተ ሰማያት ቀሪባ አላ፡ ኢልኩም ስበኹ።

[**8**](https://www.betezion.com/bible-passage-adis?book=matt&chap=10&v=tig)ሕሙማት ኣሕውዩ፡ ምዉታት ኣተንስኡ፡ ለምጻማት ኣንጽሁ፡ ኣጋንንቲ ኣውጽኡ። ብኸምኡተቐበልኩም፡ ብኸምኡ ሀቡ።

[**9**](https://www.betezion.com/bible-passage-adis?book=matt&chap=10&v=tig)ወርቂ ኰነ፡ ብሩር ኰነ ኣስራዚ ቅናውትኹም ኣይትቛጽሩ።

[**10**](https://www.betezion.com/bible-passage-adis?book=matt&chap=10&v=tig)ንዓያዪ ምግቡ ይግብኦ እዩ እሞ፡ ስንቂ ንመገዲ፡ ወይስ ክልተ ኽዳን፡ ወይ ኣሳእን፡ ወይበትሪ ኣይትምሀዙ።

[**11**](https://www.betezion.com/bible-passage-adis?book=matt&chap=10&v=tig)ኣብ ዝዀነ ኸተማ ወይስ ዓዲ ኣቲኹም፡ ኣብኡ እቲ ብቑዕ መን ምዃኑ ሕተቱ። ክሳዕእትወጹውን ኣብኡ ተቐመጡ።

[**12**](https://www.betezion.com/bible-passage-adis?book=matt&chap=10&v=tig)ናብ ቤት ምስ ኣቶኹም፡ ሰላም በሉ።

[**13**](https://www.betezion.com/bible-passage-adis?book=matt&chap=10&v=tig)እታ ቤት ነዚ እትበቅዕ እንተ ዀይና ሰላምኩም ይሕደራ። ዘይትበቅዕ እንተ ዀነት ግና፡ ሰላምኩም ናባኻትኩም ይመለስ።

[**14**](https://www.betezion.com/bible-passage-adis?book=matt&chap=10&v=tig)እንተ ዘይተቐበሉኹም ድማ፡ ወይስ ቃልኩም እንተ ዘይሰምዑ፡ ካብታ ቤት እቲኣ ወይካብታ ኸተማ እቲኣ ወጺእኩም፡ ተጐጓ ኣእጋርኩም ንገፉ።

[**15**](https://www.betezion.com/bible-passage-adis?book=matt&chap=10&v=tig)ብመዓልቲ ፍርዲ ኻብ ነታ ኸተማ እቲኣስ ንምድሪ ሶዶምን ጎሞራን ከም ዚቐልል፡ ብሓቂእብለኩም አሎኹ።

[**16**](https://www.betezion.com/bible-passage-adis?book=matt&chap=10&v=tig)እንሆ፡ ከም ኣባጊዕ ናብ ማእከል ተዃሉ እሰደኩም አሎኹ። ደጊም ጠቢባን ከም ተመን፡ገርህታት ከኣ ከም ርግቢ ኹኑ።

[**17-18**](https://www.betezion.com/bible-passage-adis?book=matt&chap=10&v=tig)ናብ ዋዕላ ኺወስድኹም፡ ኣብ ቤት ጸሎቶም ድማ ኪገርፍኹም እዮም፡ ንኣታቶምንነህዛብን ንምስክር ኪኸውን፡ ምእንታይ ናብ መኳንንትን ናብ ነገስተታን ክትውሰዱ ኢኹም እሞ፡ ካብ ሰብ ተጠንቐቁ።

[**19**](https://www.betezion.com/bible-passage-adis?book=matt&chap=10&v=tig)ኣሕሊፎም ኪህቡኹም ከለዉ፡ እንታይ ከም እትዛረቡ፡ በታ ጊዜ እቲኣ ኺውሀበኩም እዩ እሞ፡ ከመይ ወይስ እንታይ ከም እትዛረቡ ኣይትጨነቑ።

[**20**](https://www.betezion.com/bible-passage-adis?book=matt&chap=10&v=tig)መንፈስ ኣቦኹም እዩ ኣባኻትኩም ዚዛረብ እምበር፡ ንስኻትኩም ኣይኰንኩምን እትዛረቡ።

[**21**](https://www.betezion.com/bible-passage-adis?book=matt&chap=10&v=tig)ሓው ንሓው፡ ኣቦ ኸኣ ንውሉድ ኣሕሊፉ ንሞት ኪህብ እዩ፡ ውሉድ ናብ ወለዶምኪትንስኡን ኪቐትልዎምን እዩም።

[**22**](https://www.betezion.com/bible-passage-adis?book=matt&chap=10&v=tig)ስለ ስመይ ከኣ ኵሉ ሰብ ኪጸልኣኩም እዩ። እቲ ኽሳዕ መወዳእታ ዚዕገስ፡ ንሱ ኺድሕንእዩ።

[**23**](https://www.betezion.com/bible-passage-adis?book=matt&chap=10&v=tig)ካብ ሓንቲ ኸተማ እንተ ሰጐጉኹም፡ ናብ ሓንቲ ኻልእ ህደሙ። ወዲ ሰብ ክሳዕ ዚመጽእ፡ከተማታት እስራኤል ከም ዘይትውድኡ፡ ብሓቂ እብለኩም አሎኹ።

[**24**](https://www.betezion.com/bible-passage-adis?book=matt&chap=10&v=tig)ተመሃሪ ኻብ መምህሩ፡ ጊልያውን ካብ ጐይታኡ ኣይበልጽን።

[**25**](https://www.betezion.com/bible-passage-adis?book=matt&chap=10&v=tig)ተመሃሪ ኸም መምህሩ፡ ጊልያውን ከም ጐይታኡ እንተ ዀነ፡ ይኣኽሎ። ንብዓል ቤትብኤል-ዜቡል ካብ በልዎ፡ ንስድራ ቤቱ ግዳ ኽንደይ ኣዝዩ ብዙሕ ዘይብልዎ።

[**26**](https://www.betezion.com/bible-passage-adis?book=matt&chap=10&v=tig)እምበኣርስኸ፡ ዘይቕላዕ ክዱን፡ ዘይፍለጥ ድማ ስዉር የልቦን እሞ፡ ኣይትፍርህዎም።

[**27**](https://www.betezion.com/bible-passage-adis?book=matt&chap=10&v=tig)ኣብ ጸልማት ዝነገርኩኹም ብብርሃን ተዛረብዎ፡ ኣብ እዝንኹም ዝሰማዕኩምዎ ኸኣ ኣብናሕሲ ዄንኩም ስበኽዎ።

[**28**](https://www.betezion.com/bible-passage-adis?book=matt&chap=10&v=tig)ነቲ ነፍስን ስጋን ኣብ ገሃነም ኬጥፍእ ዚከአሎ ደኣ ኣዚኹም ፍርህዎ እምበር፡ ነቶም ንስጋዚቐትሉ፡ ንነፍሲ ግና ምቕታላ ዘይከአሎም ኣይርፍርህዎም።

[**29**](https://www.betezion.com/bible-passage-adis?book=matt&chap=10&v=tig)ክልተ ዑፍዶ ብኣሳርዮን ይሽየጣ ኣይኰናን፧ ሓንቲ ኻባታተን ብዘይ ፍቓድ ኣቦኹም ኣብምድሪ ኣይትወድቕን።

[**30**](https://www.betezion.com/bible-passage-adis?book=matt&chap=10&v=tig)ጸጉሪ ርእስኹም ኵለን እኳ ቝጹራት እየን።

[**31**](https://www.betezion.com/bible-passage-adis?book=matt&chap=10&v=tig)እምበኣርሰ ንስኻትኩም ካብ ብዙሓት ኣዕዋፍ ትበልጹ ኢኹም እሞ፡ ኣይትፍርሁ።

[**32**](https://www.betezion.com/bible-passage-adis?book=matt&chap=10&v=tig)ስለዚ ኣብ ቅድሚ ሰብ ንተኣመነኒ ዅሉ፡ ኣነ ኸኣ ኣብ ቅድሚ እቲ ኣብ ሰማይ ዘሎ ኣቦይክእመኖ እየ።

[**33**](https://www.betezion.com/bible-passage-adis?book=matt&chap=10&v=tig)ኣብ ቅድሚ ሰብ ንዝኸሐደኒ ድማ፡ ኣነ ድማ ኣብ ቅድሚ እቲ ኣብ ሰማያት ዘሎ ኣቦይክኽሕዶ እየ።

[**34**](https://www.betezion.com/bible-passage-adis?book=matt&chap=10&v=tig)ናብ ምድሪ ዕርቂ ኸምጽእ ዝመጻእኩ ኣይምሰልኩም። ሰይፊ ደኣ እምበር፡ ዕርቂ ከምጽእኣይመጻእኩን።

[**35**](https://www.betezion.com/bible-passage-adis?book=matt&chap=10&v=tig)ወዲ ኻብ ኣቦኡ፡ ጓል ካብ ኣዲኣ፡ መርዓት ካብ ሓማታ ደኣ ኽፈሊ መጻእኩ እምበር፡

[**36**](https://www.betezion.com/bible-passage-adis?book=matt&chap=10&v=tig)ንሰብ እቶም ቤተ ሰቡ ጸላእቱ ኪዀኑ እዮም።

[**37**](https://www.betezion.com/bible-passage-adis?book=matt&chap=10&v=tig)እቲ ኻባይ ንቦኡን ነዲኡን ዜፍቅር ንኣይ ኣይበቅዕን እዩ። ካባይሲ ንወዱ ወይስ ንጓሉ ዜፍቅርድማ ንኣይ ኣይበቅዕን እዩ።

[**38**](https://www.betezion.com/bible-passage-adis?book=matt&chap=10&v=tig)መስቀሉ ኣልዒሉ ደድሕረይ ዘይስዕብ ንኣይ ኣይበቅዕን።

[**39**](https://www.betezion.com/bible-passage-adis?book=matt&chap=10&v=tig)እቲ ንህይወቱ ዚረኽባ ኼጥፍኣ እዩ፡ እቲ ንህይወቱ ምእንታይ ዜጥፍኣ ከኣ ኪረኽባ እዩ።

[**40**](https://www.betezion.com/bible-passage-adis?book=matt&chap=10&v=tig)ንኣኻትኩም ዚቕበል ንኣይ እዩ ዚቕበል፡ እቲ ንኣይ ዚቕበል ድማ ነቲ ዝለአኸኒ እዩዚቕበሎ።

[**41**](https://www.betezion.com/bible-passage-adis?book=matt&chap=10&v=tig)ንነብዪ ብስም ነብዪ ዚቕበል፡ ዓስቢ ነብዪ ይረክብ፡ ንጻድቕ ብስም ጻድቕ ዚቕበል ድማ ዓስቢ ጻድቕ ይረክብ።

[**42**](https://www.betezion.com/bible-passage-adis?book=matt&chap=10&v=tig)ካብዞም ናእሽቱ ንሓደ እኳ ብስም ወደ መዝሙር ጣሳ ዝሑል ማይ ጥራይ ዜስቲ፡ ዓስቡከቶ ኸም ዘይስእን፡ ብሓቂ እብለኩም አሎኹ።

[**1**](https://www.betezion.com/bible-passage-adis?book=matt&chap=11&v=tig)ኰነ ድማ፡ የሱስ ንዓሰርተው ክልተ ደቀ መዛሙርቱ ምእዛዞም ምስ ወድኤ፡ ኣብከተማታቶም ኪምህርን ኪሰብኽን ካብኡ ሐለፈ።

[**2**](https://www.betezion.com/bible-passage-adis?book=matt&chap=11&v=tig)ዮሃንስ ኣብ ቤት ማእሰርቲ ኸሎ፡ ወረ ግብሪ ክርስቶስ ሰሚዑ፡ ካብ ደቀ መዛሙርቱ ኽልተልኢኹ፡

[**3**](https://www.betezion.com/bible-passage-adis?book=matt&chap=11&v=tig)እቲ ዚመጽእስ ንስኻ ዲኻ ወይስ ካልእ ክንጽበ ኢና፧ በሎ።

[**4**](https://www.betezion.com/bible-passage-adis?book=matt&chap=11&v=tig)የሱስ መሊሱ በሎም፡ ኬድኩም እዚ እትሰምዕዎን እትርእይዎን ዘሎኹም ንዮሃንስ ንገርዎ፡

[**5**](https://www.betezion.com/bible-passage-adis?book=matt&chap=11&v=tig)ዕዉራት ይርእዩ፡ ሓንካሳት ይኸዱ፡ ለምጻማት ይነጽሁ፡ ጸማማት ይሰምዑ፡ ምዉታትይትንስኡ፡ ንድኻታት ድማ ወንጌል ይስበኽ አሎ።

[**6**](https://www.betezion.com/bible-passage-adis?book=matt&chap=11&v=tig)ብኣይ ዘይዕንቀፍ ከኣ ብጹእ እዩ።

[**7**](https://www.betezion.com/bible-passage-adis?book=matt&chap=11&v=tig)ንሳቶም ምስ ከዱ፡ የሱስ ነቶም እኩባት ህዝቢ ብዛዕባ ዮሃንስ ኪብሎም ጀመረ፡ እንታይክትርእዩ ናብ በረኻ ወጻእኩም፡ ብንፋስ ሰሰው ዚብል ሻምብቆዶ፧

[**8**](https://www.betezion.com/bible-passage-adis?book=matt&chap=11&v=tig)እንታይ ደኣ ኽትርእዩ ወጻእኩም፧ ብልስሉስ ክዳውንቲ ዘጌጸ ሰብዶ፧ ልስሉስ ክዳውንቲእተኸድኑስ፡ እንሆ፡ ኣብ ኣባይቲ ነገስታት አለዉ።

[**9**](https://www.betezion.com/bible-passage-adis?book=matt&chap=11&v=tig)ንምንታይ ደኣ ወጻእኩም፧ ነብዪ ኽትርእዩዶ፧ እወ፡ ካብ ነብዪ እኳ ዚበልጽ እዩ፡ እብለኩምአሎኹ።

[**10**](https://www.betezion.com/bible-passage-adis?book=matt&chap=11&v=tig)እቲ ብዛዕባኡ እተጻሕፈሉ ንሱ እዩ፡ እንሆ፡ ኣብ ቅድሜኻ፡ መገድኻ ዚጸርግ መልኣኸይቀቅድሜኻ እልእኽ አሎኹ።

[**11**](https://www.betezion.com/bible-passage-adis?book=matt&chap=11&v=tig)ብሓቂ እብለኩም አሎኹ፡ ካብ ኣንስቲ ኻብ እተወለደ ኻብ ዮሃንስ መጥምቕ ዚዐቢ ሓደ እኳ ኣይተንስኤን። ኣብ መንግስተ ሰማያት ግና እቲ ዚንእስ ካብኡ ይዐቢ።

[**12**](https://www.betezion.com/bible-passage-adis?book=matt&chap=11&v=tig)ካብ ዘመን ዮሃንስ መጥምቕ ክሳብ ሎሚ መንግስተ ሰማያት ብሓይሊ ትደፍእ አላ፡ ደፋእቲድማ ብሓይሊ ይዛረፍዋ አለዉ።

[**13**](https://www.betezion.com/bible-passage-adis?book=matt&chap=11&v=tig)ኵሎም ነብያትን ኦሪትን ክሳዕ ዮሃንስ ተነበዩ።

[**14**](https://www.betezion.com/bible-passage-adis?book=matt&chap=11&v=tig)ክትኣምኑ እንተ ደሌኹምሲ፡ እቲ ኺመጽእ ዘለዎ ኤልያስ ንሱ እዩ።

[**15**](https://www.betezion.com/bible-passage-adis?book=matt&chap=11&v=tig)እትሰምዕ እዝኒ ዘላቶ ይስማዕ።

[**16**](https://www.betezion.com/bible-passage-adis?book=matt&chap=11&v=tig)ነዚ ወለዶ እዚ እሞ ብምንታይ ክምስሎ እየ፧ ኣብ ዕዳጋ ተቐሚጦም ነዕሩኾም ዚጽውዑቘልዑ እዩ ዚመስል።

[**17**](https://www.betezion.com/bible-passage-adis?book=matt&chap=11&v=tig)እሞ ዚብልዎም፡ እምብልታ ነፋሕናልኩም፡ ኣይሳዕሳዕኩምን፡ ኣልቀስናልኩም፡ ኣይበኼኹምን።

[**18**](https://www.betezion.com/bible-passage-adis?book=matt&chap=11&v=tig)ዮሃንስ እማ መጸ፡ ኣይበልዕ ኣይሰቲ፡ ጋኔን አለዎ፡ ይብሉ።

[**19**](https://www.betezion.com/bible-passage-adis?book=matt&chap=11&v=tig)ወዲ ሰብ መጸ፡ ይበልዕ ይሰቲ፡ እንሆ በላዕን ሰታይ ወይንን ዓርኪ ተገውትን ሓጥኣንን፡ይብሉ። ጥበብ ብደቃ ጸደቐት።

[**20**](https://www.betezion.com/bible-passage-adis?book=matt&chap=11&v=tig)ድሕርዚ የሱስ ነተን ብዙሕ ሓይሊ ዝገበረን ከተማታት ስለ ዘይተነሰሐ ኺነቕፈን ጀመረ፡

[**21**](https://www.betezion.com/bible-passage-adis?book=matt&chap=11&v=tig)ወይለኺ ኰራዚን፡ ወይለኺ ቤተ-ሳይዳ፡ እዚ ኣባኻትክን እተገበረ ሓይሊ ኣብ ጢሮስን ኣብሲዶናን ተገይሩ እንተ ዚኸውንሲ፡ ቀደም ማቕ ተኸዲነን፡ ሓሙዅስቲ ተነጺፈን ምተነስሓነይረን።

[**22**](https://www.betezion.com/bible-passage-adis?book=matt&chap=11&v=tig)ብመዓልቲ ፍርዲ ግና ካባኻትክን ንጢሮስን ሲዶናን ከም ዚቐልል፡ እብለክን አሎኹ።

[**23**](https://www.betezion.com/bible-passage-adis?book=matt&chap=11&v=tig)ኣቲ ቅፍርናሆም፡ ክሳዕ ሰማይዶ ልዕል ክትብሊ ኢኺ፧ ክሳዕ ሲኦልከስ ከተንከራርዊ ኢኺ። እዚ ኣባኺ እተገበረ ግብርታት ሓይሊ ኣብ ሶዶም ተገይሩ እንተ ዚኸውንሲ፡ ክሳዕ ሎሚምጸንሔት ነይራ።

[**24**](https://www.betezion.com/bible-passage-adis?book=matt&chap=11&v=tig)ብመዓልቲ ፍርዲ ግና ካባኽስ ንምድሪ ሶዶም ከም ዚቐልል፡ እብለኩም አሎኹ።

[**25**](https://www.betezion.com/bible-passage-adis?book=matt&chap=11&v=tig)በታ ወርሓት እቲኣ የሱስ መለሰ በለውን፡ ዎ ኣቦይ ጐይታ ሰማይን ምድርን፡ እዚ ኻብብልህታትን ኣስተውዓልትን ስለ ዝሐባእካዮ፡ ንሕጻናት ግና ስለ ዝገለጽካዮ ኤመስግነካ አሎኹ።

[**26**](https://www.betezion.com/bible-passage-adis?book=matt&chap=11&v=tig)እወ፡ ኣቦይ፡ ኣብ ቅድሜኻ ኸምኡ ስምረትካ ዀይኑ።

[**27**](https://www.betezion.com/bible-passage-adis?book=matt&chap=11&v=tig)ካብ ኣቦይ ኵሉ ተዋሂቡኒ አሎ። ንወዲ ብጀካ ኣቦ ሓደ እኳ ዚፈልጦ የልቦን፡ ነቦ ኸኣ ብጀካ ወድን እቲ ወዲ ኺገልጸሉ ዚፈቱን ዚፈልጦ የልቦን።

[**28**](https://www.betezion.com/bible-passage-adis?book=matt&chap=11&v=tig)ኣቱም ኵልኹም እትጽዕሩን ጾር ዝኸበደኩምን፡ ኣነ ኸዕርፈኩም ናባይ ንዑ።

[**29-30**](https://www.betezion.com/bible-passage-adis?book=matt&chap=11&v=tig)ኣነ ለዋህ እየ፡ ልበይውን ትሑት፡ ኣርዑተይ ፈኵሽ፡ ጾረይውን ቀሊል እዩ እሞ፡ኣርዑተይ ጹሩ ኻባይውን ተምሀሩ፡ ንነፍስኹም ከኣ ዕረፍቲ ኽትረኽቡ ኢኹም።

[**1**](https://www.betezion.com/bible-passage-adis?book=matt&chap=12&v=tig)በታ ጊዜ እቲኣ የሱስ ብሰንበት ብማእከል ዝሩእ ግርሁ ሐለፈ። ደቀ መዛሙርቱ ድማ ጠመዩ፡ ሰዊት ኪምሕዉን ኪበልዑን ከኣ ጀመሩ።

[**2**](https://www.betezion.com/bible-passage-adis?book=matt&chap=12&v=tig)ፈሪሳውያን ድማ እዚ ርእዮም፡ እንሆ፡ ደቀ መዛሙርትኻ ብሰንበት ምግባሩ ዘይግባእ ይገብሩአለዉ፡ በልዎ።

[**3**](https://www.betezion.com/bible-passage-adis?book=matt&chap=12&v=tig)ንሱ ኸኣ በሎም፡ ዳዊት ዝገበሮ፡ ንሱን እቶም ምስኡ ዝነበሩን ምስ ጠመዩ፡

[**4**](https://www.betezion.com/bible-passage-adis?book=matt&chap=12&v=tig)ከመይ ኢሉ ናብ ቤት ኣምላኽ ከም ዝአተወ እሞ፡ ብጀካ ንኻህናት ጥራይ፡ ንእኡ ዀነ፡ ወይስ ነቶም ምስኡ ዝነበሩ፡ ምብላዑ ዘይግብኦም እንጌራ ምርኣይ ከም ዝበልዔስ፡ ኣየንበብኩምንዶ፧

[**5**](https://www.betezion.com/bible-passage-adis?book=matt&chap=12&v=tig)ካህናት ኣብ ቤተ መቕደስ ብመዓልቲ ሰንበትሲ ንሰንበት ከም ዚስዕርዋ፡ በደል ከኣ ከም ዘይኰኖምከ፡ ኣብ ኦሪትዶ ኣየንበብኩምን፧

[**6**](https://www.betezion.com/bible-passage-adis?book=matt&chap=12&v=tig)ኣነ ግና፡ ካብ ቤተ መቕደስ ዚዐቢ ኣብዚ ኸም ዘሎ፡ እብለኩም አሎኹ።

[**7**](https://www.betezion.com/bible-passage-adis?book=matt&chap=12&v=tig)ግናኸ፡ ምሕረት እፈቱ፡ መስዋእቲ ኣይኰነን፡ እንታይ ምዃኑ እንተ ትፈልጡስ፡ ኣብዞምበደል ዜብሎም ኣይምፈረድኩምን ኔርኩም።

[**8**](https://www.betezion.com/bible-passage-adis?book=matt&chap=12&v=tig)እምብኣርስኸ ወዲ ሰብ ጐይታ ሰንበት እዩ።

[**9**](https://www.betezion.com/bible-passage-adis?book=matt&chap=12&v=tig)ንሱ ኻብኡ ሐሊፉ፡ ናብ ቤት ጸሎቶም ኣተወ።

[**10**](https://www.betezion.com/bible-passage-adis?book=matt&chap=12&v=tig)እንሆ ኸኣ፡ ኢዱ ዝነቀጸት ሰብኣይ ኣብኡ ነበረ። ምእንቲ ኪኽስዎ ኸኣ፡ ብሰንበትምፍዋስዶ ግቡእ እዩ፧ ኢሎም ሐተትዎ።

[**11**](https://www.betezion.com/bible-passage-adis?book=matt&chap=12&v=tig)በሎም ከኣ፡ ካባኻትኩምከ ሓንቲ በጊዕ ዘላቶ እሞ ብሰንበት ኣብ ጕድጓድ እንተ ወደቐት፡ ዘይሕዛን ዘየውጽኣን እንታዋይ ሰብ አሎ፧

[**12**](https://www.betezion.com/bible-passage-adis?book=matt&chap=12&v=tig)ካብ በጊዕሲ ሰብዶ ግዳ ኣዝዩ ኣይበልጽን፧ እምበርሲ፡ ብሰንበት ጽቡቕ ምግባር ግቡእ እዩ።

[**13**](https://www.betezion.com/bible-passage-adis?book=matt&chap=12&v=tig)ሽዑ ነቲ ሰብኣይ ኸኣ ኢድካ ዘርግሕ፡ በሎ። ኢዱ ዘርግሔ፡ ብኡብኡ ኸኣ ሐወየት፡ከምታ ኻልኣይቲውን ኰነት።

[**14**](https://www.betezion.com/bible-passage-adis?book=matt&chap=12&v=tig)ፈሪሳውያን ግና ምስ ወጹ፡ ከመይ ገይሮም ከም ዜጥፍእዎ ተማኸሩ።

[**15**](https://www.betezion.com/bible-passage-adis?book=matt&chap=12&v=tig)የሱስ ድማ እዚ ፈሊጡ ኻብኡ ኣግለሰ። ብዙሓት ሰብ ድማ ሰዐብዎ፡ ንዅሎምውንኣሕወዮም።

[**16**](https://www.betezion.com/bible-passage-adis?book=matt&chap=12&v=tig)ከየግህድዎ ድማ ኣሕሚሙ ኣዘዞም።

[**17**](https://www.betezion.com/bible-passage-adis?book=matt&chap=12&v=tig)እቲ ብነብዪ ኢሳይያስ እተባህለ ኺፍጸም፡ ከምዚ ዚብል፡

[**18**](https://www.betezion.com/bible-passage-adis?book=matt&chap=12&v=tig)እንሆ፡ ዝሐሬኽዎ ጊልያይ፡ ነፍሰይ ዝሰመረቶ ፈታውየይ፡ ኣብኡ መንፈሰይ ክሕድር እየ፡ ንሱ ድማ ነህዛብ ፍትሒ ኼውጽአሎም እዩ።

[**19**](https://www.betezion.com/bible-passage-adis?book=matt&chap=12&v=tig)ኣይከራኸርን፡ ኣይጭድርን፡ ኣብ ኣደባባይውን ሓደ እኳ ድምጹ ኣይኪሰምዕን እዩ።

[**20**](https://www.betezion.com/bible-passage-adis?book=matt&chap=12&v=tig)ፍርዲ ናብ ዓወት ክሳዕ ዜብጽሕ፡ ጭፍላቕ ሻምብቆ ኣይሰብርን፡ ዚተክኽ ፈትሊ ጥዋፍውን ኣየጥፍእን እዩ።

[**21**](https://www.betezion.com/bible-passage-adis?book=matt&chap=12&v=tig)ኣህዛብ ከኣ ብስሙ ተስፋ ኺገብሩ እዮም።

[**22**](https://www.betezion.com/bible-passage-adis?book=matt&chap=12&v=tig)ድሕርዚ ኸኣ ጋኔን ዝሐደሮ ዕዉር ዓባስ ናብኡ ኣምጽኡ። ንሱ ድማ ነቲ ዕዉር ዓባስ ዚርእንዚዛረብን ገይሩ ኣሕወዮ።

[**23**](https://www.betezion.com/bible-passage-adis?book=matt&chap=12&v=tig)እቶም ህዝቢ ዅሎም ከኣ፡ እዝስ እቲ ወዲ ዳዊት ደዀን እዩ፧ ኢሎም ኣስተንከሩ።

[**24**](https://www.betezion.com/bible-passage-adis?book=matt&chap=12&v=tig)ፈሪሳውያን ምስ ሰምዑ ግና፡ እዚ ብዘይ ብብኤል-ዜቡል፡ እቲ ሓለቓ ኣጋንንቲ፡ ነጋንንቲኣየውጽኦምን፡ በሉ።

[**25**](https://www.betezion.com/bible-passage-adis?book=matt&chap=12&v=tig)የሱስ ሓሳባቶም ፈሊጡ በሎም፡ ንሓድሕዳ እተፈላለየት ኵላ መንግስቲ ትዖኑ፡ ንሓድሕዳ እተፋላለየት ኵላ ኸተማ ወይስ ቤት ድማ ኣይትነብርን እያ።

[**26**](https://www.betezion.com/bible-passage-adis?book=matt&chap=12&v=tig)ሰይጣን ንሰይጣን ካብ ዜውጽኦ፡ ንሓድሕዱ ተፋላለየ፡ እታ መንግስቱ ደኣኸ ከመይ ኢላትቐውም፧

[**27**](https://www.betezion.com/bible-passage-adis?book=matt&chap=12&v=tig)ኣነ ነጋንንቲ ብብኤል-ዜቡል ዘውጽኦም ካብ ኰንኩ፡ ደቅኹም ደኣ ብመን የውጽእዎምአለዉ፧ ስለዚ ንሳቶም ፈራዶኩም ኪዀኑ እዮም።

[**28**](https://www.betezion.com/bible-passage-adis?book=matt&chap=12&v=tig)ኣነ ነጋንንቲ ብመንፈስ ኣምላኽ ዘውጽኦም ካብ ኰንኩ ግና፡ እንሃ፡ መንግስቲ ኣምላኽ ናባኻትኩም መጸት።

[**29**](https://www.betezion.com/bible-passage-adis?book=matt&chap=12&v=tig)ወይስ ቅድም ነቲ ሓያል ከይኣሰረ፡ ናብ ቤት ሓያል አትዩ ኣቓሑኡ ኺብዝብዝ ዚኽእልመን አሎ፧ ድሕርዚ እዩ ቤቱ ዚብዝብዝ።

[**30**](https://www.betezion.com/bible-passage-adis?book=matt&chap=12&v=tig)ምሳይ ዘይኰነ መቓናቕንተይ እዩ፡ እቲ ምሳይ ኰይኑ ዘይእክብ ከኣ ይዘሩ።

[**31**](https://www.betezion.com/bible-passage-adis?book=matt&chap=12&v=tig)ስለዚ ንሰብ ኵሉ ሓጢኣትን ጸርፍን ዘበለ ይሕደገሉ እዩ፡ ነቲ ንመንፈስ ዝጸረፈ ግና ኣይሕደገሉን።

[**32**](https://www.betezion.com/bible-passage-adis?book=matt&chap=12&v=tig)ነቲ ኣብ ወዲ ሰብ ገለ ዘረባ ዝበለ ይሕደገሉ እዩ፡ ነቲ ኣብ መንፈስ ቅዱስ ገለ ዘረባ ዝበለ ግና፡ ኣብዛ ዓለም እዚኣ ዀነ፡ ኣብታ እትመጽእ ኰነ፡ ኣይሕደገሉን እዩ፡ እብለኩም አሎኹ።

[**33**](https://www.betezion.com/bible-passage-adis?book=matt&chap=12&v=tig)ኦም ካብ ፍሪኡ ይፍለጥ እዩ እሞ፡ ነቲ ኦም ጽቡቕ ግበርዎ፡ ፍሪኡ ድማ ጽቡቕ፡ ወይስነቲ ኦም ክፉእ ግበርዎ፡ ፍሪኡ ድማ ክፉእ።

[**34**](https://www.betezion.com/bible-passage-adis?book=matt&chap=12&v=tig)ኣቱም ውሉድ ኣትማን፡ ኣፍ ካብ ምልኣት ልቢ ይዛረብ እዩ እሞ፡ ክፉኣት ክነስኹምከ፡ ከመይ ጌርኩም ጽቡቕ ምዝራብ ክትክእሉ፧

[**35**](https://www.betezion.com/bible-passage-adis?book=matt&chap=12&v=tig)እቲ ሕያዋይ ሰብ ካብቲ ጽቡቕ መዝገብ ልቡ ጽቡቕ የውጽእ። ክፉእ ሰብ ከኣ ካብቲ ኽፉእመዝገብ ልቡ ኽፉእ እዩ ዜውጽእ።

[**36-37**](https://www.betezion.com/bible-passage-adis?book=matt&chap=12&v=tig)ኣነ ግና፡ ብዘረባኻ ኢኻ እትጸድቕ፡ ብዘረባኻውን ኢኻ እትዅነን እሞ፡ ሰብ ዚዛረብዎዘበለ ዘይጠቅም ኵሉ ቓል ብመዓልቲ ፍርዲ ጸብጻብ ኪህቡሉ እዮም፡ እብለኩም አሎኹ።

[**38**](https://www.betezion.com/bible-passage-adis?book=matt&chap=12&v=tig)ሽዑ ሓይሎ ኻብ ጻሓፍትን ፈሪሳውያንን፡ መምህር፡ ካባኻ ትእምርቲ ኽንርኢ ንደሊ አሎናኢሎም መለሱ።

[**39**](https://www.betezion.com/bible-passage-adis?book=matt&chap=12&v=tig)ንሱ ግና መሊሱ በሎም፡ ክፉእን ዘማውን ወለዶ ትእምርቲ ይደሊ። ብዘይ ትእምርቲ ነብዪዮናስ ድማ ካልእ ትእምርቲ ኣይወሀቦን።

[**40**](https://www.betezion.com/bible-passage-adis?book=matt&chap=12&v=tig)ዮናስ ኣብ ከብዲ ዓብዪ ዓሳ ሰለስተ መዓልትን ሰለስተ ለይትን ከም ዝገበረ፡ ከምኡ ኸኣወዲ ሰብ ኣብ ውሽጢ ምድሪ ሰለስተ መዓልትን ሰለስተ ለይትን ኪገብር እዩ።

[**41**](https://www.betezion.com/bible-passage-adis?book=matt&chap=12&v=tig)ሰብ ነነዌ ብስብከት ዮናስ ተነሲሖም እዮም እሞ፡ ብመዓልቲ ፍርዲ ምስ እዚ ወለዶ እዚኺትንስኡን ኪዅንንዎን እዮም። እንሆ፡ ካብ ዮናስ ዚዐቢ ኣብዚ አሎ።

[**42**](https://www.betezion.com/bible-passage-adis?book=matt&chap=12&v=tig)ንግስቲ ኣዜብ፡ ጥበብ ሰሎሞን ክትሰምዕ፡ ካብ ወሰን ምድሪ መጺኣ ነበረት እሞ፡ ብመዓልቲ ፍርዲ ምስ እዚ ወለዶ እዚ ኽትትንስእን ክትኵንኖን እያ። እንሆ፡ ካብ ሰሎሞንዚዐቢ ኣብዚ አሎ።

[**43**](https://www.betezion.com/bible-passage-adis?book=matt&chap=12&v=tig)ርኹስ መንፈስ ካብ ሰብ ምስ ወጸ፡ ዕረፍቲ ደልዩ፡ ኣብ ኣጻምእ ቦታ ይዀልል ኣይረክብን ድማ።

[**44**](https://www.betezion.com/bible-passage-adis?book=matt&chap=12&v=tig)ሽዑ፡ ናብታ ዝወጻእኩላ ቤተይ ደኣ ኽምለስ፡ ይብል። ምስ መጸ፡ ጥራያ፡ ተዀስቲራ፡ተሰሊማ ይረኽባ።

[**45**](https://www.betezion.com/bible-passage-adis?book=matt&chap=12&v=tig)ድሕርቲ ይኸይድ፡ ካብኡ ዚገዱ ሾብዓተ ኻልኦት መናፍስቲ ሒዙ ይመጽእ፡ ኣትዮም ከኣኣብኣ ይነብሩ። ነቲ ሰብ እቲ ኻብ መጀመርታኡ እቲ መወዳእታኡ ዝገደደ ይዀኖ። ነዚ ኽፉእወለዶ እዚ ድማ ከምኡ ኪዀኖ እዩ።

[**46**](https://www.betezion.com/bible-passage-adis?book=matt&chap=12&v=tig)ገና ነቶም ህዝቢ ኺነግሮም ከሎ፡ እንሆ ኣዲኡን ኣሕዋቱን ኪዛረብዎ ደልዮም ኣብ ወጻኢደው በሉ።

[**47**](https://www.betezion.com/bible-passage-adis?book=matt&chap=12&v=tig)ሓደ ኸኣ፡ እንሆ፡ ኣዴኻን ኣሕዋትካን ኪዛረቡኻ ደልዮም፡ ኣብ ወጻኢ ደው ኢሎም አለዉ፡ በሎ።

[**48**](https://www.betezion.com/bible-passage-adis?book=matt&chap=12&v=tig)ንሱ ግና ነቲ ዝነገሮ፡ ኣደይ መን እያ፧ ኣሕዋተይሲ እንመን እዮም፧ ኢሉ መለሰሉ።

[**49-50**](https://www.betezion.com/bible-passage-adis?book=matt&chap=12&v=tig)ፍቓድ እቲ ኣብ ሰማያት ዘሎ ኣቦይ ዚገብር ዘበለ ዅሉ፡ ንሱ ሓወይን ሓብተይን ኣደይንእዩ፡ ኢሉ ኢዱ ናብ ደቀ መዛሙርቱ ዘርጊሑ፡ ኣደይን ኣሕዋተይንሲ እነዉ፡ በለ።

[**1**](https://www.betezion.com/bible-passage-adis?book=matt&chap=13&v=tig)በታ መዓልቲ እቲኣ የሱስ ካብ ቤት ወጺኡ፡ ኣብ ገምገም ባሕሪ ተቐመጠ።

[**2**](https://www.betezion.com/bible-passage-adis?book=matt&chap=13&v=tig)ብዙሕ ህዝቢ ናብኡ ተአከበ፡ ናብ ጃልባ ኣትይ ኽሳዕ ዚቕመጥ ከኣ፡ ኵሉ እቲ ህዝቢ ኣብገምገም ባሕሪ ደው ኢሉ ነበረ።

[**3**](https://www.betezion.com/bible-passage-adis?book=matt&chap=13&v=tig)ብምስላታት ድማ ብዙሕ ነገሮም፡ ከምዚ እናበለ፡ እንሆ፡ ዘራኢ ኺዘርእ ወፈረ።

[**4**](https://www.betezion.com/bible-passage-adis?book=matt&chap=13&v=tig)ኪዘርእ ከሎ፡ ገሊኡ ኣብ ጥቓ መገዲ ወደቐ፡ ኣዕዋፍ መጺኤን ድማ በልዓኦ።

[**5**](https://www.betezion.com/bible-passage-adis?book=matt&chap=13&v=tig)ገሊኡ ኸኣ ብዙሕ ሓመድ ኣብ ዜብሉ ኸውሒ ወደቐ፡ ዓሚቝ ሓመድ ስለ ዜብሉ ድማ፡ቀልጢፉ በቘለ።

[**6**](https://www.betezion.com/bible-passage-adis?book=matt&chap=13&v=tig)ጸሓይ ምስ በረቐት፡ ሀጐጐ፡ ሱር ስለ ዜብሉ ድማ ነቐጸ።

[**7**](https://www.betezion.com/bible-passage-adis?book=matt&chap=13&v=tig)ገሊኡ ኣብ እሾኽ ወደቐ። እቲ እሾዂ ድማ ዐበየ ሐነቖውን።

[**8**](https://www.betezion.com/bible-passage-adis?book=matt&chap=13&v=tig)ገሊኡ ኣብ ጽቡቕ ምድሪ ወደቐ፡ ገሊኡ ሚእቲ፡ ገሊኡ ስሳ፡ ገሊኡ ድማ ሰላሳ ፈረየ።

[**9**](https://www.betezion.com/bible-passage-adis?book=matt&chap=13&v=tig)እትሰምዕ እዝኒ ዘላቶ ይስማዕ።

[**10**](https://www.betezion.com/bible-passage-adis?book=matt&chap=13&v=tig)እቶም ደቀ መዛሙርቱ ድማ ናብኡ ቐሪቦም፡ ስለምንታይ ኢኻ ብምስላ እትዛረብ ዘሎኻ፧በልዎ።

[**11**](https://www.betezion.com/bible-passage-adis?book=matt&chap=13&v=tig)መሊሱ በሎም፡ ምፍላጥ ምስጢር መንግስተ ሰማያት ንኣኽእትኩም ተውሂቡ አሎ፡ ንኣታቶም ግና ኣይተዋህቦምን።

[**12**](https://www.betezion.com/bible-passage-adis?book=matt&chap=13&v=tig)ንዘለዎ ይውሀቦ እዩ እሞ፡ ኣዝዩውን ይውስኾ እዩ፡ ነቲ ዜብሉ ግና እታ ዘላቶ እኳይግድፍዎ እዮም።

[**13**](https://www.betezion.com/bible-passage-adis?book=matt&chap=13&v=tig)እናረአዩስ ኣይርእዩን፡ እናሰምዑውን ኣይሰምዑን፡ ኣይሰተውዕሉን እዮም እሞ ስለዚ ብምስላእዛረቦም አሎኹ።

[**14-15**](https://www.betezion.com/bible-passage-adis?book=matt&chap=13&v=tig)ትንቢት ኢሳይያስ ኣባታቶም ይፍጸም፡ ከምዚ ዚብል፡ በእዛኖም ከይሰምዑ፡ በዒንቶምከይርእዩ፡ ኣእዛኖም ኣጽመሙ፡ ኣዒንቶም ዐመቱ፡ ብልቦም ከየስተውዕሉ፡ ከይምለሱ፡ ኣነውን ከየሕውዮምሲ፡ ልቢ እዚ ህዝብዚ ረጕድ እዩ እሞ፡ ምስማዕሲ ትሰምዑ፡ ከቶ ኣይተስተውዕሉን፡ ምርኣይውን ትርእዩ፡ ከቶ ኣይትጥምቱን ኢኹም።

[**16-17**](https://www.betezion.com/bible-passage-adis?book=matt&chap=13&v=tig)ብዙሓት ነብያት ጻድቃንን ነዚ ንስኻትኩም እትርእይዎ ዘሎኹም ኪርእዩ ኸም እተመነዩእሞ ኸም ዘይረኣዩ፡ ነዚ ንስኻትኩም እትሰምዕዎ ዘሎኹም ኪሰምዑውን ከም እተመነዩ እሞ ከም ዘይሰምዑ፡ ብሓቂ እብለኩም አሎኹ። ኣዒንትኹም ግና ዚርእያ፡ ኣእዛንኩምውን ዚሰምዓእየን እሞ፡ ብጹኣት እየን።

[**18**](https://www.betezion.com/bible-passage-adis?book=matt&chap=13&v=tig)እምበኣርሲ ንስኻትኩም ምስላ ዘራኢ ስምዑ።

[**19**](https://www.betezion.com/bible-passage-adis?book=matt&chap=13&v=tig)ቃል መንግስቲ ሰሚዑስ ዘየስተውዕሎ ዅሉ፡ እቲ ኽፉእ ይመጽእ እሞ ነቲ ኣብ ልቡእተዘርኤ ይምንጥሎ፡ እቲ ኣብ ከውሒ እተዘርኤ እዚ እዩ።

[**20**](https://www.betezion.com/bible-passage-adis?book=matt&chap=13&v=tig)እቲ ኣብ ከውሒ እተዘርኤ ኸኣ ነዚ ቓል ሰሚዑ ብኡብኡ ብሓጐስ ዚቕበሎ እዩ።

[**21**](https://www.betezion.com/bible-passage-adis?book=matt&chap=13&v=tig)ንሽዑ ጥራይ እዩ እምበር፡ ሱር ግና የብሉን። ስለቲ ቓል መከራ ወይ ስደት ምስ ኰነ፡ብኡብኡ ይዕንቀፍ።

[**22**](https://www.betezion.com/bible-passage-adis?book=matt&chap=13&v=tig)እቲ ኣብ እሾኽ እተዘርኤ ኸኣ ነዚ ቓል ዚሰምዖ እዩ፡ ጓሂ እዛ ዓለም እዚኣን ምዕሻውሃብትን ግና ነቲ ቓል ይሐንቆ፡ ከይፈረየውን ይተርፍ።

[**23**](https://www.betezion.com/bible-passage-adis?book=matt&chap=13&v=tig)እቲ ኣብ ጽቡቕ ምድሪ እተዘርኤ ኸኣ ነዚ ቓል ሰሚዑስ ዜስተውዕሎ እዩ፡ ንሱ ፍረ ይፈሪ፡ ገሊኡ ሚእቲ፡ ገሊኡ ስሳ፡ ገሊኡ ሰላሳ ይእቶ።

[**24**](https://www.betezion.com/bible-passage-adis?book=matt&chap=13&v=tig)ካልእ ምስላ ድማ ከምዚ ኢሉ መለሰሎም፡ መንግስተ ሰማያት ኣብ ግራቱ ጽቡቕ ዘርኢዝዘርኤ ሰብ እያ እትመስል።

[**25**](https://www.betezion.com/bible-passage-adis?book=matt&chap=13&v=tig)እቶም ሰብ ደቂሶም ከለዉ፡ ጸላኢ መጸ፡ ኣብቲ ማእከል ስርናይ ድማ ክርዳድ ዘሪኡ ኸደ።

[**26**](https://www.betezion.com/bible-passage-adis?book=matt&chap=13&v=tig)ቈጽሉ ምስ ፈርዔን ፍረ ምስ ፈረየንድማ፡ ሽዑ እቲ ኽርዳድ ተራእየ።

[**27**](https://www.betezion.com/bible-passage-adis?book=matt&chap=13&v=tig)ነቲ ብዓል ቤት ግዙኣቱ መጺኦም፡ ጐይታይ፡ ኣብ ግራትካስ ጽቡቕ ዘርኢዶ ዘሪእካኣይነበርካን፧ እዚ ኽርዳድ ደኣ ኻበይ መጸ፧ በልዎ።

[**28**](https://www.betezion.com/bible-passage-adis?book=matt&chap=13&v=tig)ንሱ ኸኣ ነዝስ ጸላኢ እዩ ዝገበሮ፡ በሎም። እቶም ግዙኣቱ ድማ፡ ኬድና ኽንኣርዮዶ ትፈቱኢኻ፧ በልዎ።

[**29**](https://www.betezion.com/bible-passage-adis?book=matt&chap=13&v=tig)ንሱ በሎም፡ ኣይፋልኩምን፡ ክርዳድ ክትኣርዩ ኸሎኹምሲ፡ ምስኡ ስርናይ ከይትምሕዉ።

[**30**](https://www.betezion.com/bible-passage-adis?book=matt&chap=13&v=tig)ክሳዕ ቀውዒ ብሓደ ይዕበዩ ሕደግዎም። ብጊዜ ቐውዒ ኸኣ ንዓጻዶ፡ ቅድም ነት ኽርዳድ፡እረይዎ፡ ኪነድድ ድማ በብንዳእቲ እሰርዎ፡ ነቲ ስርናይ ግና ኣብ ቆፎይ ኣክብዎ፡ ክብሎምእየ።

[**31**](https://www.betezion.com/bible-passage-adis?book=matt&chap=13&v=tig)ካልእ ምስላ ከምዚ ኢሉ መሰለሎም፡ መንግስተ ሰማያት፡ ሰብ ወሲዱ ግራቱ ዝዘርኣ ፍረ ኣድሪ እያ እትመስል።

[**32**](https://www.betezion.com/bible-passage-adis?book=matt&chap=13&v=tig)ንሳ ኸኣ ካብ ኵሉ ኻልእ ኣዝርእቲ ትንእስ፡ ምስ በቘሎት ግና፡ ኣዕዋፍ ሰማይ መጺኤንኣብ ጨንፈራ ኽሳዕ ዚዐርፉ፡ ካብ ኵሉ ተኽሊ ኣሕምልቲ እትዐቢ ኦም ትኸውን።

[**33**](https://www.betezion.com/bible-passage-adis?book=matt&chap=13&v=tig)ካልእ ምስላውን ነገሮም፡ መንግስተ ሰማያት፡ ሰበይቲ ወሲዳ፡ ኵሉ ኽሳዕ ዚበኵዕ፡ ኣብሰለስተ ሳቶን ሓርጭ ዝለወሰቶ ማይ ብሑቝ ትመስል።

[**34-35**](https://www.betezion.com/bible-passage-adis?book=matt&chap=13&v=tig)የሱስ ነቶም እኩባት ህዝቢ እቲ ብነብዪ፡ ኣፈይ ብምስላ እኸፍት፡ እቲ ኻብ ምስራት ዓለም ተሐቢኡ ዝነብረ እነግር፡ ተብሂሉ ዘሎ ምእንቲ ኸፍጸም ኢሉ፡ እዚ ዅሉ ብምስላተዛረቦም እምበር፡ ብዘይ ምስላስ ኣይተዛረቦምን።

[**36**](https://www.betezion.com/bible-passage-adis?book=matt&chap=13&v=tig)ሽዑ ነቲ ኣኼባ ሐዲጉ፡ ናብ ቤት ኣተወ። ደቀ መዛሙርቱ ኸኣ ቀሪቦም፡ ምስላ ኽርዳድናይታ ግራት ተርጕመልና፡ በልዎ።

[**37**](https://www.betezion.com/bible-passage-adis?book=matt&chap=13&v=tig)መሊሱ በሎም፡ እቲ ጽቡቕ ዘርኢ ዚዘርእ፡ ወዲ ሰብ እዩ።

[**38**](https://www.betezion.com/bible-passage-adis?book=matt&chap=13&v=tig)እታ ግራት ከኣ ዓለም እያ፡ እቲ ጽቡቕ ዘርኢ ድማ ደቂ መንግስቲ እዮም፡ እቲ ኽርዳድግና ደቂ እቲ ኽፉእ እዮም።

[**39**](https://www.betezion.com/bible-passage-adis?book=matt&chap=13&v=tig)እቲ ዝዘርኦም ጸላኢ ኸኣ ድያብሎስ እዩ፡ እቲ ቐውዒ ድማ መወዳእታ ዓለም እዩ፡ እቶምዓጻዶ ኸኣ መላእኽቲ እዮም።

[**40**](https://www.betezion.com/bible-passage-adis?book=matt&chap=13&v=tig)ክርዳድ ተኣኪቡ ብሓዊ ኸም ዚነድድ፡ ብመወዳእታ ዓለም ከኣ ከምኡ ኪኸውን እዩ።

[**41**](https://www.betezion.com/bible-passage-adis?book=matt&chap=13&v=tig)ወዲ ሰብ መላእኽቱ ኺልእኽ እዩ፡ ንሳቶም ከኣ መዓንቀፍትን ዓመጽትን ንዘበሉ ዅሎምካብ መንግስቱ ኺእክብዎም፡

[**42**](https://www.betezion.com/bible-passage-adis?book=matt&chap=13&v=tig)ኣብ እቶን ሓዊ ኸኣ ኪድርብይዎም እዮም። ኣብኡ ብኽያትን ምሕርቃም ኣስናንን ኪኸውንእዩ።

[**43**](https://www.betezion.com/bible-passage-adis?book=matt&chap=13&v=tig)ሽዑ ጻድቃን ኣብታ መንግስቲ ኣቦኦም ከም ጸሓይ ኪበርሁ እዮም። እትሰምዕ እዝኒ ዘላቶይስማዕ።

[**44**](https://www.betezion.com/bible-passage-adis?book=matt&chap=13&v=tig)ድማ መንግስተ ሰማያት ኣብ ግራት እተሐብኤ እሞ ሰብ ረኺቡ ዝሐብኦ መዝገብ ትመስል።ብታሕጓስ ከይዱስ፡ ዘለዎ ዅሉ ሸይጡ ነታ ግራት እቲኣ ዐደጋ።

[**45**](https://www.betezion.com/bible-passage-adis?book=matt&chap=13&v=tig)ድማ መንግስተ ሰማያት ጽብቕቲ ዕንቍ ዚደሊ ነጋዳይ ትመስል።

[**46**](https://www.betezion.com/bible-passage-adis?book=matt&chap=13&v=tig)ሓንቲ ኽብርቲ ዕንቍ ምስ ረኸበ፡ ከይዱ ዘለዎ ዅሉ ሸጠ እሞ ዐደጋ።

[**47**](https://www.betezion.com/bible-passage-adis?book=matt&chap=13&v=tig)ድማ መንግስተ ሰማያት ኣብ ባሕሪ እተደርበየት እሞ ካብ ኵሉ ዓሳ ዝኣከበት መርበብትመስል።

[**48**](https://www.betezion.com/bible-passage-adis?book=matt&chap=13&v=tig)ምስ መልኤት፡ ናብ ደንደስ ኣውጽእዋ። ተቐሚጦም ድማ፡ ጸጽቡቑ ኣብ ኣቓሑኦም ኣከቡ፡ ነቲ ኸኽፉኡ ግና ንወጻኢ ደርበይዎ።

[**49**](https://www.betezion.com/bible-passage-adis?book=matt&chap=13&v=tig)ብመወዳእታ ዓለም ከኣ ከምኡ ኪኸውን እዩ፡ መላእኸቲ መጺኦም ነቶም ክፉኣት ካብማእከል ጻድቃን ኪፈልይዎም፡

[**50**](https://www.betezion.com/bible-passage-adis?book=matt&chap=13&v=tig)ናብ እቶን ሓዊ ድማ ኪድርብይዎም እዮም። ኣብኡ ብኽያትን ምሕርቃም ኣስናንን ኪኸውንእዩ።

[**51**](https://www.betezion.com/bible-passage-adis?book=matt&chap=13&v=tig)ነዚ ዅሉስ ኣስተውዒልኩምዎዶ አሎኹም፧ ንሳቶም ድማ፡ እወ በልዎ፡

[**52**](https://www.betezion.com/bible-passage-adis?book=matt&chap=13&v=tig)ንሱ ኸኣ፡ ስለዚ ንመንግስተ ሰማያት ኢሉ እተማህረ ዅሉ ጸሓፊ ኻብ መዝገብ ሓድሽንብሉይን ዜውጽእ ብዓል ቤት ይመስል፡ በሎም።

[**53**](https://www.betezion.com/bible-passage-adis?book=matt&chap=13&v=tig)ኰነ ድማ፡ የሱስ እዘን ምስላታት እዚኤን ምስ ወድኤ፡ ካብኣ ነቐለ።

[**54-56**](https://www.betezion.com/bible-passage-adis?book=matt&chap=13&v=tig)ናብ ዓዱ መጺኡ ኸኣ፡ እዚ ጥበብዚ፡ እዚ ሓይሊ እዚኸ ኻበይ ረኸቦ፡ እዝስ ወዲእቲ ጸራቢ ደይኰነን፡ ኣዲኡስ ማርያም እትበሀል ደይኰነትን፧ ኣሕዋቱስ ያእቆብ፡ ዮሴፍ፡ስምኦን፡ ይሁዳ ደይኰኑን፧ ኣሓቱ ዅላተንሲ ምሳናዶ ኣየለዋን፧ እዚ ዅሉ ደኣ ኻበይ ተዋህቦ፧ኢሎም ክሳዕ ዚግረሙ፡ ኣብ ቤት ጸሎቶም መሀሮም።

[**57**](https://www.betezion.com/bible-passage-adis?book=matt&chap=13&v=tig)ብእኡ ኸኣ ተዐንቀፉ። የሱስ ድማ፡ ነብዪ ብዘይ ኣብ ዓዱን ኣብ ቤቱን ኣይንዐቕን እዩ፡ በሎም።

[**58**](https://www.betezion.com/bible-passage-adis?book=matt&chap=13&v=tig)ብሰሪ ዘይምእማኖም ከኣ ኣብኡ ብዙሕ ግብርታት ሓይሊ ኣይገበረን።

[**1**](https://www.betezion.com/bible-passage-adis?book=matt&chap=14&v=tig)በቲ ጊዜ እቲ ሄሮድስ ብዓል ርባዕ ሽመት፡ ወረ የሱስ ሰምዔ።

[**2**](https://www.betezion.com/bible-passage-adis?book=matt&chap=14&v=tig)ንገላዉኡ ድማ፡ እዚ ዮሃንስ መጥምቕ እዩ። ንሱ ኻብ ምዉታት ተንሲኡ አሎ፡ ስልዚ ኸኣ እዚ ሓይልታትዚ ብእኡ ይግበር አሎ፡ በሎም።

[**3-4**](https://www.betezion.com/bible-passage-adis?book=matt&chap=14&v=tig)ዮሃንስ ንሄሮድስ ብዛዕባ እታ ሄሮድያዳ ሰበይቲ ፊልጶስ ሓዉ፡ ንሳ ንኣኻ ኽትከውንኣይተፈቕደልካን፡ ኢልዎ ነበረ እሞ፡ ሄሮድስ ንዮሃንስ ብሰራ ሒዙ ኣሲሩ፡ ናብ ቤት ማእሰርቲኣእትይዎ ነበረ።

[**5**](https://www.betezion.com/bible-passage-adis?book=matt&chap=14&v=tig)ኪቐትሎውን ይደሊ ነበረ፡ ግናኸ እቶም ህዝቢ ኸም ነብዪ ይርእይዎ ነበሩ እሞ፡ ፈርሆም።

[**6**](https://www.betezion.com/bible-passage-adis?book=matt&chap=14&v=tig)ሄሮድስ እተወለደላ መዓልቲ ምስ ኣብዐሉ፡ ጓል ሄሮድያዳ ኣብ ማእከል ኰይና ሳዕስዔት፡ ንሄሮድስ ከኣ ኣሐጐሰቶ።

[**7**](https://www.betezion.com/bible-passage-adis?book=matt&chap=14&v=tig)ሽዑ ዝደለየቶ ኺህባ ብማሕላ ኣተስፈዋ።

[**8**](https://www.betezion.com/bible-passage-adis?book=matt&chap=14&v=tig)ንሳ ኸምቲ ኣዲኣ ቕድም ዝመኸረታ፡ ርእሲ ዮሃንስ መጥምቕ ኣብ ሒላብ ጌርካ ኣብዚሀበኒ፡ በለቶ።

[**9**](https://www.betezion.com/bible-passage-adis?book=matt&chap=14&v=tig)እቲ ንጉስ ጐሀየ፡ ስለቲ ማሕላኡን ስለቶም ኣብ መኣዲ መቓምጡን ግና ኪሀብዋ ኣዘዘ።

[**10**](https://www.betezion.com/bible-passage-adis?book=matt&chap=14&v=tig)ልኢኹ ድማ ርእሲ ዮሃንስ ኣብ ቤት ማእሰሪ ኣሰየፈ።

[**11**](https://www.betezion.com/bible-passage-adis?book=matt&chap=14&v=tig)እታ ርእሱ ኣብ ሒላብ ገይሮም ከኣ ነታ ጓል ሀብዋ። ንሳ ድማ ናብ ኣዲኣ ወሰደታ።

[**12**](https://www.betezion.com/bible-passage-adis?book=matt&chap=14&v=tig)ደቀ መዛሙርቱ ኸኣ መጺኦም፡ ሬሳኡ ኣልዒሎም ቀበሩ። ከይዶም ከኣ ንየሱስ ነገርዎ።

[**13**](https://www.betezion.com/bible-passage-adis?book=matt&chap=14&v=tig)የሱስ እዚ ምስ ሰምዔ፡ ካብኣ ብጃልባ ኣግሊሱ ናብ ጽምዊ በረኻ ኸደ። እቶም እኩባትህዝቢ ሰሚዖም ከኣ፡ ካብ ከተማታት ብእግሪ ሰዐብዎ።

[**14**](https://www.betezion.com/bible-passage-adis?book=matt&chap=14&v=tig)የሱስ ናብ ምድሪ ምስ ወጸ፡ ብዙሕ ህዝቢ ረአየ እሞ ደንገጸሎም፡ ሕሙማቶምውን ኣሕወየ።

[**15**](https://www.betezion.com/bible-passage-adis?book=matt&chap=14&v=tig)ምስ መሰየ፡ ደቀ መዛሙርቱ ናብኡ ቐሪቦም፡ እዛ ቦታ እዚኣ በረኻ እያ፡ ምድሪ ኸኣመስዩ እዩ። እምብኣርሲ እዞም ሰብ ናብ ዓድታት እትዮም፡ ንርእሶም እንጌራ ኺዕድጉኣሳናብቶም፡ በልዎ።

[**16**](https://www.betezion.com/bible-passage-adis?book=matt&chap=14&v=tig)የሱስ ግና፡ ምኻድ ኣየድልዮምን፡ ኪበልዑ ንስኻትኩም ሀብዎም፡ በሎም።

[**17**](https://www.betezion.com/bible-passage-adis?book=matt&chap=14&v=tig)ንሳቶም ከኣ፡ ኣብዚ ሓሙሽተ እንጌራን ክልተ ዓሳን ገለ የብልናን፡ በልዎ።

[**18**](https://www.betezion.com/bible-passage-adis?book=matt&chap=14&v=tig)ንሱ ግና፡ ናባይ ኣምጽእዎ፡ በለ።

[**19**](https://www.betezion.com/bible-passage-adis?book=matt&chap=14&v=tig)እቶም ሰብውን ኣብ ሳዕሪ ኪቕመጡ ኣዘዘ። ነተን ሓሙሽተ እንጌራን ክልተ ዓሳን ኣልዒሉ፡ ናብ ሰማይ ገጹ ቝሊሕ በለ፡ ባሪኹ፡ ቈሪሱ ንደቀ መዛሙርቱ ሀቦም።

[**20**](https://www.betezion.com/bible-passage-adis?book=matt&chap=14&v=tig)ኵሎም በሊዖም ጸገቡ። እቲ ዝተረፈ ቘረርስ ድማ ዓሰርተው ክልተ መሶብ መሊኦምኣልዐሉ።

[**21**](https://www.betezion.com/bible-passage-adis?book=matt&chap=14&v=tig)እቶም ዝበልዑ፡ ብዘይ ኣንስትን ቈልዑን፡ ኣስታት ሓሙሽተ ሽሕ ሰብኣይ ነበሩ።

[**22**](https://www.betezion.com/bible-passage-adis?book=matt&chap=14&v=tig)ሽዑ ንሱ ንደቀ መዛሙርቱ ናብ ጃልባ ኺኣትዉ እሞ፡ ነቶም ሰብ ክሳዕ ዜሳናብቶም፡ ናብማዕዶ ኪቕድምዎ፡ ብግዲ በሎም።

[**23**](https://www.betezion.com/bible-passage-adis?book=matt&chap=14&v=tig)ነቶም ሰብ ኣሳናቢቱ፡ ኪጽሊ ናብ ብሕት ዝበለ ኸረን ደየበ። ምድሪ ምስ መሰየ ኸኣ፡ኣብኡ በይኑ ነበረ።

[**24**](https://www.betezion.com/bible-passage-adis?book=matt&chap=14&v=tig)እታ ጃልባ ኣብ ማእከል ባሕሪ ምስ በጽሔት ግና፡ ንፋስ ብቕድሚኣ ነበረ እሞ፡ ብማዕበልትጭነቕ ነበረት።

[**25**](https://www.betezion.com/bible-passage-adis?book=matt&chap=14&v=tig)የሱስ ባሕረ ባሕሪ እናኸደ፡ ብራብዓይ ምቃል ለይቲ መጾም።

[**26**](https://www.betezion.com/bible-passage-adis?book=matt&chap=14&v=tig)እቶም ደቀ መዛሙርቲ፡ ባሕረ ባሕሪ ኪኸይድ ምስ ረአይዎ፡ ምትሃት እዩ፡ ኢሎምሰምበዱ፡ ፈሪሆም ከኣ ጨርሑ።

[**27**](https://www.betezion.com/bible-passage-adis?book=matt&chap=14&v=tig)ግናኸ የሱስ ብኡብኡ፡ ኣጆኹም፡ ኣነ እየ፡ ኣይትፍርሁ፡ ኢሉ ተዛረቦም።

[**28**](https://www.betezion.com/bible-passage-adis?book=matt&chap=14&v=tig)ጴጥሮስ መሊሱ፡ ጐይታይ፡ ንስኻ እንተ ዄንካስ፡ ብማየ ማይ ናባኻ ኸመጽእ አዝዘኒ፡በሎ።

[**29**](https://www.betezion.com/bible-passage-adis?book=matt&chap=14&v=tig)ንሱ ኸኣ፡ ንዓ፡ በሎ። ሽዑ ጴጥሮስ ካብ ጃልባ ወሪዱ፡ ብማየ ማይ እናኸደ፡ ናብ የሱስመጸ።

[**30**](https://www.betezion.com/bible-passage-adis?book=matt&chap=14&v=tig)ብርቱዕ ንፋስ ምስ ረአየ ግና፡ ፈርሄ። ኪጥሕል ምስ ጀመረ ድማ፡ ጐይታይ፡ ኣድሕነኒ፡ኢሉ ኣእወየ።

[**31**](https://www.betezion.com/bible-passage-adis?book=matt&chap=14&v=tig)ሽዑ የሱስ ኢዱ ዘርጊሑ ሐዞ እሞ፡ ኣታ ጕዱል እምነት፡ ስለምንታይከ ተዋላወልካ፧ በሎ።

[**32**](https://www.betezion.com/bible-passage-adis?book=matt&chap=14&v=tig)ናብ ጃልባ ምስ ኣተወ፡ እቲ ንፋስ ዝግ በለ።

[**33**](https://www.betezion.com/bible-passage-adis?book=matt&chap=14&v=tig)እቶም ኣብ ጃልባ ዝነበሩ ኸኣ፡ ንስኻ ብሓቂ ወዲ ኣምላኽ ኢኻ፡ እናበሉ ሰገዱሉ።

[**34**](https://www.betezion.com/bible-passage-adis?book=matt&chap=14&v=tig)ተሳጊሮም ከኣ ናብ ምድሪ ጌንሳሪጥ መጹ።

[**35**](https://www.betezion.com/bible-passage-adis?book=matt&chap=14&v=tig)እቶም ሰብ ምስ ኣለለይዎ፡ ኣብ ጐደቦኦም ናብ ዘለዋ ዅለን ዓድታት ለአኹ፡ ኵሎምሕሙማት ድማ ኣምጽኡሉ።

[**36**](https://www.betezion.com/bible-passage-adis?book=matt&chap=14&v=tig)ዘፈር ክዳኑ ኺትንክዩ ጥራይ ለመንዎ። ዝተንከዮ ዘበለ ኸኣ ሐወየ።

[**1**](https://www.betezion.com/bible-passage-adis?book=matt&chap=15&v=tig)ሽዑ ጸሓፍትን ፈሪሳውያንን ካብ የሩሳሌም ናብ የሱስ መጺኦም፡

[**2**](https://www.betezion.com/bible-passage-adis?book=matt&chap=15&v=tig)ደቀ መዛሙርትኻ እንጌራ ኺበልዑ ኸለዉ፡ ኢዶም ኣይሕጸቡን እዮም እሞ፡ ስለምንታይስርዓት ዓባይቲ የፍርሱ አለዉ፧ በልዎ።

[**3**](https://www.betezion.com/bible-passage-adis?book=matt&chap=15&v=tig)ንሱ መሊሱ በሎም፡ ስለምንታይ ግዳ ንስኻትኩም ምእንቲ ስርዓትኩም ትእዛዝ ኣምላኽተፍርሱ አሎኹም፧

[**4**](https://www.betezion.com/bible-passage-adis?book=matt&chap=15&v=tig)ኣምላኽ፡ ኣቦኻን ኣዴኻን ኣኽብር፡ ድማ፡ ነቦኡ ኰነ ወይስ ነዲኡ ሕሱም ቃል ዜውስእሞት ይሙት፡ በለ።

[**5**](https://www.betezion.com/bible-passage-adis?book=matt&chap=15&v=tig)ንስኻትኩም ግና፡ ነቦኡ ዀነ ወይስ ነዲኡ፡ እቲ ኻባይ እትጥቀመሉ መባእ ጌርዮ እየ፡ዚብል ግዲ ምኽባር ኣቦኡን ኣዲኡን የብሉን፡ ትብሉ።

[**6**](https://www.betezion.com/bible-passage-adis?book=matt&chap=15&v=tig)ምእንቲ ስርዓትኩም ነቲ ቓል ኣምላኽ ከንቱ ገበርኩምዎ።

[**7**](https://www.betezion.com/bible-passage-adis?book=matt&chap=15&v=tig)ኣቱም ግቡዛት፡ ኢሳይያስ ብዛዕባኻትኩም ጽቡቕ ተነበየ፡ ከምዚ ኢሉ፡

[**8**](https://www.betezion.com/bible-passage-adis?book=matt&chap=15&v=tig)እዚ ህዝቢ እዚ ብኸናፍሩ የኽብረኒ፡ ልቡ ግና ኻባይ ርሑቕ እዩ።

[**9**](https://www.betezion.com/bible-passage-adis?book=matt&chap=15&v=tig)ትምህርቲ ትእዛዛት ሰብ እናመሀሩ፡ ንኸንቱ የምልኹኒ።

[**10**](https://www.betezion.com/bible-passage-adis?book=matt&chap=15&v=tig)ነቶም እኩባት ሰብ ጸዊዑ በሎም፡ ስምዑ፡ ኣስተውዕሉ፡

[**11**](https://www.betezion.com/bible-passage-adis?book=matt&chap=15&v=tig)ንሰብ እቲ ኻብ ኣፍ ዚወጽእ እዩ ዜርክሶ እምበር፡ እቲ ናብ ኣፍ ዚእቱስ ንሰብ ኣየርክሶን።

[**12**](https://www.betezion.com/bible-passage-adis?book=matt&chap=15&v=tig)ሽዑ ደቀ መዛሙርቱ ቐሪቦም፡ ፈሪሳውያን ዘረባኻ ሰሚዖም ከም እተዐንቀፉስ ፈሊጥካዶ፧በልዎ።

[**13**](https://www.betezion.com/bible-passage-adis?book=matt&chap=15&v=tig)ንሱ ግና መለሰ በለውን፡ ናይ ሰማይ ኣቦይ ዘይተኸሎ ዘበለ ዅሉ ተኽሊ ብሱሩ ኺምንቈስእዩ።

[**14**](https://www.betezion.com/bible-passage-adis?book=matt&chap=15&v=tig)ሕደግዎም፡ ዕዉራትን መራሕቲ ዕዉራትን እዮም። ንዕዉርስ ዕዉር እንተ መርሖ፡ ክልቲኦም ኣብ ጕድጓድ ይወድቁ።

[**15**](https://www.betezion.com/bible-passage-adis?book=matt&chap=15&v=tig)ጴጥሮስ፡ እዛ ምስላ እዚኣ ዀታ ተርጕመልና፡ ኢሉ መለሰሉ።

[**16**](https://www.betezion.com/bible-passage-adis?book=matt&chap=15&v=tig)የሱስ በለ፡ ንስኻትኩምውንዶ ኽሳዕ ሕጂ ኣየስተውዐልኩምን፧

[**17**](https://www.betezion.com/bible-passage-adis?book=matt&chap=15&v=tig)ብኣፍ ዚኣቱ ዘበለ ናብ ከብዲ ኸም ዚወርድ እሞ ንግዳም ከም ዚወጽእዶ ኣይትፈልጡን ኢኹም፧

[**18**](https://www.betezion.com/bible-passage-adis?book=matt&chap=15&v=tig)እቲ ኻብ ኣፍ ዚወጽእ ግና ካብ ልቢ እዩ ዚመጽእ እሞ፡ ንሱ እዩ ንሰብ ዜርክሶ።

[**19**](https://www.betezion.com/bible-passage-adis?book=matt&chap=15&v=tig)ካብ ልቢ ኽፉእ ሓሳብ፡ ቅትለት፡ ዝሙት፡ ምንዝር፡ ስርቂ፡ ምስክር ሓሶት፡ ጸርፊይወጽእ እዩ እሞ፡

[**20**](https://www.betezion.com/bible-passage-adis?book=matt&chap=15&v=tig)እዚ እዩ ንሰብ ዜርክሶ እምበር፡ ብዘይተሐጽበ ኣእዳው ምብላዕሲ ንሰብ ኣየርክሶን።

[**21**](https://www.betezion.com/bible-passage-adis?book=matt&chap=15&v=tig)የሱስ ካብኡ ነቒሉ ናብ ወሰን ምድሪ ጢሮስን ሲዶናን ከደ።

[**22**](https://www.betezion.com/bible-passage-adis?book=matt&chap=15&v=tig)እንሆ ድማ፡ ከነኣናዊት ሰበይቲ ኻብ ወሰን እቲ ምድሪ መጸት። እናጨርሔት ድማ፡ ጐይታይወዲ ዳዊት፡ ንጓለይ ጋኔን ብኽፉእ ሒዝዋ አሎ እሞ፡ ምሐረኒ፡ በለት።

[**23**](https://www.betezion.com/bible-passage-adis?book=matt&chap=15&v=tig)ንሱ ግና ሓንቲ ቓል እኳ ኣይመለሰላን። ደቀ መዛሙርቱ ኸኣ ቀሪቦም፡ ድድሕሬና ትጠርዕአላ እሞ ኣፋንዋ፡ ኢሎም ለመንዎ።

[**24**](https://www.betezion.com/bible-passage-adis?book=matt&chap=15&v=tig)ንሱ ግና፡ ብዘይ ናብተን ጥፉኣት ኣባጊዕ ቤት እስራኤል ኣይተልኣኽኩን፡ ኢሉ መለሰ።

[**25**](https://www.betezion.com/bible-passage-adis?book=matt&chap=15&v=tig)ንሳ ግና፡ ጐይታይ፡ ርድኣኒ፡ እናበለት መጺኣ ሰገደትሉ።

[**26**](https://www.betezion.com/bible-passage-adis?book=matt&chap=15&v=tig)ንሱ ኸኣ መለሰ፡ እንጌራ ውሉድ ኣልዒልካ ነኽላባት ምሃብ ኣይግባእን እዩ፡ በላ።

[**27**](https://www.betezion.com/bible-passage-adis?book=matt&chap=15&v=tig)ንሳ ግና፡ እወ ጐይታይ፡ ኣኽላባት ድማ ካብ መኣዲ ጎይተቶም ዝወደቐ ርፍራፍ ይበልዑእዮም፡ በለት።

[**28**](https://www.betezion.com/bible-passage-adis?book=matt&chap=15&v=tig)ሽዑ የሱስ፡ ኣቲ ሰበይቲ፡ እምነትኪ ዓባይ እያ፡ ከም ዝደሌኽዮ ይኺነልኪ፡ ኢሉ መለሰላ። ካብታ ሰዓት እቲኣ ጓላ ሐወየት።

[**29**](https://www.betezion.com/bible-passage-adis?book=matt&chap=15&v=tig)የሱስ ካብኡ ሓሊፉ፡ ናብ ጥቓ ባሕሪ ገሊላ መጸ። ናብ ከረን ደዪቡ ኸኣ ተቐመጠ።

[**30**](https://www.betezion.com/bible-passage-adis?book=matt&chap=15&v=tig)ብዙሓት ሰብ ድማ፡ ሓንካሳት፡ ዕውራት፡ ጸማማት፡ ቈራያት፡ ብዙሓት ካልኦትውን ምሳታቶም ሒዞም፡ ናብኡ መጹ፡ ኣብ ጥቓ እግሪ የሱስውን ኣንበርዎም። ንሱ ኸኣ ኣሕወዮም።

[**31**](https://www.betezion.com/bible-passage-adis?book=matt&chap=15&v=tig)እቶም ህዝቢ ድማ ዓባሳት ኪዛረቡ፡ ቈራያት ኪሐውዩ፡ ሓንካሳት ኪኸዱ፡ ዕዉራትውንኪርእዩ ርእዮም ተገረሙ እሞ፡ ንኣምላኽ እስራኤል ኣመስገንዎ።

[**32**](https://www.betezion.com/bible-passage-adis?book=matt&chap=15&v=tig)የሱስ ንደቀ መዛሙርቱ ጸዊዑ በሎም፡ እዞም ህዝቢ እዚኦም ሰለስተ መዓልቲ ምሳይ ገይሮም እዮም እሞ፡ ዚበልዕዎ ስለ ዜብሎም፡ የደንግጹኒ አለዉ። ኣብ መገዲ ኸይደኽሙ ኸኣ፡ ጸሞምከሳናብቶም ኣይፈቱን።

[**33**](https://www.betezion.com/bible-passage-adis?book=matt&chap=15&v=tig)ደቀ መዛሙርቱ ኸኣ፡ ኣብዚ በረኻዚ ደኣ ንኽንድዚ ዚኣክል ህዝቢ ዜጽግብ እንጌራ ኻበይክንረክብ ኢና፧ በልዎ።

[**34**](https://www.betezion.com/bible-passage-adis?book=matt&chap=15&v=tig)የሱስ ድማ፡ ክንደይከ እንጌራ አሎኩም፧ በሎም። ንሳቶም ከኣ፡ ሾብዓተ፡ ሒደት ድማ ዓሳ፡በልዎ።

[**35**](https://www.betezion.com/bible-passage-adis?book=matt&chap=15&v=tig)ነቶም ህዝቢ ድማ ኣብ ምድሪ ኪቕመጡ ኣዘዞም።

[**36**](https://www.betezion.com/bible-passage-adis?book=matt&chap=15&v=tig)ነተን ሾብዓተ እንጌራን ነቶም ዓሳን ኣልዒሉ፡ አመስጊኑ ቘረሰ፡ ንደቀ መዛሙርቱ ድማሀቦም። እቶም ደቀ መዛሙርቲ ድማ ነቶም ህዝቢ ሀብዎም።

[**37**](https://www.betezion.com/bible-passage-adis?book=matt&chap=15&v=tig)ኵሎም በሊዖም ጸገቡ። ዝተረፈ ቘረርስ ድማ ሾብዓተ መሶብ መሊኦም ኣልዐሉ።

[**38**](https://www.betezion.com/bible-passage-adis?book=matt&chap=15&v=tig)እቶም ዝበልዑ ኸኣ፡ ብዘይ ኣንስትን ቈልዑን፡ ኣርባዕተ ሽሕ፡ ሰብኣይ ነበሩ።

[**39**](https://www.betezion.com/bible-passage-adis?book=matt&chap=15&v=tig)ነቶም ህዝቢ ምስ ኣሳናበተ፡ ናብ ጃልባ አትዩ ናብ ወሰን መግደላ መጸ።

[**1**](https://www.betezion.com/bible-passage-adis?book=matt&chap=16&v=tig)ፈሪሳውያን ሰዱቃውያንን ኪፍትንዎ መጺኦም፡ ካብ ሰማይ ትእምርቲ ኼርእዮም ለመንዎ።

[**2**](https://www.betezion.com/bible-passage-adis?book=matt&chap=16&v=tig)ንሱ ግና መሊሱ በሎም፡ ምስ መሰየ ሰማይ ይቐይሕ አሎ እሞ፡ ጻሕያ ኪኸውን እዩ፡ ትብሉ።

[**3**](https://www.betezion.com/bible-passage-adis?book=matt&chap=16&v=tig)ምስ ውግሔ፡ እቲ እተደበነወ ሰማይ ይቕይሕ አሎ እሞ፡ ሎሚ ዝናብ ኪዘንም እዩ፡ ትብሉ።ገጽ ሰማይ ምፍላጥ ትፈልጡ ትእምርቲ ዘመናትከ ኽትፈልዩዶ ኣይኰነልኩምን፧

[**4**](https://www.betezion.com/bible-passage-adis?book=matt&chap=16&v=tig)ክፉእን ዘማውን ወለዶ ትእምርቲ ይደሊ፡ ብዘይ ትእምርቲ ነብዪ ዮናስ ድማ ካልእ ትእምርቲ ኣይወሀቦን። ሐዲግዋም ከኣ ኸደ።

[**5**](https://www.betezion.com/bible-passage-adis?book=matt&chap=16&v=tig)ደቀ መዛሙርቱ ናብ ማዕዶ መጹ፡ ምምላእ እንጌራ ኸኣ ረስዑ።

[**6**](https://www.betezion.com/bible-passage-adis?book=matt&chap=16&v=tig)የሱስ ድማ፡ ካብ ማይ ብሑቝ ፈሪሳውያን ሰዱቃውያንን ተጠንቀቑን ተኣርነቡን፡ በሎም።

[**7**](https://www.betezion.com/bible-passage-adis?book=matt&chap=16&v=tig)ንሳቶም ግና፡ እንጌራ ስለ ዘይተማላእና እዩ፡ ኢሎም ብልቦም ሐሰቡ።

[**8**](https://www.betezion.com/bible-passage-adis?book=matt&chap=16&v=tig)የሱስ ፈሊጡ በሎም፡ ኣቱም ጕዱላት እምነት፡ ስለምንታይ እንጌራ ብዘይ ምምላእኩም ብልቡኹም ትሐስቡ፧

[**9**](https://www.betezion.com/bible-passage-adis?book=matt&chap=16&v=tig)እቲ ሓሙሽተ እንጌራን ንሓሙሽተ ሽሕ ክንደይ መሶብ ከም ዘልዕልኩምዶ ገና ኣይተስተውዕሉን ኣይትዝክርዎንውን፧

[**10**](https://www.betezion.com/bible-passage-adis?book=matt&chap=16&v=tig)ወይስ እቲ ሾብዓተ እንጌራ ነርባዕተ ሽሕ ድማ ክንደይ መሶብ ከም ዘልዐልኩም፧

[**11**](https://www.betezion.com/bible-passage-adis?book=matt&chap=16&v=tig)እቲ ኻብ ማይ ብሑቝ ፈሪሳውያን ሰዱቃውያንን ክትእርነቡ ዝበልኩኹም ብናይ እንጌራኸምዘይኰንኩ፡ ከመይ ዘይተስተውዕሉ፧

[**12**](https://www.betezion.com/bible-passage-adis?book=matt&chap=16&v=tig)ንሳቶም ከኣ ካብ ትምህርቲ ፈሪሳውያንን ሰዱቃውያንን ኪእርነቡ እምበር፡ ካብ ማይ ብሑቝፈሪሳውያን ሰዱቃውያንን ኪእርነቡ ኸም ዘይብሎም፡ ሽዑ ኣስተውዐሉ።

[**13**](https://www.betezion.com/bible-passage-adis?book=matt&chap=16&v=tig)የሱስ ናብ ምድሪ ቂሳርያ ናይ ፊልጶስ ምስ መጸ፡ ንደቀ መዛሙርቱ፡ ሰባት ንወዲ ሰብ መን እዩ ይብልዎ፧ ኢሉ ሐተቶም።

[**14**](https://www.betezion.com/bible-passage-adis?book=matt&chap=16&v=tig)ንሳቶም ከኣ፡ ገሊኦም ዮሃንስ መጥምቕ፡ ካልኦት ድማ ኤልያስ፡ ገሊኦምውን ኤርምያስወይስ ሓደ ኻብ ነብያት ዚብሉ አለዉ፡ ኢሎም መለሱሉ።

[**15**](https://www.betezion.com/bible-passage-adis?book=matt&chap=16&v=tig)ንሱ ኸኣ፡ ንስኻትኩምከ መን እዩ ትብሉኒ አሎኹም፧ በሎም።

[**16**](https://www.betezion.com/bible-passage-adis?book=matt&chap=16&v=tig)ስምኦን ጴጥሮስ፡ ንሳኻ ክርስቶስ ወዲ ህያው ኣምላኽ ኢኻ፡ ኢሉ መለሰሉ።

[**17**](https://www.betezion.com/bible-passage-adis?book=matt&chap=16&v=tig)የሱስ ከኣ መሊሱ በሎ፡ ስምኦን ወዲ ዮና፡ እዚ እቲ ኣብ ሰማያት ዘሎ ኣቦይ እምበር፡ስጋን ደምን ኣይገለጸልካን እሞ፡ ብጹእ ኢኻ።

[**18**](https://www.betezion.com/bible-passage-adis?book=matt&chap=16&v=tig)ኣነ ኸኣ እብለካ አሎኹ፡ ንስኻ ጴጥሮስ ኢኻ። ንማሕበረይ ከኣ ኣብዛ ኸውሒ እዚኣኽሀንጻ እየ፡ ደጌታት ሲኦል ድማ ኣይሕይልዋን።

[**19**](https://www.betezion.com/bible-passage-adis?book=matt&chap=16&v=tig)መርሖታት መንግስተ ሰማያት ክህበካ እየ፡ ኣብ ምድሪ ዝኣሰርካዮ ዅሉ ኣብ ሰማይ እሱርኪኸውን እዩ። ኣብ ምድሪ ዝፈታሕካዮ ዅሉ ድማ ኣብ ሰማይ ፍቱሕ ኪኸውን እዩ።

[**20**](https://www.betezion.com/bible-passage-adis?book=matt&chap=16&v=tig)ድሕርዚ ንደቀ መዛሙርቱ ንሱ ክርስቶስ ምዃኑ ንሓደ እኳ ከይነግሩ ኣዘዞም።

[**21**](https://www.betezion.com/bible-passage-adis?book=matt&chap=16&v=tig)ካብ ሽዑ የሱስ ንደቀ መዛሙርቱ ናብ የሩሳሌም ኪድይብ፡ ብዓበይቲ ብሊቃውንቲ ኽህናትንብጻሕፍትን ብዙሕ ሓሳረ መከራ ኺጸግብ፡ ክቕተል፡ ብሳልሰይቲ መዓልቲውን ኪትንስእ ከምዚግብኦ፡ ኪገልጸሎም ጀመረ።

[**22**](https://www.betezion.com/bible-passage-adis?book=matt&chap=16&v=tig)ጴጥሮስ ከኣ ንበይኑ ገይሩ፡ ይባልህካ እባ ደኣ፡ ጐይታይ፡ እዝስ ኣይብጻሕካ፡ ኢሉ ኺገንሖጀመረ።

[**23**](https://www.betezion.com/bible-passage-adis?book=matt&chap=16&v=tig)የሱስ ግልጽ ኢሉ ንጴጥሮስ፡ ካባይ ርሐቕ፡ ሰይጣን፥ ናይ ሰብ እምበር፡ ናይ ኣምላኽኣይትሐስብን ኢኻ እሞ፡ ንኣይ ምዓንቀፊ ኢኻ፡ በሎ።

[**24-25**](https://www.betezion.com/bible-passage-adis?book=matt&chap=16&v=tig)ሽዑ የሱስ ንደቀ መዛሙርቱ በሎም፡ ንህይወቱ ኼድሕና ዚደሊ ኼጥፍኣ እዩ። እቲ ንህይወቱ ምእንታይ ዜጥፍኣ ኸኣ ኪረኽባ እዩ እሞ፡ ኪስዕበኒ ዚፈቱ እንተሎ፡ ህይወቱቐቢጹ፡ መስቀሉ ኣልዒሉ ይስዐበኒ።

[**26**](https://www.betezion.com/bible-passage-adis?book=matt&chap=16&v=tig)ንሰብከ ዅላ ዓለም ረቢሑስ፡ ነፍሱ እንተ ኣጥፍኤ፡ እንታይ ትጠቕሞ፧ ወይስ ሰብ በጃነፍሱእንታይ ኪህብ እዩ፧

[**27**](https://www.betezion.com/bible-passage-adis?book=matt&chap=16&v=tig)ወዲ ሰብ ብኽብሪ ኣቦኡ ምስ መላእኽቱ ኺመጽእ እዩ እሞ፡ ሽዑ ንነፍሲ ወከፍ ከከምግብሩ ኺህቦ እዩ።

[**28**](https://www.betezion.com/bible-passage-adis?book=matt&chap=16&v=tig)ካብ እዞም ኣብዚኣ ደው ኢሎም ዘለዉ፡ ንወዲ ሰብ ብመንግስቱ ኺመጽእ ከሎ ኽሳዕዚርእይዎ፡ ንሞት ከቶ ዘይጥዕምዋ ኸም ዘለዉ፡ ብሓቂ እብለኩም አሎኹ።

[**1**](https://www.betezion.com/bible-passage-adis?book=matt&chap=17&v=tig)ድሕሪ ሹዱሽተ መዓልቲ ድማ የሱስ ንጴጥሮስን ንያእቆብን ንዮሃንስ ሓዉን ወሲዱ ንበይኖም ናብ ነዊሕ ከረን ኣደየቦም።

[**2**](https://www.betezion.com/bible-passage-adis?book=matt&chap=17&v=tig)ኣብ ቅድሚኦም ድማ ትርኢቱ ተለወጠ። ገጹ ኸም ጸሓይ ኣብርሄ፡ ክዳኑውን ከም ብርሃንጸዕደወ።

[**3**](https://www.betezion.com/bible-passage-adis?book=matt&chap=17&v=tig)እንሆ ኸኣ፡ ሙሴን ኤልያስን ምስኡ እናተዛራረቡ ተራእይዎም።

[**4**](https://www.betezion.com/bible-passage-adis?book=matt&chap=17&v=tig)ጴጥሮስ መሊሱ ንየሱስ በሎ፡ ጐይታን፡ ንኣና ኣብዚ ምንባር ጽቡቕ እዩ። ትፈቱ እንተ ዄንካስ፡ ኣብዚ ሰለስተ ዳስ ክንሰርሕ፡ ሓደ ንኣኻ፡ ሓደ ንሙሴ ሓደውን ንኤልያስ።

[**5**](https://www.betezion.com/bible-passage-adis?book=matt&chap=17&v=tig)ገና ኺዛረብ ከሎ፡ እንሆ፡ ብሩህ ደበና ኣጐልበቦም። እንሆ ኸኣ፡ ካብቲ ደበና፡ ዝፈትዎወደይ፡ ብእኡ ዝሰመርኩ እዚ እዩ፡ ንእኡ ስምዕዎ፡ ዚብል ድምጺ መጸ።

[**6**](https://www.betezion.com/bible-passage-adis?book=matt&chap=17&v=tig)ደቀ መዛሙርቱ እዚ ሰሚዖም ብግንባሮም ተደፍኡ፡ ብዙሕ ድማ ፈርሁ።

[**7**](https://www.betezion.com/bible-passage-adis?book=matt&chap=17&v=tig)የሱስ ቅርብ ኢሉ ተንከዮም፡ ተንስኡ ኣይትፍርሁውን፡ በሎም።

[**8**](https://www.betezion.com/bible-passage-adis?book=matt&chap=17&v=tig)ንላዕሊ ገጾም ቍሊሕ እንተ በሉ፡ ብዘይ የሱስ በይኑ ሓደ እኳ ኣይረኣዩን።

[**9**](https://www.betezion.com/bible-passage-adis?book=matt&chap=17&v=tig)ካብ ከረን ኪወርዱ ኸለዉ፡ የሱስ ወዲ ሰብ ካብ ምዉታት ክሳዕ ዚትንስእ፡ እዚዝርኤኹምዎ ንሓደ እኳ ኣይትንገሩ፡ ኢሉ ኣዘዞም።

[**10**](https://www.betezion.com/bible-passage-adis?book=matt&chap=17&v=tig)ደቀ መዛሙርቱ ኸኣ፡ ንምንታይ ደኣ ጸሓፍቲ፡ ቅድም ኤልያስ ኪመጽእ ይግባእ፡ ዚብሉ፧ኢሎም ሐተትዎ።

[**11**](https://www.betezion.com/bible-passage-adis?book=matt&chap=17&v=tig)ንሱ ኸኣ መሊሱ በሎም፡ ብሓቂ ቅድም ኤልያስ ይመጽእ፡ ንዅሉ ድማ የቕንዕ።

[**12**](https://www.betezion.com/bible-passage-adis?book=matt&chap=17&v=tig)ኣነ ግና እብለኩም አሎኹ ኤልያስ ቅድሚ ሕጂ መጺኡ፡ ከም ዝደለዩ ገበርዎ እምበር፡ ኣየለልይዎን። ንወዲ ሰብ ድማ ከምኡ ንሳቶም ሓሳረ መከራ ኼጽግብዎ እዮም።

[**13**](https://www.betezion.com/bible-passage-adis?book=matt&chap=17&v=tig)ሽዑ ደቀ መዛሙርቱ ብዛዕባ ዮሃንስ መጥምቕ ከም ዝበሎም ኣስተውዐሉ።

[**14**](https://www.betezion.com/bible-passage-adis?book=matt&chap=17&v=tig)ናብቲ እኩብ ህዝቢ ምስ በጽሑ፡ ሓደ ሰብኣይ ናብኡ ቐሪቡ ኢድ ነስኣሉ፡

[**15**](https://www.betezion.com/bible-passage-adis?book=matt&chap=17&v=tig)በሎውን፡ ጐይታይ፡ ንወደይ ምሐረለይ። ሕማም ባርያ በብወርሒ ይለዐሎ፡ ሓሳር ድማየጽግቦ። ንሱ ብዙሕ ሳዕ ኣብ ሓዊ፡ ብዙ

[**16**](https://www.betezion.com/bible-passage-adis?book=matt&chap=17&v=tig)ናብ ደቀ መዛሙርትኻ ኣምጺኤዮስ፡ ምሕዋዩ ሰኣኑ።

[**17**](https://www.betezion.com/bible-passage-adis?book=matt&chap=17&v=tig)የሱስ ግና መለሰ በለውን፡ ኣታ ዘይእሙንን ቄናንን ወለዶ፡ ክሳዕ መኣዝ ምሳኻትኩም ክነብር እየ፧ ክስዕ መኣዝሲ ኽዕገሰኩም እየ፧ ናብዚ ናባይ ኣምጽእዎ።

[**18**](https://www.betezion.com/bible-passage-adis?book=matt&chap=17&v=tig)የሱስ ገንሖ፡ እቲ ጋኔን ከኣ ካብኡ ወጸ። እቲ ቘልዓ ድማ ካብታ ሰዓት እቲኣ ሒዙ ሐወየ።

[**19**](https://www.betezion.com/bible-passage-adis?book=matt&chap=17&v=tig)ሽዑ ደቀ መዛሙርቱ ብሕት ኢሎም ናብ የሱስ መጺኦም፡ ስለምንታይ ደኣ ንሕና ምውጻኡዝሰኣንና፧ በልዎ።

[**20**](https://www.betezion.com/bible-passage-adis?book=matt&chap=17&v=tig)የሱስ ከኣ፡ እምነትኩም ስለ ዝጎደለት። ብሓቂ እብለኩም አሎኹ፡ ክንዲ ፍረ ኣድሪእትኣክል እምነት እንተ ኣልያትኩም፡ ነዚ ኸረን ድማ፡ ካብዚ ናብቲ ኣግልስ፡ ትብልዎ፡ ንሱ ኸኣ የግልስ፡ ዚሰኣነኩምውን የልቦን።

[**21**](https://www.betezion.com/bible-passage-adis?book=matt&chap=17&v=tig)እዚ ኸምዚ ዝበለ ዓሌት ግና ብዘይ ብጾምን ብጸሎትን ኣይወጽእን እዩ፡ በሎም።

[**22**](https://www.betezion.com/bible-passage-adis?book=matt&chap=17&v=tig)ኣብ ገሊላ ኺመላለሱ ኸለዉ፡ የሱስ ወዲ ሰብ ኣብ ኢድ ሰብ ኪትሐዝ አለዎ።

[**23**](https://www.betezion.com/bible-passage-adis?book=matt&chap=17&v=tig)ኪቐትልዎ፡ ብሳልሰይቲ መዓልቲ ድማ ኪትንስእ እዩ፡ በሎም። ብዙሕ ከኣ ጐሀዩ።

[**24**](https://www.betezion.com/bible-passage-adis?book=matt&chap=17&v=tig)ናብ ቅፍርናሆም ምስ መጹ፡ ግብሪ ዜውጽኡ ናብ ጴጥሮስ መጺኦም፡ መምህርኩምሲ እቲ ኽልተ ድሪም ግብሪዶ ኣይፈድን እዩ፧ በልዎ።

[**25**](https://www.betezion.com/bible-passage-adis?book=matt&chap=17&v=tig)ንሱ፡ ይፈዲባ ኢሉ መለሰ። ናብ ቤት ምስ ኣተወ፡ የሱስ ቀዲሙ፡ ስምኦን፡ ነገስታትምድርስ ግብርን ተጎን ካብ መን ይወስዱ፧ ካብ ደቆምዶ ወይስ ካብ ካልኦት፧ እንታይይመስለካ፧ በሎ።

[**26**](https://www.betezion.com/bible-passage-adis?book=matt&chap=17&v=tig)ጴጥሮስ፡ ካብ ካልኦትባ፡ በለ። የሱስ ከኣ፡ ደቆምስኸ ናጻ እዮም።

[**27**](https://www.betezion.com/bible-passage-adis?book=matt&chap=17&v=tig)ከይንዕንቕፎም ግና፡ ናብ ባሕሪ ኼድካ መቓጥን ደርቢ፡ ነቲ ቕድም እትሕዞ ዓሳ ውሰድ፡ኣፉ ምስ ከፈትካ፡ ኣብኡ ሓደ እስታቴር ክትረክብ ኢኻ። ንእኡ ወሲድካ፡ ኣብ ክንዳይን ኣብ ክንዳኻን ሀቦም፡ በሎ።

[**1**](https://www.betezion.com/bible-passage-adis?book=matt&chap=18&v=tig)በታ ጊዜ እቲኣ እቶም ደቀ መዛሙርቱ፡ ኣብ መንግስተ ሰማያት መን ኰን ይበልጽ፧ እናበሉናብ የሱስ ቀረቡ።

[**2**](https://www.betezion.com/bible-passage-adis?book=matt&chap=18&v=tig)ንሱ ድማ ቘልዓ ጸዊዑ ኣብ ማእከሎም ደው ኣበሎ።

[**3**](https://www.betezion.com/bible-passage-adis?book=matt&chap=18&v=tig)በለ ኸኣ፡ እንተ ዘይተመለስኩም፡ ከም ቈልዓውን እንተ ዘይኰንኩም፡ ናብ መንግስተ ሰማያትከቶ ኸም ዘይትኣትዉ፡ ብሓቂ እብለኩም አሎኹ።

[**4**](https://www.betezion.com/bible-passage-adis?book=matt&chap=18&v=tig)እቲ ኸምዚ ቘልዓዚ ርእሱ ዜትሕት፡ ንሱ እዩ ኣብ መንግስተ ሰማያት ዚበልጽ።

[**5**](https://www.betezion.com/bible-passage-adis?book=matt&chap=18&v=tig)ንኽምዚ ዝበለ ቘልዓ ብስመይ ዚቕበል፡ ንኣይ ይቕበል።

[**6**](https://www.betezion.com/bible-passage-adis?book=matt&chap=18&v=tig)ካብዞም ብኣይ ዚአምኑ ናእሽቱ ንሓደ ዜስሕት ግና፡ መጥሓን ኣድጊ ኣብ ክሳዱ ተአሲሩ ኣብዓሚቕ ባሕሪ ኺጥሕል ይሔሾ።

[**7**](https://www.betezion.com/bible-passage-adis?book=matt&chap=18&v=tig)መዓንቀፊ ኸይመጸ ኣይተርፍን እዩ እሞ፡ ወይለኣ ንዓለም ብሰሪ መዓምቀፊ። ምናዳ ነቲ ብሰሩስሕተት ዚመጽእ ሰብ ወይለኡ።

[**8**](https://www.betezion.com/bible-passage-adis?book=matt&chap=18&v=tig)ኢድካ ወይ እግርኻ እንተ ኣስሐተትካ፡ ካባኻ ቘሪጽካ ደርብያ። ክልተ ኢድን ክልተ እግርንከሎካ ናብ ናይ ዘለኣለም ሓዊ ኻብ እትድርበስ፡ ቍሩጽ ወይስ ሓንካስ ኳንካ ናብ ህይወትምእታው ይሔሸካ።

[**9**](https://www.betezion.com/bible-passage-adis?book=matt&chap=18&v=tig)ዓይንኻ እንተ ኣስሐተትካውን፡ ካባኻ ጐጥጕጥካ ደርብያ። ክልተ ዓይኒ ኸለዋኻ፡ ናብ ገሃነምሓዊ ኻብ እትድርበስ፡ ነቛር ዃንካ ናብ ህይወት ምእታው ይሔሸካ።

[**10**](https://www.betezion.com/bible-passage-adis?book=matt&chap=18&v=tig)ካብዞም ናእሽቱ ንሓደ እኳ ኸይትንዕቑ ተጠንቀቑ። መላእኽቶም ኣብ ሰማያት ኵሉ ሳዕ ገጽእቲ ኣብ ሰማያት ዘሎ ኣቦይ ይርእዩ አለዉ፡ እብለኩም አሎኹ።

[**11**](https://www.betezion.com/bible-passage-adis?book=matt&chap=18&v=tig)ወዲ ሰብ ንዝጠፍኤ ኼድሕን መጺኡ አሎ እሞ፡

[**12**](https://www.betezion.com/bible-passage-adis?book=matt&chap=18&v=tig)እንታይ ይመስለኩም፧ ሚእቲ በጊዕ ዘለዋኦ ሰብኣይ፡ ካብኤን ሓንቲ እንተ ጠፍኣቶ፡ ነተንተስዓን ትሽዓተን ሐዲጉዶ ነታ ዝጠፍኤት ኪደሊ ናብ ኣኽራን ኣይከይድን፧

[**13**](https://www.betezion.com/bible-passage-adis?book=matt&chap=18&v=tig)እንተ ረኸባ ድማ፡ ካብተን ተስዓን ትሽዓተን ዘይጠፍኣስ፡ ብእኣ ኣዝዩ ኸም ዚሕጎስ፡ብሓቂ እብለኩም አሎኹ።

[**14**](https://www.betezion.com/bible-passage-adis?book=matt&chap=18&v=tig)ከምኡ ድማ ካብዞም ናእሽቱ ሓደ ኺጠፍእ፡ ፍቓድ እቲ ኣብ ሰማይ ዘሎ ኣቦኹምኣይኰነን።

[**15**](https://www.betezion.com/bible-passage-adis?book=matt&chap=18&v=tig)ሓውካ እንተ በደለካ፡ ኪድ፡ ንስኻን ንሱን ኣብ በይንኹም ግንሓዮ። እንተ ሰምዓካ፡ ንሓውካረባሕካዮ።

[**16**](https://www.betezion.com/bible-passage-adis?book=matt&chap=18&v=tig)እንተ ዘይሰምዓካ ግና፡ ብኣፍ ክልተ ወይስ ሰለስተ ምስክር ኵሉ ነገር ኪጸንዕ፡ ሓደ ወይክልተ ምሳኻ ውሰድ።

[**17**](https://www.betezion.com/bible-passage-adis?book=matt&chap=18&v=tig)ንኣታቶም እንተ ዘይሰምዖም ከኣ፡ ንማሕበር ንገራ። ነታ ማሕበር እንተ ዘይሰሞኣ ግና፡ ከምኣረምን ከም ተጋውን ርኣዮ።

[**18**](https://www.betezion.com/bible-passage-adis?book=matt&chap=18&v=tig)ኣብ ምድሪ ዝኣሰርኩምዎ ዅሉ ኣብ ሰማይ እሱር ኪኸውን እዩ። ኣብ ምድሪዝፈታሕኩምዎ ዅሉ ድማ ኣብ ሰማይ ፍቱሕ ከም ዚኸውን፡ ብሓቂ እብለኩም አሎኹ።

[**19-20**](https://www.betezion.com/bible-passage-adis?book=matt&chap=18&v=tig)ክልተ ወይ ሰለስተ ዀይኖም ብስመይ ኣብ እተኣከቡሉ ኣነ ኸኣ ኣብኡ ኣብ ማእከሎምእየ እሞ፡ ክልተ ኻባኻትኩም ኣብ ምድሪ ብዚልምንዎ ነገር ኵሉ እንተ ተሳማምዑ፡ ካብቲ ኣብ ሰማያት ዘሎ ኣቦይ ኪውሀቦም እዩ፡ ኢለ ኸም ብሓድሽ እብለኩም አሎኹ።

[**21**](https://www.betezion.com/bible-passage-adis?book=matt&chap=18&v=tig)ሽዑ ጴጥሮስ ቅርብ ኢሉ፡ ጐይታይ፡ ሓወይ እንተ በደለንስ፡ ክንደይ ሳዕ ክሐድገሉ፧ ክሳዕሾብዓተዶ፧ በሎ።

[**22**](https://www.betezion.com/bible-passage-adis?book=matt&chap=18&v=tig)የሱስ በሎ፡ ክሳዕ ሰብዓ ሳዕ ሾብዓተ እምበር፡ ክሳዕ ሾብዓተ ሳዕ ኣይብለካን።

[**23**](https://www.betezion.com/bible-passage-adis?book=matt&chap=18&v=tig)ስለዚ መንግስተ ሰማያት ምስ ባሮቱ ኺጸባጸብ ዝደለየ ንጉስ ትመስል።

[**24**](https://www.betezion.com/bible-passage-adis?book=matt&chap=18&v=tig)ኪጸባጸብ ምስ ጀመረ፡ እልፊ መክሊት ዕዳ ዘለዎ ናብኡ ኣቕረቡ።

[**25**](https://www.betezion.com/bible-passage-adis?book=matt&chap=18&v=tig)ዚፈድዮ ምስ ሰኣነ ግና፡ እቲ ጐይታኡ፡ ንሱን ሰበይቱን ደቁን ዘለዎ ዅሉን ኪሸይጥ እሞ እቲ ዕዳ ኺፍደ ኣዘዘ።

[**26**](https://www.betezion.com/bible-passage-adis?book=matt&chap=18&v=tig)ሽዑ እቲ ባርያ ተደፊኡ፡ ጐይታይ፡ ተዐገሰኒ፡ ኵሉ ኸኣ ክፈድየካ እየ፡ ኢሉ ሰገደሉ።

[**27**](https://www.betezion.com/bible-passage-adis?book=matt&chap=18&v=tig)ጐይታኡ ድማ ነቲ ባርያ መሐሮን ፈትሖን፡ ዕዳኡውን ሐደገሉ።

[**28**](https://www.betezion.com/bible-passage-adis?book=matt&chap=18&v=tig)እቲ ባርያ ምስ ወጸ ግና፡ ካብቶም ብጾቱ ሚእቲ ዲናር ዕዳ ዘለዎ ሓደ ባርያ ረኸበ። ሒዙኸኣ፡ ኣባኻ ዘሎ ዕዳ ፍደየኒ፡ ኢሉ ሐነቖ።

[**29**](https://www.betezion.com/bible-passage-adis?book=matt&chap=18&v=tig)ሽዑ እቲ ብጻዩ ባርያ፡ ተዐገሰኒ፡ ኵሉ ኽፈድየካ እየ፡ ኢሉ ተደፊኡ ለመኖ።

[**30**](https://www.betezion.com/bible-passage-adis?book=matt&chap=18&v=tig)ንሱ ግና አበዮ፡ ከይዱ ድማ፡ ክሳዕ ዕዳኡ ዚፈዲ፡ ኣእሰሮ።

[**31**](https://www.betezion.com/bible-passage-adis?book=matt&chap=18&v=tig)እቶም ብጾቱ ባሮት ዝገበሮ ርእዮም ብዙሕ ጐሀዩ። ከይዶም ከኣ፡ ዝዀነ ዅሉ ንጐይታኦምነገርዎ።

[**32**](https://www.betezion.com/bible-passage-adis?book=matt&chap=18&v=tig)ሽዑ ጐይታኡ ጸዊዑ፡ ኣታ ኽፉእ ባርያ፡ ኣነ ኽንዲ ዝለመንካኒ ብዘሎ ዕዳኻ ሐደግኩልካ።

[**33**](https://www.betezion.com/bible-passage-adis?book=matt&chap=18&v=tig)ንስኻኸ ኸምቲ ኣነ ዝመሐርኩኻዶ፡ ነቲ ብጻይካ ኽትምሕሮ ኣይምተገብኣካን፧ በሎ።

[**34**](https://www.betezion.com/bible-passage-adis?book=matt&chap=18&v=tig)ጐይታኡ ዀርዩ፡ ኵሉ ዕዳኡ ኽሳዕ ዚፈዲ፡ ንዜጽብቡሉ ኣሕሊፉ ሀቦ።

[**35**](https://www.betezion.com/bible-passage-adis?book=matt&chap=18&v=tig)ነፍሲ ወከፍኩም ነንሓዉ ነቲ በደሉ በብልብኹም ይቕረ እንተ ዘይበልኩምሉ፡ እቲ ሰማያዊኣቦይ ድማ ከምኡ ኺገብረኩም እዩ።

[**1**](https://www.betezion.com/bible-passage-adis?book=matt&chap=19&v=tig)ኰነ ድማ፡ የሱስ እዚ ነገርዚ ምስ ወድኤ፡ ካብ ገሊላ ነቒሉ፡ ብስግር ዮርዳኖስ ኣቢሉ ናብወሰን ይሁዳ ኸደ።

[**2**](https://www.betezion.com/bible-passage-adis?book=matt&chap=19&v=tig)ብዙሕ ህዝቢ ሰዐቦ፡ ኣብኡ ኸኣ ኣሕወዮም።

[**3**](https://www.betezion.com/bible-passage-adis?book=matt&chap=19&v=tig)ፈሪሳውያን ድማ፡ ሰባኣይሲ ነታ ሰበይቱ ብዝዀነ ምኽንያት ኪፈትሓዶ ተፈቒድሉ እዩ፧ ኢሎምኪፍትንዎ ናብኡ መጹ።

[**4**](https://www.betezion.com/bible-passage-adis?book=matt&chap=19&v=tig)መሊሱ በሎም፡ እቲ ካብ መጀመርታ ዝፈጠረ፡ ሰብኣይን ሰበይትን ገይሩ ፈጠሮም፡

[**5**](https://www.betezion.com/bible-passage-adis?book=matt&chap=19&v=tig)ድማ፡ ምእንትዚ ሰብኣይ ነቦኡን ነዲኡን ይሐድግ፡ ምስ ሰበይቱ ኸኣ ይጣበቕ፡ ክልቲኦምሓደ ስጋ ይዀኑ፡ ከም ዝበለዶ ኣየንበብኩምን፧

[**6**](https://www.betezion.com/bible-passage-adis?book=matt&chap=19&v=tig)ድጊም ሓደ ስጋ እዮም እምበር፡ ክልተ ኣይኰኑን። ነቲ ኣምላኽ ዘጋጠሞስ፡ ሰብ ኣይፍለዮ።

[**7**](https://www.betezion.com/bible-passage-adis?book=matt&chap=19&v=tig)ንሳቶም፡ ስለምንታይ ደኣ ሙሴ፡ ጽሕፈት መፍትሒኣ ሂቦም፡ ኪፈትሕዋ ኣዘዘ፧ በልዎ።

[**8**](https://www.betezion.com/bible-passage-adis?book=matt&chap=19&v=tig)ንሱ፡ ሙሴስ ብሰሪ ትሪ ልብኹም ምፍታሕ ኣንስትኹም ፈቐደልኩም፡ ካብ መጀመርታ ግና ከምኡ ኣይነበረን፡ በሎም።

[**9**](https://www.betezion.com/bible-passage-adis?book=matt&chap=19&v=tig)ኣነ ግና፡ እቲ ንሰበይቱ ብዘይ ምኽንያት ዝሙት ዚፈትሓ ኻልእውን ዜእቱ ይዝሙ፡ እቲፍትሕቲ ዜእትውን ይዝሙ፡ እብለኩም አሎኹ።

[**10**](https://www.betezion.com/bible-passage-adis?book=matt&chap=19&v=tig)እቶም ደቀ መዛሙርቱ፡ ስርዓት ሰብኣይን ሰበይትን ከምዚ እንተ ዀይኑስ፡ ምትእትታውጽቡቕ ኣይኰነን፡ በልዎ።

[**11**](https://www.betezion.com/bible-passage-adis?book=matt&chap=19&v=tig)ንሱ ግና በሎም፡ እዚ ነገርዚ፡ ብዘይ ነቶም እተዋህቦም፡ ንዅሉስ ኪቕበሎ ኣይኰነሉን።

[**12**](https://www.betezion.com/bible-passage-adis?book=matt&chap=19&v=tig)ካብ ከርሲ ኣዲኦም ስሉባት ኰይኖም እተወለዱ አለዉ፡ ስባት ዝሰለብዎም ስሉባትውንአለዉ፡ ምእንቲ መንግስተ ሰማያት ኢሎም ባዕሎም እተሰልቡ ስሉባትውን አለዉ እሞ፡ ኪቕበሎዚኽእል ይቀበሎ።

[**13**](https://www.betezion.com/bible-passage-adis?book=matt&chap=19&v=tig)ሽዑ ኢዱ ኣንቢሩ ኺጽልየሎም፡ ቈልዑ ናብኡ ኣምጽኡ፡ እቶም ደቀ መዛሙርቲ ኸኣገንሕዎም።

[**14**](https://www.betezion.com/bible-passage-adis?book=matt&chap=19&v=tig)የሱስ ግና፡ መንግስተ ሰማያት ንኸምዚኣቶም ዝበሉ እያ እሞ፡ ሕደጉ፡ ቈልዑ ናባይንምምጻእ ኣይትኸልክልዎም፡ በለ።

[**15**](https://www.betezion.com/bible-passage-adis?book=matt&chap=19&v=tig)ኢዱ ኣንቢሩሎም ከኣ፡ ካብኡ ኸደ።

[**16**](https://www.betezion.com/bible-passage-adis?book=matt&chap=19&v=tig)እንሆ፡ ሓደ ናብኡ ቐሪቡ፡ ዎ መምህር፡ ናይ ዘለኣለም ህይወት ክረክብሲ፡ እንታይ ጽቡቕግብሪ እግበር፧ በለ።

[**17**](https://www.betezion.com/bible-passage-adis?book=matt&chap=19&v=tig)ንሱ ኸኣ በሎ፡ ንምንታይ ብዛዕባ ጽቡቕ ትሐተኒ አሎኻ፧ እቲ ጽቡቕሲ ሓደ እዩ። ናብህይወት ክትኣቱ እንተ ደሌኻ ግና፡ እተን ትእዛዛት ሐሉ።

[**18**](https://www.betezion.com/bible-passage-adis?book=matt&chap=19&v=tig)ንሱ፡ ኣየኖት፧ በሎ። የሱስ ከኣ፡ እኒ ኣይትቕተል፡ ኣይትዘሙ፡ ኣይትስረቕ፡ ብሓሶት ኣይትመስክር፡

[**19**](https://www.betezion.com/bible-passage-adis?book=matt&chap=19&v=tig)ኣቦኻን ኣዴኻን ኣኽብር፡ ብጻይካውን ከም ነፍስኻ ፍቶ፡ በሎ።

[**20**](https://www.betezion.com/bible-passage-adis?book=matt&chap=19&v=tig)እቲ ጐበዝ፡ እዚ ዅሉ ኻብ ንእስነተይ ሒዘ እሕልዎ አሎኹ፡ እንታይ ደኣ እዩ ዚጐድለኒዘሎ፧ በሎ።

[**21**](https://www.betezion.com/bible-passage-adis?book=matt&chap=19&v=tig)የሱስ ከኣ፡ ፍጹም ክትከውን እንተ ደሌኻስ፡ ኪድ፡ ዘሎካ ሼጥካ ንድኻታት ሀብ፡ ኣብሰማይ ድማ መዝገብ ክትረክብ ኢኻ እሞ፡ ንዓ ስዐበኒ፡ በሎ።

[**22**](https://www.betezion.com/bible-passage-adis?book=matt&chap=19&v=tig)እቲ ጐበዝ፡ ብዙሕ ጥሪት ስለ ዝነበሮ፡ ዘረባኡ ስምዔ፡ እናጐሀየ ኸደ።

[**23**](https://www.betezion.com/bible-passage-adis?book=matt&chap=19&v=tig)የሱስ ንደቀ መዛሙርቱ በሎም፡ ምእታው ሃብታም ናብ መንግስተ ሰማያት ጭንቂ ምዃኑብሓቂ እብለኩም አሎኹ።

[**24**](https://www.betezion.com/bible-passage-adis?book=matt&chap=19&v=tig)ሃብታም ናብ መንግስቲ ኣምላኽ ካብ ዚአቱስ፡ ገመል ብዓይኒ መርፍእ ክትሐልፍ ይቐልል፡ ኢሉ ኸም ብሓድሽ እብለኩም አሎኹ።

[**25**](https://www.betezion.com/bible-passage-adis?book=matt&chap=19&v=tig)እቶም ደቀ መዛሙርቲ እዚ ምስ ሰምዑ፡ ንመን ደኣ ዀን ኪድሕን ይከአሎ፧ እናበሉ ብዙሕተገረሙ።

[**26**](https://www.betezion.com/bible-passage-adis?book=matt&chap=19&v=tig)የሱስ ጠመቶም፡ እዚ ንሰብ ኣይከአሎን፡ ንኣምላኽ ግና ኵሉ ይከአሎ እዩ፡ በሎም።

[**27**](https://www.betezion.com/bible-passage-adis?book=matt&chap=19&v=tig)ሽዑ ጴጥሮስ መሊሱ፡ እንሆ፡ ንሕና ዅሉ ሐዲግና ሰዐብናካ። እንታይ ኰን ክንረክብ ኢና፧በሎ።

[**28**](https://www.betezion.com/bible-passage-adis?book=matt&chap=19&v=tig)የሱስ በሎም፥ ንስኻርኩም ዝሰዐብኩምኒ፡ ብሓድሽ ልደት በታ ወዲ ሰብ ኣብ ዝፋን ክብሩዚቕመጠላ ጊዜ፡ ንስኻትኩም ንዓሰርተው ክልተ ነገድ እስራኤል ከም እትፈርዱ፡ ብሓቂእብለኩም አሎኹ።

[**29**](https://www.betezion.com/bible-passage-adis?book=matt&chap=19&v=tig)ስለ ስመይ ኢሉ፡ ኣባይቲ ዀነ፡ ወይስ ኣሕዋት፡ ወይ ኣሓት፡ ወይ ኣቦ፡ ወይ ኣደ፡ ወይሰበይቲ፡ ወይ ውሉድ፡ ወይ ግርሁ ዝሐደገ፡ ሚእቲ ኻዕበት ኪረክብ፡ ናይ ዘለኣለም ህይወትውንኪወርስ እዩ።

[**30**](https://www.betezion.com/bible-passage-adis?book=matt&chap=19&v=tig)ብዙሓት ቀዳሞት ዳሕሮት፡ ዳሕሮት ድማ ቀዳሞት ኪኰኑ እዮም።

[**1**](https://www.betezion.com/bible-passage-adis?book=matt&chap=20&v=tig)መንግስተ ሰማያት ነታኽልቲ ወይኑ ሰብ ውዕለት ኪሳማማዕ፡ ኣንጊሁ ዝወጸ ብዓል ቤትትመስል።

[**2**](https://www.betezion.com/bible-passage-adis?book=matt&chap=20&v=tig)ምስቶም ሰብ ውዕለት ንመዓልቲ ሓደ ዲናር ምስ ተሳማምዔ፡ ናብ ኣታኽልቲ ወይኑ ሰደዶም።

[**3**](https://www.betezion.com/bible-passage-adis?book=matt&chap=20&v=tig)ድማ ብሳልሰይቲ ሰዓት ኣቢሉ ምስ ወጸ፡ ካልኦት ከኣ ዕዮ ዜብሎም ኣብ ዕዳጋ ደው ኢሎምረአየ።

[**4**](https://www.betezion.com/bible-passage-adis?book=matt&chap=20&v=tig)ንኣታቶም ከኣ፡ ንስኻትኩምውን ናብቲ ኣታኽልቲ ወይኒ ኺዱ እሞ እቲ ዝግባእ ክህበኩምእየ፡ በሎም። ንሳቶም ከኣ ኸዱ።

[**5**](https://www.betezion.com/bible-passage-adis?book=matt&chap=20&v=tig)ከም ብሓድሽ ድማ ብሳድሰይቲ ሰዓትን ብታስዐይቲ ሰዓትን ኣቢሉ ወጹኡ፡ ከምኡ ገበረ።

[**6**](https://www.betezion.com/bible-passage-adis?book=matt&chap=20&v=tig)ድማ ብመበል፡ ዓሰርተው ሓደ ሰዓት ወጺኡ፡ ካልኦት ደው ኢሎም ረኸበ፡ ንምንታይከምሉእ መዓልቲ ብዘይ ዕዮ ኣብዚ ደው እትብሉ፧ በሎም።

[**7**](https://www.betezion.com/bible-passage-adis?book=matt&chap=20&v=tig)ንሳቶም፡ ውዕለት ዜውዕለና ስኢንና፡ በልዎ። ንሱ፡ ንስኻትኩም ድማ ናብቲ ኣታኽልቲ ወይኒኺዱ፡ እቲ ዚግባእ ከኣ ትወስዱ፡ በሎም።

[**8**](https://www.betezion.com/bible-passage-adis?book=matt&chap=20&v=tig)ምስ መሰየ፡ እቲ ብዓል ኣታኽልቲ ወይኒ ንኣዛዝ ቤቱ፡ ነቶም ሰብ ውዕለት ጸውዓዮም፡ ካብዳሕሮት ጀሚርካ ኸኣ ክሳዕ እቶም ቀዳሞት፡ ውዕለቶም ሀቦም፡ በሎ።

[**9**](https://www.betezion.com/bible-passage-adis?book=matt&chap=20&v=tig)እቶም ሰብ መበል ዓሰርተው ሓደ ሰዓት ቀሪቦም ደዲናሮም ተቐበሉ።

[**10**](https://www.betezion.com/bible-passage-adis?book=matt&chap=20&v=tig)እቶም ቀዳሞት ምስ ቀረቡ ግና፡ ዚበዝሕ ዚቕበሉ መሰሎም። ንሳቶም ከኣ ደዲናሮምተቐበሉ።

[**11**](https://www.betezion.com/bible-passage-adis?book=matt&chap=20&v=tig)ምስ ተቐበሉ፡ በቲ ብዓል ቤት ኣዕዘምዘሙ፡

[**12**](https://www.betezion.com/bible-passage-adis?book=matt&chap=20&v=tig)ነዞም ሓንቲ ሰዓት ጥራይ ዝዐየዩ ዳሕሮት፡ ንሕና ድኻም መዓልትን ዳህርን ዝጽርና፡ ምሳናኣዳላደልካዮም፡ በልዎ።

[**13**](https://www.betezion.com/bible-passage-adis?book=matt&chap=20&v=tig)ንሱ ኸኣ መለሰ፡ ንሓደ ኻባታቶም በሎ፡ ዓርከይ፡ ኣይዐመጽኩኻን። ብሓደ ዲናርዶ ኣይተሰማማዕካንን፧

[**14**](https://www.betezion.com/bible-passage-adis?book=matt&chap=20&v=tig)ዚብጽሓካ ደኣ ሒዝካ ኺድ። ነዚ ዳሕራይ ድማ በቲ ገንዘበይ ዝደሌኽዎ ኽህቦ ፍቓደይ እዩ።

[**15**](https://www.betezion.com/bible-passage-adis?book=matt&chap=20&v=tig)ወይስ በቲ ገንዘበይ ዝደሌኽዎ ኽገብርዶ ኣይተፈቕደለይን እዩ፧ ወይስ ኣነ ህያዋይ ብምዃነይዶዓይንኻ ቐናእ እያ፧

[**16**](https://www.betezion.com/bible-passage-adis?book=matt&chap=20&v=tig)ጽዉዓትሲ ብዙሓት እዮም፡ ሕሩያት ግና ሒደት እዮም እሞ ከምኡ እቶም ዳሕሮት ቀዳሞትኪዀኑ፡ እቶም ቀዳሞት ከኣ ዳሕሮት ኪዀኑ እዮም።

[**17**](https://www.betezion.com/bible-passage-adis?book=matt&chap=20&v=tig)የሱስ ናብ የሩሳሌም ኪድይብ ከሎ፡ ነቶም ዓሰርተው ክልተ ደቀ መዛሙርቲ ንበይኖም ናብመገዲ ወሰዶም በሎም ድማ፡

[**18**](https://www.betezion.com/bible-passage-adis?book=matt&chap=20&v=tig)እንሆ፡ ናብ የሩሳሌም ንድይብ አሎና፡ ወዲ ሰብ ከኣ ንሊቃውንቲ ኻህናት ንጸሓፍትንኣሕሊፎም ኪህብዎ፡ ሞትውን ኪፈርዱሉ እዮም።

[**19**](https://www.betezion.com/bible-passage-adis?book=matt&chap=20&v=tig)ኬላግጹሉን ኪገርፍዎን ኪሰቕልዎን፡ ነህዛብ ኣሕሊፎም ኪህብዎ እዮም፡ ብሳልሰይቲመዓልቲውን ኪትንስእ እዩ።

[**20**](https://www.betezion.com/bible-passage-adis?book=matt&chap=20&v=tig)ሽዑ ኣደ ደቂ ዘብዴዎስ ምስ ደቃ መጸት፡ ተደፊኣ ድማ ካብኡ ገለ ለመነት።

[**21**](https://www.betezion.com/bible-passage-adis?book=matt&chap=20&v=tig)ንሱ ኸኣ፡ እንታይ ትደልዪ፧ በላ። ንሳ፡ እዞም ክልተ ደቀይ ኣብታ መንግስትኻ ሓደብየማንካ፡ ሓደ ብጸጋምካ ኪቕመጡ፡ በል፡ በለቶ።

[**22**](https://www.betezion.com/bible-passage-adis?book=matt&chap=20&v=tig)የሱስ ግና መሊሱ፡ እትልምንዎ ኣይትፈልጡን። እታ ኣነ ዝሰትያ ጽዋዕ ክትሰትዪኸትኽእሉዶ፧ በለ። ንሳቶም ንኽእል፡ በልዎ።

[**23**](https://www.betezion.com/bible-passage-adis?book=matt&chap=20&v=tig)ንሱ ኸኣ፡ ጽዋኤይሲ ኽትሰትዩ ኢኹም፡ ኣብ የማን ጸጋመይ ምቕማጥ ግና ነቶም ኣቦይዘዳለወሎም እዩ እምበር፡ ኣነ ኣይኰንኩን ዝህቦ፡ በሎም።

[**24**](https://www.betezion.com/bible-passage-adis?book=matt&chap=20&v=tig)እቶም ዓሰርተ እዚ ሰሚዖም፡ በቶም ክልተ ኣሕዋት ተናደዱ።

[**25**](https://www.betezion.com/bible-passage-adis?book=matt&chap=20&v=tig)የሱስ ከኣ ጸዊዑ በሎም፡ ነህዛብ ሸየምቶም ከም ዚገዝእዎም፡ ዓበይቶም ድማ ከምዚመልክዎም፡ ትፈልጡ ኢኹም።

[**26**](https://www.betezion.com/bible-passage-adis?book=matt&chap=20&v=tig)ኣባታትኩም ግና ከምዚ ኣይኰነን፡ እቲ ኻባታትኩም ዓብዪ ምዃን ዚደልስ፡ ግዙእኩም ደኣይኹን።

[**27**](https://www.betezion.com/bible-passage-adis?book=matt&chap=20&v=tig)እቲ ኻባታትኩም ምርኡይ ኪኸውን ዚደሊ ኸኣ፡ ባርያኻትኩም ይኹን።

[**28**](https://www.betezion.com/bible-passage-adis?book=matt&chap=20&v=tig)ወዲ ሰብ ድማ፡ ኬገልግልን ህይወት ምእንቲ ብዙሓት በጃ ኼሕልፍን እምበር፡ ኬግልግልዎኢሉ ኣይመጸን።

[**29**](https://www.betezion.com/bible-passage-adis?book=matt&chap=20&v=tig)ካብ ያሪኮ ኺወጹ ኸለው፡ ብዙሓት ህዝቢ ሰዐብዎ።

[**30**](https://www.betezion.com/bible-passage-adis?book=matt&chap=20&v=tig)እንሆ ድማ፡ ክልተ ዕዉራት ኣብ ወሰን መገዲ ተቐሚጦም ነበሩ። የሱስ ይሐልፍ ከም ዘሎምስ ሰምዑ፡ ጐይታይ ወዲ ዳዊት፡ ምሐረና፡ እናበሉ ጨርሑ።

[**31**](https://www.betezion.com/bible-passage-adis?book=matt&chap=20&v=tig)እቶም ህዝቢ ግና፡ ስቕ በሉ፡ ኢሎም ገንሕዎም። ንሳቶም ከኣ፡ ጐይታይ ወዲ ዳዊት፡ምሐረና፡ ኢሎም ከኣ ኣዝዮም ጨርሑ።

[**32**](https://www.betezion.com/bible-passage-adis?book=matt&chap=20&v=tig)የሱስ ከኣ ደው ኢሉ ጸዊዑ፡ እንታይ ክገብረልኩም ትድልዩ አሎኹም፧ በሎም።

[**33**](https://www.betezion.com/bible-passage-adis?book=matt&chap=20&v=tig)ንሳቶም፡ ጐይታይ፡ ኣዒንትና ኪኽፈታ፡ በልዎ።

[**34**](https://www.betezion.com/bible-passage-adis?book=matt&chap=20&v=tig)የሱስ ደንጊጹሎም ኣዒንቶም ተንከየ፡ ብኡብኡ ረኣዩ ሰዐብዎ ድማ።

[**1**](https://www.betezion.com/bible-passage-adis?book=matt&chap=21&v=tig)ናብ የሩሳሌም ምስ ቀረቡ እሞ ኣብ ጥቓ ደብረ ዘይቲ ናብ ዘላ ቤት-ፋጌ ምስ መጹ፡ ሽዑየሱስ ካብ ደቀ መዛሙርቱ ኽልተ ለኣኸ።

[**2**](https://www.betezion.com/bible-passage-adis?book=matt&chap=21&v=tig)በሎም ከኣ፡ ኣብ ቅድሜኹም ናብ ዘላ ዓዲ ኺዱ፡ ብኡብኡ እስርቲ ኣድጊ፡ ዒሉኣ ድማ ምስኣ፡ ክትረኽቡ ኢኹም።

[**3**](https://www.betezion.com/bible-passage-adis?book=matt&chap=21&v=tig)ፈቲሕኩም ከኣ ኣምጽኡለይ። ሓደኳ ገለ እንተ በለኩም፡ ጐይታ ይደልዮም ስሎ፡ በልዎ።ብኡብኡ ድማ ኪሰዶም እዩ።

[**4-5**](https://www.betezion.com/bible-passage-adis?book=matt&chap=21&v=tig)እቲ ብነብዪ፡ ንጓል ጽዮን፡ እንሆ ንጉስኪ፡ ለዋህ፡ ኣብ ኣድግን ኣብ ዒሉ ኣድጊ ጽዕነትንተወጢሑ ናባኺ ይመጽእ አሎ፡ በልዋ፡ ዚብል ኪፍጸም እዚ ዅሉ ዀነ።

[**6**](https://www.betezion.com/bible-passage-adis?book=matt&chap=21&v=tig)ደቀ መዛሙርቱ ኸይዶም፡ ከምቲ የሱስ ዝኣዘዞም ገበሩ።

[**7**](https://www.betezion.com/bible-passage-adis?book=matt&chap=21&v=tig)ኣድግን ዒሉን ኣምጽኡሉ፡ ክዳውንቶም ድማ ጠይቂ ገበሩሎም፡ ንሱ ኸኣ ተወጥሔ።

[**8**](https://www.betezion.com/bible-passage-adis?book=matt&chap=21&v=tig)ካብቶም ህዝቢ ዚበዝሑ፡ ክዳውንቶም ኣብ መገዲ ኣንጸፉ፡ ካልኦት ድማ ካብ ኣእዋምጨጨንፈሩ እናሰልዑ፡ ኣብ መገዲ ነስነሱ።

[**9**](https://www.betezion.com/bible-passage-adis?book=matt&chap=21&v=tig)ቀቅድሚኡ ዚኸዱ፡ ደድሕሪኡውን ዚስዕቡ ህዝቢ ዓው ኢሎም፡ ሆሳእና ንወዲ ዳዊት፡ ብስምእግዚኣብሄር ዚመጽእ ብሩኽ እዩ፡ ሆሳእና ኣብ ኣርያም፡ በሉ።

[**10**](https://www.betezion.com/bible-passage-adis?book=matt&chap=21&v=tig)ናብ የሩሳሌም ምስ ኣተዉ እታ ኸተማ ብዘላ፡ መን እዩ እዚ፧ ኢላ ተበዐደት።

[**11**](https://www.betezion.com/bible-passage-adis?book=matt&chap=21&v=tig)እቶም ህዝቢ ድማ፡ እዚ ነብዪ የሱስ፡ በዓል ናዝሬት ናይ ገሊላ እዩ፡ በሉ።

[**12**](https://www.betezion.com/bible-passage-adis?book=matt&chap=21&v=tig)የሱስ ናብ መቕደስ ኣምላኽ ኣተወ፡ ንዅሎም ሸየጥትን ተሻየጥትን ከኣ ካብ ቤት መቕደስኣውጽኤ፡ ሰደቓ ሸረፍትን መንበር ሸየጥቲ ርግብን ደንከለ።

[**13**](https://www.betezion.com/bible-passage-adis?book=matt&chap=21&v=tig)ንሱ ኸኣ፡ ቤተይ ቤት ጸሎት ትብሀል፡ ጽሑፍ እዩ፡ ንስኻትኩም ግና ብዓቲ ጐሓሉትገበርኩምዋ፡ በሎም።

[**14**](https://www.betezion.com/bible-passage-adis?book=matt&chap=21&v=tig)ዕዉራትን ሓንካሳትን ከኣ ናብ ቤት መቕደስ ናብኡ መጹ፡ ንሱ ድማ ኣሕወዮም።

[**15**](https://www.betezion.com/bible-passage-adis?book=matt&chap=21&v=tig)ሊቃውንቲ ኻህናትን ጸሓፍትን ነቲ ዝገበሮ ተኣምራት ቈልዑውን ኣብ ቤተ መቕደስ ዓው ኢሎም፡ ሆሳእና ንወዲ ዳዊት፡ ኪብሉን ምስ ረኣዩ፡ ተናደዱ እሞ፡

[**16**](https://www.betezion.com/bible-passage-adis?book=matt&chap=21&v=tig)እዚኣቶም ዚብልዎስ ትሰምዕዶ አሎኻ፧ በልዎ። የሱስ ከአ፡ እወ፡ ካብ ኣፍ ቈልዑንሕጻናትን ምስጋና ኣዳሎኻ፡ ዚብልሲ እኳዶ ኣየንበብኩምን፧ በሎም።

[**17**](https://www.betezion.com/bible-passage-adis?book=matt&chap=21&v=tig)ሐዲግዎም ናብ ወጻኢ እታ ኸተማ ናብ ቢታንያ ወጸ፡ ኣብኣ ከኣ ሐደረ።

[**18**](https://www.betezion.com/bible-passage-adis?book=matt&chap=21&v=tig)ንግሆ ናብ ከተማ ኺምለስ ከሎ ድማ፡ ጠመየ።

[**19**](https://www.betezion.com/bible-passage-adis?book=matt&chap=21&v=tig)ኣብ ጥቓ መገዲ ሓንቲ ኦም በለስ ርእዩ ናብኣ ኸደ። ቈጽሊ ጥራይ እምበር፡ ሓንቲ እኳ ኣይረኸበላን እሞ፡ ደጊም ኣባኺ ንሓዋሩ ፍረ ኣይፍረ፡ በላ። እታ ኦም በለስ ብኡብኡ ነቐጸት።

[**20**](https://www.betezion.com/bible-passage-adis?book=matt&chap=21&v=tig)ደቀ መዛሙርቱ ርእዮም፡ እዛ ኦም በለስ ከመይ ኢላ ሕጂ ንሕጂ ነቐጸት፧ ኢሎም ተገረሙ።

[**21-22**](https://www.betezion.com/bible-passage-adis?book=matt&chap=21&v=tig)የሱስ መሊሱ በሎም፡ እምነት እንተ ኣልያትኩም እሞ እንተ ዘይተዋላወልኩም፡ እዛኦምበለስ ከም ዝዀነቶ ጥራይ ኣይትገብሩን፡ ነዚ ኸረን እኳ፡ ተንስእ፡ ናብ ባሕሪውደቕ፡ ትብልዎእሞ ከም ኪኸውን፡ ኣሚንኩም ብጸሎት እትልምንዎ ዅሉ ኸምእትረኽቡ፡ ብሓቂ እብለኩምአሎኹ።

[**23**](https://www.betezion.com/bible-passage-adis?book=matt&chap=21&v=tig)ናብ ቤተ መቕደስ አትዩ ኺምህር ከሎ፡ ሊቃውንቲ ኻህናት ዓበይቲ ህዝብን ናብኡመጺኦም፡ በየናይ ስልጣን እዚ ትገብር አሎኻ፧ እዚ ስልጣን እዝስ መን ሀበካ፧ በልዎ።

[**24**](https://www.betezion.com/bible-passage-adis?book=matt&chap=21&v=tig)የሱስ ከኣ መሊሱ በሎም፡ ኣነ ድማ ሓንቲ ነገር ክሐተኩም። እዚኣ እንተ ነገርኩምኒ፡ ኣነ ኸኣ በየናይ ስልጣን እዚ ከም ዝገብር ክነግረኩም እየ።

[**25**](https://www.betezion.com/bible-passage-adis?book=matt&chap=21&v=tig)ጥምቀት ዮሃንስ ካበይ እያ፧ ካብ ሰማይዶ ወይስ ካብ ሰብ፧ ንሓድሕዶም ተዛራረቡ፡ እናበሉ፡ ካብ እንተ በልናዮ፡ ከመይ ደኣ ዘይኣመንኩምዎ፧ ኪብለና እዩ።

[**26**](https://www.betezion.com/bible-passage-adis?book=matt&chap=21&v=tig)ካብ ሰብ እንተ በልናዮ ግና፡ ንዮሃንስ ኵሎም ከም ነብዪ ይቘጽርዎ አለዉ እሞ፡ ንህዝቢንፈርህ።

[**27**](https://www.betezion.com/bible-passage-adis?book=matt&chap=21&v=tig)ንየሱስ ከኣ፡ ኣይንፈልጥን፡ ኢሎም መለሱሉ። ንሱ ድማ፡ ኣነ ኸኣ በየናይ ስልጣን እዚኸም ዝገብር፡ ኣይነግረኩምን፡ በሎም።

[**28**](https://www.betezion.com/bible-passage-adis?book=matt&chap=21&v=tig)ግናኸ እንታይ ይመስለኩም፧ ሓደ ሰብኣይ ክልተ ደቂ ነበርዎ። ናብቲ ቐዳማይ ቀሪቡ፡ ወደይ፡ሎሚ ናብ ኣታኽልቲ ወይነይ ውፈር እሞ ዕየ፡ በሎ።

[**29**](https://www.betezion.com/bible-passage-adis?book=matt&chap=21&v=tig)ንሱ፡ እምቢ፡ ኢሉ መለሰ። ደሓር ግና ተጥዒሱ ወፈረ።

[**30**](https://www.betezion.com/bible-passage-adis?book=matt&chap=21&v=tig)ናብቲ ኻልኣይ ቀሪቡ ኸምኡ በሎ። ንሱ ኸኣ፡ ሕራይ ጐይታይ፡ ኢሉ መለሰ። ግናኸ ኣይወፈረን።

[**31**](https://www.betezion.com/bible-passage-adis?book=matt&chap=21&v=tig)ካብ ክልቲኦም ኣያናዮም እዩ ፍቓድ ኣቦኡ ዝገበረ፧ ንሳቶም ከኣ፡ እቲ ቐዳማይ፡ በልዎ።የሱስ በሎም፡ ተገውትን ኣመናዝርን ናብታ መንግስቲ ኣምላኽ ቅድሜኹም ከም ዚአትዉ፡ብሓቂ እብለኩም አሎኹ።

[**32**](https://www.betezion.com/bible-passage-adis?book=matt&chap=21&v=tig)ዮሃንስ ብቕኑዕ መገዲ ናባኻትኩም መጺኡ ነበረ እሞ፡ ተገውትን ኣመናዝርን ደኣ ኣመንዎ እምበር፡ ንስኻትኩምሲ ኣይኣመንኩምዎን። ንስኻትኩም ግና ነዚ ርኢኹም፡ ክትኣምንዎ ደሓርእኳ ኣይተጠዐስኩምን።

[**33**](https://www.betezion.com/bible-passage-adis?book=matt&chap=21&v=tig)ካልእ ምስላ ስምዑ፡ ኣታኽልቲ ወይኒ ዝተኸለ ብዓል ቤት ነበረ። ሓጹር ሐጸሮ፡ መሓምተሊድማ ኰዐተሉ፡ ግምቢውን ሰርሓሉ፡ ንዐየይቲ ብመገስ ሂብዎም ከኣ፡ ናብ ካልእ ሃገር ገሸ።

[**34**](https://www.betezion.com/bible-passage-adis?book=matt&chap=21&v=tig)ጊዜ ፍርያት ምስ በጽሔ፡ ፍሪኡ ኼምጽኡሉ ባሮት ናብቶም ዓየይቲ ለኣኸ።

[**35**](https://www.betezion.com/bible-passage-adis?book=matt&chap=21&v=tig)እቶም ዓየይቲ ኸኣ ነቶም ባሮቱ ሒዞም ንገሊኦም ወቕዕዎም፡ ንገሊኦም ቀተልዎም፡ ንገሊኦም ብእምኒ ጨፍለቕዎም።

[**36**](https://www.betezion.com/bible-passage-adis?book=matt&chap=21&v=tig)ከም ብሓድሽ ካብቶም ቀዳሞት ዚበዝሑ ኻልኦት ባሮት ለኣኸ። ንኣታቶም ድማ ከምኡገበርዎም።

[**37**](https://www.betezion.com/bible-passage-adis?book=matt&chap=21&v=tig)መወዳእታኡ፡ ንወደይሲ ይሐፍርዎ ግዲ ይዀኑ፡ ኢሉ ወዱ ለኣኸ።

[**38**](https://www.betezion.com/bible-passage-adis?book=matt&chap=21&v=tig)እቶም ዓየይቲ ነቲ ወዱ ምስ ረአይዎ፡ ንሓድሕዶም፡ እዚ እቲ ወራሲ እዩ። ንዑ፡ ንቕተሎእሞ ርስቱ ንሐዝ፡ ተባሃሀሉ።

[**39**](https://www.betezion.com/bible-passage-adis?book=matt&chap=21&v=tig)ሒዞም፡ ካብ ቦታ ኣታኽልቲ ወይኒ ንወጻኢ ኣውጺኦም ቀተልዎ።

[**40**](https://www.betezion.com/bible-passage-adis?book=matt&chap=21&v=tig)እቲ ጐይታ ኣታኽልቲ ወይኒ ምስ መጸስ፡ ነቶም ዓያይቲ እቲኦም እንታይ ኪገብሮም እዩ፧

[**41**](https://www.betezion.com/bible-passage-adis?book=matt&chap=21&v=tig)ንሳቶም ከኣ፡ ነቶም ክፉኣት የጥፍኦም፡ እቲ ኣታኽልቲ ወይኒ ኸኣ፡ ፍሪኡ በብጊዜኡንዚህቡ ኻልኦት ዓየይቲ ብመገስ ይህቦም፡ በልዎ።

[**42**](https://www.betezion.com/bible-passage-adis?book=matt&chap=21&v=tig)የሱስ ከኣ በሎም፡ እቶም ነደቕቲ ዝነዐቕዎ እምኒ፡ ንሱ ርእሲ መኣዝን ኰነ፡ እዚ ኻብእግዚኣብሄር ኰነ፡ ኣብ ኣዒንትናውን ግሩም እዩ፡ ዚብል ጽሑፋትዶ ከቶ ኣየንበብኩምን፧

[**43**](https://www.betezion.com/bible-passage-adis?book=matt&chap=21&v=tig)ስለዚ ድማ እታ መንግስቲ ኣምላኽ ካባኻትኩም ክትውሰድ፡ ፍሪኣ ንዚፈሪ ህዝቢውንክትወሀብ እያ፡ እብለኩም አሎኹ።

[**44**](https://www.betezion.com/bible-passage-adis?book=matt&chap=21&v=tig)ኣብቲ እምኒ እቲ ዝወደቐ ይስብር፡ እቲ እምኒ እቲ ዝወደቖ ድማ ይጭፍለቕ።

[**45**](https://www.betezion.com/bible-passage-adis?book=matt&chap=21&v=tig)ሊቃውንቲ ኻህናትን ፈሪሳውያንን ምስላታቱ ምስ ሰምዑ፡ ብዛዕባኦም ከም እተዛረቦኣስተውዐሉ።

[**46**](https://www.betezion.com/bible-passage-adis?book=matt&chap=21&v=tig)ኪሕዝዎ ድማ ደለዩ፡ ግናኸ ኣብቶም ህዝቢ ኸም ነብዪ ነበረ እሞ፡ ንኣታቶም ፈርሁ።

[**1**](https://www.betezion.com/bible-passage-adis?book=matt&chap=22&v=tig)የሱስ መለሰ፡ ከም ብሓድሽ ድማ ብምስላ ከምዚ ኢሉ ነገሮም፡

[**2**](https://www.betezion.com/bible-passage-adis?book=matt&chap=22&v=tig)መንግስተ ሰማያት ንወዱ መርዓ ዝገበረ ንጉስ ትመስል።

[**3**](https://www.betezion.com/bible-passage-adis?book=matt&chap=22&v=tig)ነቶም ናብ መርዓ እተዐደሙ ኺጽውዑ ባሮቱ ለኣከ፡ ግናኸ ምምጻእ ኣበዩ።

[**4**](https://www.betezion.com/bible-passage-adis?book=matt&chap=22&v=tig)ከም ብሓድሽ ድማ ነቶም ዕዱማት፡ እንሆ፡ መኣደይ ኣዳሎኹ፡ ሰባሕተይን ኣስዋረይንሐሪደ፡ ኵሉ ተዳልዩ አሎ እሞ፡ ናብ መርዓ ንዑ፡ በልዎም፡ ኢሉ ኻልኦት ባሮት ለኣኸ።

[**5**](https://www.betezion.com/bible-passage-adis?book=matt&chap=22&v=tig)ንሳቶም ግና ሸለል ኢሎም፡ ገሊኦም ናብ ግራቶም፡ ገሊኦም ከኣ ናብ ነግዶም ከዱ።

[**6**](https://www.betezion.com/bible-passage-adis?book=matt&chap=22&v=tig)እቶም ዝተረፉ ኸኣ ነቶም ባሮቱ ሒዞም ኣዋረድዎም ቀተልዎምን።

[**7**](https://www.betezion.com/bible-passage-adis?book=matt&chap=22&v=tig)እቲ ንጉስ ተቘጥዔ፡ ጭፍራኡ ልኢኹ፡ ነቶም ቀተልቲ ኣጥፍኤ፡ ከተማኦም ድማ ተኰሰ።

[**8**](https://www.betezion.com/bible-passage-adis?book=matt&chap=22&v=tig)ሽዑ ንባሮቱ፡ እቶም ዕዱማት ደኣ ዘይብቑዓት ኰይኖም እምበር፡ መርዓስ እተዳለወ እዩ፡

[**9**](https://www.betezion.com/bible-passage-adis?book=matt&chap=22&v=tig)ደጊም ናብ ቀራና መገዲ ኺዱ እሞ ንዝረኸብኩምዎ ዘበለ ናብ መርዓ ጸውዑ፡ በሎም።

[**10**](https://www.betezion.com/bible-passage-adis?book=matt&chap=22&v=tig)እቶም ባሮት እቲኦም ናብ መገዲ ወጺኦም፡ ንዝረኸብዎ ዘበለ፡ ንሕሱማትን ንሕያዎትን፡ኣከብዎም። እቲ ዳስ መርዓ ብተቐማጦመልኤ።

[**11**](https://www.betezion.com/bible-passage-adis?book=matt&chap=22&v=tig)እቲ ንጉስ ነቶም ተቐማጦ ኺርኢ ምስ ኣተወ፡ ክዳን መርዓ ዘይተኸደነ ሰብኣይ ረአየ እሞ፡

[**12**](https://www.betezion.com/bible-passage-adis?book=matt&chap=22&v=tig)ኣታ ዓርከይ፡ ከመይከ ኽዳን መርዓ ዜብልካ ናብዚ ኣቶኻ፧ በሎ። ንሱ ግና ኣጽቀጠ።

[**13**](https://www.betezion.com/bible-passage-adis?book=matt&chap=22&v=tig)ሽዑ እቲ ንጉስ ንገላዉኡ በሎም፡ ኣእዳዉን ኣእጋሩን ኣሲርኩም፡ ኣብ ናይ ወጻኢ ጸልማትደርብይዎ። ኣብኡ ብኽያትን ምሕርቃም ኣስናንን ይኸውን።

[**14**](https://www.betezion.com/bible-passage-adis?book=matt&chap=22&v=tig)ጽዉዓትሲ ብዙሓት እዮም፡ ሕሩያት ግና ሒደት እዮም።

[**15**](https://www.betezion.com/bible-passage-adis?book=matt&chap=22&v=tig)ድሕርዚ ፈሪሳውያን ከይዶም ከ

[**16**](https://www.betezion.com/bible-passage-adis?book=matt&chap=22&v=tig)ደቀ መዛሙርቶም ምስ ሄሮድሳውያን ገይሮም ከምዚ ኢሎም ለአኹ፡ መምህር፡ ሓቀኛምዃንካ፡ መገዲ እግዚኣብሄርውን ብሓቂ ኸም እትምህር፡ ንፈልጥ አሎና፡ ገጽ ሰብ ርኢኻ ኣይተዳሉን ኢኻ እሞ፡ ነዝን ነትን እኳ ኣይትብልን ኢኻ።

[**17**](https://www.betezion.com/bible-passage-adis?book=matt&chap=22&v=tig)እንታይ ይመስለካ፡ ንቄሳር ግብሪ ምሃብሲ ተፈቒዱ ድዩ ወይስ ኣይፋሉን፧ እስኪ ንገረና።

[**18**](https://www.betezion.com/bible-passage-adis?book=matt&chap=22&v=tig)የሱስ ክፍኣቶም ፈሊጡ፡ ኣቱም ግቡዛት፡ ስለ ምንታይ ትፍትኑኒ አሎኹም፧ እቲ ወርቂ ግብሪ ኣርእዩኒ፡ በሎም።

[**19**](https://www.betezion.com/bible-passage-adis?book=matt&chap=22&v=tig)ንሳቶም ከኣ ዲናር ኣምጽኡሉ።

[**20**](https://www.betezion.com/bible-passage-adis?book=matt&chap=22&v=tig)ንሱ ድማ፡ እዚ መልክዑን ጽሕፈቱን ናይ መን እዩ፧ በሎም።

[**21**](https://www.betezion.com/bible-passage-adis?book=matt&chap=22&v=tig)ንሳቶም፡ ናይ ቄሳር፡ በልዎ። ሽዑ ንሱ፡ እምበኣርሲ ናይ ቄሳር ንቄሳር፡ ናይ ኣምላኽውንንኣምላኽ ሀቡ፡ በሎም።

[**22**](https://www.betezion.com/bible-passage-adis?book=matt&chap=22&v=tig)እዚ ምስ ሰምዑ፡ ተገረሙ፡ ሐዲጎምዎ ድማ ሐለፉ።

[**23**](https://www.betezion.com/bible-passage-adis?book=matt&chap=22&v=tig)በታ መዓልቲ እቲኣ፡ ትንሳኤ የልቦን፡ ዚብሉ ሰዱቃውያን ናብኡ መጹ።

[**24**](https://www.betezion.com/bible-passage-adis?book=matt&chap=22&v=tig)ከምዚ ኢሎም ድማ ሐተትዎ፡ መምህር፡ ሙሴ፡ ሰብኣይ ውሉድ ከይሐደገ እንተ ሞተ፡ ነታሰበይቱ እቲ ሓዉ ይውረሳ፡ ነቲ ሓዉ ኸኣ ዘርኢ የቑመሉ፡ በለ።

[**25**](https://www.betezion.com/bible-passage-adis?book=matt&chap=22&v=tig)ኣባናኸስ ሾብዓተ ኣሕዋት ነበሩ። እቲ ዓብዪ ሰበይቲ ምስ ኣእተወ፡ ሞተ፡ ውሉድ ኣይነበሮን እሞ፡ ነታ ሰበይቱ ንሓዉ ሐደጋ።

[**26**](https://www.betezion.com/bible-passage-adis?book=matt&chap=22&v=tig)ከምኡ ኸኣ ኻልኣይ፡ እቲ ሳልሳይውን፡ ክሳዕ እቲ ሳብዓይ።

[**27**](https://www.betezion.com/bible-passage-adis?book=matt&chap=22&v=tig)ድሕሪ ዅሎም ድማ እታ ሰበይቲ ሞተት።

[**28**](https://www.betezion.com/bible-passage-adis?book=matt&chap=22&v=tig)ኵሎም ኣእትዮምዋ ነይሮም እዮም እሞ፡ ብትንሳኤ ኻብዞም ሾብዓተ እዚኣቶ፡ ሰበይቲመኖም ክትከውን እያ፧

[**29**](https://www.betezion.com/bible-passage-adis?book=matt&chap=22&v=tig)የሱስ መለሰ በሎምውን፡ መጻሕፍቲ ወይስ ሓይሊ ኣምላኽ ሰኣን ምፍላጥኩም ትጋገዩአሎኹም።

[**30**](https://www.betezion.com/bible-passage-adis?book=matt&chap=22&v=tig)ኣብ ትንሳኤስ ከም መላእኽቲ ኣምላኽ ኣብ ሰማይ እዮም እምበር፡ ኣየእትዉንኣየተኣታትዉን።

[**31-32**](https://www.betezion.com/bible-passage-adis?book=matt&chap=22&v=tig)ብዛዕባ ትንሳኤ ምዉታት ግና፡ እቲ ካብ ኣምላኽ፡ ኣነ ኣምላኽ ኣብርሃም ኣምላኽይስሃቅን ኣምላኽ ያእቆብን እየ፡ እተባህለልኩምዶ ኣየንበብኩምን፧ እግዚእብሄር ኣምላኽ ህያዋንእዩ እምበር፡ ኣምላኽ ምዉታት ኣይኰነን።

[**33**](https://www.betezion.com/bible-passage-adis?book=matt&chap=22&v=tig)እቶም ህዝቢ ኸኣ እዚ ሰሚዖም ብትምህርቱ ተደነቑ።

[**34**](https://www.betezion.com/bible-passage-adis?book=matt&chap=22&v=tig)ፈሪሳውያን ድማ ኣፍ ሰዱቃውያን ከም ዝዐጸወ ሰሚዖም፡ ብሓደ ተኣከቡ።

[**35-36**](https://www.betezion.com/bible-passage-adis?book=matt&chap=22&v=tig)ካባታቶም ሓደ ምሁር ሕጊ ኪዕዘቦ ደልዩ፡ መምህር፡ እታ ዓባይ ትእዛዝ ኣብ ሕጊኣየነይቲ እያ፧ ኢሉ ሐተቶ።

[**37**](https://www.betezion.com/bible-passage-adis?book=matt&chap=22&v=tig)የሱስ ከኣ፡ ንእግዚኣብሄር ኣምላኽካ ብምሉእ ልብኻን ብዅሉ ንፍስኻን ብዅሉ ሓሳባትካንኣፍቅሮ፡

[**38**](https://www.betezion.com/bible-passage-adis?book=matt&chap=22&v=tig)እዚእ እታ ዓባይን ቀዳመይትን ትእዛዝ እያ።

[**39**](https://www.betezion.com/bible-passage-adis?book=matt&chap=22&v=tig)እታ እትመስላ ኻልኣይታ ድማ፡ ንብጻይካ ኸም ንፍስኻ ኣፍቅሮ፡ እያ።

[**40**](https://www.betezion.com/bible-passage-adis?book=matt&chap=22&v=tig)ኣብዘን ክልተ ትእዛዛት እዚኣተን ብዘሎ ሕግን ነብያትን ተሰቒሉ አሎ፡ በሎ።

[**41**](https://www.betezion.com/bible-passage-adis?book=matt&chap=22&v=tig)ፈሪሳውያን ተኣኮቦም ከለዉ፡ የሱስ፡

[**42**](https://www.betezion.com/bible-passage-adis?book=matt&chap=22&v=tig)ብዛዕባ ክርስቶስ እንታይ ይመስለኩም፧ ወዲ መንከ እዩ፧ ኢሉ ሐተቶም። ንሳቶም ወዲ ዳዊት፡በልዎ።

[**43-44**](https://www.betezion.com/bible-passage-adis?book=matt&chap=22&v=tig)ንሱ ኸኣ፡ ዳዊት ደኣ፡ ጐይታ ንጐይታይ፡ ንጸላእትኻ ኣብ ትሕቲ እግርኻ ኽሳዕዘድርሶም፡ ኣብ የማነይ ተቐመጥ፡ በሎ፡ እናበለ፡ ብመንፈስ ከመይ ኢሉ ጐይታይ ይብሎ፧

[**45**](https://www.betezion.com/bible-passage-adis?book=matt&chap=22&v=tig)እምበኣርሲ ዳዊት ጐይታይ ካብ ዚብሎ፡ ከመይ ኢሉ ደኣ ወዱ ይኸውን፧ በሎም።

[**46**](https://www.betezion.com/bible-passage-adis?book=matt&chap=22&v=tig)ሓደ እኳ ቓል ኪመልሰሉ ኣይከኣለን። ካብታ መዓልቲ እቲኣ ከኣ ሓደ እኳ ኺሐቶ ደፊሩብሕም ዝበለ የልቦን።

[**1**](https://www.betezion.com/bible-passage-adis?book=matt&chap=23&v=tig)ድሕርዚ ኸኣ የሱስ ነቶም ህዝብን ንደቀ መዛሙርቱን ተዛረቦም ከምዚ ኢሉ፡

[**2**](https://www.betezion.com/bible-passage-adis?book=matt&chap=23&v=tig)ጸሓፍትን ፈሪሳውያንን ኣብ መንበር ሙሴ ተቐሚጦም አለዉ።

[**3**](https://www.betezion.com/bible-passage-adis?book=matt&chap=23&v=tig)ስለዚ ዚብሉኹም ኵሉ ግበሩን ሐልዉን፡ ግናኸ፡ ይብሉ ደኣ እምበር፡ ኣይገብሩን እዮም እሞ፡ ከምቲ ግብሮም ኣይትግበሩ።

[**4**](https://www.betezion.com/bible-passage-adis?book=matt&chap=23&v=tig)ከቢድን ምጽዋሩ ዘይምሽውን ጾር ጠሚሮም፡ ንሰብ ኣብ ክሳዱ የሰክምዎ፡ ባዕላቶም ግናበጻብዖም ኪትንክይዎ እኳ ኣይፈትዉን።

[**5**](https://www.betezion.com/bible-passage-adis?book=matt&chap=23&v=tig)ኵሉ ግብሮም፡ ሰብ ምእንቲ ኺርእዮም ይገብሩ። ክታባውቶም ይግፍሑ፡ ዘፈርክዳውንቶምውን የንውሑ።

[**6**](https://www.betezion.com/bible-passage-adis?book=matt&chap=23&v=tig)ኣብ ምሳሕ ስፍራ ኽብሪ፡ ኣብ ቤት ጸሎቶም ድማ ኣብ ኣውራ ምቕማጥ ይቕመጡ [ይፈትዉ]።

[**7**](https://www.betezion.com/bible-passage-adis?book=matt&chap=23&v=tig)ኣብ ዕዳጋ ኺሳለምዎም፡ ብሰብውን መምህራን ኪብሀሉ ይፈትዉ።

[**8**](https://www.betezion.com/bible-passage-adis?book=matt&chap=23&v=tig)ንስኻትኩም ግና፡ መምህርኩም ሓደ እዩ እሞ፡ መምህራን ኣይትብሀሉ፡ ንስካትኩምሲዅልኹም ኣሕዋት ኢኹም።

[**9**](https://www.betezion.com/bible-passage-adis?book=matt&chap=23&v=tig)ኣቦኹም፡ እቲ ኣብ ሰማይ ዘሎ፡ ሓደ እዩ እሞ፡ ኣብ ምድሪ ንሓደ እኳ ኣቦይ ኣይትበሉ።

[**10**](https://www.betezion.com/bible-passage-adis?book=matt&chap=23&v=tig)መራሒኹም ሓደ እዩ፡ ንሱ ኸኣ ክርስቶስ እዩ እሞ፡ ንስኻትኩምሲ መራሕቲ ኣይትብሀሉ።

[**11**](https://www.betezion.com/bible-passage-adis?book=matt&chap=23&v=tig)እቲ ኻባኻትኩም ዚበልጽሲ ግዙእኩም ይኹን።

[**12**](https://www.betezion.com/bible-passage-adis?book=matt&chap=23&v=tig)ርእሱ ዘልዐለ ኺሐስር፡ ርእሱ ዘትሐተ ኸኣ ልዕል ኪብል እዩ።

[**13**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ መንግስተ ሰማያት ንሰብ ትዐጽዉሉ፡ ንርእስኹም ኣይትአትውዋን፡ ነቶም ኪአትውዋ ዚደልዩ ድማ ኪአትዉ ኣይትሐድግዎምን ኢኹም እሞ፡ውይለኹም።

[**14**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ ቤት መበለታት ትበልዑ፡ ንምኽንያትውን ጸሎትተንውሑ አሎኹም። ስለዚ ዝገደድ ፍርዲ ኽትቅበሉ ኢኹም እሞ፡ ወይለኹም።

[**15**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ ሓደ ጵሮሴሊት ክትገብሩ ባሕርን ምድርን ትዞሩ፡ ምስ ኰነ ኸኣ ካዕበትኩም ወዲ ገሃነም ትገብርዎ ኢኩም እሞ፡ ወይለኹም።

[**16**](https://www.betezion.com/bible-passage-adis?book=matt&chap=23&v=tig)ኣቱም ብቤት መቕደስ ዚምሕል ደሓን እዩ፡ ብወርቂ ቤተ መቕደስ ንዚምሕል ግና ማሕላይዀኖ፡ እትብሉ ዕዉራት መራሕቲ፡ ወይለኹም።

[**17**](https://www.betezion.com/bible-passage-adis?book=matt&chap=23&v=tig)ኣቱም ደናቝርትን ዕዉራትን፡ ኣየናይ ይዐቢ፡ ወርቅዶ ወይስ እታ ንወርቂ እትቕድሶ ቤተ መቕደስ፧

[**18**](https://www.betezion.com/bible-passage-adis?book=matt&chap=23&v=tig)ብመሰውኢ ዚምሕል ደሓን እዩ፡ በቲ ኣብ ርእሲኡ ዘሎ ቝርባን ዚምሕል ግና ማሕላ ይዀኖ፡ ትብሉ።

[**19**](https://www.betezion.com/bible-passage-adis?book=matt&chap=23&v=tig)ኣቱም ደናቝርትን ዕዉራትን፡ ኣየናይ ይዐቢ፡ ቍርባንዶ ወይስ እቲ ንቝርባን ዚቕድሶመሰውኢ፧

[**20**](https://www.betezion.com/bible-passage-adis?book=matt&chap=23&v=tig)እምብኣርስከ እቲ ብመሰውኢ ዚምሕል፡ ብእኡን ኣብ ልዕሊኡ ብዘሎ ዅሉን ይምሕልአሎ።

[**21**](https://www.betezion.com/bible-passage-adis?book=matt&chap=23&v=tig)እቲ ብቤተ መቕደስ ዚምሕል ከኣ፡ ብእኡን በቲ ኣብኡ ዚነብርን ይምሕል አሎ።

[**22**](https://www.betezion.com/bible-passage-adis?book=matt&chap=23&v=tig)እቲ ብሰማይ ዚምሕል፡ ዝፋን ኣምላኽን በቲ ኣብኡ ዚቕመጥን እዩ ዚምሕል።

[**23**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ ካብ ጨና ኣዳም፡ ካብ ሽላን፡ ካብ ካሙን ዕሽር ተውጽኡ፡ እቲ ኣብ ሕጊ ዘሎ ኣውራ ነገር፡ ፍርዲ፡ ምሕረት፡ እምነት ግና ትሐድጉ አሎኹም እሞ፡ ወይለኹም። እዚ ምግባር እቲውን ዘይምግሕዳግ ይግባእ።

[**24**](https://www.betezion.com/bible-passage-adis?book=matt&chap=23&v=tig)ኣቱም ቃርማ እተጽርዩ፡ ገመል ከኣ እትውሕጡ ዕዉራት መራሕቲ።

[**25**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ ዝባን ዋንጫ መሬትን ጻሕልን ትሐጽቡ፡ ውሽጡ ግናከትርን ስስዔን ምሉእ እዩ እሞ፡ ወይለኹም።

[**26**](https://www.betezion.com/bible-passage-adis?book=matt&chap=23&v=tig)ኣታ ዕዉር ፈሪሳዊ፡ ነቲ ዋንጫ መሬትን ጻሕልን ዝባኑ ድማ ጽሩይ ምእንቲ ኪኸውንሲ፡ቅድም ነቲ ውሽጡ ኣጽርዮ።

[**27**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓፍትን ፈሪሳውያንን፡ ወጻኢኡ ጽቡቕ ኰይኑ ዚርኤ፡ ውሽጡ ግናኣዕጽምቲ ምዉታትን ርኽሰትን ዝመልኤ ልቕሉቕ መቓብር ትመስሉ አሎኹም እሞ፡ወይለኹም።

[**28**](https://www.betezion.com/bible-passage-adis?book=matt&chap=23&v=tig)ከምኡ ድማ ንስኻትኩም ብላዕሊ ንሰብ ጻድቃን መሲልኩም ትረአይዎ፡ እቲ ውሽጥኹም ግናግብዝናን ዓምጻን ምሉእ እዩ።

[**29**](https://www.betezion.com/bible-passage-adis?book=matt&chap=23&v=tig)ኣቱም ግቡዛት ጸሓትን ፈሪሳውያንን፡ መቓብር ነብያት ትሰርሑ፡ መቓብር ጻድቃንውንትስልሙ አሎኹም እሞ፡ ወይለኹም።

[**30**](https://www.betezion.com/bible-passage-adis?book=matt&chap=23&v=tig)ብዘመን ኣቦታትና ኔርና እንተ ንኸውንሲ፡ ኣብቲ ደም ነብያት ኣይምተጸንበርናን፡ ትብሉአሎኹም።

[**31**](https://www.betezion.com/bible-passage-adis?book=matt&chap=23&v=tig)እምበኣርስኸ ደቂ ቐተልቲ ነብያት ምዃንኩም ባዕላትኩም ትምስክሩ አሎኹም።

[**32**](https://www.betezion.com/bible-passage-adis?book=matt&chap=23&v=tig)ንስኻትኩም መስፈር ኣቦታትኩም መልኡ።

[**33**](https://www.betezion.com/bible-passage-adis?book=matt&chap=23&v=tig)ኣቱም ኣትማን፡ ውሉድ እቲ መንደላይ ተመን፡ ከመይ ጌርኩምከ ኻብ ፍርዲ ገሃነምክትመልቁ፧

[**34**](https://www.betezion.com/bible-passage-adis?book=matt&chap=23&v=tig)ስለዚ እንሆ፡ ነብያት ጠቢባንን ጸሓፍትን እልእከልኩም አሎኹ። ንገሊኦም ትቐትሉንትሰቕሉን፡ ንገሊኦም ከኣ ኣብ ቤት ጸሎትኩም ትገርፉ፡ ካብ ዓዲ ናብ ዓዲውን ትሰጕዎምአሎኹም።

[**35**](https://www.betezion.com/bible-passage-adis?book=matt&chap=23&v=tig)እቲ ኻብ ደም ኣቤል ጻድቕ ጀሚሩ፡ ኽሳዕ ደም እቲ ኣብ መንጎ ቤተ መቕደስን መሰውእንዝቐተልኩምዎ ዘካርያስ ወዲ በራክያስ፡ ኣብ ምድሪ ዝፈሰሰ ዅሉ ጻድቕ ደም ኣባኻትኩም ኪበጽሕ እዩ።

[**36**](https://www.betezion.com/bible-passage-adis?book=matt&chap=23&v=tig)እዚ ዅሉ ነዚ ወለዶ እዚ ኸም ዚበጽሖ፡ ብሓቂ እብለኩም አሎኹ።

[**37**](https://www.betezion.com/bible-passage-adis?book=matt&chap=23&v=tig)የሩሳሌም፡ የሩሳሌም፡ ኣቲ ንነብያት እትቐትሊ፡ ነቶም ናባኺ እተላእኩ ብእምኒእትጭፍልቒ፡ ከምቲ ደርሆ ንጨጨውታ ኣብ ትሕቲ ኣኽናፋ እትእክቦም፡ ክንደይ ሳዕከ ንደቅኺኽእክቦም ዘይደሌኹ እሞ ኣቤኹም።

[**38-39**](https://www.betezion.com/bible-passage-adis?book=matt&chap=23&v=tig)ደጊም፡ ብስም እግዚኣብሄር ዚመጽእ ብሩኽ እዩ፡ ክሳዕ እትብሉ፡ ካብ ሕጂ ኣይክትርእዩንን ኢኹም እሞ፡ እንሆ፡ ቤትኩም ዐንያ ኽትተርፍ እያ፡ እብለኩም አሎኹ።

[**1**](https://www.betezion.com/bible-passage-adis?book=matt&chap=24&v=tig)የሱስ ካብ ቤተ መቕደስ ወጺኡ ኸደ፡ ደቀ መዛሙርቱ ድማ ህንጻ ቤተ መቕደስ ኬርእይዎናብኡ ቐረቡ።

[**2**](https://www.betezion.com/bible-passage-adis?book=matt&chap=24&v=tig)ንሱ ግና መሊሱ፡ እዚ ዅሉስ ትርእይዎዶ አሎኹም፧ ኣብዚ ዘይፈርስ እምኒ ኣብ ልዕሊ እምኒኣይኪተርፍን እዩ፡ እብለኩም አሎኹ፡ በሎም።

[**3**](https://www.betezion.com/bible-passage-adis?book=matt&chap=24&v=tig)ኣብ ደብረ ዘይቲ ተቐሚጡ ኸሎ፡ ደቀ መዛሙርቱ ብሕት ኢሎም፡ እዚ መኣዝ ኪኸውን እዩ፧ ትእምርቲ ምምጻእካን መወዳእታ ዓለምንከ እንታይ እዩ፧ እስኪ ንገረና፡ እናበሉ ናብኡቐረቡ።

[**4**](https://www.betezion.com/bible-passage-adis?book=matt&chap=24&v=tig)የሱስ መሊሱ በሎም፡ ሓደ እኳ ኸየስሕተኩም ተጠንቀቑ።

[**5**](https://www.betezion.com/bible-passage-adis?book=matt&chap=24&v=tig)ኣነ ክርስቶስ እየ፡ እናበሉ ብዙሓት ብስመይ ኪመጹ እዮም እሞ፡ ንብዙሓትውን ኬስሕቱእዮም።

[**6**](https://www.betezion.com/bible-passage-adis?book=matt&chap=24&v=tig)ውግእን ወረ ውግእን ክትሰምዑ ኢኹም። ርኣዩ፡ ኣይትሰምብዱ፡ እዚ ዅሉ ኪኸውን ብግዲእዩ፡ ግናኸ መወዳእታ ገና እዩ።

[**7**](https://www.betezion.com/bible-passage-adis?book=matt&chap=24&v=tig)ህዝቢ ናብ ህዝቢ፡ መንግስቲውን ናብ መንግስቲ ኺለዐል እዩ። ኣብ በቦታኡ ድማ ጥሜትንፌራን ምንቅጥቃጥ ምድርን ኪኸውን እዩ።

[**8**](https://www.betezion.com/bible-passage-adis?book=matt&chap=24&v=tig)እዚ ዅሉ ግና መጀመርታ ቕልውላው እዩ።

[**9**](https://www.betezion.com/bible-passage-adis?book=matt&chap=24&v=tig)ሽዑ ንመከራ ኣሕሊፎም ኪህብኹምን ኪቐትሉኹምን እዮም። ብዛዕባ ስመይ ከኣ ኣብ ኵሎምኣህዛብ ጽሉኣት ክትኰኑ ኢኹም።

[**10**](https://www.betezion.com/bible-passage-adis?book=matt&chap=24&v=tig)ሽዑ ብዙሓት ኪዕንቀፉ፡ ንሓድሕዶም ኣሕሊፎም ኪዋሃህቡ ንሓድሕዶምውን ኪጻላልኡእዮም።

[**11**](https://www.betezion.com/bible-passage-adis?book=matt&chap=24&v=tig)ብዙሓት ነብያት ሓሶት ኪትንስኡ፡ ንብዙሓትውን ኬስሕቱ እዮም።

[**12**](https://www.betezion.com/bible-passage-adis?book=matt&chap=24&v=tig)ዓመጻ ስለ ዝበዝሔ ድማ፡ ናይ ብዙሓት ፍቕሪ ኽትዝሕል እያ።

[**13**](https://www.betezion.com/bible-passage-adis?book=matt&chap=24&v=tig)እቲ ኽሳዕ መወዳእታ ዚዕገስ ግና ኪድሕን እዩ።

[**14**](https://www.betezion.com/bible-passage-adis?book=matt&chap=24&v=tig)እዚ ወንጌል መንግስቲ ኸኣ ንምስክር ኵሎም ኣህዛብ ኣብ ብዘላ ዓለም ኪስበኽ እዩ፡ ሽዑመወዳእታ ይመጽእ።

[**15**](https://www.betezion.com/bible-passage-adis?book=matt&chap=24&v=tig)እቲ ብነብዪ ዳንኤል እተባህለ ናይ ጥፍኣት ርኽሰት ኣብታ ቅድስቲ ስፍራ ቘይሙ እንተ ርኤኹም፡ - እቲ ዜንብብ የስተውዕል፡ -

[**16**](https://www.betezion.com/bible-passage-adis?book=matt&chap=24&v=tig)ሽዑ ኣብ ይሁዳ ዘለዉ ናብ ኣኽራን ይህደሙ።

[**17**](https://www.betezion.com/bible-passage-adis?book=matt&chap=24&v=tig)ኣብ ዝባን ናሕሲ ዘለዉ ኸኣ ካብ ቤቱ ገለ ኺማላእ ኣይውረድ።

[**18**](https://www.betezion.com/bible-passage-adis?book=matt&chap=24&v=tig)ኣብ ወፍሪ ዘሎ ድማ ክዳኑ ኺወስድ ንድሕሪት ኣይመለስ።

[**19**](https://www.betezion.com/bible-passage-adis?book=matt&chap=24&v=tig)በታ ቕነ እቲኣ ግና ንጥኑሳትን ንዜጥብዋን ወይሌኤን።

[**20-21**](https://www.betezion.com/bible-passage-adis?book=matt&chap=24&v=tig)ሽዑ መከራ ኪኸውን እዩ፡ ከምኡ ዝበለ ኻብ መጀመርታ ዓለም ክሳዕ ሎሚ ዘይኰነ፡ ከቶ ድማ ዘይከውን እዩ እሞ፡ እቲ ምህዳምኩም ብኽረምቲ ወይ ብሰንበት ከይከውንሲ ለምኑ።

[**22**](https://www.betezion.com/bible-passage-adis?book=matt&chap=24&v=tig)እተን መዓልትታት እቲኤን እንተ ዘይሐጽራስ፡ ስጋ ዝለበሰ ዅሉ ኣይምደሐነን። ምእንቲ እቶም ሕሩያት ግና እተን መዓልትታት እቲኤን ኪሐጽራ እየን።

[**23**](https://www.betezion.com/bible-passage-adis?book=matt&chap=24&v=tig)ሽዑ ገለ፡ እንሆ ክርስቶስ ኣብዚ ወይ ኣብቲ፡ እንተ በለኩም፡ ኣይትእመንዎ።

[**24**](https://www.betezion.com/bible-passage-adis?book=matt&chap=24&v=tig)ናይ ሓሶት መሲሃትን ናይ ሓሶት ነብያትን ኪመጹ እዮም እሞ፡ እንተ ተኻእሎምሲ፡ ነቶምሕሩያት እኳ ኼስሕቱ፡ ዓበይቲ ትእምርትን ተኣምራትን ኪገብሩ እዮም።

[**25**](https://www.betezion.com/bible-passage-adis?book=matt&chap=24&v=tig)እንሆ፡ ኣቐዲመ ነገርኩኹም።

[**26**](https://www.betezion.com/bible-passage-adis?book=matt&chap=24&v=tig)እንሆ፡ ኣብ በረኻ አሎ፡ እንተ በሉኹም፡ ኣይትውጽኡ። ኣብ ቤት አሎ እንተበሉኹምውንኣይትእመኑ።

[**27**](https://www.betezion.com/bible-passage-adis?book=matt&chap=24&v=tig)በርቂ ኻብ ምብራቕ በሪቑ ኽሳዕ ምዕራብ ከም ዚርኤ፡ ምጽኣት ወዲ ሰብ ከኣ ከምኡ ኪኸውን እዩ።

[**28**](https://www.betezion.com/bible-passage-adis?book=matt&chap=24&v=tig)ኣብቲ ገምቢ ዘለዎ፡ ኣሞራታት ከኣ ናብኡ ኺእከቡ እዮም።

[**29**](https://www.betezion.com/bible-passage-adis?book=matt&chap=24&v=tig)ድሕሪ መከራ እታ ቕነ እቲኣ ግና ብኡብኡ ጸሓይ ክትጽልምት፡ ወርሒውን ብርሃናኣይክትህብን እያ፡ ከዋኽብቲ ኻብ ሰማይ ኪወድቁ፡ ሓይልታት ሰማያትውን ኬንቀጥቅጡ እዮም።

[**30**](https://www.betezion.com/bible-passage-adis?book=matt&chap=24&v=tig)ሽዑ ትእምርቲ ወዲ ሰብ ኣብ ሰማይኪርኤ፡ ሽዑ ድማ ኵሎም ዓሌታት ኣህዛብ ምድሪኺበኽዩ። ንወዲ ሰብ ከኣ ብብዙሕ ሓይልን ግርማን ብደበና ሰማይ ኪመጽእ ከሎ ኺርእይዎእዮም።

[**31**](https://www.betezion.com/bible-passage-adis?book=matt&chap=24&v=tig)ንመላእኽቱ ኸኣ ብብርቱዕ ደሃይ መለኸት ኪልእኮም፡ ነቶም ሕሩያቱ ኻብቲ ሓደ ወሰንሰማይ ክሳዕ እቲ ወሰን ሰማይ ካብ ኣርባዕቲኡ መኣዝን ንፋሳት ኪእክብዎም እዮም።

[**32**](https://www.betezion.com/bible-passage-adis?book=matt&chap=24&v=tig)ምስላኡ ኻብ ኦም በለስ ተምሀሩ። ጨነፍራ ምስ ለምለመ፡ ቈጽላውን ምስ ጠጥዔ፡ ክረምቲኸም ዝቐረበ ትፈልጡ ኢኹም።

[**33**](https://www.betezion.com/bible-passage-adis?book=matt&chap=24&v=tig)ከምኡ ድማ ንስኻትኩም እዚ ዅሉ ምስ ርኤኹም፡ ናብ ኣፍ ቤት ምቕራቡ ፍለጡ።

[**34**](https://www.betezion.com/bible-passage-adis?book=matt&chap=24&v=tig)እዚ ዅሉ ኽሳዕ ዚኸውን፡ እዚ ወለዶ እዚ ኸም ዘይሐልፍ፡ ብሓቂ እብለኩም አሎኹ።

[**35**](https://www.betezion.com/bible-passage-adis?book=matt&chap=24&v=tig)ሰማይን ምድርን ኪሐልፍ፡ ቃለይ ግና ኣይኪሐልፍን እዩ።

[**36**](https://www.betezion.com/bible-passage-adis?book=matt&chap=24&v=tig)ስለ እታ መዓልቲ እቲኣን ስለ እታ ሰዓት እቲኣን ግና ብዘይ ኣቦ በይኑ፡ መላእኽቲ ሰማይእንተ ዀኑ እኳ ወይስ ወዲ፡ ዚፈልጣ የልቦን።

[**37**](https://www.betezion.com/bible-passage-adis?book=matt&chap=24&v=tig)ከምቲ ብዘመን ኖህ ዝዀነ፡ ምጽኣት ወዲ ሰብ ከኣ ከምኡ ኪኸውን እዩ።

[**38**](https://www.betezion.com/bible-passage-adis?book=matt&chap=24&v=tig)ከምቲ ብቕድሚ ማይ ኣይሂ ዝነበረ፡ ክሳዕ እታ ኖህ ናብ መርከብ ዝአተወላ መዓልቲ፡ይበልዑን ይሰትዩን የእትዉን የተኣታትዉን ነበሩ እሞ፡

[**39**](https://www.betezion.com/bible-passage-adis?book=matt&chap=24&v=tig)ማይ ኣይሂ መጺኡ፡ ንዅሉ ኽሳዕ ዜጥፍእ ኣይፈለጡን። ምጽኣት ወዲ ሰብ ድማ ከምኡ ኪኸውን እዩ።

[**40**](https://www.betezion.com/bible-passage-adis?book=matt&chap=24&v=tig)ሽዑ ኽልተ ኣብ ግራት ኪዀኑ እዮም፡ እቲ ሓደ ኺውሰድ፡ እቲ ሓደ ኸኣ ኪሕደግ እዩ።

[**41**](https://www.betezion.com/bible-passage-adis?book=matt&chap=24&v=tig)ክልተ ኣንስቲ ኣብ መጥሓን ኪጥሕና እየን፡ ሓንቲ ኽትውሰድ፡ ሓንቲ ድማ ክትሕደግ እያ።

[**42**](https://www.betezion.com/bible-passage-adis?book=matt&chap=24&v=tig)ስለዚ ጐይታኹም በየነይቲ ሰዓት ከም ዚመጽእ ኣይትፈልጡን ኢኹም እሞ፡ ንቕሑ።

[**43**](https://www.betezion.com/bible-passage-adis?book=matt&chap=24&v=tig)ግናኸ ፍለጡ፡ በዓል ቤት ነታ ሰራቒ ዚመጸላ ጊዜ እንተ ዚፈልጣስ፡ ምነቕሔ፡ ቤቱኽትኰዐት ከላውን ስቕ ኣይምበለን።

[**44**](https://www.betezion.com/bible-passage-adis?book=matt&chap=24&v=tig)ስለዚ ወዲ ሰብ ብዘይሐሰብኩምዎ ጊዜ ኺመጽእ እዩ እሞ፡ ንስኻትኩም ድማ እተዳሎኹምኩኑ።

[**45**](https://www.betezion.com/bible-passage-adis?book=matt&chap=24&v=tig)እቲ ጐይታኡ ምግቦም በብግዜኡ ኺህቦም ኢሉ ኣብ ስድራ ቤቱ ዚሸሞ እሙን ኣስተውዓሊባርያ መን ኰን እዩ፧

[**46**](https://www.betezion.com/bible-passage-adis?book=matt&chap=24&v=tig)ጐይታኡ ኺመጽእ ከሎ፡ ከምዚ እናገበረ ዚረኽቦ ባርያ ብጹእ እዩ።

[**47**](https://www.betezion.com/bible-passage-adis?book=matt&chap=24&v=tig)ኣብ ኵሉ ገንዘቡ ኸም ዚሸሞ፡ ብሓቂ እብለኩም አሎኹ።

[**48**](https://www.betezion.com/bible-passage-adis?book=matt&chap=24&v=tig)እቲ ኽፉእ ባርያ ግና ብልቡ፡ ጐይታይ ይድንጕ እዩ፡ እንተ በለ፡

[**49**](https://www.betezion.com/bible-passage-adis?book=matt&chap=24&v=tig)ነቶም ብጾቱ ባሮት ምውቃዖም ይጅምር፡ ምስቶም ሰኸርቲውን ይበልዕን ይሰትን።

[**50**](https://www.betezion.com/bible-passage-adis?book=matt&chap=24&v=tig)ጐይታ እቲ ባርያ እቲ፡ ንሱ ብዘይተጸበያ መዓልቲ ብዘይፈላጣ ጊዜውን ኪመጽእ እዩ።

[**51**](https://www.betezion.com/bible-passage-adis?book=matt&chap=24&v=tig)ኣብ ክልተ ኺጭንድሖ፡ ዕድሉ ድማ ምስ ግቡዛት ኪገብሮ፡ ኣብኡ ኸኣ ብኽያትንምሕርቃም ኣስናንን ኪኸውን እዩ።

[**1**](https://www.betezion.com/bible-passage-adis?book=matt&chap=25&v=tig)ሽዑ መንግስተ ሰማያት፡ ቀቀንዴለን ሒዘን መርዓዊ ኪቕበላ ዝወጻ ዓሰርተ ደናግል ትመስል።

[**2**](https://www.betezion.com/bible-passage-adis?book=matt&chap=25&v=tig)ካባታተን ከኣ እተን ሓሙሽተ ዓያሱ፡ እተን ሓሙሽተ ግና ለባማት እየን።

[**3**](https://www.betezion.com/bible-passage-adis?book=matt&chap=25&v=tig)እተን ዓያሱ፡ ቀቀንዴለን ወሲደን፡ ዘይቲ ኣይተማልኣን።

[**4**](https://www.betezion.com/bible-passage-adis?book=matt&chap=25&v=tig)እተን ለባማት ግና መምስ ቀንዴለን ዘይቲ ኣብ ጢናኤን ተማልኣ።

[**5**](https://www.betezion.com/bible-passage-adis?book=matt&chap=25&v=tig)መርዓዊ ምስ ደንጐየ ግና፡ ኵለን ትኽስ በላ ደቀሳውን።

[**6**](https://www.betezion.com/bible-passage-adis?book=matt&chap=25&v=tig)ፍርቒ ለይቲ ግና ጭራሕ ምራሕ ኰነ፡ እንሆ፡ መርዓዊ ኽትቅበላ ውጻ።

[**7**](https://www.betezion.com/bible-passage-adis?book=matt&chap=25&v=tig)ሽዑ እተን ደናግል ኵለን ተንሲኤን፡ ቀቀንዴለን ኣዳለዋ።

[**8**](https://www.betezion.com/bible-passage-adis?book=matt&chap=25&v=tig)እተን ዓያሱ ነተን ለባማት፡ ቀንዲልና ኺጠፍእ ኢሉ እሞ፡ ካብ ዘይትኽን ሀባና፡ በላኤን።

[**9**](https://www.betezion.com/bible-passage-adis?book=matt&chap=25&v=tig)እተን ለባማት ከኣ፡ ኣይፋልናን፡ ንኣናን ንኣኻትክንን እንተ ዘይኣኸለኸ። ናብቶም ዚሸጡ ደኣኺዳ እሞ ንርእስኽን ዐድጋ፡ ኢለን መለሳለን።

[**10**](https://www.betezion.com/bible-passage-adis?book=matt&chap=25&v=tig)ኪዕድጋ ምስ ከዳ፡ እቲ መርዓዊ መጸ። እተን ተዳልየን ዝጸንሓ ምስኡ ናብ መርዓ ኣተዋ፡ማዕጾ ድማ ተዐጸወ።

[**11**](https://www.betezion.com/bible-passage-adis?book=matt&chap=25&v=tig)ደሓር እተን ዝተረፋ ደናግል መጺኤን፡ ጐይታይ፡ ጐይታይ፡ ክፈተልና ዀታ፡ በላ።

[**12**](https://www.betezion.com/bible-passage-adis?book=matt&chap=25&v=tig)ንሱ ግና መሊሱ፡ ብሓቂ እብለክን አሎኹ፡ ኣይፈልጠክንን እየ፡ በለን።

[**13**](https://www.betezion.com/bible-passage-adis?book=matt&chap=25&v=tig)እምብኣርሲ እታ ወዲ ሰብ ዚመጸላ መዓልትን ሰዓትን ኣይትፈልጡን ኢኹም እሞ፡ ንቕሑ።

[**14**](https://www.betezion.com/bible-passage-adis?book=matt&chap=25&v=tig)መገሻ ኸም ዝደለየ ሰብ እሞ፡ ንገላዉኡ ጸዊዑገንዘቡ ዝሀቦም እዩ።

[**15**](https://www.betezion.com/bible-passage-adis?book=matt&chap=25&v=tig)ንነፍሲ ወከፎም ከከም ዓቕሞም፡ ንሓደ ሓሙሽተ መክሊት፡ ንሓደ ኻልኣይ ክልተ፡ ነቲ ሳልሳይ ድማ ሓደ ሂቡዎም ገሸ።

[**16**](https://www.betezion.com/bible-passage-adis?book=matt&chap=25&v=tig)እቲ ሓሙሽተ መክሊት ዝወሰደ፡ ብኣብኣ ኸይዱ ብእኡ ነገደ፡ ሓሙሽተ መክሊት ኻልእመክሊት ድማ ወሰኸ።

[**17**](https://www.betezion.com/bible-passage-adis?book=matt&chap=25&v=tig)እቲ ብዓል ክልተ ኸኣ ከምኡ ኽልተ ኻልእ ረብሔ።

[**18**](https://www.betezion.com/bible-passage-adis?book=matt&chap=25&v=tig)እቲ ሓደ ዝወሰደ ግና ከይዱ ምድሪ ዅዒቱ ወርቂ ጐይታኡ ሐብኤ።

[**19**](https://www.betezion.com/bible-passage-adis?book=matt&chap=25&v=tig)ድሕሪ ብዙሕ ዘመን ከኣ ጐይታ እቶም ባሮት መጸ፡ ምሳታቶምውን ተጸባጸበ።

[**20**](https://www.betezion.com/bible-passage-adis?book=matt&chap=25&v=tig)እቲ ሓሙሽተ መክሊት ዝወሰደ ካልእ ሓሙሽተ መክሊት ኣምጽኤ፡ ጐይታይ፡ ሓሙሽተ መክሊት ሂብካኒ፡ እንሆ፡ ካልእ ሓሙሽተ መክሊት ረባሕኩ፡ እናበለ ቐረበ።

[**21**](https://www.betezion.com/bible-passage-adis?book=matt&chap=25&v=tig)እቲ ጐይታኡ፡ ሕራይ፡ ኣታ ሕያዋይ እሙን ባርያ፡ ብሒደት ተእሚንካ ኢኻ እሞ፡ ኣብብዙሕ ክሸመካ እየ፡ ናብ ሓጐስ ጐይታኻ እቶ፡ በሎ።

[**22**](https://www.betezion.com/bible-passage-adis?book=matt&chap=25&v=tig)እቲ ኽልተ መክሊት ዝወሰደ ድማ ቀሪቡ፡ ጐይታኡ፡ ክልተ መክሊት ሀብካኒ፡ እንሆ፡ ክልተኻልእ መክሊት ረባሕኩ፡ በለ።

[**23**](https://www.betezion.com/bible-passage-adis?book=matt&chap=25&v=tig)ጐይታኡ ኸኣ፡ ሕራይ፡ ኣታ ሕያዋይ፡ እሙን ባርያ፡ ብሒደት ተአሚንካ ኢኻ እሞ፡ ኣብብዙሕ ክሸመካ እየ፡ ናብ ሓጐስ ጐይታኻ እቶ።

[**24**](https://www.betezion.com/bible-passage-adis?book=matt&chap=25&v=tig)እቲ ሓደ መክሊት ዝወሰደ ድማ ቀሪቡ፡ ጐይታይ፡ ዘይዘራእካዮ እትዐጽድ፡ ዘይበተንካዮውንእትእክብ ጽኑዕ ሰብኣይ ምዃንካ ፈሊጠ እሞ፡

[**25**](https://www.betezion.com/bible-passage-adis?book=matt&chap=25&v=tig)ፈሪሄ ኸድኩ፡ ነቲ መክሊትካ ኣብ ምድሪ ሐባእክዎ፡ እንሆ ገንዘብካ፡ በሎ።

[**26**](https://www.betezion.com/bible-passage-adis?book=matt&chap=25&v=tig)እቲ ጐይታኡ ግና መሊሱ በሎ፡ ኣታ ኽፉእ ሃካይ ባርያ፡ ዘይዘራእክዎ ኸም ዝዐጽድ፡ዘይበተንክዎ ኸኣ ከም ዝእክብ ፈሊጥካ አሎኻ።

[**27**](https://www.betezion.com/bible-passage-adis?book=matt&chap=25&v=tig)እምብኣርሲ እቲ ገንዘበይ ንሰረፍቲ ክትህቦም ምተገብኣካ ነይሩ፡ ኣነ ኸኣ መጺኤ ምስወለዱ ምወሰድክዎ።

[**28**](https://www.betezion.com/bible-passage-adis?book=matt&chap=25&v=tig)ደጊም እቲ መክሊት ኣግድፍዎ እሞ፡ ነቲ ዓሰርተ መክሊት ዘለዎ ህብዎ።

[**29**](https://www.betezion.com/bible-passage-adis?book=matt&chap=25&v=tig)ንዘለዎ ዘበለ ዅሉ ይውሀቦ ይወሰኾውን። ነቲ ዜብሉ ግና እታ ዘላቶ እኳ የግድፍዎ ደኣ።

[**30**](https://www.betezion.com/bible-passage-adis?book=matt&chap=25&v=tig)ነዚ ዘይተቅም ባርያ ግና ኣብ ናይ ወጻኢ ጸልማት ደርብይዎ። ኣብኡ ብኽያትን ምሕርቃምኣስናንን ኪኸውን እዩ።

[**31**](https://www.betezion.com/bible-passage-adis?book=matt&chap=25&v=tig)ግናኸ ወዲ ሰብ ብኽብሩ ምስ መጸ፡ ኵሎም መላእኽቲውን ምስኡ፡ ሽዑ ኣብ ዝፋን ክብሩይቕመጥ።

[**32**](https://www.betezion.com/bible-passage-adis?book=matt&chap=25&v=tig)ኵሎም ኣህዛብ ድማ ኣብ ቅድሚኡ ይእከቡ። ንሱ ኸኣ፡ ጓሳ ነባጊዕ ካብ ኣጣል ከምዚፈላልየን፡ ካብ ነንሓድሕዶም ይፈላልዮም።

[**33**](https://www.betezion.com/bible-passage-adis?book=matt&chap=25&v=tig)ነተን ኣባጊዕ ኣብ የማን፡ ነተን ኣጣል ድማ ኣብ ጸጋሙ የቑመን።

[**34**](https://www.betezion.com/bible-passage-adis?book=matt&chap=25&v=tig)ሽዑ እቲ ንጉስ ኣብ የማኑ ንዘለዉ ይብሎም፡ ኣቱም ናይ ኣቦይ ብሩኻት፡ ንዑ፡ እቲ ኻብምስራት ዓለም እተዳለወልኩም መንግስቲ ውረሱ።

[**35**](https://www.betezion.com/bible-passage-adis?book=matt&chap=25&v=tig)ጠምየ ነበርኩ እሞ፡ ኣብላዕኩምኒ። ጸሚኤ፡ ኣስቴኹምኒ። ገይሸ፡ ተቐበልኩምኒ።

[**36**](https://www.betezion.com/bible-passage-adis?book=matt&chap=25&v=tig)ዐሪቀ፡ ከደንኩምኒ። ሐሚመ፡ በጻሕኩምኒ። ተኣሲረ፡ መጻእኩምኒ።

[**37**](https://www.betezion.com/bible-passage-adis?book=matt&chap=25&v=tig)ሽዑ እቶም ጻድቃን ይመልስሉ፡ ጐይታይ፡ መኣዝ ጠሚኻ ርኤናካ እሞ ኣብላዕናካ፧ ወይጸሚእካስ ኣስቴናካ፧

[**38**](https://www.betezion.com/bible-passage-adis?book=matt&chap=25&v=tig)መኣዝከ ጋሻ ኴንካ ርኤናካ ኣሞ ተቐበልናካ፧ ወይ ዐሪቕካስ ከደንናካ፧

[**39**](https://www.betezion.com/bible-passage-adis?book=matt&chap=25&v=tig)መኣዝከ ሐሚምካ ርኤናካ ወይ ትአሲርካስ በጻሕናካ፧ ይብሉ።

[**40**](https://www.betezion.com/bible-passage-adis?book=matt&chap=25&v=tig)እቲ ንጉስ ከኣ፡ እቲ ኻብዞም ናእሽቱ ኣሕዋተይ ንሓደ ዝገበርኩምሉ ንኣይ ከምዝገበርኩምለይ፡ ብሓቂ እብለኩም አሎኹ፡ ኢሉ ይመልሰሎም።

[**41**](https://www.betezion.com/bible-passage-adis?book=matt&chap=25&v=tig)ድሕርዚ ኣብ ጸጋሙንዘለዉ ይብሎም፡ ኣቱም ርጉማት፡ ካባይ ርሐቑ፡ ናብቲ ንሰይጣንንንመላእኽቱን እተዳለወ ናይ ዘለኣለም ሓዊ።

[**42**](https://www.betezion.com/bible-passage-adis?book=matt&chap=25&v=tig)ጠምየ ነበርኩ እሞ፡ ኣየብላዕኩምንን። ጸሚኤ፡ ኣየስቴኹምንን።

[**43**](https://www.betezion.com/bible-passage-adis?book=matt&chap=25&v=tig)ገይሸ፡ ኣይተቐበልኩምንን። ዐሪቐ፡ ኣይከደንኩምንን። ሐሚመ፡ ተኣሲረ፡ ኣይበጻሕኩምንን።

[**44**](https://www.betezion.com/bible-passage-adis?book=matt&chap=25&v=tig)ሽዑ ንሳቶም፡ ጐይታይ፡ መኣዝ ጠሚኻ ርኤናካ፡ ወይ ጸሚእካ፡ ወይ ጌሽካ፡ ወይ ዐሪቕካ፡ ወይ ሐሚምካ፡ ወይ ተኣሲርካ፡ ዘየገልገልናካ፧ ኢሎም ይመልስሉ።

[**45**](https://www.betezion.com/bible-passage-adis?book=matt&chap=25&v=tig)ሽዑ ንሱ፡ እቲ ኻብዞም ናእሽቱ ንሓደ ዘይገበርኩምሉ ንኣይ ከም ዘይገበርኩምለይ፡ ብሓቂእብለኩም አሎኹ፡ ኢሉ ይመልሰሎም።

[**46**](https://www.betezion.com/bible-passage-adis?book=matt&chap=25&v=tig)እዚኣቶም ናብ ናይ ዘለኣለም ስቓይ፡ ጻድቃን ግና ናብ ዘለኣለም ህይወት ኪኸዱ እዮም።

[**1**](https://www.betezion.com/bible-passage-adis?book=matt&chap=26&v=tig)ኰነ ድማ፡ የሱስ እዚ ነገርዚ ዅሉ ምስ ወድኤ፡ ንደቀ መዛሙርቱ በሎም፡

[**2**](https://www.betezion.com/bible-passage-adis?book=matt&chap=26&v=tig)ድሕሪ ኽልተ መዓልቲ ፋስጋ ምዃኑ ትፈልጡ አሎኹም፡ ንወዲ ሰብ ድማ ኪስቀል፡ ነህዛብኣሕሎፎም ኪህብዎ እዮም።

[**3**](https://www.betezion.com/bible-passage-adis?book=matt&chap=26&v=tig)ሽዑ ሊቃውንቲ ኻህናትን ጸሓፍትን ዓበይቲ ህዝብን ኣብ ኣዳራሽ ቀያፋ ዚብሀል ሊቀ ኻህናትተኣከቡ።

[**4**](https://www.betezion.com/bible-passage-adis?book=matt&chap=26&v=tig)ንየሱስ ብተንኰል ኪሕዝዎን ኪቐትልዎን ድማ ተማኸሩ።

[**5**](https://www.betezion.com/bible-passage-adis?book=matt&chap=26&v=tig)ግናኸ፡ ኣብ ህዝቢ ጋሮ ምእንቲ ኸይትንስእሲ፡ ብበዓል ኣይኹን፡ በሉ።

[**6**](https://www.betezion.com/bible-passage-adis?book=matt&chap=26&v=tig)የሱስ ኣብ ቢታንያ ኣብ ቤት ስምኦን፡ እቲ ለምጻም፡ ከሎ፡

[**7**](https://www.betezion.com/bible-passage-adis?book=matt&chap=26&v=tig)ሓንቲ ሰበይቲ፡ ክቡር ቅዱይ ቅብኢ ዝመልኤ ቢልቃጥ ሒዛ፡ ናብኡ መጸት። ኣብ መኣዲተቐሚጡ ኸሎ ድማ፡ ኣብ ርእሱ ኣፍሰሰቶ።

[**8**](https://www.betezion.com/bible-passage-adis?book=matt&chap=26&v=tig)ደቀ መዛሙርቱ እዚ ርእዮም፡ እዚ ኽንድዚ ዚኣክል ጥፍኣትከ ንምንታይ እዩ፧

[**9**](https://www.betezion.com/bible-passage-adis?book=matt&chap=26&v=tig)ንብዙሕ ተሽይጡስ፡ ንድኻታት ግዳ ምተዋህበ ነይሩ፡ ኢሎም ተናደዱ።

[**10**](https://www.betezion.com/bible-passage-adis?book=matt&chap=26&v=tig)የሱስ ግና ፈሊጡ በሎም፡ እዛ ሰበይቲ ጽቡቕ ግብሪ ገይራትለይ አላ እሞ፡ ስለምንታይተጕህይዋ አሎኹም፧

[**11**](https://www.betezion.com/bible-passage-adis?book=matt&chap=26&v=tig)ድካታትሲ ዅሉ ግዜ ምሳኻትኩም እዮም፡ ኣነ ግና ኵሉ ጊዜ ምሳኻትኩም ኣይነብርን።

[**12**](https://www.betezion.com/bible-passage-adis?book=matt&chap=26&v=tig)እዚ ኣብ ርእሰይ ዘፍሰሰቶ ቕዱይ ቅብኢ ግና ንምቕባረይ ከተዳልወኒ እያ ዝገበረቶ።

[**13**](https://www.betezion.com/bible-passage-adis?book=matt&chap=26&v=tig)እዚ ወንጌል እዚ ኣብ እተሰብኮ ዘበለ ኣብ ኵላ ዓለም እዚ ንሳ ዝገበረቶ ንመዘከሪኣ ኸምዚንገር፡ ብሓቂ እብለኩም አሎኹ።

[**14**](https://www.betezion.com/bible-passage-adis?book=matt&chap=26&v=tig)ሽዑ ኻብቶም ዓሰርተው ክልተስ ሓደ፡ ይሁዳ ኣስቆሮታዊ ዚብሀል፡ ናብ ሊቃውንቲ ኻህናትከይዱ፡

[**15**](https://www.betezion.com/bible-passage-adis?book=matt&chap=26&v=tig)ኣነ ንኣኻትኩም ኣሕሊፈ ክህቦስ፡ እንታይ ትህቡኒ፧ በሎም። ንሳቶም ከኣ ሳላሳ ቕርሺመዘኑሉ።

[**16**](https://www.betezion.com/bible-passage-adis?book=matt&chap=26&v=tig)ካብኡ ሒዙ ኣሕሊፉ ኺህቦ ምሹእ ጊዜ ይደሊ ነበረ።

[**17**](https://www.betezion.com/bible-passage-adis?book=matt&chap=26&v=tig)በታ ቐዳመይቲ መዓልቲ በዓል ቕጫ እቶም ደቀ መዛሙርቲ ናብ የሱስ መጺኦም፡ ገንሸልፋስጋ ኽትበልዕስ ኣበይ ከነዳልወልካ ትደሊ፧ በልዎ።

[**18**](https://www.betezion.com/bible-passage-adis?book=matt&chap=26&v=tig)ንሱ ድማ በለ፡ ናብ ከተማ ናብ እከለ ኪዱ እሞ፡ ጊዜይ ቀረበት፡ ምስ ደቀ መዛሙርተይከኣ ፋስጋ ኣባኻ ኽፍስግ፡ ይብል አሎ መምህር፡ በልዎ።

[**19**](https://www.betezion.com/bible-passage-adis?book=matt&chap=26&v=tig)እቶም ደቀ መዛሙርቲ ድማ የሱስ ከም ዝኣዛዞም ገበሩ፡ ገንሸል ፋስጋውን ኣዳለዉ።

[**20**](https://www.betezion.com/bible-passage-adis?book=matt&chap=26&v=tig)ምስ መሰየ፡ ምስቶም ዓሰርተው ክልተ ደቀ መዛሙርቲ ኣብ መኣዲ ተቐመጠ።

[**21**](https://www.betezion.com/bible-passage-adis?book=matt&chap=26&v=tig)ኪበልዑ ኸለዉ ኸኣ፡ ካባኻትኩም ሓደ ኸም ዜትሕዘኒ፡ ብሓቂ እብለኩም አሎኹ፡ በሎም።

[**22**](https://www.betezion.com/bible-passage-adis?book=matt&chap=26&v=tig)ንሳቶም ከኣ ብዙሕ ጐሀዩ፡ በብሓደውን፡ ጐይታይ፡ ኣነዶ ዀን እኸውን፧ ኪብልዎ ጀመሩ።

[**23**](https://www.betezion.com/bible-passage-adis?book=matt&chap=26&v=tig)መሊሱ በሎም፡ እቲ ኢዱ ምሳይ ኣብ ጻሕሊ ዚጠልቕ፡ ንሱ እዩ ዜትሕዘኒ።

[**24**](https://www.betezion.com/bible-passage-adis?book=matt&chap=26&v=tig)ወዲ ሰብሲ፡ ከምቲ እተጻሕፈሉ፡ ይኸይድ። ግናኸ ነቲ ወዲ ሰብ ብእኡ ዚተሐዝ ሰብኣይወይለኡ። እቲ ሰብኣይ እትስ እንተ ዘይውለድ ምሔሾ ነይሩ።

[**25**](https://www.betezion.com/bible-passage-adis?book=matt&chap=26&v=tig)እቲ ዘትሐዞ ይሁዳ ድማ መምህር፡ ኣነዶ ዀን እየ፧ ኢሉ መለሰ። ንሱ ኸኣ፡ ንስኻ በልካ፡ በሎ።

[**26**](https://www.betezion.com/bible-passage-adis?book=matt&chap=26&v=tig)ኪበልዑ ኸለዉ፡ የሱስ እንጌራ ኣልዐለ፡ ባሪኹ ቘሪሱ፡ ነቶም ደቀ መዛሙርቱ ሂብዎም፡እዚ ስጋይ እዩ፡ ውሰዱ፡ ብልዑ፡ በሎም።

[**27-28**](https://www.betezion.com/bible-passage-adis?book=matt&chap=26&v=tig)ጽዋእ ኣልዒሉ ኣመስጊኑ ድማ ከምዚ እናበለ ሀቦም፡ እዚ ምእንቲ ብዙሓት ንሕድገትሓጢኣት ዚፈስስ ዘሎ ናይ ሓድሽ ኪዳን ደመይ እዩ እሞ፡ ካብዚ ዅልኹም ስተዩ።

[**29**](https://www.betezion.com/bible-passage-adis?book=matt&chap=26&v=tig)ድሕሪ ሕጂ ኽሳዕ እታ መዓልቲ እቲኣ ኣብታ መንግስቲ ኣቦይ ምሳኻትኩም ሓድሽ ክሳዕዝሰትዮ፡ ካብዚ ፍረ ወይኒ እዚ ከቶ ኸም ዘይሰቲ፡ እብለኩም አሎኹ።

[**30**](https://www.betezion.com/bible-passage-adis?book=matt&chap=26&v=tig)መዝሙር ምስጋና ምስ ዘመሩ፡ ናብ ደብረ ዘይቲ ደየቡ።

[**31**](https://www.betezion.com/bible-passage-adis?book=matt&chap=26&v=tig)ሽዑ የሱስ፡ ንጓሳ እወቕዖ፡ እተን ኣባጊዕ መጓሰ ድማ ፋሕ ይብላ፡ ተጽሒፉ አሎ እሞ፡ በዛ ለይቲ እዚኣ ዅላትኩም ብኣይ ክትዕቀፉ ኢኹም።

[**32**](https://www.betezion.com/bible-passage-adis?book=matt&chap=26&v=tig)ምስ ተንሳእኩ ግና፡ ናብ ገሊላ ክቕድመኩም እየ፡ በሎም።

[**33**](https://www.betezion.com/bible-passage-adis?book=matt&chap=26&v=tig)ጴጥሮስ ከኣ፡ ኵሎም እኳ ብኣኻ እንተ ተዐንቀፉ፡ ኣነስ ከቶ ኣይዕንቀፍን እየ፡ ኢሉመለሰሉ።

[**34**](https://www.betezion.com/bible-passage-adis?book=matt&chap=26&v=tig)የሱስ ከኣ፡ በዛ ለይቲ እዚኣ ደርሆ ኸይነቀወ፡ ሰለስተ ሳዕ ክትክሕደኒ ኢኻ፡ ኢለ ብሓቂእብለካ አሎኹ፡ በሎ።

[**35**](https://www.betezion.com/bible-passage-adis?book=matt&chap=26&v=tig)ጴጥሮስ፡ ምሳኻ ንሙማት እንተ ዀነውን፡ ከቶ ኣይክሕደካን እየ፡ በሎ። እቶም ደቀ መዛሙርቲ ድማ ኵላቶም ከምኡ በሉ።

[**36**](https://www.betezion.com/bible-passage-adis?book=matt&chap=26&v=tig)ድሕርዚ የሱስ ምሳታቶም ጌተሴማኔ ናብ እትብሀል ቦታ ኸደ። ንደቀ መዛሙርቱ ድማ፡ናብቲ ኸይደ ኽሳዕ ዝጽሊ፡ ኣብዚ ተቐመጡ፡ በሎም።

[**37**](https://www.betezion.com/bible-passage-adis?book=matt&chap=26&v=tig)ንጴጥሮስን ንኽልቲኦም ደቂ ዘብዴዎስን ተማልኤ፡ ኪጕህን ኪትክዝን ጀመረ።

[**38**](https://www.betezion.com/bible-passage-adis?book=matt&chap=26&v=tig)ሽዑ፡ ነፍሰይ ክሳዕ ሞት ኣዝያ ጕህያ አላ፡ ኣብዚ ኹኑ ምሳይውን ንቕሑ፡ በሎም።

[**39**](https://www.betezion.com/bible-passage-adis?book=matt&chap=26&v=tig)ቅሩብ ርሕቕ ኢሉ ብገጹ ተደፊኡ ጸለየ በለውን፡ ኣቦይ፡ ዚከኣል እንተ ዀይኑስ፡ እዛጽዋእ እዚኣ ኻባይ ትሕለፍ። ግናኸ ንስኻ ኸም እትደልዮ እምበር፡ ኣነ ኸም ዝደልዮ ኣይኩን።

[**40**](https://www.betezion.com/bible-passage-adis?book=matt&chap=26&v=tig)ናብ ደቀ መዛሙርቱ መጸ፡ ደቂሶም ረኸቦም። ንጴጥሮስ ድማ በሎ፡ ክሳዕ ክንድዚዶ ሓንቲሰዓት ምሳይ ክትነቕሑ ኣይትኽእሉን ኢኹም፧

[**41**](https://www.betezion.com/bible-passage-adis?book=matt&chap=26&v=tig)ናብ ፈተና ከይትኣትዉስ ንቕሑን ጸልዩን። መንፈስ ተዳልዩ አሎ፡ ስጋ ግና ድኹም እዩ።

[**42**](https://www.betezion.com/bible-passage-adis?book=matt&chap=26&v=tig)ከም ብሓድሽ ካልኣይ ሳዕ ከይዱ፡ ኣቦይ፡ እዚ ኸይሰቴኽዎ ኺሐልፍ ዘይከኣል እንተ ኰይኑስ፡ ፍቓድካ ይኹን፡ ኢሉ ጸለየ።

[**43**](https://www.betezion.com/bible-passage-adis?book=matt&chap=26&v=tig)ከም ብሓድሽ ድማ መጸ፡ ኣዒንቶም ባዕዚዙ ነበረ እሞ፡ ደቂሶም ረኸቦም።

[**44**](https://www.betezion.com/bible-passage-adis?book=matt&chap=26&v=tig)ሐዲግዎም ከደ፡ ሳልሳይ ከኣ ከም ብሓድሽ እቲ ኢልዎ ዝነበረ ጸሎት ጸለየ።

[**45**](https://www.betezion.com/bible-passage-adis?book=matt&chap=26&v=tig)ሽዑ ናብቶም ደቀ መዛሙርቱ መጺኡ፡ ደጊም ደቅሱን ዕረፉን። እንሆ፡ እታ ጊዜ በጽሔት፡ወዲ ሰብ ከኣ ኣብ ኢድ ሓጥኣን ኪተሐዝ እዩ።

[**46**](https://www.betezion.com/bible-passage-adis?book=matt&chap=26&v=tig)ተንስኡ፡ ንኺድ። እቲ ዜትሕዘኒ፡ እንሆ፡ ቀሪቡ አሎ፡ በሎም።

[**47**](https://www.betezion.com/bible-passage-adis?book=matt&chap=26&v=tig)እዚ ኺዛረብ ከሎ፡ እንሆ ይሁዳ፡ ካብቶም ዓሰርተው ክልተስ ሓደ፡ መጸ። ምስኡ ድማ ካብ ሊቃውንቲ ኻህናትን ዓበይቲ ህዝብን ብዙሓት ሰብ፡ ኣስያፍን ኣባትርን ሒዞም መጹ።

[**48**](https://www.betezion.com/bible-passage-adis?book=matt&chap=26&v=tig)እቲ ዜትሕዞ ኸኣ፡ እቲ ኣነ ዝስዕሞ ንሱ እዩ፡ ሐዝዎ፡ ኢሉ ምልክት ሀቦም።

[**49**](https://www.betezion.com/bible-passage-adis?book=matt&chap=26&v=tig)ብኡብኡ ናብ የሱስ ቀሪቡ፡ ከመይ ኣምሴኻ፡ መምህር፧ ኢሉ ሰዐሞ።

[**50**](https://www.betezion.com/bible-passage-adis?book=matt&chap=26&v=tig)የሱስ ከኣ፡ ዓርከይ፡ ብምንትስይ ነገር መጻእካ፧ በሎ። ሽዑ ቐሪቦም፡ ኣእዳዎም ዘርጊሖምንየሱስ ሐዝዎ።

[**51**](https://www.betezion.com/bible-passage-adis?book=matt&chap=26&v=tig)እንሆ፡ ካብቶም ምስ የሱስ ዝነበሩ ሓደ ኢዱ ዘርጊሑ፡ ሰይፉ መልሔ፡ ንባርያ ሊቀ ኻህናትወቒዑ ኸኣ እዝኑ ቘረጾ።

[**52**](https://www.betezion.com/bible-passage-adis?book=matt&chap=26&v=tig)ሽዑ የሱስ በሎ፡ ሰይፊ ዜልዕሉ ዅሎም ብሰይፊ ይጠፍኡ እዮም እሞ፡ ንሰይፍኻ ናብ ቤታምለሳ።

[**53**](https://www.betezion.com/bible-passage-adis?book=matt&chap=26&v=tig)ነቦይ ምልማኑ ዘይከኣለኒ፡ ንሱ ኸኣ ካብ ዓሰርተው ክልተ ለጌዎን ዚበዝሑ መላእኽቲ ሕጂ ኺሰደለይ ዘይኽእልዶ ይመስለካ አሎ፧

[**54**](https://www.betezion.com/bible-passage-adis?book=matt&chap=26&v=tig)ከምዚ ኪኸውን ከም ዚግብኦስ፡ እቶም ጽሑፋት ደኣኸ ኸመይ ኢሎም ይፍጸሙ፧

[**55**](https://www.betezion.com/bible-passage-adis?book=matt&chap=26&v=tig)ሽዑ የሱስ ነቶም ህዝቢ በሎም፡ ከም ንኽታሪዶ ኣስያፍን ኣባትርን ሒዝኩም፡ ክትሕዙኒወጻእኩም፧ ዕለት ዕለት ኣብ ቤተ መቕደስ እናመሀርኩ ምሳኻትኩም ተቐሚጠ ነይረ፡ኣይሐዝኩምንን።

[**56**](https://www.betezion.com/bible-passage-adis?book=matt&chap=26&v=tig)እዚ ዅሉ ግና እቶም መጻሕፍቲ ንብያት ምእንቲ ኺፍጸሙ ዀነ። ሽዑ እቶም ደቀ መዛሙርቲ ዅሎም ሓዲጎምዎ ሀደሙ።

[**57**](https://www.betezion.com/bible-passage-adis?book=matt&chap=26&v=tig)እቶም ንየሱስ ዝሐዝዎ ኸኣ ናብቲ ጸሓፍትን ዓበይትን ናብ እተኣከቡሉ ናብ ቀያፋ፡ እቲሊቀ ኻህናት ወሰድዎ።

[**58**](https://www.betezion.com/bible-passage-adis?book=matt&chap=26&v=tig)ጴጥሮስ ከኣ ርሕቕ ኢሉ ኽሳዕ ገዛ ሊቀ ኻህናት ሰዐቦ። መወዳእታኡ ምእንቲ ኺርኢውን፡ ናብ ውሽጢ አትዩ ምስቶም ገላዉ ተቐመጠ።

[**59**](https://www.betezion.com/bible-passage-adis?book=matt&chap=26&v=tig)ሊቃውንቲ ኻህናትን ዓበይቲ ብዘሎ እቲ ዋዕላን ከኣ ንየሱስ ኪቐትልዎ ምስክር ሓሶት ደለዩ፡ ኣይረኸቡን።

[**60**](https://www.betezion.com/bible-passage-adis?book=matt&chap=26&v=tig)ብዙሓት ሐስዩም ዚምስክሩ መጺኦም ክነሶምሲ፡ ሓንቲ እኳ ኣይረኸቡን።

[**61**](https://www.betezion.com/bible-passage-adis?book=matt&chap=26&v=tig)እብ መወዳእታኡ ግና ክልተ መጺኦም በሉ፡ እዚ ሰብኣይ እዚ፡ ነታ መቕደስ ኣምላኽኣፍሪሰ ብሰለስተ መዓልቲ ኽሀንጻ እኽእል እየ፡ በለ።

[**62**](https://www.betezion.com/bible-passage-adis?book=matt&chap=26&v=tig)እቲ ሊቀ ኻህናት ከኣ ተንሲኡ፡ እዚኣቶም ብዚምስክሩልካስ እኳዶ ኣይትመልስን ኢኻ፧በሎ። የሱስ ግና ስቕ በለ።

[**63**](https://www.betezion.com/bible-passage-adis?book=matt&chap=26&v=tig)እቲ ሊቀ ኻህናት ከኣ፡ ክርስቶስ ወዲ ኣምላኽ እንተ ዄንካስ ክትነግረና፡ በቲ ህያውኣምላኽ ኤምሕለካ አሎኹ፡ በሎ።

[**64**](https://www.betezion.com/bible-passage-adis?book=matt&chap=26&v=tig)የሱስ ከኣ፡ ንስኻኳ በልካ። ድሕሪ ሕጂ ግና ወዲ ሰብ፡ ኣብ የማን ሓይሊ ተቐሚጡ፡ብደበና ሰማይ ኪመጽእ ከሎ ኽትርእዩ ኢኹም፡ እብለኩም አሎኹ፡ በሎ።

[**65-66**](https://www.betezion.com/bible-passage-adis?book=matt&chap=26&v=tig)ሽዑ እቲ ሊቀ ኻህናት ክዳውንቱ ቐዲዱ፡ ተጻረፈ፡ እንሆ ጸርፉ ሰማዕኩም፡ ደጊምከ እንታይ ምስክር የድልየና፧ እንታይከ ይመስለኩም፧ በለ። ንሳቶም ከኣ፡ ሞት ይግብኦ፡ ኢሎምመለሱ።

[**67**](https://www.betezion.com/bible-passage-adis?book=matt&chap=26&v=tig)ድሕርዚ ኣብ ገጹ ጡፍ በሉሉ። ገሊኦም ድማ ጸፍዕዎ፡

[**68**](https://www.betezion.com/bible-passage-adis?book=matt&chap=26&v=tig)ዎ ክርስቶስ፡ መን እዩ ዝወቕዓካ፧ እስኪ ተነበየልና፡ እናበሉ ወቕዕዎ።

[**69**](https://www.betezion.com/bible-passage-adis?book=matt&chap=26&v=tig)ጴጥሮስ ብጎፍታ ወጺኡ ኣብ ውሽጢ ተቐሚጡ ኸሎ፡ ሓንቲ ገረድ፡ ንስኻውን ምስ የሱስገሊላዊ ኔርካ ኢኻ፡ እናበለት ናብኡ ቐረበት።

[**70**](https://www.betezion.com/bible-passage-adis?book=matt&chap=26&v=tig)ንሱ ኣብ ቅድሚ ዅሎም፡ እዚ እትብልዮ ዘሎኺ ኣይፈልጦን፡ ኢሉ ኸሐደ።

[**71**](https://www.betezion.com/bible-passage-adis?book=matt&chap=26&v=tig)ዓንቐጽ ምስ ወጸ ኸኣ፡ ሓንቲ ኻልእ ረአየቶ፡ ኣብኡ ንዘለዉ ድማ፡ እዚ ምስ የሱስናዝራዊ ነይሩ እዩ፡ በለቶም።

[**72**](https://www.betezion.com/bible-passage-adis?book=matt&chap=26&v=tig)ንሱ ኸኣ፡ ነቲ ሰብኣይ እቲ ኣይፈልጦን፡ ኢሉ ኸም ብሓድሽ ከሐደ መሐለውን።

[**73**](https://www.betezion.com/bible-passage-adis?book=matt&chap=26&v=tig)ቅሩብ ምስ ጸንሔ፡ እቶም ደው ኢሎም ዘለዉ ንጴጥሮስ፡ ንስኻ ብሓቂ ኻባታቶም ኢኻ፡ዘረባኻውን የፍልጠካ አሎ፡ በልዎ።

[**74**](https://www.betezion.com/bible-passage-adis?book=matt&chap=26&v=tig)ሽዑ ንሱ፡ ነቲ ሰብኣይ እቲ ኣይፈልጦን እየ፡ ኢሉ ኺርገምን ኪምሕልን ጀመረ። ብኡብኡኸኣ ደርሆ ነቀወ።

[**75**](https://www.betezion.com/bible-passage-adis?book=matt&chap=26&v=tig)ጴጥሮስ ድማ ነቲ የሱስ፡ ደርሆ ኸይነቀወ፡ ሰለስተ ሳዕ ክትክሕደኒ ኢኻ፡ ዝበሎ ቓልዘከረ። ናብ ወጻኢ ኸይዱውን፡ መሪር ብኽያት በኸየ።

[**1**](https://www.betezion.com/bible-passage-adis?book=matt&chap=27&v=tig)ምስ ወግሔ፡ ኵሎም ሊቃውንቲ ኻህናትን ዓበይቲ ህዝብን ንየሱስ ኪቐትልዎ ተማኸሩ።

[**2**](https://www.betezion.com/bible-passage-adis?book=matt&chap=27&v=tig)ኣሲሮም ወሰድዎ እሞ ንጲላጦስ፡ ነቲ ሹም፡ ኣሕሊፎም ሀብዎ።

[**3-4**](https://www.betezion.com/bible-passage-adis?book=matt&chap=27&v=tig)ሽዑ ይሁዳ፡ እቲ ዘትሐዞ፡ ተፈሪድዎ ምስ ረአየ፡ ተጣዕሰ እሞ፡ ንጹህ ደም ኣሕሊፈ ብምሃበይ በደልኩ፡ ኢሉ ነቲ ሰላሳ ቕርሺ ናብ ሊቃውንቲ ኻህናት ዓበይቲህዝብን መለሶ። ንሳቶም ድማ፡ ንሕና እሞ እንታይ ገዲሱና፧ ባዕልኻ ትፈልጥ በልዎ።

[**5**](https://www.betezion.com/bible-passage-adis?book=matt&chap=27&v=tig)ንሱ ነቲ ኣቕራሽ ኣብ ቤተ መቕደስ ደርብይዎ ወጸ፡ ከይዱውን ተሐንቀ።

[**6**](https://www.betezion.com/bible-passage-adis?book=matt&chap=27&v=tig)ሊቃውንቲ ኻህናት ነቲ ኣቕራሽ ወሲዶም፡ ዋጋ ደም እዩ እሞ፡ ናብ ሳጹን ምጽዋት ከነእትዎኣይግባእን፡ በሉ።

[**7**](https://www.betezion.com/bible-passage-adis?book=matt&chap=27&v=tig)ተማኺሮም፡ መቓብር ኣጋይሽ ዚኸውን ግራት ሰራሕ መሬት ብእኡ ተሻየጡ።

[**8**](https://www.betezion.com/bible-passage-adis?book=matt&chap=27&v=tig)ስለዚ ኸኣ እታ ግራት ክሳዕ ሎሚ ግራት ደም ትብሀል አላ።

[**9-10**](https://www.betezion.com/bible-passage-adis?book=matt&chap=27&v=tig)እቲ ብነብዪ ኤርምያስ፡ ዋጋ እቲ ደቂ እስራኤል ዝገምገምዎ ገምጋም ሰላሳ ቕርሺ ወሰዱ። ከምቲ እግዚኣብሄር ዝኣዘዘኒ፡ ንግራት ሰራሕ መሬትውን ሀብዎ እተባህለ ሽዑ ተፈጸመ።

[**11**](https://www.betezion.com/bible-passage-adis?book=matt&chap=27&v=tig)የሱስ ኣብ ቅድሚ እቲ ሹም ደው በለ። እቲ ሹም ከኣ፡ ንስኻዶ ንጉስ ኣይሁድ ኢኻ፧ ኢሉሐተቶ። የሱስ ድማ፡ ንስኻ እኳ ትብል አሎኻ፡ በሎ።

[**12**](https://www.betezion.com/bible-passage-adis?book=matt&chap=27&v=tig)ሊቃውንቲ ኻህናትን ዓበይትን ኪኸስዎ ኸለዉ፡ ንሱ ብሕም ኢሉ ኣይመለሰን።

[**13**](https://www.betezion.com/bible-passage-adis?book=matt&chap=27&v=tig)ሽዑ ጲላጦስ፡ ብኽንደይ ነገር ይምስክሩልካ ኸም ዘለውዶ ኣይትስምዕን ኢኻ፧ በሎ።

[**14**](https://www.betezion.com/bible-passage-adis?book=matt&chap=27&v=tig)እቲ ሹም ብዙሕ ክሳዕ ዚግረም፡ ንሱ ሓንቲ ቓል እኳ ኣይመለሰን።

[**15**](https://www.betezion.com/bible-passage-adis?book=matt&chap=27&v=tig)እቲ ሹም ነቶም ህዝቢ በብበዓል ዝደለይዎ ሓደ እሱር ኪፍትሓሎም ከኣ ንቡር ነበሮም።

[**16**](https://www.betezion.com/bible-passage-adis?book=matt&chap=27&v=tig)ሽዑ በርባን ዚብሀል ዉሩይ ተኣሲሩ ነበረ።

[**17-18**](https://www.betezion.com/bible-passage-adis?book=matt&chap=27&v=tig)ተአኪቦም ከለዉ፡ ጲላጦስ ንየሱስ ብቕንኣት ኣሕሊፎም ከም ዝህብዎ ፈሊጡ ነበረ እሞ፡ ንመን ክፈትሓልኩም ትፈትዉ፡ ንበርባንዶ ወይስ ነቲ ክርስቶስ ዚብሀል የሱስ፧ በሎም።

[**19**](https://www.betezion.com/bible-passage-adis?book=matt&chap=27&v=tig)ኣብ መንበር ፍርዲ ተቐሚጡ ኸሎ ኸኣ፡ ሰበይቱ፡ ሎሚ ብሕልሚ ስሊኡ ብዙሕ መከራረኺቡኒ አሎ እሞ፡ ኣብ ነገር እቲ ጻድቕ እቲ ኣይትእቶ፡ ኢላ ለኣኸትሉ።

[**20**](https://www.betezion.com/bible-passage-adis?book=matt&chap=27&v=tig)እቶም ሊቃውንቲ ኻህናትን ዓበይትን ነቶም እኩባት ህዝቢ ንበርባን ኪልምኑሉ፡ የሱስ ግናኪቕተል፡ ሕራይ ኣበልዎም።

[**21**](https://www.betezion.com/bible-passage-adis?book=matt&chap=27&v=tig)እቲ ሹም፡ ካብ ክልቲኦምሲ ንመን ክፈትሓልኩም ትደልዩ፧ ኢሉ መለሰሎም።

[**22**](https://www.betezion.com/bible-passage-adis?book=matt&chap=27&v=tig)ንሳቶም፡ ንበርባን፡ በሉ። ጲላጦስ፡ እምበኣርሲ ነቲ ክርስቶስ ዚብሀል የሱስከ እንታይክገብሮ፧ በሎም። ኵሎም፡ ይሰቐል፡ በሉ።

[**23**](https://www.betezion.com/bible-passage-adis?book=matt&chap=27&v=tig)እቲ ሹም፡ እንታይ ክፉእከ ገበረ፧ በሎም። ንሳቶም ግና፡ ይሰቐል፡ እናበሉ ምጭዳርኣብዝሑ።

[**24**](https://www.betezion.com/bible-passage-adis?book=matt&chap=27&v=tig)ጲላጦስ ዘይምብዛሕ ጫውጫው እምበር፡ ገለ እኳ ኸም ዘይጠቅም ምስ ረአየ፡ ማይወሲዱ፡ ኣነ ኻብ ደም እዚ ጻድቕ እዚ ንጹህ እየ፡ ባዕላትኩም ፍለጡ፡ እናበለ ኣብ ቅድሚእቲ ህዝቢ ኣእዳዉ ተሐጽበ።

[**25**](https://www.betezion.com/bible-passage-adis?book=matt&chap=27&v=tig)ኵሎም እቶም ህዝቢ ኸኣ፡ ድሙ ኣባናን ኣብ ደቅናን ይኹን፡ ኢሎም መለሱሉ።

[**26**](https://www.betezion.com/bible-passage-adis?book=matt&chap=27&v=tig)ሽዑ ንበርባን ፈትሓሎም፡ ንየሱስ ግና ገሪፉ፡ ኪስቀል ኣሕሊፉ ሀቦም።

[**27**](https://www.betezion.com/bible-passage-adis?book=matt&chap=27&v=tig)ድሕርዚ ዓቀይቲ እቲ ሹም ንየሱስ ናብ ኣዳራሽ ፍርዲ ኣእተውዎ፡ ንብዘሎ ጭፍራውን ናብኡኣከቡ።

[**28**](https://www.betezion.com/bible-passage-adis?book=matt&chap=27&v=tig)ክዳኑ ቐንጢጦም ከኣ ቀይሕ ባርኖስ ከደንዎ።

[**29**](https://www.betezion.com/bible-passage-adis?book=matt&chap=27&v=tig)ካብ እሾዅ ኣኽሊል ተኒጎም ኣብ ርእሱ ደፍኡሉ፡ ኣብ የማናይ ኢዱ ዘንጊ ኣትሒዞም ከኣ፡ ኣብ ቅድሚኡ እናተደፍኡ፡ ዎ ንጉስ ኣይሁድ፡ ከመይ ኢኻ፧ ኢሎም ኣላገጽሉ።

[**30**](https://www.betezion.com/bible-passage-adis?book=matt&chap=27&v=tig)ጡፍውን በሉሉ፡ እቲ ዘንጊ ኣግዲፎም ከኣ ርእሱ ወቕዕዎ።

[**31**](https://www.betezion.com/bible-passage-adis?book=matt&chap=27&v=tig)ምስ ኣላገጽሉ፡ ነቲ ባርኖስ ቀንጢጦም ክዳኑ ኸደንዎ፡ ኪስቕልዎውን ወሰድዎ።

[**32**](https://www.betezion.com/bible-passage-adis?book=matt&chap=27&v=tig)ምስ ወጹ፡ ስምኦን ዚብልዎ ቀሬናዊ ሰብኣይ ረኸቡ። ንእኡ መስቀል ኪጸውር ብግዲ በልዎ።

[**33**](https://www.betezion.com/bible-passage-adis?book=matt&chap=27&v=tig)ጐልጎታ ኣብ እትብሀል ቦታ፡ ትርጓሚኣ ቦታ ኣዕጽምቲ ርእሲ፡ ምስ በጽሑ፡

[**34**](https://www.betezion.com/bible-passage-adis?book=matt&chap=27&v=tig)ምስ ሓሞት እተሖሶ መጺጽ ወይኒ ኺሰቲ ሀብዎ። ጥዒሙ ኸኣ ምስታዩ ኣበየ።

[**35**](https://www.betezion.com/bible-passage-adis?book=matt&chap=27&v=tig)ምስ ሰቐልዎ ኸኣ፡ ዕጭ ኣውዲቖም፡ ክዳውንቱ ተማቐሉ።

[**36**](https://www.betezion.com/bible-passage-adis?book=matt&chap=27&v=tig)ኣብኡ ተቐሚጦም ድማ ይሕልውዎ ነበሩ።

[**37**](https://www.betezion.com/bible-passage-adis?book=matt&chap=27&v=tig)እዚ የሱስ ንጉስ ኣይሁድ ኣዩ፡ ዚብል ጽሕፈት ክሱ ኣብ ልዕሊ ርእሱ ኣንበርዎ።

[**38**](https://www.betezion.com/bible-passage-adis?book=matt&chap=27&v=tig)ሽዑ ኽልተ ኸተርቲ፡ ሓደ ብየማኑ ሓደ ድማ ብጸጋሙ፡ ምስኡ ሰቐሉ።

[**39-40**](https://www.betezion.com/bible-passage-adis?book=matt&chap=27&v=tig)ሓለፍቲ ድማ ርእሶም እናነቕነቑ፡ ኣታ ንቤት መቕደስ ኣፍሪስካስ ብሰለስተ መዓልቲእትሀንጻ፡ ርእስኻ እስኪ ኣድሕን። ወዲ ኣምላኽ እንተ ዄንካስ፡ ካብ መስቀል ውረድ፡ እናበሉይጸርፍዎ ነበሩ።

[**41**](https://www.betezion.com/bible-passage-adis?book=matt&chap=27&v=tig)ከምኡ ድማ ሊቃውንትን ኻህናት፡ ምስ ጸሓፍትን ዓበይትን ኰይኖም፡ የላግጹሉ ነበሩ፡ ከምዚኢሎም፡

[**42**](https://www.betezion.com/bible-passage-adis?book=matt&chap=27&v=tig)ንኻልኦት ኣድሓኖም፡ ርእሱ ግና ኬድሕን ኣይከኣለን። ንጉስ እስራኤል እንተ ዀይኑስ፡ ሕጂኻብ መስቀል ይውረድ፡ ንሕና ኸኣ ብእኡ ኽንኣምን።

[**43**](https://www.betezion.com/bible-passage-adis?book=matt&chap=27&v=tig)ብኣምላኽ ተኣሚኑ እዩ፡ ድማ ወዲ ኣምላኽ እየ፡ ኢሉ አሎ እሞ፡ ሰሚርዎ እንተ ዀይኑስ፡ ሕጂ የድሕኖ።

[**44**](https://www.betezion.com/bible-passage-adis?book=matt&chap=27&v=tig)እቶም ምስኡ እተሰቕሉ ኸተርቲውን ከምኡ እናበሉ ይጸርፍዎ ነበሩ።

[**45**](https://www.betezion.com/bible-passage-adis?book=matt&chap=27&v=tig)ካብ ሳድሰይቲ ሰዓት ጀሚሩ ኽሳዕ ታስዐይቲ ሰዓት ከኣ ብዘሎ ምድሪ ጸልመተ።

[**46**](https://www.betezion.com/bible-passage-adis?book=matt&chap=27&v=tig)ብታስዐይቲ ሰዓት የሱስ፡ ኤሎሄ፡ ኤሎሄ፡ ላማ ሰበቅታኒ፧ ኢሉ ብዓብዪ ድምጺ ጨርሔ። እዚ ኸኣ፡ ኣምላኸይ፡ ኣምላኸይ፡ ንምንታይ ሐደግካኒ፧ ማለት እዩ።

[**47**](https://www.betezion.com/bible-passage-adis?book=matt&chap=27&v=tig)ካብቶም ኣብኡ ደው ዝበሉ ሰሚዖም፡ እዝስ ንኤልያስ ይጽዎዖ አሎ፡ በሉ።

[**48**](https://www.betezion.com/bible-passage-adis?book=matt&chap=27&v=tig)ሽዑ ሓደ ኻባታቶም ጐይዩ፡ ሰፍነግ ኣልዒሉ መጺጽ መሊኡ፡ ብዘንጊ ገይሩ ኣስተዮ።

[**49**](https://www.betezion.com/bible-passage-adis?book=matt&chap=27&v=tig)ካልኦት ድማ፡ ኤልያስ መጺኡ ዜድሕኖ እንተ ዀይኑስ፡ ክንርኢ፡ ሕደግዎ፡ በሉ።

[**50**](https://www.betezion.com/bible-passage-adis?book=matt&chap=27&v=tig)የሱስ ከም ብሓድሽ ብዓብዪ ድምጺ ጨርሔ፡ ነፍሱ ድማ ወጸት።

[**51**](https://www.betezion.com/bible-passage-adis?book=matt&chap=27&v=tig)እንሆ፡ መጋረጃ ቤተ መቕደስ ካብ ላዕሊ ኽሳዕ ታሕቲ ኣብ ክልተ ተተርተረ። ምድሪኣንቀጥቀጠት፡ ኣኻውሕ ድማ ተጨዱ።

[**52**](https://www.betezion.com/bible-passage-adis?book=matt&chap=27&v=tig)መቓብራትውን ተኸፍቱ፡ ብዙሓት ደቂሶም ዝነበሩ ስጋ ቅዱሳን ተንስኡ።

[**53**](https://www.betezion.com/bible-passage-adis?book=matt&chap=27&v=tig)ድሕሪ ትንሳኤኡ ኻብ መቓብሮም ወጺኦም ናብታ ቅድስቲ ኸተማ ኣተዉ፡ ንብዙሓት ከኣተራእዩ።

[**54**](https://www.betezion.com/bible-passage-adis?book=matt&chap=27&v=tig)እቲ ሓለቓ ሚእትን እቶም ንምሕላው የሱስ ምስኡ ዝነበሩን ከኣ ምንቅጥቃጥ ምድርን እቲዝዀነ ነገርን ምስ ረኣዩ፡ እዚ ብሓቂ ወዲ ኣምላኽ ነይሩ፡ ኢሎም ኣዝዮም ፈርሁ።

[**55**](https://www.betezion.com/bible-passage-adis?book=matt&chap=27&v=tig)ኣብኡ ብዙሓት ኣንስቲ ርሕቕ ኢለን ይርእያ ነበራ። ንሳተን ንየሱስ ኬገልግላኦ ኻብ ገሊላዝሰዐባኦ እየን።

[**56**](https://www.betezion.com/bible-passage-adis?book=matt&chap=27&v=tig)ካባታተን ከኣ ማርያም ብዓልቲ መግደላን ማርያም ኣደ ያእቆብን ዮሴፍ ኣደ ደቂ ዘብዴዎስንነበራ።

[**57**](https://www.betezion.com/bible-passage-adis?book=matt&chap=27&v=tig)ምስ መሰየ ድማ፡ ዮሴፍ ዚብሀል ሃብታም ሰብኣይ ካብ ኣርማትያስ መጸ። ንሱ ኸኣ ወደ መዝሙር የሱስ ኰይኑ ነበረ።

[**58**](https://www.betezion.com/bible-passage-adis?book=matt&chap=27&v=tig)ንሱ ናብ ጲላጦስ ከይዱ ስጋ የሱስ ለመኖ። ሽዑ ጲላጦስ ኪህብዎ ኣዘዘ።

[**59**](https://www.betezion.com/bible-passage-adis?book=matt&chap=27&v=tig)ዮሴፍ ነቲ ስጋኡ ወስዱ፡ ብሓድሽ በፍታ ገነዞ።

[**60**](https://www.betezion.com/bible-passage-adis?book=matt&chap=27&v=tig)ንርእሱ ኢሉ ኣብ ከውሒ ኣብ ዘውቀሮ ሓድሽ መቓብር ኣንበሮ፡ ነቲ ኣፍ መቓብር ከኣብዓብዪ እምኒ ዐጽይዎ ኸደ።

[**61**](https://www.betezion.com/bible-passage-adis?book=matt&chap=27&v=tig)ኣብኡ ማርያም ብዓልቲ መግደላን እታ ኻልኣይቲ ማርያምን ኣብ ማዕዶ መቓብር ተቐሚጠንነበራ።

[**62**](https://www.betezion.com/bible-passage-adis?book=matt&chap=27&v=tig)ንጽብሒቱ ድሕርታ ምድላው እትውዕል መዓልቲ ሊቃውንቲ ኻህናትን ፈሪሳውያንን ናብጲላጦስ ተኣኪቦም፡

[**63**](https://www.betezion.com/bible-passage-adis?book=matt&chap=27&v=tig)ጐይታይ፡ እቲ መስሓቲ ብህይወቱ ኸሎ፡ ድሕሪ ሰለስተ መዓልቲ ኽትንስእ እየ፡ ከም ዝበለዘከርና።

[**64**](https://www.betezion.com/bible-passage-adis?book=matt&chap=27&v=tig)ስለዚ ደቀ መዛሙርቱ ብለይቲ መጺኦም ከይሰርቅዎ እሞ ንህዝቢ፡ ካብ ምውታት ተንሲኡ፡ከይብሉ፡ ካብታ ቐዳመይትስ እታ ዳሕረይቲ ስሕተት ከይትገድድ፡ እቲ መቓብር ክሳዕ ሰለስተመዓልቲ ኺሕሎ ኣዝዝ፡ በልዎ።

[**65**](https://www.betezion.com/bible-passage-adis?book=matt&chap=27&v=tig)ጲላጦስ፡ ሓለውቲ እነዉልኩም፡ ኬድኩም ከም ፍልጠትኩም ኣጽኒዕኩም ሐልዉ፡ በሎም።

[**66**](https://www.betezion.com/bible-passage-adis?book=matt&chap=27&v=tig)ከይዶም ነቲ መቓብር ኣጽንዕዎ፡ ነቲ እምኒ ድማ ምስቶም ሓለውቲ ዀይኖም ማሕተምገበሩሉ።

[**1**](https://www.betezion.com/bible-passage-adis?book=matt&chap=28&v=tig)ድሕሪ ሰንበት፡ ወጋሕታ እታ ቐዳመይቲ መዓልቲ ሰሙን፡ ማርያም ብዓልቲ መግደላን እታኻልኣይቲ ማርያምን መቓብር ኪርእያ መጻ።

[**2**](https://www.betezion.com/bible-passage-adis?book=matt&chap=28&v=tig)እንሆ፡ ዓብዪ ምንቅጥቃጥ ምድሪ ዀነ፡ መልኣኽ እግዚኣብሄር ካብ ሰማይ ወሪዱ፡ ቅርብኢሉ ነቲ እምኒ ገልበጦ፡ ኣብ ልዕሊኡ ኸኣ ተቐመጠ።

[**3**](https://www.betezion.com/bible-passage-adis?book=matt&chap=28&v=tig)ትርኢቱ ኸም በርቂ፡ ክዳኑ ድማ ጻዕዳ ኸም በረድ እዩ።

[**4**](https://www.betezion.com/bible-passage-adis?book=matt&chap=28&v=tig)እቶም ሓለውቲ ንእኡ ፈሪሆም ራዕራዕ በሉ፡ ከም ዝሞቱውን ኰኑ።

[**5**](https://www.betezion.com/bible-passage-adis?book=matt&chap=28&v=tig)እቲ መልኣኽ መሊሱ ነተን ኣንስቲ በለን፡ ንስኻትኽሲ ነቲ እተሰቐለ የሱስ ትደልያ ኸም ዘሎኽን፡ እፈልጥ አሎኹ እሞ፡ ኣይትፍርሃ።

[**6**](https://www.betezion.com/bible-passage-adis?book=matt&chap=28&v=tig)ከምቲ ዝበሎ፡ ተንሲኡ እዩ እሞ፡ ኣብዚ የሎን። ነታ ጐይታ ተነቢርዋ ዝነበረ ስፍራ፡ ንዕነርኣያ።

[**7**](https://www.betezion.com/bible-passage-adis?book=matt&chap=28&v=tig)ቀልጢፍክን ደኣ ኺዳ እሞ፡ ካብ ምዉታት ከም ዝተንስኤ፡ ንደቀ መዛሙርቱ ንገራኦም።እንሆ፡ ናብ ገሊላ ኪቕድመኩም እዩ፡ ኣብኡ ኽትርእይዎ ኢኹም። እንሆ፡ ነገርኩኽን።

[**8**](https://www.betezion.com/bible-passage-adis?book=matt&chap=28&v=tig)ካብቲ መቓብር ብፍርሃትን ብብዙሕ ሓጐስን ቀልጢፈን ከዳ እሞ፡ ንደቀ መዛሙርቱኺነግራኦም ጐየያ።

[**9**](https://www.betezion.com/bible-passage-adis?book=matt&chap=28&v=tig)ንደቀ መዛሙርቱ ኺነግራ ኪኸዳ ኸለዋ፡ እንሆ፡ የሱስ ተጓነፈን፡ ከመይ ኢኽን፡ ከኣ በለን። ንሳተን ቅርብ ኢለን፡ እግሩ ሒዘን ሰገዳሉ።

[**10**](https://www.betezion.com/bible-passage-adis?book=matt&chap=28&v=tig)ሽዑ የሱስ፡ ኣይትፍርሃ፡ ኪዳ እሞ ነሕዋተይ ናብ ገሊላ ኪኸዱ ንገራኦም፡ ኣብኡውንኪርእዩኒ እዮም፡ በለን።

[**11**](https://www.betezion.com/bible-passage-adis?book=matt&chap=28&v=tig)ንሳተን ምስ ከዳ፡ እንሆ፡ ሓያሎ ኻብ ሓለውቲ ናብ ከተማ መጺኦም፡ እቲ ዝዀነ ዅሉንሊቃውንቲ ኻህናት ነገርዎም።

[**12**](https://www.betezion.com/bible-passage-adis?book=matt&chap=28&v=tig)ንሳቶም ምስ ዓበይቲ ተኣኪቦም ተማኸሩ፡ ነቶም ዓቀይቲ ኸኣ ብዙሕ ወርቂ ሀብዎም እሞ፡

[**13**](https://www.betezion.com/bible-passage-adis?book=matt&chap=28&v=tig)ብለይቲ ደቂስና ኸሎና፡ ደቀ መዛሙርቱ መጺኦም ሰሪቖምዎ፡ ኢልኩም ንገሩ።

[**14**](https://www.betezion.com/bible-passage-adis?book=matt&chap=28&v=tig)እዚ ኣብቲ ሹም እንተ ተሰምዔ፡ ንሕና ኸነረድኦ፡ ንኣኻትኩም ድማ ከም ዘይትጕህዩኽንገብረኩም ኢና፡ በልዎም።

[**15**](https://www.betezion.com/bible-passage-adis?book=matt&chap=28&v=tig)እቲ ወርቂ ተቐቢሎም፡ ከምታ ዝመሀርዎም ገበሩ። እዚ ዘረባ እዚ ኣብ ኣይሁድ ክሳዕ ሎሚይውረ አሎ።

[**16**](https://www.betezion.com/bible-passage-adis?book=matt&chap=28&v=tig)እቶም ዓሰርተው ሓደ ደቀ መዛሙርቲ ኸኣ፡ ናብቲ የሱስ ዝኣዘዞም ከረን ገሊላ ኸዱ።

[**17**](https://www.betezion.com/bible-passage-adis?book=matt&chap=28&v=tig)ምስ ረአይዎ፡ ሰገድሉ። ገሊኦም ግና ተወላወሉ።

[**18**](https://www.betezion.com/bible-passage-adis?book=matt&chap=28&v=tig)የሱስ ቀሪቡ ኸምዚ ኢሉ ተዛረቦም፡ ኣብ ሰማይን ኣብ ምድርን ኵሉ ስልጣን ተዋሂቡኒ አሎ።

[**19-20**](https://www.betezion.com/bible-passage-adis?book=matt&chap=28&v=tig)ስለዚ ኺዱ ንዅሎም ኣህዛብ ብስም ኣቦን ወድን መንፈስ ቅዱስን እናኣጥመቕኩም፡ዝኣዘዝኩኹም ኵሉ ኺሕልዉ ኸኣ እናመሀርኩም፡ ደቀ መዛሙርቲ ግበርዎም። እንሆ ድማ፡ ኣነ ኽሳዕ መወዳእታ ዓለም ኵሉ መዓልቲ ምሳኻትኩም እየ።

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*